
সম্পাদকের ভূমিকা 


১৮৭২ সালে ব্রিটিশ-বাংলায় প্রথমবারের মতো লোকগণনা হলে মুসলিম জনসংখ্যার হার 
সরকার ও শিক্ষিত বাঙালির ধারণাকে ভ্রান্ত প্রমাণিত করে। এতদিন ধারণা ছিল বাংলায় 
মুসলমানের সংখ্যা হিন্দুর তুলনায় অনেক কম। জরিপ দেখাল হিন্দু-মুসলমানের সংখ্যানুপাত 
প্রায় সমান-সমান। ১৮৮১ সালের দ্বিতীয় জরিপে মুসলিম সংখ্যা পঞ্চাশ শতাংশ ছাড়িয়ে 
যায়। স্বভাবতই কৌতূহল ও প্রশ্ন জাগল মুসলিম জনসংখ্যার এই বিপুলত্বের কারণ কী? 
এরা এল কোথা থেকে কিংবা এদের জন্মগত উৎস কী? শুরু হয়ে যায় এ নিয়ে লেখালেখি । 
এইচ. বেভেরলি মন্তব্য করেন বাংলার মুসলমানদের উত্তব মূলত নিন্গবর্ণের হিন্দুদের 
থেকে। কিন্তু ঢাকার সিভিল সার্জন জেমস ওয়াইজ বললেন অন্য কথা । তার মতে উৎসাহী 
মুসলিম সৈনিকদের তরবারির ভয়ে ভীতু বাঙালি ইসলামের দিকে ঝৌকে। এই মন্তব্যের 
পেছনে ছিল ইংরেজের ভেদনীতির চাতুর্য। সেজন্যই কোরান ও কৃপাণের জোরে ইসলামের 
বাংলায় আসার তন্ব-উদ্তাবন। স্বাভাবিকভাবেই এ নিয়ে শুরু হয়ে যায় বিতর্ক। মুর্শিদাবাদ 
এস্টেটের দেওয়ান খন্দকার ফজলে রাবিব এসব মতের বিরোধিতা করে ফারসি ভাষায় 
লেখেন হকিকত-এ- মুসলমানান-এ- বাসালাহ (১৮৯১) নামের বই। ১৮৯৫ সালে এটি 
The Origin of the Musalmans of Bengal নামে তিনি অনুবাদও করেন। তার মূল 
প্রতিপাদ্য হচ্ছে বাংলার অধিকাংশ মুসলমান বিদেশাগত মুসলমানের বংশধর এবং এদেশে 
শক্তি দিয়ে ইসলাম প্রচার হয়নি। 

জবরদস্তিমূলক ঘটনা কোথাও কখনো ঘটেনি এমনটা স্বাভাবিক নয়, কিন্তু সেটাই 
প্রধান হলে কিংবা ধর্মাস্তকরণ রাষ্ট্রীয় নীতি হলে এমন কিছু প্রশ্ন উঠে আসে যেগুলোর 
যৌক্তিক উত্তর খুঁজে পাওয়া যায় না। এ তথ্য সকলেরই জানা যে দীর্ঘকালব্যাপী 
মুসলিম-রাজত্ে বহির্বাংলায় শাসনকেন্দ্র ছিল আগ্রা ও দিল্লি এবং বাংলায় মালদহ, মুর্শিদাবাদ 
ও ঢাকা। এসব অঞ্চলে মুসলিম জনসংখ্যা অপেক্ষাকৃত কম। আবার পশ্চিমবঙ্গের তুলনায় 
পূর্ববঙ্গে অর্থাৎ আজকের বাংলাদেশ অঞ্চলে অনেক বেশি। তলোয়ার যদি মূল নিয়ামক 
হতো তাহলে এর বিপরীত চিত্রই হতো স্বাভাবিক। তাহলে এমনটি কেন ঘটল? 

এই প্রশ্নের উত্তর সন্ধান গুরুত্বপূর্ণ বিবেচিত হওয়ারই কথা, বিশেষত সেই সকল 
গবেষকের কাছে খাদের লক্ষ্য ভারতবর্ষে ও আলাদাভাবে বাংলায় ইসলাম ও মুসলমান 
সমাজ-অধ্যয়ন। বাংলা ভাষায় এ বিষয়ে স্বীকৃত গবেষণা বিশেষ হয়েছে বলে আমাদের 
জানা নেই। ইংরেজি ভাষায় কৃত আন্তর্জাতিকভাবে স্বীকৃত বঙ্গদেশ সংক্রান্ত দুটি গবেষণার 
কথা জানি। একটি করেছেন অসীম রায়, অন্যটি Richard 84. Ea০৷৷। অসীম রায়ের 


সম্পাদকের ভূমিকা 0 ৯ 


বইয়ের নাম The /[slamic Sincretistic Tradition in Bengal (1983), আর ইটনের 
বই The Rise of Islam and the Bengal Frontier 1204-1760 (1993) | বাংলাদেশের 
হাসান শরীফ ইসলামের অভ্যুদয় এবং বাংলাদেশ নামে এ বইটির অনুবাদ করেছেন। 
প্রকাশ করেছে ইসলামিক ফাউন্ডেশন বাংলাদেশ (২০০৮)। 
অসীম রায়ের গবেষণার প্রেক্ষণবিন্দু বাংলায় হিন্দু-মুসলিম সংস্কৃতি-সমন্বয় অনুধাবন। 
সেটি করতে গেলে বাঙালি মুসলমানের জন্ম-উৎস, তাদের সংখ্যাগরিষ্ঠতার কারণ-সন্ধান 
এবং রাষ্ট্রিক-সামাজিক অবস্থান অন্বেষণ অপরিহার্য হয়ে দীঁড়ায়। মুখ্যত এ দুটি দিকই তার 
গ্রন্থের প্রতিপাদ্য। জিজ্ঞাসা-র ১ম সংখ্যায় প্রকাশিত ‘ইসলাম ও বাঙ্গালী মুসলিম সমাজ’ 
ওই প্রতিপাদ্যেরই সারসংক্ষেপিত প্রবন্ধ-রূপ। আসলে অসীম রায়ের কাজের ক্ষেত্র এটিই। 
১৯৯৫ সালে প্রকাশিত তার 15/6)) in South Asia : A Regional Perspective গ্রন্থের 
বিষয়ও মূলত তা-ই । 
বোঝা গেল শক্তির জোরে এদেশে ইসলাম প্রচারিত হয়নি৷ কিন্তু বাঙালি মুসলমানের 
বিদেশি উৎসের দাবি সম্পর্কে কী বলা যাবে? এ সম্পর্কে মত প্রকাশের আগে এ সত্য 
স্মরণে রাখতে হবে যে ভারতবর্ষে আগত বিদেশি মুসলমানরা এখানেই বসতি গড়েছেন। 
ফেরত-যাওয়াদের সংখ্যা নগণ্য । বাংলা সম্পর্কেও এ কথা প্রযোজ্য । বিদেশিরা উন্নাসিকতার 
কারণে নিজেদের রক্তধারা অমিশ্র রাখতে চাইলেও বাস্তব নানাবিধ কারণে তা সম্ভব 
হয়নি। আসলে তা সম্ভব হয়ও না। মুহম্মদ এনামুল হক তার মুসলিম বাংলা সাহিত্য গ্রন্থে 
লিখেছেন স্বাধীন বাংলা আমলেই (১৩৫০-১৫৭৫) দু-তিন পুরুষের ব্যবধানে এরা বাঙালি 
_বনে গিয়েছিলেন। গিয়েছিলেন কি না সে-প্রসঙ্গ পরে আসবে । আপাতত বলবার কথা এই 
যে, বাংলার মুসলিম জনগণের অধিকাংশই দেশীয়দের থেকে ধর্মান্তরিত এবং তাদেরও 
অধিকাংশ ছিল নিম্নবর্ণের দরিদ্র হিন্দু। পরিসংখ্যান সে-কথাই বলে। ১৯১১ সালের 
জনগণনাতেও দেখা যায় মুসলিম সমাজের শতকরা ৮৬ জনই কোনো-না-কোনোভাবে 
জমির ওপর নির্ভরশীল। 


বাংলায়, বিশেষভাবে পূর্ব বাংলায় মুসলিম আধিক্যের কারণ নির্ণয়ে অসীম রায় চারটি 
বিষয়ের প্রতি গুরুত্ব দিয়েছেন-_ভূ-প্রাকৃতিক, আর্থিক, সামাজিক ও ধর্মীয়। মুসলিম 
জনবিন্যাসের বৈশিষ্ট্যের দিকে তাকিয়ে তিনি লক্ষ করেছেন একদিকে যমুনা-মেঘনা-ব্রহ্মপুত্র 
এবং মেঘনা-সুরমাধৌত অঞ্চলে এবং অন্যদিকে গঙ্গার মধ্য ও নিন্ন অঞ্চলে মুসলিম 
জনসংখ্যার ঘনত্ব। এদের বিরাট অংশ কৃবিজীবী ‘শেখ’ ও বস্ত্রশিল্প ‘জোলা’। অপরদিকে 
হিন্দুদের মধ্যে নিন্নজাতির নমহশৃদ্র, পোদ ও মাহিষ্যদের আধিক্য। বাংলায় নদীর গতিপথ 
পরিবর্তনের সঙ্গে এই জনবিন্যাসের সংযোগ রয়েছে। নদীর গতি পরিবর্তনের ফলে পশ্চিম 
ও উত্তর-পশ্চিম থেকে পূর্ব ও দক্ষিণে উর্বর জমির স্থানাস্তর ঘটেছে। বাংলার আদি ইতিহাসে 
রাজনৈতিক ও সাংস্কৃতিক কেন্দ্রে ছিল পশ্চিম ও উত্তর অঞ্চল । উর্বর জমির স্থানান্তরের 
ফলে উত্তর-পশ্চিমের পথিকৃৎ কৃষকেরা নতুন উর্বর অঞ্চলের দিকে আকৃষ্ট হন। 
যৌক্তিকভাবেই ধারণা করা যায় এদের অধিকাংশই ছিলেন দরিদ্র ও ভূমিহীন। 


১০ 0 ইসলাম ও বাঙালি মুসলমান সমাজ 


অগ্রণী কৃষক ও অন্যান্য পথিকৃৎদের প্রচেষ্টার নতুন অঞ্চলের পত্তন হলে উচ্চ জাতির 
প্রতিনিধিদের সেখানে আগমন ঘটতে দেরি হয়নি। চিরকালই এটা হয়ে আসছে। বাংলার 
আবীকিরণের পর ধর্মীয় ও সাংস্কৃতিক ক্ষেত্রে যা ঘটেছিল, এই নিম্গাঞ্থলেও তা-ই ঘটল। 
অর্থাৎ এখানকার লৌকিক দেব-দেবীকে উচ্চ হিন্দু সমাজ গ্রহণ করল। দক্ষিণ বাংলার 
পরাক্রমশালী ব্যাপ্র-দেবতা দক্ষিণ রায়কে নিয়ে লেখা কাব্য রায় মঙ্গল-এ (১৬৮৬-৮৭) 
উচ্চজাতিভুক্ত কবি কৃষ্ণরাম দাস জানিয়েছেন তিনি দেবতার নিজের কাছ থেকে তার 
প্রচার-আভ্ঞা পেয়েছেন। অর্থাৎ উঁচু জাতির হিন্দু এই দেবতাকে পেলেন ইতরজনের মধ্যে । 
কিন্তু তা সত্তেও, অসীম রায়ের ভাবায়, “... ভৌগোলিক ও এঁতিহাসিক কারণেই শান্ত্রতিত্তিক 
হিন্দু ধর্ম এ অঞ্চলে অবাধ প্রসার লাভ করতে পারেনি। ফলে, এ অঞ্চলের ধর্মীয় ও 
সাংস্কৃতিক জীবনে অনেকখানি অপরিণতি ও শিথিলতা থেকে যায় যা ইসলাম ধর্মের 
অনুপ্রবেশ সহজতর করে দেয়!’ 

তাছাড়া বাংলার ক্রিয়াশীল বদ্বীপ অঞ্চলের আরেকটি বিশেষ অবস্থা এখানে ধর্মাস্তরণের 
পরিপ্রেক্ষিত প্রস্তুত করে দেয়। বন্যা-জলোচ্ছাসের মতো নিয়মিত প্রাকৃতিক দুর্যোগে 
অঞ্চলটিতে জমির সীমানা রক্ষা করা প্রায় অসম্ভব ছিল। এই সঙ্গে প্রকট ছিল বিশেষ 
ভৌগোলিক-প্রাকৃতিক অবস্থায় আইন-শৃঙ্খলা বজায় রাখার উপযুক্ত শাসনযস্ত্রের অভাব। 
ফলে ব্রিটিশ শাসনকাল পর্যন্ত এখানে ক্রমাগত কলহ ও হানাহানি চলেছে। অসীম রায় 
লিখেছেন : 

লৌকিক দেবদেবীরা এই অঞ্চলের কৃষক, কাঠুরিয়া, জেলে ও মাঝিমাল্লাদের মানসিক বল 
ও সাহস যোগাতে পারত, কিন্তু হিংসা, বিরোধ ও অনিশ্চয়তাময় এই অঞ্চলে এক বিরাট 
অভাব ছিল শাস্তি ও শৃঙ্খলাস্থাপনকারী শক্তি ও পরামর্শদাতার ও পতিত কৃষিজমি উদ্ধারে 
সমর্থ নেতৃত্বের। এই বিশেষ অভাব পূরণের মধ্য দিয়ে বিভিন্ন ধরনের মুসলিম ব্যক্তিত্ব 
এই অঞ্চলে ইসলাম প্রচারে সাহায্য করেন। 

এ সকল ব্যক্তির মধ্যে ধর্মীয় ও এঁহিক নেতৃত্বসম্পন্ন দুধরনের মানুষই ছিলেন। পরে 
এঁরা সবাই গণমানুষের কাছে ‘পীর’ আখ্যায় ভূষিত হয়ে যান। দ্বিতীয়োক্ত পিরের মধ্যে 
যোদ্ধা, প্রভাবশালী বিদেশি আগন্তক, অগ্রণী উপনিবেশিক ও পতিত জমি আবাদকারী 
রয়েছেন। বাগেরহাটের খান জাহান আলি ও নোয়াখালির অন্বরাবাদ বা ওমরাবাদের অন্বর 
বা ওমর শাহ এঁদের মধ্যে বিশেষ উল্লেখযোগ্য । অন্যদিকে চব্বিশ পরগণার মুবারক গাজি 
বা মোবরা গাজি এবং সিলেটের শাহজালাল ও তার অনুগামীদের বিভিন্ন অঞ্চলে বসতি 
স্থাপনের প্রমাণ রয়েছে। 

ধর্মাস্তরণে সুফিপন্থী পিরদের ভূমিকা নির্ধারণে তাদের আস্তানা বা খানকা এবং মৃত্যুর 
পর তাদের কবরস্থান দরগা বা মাজার-_-এ দুটি প্রতিষ্ঠানকেও অসীম রায় বিশেষ গুরুত্ব 
দিয়ে দেখেছেন। খানকা ও দরগার জাতি-বর্ণ-নির্বিশেষে অবারিত দ্বার খুব স্বাভাবিকভাবেই 
সেই সব মানুষকে বেশি করে আকৃষ্ট করেছিল যাদের মন্দিরে প্রবেশের ও পৃজারীর 


সম্পাদকের ভূমিকা 0১১ 


ধারে-কাছে যাওয়ার অধিকার ছিল না। তাছাড়া এ দুটি প্রতিষ্ঠানে দরিদ্রের প্রয়োজন মেটানোর 
কিছু ব্যবস্থা থাকায় তার প্রতি আকর্ষণ বৃদ্ধি পাওয়ারই কথা । এ প্রসঙ্গে অসীম রায় আরেকটি 
বিষয় প্রশ্বাকারে উত্থাপন করেছেন। হিন্দু ও বৌদ্ধের শবদাহের পরিপ্রেক্ষিতে ইসলামের 
কবরপ্রথা এবং দরগায় শায়িত পিরের অস্তিত্বের অনুভূতি দর্শনার্থীর মনে বিশেষ কোনো 
প্রভাব সৃষ্টি করেছিল কি না। অন্যত্র কিছু স্থানসহ আজমির শরিফের দিকে তাকালে এই 
প্রভাবকে না মেনে উপায় থাকে না, বিশেষত সেই মধ্যযুগের মানসপ্রকৃতি বিবেচনায় 
রাখলে। 

অসীম রায় তার প্রবন্ধের চতুর্থ পরিচ্ছেদের শুরুতে ধর্মাস্তরণের সামাজিক পরিপ্রেক্ষিত 
আলোচনায় কয়েকটি দিকের প্রতি দৃ্টিক্ষেপণ করেছেন। উনিশ-বিশ শতকে খ্রিস্ট ধর্মে 
ধর্মীস্তরণের ইতিহাস ও অভিজ্ঞতাজাত ধারণা থেকে তা করা হয়েছে। বর্তমান সংকলনভুক্ত 
লেখাগুলোর সঙ্গে এই বিষয়টিই সবচেয়ে বেশি ঘনিষ্ঠ। বাংলার অভিজ্ঞতা থেকে দেখা 
যায় ইসলামে বা খ্রিস্ট ধর্মে অধিকাংশের ধর্মাস্তরের কারণ নতুন ধর্মচেতনায় উদ্বুদ্ধ হয়ে 
নয়। দ্বিতীয়ত ধর্মাস্তরণের প্রচেষ্টা বেশি সফল হয়েছে জাতিব্যবস্থা অস্বীকার করে নয়, 
ধর্মাস্তরিতদের সঙ্গে তার জাতির সংযোগ অনেকটা বজায় রেখে। তৃতীয়ত ব্যক্তির চেয়ে 
গোষ্ঠীগত ধর্মাস্তরকরণ বেশি কার্যকর হয়েছিল। চতুর্থত গোষ্ঠীগত ধর্মাস্তরণ সমাজের ' 
নিন্গশ্রেণির মধ্যেই প্রায় সীমাবদ্ধ ছিল। 


এবার হিন্দু-মুসলিম সংস্কৃতি সমন্বয়ের প্রসঙ্গ। এ বিষয়ে অসীম রায়ের মতামত 
পর্যালোচনার আগে পূর্বোক্ত রায় মঙ্গল কাব্যের প্রতি আরেকবার দৃষ্টি দেওয়া দরকার। 
কাব্যটির মূল বিষয় সুন্দরবন অঞ্চলের ব্যাগ্র-দেবতা দক্ষিণ রায়ের সঙ্গে বড় খা গাজির 
বিরোধ ও মীমাংসা । এই গাজিই কোথাও কোথাও গাজি পির। কালু তার সহযোগী । সে 
যা-ই হোক, দক্ষিণ রায় হিন্দু-মুসলমান উভয়ের পূজ্য হলেও আসলে হিন্দু-দেবতা। অন্যদিকে 
বড় খাঁ মুসলিম-পির। এঁদের দ্বন্দ-বিরোধে উভয়ের ধর্মগত বিরোধ-প্রসঙ্গ একেবারেই যে 
বিরোধের মূল কারণ বস্তুগত স্বার্থকেন্দ্রিক। অর্থাৎ জমির ভাগ- বাটোয়ারা ও স্বত্ব-স্থামিত্ব 
নিয়ে। বিবাদের মীমাংসা ঘটেছে কোরান-পুরাণ হাতে অর্ধ-শ্রীকৃষ্ণ-পয়গন্বর-মূর্তি ঈশ্বর 
কর্তৃক দক্ষিণ রায় ও বড় খাঁ গাজির মধ্যে বন্ধুত্ব সৃষ্টি করা ও রাজ্য ভাগ করে দেওয়ার মধ্য 
দিয়ে। অর্থাৎ জমির সমবন্টন। এ আখ্যান খুবই তাৎপর্যপূর্ণ। এর সাহায্যে বাংলার দক্ষিণ 
অঞ্চলে নতুন বসতি গড়ে-ওঠার সমকালীন ইতিহাসের ভেতরে ঢোকা যায়। 

এনামুল হক তার ইতোপূর্বে উল্লিখিত গ্রন্থে মন্তব্য করেছেন যে দেশীয়দের মধ্যে যারা 
ইসলাম গ্রহণ করেছিলেন তারা ধর্মটুকু ছাড়া অন্যান্য সমস্ত বিষয়ে পুরোপুরি বাঙালি রয়ে 
গিয়েছিলেন। সেটাই স্বাভাবিক। এরাই ছিলেন গরিষ্ঠ সংখ্যক। কিন্তু তাদের ইসলাম গ্রহণ 
নামে মাত্রই ছিল; কেননা এই ধর্মের তত্ব ও বিধি-বিধান তারা প্রায় কিছুই জানতেন না। 
কারণ তা লিপিবদ্ধ ছিল আরবি ও ফারসি ভাষায়। প্রশ্ন ওঠা স্বাভাবিক স্থানীয়দের প্রাথমিক 


১২ 0 ইসলাম ও বাঙালি মুসলমান সমাজ 


ধ্যান-ধারণা দেওয়ার জন্য রাষ্ট্র ও সমাজের পক্ষ থেকে কোনো পদক্ষেপ কি গ্রহণ করা 
হয়নি? তার কোনো প্রমাণ ইতিহাস বা সাহিত্য থেকে পাওয়া যায় না। ধর্মসংক্রান্ত যে-সব 
কাব্য লেখা হয়েছিল সেগুলোর প্রায় প্রতিটিতে সেটি রচনার কারণ ব্যক্ত করা হয়েছে। 
কারণটি এই যে ইসলামসংক্রাস্ত বিষয়াদি আরবি-ফারসি ভাষায় লেখা থাকার কারণে ওই 
দুটি ভাষা-না-জানা অধিকাংশ মুসলমান নিজেদের ধর্ম সম্পর্কে অসচেতন বা “মূর্খ: থেকে 
যাচ্ছে। এতে কিছু অনাচার ঘটা স্বাভাবিক। সৈয়দ সুলতানের শব-ই-মিরাজ কাব্য থেকে 
সে-ইঙ্গিত মেলে : “...কবীন্দ্র ভারতকথা কহিল বিচারি/হিন্দু মুসলমান তাএ ঘরে ঘরে 
পড়ে/খোদা রছুলের কথা কেহ না সোঙরে।” অতএব দেশি/হিন্দি/হিন্দুয়ানি/হিন্দুয়ালি 
ভাষা অর্থাৎ বাংলা জবানে সে-সব না-জানা কথা জানানো । 

_ উদ্দেশ্যটি নিশ্চয় মহৎ, কিন্তু ‘বাঙালি’ জবানে সেগুলো জানানো নির্দ্বন্ ছিল না। 
কবিদের রচনা থেকে স্পষ্ট ধারণা পাওয়া যায় যে ইসলামি ধর্মকথা বাংলায় লেখা সে-সময় 
পাপ বলে বিবেচিত হতো। অবশ্য এ মনোভাব বিশ্বজুডেই ছিল। 
বাইবেল-কোরান-হাদিস-বেদ-গীতা-উপনিষদ ভিন্ন ভাষায় রূপান্তর ভালো চোখে দেখা 
হয়নি, সকল ধর্মের সোল-এজেন্টরা পাপ ও শাস্তির ভয় দেখিয়েছেন। সামাজিক ও ধর্মী 
বিরূপতা এবং নিজের মনের ছন্__এসব প্রতিবন্ধকতা অতিক্রম করে মুসলিম কবিরা 
মাতৃভাষায় ধর্মকথা শুনিয়ে একদিকে নিজেদের নৈতিক দায়িত্ব পালন করেছেন ও অন্যদিকে 
সাহসিকতার স্বাক্ষর রেখেছেন। 


মুসলিম সমাজের অভ্যন্তর থেকে কেন ওই বিরূপতা, এই সমাজকে বুঝবার জন্য তার 
কারণ-সন্ধান অপরিহার্য । অসীম রায় সংক্ষেপে কিন্তু যথেষ্ট দক্ষতার সঙ্গে বিষয়টিকে 
ব্যাখ্যা করেছেন। আরবিয় ধর্মের স্থানীয় ভাষায় রূপদানে গৌড়াদের আপত্তি ছিল। এ 
ধরনের আপত্তি সব দেশের গৌড়াদেরই থাকে। কিন্তু বাংলার নিজস্ব একটি সমস্যাও ছিল 
এবং সেটিই ছিল বেশি গুরুতর। ভারত ও বঙ্গবহির্ভীত বহিরাগত মুসলমানদের সঙ্গে 
স্থানীয় ধর্মাস্তরিতদের সামাজিক ও সাংস্কৃতিক বিভেদ বেশ মাথা উচু করে দাড়িয়ে ছিল। 
বহিরাগতরা নিজেদের আশরাফ বা অভিজাত মনে করতেন। সুতরাং স্থানীয়রা ‘ছোট 
লোক’, তাদের সবকিছুই অবজ্ঞার যোগ্য। তারা মুসলমান বটে, কিন্তু কেবল সে-কারণে 
আভিজাত্যের মর্যাদা দাবি করতে পারেন না। উনিশ শতকের অপরার্ধ থেকে বিশ শতকের 
প্রথমার্ধ পর্যন্ত এই সামাজিক সমস্যাটি নিয়ে প্রচুর লেখালেখি হয়। ইসলামের সাম্যনীতিতে 
বিশ্বাস থাকা সত্বেও এই বিভেদের পক্ষে প্রথম ওকালতি যার পাওয়া গেছে তিনি পূর্বোক্ত 
খন্দকার ফজলে রাব্বি । The Origin of The 14458177475 of Bengal (১৮৯৫) গ্রন্থে 
তিনি এই মত প্রকাশ করেন যে, ধর্মাস্তরিতদের সামাজিক মর্যাদা ধর্ম পরিবর্তনের আগের 
মর্যাদার অনুরূপ এবং তারা কেবল সেই মুসলমানের সঙ্গেই মেলামেশা করতে পারে, যারা 
তাদের নিজেদের মতো কই অবস্থার অন্তর্ভৃক্ত। বলা বাহুল্য ফজলে রাব্বি ছিলেন উর্দূভাবী 
অভিজাত পরিবারের মানুষ। 


সম্পাদকের ভূমিকা 0 ১৩ 


বিদেশি জন্মের পরিপূরক হিসেবে আশরাফের সাংস্কৃতিক চেতনা ও দৃষ্টি ছিল পশ্চিমমুখি। 
এর ফলে যে-মনোভাব তাদের মধ্যে গড়ে ওঠে তার মূল উপাদান হলো ইসলামি 
ধর্ম-সংস্কৃতির ধারক ও বাহক হিসেবে বাংলাভাষাকে নিতান্ত অযোগ্য মনে করে সেই 
ভাষার প্রতি অবজ্ঞা ও ঘৃণা । মুসলিম জনসাধারণের পক্ষে স্বাভাবিকভাবেই বিদেশি ভাষায় 
লিপিবদ্ধ তাদের ধর্ম-সংস্কৃতি জানা-বোঝা সম্ভব হয়নি । ফলস্বরূপ বৃহত্তর মুসলিম সমাজে 
স্তরগত বিভাজনের দূরত্ব বরং বৃদ্ধিই পায়। অসীম রায়ের মতে, 
প্রধানত যোড়শ শতাব্দীতে বাঙ্গালী মুসলিম সমাজের এই অভ্যন্তরীণ দূরত্ব লাঘব করার 
উদ্দেশ্যে এক বাঙ্গালী মুসলিম লেখকগোষ্ঠীর উদ্তব হয় যাঁরা বাংলা ভাষায় প্রথম মুসলিম 
সাহিত্য রচনার গৌরবই মাত্র দাবী করার অধিকারী নন, যারা এক সমন্বয়ধর্মী ইসলামীয় 
এতিহ্াধারার সৃষ্টি করে বঙ্গে মুসলিম সংস্কৃতির দুই স্তরের মধ্যে সামঞ্জস্য ও 
সংযোগস্থাপনেও প্রয়াসী হন। 
এই প্রয়াস কিন্তু সহজসাধ্য ছিল না। ভাষার বাধা অতিক্রম করা কঠিন তো ছিলই, তার 
চেয়েও কঠিন.ছিলু-মুসলমানের ধর্মীয় ও সাংস্কৃতিক জীবনে ইসলামের রূপকল্প, বিশ্বাস ও 
আদর্শের সঙ্গে একাত্ম হয়েই তার রূপাস্তর ঘটানো। প্রতীক, রূপক, উৎসব, পালাপার্বন, 
গীত, নাট্য, আখ্যান ও উপাখ্যানময় বাঙালির ধর্মীয় ও সাংস্কৃতিক জীবনে আলোড়ন সৃষ্টি 
করার পক্ষে ইসলামের সহজ, সরল ও অনাড়ম্বর রূপ অনুকূল ছিল না। তাই প্রয়োজন 
ছিল আরবি-ফারসি গ্রস্থাবদ্ধ ইসলাম ও মুসলিম এঁতিহ্যকে বাংলার পটভূমিকায় উপস্থিত 
করা। মোটকথা বাঙালি জনগণের পরিচিত ভাষা ও রূপে ওই এঁতিহ্যধারাকে নতুন ছাঁচে 
ঢালা। মুসলিম কবিগোষ্ঠী এই কঠিন দায়িত্ই কাধে নিয়েছিলেন। এঁদের রচনাসমূহ পর্যালোচনা 
করে অসীম রায়ের মনে হয়েছে তারা চূড়ান্ত সাফল্যই লাভ করেছেন। “চূড়ান্ত” হয়ত এই 
অর্থে যে তাদের রচনাগুলো আপাতদৃষ্টিতে আরবি-ফারসি, কখনো হিন্দি কাব্যের অনুবাদমাত্র। 
প্রাক-ব্রিটিশ পর্বের মুসলমান কবিদের এসব কাব্যকে অসীম রায় “পুঁথি সাহিত্য" নামে 
পরিচয় দিয়েছেন। এ অভিধা ঠিক নয়, যদিও এই নামে মুসলমান কবিদের লেখা এক 
ধরনের কাব্য আছে। তাকে ‘দোভাষী সাহিত্য*ও বলা হয়েছে। সে-পরিচয়ও অযথার্থ। 
কেননা এগুলোর ভাষা মাত্র দুটি নয়, একাধিক-__বাংলা, আরবি, ফারসি, তুর্কি, হিন্দি। 
ভাবারীতির দিক থেকে সেজন্য আনিসুজ্জামান এগুলোকে “মিশ্র ভাষারীতির কাব্য” বলেছেন। 
তার বিখ্যাত গবেষণাগ্রম্থ মুসলিম মানস ও বাংলা সাহিত্য-এ ওই নামে একটি অধ্যায় 
আছে। সেখানে তিনি দেখিয়েছেন যে এই জাতীয় কাব্যে মিশ্র শব্দের ছড়াছড়ি, এমনকি 
বাংলা শব্দবিহীন পঙক্তিও বিরল নয়। যেমন, “ভেজ আয় রব মেরে দরুদ ছালাম/আপনে 
পিয়ারে নবি পার ভেজ মুদাম।' এই গোত্রের কাব্যের পুথি বা পুথি নাম হওয়ার কারণ 
. হিসেবে তিনি বলেছেন যে কলকাতার সন্তা ছাপাখানা থেকে মুদ্রিত “বটতলার পুথি’ 
পরিচয়েরই হয়ত সুভাষিত রূপ পুঁথি সাহিত্য । এর যথার্থ বিকাশকাল ১৭৬০ খ্রি. থেকে 
১৮৬০ খ্রি. পর্যন্ত, যে-সময়টা কবিওয়ালা শ্রেণির সাহিত্যকর্মীদেরও বিকাশপর্ব। অসীম 
রায়ের অবলম্বন এর পূর্ববর্তী কাব্যধারা। 


১৪ 0 ইসলাম ও বাঙালি মুসলমান সমাজ 


এবার সংস্কৃতি-সমন্বর সম্পর্কে কিছু কথা। অসীম রায় জানিয়েছেন নামাজ, ওজু, 
গোসল, রোজা, জানাজা ইত্যাকার শাস্ত্রীয় নিত্য কর্ম ছাড়া মুসলিম কবিদের অন্যান্য রচনায় 
স্থানীয় প্রভাব ও সমন্বরসাধক মনোভাব ও দৃষ্টিভঙ্গি সুস্পষ্ট। প্রবন্ধের সীমিত পরিসরে 
মূল রচনা থেকে উদ্ধৃতি দেওয়া সম্ভব হয়নি বলে হয়ত এর গদ্যবিবরণ তিনি দিয়েছেন। 
বিষয়টি অনুধাবন করতে তাতে কোনো সমস্যা হর না। কিন্ত আমাদের মনে হয় কবিদের 
সমন্বয়সাধক দৃষ্টিভঙ্গির মধ্যে কখনো কখনো ভিন্ন একটি দৃষ্টিও উঁকি দিয়েছে। যেমন, 
ইসলাম ধর্মের প্রবর্তক হযরত মুহম্মদের সমকালীন আরবে মুসলিম-অমুসলিমের সংঘাত 
হিন্দু ও ইসলাম ধর্মের বিরোধ হিসেবে বর্ণিত হয়েছে। ইসলাম-বিরোধী আবু জেহল হিন্দু 
নেতারূপে উপস্থাপিত হয়েছেন। এর ব্যাখ্যা হিসেবে অসীম রায় লিখেছেন, "মুসলিম 
আখ্যানের বিষয়বস্তুকে বাঙ্গালী মুসলিম জনগণের কাছে সুবোধ্য ও জনপ্রিয় করে তোলার 
উদ্দেশ্যে লেখকগণ সুপরিচিত উদাহরণ ও তুলনার আশ্রয় নিয়েছেন।' বিষয়টিকে অতটা 
সরল করে দেখা যায় বলে মনে হয় না। এর পেছনে মুসলিম-মনের মনস্তাত্বিক ও 
সমাজতাত্ত্িক গূঢ় কারণ নিহিত থাকা অসম্ভব নয়। 


দুই 

জিজ্ঞাসা-র ১ম বর্ষ ৪র্থ সংখ্যা (মাঘ ১৩৮৭) ও ২য় বর্ষ ১ম সংখ্যায় বৈশাখ- আষাঢ় 
১৩৮৮) প্রকাশিত দুটি লেখা ব্রিটিশ পর্বের বাংলায় ইসলাম ও মুসলমান সমাজের পরিস্থিতি 
অনুধাবনের প্রয়াস। লেখাদুটির বিষয় এক, কিন্তু দুটি ভাগ। “ইসলাম ও বাঙ্গালী মুসলিম 
সমাজ : ব্রিটিশ পর্ব, শীর্ষক লেখাটির প্রথম ভাগে বিষয়টিকে দেখতে চাওয়া হয়েছে উচ্চ 
ও নিন্নশ্রেণির পরিপ্রেক্ষিতে ও দ্বিতীয় ভাগে মধ্যশ্রেণির পরিপ্রেক্ষিতে। 

প্রাক-ব্রিটিশ বাংলায় মুসলমান সমাজে ইসলামীয় ও বাঙালি সংস্কৃতির মিশ্রণে 
যে-সমন্বয়ধর্মী সাংস্কৃতিক এতিহ্য ধীরে ধীরে সৃষ্টি হয়ে পুষ্টি লাভ করছিল তা ব্রিটিশ শাসন 
ও পাশ্চাত্য অভিঘাতজনিত পরিবর্তিত অবস্থায় অস্তরায়ের সম্মুখীন হয়ে ক্রমবিলুপ্তির 
পথে এগিয়ে যায়। এই সঙ্গে আরেকটি ব্যাপার ঘটছিল। গোটা হিন্দু ও মুসলমান সমাজে 
বহুকালাগত বর্ণ ও জাতিভিত্তিক সংকীর্ণ সামাজিক পরিচয়ের উধের্বে এক অখণ্ড ধর্মীয় 
জাতি-চেতনা (একে ভুল করে জাতীয়তাবাদী চেতনা বলা হয়) ক্রমবিকশিত হচ্ছিল। কেন 
এমনটি ঘটছিল এবং তার সামাজিক-রাজনৈতিক ফলাফল কী দাঁড়িয়েছিল, অসীম রায় এই 
দীর্ঘ প্রবন্ধে তারই অনুসন্ধান করেছেন। 

বাংলার মুসলিম জনসংখ্যার অধিকাংশই দেশীয় ধর্মান্তরিত হলেও এখানে বিদেশাগত 
বা বহিরাগত (এর মধ্যে বহির্বাংলাও বোঝানো হয়ে থাকে) মুসলমানের বংশধরদের 
বসবাসও ছিল। তাদের সংখ্যার হার বলা সম্ভব নয়, তবে তাদের অস্তিত্ব যে দৃশ্যমান ছিল 
তাতে সন্দেহ নেই। এদের ও দেশীয় মুসলমানদের মধ্যে সামাজিক আচার-আচরণে অনেক 
ক্ষেত্রে হিন্দুর জাতিপ্রথার অনুসরণে বিভেদ ছিল। কিন্তু মজার ব্যাপার হচ্ছে পরিবর্তিত 

বিভাজনের মধ্যেও পরস্পরের ধর্মীয় এক্যবোধ আত্মপরিচয়ের মূল উপাদান হিসেবে 
ব্যবহৃত হওয়ার প্রবণতা দেখা দেয়। এক্ষেত্রে হিন্দুর পক্ষে আত্মপরিচয়ে ধর্মীয় “নামাবলী' 
ব্যবহারের প্রয়োজন হয়নি। কেননা তার ধর্মীয় স্বরূপ আত্মগোপনের সুযোগ পেয়েছিল 
তার ‘বাঙালি’ নামের স্বতঃসিদ্ধিতায়। মুসলমানদের ক্ষেত্রে কিন্তু তা হয়নি। ইসলামের 
বৈদেশিক উৎপত্তি ও প্রসার, ভারতে মুসলিম রাজশক্তির কেন্দ্রস্থানগুলোর বহির্বাংলায় 
অবস্থিতি এবং রাজপুরুষদের মুখ্যত বৈদেশিক বংশোদ্তব__এ ধরনের বিবিধ কারণে 
বহিরাগত ও স্থানীয় মুসলিম জনসমষ্টি নিজেদের ও হিন্দুদের উভয়ের কাছে শুধু ‘মুসলমান’ 
হিসেবে দেশের আঙিনায় ঠাই পেয়েছে, ‘বাঙালি’ হিসেবে ঘরের দাওয়ায় উঠে আসতে 
পারেনি। ১৮৯৬ সালের ১১ এপ্রিল মোসলেম ক্রনিকল-এ প্রকাশিত একটি লেখায় একিন 
উদ্দিন আহমদ দুঃখ করে বলেন যে, কলকাতায় হিন্দুদের বাঙালি বলে অভিহিত করেন 
এমন সব মুসলমান যারা কোনোদিন কলকাতার বাইরেই যাননি। আরব দেশের মহান 
ধর্মনেতার ধর্মে বিশ্বাসী হয়েই তাদের যেন অবাঙালি হওয়ার অধিকার জন্মেছে। পরের 
শতকে বাংলা সাময়িকপত্রে এ নিয়ে প্রচুর লেখালেখি হতে দেখা যায়। 

ব্রিটিশ শাসনের বহুমুখি প্রভাব ধর্মনির্বিশেষে গোটা বাঙালি সমাজে সমভাবে বিস্তারলাভ 
করলেই স্বাভাবিক হতো। কিন্তু দুঃখের বিষয় তা হয়নি। অবশ্য একথা সত্য যে হিন্দু-মুসলিম 
উভয় সমাজের নিন্নশ্রেণির ক্ষেত্রে ব্রিটিশ প্রভাবের আর্থনীতিক ফলাফলে কোনো তারতম্য 
ঘটেনি। তাহলেও এও সত্য যে বাংলার শ্রমজীবী শ্রেণির, বিশেষত কৃষক ও তাতির 
বৃহত্তর অংশ ছিলেন মুসলমান_ হিন্দু নয়। ফলে এই শ্রেণির সমস্যায় মুসলমানের 
সম্প্রদায়গত অস্বস্তি ও উদ্বেগ বেশি থাকাই ছিল স্বাভাবিক। 

অন্যদিকে মধ্যবিত্ত শ্রেণির ক্ষেত্রে দুই সম্প্রদায়ের মধ্যে গভীর পার্থক্য ছিল। অবশ্য 
এই অঞ্চলে মুসলিম মধ্যবিত্ত শ্রেণির স্বল্পতা ও দুর্বলতা আগে থেকেই ছিল। প্রাক-ব্রিটিশ 
নবাবি আমলে ব্রিটিশ আমলের মতো অতখানি জোরদার না হলেও দৃশ্যমান একটি 
মধ্যবিত্ত শ্রেণি গড়ে ওঠে । তখনো দুই মধ্যবিত্তের পার্থক্য কম ছিল না। কিন্তু ব্রিটিশ পর্বে 
উনিশ শতকে এই পার্থক্য অসীম রায়ের ভাষায় হয়ে দাড়ায় “গভীর'। উনিশ ও বিশ 
শতকের বাংলার রাজনৈতিক ও সাংস্কৃতিক জীবনে এই পার্থক্য খুবই তাৎপর্যপূর্ণ। কেননা 
এটিই পরবর্তী ইতিহাসকে বিশেষভাবে প্রভাবিত করেছে। 

উনিশ শতকের উপাস্ত থেকে মুসলিম ধর্মীয় চেতনা এবং এর স্বাভাবিক পরিণতি 
সক্রিয় ছিল! এই প্রভাব মুসলিম সমাজের বিভিন্ন স্তরে_ উচ্চ, মধ্য ও নিন্নস্তরে- বিবিধ 
কারণে, বিভিন্ন রূপে ও সময়ে কার্যকরী হয়েছে। অসীম রায়ের দৃষ্টিতে সময়ের হিসেবে 
ধর্মীয় নেতৃবর্গ আলেম-উলেমার পরিচালনায় নিন্শ্রেণির ভূমিকা সর্বাগ্রে লক্ষযোগ্য। উচ্চ 
ও মধ্যবিত্ত শ্রেণি রঙ্গমঞ্চে অবতীর্ণ হয়েছে পরে। 


১৬ 0 ইসলাম ও বাঙালি মুসলমান সমাজ 


ব্রিটিশ শাসনের একেবারে শুরুতে দুটি ঘটনা বাংলার আর্থিক ও সামাজিক ক্ষেত্রে এক 
বিশেষ পরিস্থিতি সৃষ্টি করে। প্রথম, দেশীয় সমৃদ্ধ বস্ত্রশিলের ধ্বংস; দ্বিতীয়, ভূমির চিরস্থায়ী 
বন্দোবস্ত। প্রথম ঘটনায় ক্ষতিগ্রস্ত বন্ত্রশিল্লীদের অধিকাংশই ছিলেন মুসলমান । দ্বিতীয় 
ঘটনার অভিঘাতও সংখ্যাগত দিক থেকে মুসলিম সমাজের ওপরই বেশি পড়ে। চিরস্থায়ী 
বন্দোবস্তে পুরনো হিন্দু-মুসলিম জমিদারের স্থলে ইংরেজের প্রসাদপ্রাপ্ত বহু ভূঁইফোড় হিন্দু 
বিত্তশালী নতুন জমিদার শ্রেণিতে উত্তীর্ণ হয়। এদের জমির সঙ্গে কোনো সম্পর্ক ছিল না। 
জমি ও ফসলের উন্নতির জন্য এদের কোনো চেষ্টাও ছিল না। তদুপরি বিভিন্ন ধরনের 
বেআইনি ও অন্যায় দাবিদাওয়া কৃষকের ওপর জুলুম করে আদার করা হতো। কোম্পানির 
আইন ও আদালতের সুরক্ষিত ব্যবস্থা ছিল জমিদারদের পক্ষেই। এ ক্ষেত্রেও নিপীডিতদের 
অধিকাংশই ছিলেন মুসলমান । কেননা তারাই ছিলেন সংখ্যাগরিষ্ঠ। 

উনিশ শতকের বাংলায় এই পটভূমিই ধর্মনির্বিশেষে কৃষক-বিদ্রোহের প্রেরণা যোগায়। 
কিন্তু সামাজিক ক্ষেত্রে এর একটি ভিন্ন পরিস্থিতি দেখা দেয়। বিদ্রোহের প্রেরণায় হিন্দু 
কৃষককে ধৰ্মীয় পতাকার নিচে দাড়ানোর দরকার হয়নি, যা হয়েছিল মুসলিম কৃবকের ৷ এর 
মূল কারণ ছিল কয়েকটি বিদ্রোহের ইসলামি শুদ্ধিবাদী আন্দোলনের সঙ্গে সম্পৃক্ততা। 
বাংলার পূর্বাঞ্চলে-_করিদপুর ও বাকেরগঞ্জে_ এর নাম ছিল ফরায়েজি আন্দোলন । এটি 
সংগঠিত করেন হাজি শরিয়তুল্লাহ, পরে নেতৃত্ব দেন তার পুত্র দুদু মিয়া। অন্যদিকে 
বারাসত-বসিরহাটে তিতু মীরের নেতৃত্বে যে-বিদ্রোহ হয় তা ছিল তরিকা-ই-মুহম্মদিয়া 
(মুহম্মদের পথ) আন্দোলনের প্রভাবজাত। অষ্টাদশ শতাব্দীর প্রখ্যাত ধর্মসংস্কারক দিল্লির 
শাহ ওয়ালিউল্লাহ (১৭০৩-৬৩) ছিলেন এর উদ্গাতা। তার পুত্র শাহ আবদুল আজিজ, 
দৌহিত্র শাহ ইসমাইল, আবদুল আজিজের শিষ্য সৈয়দ আহমদ বেরিলভি ও তাদের অনুবর্তীরা 
এই আন্দোলন চালাতে থাকেন। ১৮২০ সালে বেরিলভি কলকাতা আসার সাত বছরের 
মাথায় তার শিষ্য তিতু মীরের বিদ্রোহ সংঘটিত হয়। বেরিলভির অন্যতম শিষ্য মৌলবি 
কেরামত আলিও বিশেষভাবে উত্তর ও পূর্ব বাংলায় তরিকা আন্দোলন চালিয়ে যান। এই 
সময়েই এঁদের মধ্যে বিভেদ সৃষ্টি হয়। কেরামত আলির অনুবর্তীরা তায়য়ুনি ও অন্যরা 
আহল-ই-হাদিস বা মুহম্মদি নামে অভিহিত হন। 

তরিকা-ই-মুহম্মদিয়া ও ফরায়েজি উভয় আন্দোলনের মূল লক্ষ্য ধর্মসংস্কার হলেও 
ঘটনাচক্রে তা জমিদার নীলকর ও ব্রিটিশ-বিরোধী আন্দোলনে অনেকটা রূপ পরিগ্রহ 
করে। স্থানীয় জমিদারদের বিরুদ্ধে বিদ্রোহ সংঘটিত হয় বাংলায়। এ তথ্য মনে রাখা 
দরকার যে এ সকল জমিদাররা ছিলেন হিন্দু, আর বিদ্রোহীদের বড় অংশই মুসলমান। 
তরিকার দুই নেতা বেরিলভি ও শাহ ইসমাইল বালাকটে শিখদের সঙ্গে সংঘর্ষে নিহত হন। 
উনিশ শতকের সত্তরের দশকে সরকার “ওহাবি' বিচারের মাধ্যমে আন্দোলনকারীদের দমন 
করে। বলা দরকার এরা সাধারণভাবে ওহাবি নামে অভিহিত হলেও অসীম রায় যৌক্তিক 
বিশ্লেষণের মাধ্যমে দেখিয়েছেন যে এই পরিচিতি যথার্থ নয়। 

বাংলা তথা ভারতীয় উপমহাদেশে শুদ্ধিবাদী এই ধর্মান্দোলনের কারণ হিসেবে অনেকে 
এ অঞ্চলে একদিকে মুসলিম শাসনের অবসানজনিত আর্থিক দুর্গতি ও অন্যদিকে মুসলিম 
সমাজের ধর্মীয় অধোগমনের যুক্তি দেখিয়েছেন। কিন্তু অসীম রায় স্থানীয় কারণসমূহের 
সঙ্গে মুসলিম বিশ্বের একটা বৃহত্তর এতিহাসিক পটভূমিও এর সঙ্গে সম্পৃক্ত বলে মনে 
করেছেন এবং তার ব্যাখ্যা দিয়েছেন। 

বাংলায় এসব আন্দোলনের যে-যে প্রভাব পড়েছিল সেগুলোর মধ্যে দুটি প্রভাবকে 
অসীম রায় গুরুত্ব দিয়ে দেখতে চেয়েছেন। একটি হচ্ছে প্রাক-ব্রিটিশ পর্বে এখানে ইসলাম 
যে-সমন্বয়ধর্মী রূপ পরিপ্রহ করেছিল তা সংস্কারবাদীদের দৃষ্টিতে ইসলামের অবক্ষয় বলে 
কঠোরভাবে নিন্দিত ও পরিত্যাজ্য বিবেচিত হয়। অন্যদিকে মুসলিম-মানসে যে-এক নতুন 
চেতনার সৃষ্টি হয় তার সঙ্গে নব উন্মেষিত রাজনৈতিক চেতনার সংযোগ ঘটতে আরম্ভ 
হলে মুসলিম ধৰ্মীয় চেতনায় আঞ্চলিক প্রভাববর্জিত এক অখণ্ড ইসলামি আদর্শের গুরুত্ব 
বাড়তে থাকে । মুসলিম জনমানসে ধর্মীয় জাতি-চেতনার ক্রমবিকাশ এই পরিবর্তিত অবস্থার 
এক অপ্রতিরোধ্য ফল। 

এই চেতনা-সৃষ্ছিতে প্রথম প্রত্যক্ষ ও পরোক্ষভাবে ভূমিকা রাখেন বাংলার বহিরাগত 
আশরাফ বা সন্ত্রান্ত শ্রেণির মুসলমান। অবশ্য এদের পূর্বপুরুষ সকলেই বহিরাগত ছিলেন 
তা জোর দিয়ে বলা যার না। অনেকে বিত্তশালী হয়ে অহমিকাবশত তেমনটি দাবি করতেন। 
সে যা-ই হোক, এই শ্রেণিটির সংখ্যা যে খুব বেশি ছিল না তা আগেই বলা হরেছে। 
সংখ্যাগরিষ্ঠ অংশ ছিল স্থানীয় ধর্মাস্তরিতরা। আশরাফরা এদের আতরাফ বা নিন্গশ্রোণি 
হিসেবে অবজ্ঞা করতেন। এই দুই শ্রেণির মধ্যে সামাজিক ক্রিয়াকর্মে দুস্তর ব্যবধান ছিল। 
এমনকি আতরাফদের মাতৃভাষা বাংলার প্রতিও আশরাফদের ছিল উন্নাসিকতা। 

ব্রিটিশ শাসনে প্রায় সর্বক্ষেত্রে অধঃপতিত বাংলার মুসলিম সমাজের পুনর্গঠনের আহান 
এসেছিল এই উচ্চ শ্রেণির মুসলমানদের পক্ষ থেকে। অসীম রায় কয়েকটি দিক থেকে 
তাদের সেই ভূমিকা লক্ষ করেছেন। মুনলমানদের কাছ থেকে ক্ষমতা কেড়ে-নেওয়া ব্রিটিশ 
রাজশক্তির প্রতি এই সমাজের বৈরিতার যে-ধারা শাহ ওয়ালিউল্লাহ থেকে উনিশ শতকের 
সত্তরের দশকে ওয়াবি বিচার পর্যন্ত লক্ষ করা গেছে, তার অবসান ঘটে উত্তর ভারতে স্যার 
সৈয়দ আহমদ এবং বাংলায় নবাব আবদুল লতিফ, সৈয়দ আমীর আলি ও নবাব সলিমুল্লাহ 
প্রমুখ অভিজাত মুসলিমের একাস্ত প্রচেষ্টায়। পরবর্তী কালে স্বতন্ত্র মুসলিম জাতীয়তাবাদী 
রাজনৈতিক আন্দোলনের পরিপ্রেক্ষিতে এই গতিপরিবর্তন বিশেষ গুরুত্বপূর্ণ বলে অসীম 
রায়ের কাছে বিবেচিত হয়েছে। দেখা যায় একমাত্র খেলাফত আন্দোলন বাদে, যার সঙ্গে 
স্বদেশের কোনো সম্পর্ক ছিল না, স্বাতস্তর্যবাদী মুসলিম রাজনীতি মুখ্যত ব্রিটিশ রাজশক্তির 
ক্ষেত্রে বিরোধিতার পথ পরিহার করেছে। এর ফলস্বরূপ ১৯০৬ সালে ঢাকায় জন্ম নেয় 
নিখিল ভারত মুসলিম লিগ। 


ব্রিটিশ সরকার ও পাশ্চাত্য সংস্কৃতির সঙ্গে সমঝোতার খাতিরে ইংরেজি শিক্ষা গ্রহণের 
ব্যাপারে মুসলিম-আগ্রহ সৃষ্টির ক্ষেত্রেও আবদুল লতিফ, আমীর আলি প্রমুখ আশরাফদের 

অবদান যথেষ্ট। অগ্রসর শিক্ষিত হিন্দুর সমকক্ষ একটি মুসলিম-শক্তির সৃষ্টিতে তাদের 
ভূমিকা নিঃসন্দেহে অগ্রগণ্য । ইংরেজি শিক্ষিতদের চাকরি ও অন্যান্য সুযোগ-সুবিধা লাভের 
জন্য দাবি ও দেন-দরবারের ক্ষেত্রেও এঁদের উল্লেখযোগ্য ভূমিকা রয়েছে। 

আশরাফ শ্রেণির এই ভূমিকার কিছু সীমাবদ্ধতাও অসীম রায় দেখিয়েছেন। প্রথমত 
এই প্রচেষ্টার পেছনে অনেকখানি প্রচ্ছন্ন ছিল তাদের নিজস্ব সংকীর্ণ স্বার্থবুদ্ধি। ইংরেজি 
শিক্ষা, সরকারি চাকরি, স্থানীয় স্বায়ত্তশাসন ও রাজনীতিক প্রতিনিধিত্বের প্রশ্ন কৃষক বা 
বস্ত্রজীবীর সমস্যা ছিল না। অথচ নিজেদের শ্রেণিগত অভাব-অভিযোগ ও দাবি-দাওয়া 
তারা গোটা মুসলমান সমাজের সমস্যা হিসেবে উপস্থাপন করেছেন। দ্বিতীয়ত চাকরি-বাকরি 
তথা ব্যবহারিক মূল্যের কারণে তারা ইংরেজি শিক্ষা গ্রহণের আহ্বান জানান, নব-চেতনায় 
উজ্জীবিত হয়ে ওঠার জন্য নয়। যদিও নব্য শিক্ষা নিজস্ব শক্তির জোরে শিক্ষিতদের 
অনেকের মনে নতুন চিন্তার প্রভাব রেখেছে। তৃতীয়ত সাংস্কৃতিক-চারিত্র্ের কারণে 
আশরাফদের শিক্ষাচিস্তায় বাংলা ভাষার স্থান ছিল না। আবদুল লতিফ তো স্পষ্টই বলেছিলেন 
নিঙ্ন শ্রেণির মুসলিম শিক্ষার্থীদের বাংলা শিক্ষা দেওয়া যেতে পারে, তাও সে-বাংলা হবে 
যথাসম্ভব মুসলিম-উপযোগী। 

এসব কারণে মুসলিম বাংলার জাগরণের ইতিহাস বিশেষ গতিলাভ করতে পারেনি। 
সেজন্য এই সমাজকে আরও কিছুকাল অপেক্ষা করতে হয়েছে, যতদিন না বাংলা ও 
ইংরেজি ভাষায় শিক্ষিত একটি মধ্যবিত্ত শ্রেণি গড়ে উঠেছে। বিশ শতকে মুসলিম বাংলার 
গতি-প্রকৃতি নির্ধারণের দায়িত্ব বর্তেছে এই শ্রেণিরই নব্যনেতৃত্বের ওপরে। 


তিন 


অসীম রায়ের বিবেচনায় ব্রিটিশ আমলে বাংলার মুসলিম ইতিহাসের অন্যতম মূল সূত্র 
হচ্ছে বাঙালি মুসলমান সমাজে আত্মচেতনার উন্মেষ ও আত্মানুসন্ধানের কঠিন প্রয়াস। 
উনিশ শতকের গোড়া থেকে প্রায় সত্তরের দশক পর্যন্ত এই সমাজের বৃহত্তর অংশে 
ধর্মসংস্কার আন্দোলনের যে-প্রবাহ বয়ে যায় এবং শতাব্দীর পরবর্তী কালপর্বে নিজেদের 
দুরবস্থা কাটিয়ে ওঠার জন্য আশরাফ শ্রেণির যে-উদ্যোগ ও আন্দোলন দেখা যায়, মূল 
লক্ষ্য ও সিদ্ধির দিক থেকে বিচার করলে উভয় প্রচেষ্টাকে সমগোত্রীয় হিসেবে মেনে 
নেওয়া যায়। কেননা এই দুই প্রচেষ্টার ফলাফলে দেখা যায় মুসলিম-মানসে ধর্মীয় এক্য ও 
জাতি-চেতনার প্রসার ও গুরুত্ব বৃদ্ধি পেয়েছে। 

তবে এটি সত্তার একদিক মাত্র। অন্য অবিচ্ছেদ্য দিকটি হচ্ছে নিজের বাঙালি সত্তার 
অনুসন্ধান। কিন্তু এই সন্ধানে প্রতিবন্ধক হয়েছিলেন তথাকথিত আশরাফ শ্রেণি। কেননা 
নিজেদের বিদেশি বংশ-কৌলিন্য ও সাংস্কৃতিক স্বাতস্ত্র্যের অহমিকায় এরা বাঙালিত্বকে 
অস্বীকার করার মধ্যে আত্মপ্রসাদ খুঁজে পেতেন। ফলে শত শত বছর বাংলার মাটিতে বাস 
করেও বাংলাদেশ এদের কাছে ‘ধাই মা” হয়ে থেকেছে। এতে সমস্যা দাঁড়িয়েছিল হিন্দু 

সমাজের কুলীন গোষ্ঠীর মতো এই আশরাফ শ্রেণি মুসলিম জনসমাজের কাছে সামাজিক 
আদর্শের প্রতিমূর্তি হয়ে ওঠায়। ফলস্বরূপ এমনও ঘটেছে যে আশরাফতুল্য সামাজিক 
মর্ধাদাভিলাধী কিছু বাঙালি মুসলমান বংশগত ও সাংস্কৃতিক কৌলীন্যের দাবিতে নিজের 
বাঙালিত্বকেই অস্বীকার করে বসেছেন। এই উভয় শ্রেণির উচ্চমন্যদের নানা দৃষ্টিকোণ 
থেকে সমকালীন পত্র-পত্রিকায় বহু নিন্দা-বিদ্রপ করা হয়েছে। 
বাঙালি মুসলমানের মাতৃভাষা বাংলা কিন্তু ধর্মের ভাষা আরবি ও সংস্কৃতির ভাষা ফারসি। 
বিদেশি ভাষাদুটি সম্পর্কে, বিশেষভাবে আরবি সম্পর্কে সমাজে সাধারণভাবে ভীষণ 
স্পর্শকাতরতা ছিল। ফলে পুরো অবস্থাটা কেমন রূপ নিয়েছিল তার একটিমাত্র দৃষ্টাস্ত 
দিলে বিষয়টি সহজে বোঝা যাবে। 
প্রথমে জাতিত্ব প্রসঙ্গ । তখনকার বাংলার মুসলিম সমাজের প্রায় অবিসংবাদিত নেতা 
মওলানা আকরম খাঁ তার কিছুটা রক্ষণশীল ধারার পত্রিকা মাসিক মোহাম্মদী-র কার্তিক 
১৩৩৮ সংখ্যায় লেখেন, ‘... আমি যুগপৎভাবে মুছলমান ও বাঙ্গালী উভয়ই। সত্যকার 
মোছলেম জীবনে ও বাঙ্গালী জীবনে সংঘর্ষের স্থান ও হেতু ত কিছুই পাওয়া যায় না!’ 
অথচ তিনিই আবার বলেন, "... নেশন বা জাতি সম্বন্ধে মুছলমানের আদর্শ স্বতন্ত্র । ... 
মুছলমানের জাতীয়তা সম্পূর্ণ ধর্মগত। বিশ্বের সকল মুছলমান মিলিয়া এক অভিন্ন ও 
অভেদ্য জাতি।' এই দুটি উক্তির স্ববিরোধিতা লক্ষণীয়। নিজেকে “বাঙালি” বলতে আপত্তি 
নেই, কিন্তু আপত্তি রয়েছে ‘বাঙালি জাতি'তে। এ ধরনের মানসিকতার প্রতিবাদও উচ্চারিত 
হয়েছে। বলা হয়েছে ‘নেশন’ ও “রিলিজিয়ন' এক নয়! এ দুটিকে গুলিয়ে ফেলা অসঙ্গত। 
এবার ভাষা প্রসঙ্গ । যৌক্তিক পরম্পরায় দেখতে গেলে বাঙালি মুসলমান যদি বাঙালি 
জাতি হয় তাহলে কেবল মাতৃভাষা নয়, তাদের জাতীয় ভাষাও হবে বাংলা; কিন্তু তারা 
যদি মুসলমান জাতি হয় তাহলে তাদের মাতৃভাষা বাংলা হলেও জাতীয় ভাষা হবে 
আরবি। অর্থাৎ দেশ ভাবনায় তাদের মধ্যে যে-দ্বিধা-সংকট ছিল, তা ছিল ভাষাসম্পর্কিত 
মনোভাবেও । এর প্রকৃষ্ট উদাহরণ পাওয়া যায় প্রাগুক্ত আকরম খাঁর মধ্যেই। ১৯১৮ সালে 
অনুষ্ঠিত তৃতীয় বঙ্গীয় মুসলমান সাহিত্য সম্মেলনের সভাপতির ভাষণে তিনি বেশ 
মজাদারভাবেই বলেছিলেন, 
দুনিয়ায় অনেকরকম অদ্ভুত প্রশ্ন আছে। “বাঙ্গালী মুসলমানের মাতৃভাষা কি? উর্দু না 
বাঙ্গালা?” এই প্রশ্নটা তাহার মধ্যে সর্বাপেক্ষা অদ্তুত। নারিকেল গাছে নারিকেল ফলিবে, 
না বেল? যদি কেহ এই প্রশ্ন লইয়া আমাদিগের সহিত তর্ক করিতে আইসেন তাহা হইলে 
আমরা তাহার সঙ্গে তর্কে প্রবৃত্ত হইবার পরিবর্তে বন্ধুদিগের নিকট হইতে টাদা সংগ্রহ 
অথচ একই বক্তৃতায় বাংলাকে তিনি জাতীয় ভাষার মর্যাদা দিতে শুধু আপত্তিই করেননি, 
এই মতকে সমাজের পক্ষে “অত্যন্ত ভয়াবহ" বলে মন্তব্য করেছেন। এর কারণ আগে উদ্ধৃত 

তার উক্তির মধ্যে রয়েছে___মুসলমানের জাতীয়তা সম্পূর্ণ ধর্মগত। এই মনোভাবেরও 
সমালোচনা করা হয়েছে। বলা হয়েছে যে “নেশন” ও “রিলিজিয়ন” এক নর। ভিন্নার্থক 
শব্দদুটিকে এক অর্থে গ্রহণ করার ফলে “আজ সহশ্র বৎসর বাংলার জলবায়ুতে পুষ্ট 
মুসলিম সমাজ বাংলাদেশে একঘরে হরে আছেন। বাংলাদেশ আজও এঁদের ধাই মা। তাই 
জাতি জন্মের কথা উঠলেই এঁরা বাংলার বাইরে দৃষ্টিপাত করেন!’ 
জাতি-চেতনার সঙ্গে ভাষা-চেতনার মিশ্রণে যে-জটিলতা সৃষ্টির কথা আগে আমরা 
বলেছি, তা লক্ষ করা যায় সাহিত্য রচনা ও তাতে ব্যবহার্য শব্দের প্রকৃতি সম্পর্কিত 
আলোচনার মধ্যেও। এক দল দাবি তুললেন “ইসলামি” বা “মুসলমানি” সাহিত্য সৃষ্টির 
আবশ্যকতা দেখিয়ে। কিন্তু সেই জাতীয় সাহিত্য বলতে সত্যিই কী বোঝায় তা তারা স্পষ্ট 
করতে পারেননি । শব্দ ব্যবহারের ক্ষেত্রে এক দল বাংলা ভাষায় খুশি মতো আরবি-ফারসি-উর্দূ 
শব্দের পক্ষে ওকালতি করলেন। অর্থাৎ বাংলা ভাষাকে তারা “মুসলমানি বাংলা ভাষা” 
করতে চাইলেন। এদের চাওয়া অবশ্য বিশেষ গুরুত্ব পায়নি। অধিকাংশ লেখক কেবল 
আরবি-ফারসি নয়, ভিন্ন ভাষার অনাবশ্যক ও বাঙালির অচেনা শব্দ ব্যবহারের বিরোধী 
ছিলেন, বঙ্ষিমচন্দ্রের “নিষ্প্রোর়জনেই আপত্তি, তত্ত্বের মতো। মোহাম্মদ গোলাম মাওলা 
নামের একজন লেখকের কণ্ঠে এদের মতের প্রতিধ্বনি শোনা যায় : “... ভাষাকে মুসলমানী 
করিবার চেষ্টায় শক্তিক্ষয়’ না করে বাংলা ভাষার ‘ভাবের ঘরে মুসলমানীর প্রাণ প্রতিষ্ঠা 
করা লক্ষ গুণে প্রয়োজন।' সংস্কৃত ও আরবি-ফারসিপন্থীদের সম্পর্কে ভাষাবিদ মুহম্মদ 
শহীদুল্লাহ বলেন, ‘... এই দুই দলের হাত থেকে বাঙ্গলা ভাষাকে রক্ষা করতেই হবে। তবেই 
বাঙ্গলার প্রাণ বাঁচবে। ... আমরা জীবস্ত বাঙ্গলাকেই চাই, তার ভূতকে নয়। ধর্ম বা 
সমালোচনা করেন। 
এইসব দ্বন্দের মধ্যে সমন্বয় সৃষ্টির প্রয়াস অর্থাৎ “ইসলাম ধর্ম ও বাঙ্গালী কৃষ্টির দুটি 
সমান শক্তিশালী শ্রোতধারার সংগম সন্ধান'-এর ক্ষেত্রটিকে মধ্যবিত্ত বাঙালি মুসলিম 
বুদ্ধিজীবী গোষ্ঠীর সবচেয়ে বড় অবদান হিসেবে অসীম রায় দেখেছেন। কিন্তু সঙ্গে সঙ্গে 
এও লক্ষ করেছেন যে, 
. ইসলামী ও বাঙ্গালী পরিচয়ের অর্থপূর্ণ সমন্বয়ের ভিত্তিতে বাঙ্গালী মুসলিম কৃষ্টির রূপ 
বলিষ্ঠ তুলিতে আঁকা সম্ভব ছিল না। তারা জন্যে প্রয়োজন ছিল যে প্রল্ঞা ও প্রেমভিত্তিক 
সৃষ্টিধর্মী সাংস্কৃতিক প্রতিভা তার অধিকারী এঁদের মধ্যে খুব বেশি ছিলেন না। ফলে 
এঁদের অধিকাংশের প্রচেষ্টা কুঠিত, দ্বিধাজড়িত ও শেষ পর্যন্ত ভারসাম্যবর্জিত। 
অসীম রায় এখানে যে-প্রতিভার প্রয়োজনের কথা বলেছেন, সেই প্রতিভার অসামান্য 
অধিকারী ছিলেন নজরুল ইসলাম। বিশেষভাবে এখানে তার নামটি উল্লেখ করা যেত; 
যদিও আলোচ্য রচনার অন্যত্র তার নাম এসেছে, তবে তা ভিন্ন প্রসঙ্গে । রিলিজিয়াস হার্মনি 
বা ধৰ্মীয় এক্যবাদন সৃষ্টিতে নজরুলের কৃতিত্বের জুড়ি মেলা সত্যিই ভার। বাঙালিদের 

মধ্যে তো নয়ই, বিশ্ব সাহিত্যের অঙ্গনেও তার মতো আর কেউ আছেন কি না সন্দেহ। 
কিন্তু তিনিও নিজ সম্প্রদায়ের ধর্মবাদী গৌড়াদের আক্রমণ থেকে রক্ষা পাননি। রক্ষা 
আরও অনেকেই পাননি, কিন্তু নজরুলের ক্ষেত্রে__অসীম রায়ের ভাষায়__“নিন্দা ও 
ধিক্কার চরম সীমায় ওঠে! 
এবার একটা জরুরি প্রশ্নের অবতারণা করা যাক। মুসলিম মধ্যবিত্ত শ্রেণির এই যে 
‘কুষ্ঠা’, ‘দ্বিধা’ ও “ভারসাম্যহীনতা*__এর পেছনকার কারণ কি একান্তই ধর্মগত? না কি 
সমকালীন বাংলার আর্থ-রাজনীতিক-সাংস্কৃতিক পরিবেশ-পরিস্থিতিরও দায় রয়েছে? অসীম 
প্রসঙ্গটি অনিবার্ধভাবে এসেছে। তিনি লিখেছেন, 
. মনে রাখা বিশেষ প্রয়োজন যে হিন্দু বাঙ্গালীর ক্রমবর্ধমান ধর্ম ও কৃষ্টিভিত্তিক 
জাতীয়তাবোধ বাঙ্গালী মুসলিম কৃষ্টির স্বচ্ছন্দ প্রকাশ ব্যাহত না করে পারেনি। বাঙ্গালী 
মুসলিম সাংস্কৃতিক ও রাজনৈতিক চিন্তা ও প্রচেষ্টায় হিন্দু বাঙ্গালীর সংকীর্ণচিত্ততা ও 
অসহযোগিতার বিরুদ্ধে যে ব্যাপক অভিযোগ ও বিক্ষোভ লক্ষ করা যায়, তার অনেকখানিই 
এদিক থেকে বোঝবার চেষ্টা না করলে ভুল হবে। দ্বেষ, হিংসা বা ক্রোধের বশবর্তী না 
হয়ে বৃদ্ধিগ্রাহ্য বিচারের সাহায্যও বাঙ্গালী মুসলিমের মধ্যে যারা সমস্যাটিকে পর্যালোচনা 
করার চেষ্টা করেছেন, তাদেরও মনে হয়েছে যে বঙ্গে ‘ক্রমবর্ধমান মুসলমান মধ্যবিত্তের 
সমস্যাকে সুপ্রতিষ্ঠিত হিন্দু মধ্যবিত্ত সহানুভূতি ও দরদ দিয়ে দেখেনি ...) 
এই সবকিছু মুসলিম-মানসে একটা উদ্বেগ ও ভীতির জন্ম দিয়েছে। নিজের সংস্কৃতির 
স্বকীয়তা হারানোর ভয় নয় কেবল, সব ধরনের স্বার্থ ক্ষুণ্ণ হওয়ার শঙ্কা । সুতরাং মুসলমানের 
জন্য আলাদা বাসভূমি চাই। ফলে ভারত ভাগ হয়ে গেল। সেই সাথে বাংলাও। বাংলা 
ভাগ হওয়ার আগে প্রায় অনুরূপ ভীতি কিন্তু হিন্দুর মনেও জাগল। ভীতি তখন দুই পক্ষেই। 
মুসলমানের ভয় বাংলায় হিন্দু সংখ্যালঘিষ্ঠ হলেও বিদ্যা-বিত্ত-সংস্কৃতিতে তারা এতটা 
সমৃদ্ধ যে প্রভাবশালী তারাই থাকবে! অন্য পক্ষের ভয় মুসলমানরা সংখ্যাগুরু বলে তাদের 
শাসনেই হিন্দুকে থাকতে হবে। এই ভয়ের গোড়া কাটতে শেষাবধি বাংলাকেই কেটে 
দুটুকরো করা হলো। 
বিস্ময়ের ব্যাপার এই যে পাকিস্তান আন্দোলনে যোগ দিয়ে যে-বাঙালি মুসলমান তার 
বাঙালিত্বকে প্রায় অস্বীকার করে বসেছিলেন, তারাই আবার পাকিস্তান পর্বে অবাঙালি 
মুসলমানের মোকাবেলায় ধর্মীয় সত্তাকে আড়াল করে বাঙালি সন্তাকে জাগিয়ে তুললেন। 
এরই পরিণতিতে স্বাধীন বাংলাদেশের জন্ম । অসীম রায় লিখেছেন বাঙালি মুসলমান এই 
প্রথম তার নিজের ইতিহাসে একমাত্র নিজের মুখোমুখি হলেন। এবার তার দ্বৈত সত্তার 
স্বরূপ নির্ণয়ের পরীক্ষা। বাঙালি মুসলিম-মানসের সন্ধিৎসু গবেষক অসীম রায় জানেন 
এ তাদের জন্য এক “কঠিনতম” পরীক্ষা। তার এই অভিমতের সঙ্গে দ্বিমত হওয়ার কারণ 
আছে বলে মনে হয় না। 

চার 


আগের পরিচ্ছেদের আলোচনায় দেখা গেছে মুসলিম মধ্যবিত্ত শ্রেণি ভাবা, সাহিত্য, 
সংস্কৃতি, জাতীয়তা ইত্যাদি আত্মপরিচয় সন্ধানের ক্ষেত্রে মোটা দাগে দুটি পথের অনুসারী 
ছিলেন। একদল ছিলেন ধর্মভিত্তিক জাতীয়তায় বিশ্বাসী স্বাতন্ত্যবাদী ও অন্য দল ছিলেন 
ধর্ম-অতিরেক সমব্বয়পন্থী। তবে শেষোক্ত দল সকল ক্ষেত্রে নির্দ্ন্থ হতে পারেননি! এই 
পরিপার্খ-পরিস্থিতিতে মুসলিম মধ্যবিত্ত বাংলার হিন্দু-মুসলমান সমস্যাকে কোন দৃষ্টিতে 
কীভাবে দেখেছেন সে-আলোচনা অসীম রায় গৃহীত প্রসঙ্গে যথেষ্ট গুরুত্ববাহী। 
“বিভাগ-পূর্ববঙ্গে মুসলিম দৃষ্টিতে হিন্দু মুসলিম সমস্যা’ শিরোনামে লেখা সেই আলোচনাটি 
প্রকাশিত হয় জিত্ঞাসা-র দুটি সংখ্যায়__৩য় বর্ষ ৩য় ও ৪র্থ সংখ্যায় (১৩৮৯)। 

স্বাভাবিকভাবেই আলোচনাটির প্রারস্তে অনতিপরিসর একটি পরিপ্রেক্ষিত রয়েছে, যা 
শুরু হয়েছে প্রশ্নাকারে বিশেষ একটি প্রসঙ্গ দিয়ে। সেটি হচ্ছে বাংলার ইতিহাসে হিন্দু ও 
মুসলমানের মধ্যে নিজস্ব ধর্মীয় গোষ্ঠীচেতনা কবে থেকে শুরু হয়েছে? হিন্দু ধর্ম ও 
সমাজ-বিন্যাসের প্রকৃতি আলোচনা করে অসীম রায় দেখিয়েছেন যে এই সম্প্রদায়ের মধ্যে 
এঁ চেতনার উন্মেষে মধ্যযুগ অনুকূল সময় ছিলি না। মুসলমানের জন্যও যে তা ছিল তা 
নয়, তবে ধর্মশিক্ষিত আলিম বেহুবচনে উলেমা) শ্রেণির মধ্যে ধর্মীয় এক্যের চেতনা 
তুলনামূলকভাবে বেশি কার্যকর ছিল বলে তার মনে হয়েছে। এই মনে হওয়ার কারণ 
ব্যাখ্যা তিনি করেননি। আসলে কারণটা রয়েছে ইসলামের ধর্মতত্ব বা বিধানের মধ্যে । সব 
মুসলমান ভাই ভাই-_-এই তত্ত্বের মধ্যেই রয়েছে তাদের ধর্মীয় গোষ্ঠী-চেতনার বীজ, 
যদিও পয়গম্বর মুহম্মদের মৃত্যুর প্রায় পর থেকেই মুসলিম-ইতিহাস এই তত্ত্বের অলীকতার 
স্বাক্ষর রেখেই চলেছে। সে যা-ই হোক, পাঠক হিসেবে প্রত্যাশা ছিল এ সময়ের হিন্দু-মুসলিম 
সম্পর্কের বিষয়টিও অসীম রায় বিবেচনার মধ্যে রাখবেন, যেহেতু মধ্যযুগের মুসলিম-রচিত 
সাহিত্যের ব্যাপক অনুসন্ধান তিনি করেছেন। কিন্তু বিষয়টি তিনি শুরু করেছেন আঠারো 
শতকের শেষ দিকে শুরু-হওয়া মুসলিম ধর্মসংস্কার আন্দোলনের অভিঘাত দিয়ে। এটি 
এবং অন্যান্য যে-সব ঘটনা পরিপ্রেক্ষিতটিতে আনা হয়েছে, সে-সব বিষয় পূর্ববর্তী প্রবন্ধ 
দুটিতেও কম-বেশি আছে। 

মুসলিম মধ্যবিত্ত শ্রেণির লেখক বুদ্ধিজীবীরা হিন্দু-মুসলিম সমস্যাকে নানা কৌণিক দৃষ্টি 
থেকে দেখেছেন। সেই দেখায় বৈচিত্র্য যেমন আছে, তেমনি আছে বৈপরীত্যও। তবে তাতে 
সামগ্রিকভাবে এরতিহাসিক দৃষ্টিতে বিষয়টি দেখা ও পর্যালোচনার প্রয়াস তেমন নেই। সমস্যার 
যে-দিকটি লেখকের কাছে গুরুত্বপূর্ণ মনে হয়েছে তিনি তা-ই নিয়েই লিখেছেন। সেজন্য 
বিভিন্ন লেখকের মতামত একত্র করে এঁদের চোখে সমস্যার সামগ্রিক চিত্র যতটা ফুটে উঠেছে, 
শুধু তারই কিছুটা ধারণা করা সম্ভব বলে অসীম রায়ের মনে হয়েছে। 


প্রথমে ধর্ম ও সংস্কৃতির প্রসঙ্গ । যারা এদিক থেকে সমস্যাটিকে দেখেছেন তাদের মতে 
হিন্দু-মুসলমানের ধর্ম ও সংস্কৃতির মধ্যে এতখানি পার্থক্য ও বিরোধ যে এদের মধ্যে মিলন 

কখনোই সম্ভব নয়। এদের মধ্যে কেউ কেউ কেবল ধর্মগত দিক থেকে নয়, সম্প্রদায়গত 
দিক থেকেও হিন্দুর ক্ষুদ্রত্ব ও মুসলমানের বড়ত্ব প্রতিপন্ন করতে চেয়েছেন। অথচ এই 
প্রশ্নের সঙ্গে সংশ্লিষ্ট মুসলমানের প্রতি হিন্দুর ব্যাপক দায়িত্বের ধারণা পোষণ করেছেন 
অনেক লেখক। এর পেছনকার এঁতিহাসিক পরিস্থিতি বর্তমান প্রবন্ধে সংক্ষিপ্তভাবে আগের 
দুটি প্রবন্ধে যা বিস্তৃতভাবে বলা হয়েছে) উল্লেখ করে অসীম রায় মন্তব্য করেছেন, 
হিন্দু দায়িত্বের প্রশ্নটি এত বিভিন্ন ও বিচিত্র দৃষ্টিতে দেখা হয়েছে এক্ষেত্রে মুসলিম 
মনোভাবকে কোন বিশেষ সংজ্ঞায় আবদ্ধ করার অসুবিধে রয়েছে। একটি জটিল মানসিক 
অবস্থার প্রকাশ ও পরিণতি হিসাবে এই চিন্তাধারায় ঘৃণা, বিদ্বেষ, ক্রোধ, পরশ্রীকাতরতা, 
অপমান, হীনমন্যতাবোধ, অভিমান ও হতাশা সবারই সংমিশ্রণ ঘটেছে। 
শত শত বছরের প্রতিবেশী মুসলমানের জীবন ও ধর্ম সম্পর্কে হিন্দুর অবজ্ঞা, তাদের 
প্রতি ঘৃণা ও হেয় দৃষ্টি, ছোঁয়াছুয়ি, তাদেরকে নেড়ে, যবন ইত্যাদি বলা মুসলিম লেখকদের 
মধ্যে দুঃখ ও ক্ষোভের জন্ম দিয়েছে। বিপরীত পক্ষে হিন্দুর প্রতি মুসলমানের ঘৃণা, তাদেরকে 
কাফের বলা, তাদের স্পৃষ্ট খাদ্যকে হারাম বা নিষিদ্ধ জ্ঞান করা এ জাতীয় মনোভাবের 
নিন্দা জানানো হয়েছে। মসজিদের সামনে বাদ্য বাজানো ও গো-কোরবানি নিয়েও দু-ধরনের 
মনোভাব পাওয়া যায়। এ দুটি বিষয় ছিল খুবই স্পর্শকাতর এবং সে-কারণে শুধু বাংলায় 
নয়, ভারতের অন্যত্রও সাম্প্রদায়িক দাঙ্গা হয়েছে। বাদ্য বাজানো হিন্দুর ধর্মের অঙ্গ, কিন্তু 
প্রতিবেশী যাতে মনে আঘাত না পায় সেজন্য মসজিদের সামনে বাদ্য না বাজালে এমন-কিছু 
ক্ষতি নিশ্চয় হয় না। কিন্তু তার পরও হিন্দু যদি বাজায় তাতে ক্ষুব্ধ হওয়ার কারণ কী? এবং 
সেজন্য কি প্রাণ দিতে হবে? যাদের প্রাণ গেছে তাদের পরিবারের অবস্থা কী? গো-কোরবানি 
নিয়েও যথেষ্ট প্রতিক্রিয়া দুই সমাজেই হয়েছে। মুসলমানের পক্ষে গো-মাংস খাওয়া নিষিদ্ধ 
নয়, কিন্তু গরু হিন্দুর কাছে দেবতাতুল্য। কারোরই উচিত নয় পরস্পরের ধর্মবিশ্বাস ও 
আচরণকে প্রতিহত করা। মুসলমানের উচিত হিন্দুর চোখের আড়ালে গো-কোরবানি দেওয়া। 
উনিশ শতকের শেষ দশকে মশাররফ হোসেন লিখেছিলেন যে প্রতিবেশীর সঙ্গে সম্প্রীতির 
লক্ষে মুসলমানের গো-মাংস না খেলে কি চলে না? তার বক্তব্য নিয়ে সারা বাংলায়, 
এমনকি আসামের মুসলিম সমাজেও তুলকালাম কাণ্ড ঘটে (কৌতুহলী পাঠক আমার 
বাঙালি মুসলমান সমাজে প্রগতিশীলতা ও রক্ষণশীলতার দ্বন্দ বইটি দেখতে পারেন; 
প্রশ্রেসিভ পাবলিশার্স, কলকাতা)। 
হিন্দু রচিত বাংলা সাহিত্যে মুসলিম “অবমাননা ও লাঞ্না*র বিষয়টিও মুসলিম- মানসে 
গভীর প্রতিক্রিয়া সৃষ্টি করেছে। সে-কারণে হিন্দু-মুসলিম বিবাদের কারণ নির্ণয়ে এর একটি 
বিশেষ স্থান আছে বলে অসীম রায় বিবেচনা করেছেন। সত্যি সত্যিই ঈশ্বরগুপ্ত, হেমচন্দ্র, 
নবীনচন্দ্র, রঙ্গলাল, দ্বিজেন্দ্রলাল রায় প্রমুখের রচনায় এমন এমন প্রসঙ্গ আছে যাতে 
মুদলিম-মনে আঘাত লাগা অস্বাভাবিক নয়। সবচেয়ে বেশি অভিযুক্ত হয়েছেন বঙ্কিমচন্দ্র 
চস্ট্রোপাধ্যায়। একালের ধূর্জটিপ্রসাদ মুখোপাধ্যায় লিখেছেন যে বঙ্কিমের হিন্দু সমর্থকরা 

যাই বলুন না কেন, তার উপন্যাসে মুসলিমের প্রতি দরদের খুব ছাপ নেই। অন্যদিকে 
রেজাউল করীম তার বঙ্কিমচন্দ্র ও মুসলমান সমাজ বইয়ে একের-পর-এক দৃষ্টান্ত দিয়ে 
প্রমাণ করার চেষ্টা করেছেন বে বঙ্কিম মুসলিম-বিদ্বিষ্ট ছিলেন না। যা-ই হোক, ক্ষুব্ধ 
মুসলমানদের কেউ কেউ এ জাতীয় সাহিত্যের উত্তর স্বরূপ প্রতিক্রিয়ামূলক রচনা লিখেছেন। 
উদার লেখকেরা তা সমর্থন করেননি এবং সবদিক থেকে অগ্রসর হিন্দু লেখকদের প্রতি 
সনির্বন্ধ অনুরোধ রেখেছেন দেশের বৃহত্তর স্বার্থে তারা যেন এমন কিছু না লেখেন যাতে 
মুসলমানরা আহত হন। 

কিন্ত এত বিরোধ-বিসংবাদ সত্বেও মুসলিম-সম্পাদিত পত্রিকাসমূহে হিন্দু-মুসলিম 
সম্প্রীতির পক্ষে এত প্রচুর পরিমাণে রচনা প্রকাশিত হয়েছিল যে একজন লেখক মন্তব্য 
করেছিলেন সে-সব গ্রস্থাকারে মুদ্রিত করলে এনসাইক্রোপিডিয়ার আয়তন ছাড়িয়ে যাবে। 
ব্যক্তিগত অনুসন্ধান থেকে বলতে পারি কথাটি অনেকাংশে সত্য। অসীম রায়ের এই 
প্রবন্ধেও সে-জাতীয় রচনা থেকে অনেক উদ্ধৃতি ব্যবহার করা হয়েছে। কিন্তু দুঃখের বিষয় 
সেগুলোর উৎস জানা সম্ভব হচ্ছে না। জিজ্ঞাসা-র তখনকার সম্পাদক শিবনারায়ণ রায় 
জানিয়েছিলেন লেখাটিতে প্রচুরসংখ্যক সূত্রনির্দেশ ছিল। যে-কারণেই হোক, পত্রিকায় তা 
দেওয়া হয়নি। সম্পাদক ইচ্ছা করেছিলেন অসীম রায়ের লেখাগুলো নিয়ে বই করার সময় 
রচনাটির তথ্যপঞ্জি সম্পূর্ণরূপে সংযুক্ত করবেন। সে-ইচ্ছা পূর্ণ হয়নি। তার মৃত্যুর কয়েক 
বছর পর সেই তথ্যপঞ্জি উদ্ধার করা আজ আর সম্ভব নয়। সেজন্য পত্রিকায় যেভাবে 
লেখাটি মুদ্রিত হয়েছিল সেভাবেই এই সংকলনে রাখা হলো। 


পাঁচ 


সংকলনভুক্ত শেষ প্রবন্ধ “দেশ-বিভাগ ও সংশোধিত ইতিহাসের রায়’ প্রকাশিত হয়েছিল 
১০ম বর্ষ ৩য় সংখ্যায়, শ্রাবণ-আশ্বিন ১৩৯৬-এ। প্রায় সত্তর বছর আগে দেশবিভাগ 
হলেও আমরা যারা এখনো ভারতবর্ষের বিভক্তি অন্তরের সঙ্গে মেনে নিতে পারি না এবং 
ভাগ না হলে এই সুবিশাল দেশে শুভদায়ক কী কী হতে পারত এসব নিয়ে ভাবি, তাদের 
কাছে প্রবন্ধটি খুবই গুরুত্ববহ। কেননা এটি দেশবিভাগসংক্রাস্ত প্রচলিত ও ভুল ইতিহাস 
সংশোধন করে আমাদের কাছে প্রকৃত তথ্য উপস্থাপন করেছে। এ কৃতিত্ব অবশ্য অসীম 
রায়ের নয়, তারই সমকালের একাধিক গবেষকের । অসীম রায়ের কৃতিত্ব অন্যখানে। 
পৃষ্ঠাবিশেক পরিসরের মধ্যে ইংরেজি না-জানা অথবা ভালো না-জানা বাঙালি পাঠকের 
সামনে তার মাতৃভাষায় পুরো বিষয়টি দক্ষতার সঙ্গে তিনি তুলে ধরেছেন এবং তা করতে 
গিয়ে নিজস্ব যুক্তিধারার যেভাবে বিন্যাস ঘটিয়েছেন তা মুগ্ধ ও চমৎকৃত না করে পারে না। 
সাধুবাদ তার অবশ্যই প্রাপ্য। 

প্রচলিত ইতিহাস দেশবিভাগের জন্য মূলত মুসলিম লিগ ও তার নেতা জিন্নাহকেই 


সম্পাদকের ভূমিকা 0২৫ 


ক্ষমতা হস্তাস্তরসংক্রাস্ত যে-নথিপত্র ইত্যাদ প্রকাশ করে এবং পাকিস্তান ও ভারতের 
জাতীয় অভিলেখ্যাগারসহ অন্যত্র যে-সব গুরুত্বপূর্ণ তথ্য সংরক্ষিত রয়েছে, এ সবকিছুর 
আলোকে গবেষকরা দেখতে পেয়েছেন যে প্রচলিত এঁ ধারণা একপেশে ও ভুল। এসব 
গবেষণার মধ্যে পাকিস্তানি গবেষক আয়েশা জালালের The Sole Spokesman : Jinnah, 
the Muslim League and the Demand for Pakistan গ্রন্থটি বিশিষ্ঠতার দাবিদার। 
অসীম রায় মুখ্যত এ প্রস্থটিকে অবলম্বন করে তার প্রবন্ধটি লিখেছেন। 

জিন্নাহ ছিলেন অতিশয় চতুর ও কুশলী রাজনীতিবিদ। জীবনদৃষ্টিতে ছিলেন সম্পূর্ণ 
ধর্মনিরপেক্ষ । অথচ হিন্দু ও মুসলমানের ভিন্ন জাতিত্বের তত্ত্ব খাড়া করে ১৯৪০ সালের 
লাহোর প্রস্তাবে মুসলিম সংখ্যাগরিষ্ঠ অঞ্চল নিয়ে তাদের জন্য আলাদা রাষ্ট্রের দাবি তোলেন। 
তার বিশ্বাসের সঙ্গে কাজের অনেকক্ষেত্রেই যে মিল ছিল না, এও তার একটা দৃষ্টান্ত । কিন্তু 
কেউ কেউ লাহোর প্রস্তাবের অস্পষ্টতা ও স্ববিরোধিতা লক্ষ করে বলেছেন যে সেটি 
আসলে “পাকিস্তান” প্রস্তাব ছিল না। আসলে জিন্নাহর দুই তত্ত্বের লক্ষ ভারতবিভক্তি নয়, 
ছিল কংগ্রেসের ওপর চাপ সৃষ্টি করে মুসলমানদের জন্য অধিকতর সুবিধা আদায়। সেটা 
সহজ-সম্ভব হতো কংগ্রেস মুসলমান সম্প্রদায়কে আলাদা জাতি হিসেবে মেনে নিলে ৷ 

মুসলিম সংখ্যাগরিষ্ঠ অঞ্চল নিয়ে তাদের জন্য আলাদা রাষ্ট্র হলে-_-৪৭-এ যেমনটি 
হয়েছে__ভারতের সকল মুসলমানের যে স্বার্থরক্ষা হবে না, জিন্নাহর তা না বোঝার কথা 
নয়। সেজন্য দেখা যায় ১৯৪২ সালের ক্রিপস-প্রস্তাবে পাকিস্তানের জন্মসম্তাবনা থাকলেও 
তিনি ও লিগ তা গ্রহণ করেননি প্রস্তাবে বলা হয়েছিল ভারতীয় যুক্তরাষ্ট্রের অধীন স্বশাসিত 
কোনো প্রদেশ ইচ্ছা করলে যুক্তরাষ্ট্র থেকে বেরিয়ে যেতে পারে। এতে স্বাধীনতা লাভের 
পর পাকিস্তান অর্জন বরং অনেকখানি নির্বিবাদ হতো। তা হলেও যুক্তরাষ্ট্রের মধ্যে 
থেকে-যাওয়া বিপুলসংখ্যক মুসলমানের কী সুবিধা হতো? ফলে দূরদর্শী জিন্নাহ প্রস্তাবের 
মধ্যে ‘পাকিস্তান’ শব্দটি নেই-_এই সামান্য অজুহাতে ক্রিপস-প্রস্তাব প্রত্যাখ্যান করেন। 
অথচ প্রথম দিকে এ শব্দটি তিনি পছন্দ করতেন না। ১৯৪৩ সালে লিগের লখনৌ 
অধিবেশনে তিনি বলেন যে হিন্দুরাই এ শব্দটি ‘আমাদের’ ওপর চাপিয়ে দিয়েছে। আসলেও 
লাহোর প্রস্তাব গৃহীত হলে কিছু হিন্দু-সম্পাদিত পত্রিকা একে পাকিস্তান প্রস্তাব নামে 
সংবাদ পরিবেশন করে। 

আরও বিস্ময়ের ব্যাপার ১৯৪৬ সালের ক্যাবিনেট মিশন প্রস্তাবকে সবার আগে সমর্থন 
জানিয়েও পরে তা প্রত্যাহার করা। অথচ এই প্রস্তাবে যুক্তরাষ্ট্র থেকে বেরিয়ে যাওয়ার 
কোনো অধিকার ছিল না। এটি লাহোর প্রস্তাবের সম্পূর্ণ বিপরীত। অথচ জিন্নাহ বেশ 
দ্রুতই সেটা মেনে নেন। মিশন প্রস্তাব উত্থাপিত হয়েছিল ১৬ মে, লিগ স্বীকৃতি দিয়েছিল 
৬ জুন। এর আঠারো দিন পর কংগ্রেস আংশিকভাবে প্রস্তাবটি গ্রহণ করে। বারো দিন পর 
৬ জুলাই মৌলানা আজাদের সভাপতিত্বে অখিল-ভারত কংগ্রেস পরিষদ আবার শর্তাধীন 
স্বীকৃতি জানায়। কংগ্রেসের নতুন সভাপতি নেহরু ১০ জুলাইয়ের মধ্যে মিশন-প্রস্তাবের 


২৬ 0 ইসলাম ও বাঙালি মুসলমান সমাজ 


মূল সূত্রগুলো সম্পর্কে গভীর সংশয় সৃষ্টি করে কার্যত এই পরিকল্পনার অবসান সূচনা 
করেন। আশাহত ও বিক্ষুব্ধ জিন্নাহ ২৯ জুলাই লিগের পক্ষ থেকে পূর্বতন স্বীকৃতি প্রত্যাহার 
করে নিতে বাধ্য হন। ফলে দেশবিভাগ ছাড়া সামনে আর কোনো বিকল্প রইল না। অসীম 
রায় লিখেছেন, y 

মুক্ত দৃষ্টিতে বিচার করে আজ আর অস্বীকার করার উপায় নেই যে ক্যাবিনেট মিশনের 

ব্যর্থতার দায়িত্ব ইতিহাসের পক্ষপাতহীন কঠোর দৃষ্টিতে বহন করতে হবে মুসলিম লীগকে 

নয়, কংগ্রেসকেও। ইতিহাসের কাঠগড়ায় দেশ-বিভাগের সম্পূর্ণ বিরোধী মিশন-পরিকল্পনা 

হত্যার আসামী ভারতীয় জাতীয় কংপ্রেস। 

লেখকের কেন এই সিদ্ধান্ত গ্রহণ, তার যুক্তিসম্মত আরও বিশ্লেষণ তিনি করেছেন। 

এবং শেষে লিখেছেন, “আশা করা অসমীচীন হবে না এই সংশোধিত এঁতিহাসিক ব্যাখ্যাই 
অদূর ভবিষ্যতে সর্বজনস্বীকৃত প্রচলিত মত হয়ে দীড়াবে।” খুবই সঙ্গত এই আশা। কিন্তু 
“সমীচীনতা” আর বাস্তবতা এক নয়। যেখানে মানুষ কাটতে আমরা পরাস্থুখ হই না, 
সেখানে ইতিহাসের কাটা-ছেঁড়া করা খুব কি কঠিন কাজ! 


ছয় 


১৯৯৯ সালের কোনো এক সময়ে কলকাতার কোনো সেমিনারে অসীম রায় ইংরেজিতে 
দীর্ঘ একটি লিখিত বক্তৃতা দিয়েছিলেন। সেটির বাংলা অনুবাদ জিজ্ঞাসা-র ২১শ বর্ষ ১ম 
সংখ্যায় (২০০০) সম্পাদক অত্যন্ত গুরুত্ব দিয়ে প্রকাশ করেছিলেন। কিন্ত দুর্ভাগ্যের বিষয় 
সম্পাদক শিবনারায়ণ রায় কিংবা অনুবাদক অতীন্দ্রমোহন গুণ কেউই রচনাটির ইংরেজি 
নাম কিংবা সেমিনার-সংক্রান্ত তথ্য উল্লেখ করেননি। আমাদের পক্ষেও তা জানা সম্ভব 
হয়নি। 

প্রবন্ধটির বিষয় সম্পর্কে আলোকপাত করার আগে এর বাংলা শিরোনামের “প্রেক্ষিত” 
শব্দটি সম্পর্কে দু-একটি কথা বলার দরকার মনে করছি। মূল রচয়িতা, যুক্তিসঙ্গতভাবে 
ধারণা করি, Perspective শব্দটি ব্যবহার করেছিলেন। অনুবাদক তারই বাংলা করেছেন 
প্রেক্ষিত। পটভূমি বা পরিপ্রেক্ষিত অর্থে বহু শিক্ষিত বাঙালি শব্দটি ব্যবহার করলেও ওটি 
আসলে ভুল প্রয়োগ । প্রেক্ষিত-এর গঠনগত অর্থ “যা দেখা হয়েছে’ অর্থাৎ দৃষ্ট (প্রেক্ষ+ইত)। 
তুলটি রাখা সঙ্গত মনে হয়নি। সেজন্য শিরোনামে প্রেক্ষিত-এর আগে বন্ধনীতে ‘পরি’ 
উপসর্গটি দেওয়া হয়েছে। তবে রচনার অভ্যন্তরে অবিকল রাখা হয়েছে। 

অসীম রায়ের গবেষণার যেটি ক্ষেত্র, বাঙালি মুসলমানের মন ও সমাজ, পূর্ববর্তী 
পাঁচটি প্রবন্ধের তুলনায় বর্তমান রচনায় সেটি আরও দূর-বিস্তৃত___মধ্যযুগের বাংলা 
থেকে ১৯৭১ সালে যুদ্ধের মাধ্যমে স্বাধীনতাপ্রাপ্ত বাংলাদেশের অস্তত দেড় দশক 
পর্যস্ত। বাংলাদেশ যেহেতু মুসলিম সংখ্যাগরিষ্ঠ দেশ, সে-কারণে মুসলিম-মানসের 
সংকট-সমস্যা-স্বরূপ অনুধাবনে দেশটির প্রসঙ্গ তোলা অনিবার্য। এ থেকে পশ্চিমবঙ্গের 

বাঙালি মুসলমান সমাজের সংকট __বিশেষভাবে আত্মপরিচয়ের প্রসঙে-_-অনেকটা 
ধারণা করা যেতে পারে। 

রচনাটির শিরোনাম এর বিষয়বস্তু খানিকটা স্পষ্ট করে দেয়। সাংস্কৃতিক অভিজ্ঞানের 
(cultural identity) প্রশ্নে বাঙালি মুসলমান প্রায় তার শৈশব কাল থেকে যে-সংকটে 
ভুগেছে তা আজও সম্পূর্ণ পরাহত হয়নি। এর সবচেয়ে বড় প্রমাণ স্বাধীন বাংলাদেশ। 
যে-সব মৌল নীতি আশ্রয় করে দেশটি স্বাধীন হয়েছিল সেগুলোর দুটি প্রধান নীতি ছিল 
বাঙালি জাতীয়তাবাদ ও ধর্মনিরপেক্ষতা। অথচ, অসীম রায় লিখেছেন, “বন্ধনমুক্তির 
অল্পকাল পরেই... দেখা গেল “সে-জাতির ও সংবিধানের জনক” পাকিস্তানে গেলেন 
ধশ্নামিক সম্মেলনে (১৯৭৪) যোগ দিতে এবং পাকিস্তান-কর্তৃক বাংলাদেশের স্বীকৃতি 
স্বরূপ আশীর্বাণী লাভ করতে। ১৯৭৫-এর আগস্টের মর্মান্তিক হত্যাকাণ্ডের পর সংবিধান 
থেকে ধর্মনিরপেক্ষতা নীতি বর্জন করে ইসলামি সংহতির কথা বলা হলো। আরও পরে 
ইসলামকে করা হলো রাষ্ট্রের ধর্ম। ভূলে যাওয়া উচিত নয় যে দেশটি সশস্ত্র যুদ্ধের মাধ্যমে 
বহু ত্যাগের বিনিময়ে স্বাধীন হয়েছিল। 

মধ্যযুগ থেকে অন্তত ব্রিটিশ শাসন পর্যন্ত বাংলায় মুসলিম শাসন, ধর্মাস্তরণ, বহির্বাংলা 
থেকে আগত ও বাংলার নব্য মুসলমান সমাজের সংকট-সমস্যা এবং তার জটিলতা 
ইত্যাদি নিয়ে দেশি-বিদেশি গবেষকরা প্রভূত পরিশ্রম করে যে-সব গুরুত্বপূর্ণ বই লিখেছেন 
(সবই ইংরেজিতে) অসীম রায় তাদেরই একজন। এঁদের গবেষণায় ব্যক্ত মতামতের 
পরিপ্রেক্ষিতে আলোচ্য প্রবন্ধে পুরো পরিস্থিতি সমালোচকের দৃষ্টিতে বুঝতে চাওয়া হয়েছে। 
অসীম রায়ের প্রকৃত গবেষক-সুলভ সুবিস্তৃত পড়াশুনো, চিন্তা ও মনস্থিতা অন্য রচনাগুলোর 
মতো এখানেও স্বয়ংপ্রকাশ। 


সাত 


অসীম রায়ের 'বিভাগ-পূর্ব বঙ্গে মুসলিম দৃষ্টিতে হিন্দু মুসলিম সমস্যা” প্রবন্ধটির প্রথম কিস্তি 
জিজ্ঞাসা-র যে-সংখ্যায় বেরিয়েছিল, সেই সংখ্যার সম্পাদকীয় নিবন্ধে সম্পাদক শিবনারায়ণ 
রায় লিখেছিলেন, “এই সংখ্যায় তার (অসীম রায়ের) যে প্রবন্ধটি ছাপা হল তাতে প্রচুর 
উদ্ধৃতি আছে; ভবিষ্যতে যখন এই বিষয়ে তার বাংলা প্রবন্ধগুলি গ্রথিত হয়ে গ্রস্থাকারে 
প্রকাশিত হবে, বিস্তারিত উৎস নির্দেশ তখন দেওয়া যাবে!’ শিবনারায়ণ রায় যতদিন 
জিজ্ঞাসা সম্পাদনা করেছিলেন (২২শ বর্ষ ৪র্থ সংখ্যা পর্যন্ত), তার মধ্যে এই পত্রিকায় 
প্রকাশিত বিষয়ভিত্তিক প্রবন্ধ নিয়ে একাধিক গ্রন্থ তার উদ্যোগে প্রকাশিত হয়েছিল। যে-কোনো 
কারণেই হোক অসীম রায়ের লেখাগুলো নিয়ে সে-কাজ করে যাওয়া তার পক্ষে সম্ভব 
হয়নি৷ শেষাবধি দায়িত্বটি বর্তালা আমার মতো অখ্যাত ও অযোগ্য একজন ব্যক্তির কীধে। 

অনেকদিন আগে জিজ্ঞাসা-দপ্তরে কর্মাধ্যক্ষ কানাই পালের কাছে এই ইচ্ছা প্রকাশ 
করেছিলাম যে অসীম রায়ের লেখাগুলো বাংলাদেশ থেকে বই আকারে প্রকাশ করতে 

চাই। পত্রিকা-কর্তৃপক্ষ ও লেখকের অনুমতির আইনগত সমস্যার কথা বলে তিনি 
জানিয়েছিলেন রেনেসীস পাবলিশার্স থেকে বইটি প্রকাশ করার পরিকল্পনা তাদের 
আছে। তার একটা ভূমিকা লিখে দিতে তিনি আমাকে অনুরোধ করেন। নিজের 
সীমাবদ্ধতার কারণে কাজটি আমার পক্ষে সহজ না হলেও রাজী হয়েছিলাম। কিন্তু তা 
সম্পন্ন করতে অনেক দেরী হয়ে গেল। প্রবন্ধগুলো নতুন করে পড়তে গিয়ে মনে হলো 
এ বইয়ের ভূমিকা লেখাই যথেষ্ট নয়, পাঠকের কথা বিবেচনায় রাখলে দরকার হয় 
সম্পাদনার । আমার সীমিত সাধ্যে যেটুকু করা গেছে, সে-সম্পর্কে রায় "দেওয়ার অধিকাৰ 
একমাত্র পাঠকদের । 

বলা দরকার সংকলনভুক্ত পাঁচটি ছাড়া আরও দুটি প্রবন্ধ অসীম রায় জিজ্ঞাসা-য় 
লিখেছিলেন : “বাংলাদেশে ইতিহাসচর্চা' (৫:৪) ও “ভারত উপমহাদেশীয় প্রেক্ষিতে ইসলাম 
ও যৌনতা” (১৩:১)। প্রবন্ধদুটির বিষয় আলাদা বলে এই সংকলনে গ্রহণ করা হয়নি। লক্ষ 
করা যাবে গৃহীত প্রবন্ধ গুলোর মধ্যে ঘনিষ্ঠ পরম্পরা রয়েছে। বাংলায় ইসলাম আগমনের 
পর থেকে ৪৭-এর বঙ্গ ও ভারত বিভাগ পর্যস্ত একটা কালখণ্ডের ইতিহাসের মর্মচিত্র খুবই 
সংক্ষিপ্ত পরিসরে কিন্তু বিশ্বস্তভাবে এখানে পাওয়া যাবে বলে বিশ্বাস। যীরা জিজ্ঞাসা-য় 
স্বতশ্রভাবে রচনাগুলো পড়েছিলেন তারা এখন একসঙ্গে আবার পড়ার সুযোগ পেয়ে 
নতুন করে এগুলোর মূল্য উপলব্ধি করবেন, আর যাঁরা এবারই প্রথম পাঠ করবেন তারা 
নানাভাবে সমৃদ্ধ হবেন__-এ আশা বোধকরি ব্যক্ত করতে পারি। 


বাংলা বিভাগ হাবিব আর রহমান 
ইসলামী বিশ্ববিদ্যালয় 

কুষ্টিয়া 

বাংলাদেশ। 

সেলফোন : +৮৮-০১৭১৫০৭১৫৯১ 

e-mail : drhabibiu@gmail.com 

এক 


বঙ্গদেশের বা বঙ্গের’ ইতিহাসে ইসলাম ধর্মের স্থান ও গুরুত্ব সম্পর্কে কোন সন্দেহের 
অবকাশ নেই। ভারতীয় উপমহাদেশে বাংলাভাবাভাবী মুসলমানের বর্তমান সংখ্যা 
বছরের ব্যবধানে বঙ্গীয় মুসলমানের আত্মপরিচয়ের কাহিনীতে যে দ্রুত পটপরিবর্তন 
ঘটেছে, শুরুতে পূর্ব পাকিস্তান ও পরে বাংলাদেশ সৃষ্টির মাধ্যমে, তা এতিহাসিক- দৃষ্টিতে 
তাৎপর্যপূর্ণ। ভারত বিভাগ ও বিভাগোত্তর পশ্চিম ও পূর্ব পাকিস্তানের সমস্যাবিদদের 
চোখে বাংলাদেশের জন্ম পূর্ব পাকিস্তানের প্রতি পশ্চিম পাকিস্তানের মুখ্যত রাজনৈতিক 
এবং অর্থনৈতিক বৈষম্যমূলক অবিচারের ফল। পূর্ব ও পশ্চিমের সাংস্কৃতিক ব্যবধানের 
অস্পষ্ট ধারণা মূলত ভাষাগত পার্থক্যের ধারণার মধ্যেই সীমাবদ্ধ। অন্যদিকে, আঞ্চলিক 
সাংস্কৃতিক বৈশিষ্ট্যনির্বিশেষে পাকিস্তানী তথা গোটা ভারতীয় উপমহাদেশের মুসলিম 
সম্প্রদায়ের ধর্ম ও কৃষ্টির এক্যের ধারণা প্রায় স্বতঃসিদ্ধ সত্যের অখগুনীয়তা অর্জন 
করেছে। ইতিহাসের পরিপ্রেক্ষিতে বঙ্গীয় ইসলামের স্বরূপ সম্পর্কে কোন সুসংবদ্ধ জ্ঞান বা 
আলোচনার অভাবে উপরোক্ত ধারণার অভ্রান্ততা সম্পর্কে কোন প্রশ্ন বা সংশয়ের সৃষ্টি হয়নি। 

বাংলাদেশ ও পশ্চিমবঙ্গের বিভিন্ন স্থানে সংগৃহীত মুসলিম বাংলা সাহিত্যের মাধ্যমে 
বঙ্গদেশে ইসলামের এঁতিহাসিক রূপাস্তর পর্যালোচনা করে সিদ্ধান্ত করা যায় যে 
উপমহাদেশীয় ইসলামের রূপ ও চরিত্র সম্পর্কে বিশেষজ্রমহলের মতামত বঙ্গীয় ইসলামের 
ক্ষেত্রে অনেকাংশেই অপ্রযোজ্য। গোটা উপমহাদেশের ক্ষেত্রে ইসলামের এঁতিহাসিক গতি 
ও প্রকৃতি নিয়ে যীরা আলোচনা করেছেন তারা অনেকেই ইসলামের ধর্মীয় ও সাংস্কৃতিক 
অন্তরীণতা ও স্বাতস্ত্য রক্ষার প্রবল প্রবণতা লক্ষ্য করেছেন।২ অপরপক্ষে, প্রাচীনতম 
মুসলিম বাংলা পুঁথিসাহিত্যে” পরিবেশিত তথ্যের ভিত্তিতে সন্দেহাতীতভাবে বলা চলে 
যে বঙ্গদেশীয় ইসলামের বিবর্তনে বঙ্গ-সংস্কৃতির প্রত্যক্ষ প্রভাব সুস্পষ্ট। ভারতীয় ও বঙ্গীয় 
ইসলামের এই স্বভাববিরোধিতা নিস্নোক্ত গবেবকদ্বয়ের অভিমতের মধ্যে পরিলক্ষিত 
হবে। অধ্যাপক আজিজ আহমদের মতে উপমহাদেশীয় ইসলামের ক্ষেত্রে “এক্যসাধক 
(০017251৬০) অপেক্ষা বিভাজক (11516) শ্তিগুলি অধিকতর কার্যকরী প্রমাণিত হয়েছে 
.. ভারতীয় পরিবেশ ও জাতিগত পরোক্ষ প্রভাব সত্তেও ভারতবর্ষে ইসলাম তার আদি 
বৈদেশিক প্রকৃতি (original foreign character) শতাব্দী ধরে বজায় রেখে গেছে।” 

(লেখকের অনুবাদ)। অন্যদিকে, হুসেন শাহী আমলে বঙ্গের ইতিহাস-সংক্রান্ত সাম্প্রতিক এক 
গবেষণাগ্রন্থে ডঃ মমতাজুর রহমান তরফদারের নিম্নোক্ত অভিমত তুলনীয় : 
ইসলামের অনাড়ম্বর ও কঠোর সংযমী চরিত্র জনসাধারণের [তদানীভ্তন বঙ্গদেশের] 
জীবনে প্রতিফলিত হয়েছে বলে মনে হয় না ...! সমসাময়িক সাহিত্য সযত্বে পর্যালোচনা 
করে দেখা যায় ধর্মীয় মতবাদ ও বিশ্বাসের সঙ্গে প্রায় সম্পর্কবিহীন একধরনের লৌকিক 
ইসলামই [911 15121)] তখন প্রচলিত ছিল।* [লেখকের অনুবাদ] 


দুই 


বঙ্গীয় ইসলামের এই বৈশিষ্ট্য সাধারণভাবে চোখে পড়লেও গবেষণামূলক অধ্যয়নের 
অভাবে তথ্য ও যুক্তিনির্ভর কোন এতিহাসিক আলোচনা ও ব্যাখ্যার মাধ্যমে সামগ্রিক রূপ 
পরিগ্রহ করেনি। ফলে বিভিন্ন দৃষ্টিতে বিভিন্ন অর্থে বঙ্গীয় ইসলামের এই বৈশিষ্ট্যের 
রূপরেখা অনুধাবন করার চেষ্টা হয়েছে। 


উনবিংশ শতাব্দী ও পরবতীকালের মুসলিম শুদ্ধিবাদী, পুনরুজ্জীবন-মতবাদী ও কিছু 
অন্যান্য লেখকের দৃষ্টিতে এই বৈশিষ্ট্য ইসলামের অবক্ষয়িত রূপ অথবা ‘আংশিক’ 
ধর্মাস্তরণের ফল। উনবিংশ শতাব্দীর বাংলা শুদ্ধিবাদী পুথিসাহিত্যে এই ধারণার অসংখ্য 
নজির খুঁজে পাওয়া যায়। আধুনিক বিশেষজ্ঞদের চিন্তায়ও এ ধারণা প্রতিফলিত হয়েছে : 
... সংখ্যায় প্রবলতর অ-মুসলিমগণের সঙ্গে সুদীর্ঘকালব্যাপী সংযোগ, ইসলামের 
আদিস্থানের সঙ্গে বিচ্যুত সংযোগ এবং হিন্দুসম্প্রদায় থেকে আংশিক ধর্মাস্তরিত 
মুসলমানদের সঙ্গে জীবনযাপনের ফলে মুসলমানগণ বহুলাংশে নিজেদের আদি 
ধর্মচ্যত হয়েছে। [ লেখকের অনুবাদ] 

এ জাতীয় ব্যাখ্যা একাধিক দিক থেকে গুরুতর সমালোচনাসাপেক্ষ। প্রথমত, অবক্ষয় ও 
ংশিক ধর্মাস্তরণের যুক্তি দুটির মধ্যে পরস্পর-বিরোধিতা রয়েছে। এ দুটির একটিকেই 
শুধুমাত্র মেনে নেওয়া যায়। “আংশিক” বা “অসম্পূর্ণ ধর্মাস্তরণ” মূল কারণ বলে স্বীকৃত 
হলে অবক্ষয়ের প্রশ্ন সেখানে একেবারেই অপ্রাসঙ্গিক। দ্বিতীয়ত, এ ধরনের দৃষ্টিভঙ্গিতে 
এমন একটি মানসিকতার স্থান রয়েছে যা কোন জনগোষ্ঠীর ক্ষেত্রে ধর্ম ও সংস্কৃতির বিশেষ 
ভূমিকা উপলব্ধির পক্ষে খুব সহায়ক হয় না। ধর্মের সমাজতান্বিক আলোচনায়, ধর্মানুসারীর 
সমাজ-সংস্কৃতির পরিপ্রেক্ষিতে, ধর্মের বিশেষ রূপ ও প্রকৃতি বিশ্লেষিত হয় ও তার বিশেষ 
মূল্যায়ন হয়। অপরপক্ষে, ধর্মের উপরে এক অপরিবর্তনীয় অর্থ আরোপ করে, সেই 
অর্থের মাপকাঠিতে ধর্মানুসারীর আচার-বিশ্বাস পরিমাপ করে, বিশ্বাসীর ভাল মন্দের শ্রেণী 
বিভাগ করার প্রচেষ্টার মধ্যে এক ধরনের ব্যক্তিগত ধর্মীয় মূল্যবোধের পরিচয় পাওয়া যায়, 
কিন্ত যিনি সেই ধর্মকে নিজের বলে মনে করেন তার জীবনে সে ধর্মের স্থান ও মূল্য এ 
দৃষ্টিতে নির্ণয় করা সম্ভব নয়। বাঙ্গালী মুসলমান তার মুসলিম পরিচয়ে গৌরবাধিত; তার 
ধৰ্মীয়, সাংস্কৃতিক ও সামাজিক জীবনে ইসলাম যে বিশেষ রূপ ও অর্থের বাহক হয়ে আছে, 

তা বঙ্গীয় মুসলমান সমাজের পক্ষে ইসলাম ধর্ম ও সংস্কৃতির বঙ্গীয় রূপান্তর ও স্থানীয় 
মূল্যায়ন। অবক্ষয়ের মতবাদের বিরুদ্ধে তৃতীয় ও সর্বাপেক্ষা গুরুতর সমালোচনা যে এই 
ব্যাখ্যা অনৈতিহাসিক। বঙ্গদেশীয় ইসলামের ইতিহাসের ভিত্তিতে প্রমাণ করা অসম্ভব বে 
উনবিংশ শতাব্দীতে প্রচলিত ‘লৌকিক’ ইসলাম পূর্ববর্তী কোন ইসলামীর স্বর্ণ যুগের 
অবক্ষয়িত রূপ। উপরস্ত, ষোড়শ-সপ্তদশ শতাব্দীতে বাংলাভাষায় ইসলামীর ধর্মকাব্য 
রচনার কৈফিয়ৎ হিসেবে প্রায় প্রত্যেক বাঙ্গালী মুসলমান কবি এদিক থেকে একটি অত্যন্ত 
গুরুত্বপূর্ণ এতিহাসিক তথ্যের সন্ধান দিয়েছেন এবং সেই সঙ্গেই পরোক্ষে এক দুর্জের 
সমস্যার অবতারণা করেছেন। তাদের কৈফিয়ৎ থেকে জানা যায় যে বাংলাভাষায় ইসলামীয় 
সঙ্গে অপরিচিত এক বাঙ্গালী মুসলমান জনসমাজের তৎকালে অস্তিত্ব ছিল। এই আদি 
জনসমাজের ধর্মীয় ও সাংস্কৃতিক জীবনের অবলম্বনস্বরূপ এক সমন্বয়-ধর্মী ইসলামীয় 
এতিহ্য সৃষ্টি হয় যা উনবিংশ শতাব্দীতে বৃটিশ শাসন ও পাশ্চাত্য অভিঘাত-জনিত বিভিন্ন 
শক্তির প্রভাবে অস্বীকৃত ও আক্রান্ত না হওয়া পর্যন্ত বাঙ্গালী মুসলিম জনসমাজের মানসিকতা 
অধিকার করে রাখে । তথাকথিত অবক্ষয়ী ইসলাম প্রকৃতপক্ষে বঙ্গদেশে ইসলাম প্রচার ও 
প্রসারের ইতিহাসের বিশেষ অধ্যায়ে বাঙ্গালী মুসলমানের ধর্মীয়-সাংস্কৃতিক চেতনা ও 
ধারণার এক সমন্বর-ধর্মী প্রকাশ। 


তিন 


ইসলামের বঙ্গীয় রূপদানে সাহায্যকারী শক্তিগুলির মধ্যে অধিক সংখ্যায় স্থানীয় ধর্মাস্তরণ 
ও ধর্মাস্তরণের মূলত গ্রামীণ পটভূমিকা বিশেষভাবে অনুধাবনের যোগ্য। বাংলাভাবাভাবী 
মুসলমানের সংখ্যাগুরুত্ব সম্পর্কে প্রবন্ধের শুরুতেই মন্তব্য করা হয়েছে। উপমহাদেশের 
অন্যত্র মুসলিম জনসমাজের মুখ্যত নাগরিক চরিত্রের তথ্য বৃটিশ ভারতীয় লোকগণনা ও 
অন্যান্য সরকারি দলিলে সুস্পষ্ট । ইসলামবিশেষজ্ঞগণ ইসলাম ধর্মকে নাগরিক সংস্কৃতির 
অনুকূল বলে মনে করেন। প্রথমে কিছু কিছু সরকারি কাগজপত্রে ও পরে ১৮৭২ খ্রিস্টাব্দে 
বঙ্গের প্রথম লোকগণনায়, সাধারণভাবে মুসলিম জনসংখ্যার প্রাচুর্য ও বিশেষত বর্তমান 
বাংলাদেশ-অস্তর্ভুত্ত এলাকায় মুসলিম সংখ্যাধিক্য বৃটিশ শাসকগোষ্ঠীর বিস্ময়ের কারণ 
হয়। বিস্ময়ের উপাদান দুটি : উত্তর-পশ্চিম সীমাস্ত-পথে মুসলিম অভিযানের কেন্দ্রস্থল 
পাঞ্জাব বা সিন্ধুদেশ এলাকায় মুসলিম জনগরিষ্ঠতা সহজবোধ্য, কিন্তু বঙ্গদেশে? দ্বিতীয়ত, 
বঙ্গদেশের অভ্যন্তরে মালদহ, ঢাকা ও মুর্শিদাবাদের মত মুসলিম রাজনৈতিক ক্ষমতার 
কেন্দ্রে মুসলিম জনসংখ্যা পার্শ্ববতী জেলার তুলনায় কম। এই বিস্ময়ের মূলে তদানীস্তন 
কালের একাধিক ভ্রমাত্মক অনুমান কার্ধশীল ছিল। প্রথমত, ধরে নেওয়া হয় মুসলিম 
জনসমাজ বহিরাগত মুসলিম অভিযানকারী বা অভিবাসীদের (1017718721865) নিয়েই 
গড়ে উঠেছে, কাজেই বঙ্গের জনসমাজে বহুল সংখ্যায় তাদের উপস্থিতি এই হিসেব 


ইসলাম ও বাঙ্গালী মুসলিম সমাজ : প্রাক্‌-ব্রিটিশ পর্ব 0 ৩৩ 


অনুসারে প্রত্যাশিত নয়। দ্বিতীয়ত, মনে করা হত, ইসলামীয় ধর্মাস্তরণ মুখ্যত শক্তিপ্রয়োগের 
ফল, সুতরাং এর কার্যকারিতা শুধু রাজনৈতিক ক্ষমতা ও শক্তির কেন্দ্রগুলিতেই আশা করা 
বায়। বঙ্গদেশের অভিজ্ঞতার আলোকে এ-ধারণার ভ্রান্ততা ধরা পড়তে খুব বেশি সময় 
লাগেনি। স্থানীয় ধর্ষীস্তরণের মত ক্রমশ স্বীকৃত হওয়ার সঙ্গে সঙ্গে, এবং শ্তিপ্রয়োগের 
মত খুব যুক্তিগ্রাহ্য বলে মনে না-হওয়ার ফলে বৃটিশ শাসক-এঁতিহাসিকগণ বঙ্গীয় মুসলিম 
জনসংখ্যার বিশালতার কারণ হিসেবে বহুল সংখ্যার বঙগসমাজের নিন্নশ্রেণীভুক্ত 
জনসাধারণের স্বেচ্ছায় ধর্মাস্তরণের যুক্তির আশ্রয় নেন। স্থানীয় ধর্মাস্তরণ এবং বিশেষত 
ধর্ম্তরিতদের মুখ্যত নি্ন শ্রেণীসম্ভূত সামাজিক চরিত্র সম্পর্কিত এই অভিমত বঙ্গদেশনিবাসী 
খানদানী মুসলিম মানসিকতায় গভীর বিক্ষোভের সঞ্চার করেছিল। খান বাহাদুর দিওয়ান 
ফজল-ই রব্বী হকিকত-ই-মুসলমান-ই-বাঙ্গলা (১৮৯৫ খ্রিঃ) নামক রচনার সাহায্যে 
বঙ্গদেশীয় মুসলমানের অ-ভারতীয় উদ্ভব প্রমাণের অসফল প্রচেষ্টা করেন। বর্তমান 
বাংলাদেশ-এর কিছু এতিহাসিকের মধ্যেও ফজল-ই রব্বী-সুলভ দৃষ্টিভঙ্গির অনুসৃতি 
লক্ষ্য করা যায়৷" 

বঙগদেশের মুসলিম অধিকার ও শাসনকালের বিভিন্ন পর্যায়ে নিঃসন্দেহে বহু বিদেশি 
মুসলমানের আগমন হয়। কিন্তু এই অঞ্চলের ভিজে জলবায়ু, রোগ ও মড়কের কুখ্যাতি 
(যা মুসলিম উচ্চশ্রেণীর মধ্যে কিংবদস্তীর মর্যাদা অর্জন করেছিল-_-তীরা বঙ্গভূমিকে 
“লোভনীয় নরক’ আখ্যা দিয়েছিলেন) এঁদের অধিক সংখ্যকের এ অঞ্চলে বসবাসের 
অনুকূল ছিল না। এ সম্পর্কে বহু নজির ইতিহাসে রয়েছে। সাধারণভাবে সৈয়দ, মুঘল, 
পাঠান ও শেখ উপাধিগুলি বহিরাগত মুসলিম পরিচয়ের নিরিখ। যে মুসলিম সমাজে 
বিদেশী বংশপরিচয় আভিজাত্য-নির্ণয়ের একটি প্রধান উপকরণ, সেখানে বহু স্থানীয় 
ধর্মান্তরিত মুসলমান বিদেশী বংশোদ্ভূত বলে গৃহীত হতে চাইবেন এটাই স্বাভাবিক। বস্তুত 
এ ব্যাপারটি ব্যাপকভাবে গোটা উপমহাদেশেই দেখা যায়। উনবিংশ শতাব্দীর শেষ দিক 
থেকে লোকগণনার দলিল অনুসন্ধান করলে পরিষ্কার বোঝা যায় বিদেশী বংশোত্ূত 
মুসলমানের সংখ্যা কী দ্রুতগতিতে বেড়ে গেছে। মুসলিম সমাজ নিজেই এই সমস্যা 
সম্পর্কে বিশেষভাবে অবহিত ছিল যা নিম্নোক্ত বহুলপ্রচলিত বচনের মধ্যে পরিস্ফুট : 
“প্রথম বছরে আমরা ছিলাম কসাই, পরের বছরে শেখ : যদি বাজার চড়ে, তবে এ বছরে 
আমরা সৈয়দ হতে পারবো”। এক বিরাটসংখ্যক বাঙ্গালী মুসলমান চাবী লোকগণনায় 
নিজেদের ‘শেখ’ বলে অভিহিত করেছেন। 

স্থানীয় ধর্মাস্তরণের কারণ হিসেবে অনেকেই ব্রাম্মাণ-নিপীড়িত বৌদ্ধদের কথা বলে 
থাকেন। এর পিছনে আংশিক সত্য থাকলেও, মুসলিম-পূর্ব ও মুসলিম বঙ্গে হিন্দু-বৌদ্ধ 
সাংস্কৃতিক সমঝোতা ও সমন্বয়ের যে সামগ্রিক চিত্র পাওয়া যায় তার পরিপ্রেক্ষিতে 
বৌদ্ধ-সম্প্রদায়ের এক বিরাট অংশের ইসলাম অবলম্বন খুব যুক্তিগ্রাহ্য প্রকল্প ঠেকে না। 
আরও দুটি কারণ প্রায় একই সঙ্গে উল্লিখিত হয়ে থাকে : এক, বঙ্গে ব্রাহ্মণ্য ধর্ম ও সংস্কৃতির 
বিলম্বিত অনুপ্রবেশের ফলে নিমীয়যান হিন্দু সমাজের দুর্বল সংগঠন; দুই, বর্ণ ও 

জাতিবিভেদভিত্তিক হিন্দুসমাজে নিন্গজাতির নিপীড়ন। এ দুটি ব্যাখ্যার মধ্যে কিছুটা 
স্ববিরোধিতা রয়েছে। নব্যপ্রচারিত হিন্দুধর্মের দুর্বল ভিত্তির যুক্তির পাশাপাশি বর্ণ- - 
জাতিভেদব্যবস্থার কঠিন শাসনে নির্যাতিত জনগণের চিত্র কিছুটা সামঞ্জস্যবিহীন। 
উপমহাদেশের ধর্মাস্তরণের ইতিহাসে জাতিব্যবস্থার গুরুত্ব সর্বাংশে স্থীকার্য। কিন্তু এটি 
বিশ্লেষণাত্মক আলোচনার মাধ্যমে বিশেষভাবে অনুধাবনের যোগ্য। সাধারণ দৃষ্টিতে 
জাতিব্যবস্থাজনিত নির্যাতনের যুক্তি একটি জটিল সমস্যার সহজ সরলীকরণ বা কয়েকটি 
গুরুতর প্রশ্নের উত্তরে অপারগ প্রথমত, জাতিভেদব্যবস্থা উপমহাদেশে শুধু বঙ্গদেশেই 
সীমিত নয়। দ্বিতীয়ত, জাতিব্যবস্থা দক্ষিণ ভারতের মত যে সব অঞ্চলে অধিকতর 
সংগঠিত সেখানে মুসলিম জনসংখ্যা তুলনামূলকভাবে অনেক কম। তৃতীয়ত, 
এ্তিহাসিকগণের মধ্যে বঙ্গদেশে বিলম্বিত ব্রাহ্মণ্য প্রভাব সম্পর্কে মতভেদ নেই। তাছাড়া 
চতুর্বর্ণ-ব্যবস্থার স্থানে মাত্র দুই বর্ণের অস্তিত্ব লক্ষ্য করেই অনেকে বঙ্গদেশে বর্ণব্যবস্থার 
শিথিলতার কথা বলেন। সর্বোপরি বাঙ্গালী মুসলিম সমাজের মধ্যে বিভিন্ন স্তরে জাতিব্যবস্থা 
তুল্য সাংগঠনিক বৈশিষ্ট্য ও সামাজিক আচারব্যবহারের কথা নানাসূত্রে জানা যায়। সে 
অবস্থায় ধর্মাস্তরণে জাতিব্যবস্থার ভূমিকার মূল্যায়নে বিশেষ সতর্কতা অবলম্বন করা উচিত। 


চার 


পর্যাপ্ত তথ্যের অভাবে, জাতিব্যবস্থা ও ধর্মাত্তরণের সঠিক মূল্যায়নের জন্যে, উনবিংশ 
শতাব্দী থেকে উপমহাদেশের বিভিন্ন স্থানে খ্রিস্টধর্মে ধর্মান্তরণের প্রভূত তথ্যসম্বলিত যে 
বিবরণ পাওয়া যায় তার ভিত্তিতে এই সম্পর্কে কয়েকটি যুক্তিত্রাহ্য অনুমান করা যায় : 

(ক) অধিকাংশ ক্ষেত্রে ধর্মাস্তরণের কোন ধর্মীয় অর্থে ব্যাখ্যা করা সম্ভব নয়। সামাজিক 
অর্থে এক সমাজগোষ্ঠী থেকে আরেকটি গোষ্ঠীতে স্থানান্তরের মধ্যেই এর গুরুত্ব সীমাবদ্ধ। 
এই সামাজিক সম্পর্কের পরিসীমায় পুনর্বিন্যাসের প্রকৃত অর্থ বিবাহ, পানাহার ও 
আচারবিচারের ক্ষেত্রে এক গোষ্ঠীর নিয়মানুশাসন বর্জন ও অপর এক গোষ্ঠীর নিয়মাদি 
গ্রহণ! এই অর্থে ধর্মাস্তরণ কোন নতুন ধর্মীয় চেতনায় উদ্বুদ্ধ হওয়া নয়। 

(খ) ধর্মাস্তরণের প্রচেষ্টা অনেক বেশি সাফল্যমণ্ডিত হয়েছে জাতিব্যবস্থা অস্বীকার 
করে নয়, ধর্মীস্তরিতদের সঙ্গে তার জাতির সংযোগ বজায় রেখে। 

(গ) ব্যক্তিগত ধর্মাস্তরণ অপেক্ষা গোষ্ঠীগত ধর্মাস্তরণ মোটামুটিভাবে অধিকতর প্রচলিত 
ও কার্যকরী হয়েছিল। 

(ঘ) সর্বশেষে, গোষ্ঠীগত ধর্মাস্তরণ সমাজের নিনশ্রেণীর মধ্যেই প্রায় সীমাবদ্ধ ছিল। 
নিজেদের আচারবিশ্বাসকে ক্রমশ গোঁড়া হিন্দু আদর্শে পরিবর্তনের মধ্য দিয়ে নিজেদের 
সামাজিক উন্নতি অর্জন করার সংকীর্ণ পথ নিন্গশ্রেণীদের সামনে তত্বগতভাবে খোলা 
থাকলেও উচ্চশ্রেণীর বিরোধিতায় তা অনেকক্ষেত্রেই বাস্তবে একেবারে অবরুদ্ধ হয়ে 
পড়তো । সামাজিক প্রতিবাদ হিসেবে কোন নতুন ধর্মীয় শাখায় যোগদান করার পুরানো পন্থা 

শুধু প্রতিবাদেই পর্যবসিত হতো। শেষ পর্বস্ত অবস্থার কোন উন্নতিই ঘটতো না। ধর্মাস্তরণ 
সেদিক থেকে এই শ্রেণীর পক্ষে আকর্ষণীয় ছিল। 

উনবিংশ ও বিংশ শতাব্দীতে খরিস্টধর্মে ধর্মাস্তরণের অভিজ্ঞতালন্ধ উপরোক্ত তথ্যগুলি 
বঙ্গদেশে ইসলাম সম্পর্কে কতখানি প্রযোজ্য তা আমাদের ওপরের আলোচনা থেকেই 
বোঝা সম্ভব। সামাজিক অর্থে ধর্মাস্তরণের বিশিষ্ট চেহারাটি স্মরণে রাখলে ইসলামীয় 
ধর্মশান্ত্রে অজ্ঞ বঙ্গীয় ধর্মীস্তরিতদের রহস্য আমরা ভেদ করতে পারি। ধর্মাস্তরণে জাতিব্যবস্থার 
অবিচ্ছিন্ন ভূমিকা বাঙ্গালী মুসলমানসমাজে জাতিভেদতুল্য অবস্থার মধ্যে পরিদৃষ্টি হয়। 
গোষ্ঠীগত ধর্মাস্তরণ এবং মুখ্যত নিন্নশ্রেণীর মধ্যে তার সীমাবদ্ধতা বঙ্গদেশে ইসলামীয় 
ধর্মাভ্তরণেরও বৈশিষ্ট্য। 


এ অঞ্চলে মুসলিম সংখ্যার বিশালতার মৌলিক কারণ অনুসন্ধান করতে হলে অবশ্যই 
বঙ্গভূমির ভৌগোলিক-সাংস্কৃতিক বৈশিষ্ট্যের গোড়ার খবর নিতে হবে। এখানে মুসলিম 
জনবিন্যাসের বৈশিষ্ট্য হলো : একদিকে যমুনা-মেঘনা-্র্মপুত্র এবং মেঘনা-সুরমা ধৌত 
অঞ্চলে ও অপরদিকে গঙ্গার মধ্য ও নিল্গ অঞ্চলে মুসলিম জনসংখ্যার ঘনত্ব। এই জনসংখ্যার 
এক বিরাট অংশ কৃষিজীবী ‘শেখ’ এবং বস্ত্রশিল্পী ‘জোলা’। অপর দিকে, হিন্দুদের মধ্যে এ 
অঞ্চলে নিম্জজাতির নমঃশূত্র, পোদ ও মাহিষ্যদের আধিক্য। বঙ্গে নদীব্যবস্থার গতিপরিবর্তনের 
সঙ্গে এই জনবিন্যাসের সংযোগ রয়েছে। নদীব্যবস্থার গতিপরিবর্তনের মূলকথা পশ্চিম ও 
উত্তরপশ্চিম থেকে পূর্ব ও দক্ষিণে উর্বর জমির ক্রমশ স্থানাত্তর। এটি আশ্চর্যের বিষয় নয় 
যে বঙ্গের আদি ইতিহাসে উত্তর ও পশ্চিমাঞ্চল রাজনৈতিক ও সাংস্কৃতিক জীবনের কেন্দ্রে 
ছিল। জনসংখ্যার প্রসারের ফলে বিশেষত উচ্চজাতির ওঁপনিবেশিকদের চাপে এবং উর্বর 
জমির স্থানাতস্তরের ফলে, উত্তর ও পশ্চিমের পথিকৃৎ কৃষকেরা নূতন উর্বর অঞ্চলের দিকে 
আকৃষ্ট হয়। অগ্রণী কৃষক ও অন্যান্য পথিকৃৎদের প্রচেষ্টায় নৃতন অঞ্চলের পত্তন শুরু হলে 
উচ্চজাতির প্রতিনিধিদের আগমন শুরু হতে খুব দেরি হয়নি। ধর্মীয় ও সাংস্কৃতিক ক্ষেত্রে 
এই আগমনের ফলাফল লক্ষ্য করা যায় নৃতন অঞ্চলের লৌকিক দেবদেবীকে উচ্চ-হিন্দু 
সমাজে গ্রহণের প্রচেষ্টার মধ্যে । দক্ষিণবঙ্গের পরম প্রভাবশালী ব্যাঘ্র-দেবতা দক্ষিণ রায় 
সম্পর্কিত ধর্মপুস্তক রায় মঙ্গল-এর প্রথম লেখক উচ্চজাতিভুক্ত কৃষ্ণরাম দাস, যার নিজের 
কথায়, তিনি এই দেবতাকে খুঁজে পান ইতরজনের মধ্যে এবং দেবতার নিজের কাছ থেকে 
তার প্রচারের আজ্ঞা লাভ করেন। তথাপি ভৌগোলিক ও এঁতিহাসিক কারণেই শাস্ত্রভিত্তিক 
হিন্দুধর্ম এ অঞ্চলে অবাধ প্রসার লাভ করতে পারেনি। ফলে, এ অঞ্চলের ধর্মীয় ও 
সাংস্কৃতিক জীবনে অনেকখানি অপরিণতি ও শিথিলতা থেকে যায় যা ইসলাম ধর্মের 
অনুপ্রবেশ সহজতর করে দেয়। 

বঙ্গের ক্রিয়াশীল ব-দ্বীপ ৫4619) অঞ্চলের সর্বাপেক্ষা সক্রিয় সীমান্ত অঞ্চলের 
জনজীবনে আবার আরেকটি বিশেষ অবস্থা বর্তমান ছিল। এই অঞ্চলের ধর্মাস্তরণের 
পরিপ্রেক্ষিতে এটির গুরুত্ব অনস্বীকার্য । একদিকে নিদারুণ প্রাকৃতিক দুর্যোগময় এই অঞ্চল; 
অপরদিকে ভৌগোলিক কারণবশত এখানে বৃটিশ শাসনকাল পর্যন্ত ক্রমাগত কলহ ও 

হানাহানি চলেছে। নিয়মিত বন্যাপ্রাবিত এই অঞ্চলে জমির সীমানা রক্ষা করা প্রায় অসম্ভব 
ছিল এবং এই বিশেষ ভৌগোলিক-প্রাকৃতিক অবস্থায় আইনশৃঙ্খলা বজায় রাখার উপযুক্ত 
শাসনবন্ত্রের অভাব ছিল প্রকট! লৌকিক দেবদেবীরা এই অঞ্চলের কৃবক, কাঠুরিরা, জেলে 
ও মাঝিমাল্লাদের মানসিক বল ও সাহস যোগাতে পারতো, কিন্তু হিংসা, বিরোধ ও 
অনিশ্চয়তাময় এই অঞ্চলে এক বিরাট অভাব ছিল শাস্তি ও শৃঙ্খলা স্থাপনকারী শক্তি ও 
পরামর্শদাতার ও পতিত কৃষিজমি উদ্ধারে সমর্থ নেতৃত্বের। এই বিশেষ অভাব পূরণের মধ্য 
দিয়ে বিভিন্ন ধরনের মুসলিম ব্যক্তিত্ব এই অঞ্চলে ইসলাম প্রচারে সাহায্য করেন। এঁদের 
মধ্যে ধর্মীয় ও এহিক নেতৃত্বসম্পন্ন দুশ্রেণীর মুসলিম ছিলেন। কিন্তু পরবর্তীকালে এঁরা 
সকলেই ‘পীর’ আখ্যায় ভূষিত হয়ে ধর্মীয় স্তরে উন্নীত হন। এই দ্বিতীয় শ্রেণীর পীরের 
মধ্যে যোদ্ধা, প্রভাবশালী বিদেশী আগন্তুক, অগ্রণী ওঁপনিবেশিক ও পতিত জমি আবাদি-কারক 
রয়েছেন। শেঝোক্তদের মধ্যে খুলনাস্থিত বাগেরহাটের খান জহান আলী বা খান জহান 
খান এবং নোয়াখালি অন্বরাবাদ বা ওমরাবাদের অন্বর বা ওমর শাহ বিশেষ উল্লেখযোগ্য । 
বসবাস করেন। চব্বিশ পরগণায় মুবারক গাজী বা মোবরাগাজী হুগলীর বামতীরবর্তী বহু 
জঙ্গল পত্তন করে জনপ্রিয়তা অর্জন করেন। প্রায় প্রতিটি গ্রামে তার নামে পীঠস্থান রয়েছে। 
তাছাড়া, এ অঞ্চলের লোকসাহিত্যে জনৈক গাজী ও তার ঘনিষ্ঠ সঙ্গী কালুর সঙ্গে জনৈক 
হিন্দু রাজার প্রথমে বিবাদ ও পরে মীমাংসার এক জনপ্রিয় কাহিনী পাওয়া যায়। হিন্দু রায় 
মঙ্গল কাব্যে ব্যাঘ্রদেবতা দক্ষিণ রায়ের সঙ্গে গাজী ও কালুর যে সংঘর্ষের বিবরণ পাওয়া 
যায় তা মূলত সুন্দরবন অঞ্চলে জমি-অধিকার-সংক্রান্ত বিবাদ। এ বিবাদের মীমাংসা ঘটে 
অর্ধ-হিন্দু ও অর্ধ-মুসলমানের বেশে আবির্ভূত স্বয়ং ঈশ্বরের মধ্যস্থতায় জমির সমবণ্টনে। 
সিলেটের শাহ জালাল-এর সঙ্গে সাধারণত তার তিনশ’ তের জন অনুগামীর কথা বলা 
হয় যাঁরা জেলার বিভিন্ন স্থানে, বিশেষত প্রত্যন্ত অঞ্চলে, বসতি স্থাপনের কাজ করেছেন। 
তাদের অনেকের নামে সেখানে পীঠস্থান ছড়ানো রয়েছে। এই এলাকার তরফ নামক স্থানে 
বারজন পীর সম্পর্কে একই ধরনের জনশ্রুতি রয়েছে। দুর্ভাগ্যবশত এ জাতীয় 'পীরদের 
কার্যকলাপ সম্পর্কে আমাদের বিশেষ কিছু জানা নেই। তবুও প্রচলিত জনশ্রুতি ও বিশ্বাসের 
ভিত্তিতে এঁদের ধর্মনিরপেক্ষ ভূমিকা সম্পর্কে কিছু বুদ্ধিগ্রাহ্য অনুমান করা যায়। 
অন্যদিকে, যীরা ধর্মীয় অর্থে পীর, ধর্মাস্তরণে তাদের ভূমিকা নির্ধারণে পীরের “আস্তানা 
বা 'খানকা” ও মৃত্যুর পরে তাদের কবরস্থান “দরগা” বা “মাজার"__এ দুটি প্রতিষ্ঠানের 
গুরুত্ব বিশেষভাবে প্রণিধানযোগ্য। খানকা ও দরগার বর্ণ ও জাতি-নির্বিশেষে অবারিত 
দ্বার খুব স্বাভাবিক কারণেই আকৃষ্ট করেছিল তাদের, যাদের মন্দিরে প্রবেশের বা পৃজারীর 
পবিত্র দেহের ধারেকাছে যাবার অধিকার ছিল না। এ ছাড়া বহু ক্ষেত্রেই এ-দুটি প্রতিষ্ঠানের 
মধ্য দিয়ে দরিদ্রের প্রয়োজন মেটাবার কিছু ব্যবস্থা থাকায় এর আকর্ষণ স্বাভাবিক কারণেই 
অনেক বৃদ্ধি পেয়েছিল। এ প্রসঙ্গে আরেকটি প্রশ্ন মনে ওঠে। হিন্দু ও বৌদ্ধদের অগ্নিসংস্কারের 

ব্যবস্থার পরিপ্রেক্ষিতে ইসলামীয় কবরের প্রথা এবং দরগায় শায়িত পীরের অস্তিত্বের 
অনুভূতি দর্শনার্থীর মনে কোন বিশেষ প্রভাব সৃষ্টি করেছিল কি? 


পচ 


ইসলামীয় শাস্ত্ুকর্মে অপারগ বাঙালী মুসলিম সমাজের যে তথ্যাদি মুসলিম বাংলা পুথিসাহিত্যে 
পরিবেশিত হয়েছে তা থেকে জানা বায় বে তৎকালিক পটভূমিকায় স্থানীয় ধর্মাস্তরণ সংক্রান্ত 
উপরোক্ত এতিহাসিক শক্তিগুলি ক্রিয়াশীল ছিল। পুঁথির রচয়িতারা এই মুসলিম সমাজকে স্বীয় 
ধর্মে অবহিত ও উদ্বুদ্ধ করার প্রয়াসী হয়েছিলেন আরবী ও ফারসী ভাষায় লিখিত ইসলামী 
শাস্প্রন্থগুলির বাংলা তর্জমা করে। তাদের মতে, সমস্যার মূলে ছিল একদিকে এই সমাজের 
আরবী ফারসী ভাবায় অজ্ঞতা এবং আদিকে ধর্মের পবিত্র বাণী ‘অপবিত্র’, ‘ইতর’ ও ‘বিধর্মী’ 
হিন্দুর ভাষায় লেখার বিষয়ে গোঁড়া মুসলমানের কঠোর বিরোধিতা। 
প্রকৃতপক্ষে, এই আপাতদৃষ্টিতে ধর্মীয় আপত্তির অন্তরালে বঙ্গদেশে মুসলিম সম্প্রদায়ের 
অভ্যন্তরীণ এক গভীর সামাজিক সাংস্কৃতিক বিভেদের বিশেষ ভূমিকা ছিল। এই সম্প্রদায় 
বহিরাগত ও স্থানীয় ধর্মাস্তরিত মুসলিম এই দুইভাগে বিভক্ত ছিল এবং সাধারণভাবে 
যথাক্রমে আশরাফ ও আজলাফ (এর বঙ্গীয় অপকৃষ্টরূপ আতরাফ) নামে পরিচিত ছিল। 
আশরাফ (একবচনে শরীফ) শ্রেণী মুসলিম সমাজের পুরোভাগে সর্বোচ্চ সম্মানের 
অধিকারী । জাতি ও জন্মলবূ এই সামাজিক সম্মানের অঙ্কুর ইতিহাস, কল্পনা ও অজ্ঞতার 
প্রযত্বে শতাব্দী ধরে বাঙালী মুসলমান সমাজে এক মহীরূহে পরিণত হয়েছে। ইসলাম 
সাম্যের বাণী প্রচার করা সত্বেও পরোক্ষে সামাজিক সম্মানের এক নৃতন উপাদান সৃষ্টি করেছে; 
সেটি হলো বংশ ও বিশ্বাসের মাপকাঠিতে হজরত মুহম্মদের সন্নিকটবর্তিতা। ফলে বঙ্গ তথা 
ভারতীয় উপমহাদেশে আরব-বা আজর (ইরান, তুরাণ ইত্যাদি)-উদ্ভূত মুসলমান বরাবরই 
উচ্চসম্মান পেয়ে এসেছে। এমনকি, অনেকক্ষেত্রে উত্তরভারতের মুসলমান বঙ্গে উচ্চ সম্মানের 
অধিকার দাবী করেছে। সমাজতাত্বিক দিক থেকে এটা বেশ অর্থবহ বলেই মনে হবে যে বঙ্গীয় 
হিন্দুসমাজেও উত্তরভারত থেকে আমন্ত্রিত পথ্ধ্বাহ্মাণ ও তাদের দলবর্তী উচ্চবর্ণের প্রতিনিধিদের 
সঙ্গে রক্ত-সম্পর্কের ভিত্তিতে হিন্দুসমাজে কৌলিন্য নির্ণয় হয়। 
বিদেশী জন্মের পরিপূরক হিসেবে আশরাফের সাংস্কৃতিক চেতনা ও দৃষ্টি 

“পশ্চিমাভিমুখী”। সেই চেতনার মূল উপাদান বঙ্গের বাইরে থেকে আহরিত হয়েছে। 
উনবিংশ ও বিংশ শতাব্দীতেও এই আশরাফ দৃষ্টিভঙ্গি অকপটে প্রকাশ পেয়েছে বঙ্গের বহু 
আশরাফের চিন্তায় ও লেখনীতে। কিছু মুসলিম বাংলা সাময়িক পত্রিকায় এ মনোভাব 
কঠোর সমালোচনা ও বিদ্রুপের সম্মুখীন হয়েছে : 

কিন্তু আশ্চর্য ও ক্ষোভের বিষয়, এমন অনেক ... মুসলমান আছেন, তাহারা বাংলা তথা 

শ্রীহট্রের বাশবন ও আন্রকানন মধ্যস্থিত পর্ণকুটিরে নিদ্রা যাইয়া এখনও বাগদাদ, 

বোখারা, কাবুল, কান্দাহার ও ইরাণ-তুরাণের স্বপ্ন দেখিয়া থাকেন।৪ 

আশরাফকে সামাজিক সম্মানের শিখরে বসিয়ে এবং আশরাফ সামাজিকচরিত্রের 
বৈশিষ্ট্য হিসেবে বিদেশী জন্ম ও সংস্কৃতির স্বীকৃতি জানিরে, বাঙ্গালী মুসলমান তার নিজের 
জীবনে অভিবাসনকে বিরাট মূল্য দিয়েছেন। আশরাফ কৌলীন্যের অভিলাবী বঙ্গীয় মুসলমান 
বঙ্গের “পশ্চিমে” বংশপরিচয় খুঁজেছেন। সামাজিক সম্মানের সার্বজনিক মোহে বাঙ্গালী 
মুসলমান, অন্ততপক্ষে সাংস্কৃতিক দৃষ্টিতে, বহিৰ্মুখী হতে চেয়েছেন এবং বঙ্গের অ-মুসলিম 
অধিবাসীর কাছে এর সহজ ও সানন্দ স্বীকৃতি পেয়েছেন। এর ফলে সব মুক্তদৃষ্টি বাঙালীর 
মাথা নত হয়ে পড়ে বহুবার এক বিভ্রান্তিকর প্রশ্ন শুনে : “আপনি বাঙ্গালী না মুসলমান?” 
আজও বঙ্গদেশের বহু অঞ্চলে হিন্দুপ্রধান এলাকার নাম “বাঙ্গালীপাড়া” এবং মুসলমানপ্রধান 
এলাকা শুধু “মুসলমানপাড়া”। 

আশরাফ সাংস্কৃতিক মনোভাবের এক মূল উপাদান হল ইসলামীয় ধর্মসংস্কৃতির ধারক ও 
বাহক হিসেবে বাংলাভাষাকে নিতান্ত অযোগ্য মনে করে সেই ভাষার প্রতি অবজ্ঞা ও ঘৃণা। 
উনবিংশ ও বিংশ শতাব্দীর প্রথমার্ধ পর্যন্ত বাংলাভাষার প্রতি আশরাফ মনোভাব মুসলিম 
বাংলা সাময়িক পত্রিকায় পরিষ্কারভাবে ব্যক্ত হয়েছে। কিছু কিছু সুলতান ও আমীর বাংলাভাষায় 
সাহিত্যচর্চার কাজে উৎসাহ জুগিয়েছেন, কিন্তু এটি লক্ষণীয় যে তাদের সমর্থন পেয়েছেন প্রায় 
সব ক্ষেত্রেই হিন্দু লেখক ও হিন্দু ধর্মসাহিত্য, ইসলামীয় ধর্মশান্ত্র নয়। সৈয়দ সুলতান, শাহ 
মুহম্মদ সগীর, শেখ মুত্তালিব, আবদুল নবী, হাজী মুহম্মদ প্রভৃতি মুসলিম পুঁথি-রচয়িতাদের 
লেখায় এ সম্পর্কে গভীর ধর্মীয়-সামাজিক সংশয় ও সংঘাতের পরিচয় রয়েছে। 

আশরাফ-আজলাফ সামাজিক ব্যবধান বঙ্গদেশে ইসলামের ভবিষ্যতের প্রশ্রকে 
গুরুতরভাবে জড়িয়েছিল। হিন্দুধর্মের স্থানীয়ত্ব ও তাত্বিক শিথিলতার ফলে এই ধর্মের 
শাস্ত্রীয় ও লৌকিক প্রকাশের মধ্যে সৃষ্টিধর্মী সংযোগ ও সম্পর্ক বজায় ছিল, এবং 
সমাজ-সাংগঠনিক স্থিতি ও ক্রমগতি অব্যাহত ছিল। কিন্তু ইসলামের বৈদেশিক আভরণ, 
কঠোর শৃঙ্খলা ও শাস্ত্রাবদ্ধ চরিত্র বঙ্গদেশের শাস্ত্রীয় ও লৌকিক ধর্মজীবনের ক্রমগতি ও 
প্রবহমানতার মধ্যে বিচ্ছেদের প্রাচীর তুলে দেয়। বিদেশী ভাষার গজদস্তমিনারে আবদ্ধ 
ইসলামীয় সংস্কৃতি বঙ্গের মুসলিম জনসাধারণের আয়ত্তাধীন হতে পারেনি। এই বিচ্ছেদের 
অবশ্যস্তাবী ফল হিসেবে বৃহত্তর মুসলিম সমাজের মধ্যে সংযোগবিহীনতা, এমন কি, শেষ 
ব্যক্তির মনে রেখাপাত না করে পারেনি। সংস্কৃতির উচু ও নীচু স্তরের মধ্যে সংযোগ 
স্থাপনের ভার সাধারণত গ্রহণ করেন উভয় স্তরের পরিচিত এক “সাংস্কৃতিক মধ্যস্থতাকারী”। 
প্রধানত ষোড়শ শতাব্দীতে বাঙ্গালী মুসলিম সমাজের এই অভ্যন্তরীণ দূরত্ব লাঘব করার 
উদ্দেশ্যে এক বাঙ্গালী মুসলিম লেখকগোষ্ঠীর উদ্তব হয় যারা বাংলাভাষায় প্রথম মুসলিম 
সাহিত্যরচনার গৌরবই মাত্র দাবী করার অধিকারী নন, যাঁরা এক সমন্বয়ধর্মী ইসলামীয় 
ধতিহ্যধারার সৃষ্টি করে বঙ্গে মুসলিম সংস্কৃতির দুই স্তরের মধ্যে সামঞ্জস্য ও সংযোগস্থাপনেও 
প্রয়াসী হন। এই লেখকগণের মধ্যে অনেকেই মরমিয়া-পদ্থী পীর বা পীরের শিষ্য হিসেবে 

নিজেদের পরিচয় দিয়েছেন, এবং সেজন্য জনসাধারণের সঙ্গে সংযোগ রক্ষা করার সুযোগ 
পেয়ে পরিস্থিতির গুরুত্ব অনুভব করতে পেরেছিলেন 

এই লেখকদের ধারণায় বাঙ্গালী মুসলমান সমাজের বিশেষ সমস্যার মূল কারণ 
বাংলাভাষায় ইসলামসংক্রান্ত রচনার অভাব। সুতরাং, তাদের প্রথম ও প্রধান লক্ষ্য ছিল 
গোঁড়া মুসলিম ও আশরাফ শ্রেণীর ধ্মীয়-সাংস্কৃতিক নিষেধ অস্বীকার করে বাংলায় 
ইসলামীয় গ্রস্থরচনা। এ সিদ্ধান্ত গ্রহণ করে এই লেখকগণ বিরাট নৈতিক বল ও সাহসের 
পরিচয় দেন। প্রকৃতপক্ষে প্রায় সবারই মধ্যে এ নিয়ে যথেষ্ট সংশয়, দ্বিধা ও দ্বন্দ্ব দেখা যায়। 
এঁদেরই কঠিন প্রয়াসে বাংলাভাষা এদেশে ইসলামীর শাস্্রপ্রস্থের বাহক হিসেবে নিত্য স্থান 
করে নিয়েছে। তবে ভাষা-প্রশ্নের সমাধানই সমস্যার সামগ্রিক সমাধান নয়। বিদেশী 
ইসলাম শুধু ভাষার বাধা অতিক্রম করেই স্থানীয় জনমানসে আসন পাবার অধিকারী হয়ে 
ওঠেনি। সাধারণজনের ভিতরে প্রসার এবং প্রতিষ্ঠা পাবার জন্য ধর্মের ও সংস্কৃতির প্রতীক 
ও ব্যগ্রনার ভাষাও পরিচিত ও অর্থবহ হওয়া অত্যাবশ্যক ভাবা-সমস্যার চেয়েও কঠিনতর 
সমস্যা ছিল বাঙ্গালী মুসলমানের ধর্মীয় ও সাংস্কৃতিক জীবনে ইসলামের রূপ-কল্প, বিশ্বাস 
ও আদর্শের সঙ্গে একাত্ম হয়ে ইসলামের রূপান্তর ঘটানো। প্রতীক, রূপক, উৎসব, পালাপার্বন, 
গীত, নাট্য, আখ্যান ও উপাখ্যানময় বাঙ্গালীর ধর্মীয় ও সাংস্কৃতিক জীবনে গভীর আলোড়ন 
সৃষ্টি করার পক্ষে ইসলামের সহজ, সরল ও অনাড়ম্বর রূপ অনুকূল ছিল না। বাঙ্গালী 
লোকসমাজে ধর্ম বা দিব্যতার পরিচয় অনেক সময়ই খোঁজা হয়েছে অতিপ্রাকৃত অবাস্তবের 
মধ্যে । নিজেদের তথা মানুষের নিত্যনৈমিত্তিক জীবনের মত যা প্রাকৃতিক নিয়মাধীন, তাতে 
বিরাটত্ব কোথায়? ইসলামের গৌরব প্রমাণ এদের চোখে সূক্ষ্ম ও নীরস তাত্ত্বিক বিচারে 
নয়, তা রয়েছে ইসলামীয় আখ্যান ও উপাখ্যানের নায়কনায়িকার অতুলনীয় বীর্য ও মহত্ব 
প্রচারের মধ্যে। তাই আরবী-ফারসী কিতাবে অন্তরীণ মুসলিম নায়ক-নায়িকাদের বঙ্গের 
লোকমঞ্ছে উপস্থাপিত করার গভীর আবশ্যকতা ছিল। এক কথায় বাঙ্গালী জনগণের 
পরিচিত ভাষায় ও রূপে ইসলামীয় এতিহ্যধারাকে নৃতন ছাঁচে ঢেলে লেখার কঠিন দায়িত্ব 
এই লেখকগোষ্ঠী গ্রহণ করেছিলেন। এঁদের রচনাগুলি পর্যালোচনা করলে এক্ষেত্রে এঁদের 
চূড়ান্ত সাফল্যের কথা স্বীকার করতে হয়। অথচ এটা লক্ষণীয় বে এঁদের চূড়ান্ত রচনাগুলি 
আপাতদৃষ্টিতে আরবী-ফারসী কিতাবের অনুবাদমাত্র। নামাজ, ওজু, গোসল, রোজা, জানাজা 
ইত্যাদি ধরনের শাস্ত্রীয় নিত্যকর্ম ছাড়া অন্যান্য রচনায় স্থানীয় প্রভাব ও সমন্বরসাধক 
মনোভাব ও দৃষ্টিভঙ্গি সুস্পষ্ট। এই পুথি-সাহিত্যকে বিষয়বস্তুর ভিত্তিতে বিভিন্ন শ্রেণীতে 
ভাগ করা যায়। মোটামুটিভাবে একদিকে আখ্যান-উপাখ্যানমূলক ও অন্যদিকে মরমিয়া-পন্থী 
রচনার মধ্যে ইসলামী ও স্থানীয় সংস্কৃতির আদানপ্রদান বিশেষভাবে লক্ষণীয়। 


ছয় 


আখ্যান ও উপাখ্যানমূলক সাহিত্যের মাধ্যমে পুথি-রচয়িতারা বাঙ্গালী মুসলিম জনসাধারণের 
জন্যে হিন্দু মঙ্গলকাব্যের তুল্য দীর্ঘ আখ্যায়িকা-কাব্যসাহিত্য গড়ে তুলতে চেয়েছেন। 

বহুক্ষোত্রে তারা মঙ্গলকাব্যের প্রথায় নিজেদের রচনাকে “বিজয়” নামে অভিহিত করেছেন। 
মাত্র । অন্যত্র, শেষোক্তরা প্রথমোক্তদের সঙ্গেই নিজেদের স্থান করে নিয়েছেন। এই মুসলিম 
নায়ক-নায়িকাদের মধ্যে হজরত মুহম্মদ, দুহিতা ফাতেমা, জামাতা আলী, পৌত্রদ্বয় হাসান 
ও হোসেন প্রভৃতির ন্যায় এতিহাসিক চরিত্র এবং আলীপুত্র হানিফা, মুহম্মদের পিতৃব্য আবু 

মুসলিম আখ্যানের বিবয়বস্তুকে বাঙ্গালী মুসলিম জনগণের কাছে সুবোধ্য ও জনপ্রিয় 
করে তোলার উদ্দেশ্যে লেখকগণ সুপরিচিত উদাহরণ ও তুলনার আশ্রয় নিয়েছেন। 
মুহম্মদের সমকালীন আরব দেশে মুসলিম ও অ-মুসলিমদের সংঘাত ইসলাম ও হিন্দুধর্মের 
বিরোধ হিসেবে বর্ণিত হয়েছে। ইসলাম ধর্ম প্রচারের বিরোধী আবু জেহল “হিন্দু” 
নেতারূপে উপস্থাপিত হয়েছেন। একই কারণে আলীর ধনুর্বিদ্যায় পারদর্শিতা মহাভারতের 
ভীষ্ম, দ্রোণাচার্য ও অশ্বথামার সমকক্ষ বলে দাবী করা হয়েছে। আলী ও ইরাকের বিধর্মী 
রাজার যুদ্ধ রামায়ণ ও মহাভারতের যুদ্ধের সঙ্গে তুলিত। ঘোদ্ধবর্গ-পরিবেষ্টিত মহাবীর 
আমীর হামজা (মুহম্মদের পিতৃব্য) “দেব-পরিবেষ্টিত ইন্দ্র” তুল্য । আমীর হামজা ও 
রূপবানুর যুগলরূপ শঙ্কর ও পার্বতীর সঙ্গে উপমিত। মিশরের অধিপতি ইউসুফ 
ন্যায়পরায়ণতায় রাম, দানশীলতায় কর্ণ ও বলি অপেক্ষা মহন্তর। মুহম্মদ-জননী আমিনা 
বিদ্যাধরী অপেক্ষা সুন্দরী । মাতৃ-প্রধান বঙ্গে মুহম্মদ-দুহিতা ফাতেমা “জগৎ জননী”, “তারা” 
বা “তারিণী” নামেও সম্তাষিত হয়েছেন। কিন্তু সব চেয়ে গুরুত্বপূর্ণ প্রচেষ্টা দেখা যায় ইসলামীয় 
নবী-বাদ ও হিন্দু অবতার-বাদের অভিন্নতা প্রমাণে । নবী ঈশ্বর-প্রেরিত দূত ও অবতার 
ঈশ্বরের নিজরূপ। বাঙ্গালী মুসলমানের দৃষ্টিতে নবীর ধারণা সহজবোধ্য করার অভিপ্রায়ে 
পুথি-লেখক শুধু এই সমীকরণে সীমাবদ্ধ থাকে নি। একদিকে মুহম্মদকে আল্লার অবতাররূপে 
চিত্রিত করতে এবং আরেক দিকে কৃষ্ণ ও রামকে মুহম্মদের পূর্ববর্তী নবীদের মধ্যে গণ্য 
করতেও তারা কৃঠিত হন নি। মুহম্মদকে “কলির অবতার” বলেও চিহ্নিত করা হয়েছে। 

মুসলিম বাংলা আখ্যায়িকা-কাব্যের ভৌগোলিক, সামাজিক ও সাংস্কৃতিক পরিবেশ 
সুনিশ্চিতভাবে বঙ্গীয়। প্রাকৃতিক অবস্থা, খাদ্যদ্রব্য, বেশভৃষা, সামাজিক আদবকায়দা ও 
মূল্যবোধ, সাংস্কৃতিক ভাব, ব্যঞ্জনা ও প্রথাগত বৈশিষ্ট্য-_-এর সব কিছুতেই বঙ্গের সুস্পষ্ট 
প্রভাব। মিশরের নীল নদী গঙ্গা নামে উপস্থাপিত। আমীর হামজার বিজয়যাত্রার পথে 
“গৌড় দেশ” এসেছে। ইউসুফের মনোহরণের উদ্দেশ্যে জুলেখার প্রেরিত সখীরা এসেছে 
“বৃন্দাবনে”। জুলেখা ও সাথীদের মাথায় কবরী-খোপা, কপালে সিঁদুর। বদিউজ্জমানের 
অঙ্গরাগে অগুরু, কপালে চন্দন ও সিঁদুর, চোখে কাজল। মিশরের আকাশে-বাতাসে 
অগ্রহায়ণের শালি ধান ও আম-জামের মদির সুবাস। যুই, চাপা, বেলির আশেপাশে 
দোয়েল কোয়েল, ঝঞ্জনা, শুকসারী ও ব্যঙ্গমা-ব্যঙ্গমী। অতিথি- আপ্যায়নে অন্ন, ব্যঞ্জন, 
সুমিষ্ট দধি ও সন্দেশের সঙ্গে পান, সুপারী ও কর্পূর। মৎস্যপ্রাণ বাঙ্গালী পুঁথিকার লিখেছেন, 

মুহম্মদের মতে বেহস্তে উপনীত হয়ে নিষ্ঠাবান মুসলিমের প্রথম ভোগ্যবস্ত-_মাছের 
মগজ। ইরাকের রাজা জয়কুমের পুত্র খাকান ভোজনান্তে “আচমন” করেন, মুহম্মদকে 
বিবাহ-আসরে একদিকে ঢাক, ঢোল, দণ্ডী, কাশি, মন্দিরা, মাদল ও তবলার সুরবিতান; 
অন্যদিকে মাঙ্গলিক “শুভধ্বনি”, ধান্যদূর্বানিক্ষেপ ও ধামালী সঙ্গীত। ইসলামীয় ধর্মযুদ্ধে 
ব্যবহৃত অস্ত্রশান্ত্রের মধ্যে গাণ্ডীব, ব্রঙ্গান্ত্র, দধিচীর বাণ, অর্ধচন্দ্রবাণ, অগ্নিবাণ, দিব্যবাণ, 
শেল, গদা ও খঙ্গের উল্লেখ রয়েছে। হিন্দু পৌরাণিক উপাখ্যানে অনুসৃত প্রথানুযায়ী 
মুসলিম বীর যুদ্ধযাত্রার পূর্বে পূর্ববর্তী মুসলিম পরগন্বর ও বীরের ব্যবহৃত অস্ত্রাদিতে 
বিভূষিত । নোশিরওয়ানের বিরুদ্ধে যুদ্ধযাত্রার প্রাক্কালে আমীর হামজার যুদ্ধবেশের অঙ্গীভূত 
ছিল খলিলের পরিধান, আদমের বাহুবন্ধনী, ইশাকের কোমরবন্ধনী, ইসমাইলের চাবুক 
এবং রুস্তমের ধনুক। 
সাউ 

এই সাংস্কৃতিক-মধ্যস্থৃতাকারীদের সমন্বরী রচনার এক উল্লেখযোগ্য অংশ মরমিয়াধ্মী। 
এ জাতীয় রচনায় স্থানীয় প্রভাব নিরূপণের দুটি প্রধান বাধার একটি হোল মরমিয়া-পন্থী 
চিন্তাধারার সর্বজনীনতা ও সাধারণত্ব; অপরটি, ভারতীয় ও ইসলামীয় মরমিয়া ধর্মের 
মধ্যে পারস্পরিক সংযোগ ও সম্পর্কের বিষয়ে পণ্ডিতদের মধ্যে মতানৈক্য । তথাপি এ দুটি 
এঁতিহাসিক সমস্যায় জড়িয়ে না পড়েও দ্বিধাহীনভাবে বলা যায় যে পৃথি-সাহিত্যে আলোচিত 
মরমিয়া-ধর্ম তদানীন্তন বঙ্গে জনপ্রিয় যোগ-তন্ত্র-ধর্মী মরমিয়া চিন্তাধারা, প্রবণতা ও 
ক্রিয়াকর্মের অনুসারী। প্রকৃতপক্ষে, এঁদের রচনায় ইসলামীয় ও স্থানীয় উপাদানগুলি 
পরিষ্কারভাবে আলাদা করে নেওয়া যায়। এদের পরস্পরের উৎস সম্পর্কেও কোন সংশয়ের 
স্থান থাকে না। উদাহরণস্বরূপ, একদিকে সাধন-যাত্রার অঙ্গীভূত ““মনজিল” (পর্যায়) ও 
“মকাম' অেবস্থিতি)-এর সুফী উৎস এবং অপরদিকে, চক্র, নাড়ী, আসন ও মুদ্রার 
যোগ-তান্ত্রিক উৎস সম্পর্কে কোন গুরুতর সংশয় না থাকারই কথা। এ দ্বিবিধ উপাদানের 
সাহায্যে পৃথি-লেখকেরা বাঙ্গালী মুসলমানের জন্যে এক সমন্বরী মরমিয়া-ধর্ম সৃষ্টি করেছেন। 
বিশ্লেষণ করলে এঁদের প্রচেষ্টার দুটি দিক চোখে পড়ে । একদিকে ইসলামী উপাদানগুলিকে 
স্থানীয় ভাবাদর্শের কাছাকাছি নিয়ে আসা ও অপরদিকে বহু স্থানীয় উপাদান সোজাসুজি 
আত্মসাৎ করা। 

এটা খুবই গুরুত্বপূর্ণ মনে হয় যে এঁদের লেখায় মরমিয়া-পস্থাকে প্রচলিত ইসলামী শব্দ 
“তসওউফ” বা “সুফী” মত নামে একেবারেই উল্লেখ করা হয়নি। “দরবেশী”, “ফকিরী” 
ও “মারিফতী”-র সঙ্গে মরমিয়া-ধর্ম, “যোগ” ও “আগম” নামে বহুবার উল্লিখিত 
হয়েছে। মরমিয়া পদ্থার মন্ত্র ও শিক্ষাদাতাকে “পীর” বা “মুর্শিদ”-এর চেয়ে “গুরু” নামেই 
বেশি অভিহিত করা হয়েছে। নামের চেয়ে গুরুত্বপূর্ণ বিষয়, এই পুথিসাহিত্যে পীরকে 
গুরুর আদর্শে দেবতুল্য ভক্তি ও পূজা করা যা ইসলামী দৃষ্টিতে অননূমোদিত। 

পুথিসাহিত্যে মরমিয়া ধর্মের সাধনপ্রণালী গভীরভাবে যোগ-তন্ত্র-মূলক সাধনকার্ধের 
দ্বারা প্রভাবান্বিত। বাঙ্গালী মুসলমানের মধ্যে যৌগিক-তান্ত্রিক-মরমিয়া চিন্তাধারার জনপ্রিয়তা 
বোঝা যায় আরও দুটি বিশেষ রচনা দিয়ে। এ রচনা দুটি বাঙ্গালী মুসলমানের হিন্দু 
ধর্ম-সাহিত্য-সাধনার প্রকৃষ্ট নিদর্শন । এর একটি শেখ ফয়জুল্লা-রচিত গোরক্ষবিজয়, অপরটি 
শেখ চান্দ রচিত হর-গৌরী-সংবাদ। মধ্যযুগীয় বঙ্গে যৌগিক-তান্ত্রিক আদর্শে অনুপ্রাণিত 
বৌদ্ধ সহজিয়া, নাথ ধর্ম, বৈষ্ণব সহজিয়া এবং বাউল ধর্মমতের পথ অনুসরণ করে 
সমন্বরী মরমিয়া-বাদের বাঙ্গালী মুসলিম লেখকগণ গুরুভজনা, দেহতত্্ব ও কায়াসাধনা 
জাতীয় সাধনতত্ত্ব সম্পর্কে বিশেষভাবে আলোচনা করেছেন। 


আট 


বঙ্গদেশ ও ইসলামের পারস্পরিক সম্পর্ক আলোচনা করে কয়েকটি গুরুত্বপূর্ণ প্রশ্নের উত্তর 
সন্ধান করা যায় : 

(ক) ধর্মের আলোচনায় দৃষ্টিভঙ্গির এক বিরাট প্রশ্ন রয়েছে। ধর্মের এক সুনির্দিষ্ট সংজ্ঞা 
নিয়ে শুরু করে তার মাপকাঠিতে সে ধর্মের অনুসারীদের বিচার করে তাদের বিশ্বাসের 
গভীরতা পরিমাপ করার দৃষ্টিভঙ্গির মধ্যে এক বিশেষ মানসিকতা রয়েছে যা বিশ্বাসীর 
নিজস্ব ধর্মবোধ ও চেতনা বোঝা ও ব্যাখ্যার পক্ষে খুব অনুকূল নয়। 

€খ) উপমহাদেশীয় ইসলামের সাধারণ চরিত্র সম্পর্কে বিশেষজ্ঞদের অভিমতের সঙ্গে 
ইসলামের যে পরিচয় আমরা পেয়েছি তার অসামঞ্জস্য ধর্ম ও সংস্কৃতির পারস্পরিক 
সম্পর্কের উপরে কিছু আলোকপাত করে। ধর্মের পরিবর্তনে ও পরিবর্ধনে সামাজিক ও 
সাংস্কৃতিক অবস্থার বৈশিষ্ট্য যথেষ্ট ক্রিয়াশীল। বঙ্গে ইসলামের বিবর্তনের জন্য স্থানীয় 
সামাজিক ও সাংস্কৃতিক পরিমণ্ডল অনেকাংশে দায়ী। বহিরাগত ইসলামের অনুপ্রবেশের 
ফলে বঙ্গের ধর্মীয় ও সামাজিক-সাংস্কৃতিক জীবনে যে ব্যবধান ঘটে, বাঙ্গালী মুসলিম 
“সাংস্কৃতিক মধ্যস্থতাকারী”দের প্রচেষ্টায় ইসলামের সমন্বয়ী রূপাস্তর সে অবস্থার পরিবর্তন 
ঘটায় এবং ইসলাম প্রচারে সাহায্য করে। ধর্ম ও সমাজ-সংস্কৃতির এই ঘনিষ্ঠ সম্পর্কের বিষয়ে 
সুস্পষ্ট ধারণার অভাব থাকলে অবক্ষয়ের মতবাদের ন্যায় ভ্রান্ত সিদ্ধান্তে পৌঁছুতে হয়। 

€গ) সমন্বয়ধ্মী পরিবর্তন মুসলিম গৌঁড়াপস্থী শুদ্ধিবাদীদের মতে ইসলামবিরোধী। 
বঙ্গে ইসলামের ইতিহাসের পরিপ্রেক্ষিতে এ ধারণা সম্পূর্ণরূপে ভ্রান্ত বলে প্রমাণিত হবে। 
আমাদের আলোচনায় স্পষ্টতই দেখা যায় যে বঙ্গে ইসলামের ইতিহাসের এক বিশেষ 
সন্ধিক্ষণে সমন্বয়ধর্মী রূপাত্তরের মাধ্যমে ইসলাম ও মুসলিম সমাজ বঙ্গে নিজেদের অস্তিত্ব 
ও স্বাতন্ত্য বজায় রেখেছে। পরে উনিশ শতাব্দীতে অনেকাংশে বঙ্গদেশ-বহির্ভূত শক্তির 
দ্বারা অনুপ্রাণিত হয়েও বহুবিধ জটিলতর সমস্যার চাপে বঙ্গীয় ইসলামের সনাতন প্রকৃতির 
পরিপন্থী ইসলামীয় শুদ্ধি ও পুনরুজ্জীবনের মতবাদ প্রচার লাভ করে ও সমন্বয়ী আদর্শের 
মূলে কুঠারাঘাত হয়! 

ঘে) সবশেষে বঙ্গে ইসলামের অভিজ্ঞতার আলোকে এ অঞ্চলে তথা গোটা 
উপমহাদেশে ধর্মাস্তরণের অর্থ সম্পর্কে কিছু পরিষ্কার ধারণা জন্মে। ধর্মাস্তরণের অর্থ মূলত 
সামাজিক-__এক গোষ্ঠী থেকে অন্য গোষ্ঠীতে “স্থানাস্তর’। ভগবৎ-চিস্তা ও চেতনার ক্ষেত্রে 
যে পরিবর্তন ধর্মীস্তরণের স্বাভাবিক পরিণতি হিসেবে মনে হতে পারে, তা কদাচিৎ 
ধর্মাস্তরণের কারণ হয়েছে। এ পরিণতি ক্রমশ ঘটারই সম্ভাবনা বেশি। বাঙ্গালী মুসলমানের 
ক্ষেত্রে এ পরিবর্তন মোটামুটি তিনটি প্রধান পর্যায়ের মধ্য দিয়ে এসেছে। প্রথম পর্যায়ে, 
সামাজিক ধর্মাস্তরণ ও বহিরাগত ধর্ম ও স্থানীয় সংস্কৃতির বিরোধ ও ব্যবধান। দ্বিতীয় 
পর্যায়ে, “সাংস্কৃতিক মধ্যস্থতাকারী” পুঁথি-লেখকদের প্রচেষ্টায় সমন্বয়ী সংস্কৃতি সৃষ্টির 
মাধ্যমে সে ব্যবধানের দূরত্ব লাঘব এবং ধর্মীয় অর্থে ইসলামীকরণের আরম্ত। পরবর্তীকালে, 
উনবিংশ শতান্দীর বৃহত্তর রাজনৈতিক, অর্থনৈতিক ও সামাজিক পরিপ্রেক্ষিতে, মুসলিম ও 
সম্প্রদারবোধ ও জাতিবোধ গভীরতর করার বিপুল প্রচেষ্টার অঙ্গ হিসেবে সমন্বয়বাদ 
নিন্দিত ও অস্বীকৃত হতে থাকে। ইসলামীকরণের এই তৃতীয় ও আধুনিক পর্যায় বিশেষভাবে 
ও পৃথকভাবে আলোচ্য। 


উল্লেখপঞ্জি : 


১। ভূতপূৰ্ব “পূর্ব পাকিস্তান” বা বর্তমান “বাংলাদেশ”-এর সঙ্গে অখণ্ড বঙ্গভূমির পার্থক্য 
নির্দেশের প্রয়োজনে এই প্রবন্ধে “বঙ্গদেশ” বা শুধু “বঙ্গ” শব্দ দুটি ব্যবহৃত হয়েছে। 
২। দ্ৰষ্টব্য : P. Spear, India, Pakistan and the West, London, OUP, 1958. p. 88; 
A. Ahmad, Studies in Islam in the Indian Environment, London, OUP, 
1964, pp. 73-4; J. N. Sarkar, History of Aurangzeb, Calcutta, M. C. 


Sarkar, 5 vols.. 1912-24. vol. V, pp. 487-8; A. L. Basham, The Indian Sub- 
continent in Historical Perspective. London, University of London. 1958, 


7141 


৩। মুনশী আবদুল করীম সাহিতাবিশারদের আজীবন অক্লান্ত উদ্যম ও প্রচেষ্টায় সংগৃহীত 
মুসলিম বাংলা পুধি-সংকলনের অন্তর্ভুক্ত এই রচনাগুলি বর্তমানে ঢাকা বিশ্ববিদ্যালয় 
পাঠাগারে হস্তলিখিত পুঁথিবিভাগে রক্ষিত। সমগ্র সংগ্রহটি আহমদ শরীফ সম্পাদিত 
পুধি-পরিচিতি (ঢাকা, ঢাকা বিশ্ববিদ্যালয় প্রেস, ১৯৫৮) নামক টীকাসম্বলিত 
তালিকাশ্্রন্থে ও এর ইংরেজী সংস্করণ 3. ৪. Husain (€d.), A Descriptive Catalogue 
of Bengal Manuscripts (Dacca, Asiatic Society of Pakistan, 1960) নামক 
্রস্থে বিধৃত । প্রাক্-ব্রিটিশ যুগে বঙ্গীয় ইসলাম সংক্রান্ত বর্তমান লেখকের বক্তব্য মূলতঃ 
এই পুঁথি-উপকরণ-লক্ধ। 


81 A. Ahmad, পূর্বোক্ত, পৃঃ ৭৩-৪। 
৫1 M.R. Tarafdar. Husain Shalu Bengal 1494-1538, Dacca, Asiatic Socicty 
of Pakistan, 1965. pp. 163-41 

৬৷ /৬ R. Mallik, British Policy and the Muslims in Bengal 1757-1856. Dacca. 
Asiatic Socicty of Pakistan. 1961, p. 261 

৭। দ্ৰষ্টব্য : M. A. Rahim. Social and Cultural History of Bengal, Karachi, 
Pakistan Publishing House, 2 ৮015. 1963-7. vol. I, p. 571 

৮। আবদুল মালেক চৌধুরী, ““বঙ্গসাহিত্যে শ্রীহট্রের মুসলমান”, আল-ইসলাম, কলিকাতা, 
২য় বর্ষ, ৬ষ্ঠ সংখ্যা, আশ্বিন, ১৩২৩ সন/১৯১৬ খ্রিঃ, পৃঃ ৩২-৩৬। 

ইসলাম ও বাঙ্গালী মুসলিম সমাজ : ব্রিটিশ পর্ব 
(উচ্চ ও নিন্শ্রেণীর পরিপ্রেক্ষিত) 


এক 


বঙ্গদেশে ইসলাম ও মুসলিম সমাজের ক্ষেত্রে ব্রিটিশ শাসন ও পাশ্চাত্য অভিঘাতের আগে 
ও পরে বিশেষ গুরুত্বপূর্ণ পার্থক্য লক্ষ করা যায়। এই অঞ্চলের বিশেষ অবস্থায় প্রাক্‌-ত্রিটিশ 
যুগে যে সমন্বয়ধ্মী ইসলামী ট্্যাডিশন ধীরে ধীরে সৃষ্টি হয় ও পুষ্টি লাভ করে” তা উনিশ 
শতক থেকে পরিবর্তিত অবস্থায় গভীর সংকট ও অস্তরায়ের সম্মুখীন হয়ে ক্রমবিলুপ্তির 
দিকে এগিয়ে যায়। আবার এই বহুমুখী অভিঘাতের ফলেই গোটা হিন্দু ও মুসলিম বাঙ্গালী 
সমাজের চিরাচরিত বর্ণ ও জাতিভিত্তিক সংকীর্ণ সামাজিক পরিচয়ের উধের্ব এক অখণ্ড 
ধর্মীয় জাতি-চেতনার ক্রমবিকাশ বিশেষ ভাবে লক্ষ করা যায়। 


উনিশ ও বিশ শতকে ধর্মভিত্তিক জাতীয়তাবোধ নৃতন গুরুত্ব লাভ করার আগে 
বাঙ্গালী মুসলিম সমাজে একদিকে সৈয়দ, পাঠান, মুঘল প্রভৃতি উচ্চ আশরফ-শ্রেণীভুক্ত 
এবং অপরদিকে কৃষিজীবী ‘শেখ’, তত্তজীবী জোলা, মৎস্যজীবী নিকারী, তৈলজীবী কলু 
প্রভৃতি নিন্ম আতরফ-শ্রেণীভূক্ত গোস্ঠীবিভাগ সামাজিক আচার-আচরণে অনেক ক্ষেত্রে 
হিন্দু জাতি-প্রথার অনুসরণে ব্যষ্টি ও সমষ্টিগত পরিচয়ের প্রধান নিরিখ হয়ে দীড়িয়েছিল।২ 
পরিবর্তিত সামাজিক ও রাজনৈতিক পরিস্থিতিতে বাঙ্গালী হিন্দু ও মুসলমানের পরস্পরের 
ধৰ্মীয় এক্যবোধ আত্মপরিচয়ের মূল উপাদান হিসাবে ব্যবহৃত হওয়ার প্রবণতা দেখা যায়। 
হিন্দুর আত্মপরিচয়ে ধর্মীয় নামাবলীর প্রয়োজন হয় নি, কেননা তারা ধর্মীয় স্বরূপ 
আত্মগোপনের সুযোগ পেয়েছিল তার ‘বাঙ্গালী’ নামের স্বতঃসিদ্ধতায়। অপর পক্ষে 
ইসলাম ধর্মের বৈদেশিক উৎপত্তি ও প্রবর্ধন, ভারতে মুসলিম রাজশক্তির কেন্দ্রস্থানগুলির 
বঙ্গদেশের বাইরে অবস্থিতি, এবং মুসলিম রাজপুরুষদের মুখ্যত বৈদেশিক বংশোদ্তব-_এই 
ধরনের বিবিধ কারণে বঙ্গের বহিরাগত ও স্থানীয় মুসলিম জনসমষ্টি মুসলমান ও হিন্দু 
উভয়ের কাছেই শুধু “মুসলমান” হিসাবে বঙ্গের আঙ্গিনায় ঠাই পেয়েছেন, “বাঙ্গালী” 
হিসাবে ঘরের দাওয়ায় উঠে আসতে পারেন নি। ১৮৯৬ ধ্রিস্টাব্দেও একিন উদ্দীন আহমদকে 
দুঃখ করে বলতে হয়েছে : 
কলিকাতায় হিন্দুদের বাঙ্গালী বলে অভিহিত করেন এমন সব মুসলমান যারা নিজেরা 
কোনদিন মারাঠা পরিখা (অষ্টাদশ শতাব্দীতে মারাঠা আক্রমণের বিরুদ্ধে কলিকাতা 

শহর রক্ষার জন্য নির্মিত) অতিক্রম করেন নি। যেন আরবদেশীয় মহান ধর্মগুরুর ধর্মে 
বিশ্বাসী হয়েই তাদের অবাঙ্গালী হওয়ার অধিকার আয়ন্ত হয়েছে।* 

[লেখকের অনুবাদ] 
মুসলিম ধর্মীয় জাতি-চেতনার উন্মেষ ও ক্রমবিকাশ ব্রিটিশ শাসনাধীন বঙ্গ তথা ভারতের 
ইতিহাসকে নূতন গতিপথে চালনা করেছে যার ফল হিসাবে দেশবিভাগ (১৯১৪ খ্রিঃ) 
এবং এর পরবর্তী পর্যায়ে বাংলাদেশ সৃষ্টিকে (১৯৭১ খ্রিঃ) দেখা যেতে পারে। সুতরাং এই 
পরিণতির গোড়ার খবর নেওয়া প্রয়োজন। 

ব্রিটিশ শাসনের বহুমুখী প্রভাব ধর্মনির্বিশেষে গোটা বাঙ্গালী সমাজের উপরে সমভাবে 
বিস্তার লাভ করাই স্বাভাবিক হত। অথচ বঙ্গদেশ তথা ভারতের ইতিহাসের এক গুরুত্বপূর্ণ 
বৈশিষ্ট্য হল যে এই প্রভাব হিন্দু ও মুসলমানের ক্ষেত্রে পার্থক্য সৃষ্টি করেছিল। অবশ্য 
সঠিকভাবে বলতে হলে, বাঙ্গালী হিন্দু ও মুসলমান সমাজের নিন্গশ্রেণীর পক্ষে এই 
প্রভাবের অর্থনৈতিক ফলাফল নির্ণয়ে কোন তারতম্য ধরা পড়ে না। অর্থাৎ হিন্দু অথবা 
মুসলমান চাষী বা তাতী ব্রিটিশ শাসনের অর্থনৈতিক বিধিব্যবস্থায় মোটামুটি একই ভাবে 
লাভক্ষতির অংশীদার হয়েছে। তবুও মনে রাখা দরকার, বঙ্গের চাবীর ও তাতীর বৃহত্তর 
অংশ মুসলমান ছিলেন- হিন্দু নয়। সুতরাং এই শ্রেণীর সমস্যায় মুসলমানের সম্প্রদায়গত 
অস্বস্তি ও উদ্বেগ বেশি থাকাই স্বাভাবিক। অপরদিকে মধ্যবিত্ত শ্রেণীর ক্ষেত্রে বঙ্গদেশে হিন্দু 
ও মুসলমান সম্প্রদায়ের মধ্যে গভীর পার্থক্য ধরা পড়ে । এই অঞ্চলে মুসলিম মধ্যবিত্তশ্রেণীর 
স্বল্পতা ও দুর্বলতা সুবিদিত। উনিশ ও বিশ শতকে বঙ্গের রাজনৈতিক ও সাংস্কৃতিক জীবনে 
ইংরেজী-শিক্ষিত হিন্দু মধ্যবিত্ত শ্রেণীর বিশেষ গুরুত্বপূর্ণ ভূমিকার কথা মনে রাখলে 
মুসলিম সম্প্রদায়ের এই অভ্যন্তরীণ দুর্বলতা গভীর তাৎপর্যপূর্ণ বলে মনে হবে। উনিশ 
শতকের শেষার্ধ থেকে ধীরে ধীরে শিক্ষিত মুসলিম মধ্যবিত্তের বিকাশ ঘটে। উল্লেখযোগ্য 
যে বিলম্বিত উত্থান সত্তেও এঁরা নিজ সম্প্রদায়ের পক্ষে হিন্দু ইংরেজী-শিক্ষিত মধ্যবিত্ত 
শ্রেণীর সমতুল্য দায়িত্ব পালন করেছেন। 

আমাদের মূল বক্তব্য হল যে উনিশ শতক থেকে মুসলিম ধর্মীয় চেতনার ও এর 
প্রভাব বিশেবভাবে সক্রিয় ছিল, এবং এই প্রভাব মুসলিম সমাজের বিভিন্ন স্তরে, যথা উচ্চ, 
মধ্য ও নিন্নস্তরে, বিবিধ কারণে, বিভিন্ন রূপে ও সময়ে কার্যকরী হয়েছে। সময়ের 
মাপকাঠিতে ধর্মীয় নেতৃবর্গের (আলিম, বহুবচনে উলেমা) পরিচালনায় নিন্গশ্রেণীর ভূমিকা 
সর্বাগ্রে লক্ষণীয়! পরে উচ্চ ও মধ্যবিত্ত শ্রেণী রঙ্গমঞ্চে অবতীর্ণ হয়েছে। এই প্রবন্ধে 
যথাক্রমে নিম্ন ও উচ্চ শ্রেণী সম্পর্কিত প্রথম দুটি পর্যায় আলোচিত হবে। মধ্যবিত্ত শ্রেণীর 
বিশেষ ভূমিকা বারাস্তরে আলোচনা করার ইচ্ছে রইল। 

দুই 


বঙ্গে মুসলিম জনসংখ্যার এক বিপুল অংশই নিনশ্রেণীভুক্ত কৃবিজীবী বা বন্ত্রজীবী। সতের 
শতক থেকে ইস্ট ইন্ডিয়া কোম্পানীর সঙ্গে বঙ্গের যে বাণিজ্যিক সম্পর্ক ধীরে ধীরে গড়ে 
ওঠে, পলাশী-যুদ্ধোত্তর কালে কোম্পানীর রাজনৈতিক শক্তি অর্জনের সঙ্গে সঙ্গে সেই 
সম্পর্কের গুরুতর প্রকৃতিগত পরিবর্তন ঘটে এবং তার ফলাফল বঙ্গের তাতী ও কৃষকদের 
জীবনে গভীর অশান্তি ও স্থিতিহীনতার সৃষ্টি করে। রাজনৈতিক ক্ষমতালাভের আগে ন্যায্য 
ব্যবসায়ী প্রতিযোগিতার ফলে বঙ্গের তাত-জাত বস্ত্-সম্পদ কোম্পানীর মাধ্যমে যুরোপে 
বহুল পরিমাণে রপ্তানী হত। এর ফলাফল তাতী বা তুলাচাবীর পক্ষে ভাল বৈ মন্দ হয় 
নি। কিন্তু রাজনৈতিক ক্ষমতার বলে কোম্পানীর স্বার্থে বা কোম্পানীর বিদেশী ও দেশী 
কর্মচারীর ব্যক্তিগত স্বার্থে তাতী ও চাবীকে তার ন্যায্য অধিকার ও দাবী থেকে বঞ্চিত করে 
ল্যাঙ্কাশায়ারে ও ম্যাঞ্চেস্টারে কাপড়ের কলের উদ্তবে বঙ্গের হস্তশিল্পের চরম সংকটের 
মধ্যে তাতী ও চাবীর জীবনে নিদারুণ দুর্দশার ছায়া ঘনিয়ে আসে । এখানে মনে রাখা সঙ্গত 
যে বন্ত্রশিল্প প্রায় ধ্বংসের সম্মুখীন হলে বিপুল সংখ্যায় কর্মহীন বস্ত্রশিক্পীরা কৃষিকার্ষে ভীড় 
জমাতে বাধ্য হয় এবং গ্রামীণ অর্থব্যবস্থাকে ক্রমশ গভীর সংকটের মুখে ঠেলে দেয়। উনিশ 
শতকের তৃতীয় দশকে বিশপ হীবার ঢাকার বস্ত্রশিল্মীদের শহর ছেড়ে গ্রামে আশ্রয় নেওয়ার 
সমস্যার উল্লেখ করেছেন। 


পরীক্ষা-নিরীক্ষার শেষে শাসনকার্ধের সুবিধার্থে ও এক বিশ্বস্ত জমিদার-শ্রেণীর সৃষ্টির 
উদ্দেশ্যে চিরস্থায়ী বন্দোবস্তের প্রচলন করেন (১৭৯৩ খ্রিঃ)। ব্রিটিশ আইন ও আদালতের 
সাহায্যে সুরক্ষিত জমিদারী-ব্যবস্থায় বঙ্গের চাষীর শোষণ ও নিপীড়নের ইতিহাস সুবিদিত। 
এক দিকে কৃষিজীবী-শ্রেণীর অধিকাংশই মুসলমান, অপর দিকে এই নতুন জমিদার-শ্রেণীর 
অধিকাংশই হিন্দু। চিরস্থায়ী বন্দোবস্ত ও তার আনুবঙ্গিক “সূর্যাস্ত আইনে"র কঠোরতার 
ফলে পুরানো হিন্দু ও মুসলমান জমিদারের স্থানে কোম্পানীর প্রসাদপ্রাপ্ত বু ভূইফোড় হিন্দু 
বিত্তশালী নৃতন জমিদার-শ্রেণীতে উত্তীর্ণ হন। এঁদের অনেকেই শহরের বাসিন্দা হিসাবে 
জমির সঙ্গে বিশেষ পরিচিত ছিলেন না। ফলে জমির ও চাষের উন্নতির কোনো চিন্তা এঁদের 
মনে স্থান পায়নি। উপরস্ত, নানাধরনের বে-আইনী ও অন্যায় উপরি দাবি-দাওয়া এঁরা 
দরিদ্র চাবীর কাছ থেকে জুলুম করে আদায় করতেন। 

এই অর্থনৈতিক ও সামাজিক পটভূমিকা উনিশ শতকের বঙ্গে এক দিকে ধর্ম-নির্বিশেষে 
কৃষক-বিদ্রোহের প্রেরণা যুগিয়েছে, অন্যদিকে মুসলিম নিম্নশ্রেণীকে ধর্মের পতাকার নীচে 
দাড়িয়ে প্রকৃতপক্ষে অর্থনৈতিক সংগ্রামে উদ্ুদ্ধ করেছে। উনিশ শতকে মুসলিম-বঙ্গের 
একটি গুরুত্বপূর্ণ ওঁতিহাসিক ঘটনা হল ধর্ম ও সমাজ পরিশোধন ও পুনরুজ্জীবনমূলক 
বিদ্রোহী সংস্কার আন্দোলনের অভ্যুথান ও বিশেষত নিন্গশ্রেণীর মধ্যে এর আকর্ষণ ও 


৪৮ 0 ইসলাম ও বাঙালি মুসলমান সমাজ 


ব্যাপ্তি। এই ইসলামীয় পুনরুজ্জীবনবাদী ধর্মান্দোলনের প্রেরণা নিঃসন্দেহে বঙ্গের_ কিছুটা 
ভারতীয় উপমহাদেশেরও-_-বাইরে থেকে এসেছে। কিন্তু বাঙ্গালী মুসলমান নিন্নশ্রেণীর 
সামাজিক ও অর্থনৈতিক বিক্ষোভের পশ্চাৎপটেই শুধু এই ধর্মীর সংস্কার-আন্দোলনের 
বহিঃপ্রেরণার রূপ সার্থকভাবে চিত্রিত করা সন্তব। এই আন্দোলনের সূত্রপাত পূর্ববঙ্গে 
ফরায়েজী* আন্দোলনের মধ্যে। সাধারণভাবে “ওয়াহাবী' নামে এই আন্দোলনের অপব্যাখ্যা 
দেওয়া হয়। উনিশ শতকের শেবার্ধে এই সংস্কার-আন্দোলনের সঙ্গে বুক্ত কিছু মুসলিমের 
বিচারকালে ব্রিটিশ সরকার একে “ওয়াহাবী বিচার’ নামে পরিচিত করেন। প্রকৃতপক্ষে এই 
নামকরণ দুদিক থেকে সমালোচনার যোগ্য। প্রথম, মুহম্মদ বিন আব্দুল ওয়াহাব, বিনি মক্কা 
অধিকার করে এক গোঁড়া সংস্কারবাদের প্রবস্তা হয়ে দাড়ান এবং খাঁর নামানুসারেই বঙ্গ 
তথা ভারতীয় উপমহাদেশের ইসলামী সংস্কার-আন্দোলন ওয়াহাবী নামাঙ্কিত হয়েছে, 
তিনি নিজেকে এবং তার মতানুসারীদের অদ্বৈত ঈশ্বরবাদী (সুওয়াহিদুন) বলে পরিচয় 
দিয়েছেন। সুতরাং ওয়াহাবী নামকরণ ইসলাম ধর্মকে মৃহম্মদবাদ (Muhammadanism) 
বলার মত গর্হিত অন্যায় কাজ। দ্বিতীয়ত, পশ্চিমবঙ্গ তথা উত্তর ও উত্তর-পশ্চিম ভারতে 
পরিব্যাপ্ত এই সংস্কার-আন্দোলনের যথার্থ নামকরণ “মুহন্মদ:প্রদর্শিত পথানুসারী' তেরিকা-ই 
মুহম্মদীয়াহ)। এটি অষ্টাদশ শতাব্দীর প্রখ্যাত মুসলিম ধর্ম-সংস্কারক দিল্লীর শাহ 
ওয়ালী-আল্লাহ** (১৭০৩-৬৩ খ্রিঃ), তার পুত্র শাহ আব্দুল আজিজ, পৌত্র শাহ 
ইসমাইল*** (১৭৮১-১৮৩১ খ্রিঃ) ও অন্যান্য অনুবতীরদের নামের সঙ্গে জড়িত। শাহ 
ইসমাইল ও শাহ সৈয়দ আহমদ বেরেলওয়ী**** (১৭৮৬-১৮৩১ খ্রিঃ) দুজনেই শাহ 
আব্দুল আজিজের শিষ্য হিসাবে এই আন্দোলনকে শক্তিশালী ও কার্যকরী রূপ দিয়েছেন। 
১৮২০ খ্রিস্টাব্দে সৈয়দ আহমদ উত্তর ভারত পরিক্রমার শেষে কলিকাতায় আসেন এবং 
পশ্চিমবঙ্গে এ আন্দোলনের সূত্রপাত করেন। সাত বছরের ব্যবধানে তার অনুগত শিষ্য 
মীর নিসার আলী ওরফে তিতু মীর-এর নেতৃত্বে এই আন্দোলন ধারাসত-বসিরহাট 
অঞ্চলে ইসলামী সংস্কারপন্থী ও জমিদার-নীলকর-বিদ্বেষী এক শক্তিশালী সশস্ত্র কৃষক- 
বিদ্রোহে পরিণত হয়। এর অবশ্যস্তাবী ফল হিসাবে সরকারী ফৌজের সঙ্গে প্রত্যক্ষ সংঘর্ষে 


* শব্দটি এসেছে আরবি ফরায়েদ থেকে! ফারসির অনুসরণে বাংলায় ফরায়েদ উচ্চারণ করা 
হয়। এ থেকে ফরায়েজি। শব্দটি ধর্মে অবশ্য-পালনীয় কর্মসমূহকে বোঝায়। সেজন্য 
অবশ্য-পালনীয় কর্তব্য সম্পাদন ও প্রতিষ্ঠার জন্য যারা আন্দোলন করেন তাদের ফরায়েজি 
বলা হয়। ঈষৎ বিকৃত উচ্চারণে ফরাজি।- সম্পাদক 

** ওয়ালী আল্লাহ নয়, ওয়ালী উল্লাহ। এই রকম শরীয়ত উল্লাহ। বাংলা সন্ধিপ্রবণ ভাষা বলে 
উচ্চারণ হয়ে যায় শরীয়তুল্লাহ। কেউ কেউ বানানটি এভাবেও বলেন।-_স. 

*** পৌত্র নয়, দৌহিত্র ।__স. 
**** শাহ সৈয়দ আহমদের জন্ম দিল্লির রায়বেরিলি-তে। জন্মস্থানের নাম যুক্ত হওয়ায় বাংলায় 
তা নানাভাবে লেখা হয়-__বেরিলবি/ব্রেলবি/বেরিলি। ইনি আলিগড়-প্রতিষ্ঠাতা নন।__স. 

তিতু মীর ও অন্যান্য দলনেতারা হতাহত হন বা ফাসীতে জীবন হারান (১৮৩১ খ্রিঃ)। 
একই বছরে সৈয়দ আহমদ ও শাহ ইসমাইল উত্তর-পশ্চিম সীমান্ত প্রদেশে সংঘর্ষে নিহত 
হন। পরবর্তীকালে শুধুমাত্র কোরান ও হদীসের* বিশুদ্ধ আলোকে মুসলিম-জীবন 
পুনগঠিনমূলক আদর্শের কঠোরতা কিছুটা শিথিল করে শাহ সৈয়দ আহমদের অন্যতম শিষ্য 
মৌলবী কেরামত আলী বঙ্গে-_বিশেষত পূর্ব ও উত্তর বঙ্গে_ _সংস্কার- আন্দোলনের 
ধ্বজা বহন করে চলেন। এই সময় থেকেই “তরিকা-ই মুহম্মদীয়াহ্‌' দলের মধ্যে বিভেদের 
সৃষ্টি হয়। কেরামত আলীর অনুবতীরা তায়য়ুনী** এবং আরেকটি উপদল আহল-ই 
হদীস*** বা মুহম্মদী নামে অভিহিত হন। 

পূর্ববঙ্গে ফরিদপুর ও বাখরগঞ্জ অঞ্চলে সংস্কার-আন্দোলনের প্রথম নেতৃত্ব প্রদান 
করেন হাজী শরীয়ত আল্লাহ্‌। তার প্রেরণার উৎস-স্থল ছিল মক্কা এবং কিছুটা প্রত্যক্ষ ও 
পরোক্ষ ভাবে আব্দুল ওয়াহাব। ১৭৯৯ খ্রিস্টাব্দে শরীয়ত আল্লাহ্‌ মক্কা যান এবং প্রায় কুড়ি 
বছর সেখানে ধর্মশিক্ষায় অতিবাহিত করেন। ওয়াহাব-এর সঙ্গে তার প্রত্যক্ষ পরিচয়ের 
কথা জানা নেই, তবে একই সময়ে মক্কায় ওয়াহাব-এর নেতৃত্বে ধর্মসংস্কার-আন্দোলনের 
বন্যা বয়ে যায়। ১৮১৮ খ্রিস্টাব্দে দেশে প্রত্যাবর্তন করে হাজী শরীয়ত আল্লাহ্‌ ফরায়েজী 
আন্দোলন গঠন করেন ও নেতৃত্ব প্রদান করেন। তার মৃত্যুর পরে তার পুত্র দুদু মিঞা 
আন্দোলনের পুরোভাগে দীড়িয়ে বহু বছর ধরে জমিদারদের অন্যায় জুলুম প্রতিরোধ 
করেন এবং মুসলমানদের কোরান ও হদীসের আদর্শে জীবন পুনর্গঠন করার নির্দেশ 
কঠিনভাবে মেনে চলার ব্যবস্থা গ্রহণ করেন। স্বাভাবিক কারণেই বহু অবস্থায় তাকে সশস্ত্র 
সংঘর্ষে নামতে হয়েছে। ফলে, হিন্দু জমিদার, যুরোপীয় নীলকর ও সরকারের কোপদৃষ্টিতে 
পড়ে তাকে হাজত-বাসও করতে হয়েছে। 

বঙ্গদেশে তথা ভারতীয় উপমহাদেশে এই ধর্মান্দোলনের কারণ হিসাবে অনেকে এ 
অঞ্চলে মুসলিম শাসন ক্ষমতা বিনষ্ট হওয়ার ফলে অর্থনৈতিক ও মুসলিম সমাজের ধর্মীয় 
অধোগমনের যুক্তি প্রদর্শন করেনঃ। কিন্তু উনিশ শতকে এই ধর্মান্দোলনের বহু স্থানীয় 
কারণের সঙ্গে সঙ্গে এটিকে সমসাময়িক বৃহত্তর মুসলিম ধর্মীয় ও রাজনৈতিক অসন্তোষ 
ও সংগ্রামের অংশ হিসাবে বিচার না করে পারা যায় না। যুরোপীয় শক্তির উপনিবেশিক 
জরযাত্রার মুখে মুসলিম শক্তির ক্রমাগত পশ্চাদপসরণ মুসলিম চিন্তে যে বিক্ষোভের সৃষ্টি 
করে, তারই ফলে মুসলিম ধর্মীয় নেতারূপে আলিম-সম্প্রদায় এই অবস্থাকে মুসলিম 


* হদীস নয়, হাদীস। আধুনিক বানান অনুযায়ী হাদিস। হাদিস হচ্ছে হজরত মুহম্মদের 
বাণী।_স. 


** তায়য়ূনী অর্থ সাহায্যকারী ।__স. 


*** আহল-ই-হাদিস অর্থ হাদিস অনুসারী। মুসলমানদের মধ্যে এটি একটি ধর্মীয় সংগঠন। 
মুহম্মদী নামেও পরিচিত। এরা ইসলামের চার মজহাব দেল) বহির্ভূত। সেজন্য বিরোধীরা 
এদের লা-মজহাবি বা মজহাব-বহির্ভূত বলে থাকেন।-_স. 

রাজনৈতিক কর্ণধারদের চরম ব্যর্থতা হিসাবে চিত্রিত করে এর কারণস্বরূপ ধমীরি অনাচার, 
পদস্থলন ও শক্তিহীনতার দিকে মুসলিম সমাজের দৃষ্টি আকর্ষণ করেন। ইসলামের ইতিহাসে 
উম্মারী* আমল থেকে খলিফার ভূমিকা ক্রমশ রাজনৈতিক চরিত্র গ্রহণ করার দরুন ধর্মীয় 
ওপরে শ্যেনদৃষ্টি রাখেন। ইসলামের ইতিহাসে বারংবার দেখা গেছে রাজশক্তির অযোগ্যতা 
ও ব্যর্থতার সময়ে ধর্মনেতাদের অগ্রণী ভূমিকা গ্রহণের প্রবণতা । ইংরাজের বিরুদ্ধে মুঘল 
রাজশক্তির দৈন্য যতই প্রকাশ পেয়েছে, উলেমার নেতৃত্বে ইসলামীয় ধর্ম-পুনরুজ্জীবনের 
মতবাদ ও আন্দোলন ততই শক্তিশালী হয়ে উঠেছে। ফরায়েজী বা তরিকা-ই 
মুহম্মদীরাহ-জাতীয় আন্দোলনের এটাই বৃহত্তর এতিহাসিক পটভূমিকা। 

বঙ্গে এ আন্দোলনের একটি বিরাট গুরুত্বপূর্ণ দিক এই যে, এ দেশের সাংস্কৃতিক ও 
ধর্মজীবনের গতি-প্রকৃতির সঙ্গে সামঞ্জস্য সাধন করে প্রাক্‌-ব্রিটিশ আমলে ইসলাম যে 
সমন্বয়ধর্মী রূপ পরিগ্রহ করেছিল তা সংস্কারপন্থীদের দৃষ্টিতে ইসলামের অবক্ষয়িত পরিণতি 
বলে কঠোরভাবে নিন্দিত ও পরিত্যাজ্য হয়েছে। উনিশ শতকের গোড়ায় শাহ ইসমাইল 
“তকওয়ীত অল-ইমান** নামে একটি রচনায় ভারতীয় ভূখণ্ডে মুসলিমের বিশ্বাস ও 
আচরণে অ-ইসলামী প্রভাবের বিশদ তালিকা দিয়ে এর ঘোরতর নিন্দা করেছেন। 
পরবর্তীকালে মুসলিম বাংলা পুথি-সাহিত্যে এ ধরনের রচনার অসংখ্য নজির পাওয়া যায়। 
আহল-ই হদীস বা মুহম্মদী, তায়যুণী ও ফরায়েজী প্রচারকদের সাহায্যে ও বাংলা পুঁথির 
মাধ্যমে সমন্বয়ধর্মী সংস্কৃতির বিরুদ্ধে এ আন্দোলনের ঢেউ বঙ্গের প্রতিটি গ্রামের উপর 
দিয়ে বয়ে যায় বেশ কয়েক দশক ধরে। 


এ আন্দোলনের ফলাফল বঙ্গের ইতিহাসে নিঃসন্দেহে বিশেষ গুরুত্বপূর্ণ, যদিও এ 
সম্পর্কে কোন চূড়ান্ত সিদ্ধান্তে পৌঁছুবার পক্ষে কিছু বাধা আছে। ১৮৮৩ খ্রিস্টাব্দে ঢাকা 
অঞ্চলের সঙ্গে সুপরিচিত জনৈক ইংরেজ চিকিৎসক জেমস ওয়াইজ একটি মূল্যবান 
তথ্য পূর্ণ গ্রন্থে মন্তব্য করেন যে এই পুনরুজ্জীবনমূলক কার্যকলাপের ফলে, বঙ্গের “নিস্তেজ 
ও উদাসীন’ ‘docile and apathetic’ ও “সনাতন-পন্থী” সোবেকী) মুসলিম সম্প্রদায়ের 


* উম্মায়ী নয়, উমাইয়া ব্যক্তি উমাইয়া ছিলেন মুহম্মদের প্রপিতামহ হাশিমের আপন 
ভ্রাতুষ্পূত্র। ক্ষমতা, প্রতিপত্তি, সম্মান ইত্যাদি কারণে হাশিমের সঙ্গে উমাইয়ার বিরোধ 
ছিল। এ থেকে কুরাইশ বংশ দুই ধারায় পরিচিতি পায়-__হাশিমি ও উমাইয়া। চতুর্থ খলিফা 
হজরত আলি নিহত হওয়ার পর উমাইয়া গোত্রের মুয়াবিয়া যে-খেলাফত বা শাসন প্রতিষ্ঠা 
করেন, ইতিহাসে তা উমাইয়া খেলাফত নামে চিহ্নিত । ইংরেজের বানানে 
Ummeyyadce.—স. 


** তকওয়ীত অল-ইমান অর্থ ইমান বা বিশ্বাসের শক্তি বা জোর।--স. 

মধ্যে নবজাগরণের সাড়া পড়ে৷ পরবর্তীকালে আরও অনেকেই একই ধরনের মত ব্যক্ত 
করেছেন। এর মূল বক্তব্যের সঙ্গে দ্বিমত না হলেও একদিক থেকে এই সরল সিদ্ধান্তে 
উপনীত হওয়ার বিবরে কিছু সতর্কতার অবকাশ রয়েছে। এই জাতীয় মতের ভিত্তিতে 
সংস্কারবাদীদের সাফল্য যত সামগ্রিক বা অনায়াস-লন্ধ মনে হতে পারে, প্রকৃত ইতিহাস 
পর্যালোচনায় তার সমর্থন মেলে না। এই প্রসঙ্গে উল্লেখযোগ্য যে উনিশ শতকের গোড়ার 
লিখিত শাহ ইসমাইল-এর পূর্বোক্ত তকওয়ীত অল-ইমান-এর সংস্কারমূলক বক্তব্যের 
প্রতিবাদে প্রায় সঙ্গে সঙ্গেই এক দিকে মাদ্রাজ ও অপরদিকে বঙ্গে চট্টগ্রাম থেকে লেখা 
হরেছিল।১ আর শুধু বঙ্গদেশের দিকে তাকালে উনিশ শতকের দ্বিতীয়ার্ধ থেকে বিশ 
শতকের তৃতীয় দশক পর্যন্তও সংস্কারপন্থী আহল-ই হদীস বা মুহম্মদীর সঙ্গে সনাতনপন্থী 
হানাফীর ঘোরতর বিতর্ক ও বিবাদের নজির দাড়িয়ে আছে বহু বাংলা পুঁথির মধ্যে ।* তা 
ছাড়া এক দিকে সংস্কারবাদীরা আহল-ই হদীস নামক পত্রিকার মাধ্যমে ও অপরদিকে 
সনাতিনপন্থীরা হানাফী ও ইসলাম দর্শন জাতীয় পত্রিকার সাহায্যে কঠিন সংগ্রাম চালিয়ে 
গেছেন পরস্পরের মতাদর্শের সমর্থনে” এইসব রচনার সঙ্গে পরিচয় থাকলে এদের 
অন্তর্নিহিত বিরোধের উত্তাপ স্পষ্টই অনুভব করা যায়। আমাদের কালের বাঙ্গালী মনীষীদের 
মধ্যে অন্যতম অগ্রগণ্য কাজী আবদুল ওদুদ এই প্রসঙ্গে যে মন্তব্য করেছেন, তার মধ্যেও 
সংস্কারবাদের সাফল্য সম্পর্কে গভীর সন্দেহ প্রকাশ করা হয়েছে : 
মধ্যযুগে হিন্দু-চিন্তাধারার সঙ্গে মুসলমানের চিন্তাধারার ... অভিন্নতা সাধারণত একালের 
শিক্ষিত মুসলমানদের দুঃখ দেয়। তাদের ধারণায় এটি এদেশে মুসলমানের আত্মবিলোপের 
পরিচয়-__ ইসলামের সত্যকার আদর্শ যে কালে কালে এদেশের মুসলমানদের মধ্যে 
শিথিল হয়ে যার, তার এক রূঢ় প্রমাণ। ... এই ওহাবী প্রভাবান্বিত মতকে সত্য বলে গ্রহণ 
করলে দীর্ঘ সুফী-সাধনাকে ইসলামের ইতিহাসে একটি উপদ্রব বলেই গণ্য করতে 
হয়__-মুসলমান-সমাজ ব্যাপকভাবে আর অনেক চিন্তাশীল মুসলমান বিশেষভাবে আজো 
তেমন মনোভাব পোষণের বিরোধী।৯ 
সুতরাং সংস্কার আন্দোলনের প্রভাব নির্ধারণ করতে গেলে এদিক থেকে সতর্কতার প্রয়োজন 
রয়েছে। যে সিদ্ধান্তকে মোটামুটি নিঃসন্দেহে মেনে নেওয়া যায় তা হ'ল : সনাতনপন্থীর 
বিশ্বাস ও আচরণের নানা দিক সুদীর্ঘকালব্যাপী সংস্কারী আন্দোলনের দ্বারা ধিকৃত হওয়ার 
ফলে “সাবেকী" মুসলিম জন-চিত্তে প্রচলিত বিশ্বাস ও আচরণ সম্পর্কে ধীরে ধীরে এক 
সচেতনতা গড়ে ওঠে যা চিরন্তন দৃষ্টিভঙ্গীতে অনুপস্থিত। প্রতিটি সাবেকী মুসলমানের 
ব্যক্তি ও সমষ্টিগত ধর্মীয় আচরণ সমালোচকের দৃষ্টির সম্মুখে নগ্ন হয়ে পড়লে প্রতিরোধ 
সত্বেও সনাতনী আচরণের শাস্ত্রীয় ও সামাজিক নিরাপত্তার প্রাচীরে ফাটল ধরে। এরই সঙ্গে 
নব-উন্মেষিত মুসলিম রাজনৈতিক চেতনার সংযোগ ঘটতে আরম্ত হলে মুসলিম ধর্মীয় 
চেতনায় আঞ্চলিক প্রভাব-বর্জিত এক অখণ্ড ইসলামীয় আদর্শের গুরুত্ব বাড়তে থাকে। 
মুসলিম জনমানসে ধর্মীয় জাতি-চেতনার ক্রমবিকাশ এই পরিবর্তিত অবস্থার এক 
অপ্রতিরোধ্য ফল। 


৫২ 0 ইসলাম ও বাঙালি মুসলমান সমাজ 


তিন 


নবোন্মেষিত স্বতন্ত্র মুসলিম রাজনৈতিক চেতনার আলোচনাতে মুসলিম উচ্চ ও মধ্যবিত্ত 
শ্রেণীর প্রসঙ্গ সরাসরি এসে পড়ে। ভারতীয় আধুনিক রাজনৈতিক চেতনা ও আন্দোলনের 
ইতিহাসে প্রথমে হিন্দু ও পরে মুসলিম সম্প্রদায়ভুক্ত এই দুই শ্রেণীর__-বিশেবত মধ্যবিত্ত 
শ্রেণীর মৌলিক অবদান সর্বস্বীকৃত। আগেই বলা হয়েছে মধ্যবিত্ত শ্রেণীর পরিপ্রেক্ষিতে 
বঙ্গে হিন্দু ও মুসলিম সমাজের ক্ষেত্রে একটি বড় পার্থক্য লক্ষ করা যায়। হিন্দু সমাজে একটি 
শিক্ষিত মধ্যবিত্ত-শ্রেণীর অস্তিত্ব বহুকাল ধরে পাওয়া যার। অপর দিকে মুসলিম সমাজে 
উনিশ শতকের শেষভাগ থেকে ধীরে ধীরে এক শিক্ষিত মধ্যবিস্ত-শ্রেণীর উদ্তবের আগে 
পর্যস্ত এই সমাজ স্বল্পসংখ্যক বহিরাগত উচ্চশ্রেণী আশরফ) ও এক বিশাল স্থানীয় 
ধর্মান্তরিত নিম্নশ্রেণী আতরফ)-_-এই দুই শ্রেণীতে মুখ্যত বিভক্ত ছিল। আশরফ 
জন্মগতভাবে আরবী, ইরানী, তুর্কী বা পাঠান বংশোত্ূত বলে নিজেদের দাবী করতেন। 
ভাষাগতভাবে তারা ফার্সী ও উর্দুর দিকে আকৃষ্ট ছিলেন। সর্বোপরি ব্রিটিশ শাসনের প্রত্যক্ষ 
বা পরোক্ষ ফল হিসাবে আঠারো শতকের শেষ ও উনিশ শতকের প্রথম ভাগে সামাজিক 
ও অর্থনৈতিক পরিবর্তন সূচনা হওয়ার আগে এঁরা সকলেই ভূম্যধিকারীর প্রতিপত্তি ও 
মর্যাদা ভোগ করেছেন। সুতরাং জন্মগত কৌলীন্যে, ভাষা ও সংস্কৃতিগত ব্যবধানে ও 
ভূম্যধিকারীর আর্থিক ও সামাজিক প্রভাবে মুষ্টিমেয় মুসলিম উচ্চ আশরফ ও সংখ্যাগরিষ্ঠ 
নিম্ন আতরক শ্রেণীর মধ্যে গভীর ও সুস্পষ্ট পার্থক্য লক্ষ করা যায়। এই দুস্তর ব্যবধানের 
ইতিহাস বিশেষ গতিলাভ করে নি। এ কাজ সম্পন্ন করার গুরুদায়িত্ব ন্যস্ত হয় উদীয়মান 
মুসলিম মধ্যবিত্ত-শ্রেণীর উপর ৷ 

বঙ্গদেশে আধুনিকতার উদ্বোধনে মধ্যবিস্তশ্রেণীর অবদান এত সগৌরবে ঘোবিত 
হয়েছে যে অন্তত মুসলিম সমাজের ক্ষেত্রে আশরফ-এর কিছু অগ্রবর্তী ভূমিকা দৃষ্টির 
অগোচরে থেকে যাওয়ার সম্ভাবনা থাকে। এ ক্ষেত্রে আশরফ-এর ভূমিকা কয়েকটি দিক 
থেকে দেখা যেতে পারে। মুসলিম ক্ষমতা বিনষ্টকারী ব্রিটিশ রাজশক্তির সঙ্গে মুসলিম 
বৈরিতার যে ধারা শাহ ওয়ালিআল্লাহ-এর সময় থেকে শাহ সৈয়দ আহমদ ও তিতু 
মীর-এর বিদ্রোহ, ১৮৫৭ খ্রিস্টাব্দের “সিপাহী” বিদ্রোহ, “ওয়াহাবী বিচার’, দেওবন্দ 
শিক্ষাব্যবস্থার ব্রিটিশ-বিরোধী মনোভাব ইত্যাদির মধ্য দিয়ে ধারাবাহিক প্রকাশ পেয়েছে, 
বঙ্গদেশে নওয়াব আব্দুল লতীফ (১৮২৮-৯৩ খ্রিঃ), সৈয়দ আমীর আলি (১৮৪৯- 
১৯২৮ খ্রিঃ), ঢাকার নওয়াব সলীমুল্লাহ্‌ খান (১৮৮৪-১৯১৫) প্রভৃতি সন্ত্রস্ত মুসলিমের 
একাস্ত প্রচেষ্টায় সে সন্দেহ, অবিশ্বাস ও বৈরিতার ধারার অবসান ঘটে এবং রাজনৈতিক 
ক্ষেত্রে ইঙ্গ-মুসলিম আঁতাতের সৃষ্টি করে। উত্তরকালে স্বতন্ত্র মুসলিম জাতীয়তাবাদী 
রাজনৈতিক আন্দোলনের পরিপ্রেক্ষিতে এই গতিপরিবর্তনের ধারা বিশেষ গুরুত্বপূর্ণ বলে 
মনে হয়। খিলাফত আন্দোলনের স্বল্স্থায়ী ব্রিটিশ-বিরোধী কার্যকলাপ বাদ দিলে স্বতন্ত্রবাদী 
মুসলিম রাজনীতি মুখ্যত ব্রিটিশ রাজশক্তির ক্ষেত্রে বিরোধিতার পথ পরিহার করেছে। 

ভারতীয় ভূখণ্ডে প্রথম মুসলিম রাজনৈতিক প্রতিষ্ঠান ন্যাশনাল মুহমেডান এসোসিয়েশন 
_-সৈয়দ আমীর আলীর নেতৃত্বে কলিকাতায় স্থাপিত হয় (১৮৭৮ খ্রিঃ)। 

উপমহাদেশে মুসলিম স্বতস্ত্রবাদী রাজনৈতিক আন্দোলনের কেন্দ্রবিন্দু মুসলিম লীগের 
ঢাকায় জন্মগ্রহণকালে (ডিসেম্বর, ১৯০৬) নওয়াব সলীমুল্লাহ্‌ ও নওয়াব আলী চৌধুরীর 
বিশেষ ভূমিকাও উল্লেখযোগ্য । দ্বিতীয়ত, ব্রিটিশ সরকার ও পাশ্চাত্য সংস্কৃতির সঙ্গে 
সমঝোতার খাতিরে ইংরেজী শিক্ষার প্রতি মুসলিম আগ্রহ সৃষ্টি করার ব্যাপারেও আব্দুল 
লতীফ, আমীর আলী প্রমুখ সন্ত্রাস্ত মুসলিমের অবদান যথেষ্ট। ইংরেজী শিক্ষার মাধ্যমে 
অগ্রসর হিন্দু ইংরেজী-শিক্ষিতের সমকক্ষ মুসলিম শক্তির সৃষ্টিতে আশরফ-এর অগ্রগণ্য 
ভূমিকা অনস্থীকার্য। তৃতীয়ত, খ্রিস্টান ধর্মপ্রচারক ও বেস্থামপন্থীর মত যুক্তিবাদী সমালোচকের 
আক্রমণের বিরুদ্ধে মৌলিক ইসলাম ধর্ম ও সংস্কৃতির সমর্থনে ও তার নবমূল্যায়নে সৈয়দ 
আমীর আলীর মত বলিষ্ঠ চিস্তাবিদের লেখনী মুসলিম ধর্মীয় জাতিচেতনাকে বিশেষভাবে 
উদ্বুদ্ধ করেছে।১০ 

গোটা মুসলিম সমাজের নামে আশরফ-এর এই প্রচেষ্টার পেছনে অবশ্য অনেকখানি 
প্রচ্ছন্ন ছিল তাদের নিজস্ব সংকীর্ণ স্বার্থবুদ্ধি। এ কথা বলা নি প্রয়োজন যে ইংরেজী-শিক্ষা, 
সরকারী চাকুরী, স্থানীয় স্বায়ত্তশাসন ও রাজনৈতিক প্রতিনিধিত্বের প্রশ্ন নিরক্ষর মুসলিম 
কৃষক বা বস্তুজীবীর সমস্যা নয়। অথচ প্রায় প্রতিটি ক্ষেত্রেই আশরফ-এর অভাব- অভিযোগ 
ও দাবী-দাওয়া তারা গোটা মুসলিম সমাজের সমস্যা হিসাবে উপস্থাপিত করেছেন। শুধু 
আঞ্চলিক ভিত্তিতেই মুসলিম জাতীয় স্বার্থের অভিন্নতার কাল্পনিক রূপ এভাবে জন্মলাভ 
করেনি, গোটা ভারতীয় ভূখণ্ডের মুসলিম অধিবাসীর “জাতীয়” সত্তার স্বীকৃতির দাবীও 
এখানে প্রচ্ছন্ন ছিল। অর্থাৎ বঙ্গের সন্ত্রান্ত মুসলিমের সমস্যা প্রথমত বঙ্গের মুসলিম সমস্যা 
ও শেষ পর্যন্ত গোটা উপমহাদেশের মুসলিম সমস্যা হিসাবে সরকারী স্বীকৃতি লাভের সঙ্গে 
সঙ্গে স্বতন্ত্র মুসলিম জাতীয় চরিত্র ও ব্যক্তিত্ব ব্রিটিশ সরকারের আশীর্বোগন্বোহ্ভকেরা। টলিল 
শতকের দ্বিতীয়ার্ধে নিজেদের হৃতশক্তি পুনরুদ্ধারের জন্য আশরফ যখন এক দিকে মুসলিম 
জাতীয়তার ধবজা তুলে ধরেছেন ও অপর দিকে ব্রিটিশ সরকারের পক্ষপুট-ছায়ায় আশ্রয় 
খুঁজছেন, তখন মধ্যপ্রাচ্যে ব্রিটিশ সাম্রাজ্যের ক্রমবর্ধমান সামরিক ও অর্থনৈতিক স্বার্থে 
ভারতীয় মুসলিম সম্প্রদায়ের রাজনৈতিক গুরুত্ব ব্রিটিশ শাসকগোষ্ঠীর দৃষ্টিতে বহুগুণে 
বৃদ্ধি পেয়েছে। ১৮৫৭ খ্রিস্টাব্দের ত্রাস-সঞ্চারকারী বিদ্রোহের পরে হিন্দু ও মুসলিম 
ব্রিটিশ শাসকদের কাছে বিশেষভাবে দেখা দেয়। এই পরিস্থিতিতে একদিকে আব্দুল লতীফের 
ঘোষণা করে ওয়াহাবী-প্রচারিত জেহাদ-এর আহানকে সম্পূর্ণরূপে উপেক্ষা করার কথা 
বলেন; অপর দিকে ভাইসরয় লর্ড মেয়ো-র নির্দেশে উচ্চপদাধিকারী ব্রিটিশ রাজকর্মচারী 
স্যার উইলিয়াম হান্টার দি ইন্ডিয়ান মুসলমান্স্‌ (১৮৭১ খ্রিঃ) নামক গ্রন্থ মাত্র তিন 
সপ্তাহের মধ্যে রচনা করে মুসলিম সমাজের অর্থনৈতিক ও রাজনৈতিক দুর্দশার এক করুণ 

চিত্র উপস্থাপিত করেন এবং এর জন্য ব্রিটিশ শাসনের কঠোরতা ও অদৃরদর্শিতাকে দায়ী 
করেন। 

পরবর্তীকালে ঘটনার পরিপ্রেক্ষিতে হান্টার-এর এই রচনার অসামান্য গুরুত্ব দু'দিক 
থেকে লক্ষ করা যায়। প্রথমত, শিক্ষা ও চাকুরীর ক্ষেত্রে মুসলমানদের বিশেষ সুযোগ-সুবিধা 
দেওয়ার নৃতন ব্রিটিশ নীতির একটি নৈতিক সমর্থন মেলে হান্টারের বক্তব্যে। প্রকৃতপক্ষে 
হান্টারের পাণ্ডুলিপি শেষ হওয়ার তিন দিন আগে ভাইসরয় মেয়ো মুসলিম শিক্ষা-বিবয়ে 
তার বিজ্ঞপ্তিতে সরকারের বিশেষ দারিত্বের কথা উল্লেখ করে মুসলিম সন্্রান্ত ও সম্পন্ন 
শ্রেণীকে এই সুযোগের অপব্যবহার করার বিরুদ্ধে সতর্ক করেন। দ্বিতীয়, নষ্ট গৌরব ও 
শক্তি পুনরুদ্ধারকামী ও সরকারী সাহায্যে বিশেষ সুযোগ-প্রত্যাশী মুসলিম হান্টার-অঙ্কিত 
নিপীড়িত ও দুঃস্থ মুসলমানের চিত্রে বিশেষভাবে আকৃষ্ট হন। ভারতবর্ষব্যাপী মুসলিম 
অবনতির এই কল্পিত বিবরণ পরবরতীকালের শিক্ষিত মুসলিম সমাজের সাম্প্রদায়িক 
আন্দোলনের বীজমন্ত্র হয়ে দীড়ায়। ১৮৮২ খ্রিস্টাব্দে আমীর আলীর মুহমেডান এসোসিয়েশন 
মুসলিম শিক্ষা ও চাকুরীর ব্যাপারে সরকারের কাছে যে আবেদনপত্র পেশ করেন সেটাকে 
প্রায় হান্টার-এর প্রতিলিপি বলা চলে। স্বাধীনতা-উত্তর উপমহাদেশীয় বহু লেখকের 
চিস্তাধারাতেও এই যুক্তির প্রভাব অক্ষুণ্ন দেখা যায়। 

গত কয়েক বছরের এঁতিহাসিক গবেষণার ফলে গোটা ভারতববীয় মুসলিমের দুর্ভাগ্য, 
বঞ্চনা ও অনগ্রসরতার এই সাধারণ সংজ্ঞা চূড়ান্তভাবে ভ্রান্ত প্রমাণিত হয়েছে। হান্টার-এর 
তথ্যসমূহ পুরোপুরি বঙ্গদেশ থেকে সংগৃহীত এবং তার বক্তব্যের সত্যাসত্য শুধুমাত্র 
বঙ্গের পরিস্রেক্ষিতেই বিচার্য। ভারতববীয়ি মুসলিম সম্প্রদায়ের মধ্যে আঞ্চলিক ভিত্তিতে 
বা একই অঞ্চলের মধ্যে আর্থিক, সামাজিক ও সাংস্কৃতিক ব্যবধান এত ব্যাপক ও গভীর 
বে এ বিষয়ে কোন সাধারণ বক্তব্য অর্থহীন ও বিভ্রান্তিকর। আওধ ও উত্তর- পশ্চিম 
প্রদেশের (বর্তমান উত্তরপ্রদেশ) তালুকদার ও সরকারী-পদভোগী, পাঞ্জাবের ভূম্যধিকারী, 
পশ্চিম ভারতের জাহাজী ও অন্যান্য ব্যবসায়ী ব্রিটিশ শাসনের ফলে ধ্বংসের মুখে এগিয়ে 
যাওয়ার বদলে নিজেদের ভাগ্য ফিরিয়েছিলেন। বঙ্গদেশের ক্ষেত্রেও হান্টারের অভিমত 
বিচারসাপেক্ষ। এ সম্পর্কে আমরা পরে আলোচনা করছি। তবে মোটামুটি ভাবে বঙ্গদেশের 
শিক্ষিত ও সন্ত্রস্ত মুসলিম শ্রেণীর সম্বন্ধে হান্টার-এর বক্তব্য প্রযোজ্য বলে ধরে নেওয়া 
যায়। ক্ষমতা হস্তান্তরের পরে সামরিক পদের ক্ষেত্রে মুসলিম একাধিপত্য একেবারে বিনষ্ট 
হয়। বহু বে-সামরিক পদও, যথা রাজস্ব ও পুলিস বিভাগের উচ্চ পদ, তাদের হস্তচ্যুত হয়। 
কাচা টাকার অধিকারী না হওয়ায় চিরস্থায়ী জমি বন্দোবস্তে মুসলিম জমিদারীর সংখ্যা হ্রাস 
পায়। সর্বোপরি ইংরেজী ভাষা সরকারী কাজে ব্যবহৃত হওয়ার (১৮৩৭ খ্রিঃ) ফলে, এবং 
সরকারী কাজে শিক্ষিতের অগ্রাধিকারের নীতি স্বীকৃতিলাভের ফলে (১৮৪৪ খ্রিঃ) বিচার 
ও আইন বিভাগেও মুসলিম একাধিপত্যের অবসান ঘটে। ১৮৫১ খ্রিস্টাব্দ পর্যন্ত কলিকাতায় 
মুসলিম উকিলের সংখ্যা হিন্দু ও খ্রিস্টান উকিলের সমষ্টি অপেক্ষা বেশি ছিল। ১৮৫২ 
থেকে ১৮৬৮ খ্রিস্টাব্দের মধ্যে হাইকোর্টে কোন নূতন মুসলিম আইনজীবীর প্রবেশ দেখা 

যায় না। চাকুরী ও বৃত্তি উভয় ক্ষেত্রেই উনিশ শতকের দ্বিতীয়ার্ধে মুসলিম সংখ্যার ক্রমাবনতি 
স্পষ্ট হয়ে ওঠে ৷ ১৮৫৬ খ্রিস্টাব্দেই পঞ্যশ টাকা ও তার বেশি বেতনের সরকারী চাকুরীতে 
৩৬৬ জন দেশী কর্মচারীর মধ্যে মাত্র ৫৪ জন ছিলেন মুসলিম। 


চার 


এই অবনতির মূল কারণ নিয়ে প্রচুর বাদানুবাদের সৃষ্টি হয়েছে। হান্টার ও তার মতানুবতীরা 
সমস্যাটিকে মূলত অর্থনৈতিক বলেই মনে করেন এবং এই অর্থনৈতিক অবস্থার জন্যে 
ব্রিটিশ শাসন ও কিছুটা ইংরেজী-শিক্ষিত মধ্যবিত্ত হিন্দুর শ্রেণীস্বার্থকেও দায়ী করেন। তারা 
মনে করেন মূলত অর্থনৈতিক কারণেই ভারতীয় মুসলিম শিক্ষাক্ষেত্রে ও শিক্ষার অভাবে 
সরকারী চাকুরীক্ষেত্রে অনগ্রসর । এই যুক্তিধারা ইদানীংকালের এঁতিহাসিক গবেষণায় কঠিন 
সমালোচনার বিষয় হয়েছে।১১ তার প্রধান কারণ, গোটা উপমহাদেশীয় মুসলমানের ক্ষেত্রে 
দৌলত, শিক্ষা বা চাকুরীহীনতার কোন সরল ও সাধারণ চিত্র এই গবেষণায় সমর্থিত 
হয়নি। বরং দেখা গেছে সর্বত্রহ সব মুসলমান অবনত ছিলেন না। রাজনৈতিক ক্ষমতা খর্ব 
হলেও, অঞ্চল-বিশেবে যেখানে সন্তরান্ত মুসলিম তার জমির অধিকার, শিক্ষা ও সামাজিক প্রভাব 
অক্ষুণ্ন রাখতে পেরেছিলেন সেখানে তারা আঞ্চলিক সমাজে অবনত নয়, সুপ্রতিষ্ঠিত ছিলেন। 

উত্তরপ্রদেশের সঙ্গে বঙ্গদেশের অবস্থা তুলনা করলেই গভীর বৈসাদৃশ্য ধরা পড়ে৷ 
সেখানে মুসলমানের সংখ্যা শতকরা তের ভাগ হলেও, জমির মালিকানায় উনিশ শতকের 
নবম দশকেও তারা প্রায় পঁচিশ ভাগ এবং বিচার ও শাসন বিভাগে চাকুরীর প্রায় পঁয়তালিশ 
ভাগের অধিকারী ছিলেন। শুধু চাকরীর ক্ষেত্রেই নয়, লক্ষৌ ও এলাহাবাদে কিছু বহিরাগত 
হিন্দু বাঙ্গালী আইনজীবী ছাড়া, অধিকাংশ আইনজীবীই ছিলেন মুসলিম। এর কারণ 
অনুসন্ধান করলে আপাতত মনে হতে পারে উত্তর ভারতে ভূমি-বন্দোবতে 
মালিকানা-সম্পর্কে বিশেষ গুরুতর পরিবর্তন না হওয়ায় মুসলিম তালুকদার তার অধিকার 
বজায় রেখেছেন। অপরদিকে, উর্দু ভাষা বঙ্গদেশ অপেক্ষা অধিককাল সরকারী কাজকর্মে 
প্রচলিত থাকার চাকুরী ও বৃত্তিজীবী মুসলমানের অবস্থার পরিবর্তন ঘটেনি। একথার 
সত্যতা মেনে নিয়েও আরও গভীরতর সত্যের অনুসন্ধান করা যায়, যার মূল খুঁজে পাওয়া 
যাবে এই দুই অঞ্চলের মুসলিম সম্প্রদায়ের সামাজিক কাঠামোর বৈশিষ্ট্যের মধ্যে। 
উত্তরাঞ্চলের তুলনায় বঙ্গদেশে মুসলমানের প্রবল সংখ্যাধিক্য। তবে বঙ্গে মুসলিম শুধু 
সংখ্যাগরিষ্ঠই ছিলেন, অর্থনৈতিক ও সামাজিক ক্ষেত্রে তুলনামূলকভাবে সমান প্রভাবশীল 
ছিলেন না। এই বিশাল সংখ্যার বিপুল অংশই ছিলেন গ্রামবাসী ও নিরক্ষর নিঙ্নশ্রেণী-ভুক্ত। 
অন্যদিকে উত্তরাঞ্চলের বেশির ভাগ মুসলিম শহরবাসী ও উচ্চ বা মধ্য শ্রেণীভুক্ত। 
প্রামাঞ্চলেও সেখানে মুসলিম ভূম্যধিকারীর সংখ্যা যথেষ্ট ও অধিকাংশ হিন্দু নিরক্ষর 
নিন্সশ্রেণীর পরিপ্রেক্ষিতে সামাজিক প্রতিষ্ঠা ও প্রভাব-সম্পনন। মুখ্যত সামাজিক চরিত্রের এই 
পার্থক্যের মধ্যেই উত্তরাঞ্চলের মুসলিম-সম্প্রদায়ের মধ্যে জমিদার ও সরকারী-পদভোগী 
ও বৃত্তিজীবী শিক্ষিতের সংখ্যাধিক্য ব্রিটিশপূর্বের মত ব্রিটিশ যুগেও বজায় ছিল। 

তুলনামূলকভাবে বঙ্গে মুসলমানের অবনত অবস্থার কারণ অনুসন্ধান করে মনে হয় যে 
ক্ষমতার হস্তাত্তর, ব্রিটিশ শাসননীতি ও শিক্ষিত হিন্দুর স্বার্থান্বেবণ_ কোনটাই এর জন্যে 
ততটা দায়ী নয়, যতটা দায়ী এই গোটা সমাজের মৌলিক অর্থনৈতিক ও সামাজিক দুর্বলতা। 

বঙ্গের মুসলিম জমিদারী ও সরকারী চাকুরীজীবীর স্বল্পতার প্রসঙ্গে মনে রাখা সঙ্গত যে 
জমিদারের সংখ্যা ও রাজস্ব ও অর্থবিভাগে চাকুরের সংখ্যা মুসলিম শাসনকালেও হিন্দুদের 
মধ্যে অধিকতর ছিল। ব্রিটিশ শাসনে জমি ও চাকুরীর ক্ষেত্রে শিক্ষিত হিন্দুর আকর্ষণ ও 
ক্ষমতা নিঃসন্দেহে বাড়িয়েছিল, কিন্তু পুরোপুরি সৃষ্টি করেনি। আঠারো শতকের প্রথম 
ভাগে নওয়াব মুর্শিদ কুলী খান (১৭০০-২৭ খ্রিঃ) ও পরে নওয়াব আলীবদ্দী খান 
(১৭৪০-৫৬ খ্রিঃ) রাজস্ব-সংগ্রহ ও রাজস্বের হিসাব রাখার কাজে আমিন, জমিদার ও 
কানুনগো হিসাবে হিন্দুদের নিয়োগ করার পক্ষপাতী ছিলেন। জমিদারীর দশ ভাগের নয় 
ভাগ হিন্দুদের অধিকারে ছিল বলে ধরা হয়। সবচেয়ে বড় পনেরটি জমিদারীর মধ্যে মাত্র 
দুটিতে মুসলিম অধিকারী ছিলেন। মুসলিম-প্রধান পূর্ববঙ্গে শতকরা মাত্র দশজন মুসলমান 
জমিদারী-ব্যবস্থাপনার কাজে নিযুক্ত ছিলেন। ১৭৭৪ খ্রিস্টাব্দে মুসলিম-প্রধান চট্টগ্রাম 
জেলায় ভূমি-রাজস্ব সংগ্রহের কাজে ৩৯ জনের মধ্যে মাত্র ১০ জন ছিলেন মুসলিম। 


পাঁচ 


মুসলিম অনগ্রসরতার আলোচনায় খুব সঙ্গত কারণেই ইংরেজী শিক্ষার প্রশ্ন বিশেষভাবে 
উঠেছে। এ ক্ষেত্রেও মতানৈক্য গভীর হান্টার-পস্থীদের মতে শিক্ষার সর্বস্তরে মুসলিম 
দারিদ্র্য তাদের শিক্ষার অস্তরায় হয়েছে। অন্যেরা এ বিষয়ে মুসলিমের ধর্মীয় সংস্কার ও 
আশঙ্কার কথা বলেন। শিক্ষার সর্বস্তরে মুসলিম অনগ্রগতির মূল প্রস্তাবটিই গ্রহণযোগ্য 
নয়। গোটা উপমহাদেশীয় মুসলমান সম্পর্কে এই বক্তব্যের সত্যতা অস্বীকার করে ১৮৮২ 
খ্রিস্টাব্দে শিক্ষা কমিশন একে অতিরঞ্জন বলেছেন । শুধুমাত্র কলেজস্তরের শিক্ষা সম্পর্কেই 
এর সত্যতা তারা স্বীকার করেছেন। বেঙ্গল প্রেসিডেন্সীর ক্ষেত্রেও দেখা যায় স্কুল-কলেজ 
মিলিয়ে মুসলমান ছাত্রের সংখ্যা তুলনামূলকভাবে নিরাশাব্যগ্রক নয়। ১৮৭১-২ খ্রিস্টাব্দে 
শতকরা ১৪ জন থেকে ১৮৮১-২ খ্রিস্টাব্দে তাদের সংখ্যা দাঁড়ায় প্রায় শতকরা ২৪ 
জনে। ১৮৮১ খ্রিস্টাব্দে বেঙ্গল প্রেসিডেন্সীর লোকসংখ্যায় মুসলিম অনুপাত ছিল শতকরা 
২৮ জন। কিন্তু শুধু বঙ্গদেশ ও কলেজশিক্ষার দিকে তাকালে মুসলিম ছাত্রের অভাব 
প্রকট হয়ে ওঠে। ১৮৫৬ খ্রিস্টাব্দ থেকে ১৮৮৬ খ্রিস্টাব্দের মধ্যে কলিকাতা বিশ্ববিদ্যালয়ের 
পরীক্ষায় উত্তীর্ণ মুসলিম ছাত্রের সংখ্যা শতকরা ৫.২, হিন্দুর সংখগ্র যেখানে শতকরা 
৮৫.৩। সুতরাং শিক্ষাক্ষেত্রে বঙ্গদেশে মুসলিম অনগ্রসরতার প্রশ্ন অনেকখানিই 
বিশ্ববিদ্যালয় স্তরে তাদের শিক্ষার প্রশ্ন। এদিক থেকেই আর্থিক সঙ্গতি ও ধর্মীয় বাধার 
প্রশ্ন দুটি বিশেবভাবে বিচার্য। 

যদিও সাধারণভাবে ইসলামীয় উত্তরাধিকার আইনের ফলে সম্পত্তিতে দুই-তৃতীয়াংশ 
পুত্রের ও এক-তৃতীয়াংশ কন্যার অধিকার থাকায় মোটামুটি বড় জমিদারী ক্রমশ বহুবিভক্ত 

হয়ে উত্তরাধিকারীর আর্থিক অবস্থার অবনতি ঘটিয়েছিল, তবুও একথা অস্বীকার করা চলে 
না যে ক্ষমতা হস্তান্তরের পরে ব্রিটিশ শাসননীতির প্রত্যক্ষ ও পরোক্ষ ফল হিসাবে 
বঙ্গদেশে মুষ্টিমেয় মুসলিম জমিদার ও সরকারী পদভোগীর আর্থিক দুরবস্থা ঘটে। কিন্তু 
অন্ততপক্ষে উনিশ শতকের মাঝামাঝি পর্যস্ত ইংরেজী শিক্ষার সঙ্গে যদি মুসলিম 
সন্ান্ত-শ্রেণীর বিশেষ যোগাযোগের অভাব লক্ষ করা যায়, তবে তার মূলে অর্থনৈতিক 
বা ধৰ্মীয় বাধার ব্যাখ্যা সঙ্গত বলে মনে হয় না। এই বিতর্কে যাঁরা এ দুটি ব্যাখ্যার একটির 
বা অপরটির আশ্রয়ী হয়েছেন তাদের চোখে একটি বিরাট সত্য ধরা পড়েনি। আমরা 
আগেও লক্ষ করেছি, মোটামুটিভাবে উনিশ শতকের মাঝামাঝি পর্যন্ত সরকারী কাজে 
ফাসীরি স্থান অক্ষুণ্ণ থাকায় বিচার ও আইন বিভাগীয় চাকুরীতে এই শ্রেণীর আধিপত্য 
বজায় ছিল। আশ্চর্য হওয়ার কারণ নেই যে কোম্পানী-সরকারের কাছে এই শ্রেণীর প্রথম 
দাবী ছিল মাদ্রাসা-শিক্ষার প্রসারকল্পে কলিকাতা মাদ্রাসার স্থাপন (১৭৮১ খ্রিঃ)। আরও 
লক্ষণীয়, ১৮৩৫ খ্রিস্টাব্দে ইংরেজী শিক্ষার সরকারী সিদ্ধান্তের বিরুদ্ধে মুসলিম প্রতিবাদের 
মূল কথা ধর্মীয় কারণে ইংরেজী শিক্ষার বিরোধিতা নয়, তাদের অন্ন-সংস্থানের উপায়-স্বরূপ 
কলিকাতা মাদ্রাসার ভবিষ্যৎ সম্পর্কে আশঙ্কা ও উদ্বেগ প্রকাশ । আসলে মাদ্রাসা-শিক্ষার 
প্রয়োজন যতদিন অক্ষুণ্ন ছিল ততদিন মুসলিম শিক্ষার ধর্মীয় দিকটি কোন প্রশ্ন হয়ে দীড়ায়নি। 
সম্মুখীন হন এবং শিক্ষার ধর্মীয় দিকটি তাদের চিন্তাধারায় গুরুত্ব অর্জন করতে আরম্ভ করে। 
১৮৫২ খ্রিস্টাব্দ থেকে ১৮৫৫ খ্রিস্টাব্দের রিপোর্টে শিক্ষা কাউন্সিল “উচ্চ ও সন্ত্রাপ্ত শ্রেণী'র 
মুসলমানের মধ্যে ‘মৌলিক ইংরেজী শিক্ষার প্রতি ক্রমবর্ধমান আগ্রহ’ লক্ষ করেন। 

এই আগ্রহ সত্ত্বেও মুসলিম ছাত্রের সংখ্যা উল্লেখযোগ্যভাবে বৃদ্ধি পায়নি। এরই ব্যাখ্যা 
হিসাবে ধর্মীয় সংস্কার ও বাধার প্রশ্নটি বড় হয়ে ওঠে । ১৮৮২ খ্রিস্টাব্দে শিক্ষা কমিশনের 
কাছে বহু মুসলিম-সাক্ষ্যে এর প্রমাণ মেলে । ১৮৬৩ খ্রিস্টাব্দে প্রতিষ্ঠিত আব্দুল লতীফ-এর 
সাহিত্যসভার উদ্দেশ্য ছিল-_“ইসলামের মূলনীতি লঙ্ঘন না করে এবং স্বদেশবাসী অন্য 
মুসলমানের সনাতন সংস্কারকে আঘাত না করে বঙ্গদেশে যে সব মুসলমান ইংরেজী শিক্ষা 
ও যুরোপীয় রীতি অবলম্বনে ইচ্ছুক’ তাদের প্রতিনিধিত্ব করা । এখানে উল্লেখযোগ্য, বঙ্গে 
মুসলমানকে ইংরেজী-শিক্ষায় উদ্ুদ্ধ করার বিষয়ে লতীফ-এর দান নিঃসন্দেহে সর্বাধিক। 
সুতরাং ধর্মীয় চিন্তা ইংরেজী শিক্ষার প্রশ্নে মুসলিম-চিত্ত উদ্বেলিত করেনি একথা বলা 
অর্থহীন। অন্যদিকে এ কথাও অনস্বীকার্য যে ইংরেজী শিক্ষার ক্ষেত্রে ধর্মের প্রশ্নকে বাধা 
মনে না করে সরকারী ও বে-সরকারী কলেজে ও কলিকাতা বিশ্ববিদ্যালয়ে ধর্মনিরপেক্ষ 
পাশ্চাত্য শিক্ষাগ্রহণে বহু মুসলিম এগিয়েছিলেন। এই আপাতবিরোধী অবস্থা ব্যাখ্যা করা 
সহজ হয় যদি শিক্ষা-সম্পর্কে আব্দুল লতীফ-এর একটি গুরুত্বপূর্ণ নথিতে (“A Minute 
on the Hooghly Mudrassah”, Calcutta, 26 December 1861) সম্ত্রাত্ত 
মুসলিম সমাজের যে দুটি বিভাগের উল্লেখ রয়েছে তার কথা মনে রাখা হয়। লতীফ বলেছেন, 
মুসলিম সমাজে একটি দরিদ্র ধর্মপ্রানী পণ্ডিত শ্রেণী (4112 1681760 ০1855) ও আরেকটি 


৫৮ 0 ইসলাম ও বাঙালি মুসলমান সমাজ 


বিত্তশালী সংসারমুখী শ্রেণী (502 worldly ০1855”) রয়েছে। প্রথম শ্রেণীর হাতেই 
মুসলিম সমাজের ধর্মের ও ধর্মীয় শিক্ষার ভার। এঁরা আরবী ভাষার মাধ্যমে ধর্মচর্চাতে 
নিযুক্ত বলে ইংরেজী শিক্ষায় শুধু এঁদের অনাগ্রহই ছিল না, ঘোরতর আপত্তিও দেখা যায়! 
দ্বিতীয় শ্রেণীর মুসলিম জীবিকার খাতিরে ও সামাজিক-সাংস্কৃতিক প্রয়োজনে ফার্সী শিক্ষায় 
অনেক বেশি আগ্রহী ছিলেন। এই দ্বিতীয় শ্রেণীর লোকেরাই পরে ইংরেজী শিক্ষার প্রতি 
আগ্রহ দেখিয়েছেন কিন্তু মুসলিম সমাজে সম্মানীয় স্থান পেতে হলে ফাসীরি প্রয়োজনীয়তা 
তখনও বজায় থাকায় ইঙ্গ-ফাসী শিক্ষাই তাদের কাছে আদর্শস্থানীর মনে হয়েছিল। এ 
কারণেই একদিকে কলিকাতা ও হুগলী মাদ্রাসার সঙ্গে ইঙ্গ-ফাসী ও ইঙ্গ-আরবী বিভাগ 
খোলা হয়েছিল, অপরদিকে উনিশ শতকের শেব ভাগে ও বিশ শতকের প্রথম পাদে 
মাদ্রাসা-শিক্ষা-ব্যবস্থার আমূল পরিবর্তনের প্রচেষ্টা হয়েছিল। 

নিজস্ব স্বার্থবুদ্ধিতে পরিচালিত হওয়া সত্তেও, শিক্ষা, চাকুরী, রাজনীতি প্রভৃতি ক্ষেত্রে 
আশরফ-প্রচেষ্টা পরোক্ষে বঙ্গ মুসলিম আত্ম-সচেতনতা ও জাগরণে সাহায্য করে। 
অনেকাংশেই আশরফ-অনুসৃত কার্যধারা অবলম্বন করে পরবর্তীকালে বাংলাভাষী মধ্যবিত্ত 
মুসলিম গোটা সম্প্রদায়ের নেতৃত্ব প্রদানে অগ্রসর হন। আশরফ-প্রচেস্টায় কিছু দুর্বলতা 
লক্ষ করা যায়; তার উল্লেখ করেই এ আলোচনার ছেদ টানব। এই সমালোচনা বিশেষত 
শিক্ষা-বিষয়ে প্রযোজ্য হলেও, সাধারণভাবে আশরফ-এর এঁতিহাসিক ভূমিকার অসম্পূর্ণতার 
দিকেও অঙ্গুলিনির্দেশ করে। 

প্রথমত, পাশ্চাত্য শিক্ষাকে আশরফ আর্থিক বা ব্যবহারিক মূল্যের দিক থেকেই গ্রহণ 
করতে চেয়েছেন বলে মনে হয়। পাশ্চাত্য মুক্তবুদ্ধি ও চিন্তাধারার প্রভাব এঁদের ধর্মীয় ও 
সামাজিক আদর্শ ও আচরণে অভিব্যক্ত হয়নি। ইসলামী ও পাশ্চাত্য শিক্ষার দুই তরণীতে 
পা দিয়ে এরা গোটা সমাজকে বৃহত্তর কোন সম্ভাবনার দিকে পথনির্দেশ করতে পারেন নি। 
ক্ষীণ ও স্বপ্পস্থায়ী প্রচেষ্টাকে বাদ দিলে, আশরফ-এর এই দুর্বলতা বাঙ্গালী মুসলিম 
মধ্যবিত্ত-সমাজের মধ্যেও পরিস্ফুট। 

দ্বিতীয়ত, আশরফ শিক্ষা-চিন্তায় বাংলাভাষার স্থান ছিল না। এটা আশরফ সাংস্কৃতিক 
চরিত্রের মূল উপাদান-প্রসূত। বৃহত্তর মুসলিম বাঙ্গালী সমাজের পক্ষে ফার্সী ও ইংরেজী 
শিক্ষা প্রায় সমান দূরত্বসম্পন্ন। আশরফ সামাজিক চেতনায় আতরফ-এর নির্বাসনের সঙ্গে 
সামঞ্জস্য রেখে তাদের সাংস্কৃতিক কৃষ্টিতে বাংলা ভাষাও অপাংক্তেয় হয়ে রইল। এই দুস্তর 
ব্যাবধানের ফলেই বিরাট বাঙ্গালী মুসলিম সমাজ আশরফ-এর অগম্য হয়ে থাকল। 
পরবর্তীকালে তাদের নেতৃত্বের গুরুদায়িত্ব গ্রহণ করলেন বাংলা ও ইংরেজি শিক্ষার 
পৃষ্ঠপোষক বাঙ্গালী মুসলিম শিক্ষিত মধ্যবিত্তশ্রেণী যাদের সামাজিক মর্যাদা ও প্রভাবের 
ভিত্তি শুধু উচ্চশিক্ষা ও উচ্চ চাকুরী বা বৃত্তিতেই সীমাবদ্ধ ছিল না, অনেকের ক্ষেত্রে তার সঙ্গে 
যোগ হয়েছিল বিস্তহীন আশরফ পরিবারের সঙ্গে বৈবাহিক সম্পর্কস্থাপন। বিশ শতকে 


মুসলিম বঙ্গের গতি ও প্রকৃতি নির্ধারণের দায়িত্ব বর্তেছিল এই নব্য-নেতৃত্বের ওপরে। 

(মধ্যবিত্ত শ্রেণীর পরিপ্রেক্ষিত) 


এক 


ব্রিটিশ আমলে বঙ্গে মুসলিম ইতিহাসের অন্যতম মূল সূত্র হল বাঙ্গালী মুসলিম সমাজে 
আত্মচেতনার উন্মেষ ও আত্মানুসন্ধানের কঠিন প্রয়াস। মুহম্মদী ৫ওয়াহাবী') ও ফরায়েজী-র 
মত শুদ্ধিবাদী ধর্মীয় আন্দোলনের মধ্যে দিয়ে, উলেমা বা মুসলিম ধর্ম যাজকদের নেহত্বে, 
নিম্ন শ্রেণীর মধ্যে এই ধর্মীয় জাগরণ আগেই শুরু হয়েছিল। আবার শাসন যন্ত্রে ব্রিটিশ 
অধিকার বিস্তার, ব্রিটিশ শাসননীতির পরোক্ষ ফলাফল স্বরূপ এবং বিশেষত ফারসীর 
পরিবর্তে সরকারী কাজে ইংরেজী শিক্ষার প্রাধান্য লাভের ফলে, মুসলিম অভিজাত “আশরফ" 
শ্রেণীর প্রাথমিক দুরবস্থা কাটিয়ে ওঠার প্রচেষ্টা ও আন্দোলনের মাধ্যমেও মুসলিম ধর্মীয়, 
সাংস্কৃতিক ও রাজনৈতিক জাতি-চেতনা বিকাশ লাভ করতে আরম্ত করে ।১ শেষ পর্যন্ত এই 
এতিহাসিক পরিণতির ধারা বাঙ্গালী মুসলিম শিক্ষিত মধ্যবিত্ত শ্রেণীর নেতৃত্বে পূর্ণতা লাভ 
করে। 

উনিশ ও বিশ শতকে এই মধ্যবিত্ত শ্রেণীর নেতৃত্বের বৈশিষ্ট্য ও সার্থকতা অনুধাবন 
করতে হলে একদিকে শুদ্ধিবাদী ধর্মীয় আন্দোলন ও অপরদিকে আশরফ শ্রেণীস্বার্থ 
প্রণোদিত ধৰ্মীয়, সামাজিক ও রাজনৈতিক কার্য কলাপের সঙ্গে মধ্যবিত্তের ভূমিকার পার্থক্য 
নির্ণয় করার বিশেষ প্রয়োজনীয়তা রয়েছে। মূল লক্ষ ও সিদ্ধির দিক থেকে বিচার করলে 
শুদ্ধিবাদী আন্দোলন ও আশরফ প্রচেষ্টাকে সমগোত্রীয় বলে মেনে নেওয়া যায়। উভয় 
ক্ষেত্রেই প্রচেষ্টার ফল হিসাবে ধর্মীয় এক্য ও জাতি চেতনার প্রসার ও গুরুত্ব বৃদ্ধি লক্ষ 
করা যায়। তবে শুধু ধর্মীয় এক্য চেতনার বিকাশ ‘বাঙ্গালী মুসলিম’ আত্মচিস্তার আংশিক 
পরিচয় মাত্র। ধর্মীয় সত্তার পাশাপাশি “বাঙ্গালী” সত্তার অনুসন্ধান এই প্রচেষ্টার অপর 
অবিচ্ছেদ্য অংশ। শুদ্ধিবাদী আন্দোলন পুরোপুরি ধর্মীয় নেতৃত্বে পরিচালিত হওয়ায় এর 
ধৰ্মীয় উদ্দেশ্য ও পরিণতি সম্পর্কে বিস্ময়ের অবকাশ নেই। অপরপক্ষে বিদেশী কুল ও 
বঙ্গ-বহির্ভূত সাংস্কৃতিক আদর্শে বিশ্বাসী আশরফ নেতৃত্বও কার্যত উর্দূভাষী উত্তর ভারতীয় 
মুসলিম অভিজাত শ্রেণীর ধর্মীয় ও সাংস্কৃতিক জীবনধারার অনুযায়ী হিসাবে বাঙ্গালী 
মুসলিম দ্বৈত সত্তার পরিণতি সাধনে শুধু অপারগ নয়, প্রবল বাধাস্বরূপ ছিলেন। হিন্দু 
সমাজের দ্বিজ বা কুলীন গোষ্ঠীর মত এই অভিজাত শ্রেণী মুসলিম জনসমাজের কাছে 
সামাজিক আদর্শের প্রতিমূর্তি হয়ে দীঁড়ান। ফলত আশরফ তুল্য সামাজিক মর্যাদাভিলাধী 

বাঙ্গালী মুসলিম বংশগত ও সাংস্কৃতিক কৌলীন্যের দাবিতে অনেক সময়ে নিজের 
বাঙ্গালীত্বকেই অস্বীকার করতে বাধ্য হরেছেন। ১৯২৮ খরিস্টাব্দেও দুঃখ করে জনৈক 
বাঙ্গালী মুসলিম লেখক বলেছেন : 
.. আজ সহন্র বৎসর বাংলার জলবায়ুতে পুষ্ট মুসলিম সমাজ বাংলা দেশে একঘরে 
হয়ে আছেন। বাংলা দেশ আজও এঁদের ধাই মা। তাই জাতি জন্মের কথা উঠলেই এরা 
বাংলার বাইরে দৃষ্টিপাত করেন।২ 
ধর্মনিষ্ঠা ও বাঙ্গালীত্বের এই দুর্ভাগ্যজনক অন্তর্বিরোধিতায় বাঙ্গালী মুসলিম আত্মজিজ্ঞাসার 
সমস্যা আরও গভীর ও জটিল হয়ে দাড়ায়। এই দ্বৈত সত্তার সমন্বয় সাধনের এতিহাসিক 
দায়িত্ব, উপরোক্ত কারণে, সাধারণভাবে বাঙ্গালী মুসলিম শিক্ষিত মধ্যবিত্ত শ্রেণীর পক্ষেই 
গ্রহণ করা সম্ভব ছিল। ষোল ও সতের শতকের বাঙ্গালী মুসলিম “সাংস্কৃতিক মধ্যস্থতাকারী’ 
পুথি লেখকদের পরে” দ্বিতীয় বার বঙ্গে মুসলিম ইতিহাসের দুই বিচ্ছিন্ন ধারার সংযোগ 
সাধনে এক নূতন নেতৃত্বের প্রয়োজন ও উদ্ভব দেখা যায়। 


দুই 

এই নূতন নেতৃবর্গের চোখে মুসলিম ও বাঙ্গালী সত্তার সামঞ্জস্য সাধনের পথে বড় বাধা 
ছিল আশরফ-এর সামাজিক প্রতিষ্ঠার ভিত্তি হিসেবে তার ‘পশ্চিমী’ রক্ত ও কৃষ্টির অবাধ 
স্বীকৃতি। তাই এক দিকে যেমন তারা আশরফ-এর চারিত্রিক, ধর্মীয় ও শিক্ষার উৎকর্ষের 
উপর চূড়ান্ত গুরুত্ব আরোপ করে তাদের বংশ গৌরবের দাবীকে উপেক্ষা করলেন, কিম্বা 
আশরফ জাত্যাভিমানকে সরাসরি আক্রমণ করলেন, অপর দিকে তেমনি নিজেদের বঙ্গদেশীয় 
উদ্ভব ও বাঙ্গালীত্বকে গোপনতা, ‘লজ্জা’ ও “হীনতা'র কবল থেকে মুক্তি দিয়ে মর্যাদার 
আসনে প্রতিষ্ঠিত করতে চাইলেন। এক্ষেত্রে তাদের বক্তব্যের ধারা ছিল : 

সৈয়দ, কাজী, খাঁ, মোল্লা, শেখ প্রভৃতি শ্রেণীগত উপাধির মধ্যে কিছুই শ্রেষ্ঠত্ব নাই __ শ্রেষ্ঠত্ব 

ধৰ্ম্মভাবের সঙ্গে জ্ঞান ও সভ্যতার। ... ধর্ম্ম ও শিক্ষাবিহীন আশরফ মানব সমাজের 

আবর্জনা ও কলঙ্ক স্বরূপ। 
বঙ্গদেশে উদ্ভূত “ধী-মান, শিক্ষিত, স্বধৰ্ম্ম পরায়ণ ও মার্জিত রুচি” সম্পন্ন মুসলিম “কোন 
হিসাবে বিদেশাগত অশিক্ষিত, অমার্জিত, ধী-শক্তিহীন তথাকথিত আশরফের নিকট খাটো 
হইবেন?’ শুধু তারাই আশরফ “যাহারা সুরুচি সম্পন্ন, স্বধর্মপরায়ণ-__ যাহারা cultural 
জীবনের স্বাদ পাইয়া তাহা অন্যের মধ্যে অকাতরে বিতরণ করেছেন। উহা ছাড়া আর 
সকলেই আতরফ।”* এই সামাজিক বিভেদ ইসলামের পরিপন্থী বলেও চিহ্নিত হয়েছে। 
“আশরফ নামধারী এই জীবগণ', এই ভেদনীতির ফলে, “শুধু ইসলামকেই হেয় করিয়াছে 
তাহা নহে, তাহারা খোদার আদেশকে ও হজরতের আদর্শকেও খবর্ব করিতে ছাড়ে নাই।” 
এই ভেদ ও বৈষম্যের সামাজিক ও রাজনৈতিক কুফলের চিন্তাও অনেকের মনে ছায়াপাত 
করেছে। এই “আশরফ-আতরফ প্রভেদভ্ঞন ঘূন ধরা বাশের মতই সমাজকে ভিতরে 

শ্রেণীতে বিভক্ত হইয়া পড়িতেছে।” আশরফসুলভ অবাঙ্গালী দৃষ্টিভঙ্গী আবার সোজাসুজি 
শ্লেষ ও বিদ্রপের লক্ষ হয়েছে। বাঙ্গালী মুসলিম সমাজে “অনেকের মোহ ছুটে নাই।” তারা 
বঙ্গের “বাশ-বন ও আন্রকাননের মধ্যস্থিত পর্ণকুটিরে নিদ্রা যাইয়া এখনও বোগদাদ, 
বোখরা, কাবুল, কান্দাহারের স্বপ্ন দেখিয়া থাকেন। ... দুর্বল ব্যক্তিরা যেমন অলৌকিক স্বপ্ন 
দর্শন করে, অধঃপতিত জাতিও তেমনি অস্বাভাবিক খেয়াল আঁটিয়া থাকে।* 
আশরক-এর সাংস্কৃতিক বৈদেশিকতা সম্পর্কে চিন্তার প্রকাশের মধ্য দিয়েই ‘বাঙ্গালী’ 
সত্তার অস্তিত্ব ও রূপ সম্বন্ধে মুসলিম সচেতনতার ক্রমবিকাশ ঘটে। স্বাভাবিক কারণেই 
এই চেতনার উন্মেষ ও বিকাশ দ্বিধা, দ্বন্দ ও সংশয় বিমুক্ত ছিল না। বাঙ্গালী হিসাবে আসল 
পরিচয় জানাতে কখনও কুষ্ঠার দাগ সুস্পষ্ট : ‘আমরা এখন এই দেশের লোক বলিলেও 
অত্যুক্তি হয় না। ... পাঁচশত বৎসর যাবৎ আমরা এই দেশে রাস করিতেছি ...।৯ এ কথা 
“ঠিক যে বঙ্গীয় মুসলমানদের পূর্বপুরুষগণ সকলেই আরব, ইরাণ, তুরাক বা তাতার হইতে 
আসিয়া বঙ্গদেশে বাস স্থাপন করেন নাই।”১* ক্রমে এই দ্বিধা ও জড়তা কাটিয়ে উঠে বলিষ্ঠ 
সুরে নিজের বাঙ্গালী আত্ম পরিচয় জানানো সম্ভব হয়েছে। বঙ্গে মুসলিমের 'পূর্বপুরুষগণ 
আরব, পারস্য, আফগানিস্থান অথবা তাতারের অধিবাসীই হউন, আর এতদ্দেশবাসী 
হিন্দুই হউন, তারা সকলেই এক্ষণে বাঙ্গালী। যীদের পূর্বপুরুষগণ “বাস্তবিক পক্ষে বিদেশাগত, 
তারাও এখন বিদেশী ‘জাতি বলিয়া আত্মপরিচয় দিতে পারেন না ...।” যে দেশে 'সাতশত 
বৎসরকাল বাস” সেই দেশকে যদি “এখনও স্বদেশ জ্ঞান না করা যায়, তার চেয়ে আশ্চর্য 
ও পরিতাপের বিষয় আর কি আছে?" ‘সহস্র বৎসর যে দেশে বসবাস, যার শীত গ্রীঘ্ম, 
সৌভাগ্য, দুর্ভাগ্য, দুর্ভিক্ষ, সুখ সম্পদ, হর্ষ বিবাদ সমভাবে ভোগ" করা হয়েছে, তা “স্বদেশ 
নহে, তাহার বাহিরে আবার ... এক নিজের দেশ আছে, এ কথা কখনও কেহ মনে করিতে 
পারে না!’ তাই “মুসলমান হইলেও বাঙ্গালা দেশ, বাঙ্গালা ভাষা ও বাঙ্গালি জাতি সম্বন্ধে 
কোন কথা উপস্থিত হইলে তাহাতে ... মতামত ব্যক্ত করিবার সম্পূর্ণ ষোল আনা অধিকার" 
বাঙ্গালী মুসলিমের আছে।৯২ 
এই নবজাগ্রত “অধিকার বোধ’ কোন কোন ক্ষেত্রে বিশ্বাসের শক্তি ও দাবীতে কিছুটা 
আক্রমণাত্মক হয়ে উঠেছে : 
... সবর্ক্ষণ এই ভাবটা আমাদের অন্তরে পোষণ করতে হবে যে “বাঙ্গালী” শব্দের 
ওপর আমাদের প্রতিবেশী হিন্দুর যে পরিমাণ অধিকার, তার চেয়ে আমাদের দাবী 
অনেকাংশে বেশি। অর্থাৎ কিনা, প্রকৃত বাঙ্গালী বলে পরিচয় দিতে হলে, হিন্দুর চেয়ে 
আমরাই বরং দু'পা এগিয়ে যাব। আমাদের সৰ্ব্বক্ষণ মনে রাখা দরকার যে-_-ভারতের 
অৰ্দ্ধেক সংখ্যক মুসলমান আমরা এই বাঙ্গালা মায়েরই সম্ভান।৯০ 


মুসলিম দৃষ্টিতে ‘জাতি’ শব্দের যাথার্থ্য নিয়ে যে সংশয়ের স্থান রয়েছে, বাঙ্গালী মুসলিম 
আত্মপরিচয় নির্ধারণে তার গুরুত্ব স্পষ্টতই উপলব্ধি করা যায়। এক পক্ষের মতে, 

“মুসলমানের মনে “ নেশান” শব্দ জাগিয়া উঠিলে, সে কখনো আপনাকে বাঙ্গালার অধিবাসী 
বলিয়া মনে করিতে পারে না, এমন কি মাত্র ভারতের অধিবাসী বলিয়াও মনে করিতে 
পারে না; সমগ্র বিশ্বের সহিত তখন তাহার যোগ সাধিত হইয়া যায়। ... সেই বন্ধনকে 
ছিন্ন করিয়া আমাদের জাতীয় জীবন প্রতিষ্ঠিত হইতে পারিবে না।'১৪ ‘নেশান’ বা ‘জাতি’ 
সম্বন্ধে “মুসলমানের আদর্শ স্বতন্ত্র । এই স্বাতন্ত্রই মুসলিম জাতীয়তার বিশেষত্ব ...। 
মুসলমানের জাতীয়তা সম্পূর্ণ ধন্মগিত। বিশ্বের সকল মুসলমান মিলিয়া এক অভিন্ন ও 
অচ্ছেদ্য জাতি ।'১৫ অপরপক্ষে এই ধর্মভিত্তিক জাতি আদর্শের সঙ্গে বাঙ্গালীত্বের বৈপরীত্যের 
সম্মুখীন হয়ে আধুনিক অর্থে “ধর্ম ও “জাতির, পার্থক্যের দিকে দৃষ্টি আকর্ষণ করা হয়। 
জাতি শব্দ সম্পর্কে “একটা খট্কা বাধিরাছে। আজকাল ... এই শব্দটিকে ইংরাজী ভাবেই 
গ্রহণ করা হয় এবং সেক্ষেত্রে এর অর্থ “স্থান-বিশিষ্ট ধর্ম সম্প্রদায় নহে, কোন এক 
দেশের লোক তা সেখানে যত ধর্মসম্প্রদায়ই থাকুক না কেন!’ মুসলমানের মধ্যে “বিশ্বজনীন 
যে ভাব আছে, তাহা এই “জাতি” হইতে অনেক বড়।” তাকে মুসলিমের “বিশ্ব ভ্রাতৃত্ব” 
বলা চলে ।১১ আরও স্পষ্ট ও বলিষ্ঠভাবে এ চিন্তা ব্যক্ত হয়েছে। জাতীয়তার দাবী “সকল 
যুগে ধর্মের বাধন শিথিল করে দিয়ে আত্মপ্রকাশ করেছে!’ বাঙ্গালী ‘ধর্মের নামে বড়াই 
করতে গিয়ে জাতীয়তার দাবীকে সম্পূর্ণভাবে উপেক্ষা করেছেন। ইসলাম যে একটি “ধর্ম” 
জাতি নয় এ কথা সম্পূর্ণ ভুলে গিয়ে বাঙ্গালী মুসলিম__তারা জাতিতে মুসলমান এ 
কথাটাই জোর গলায় প্রচার করছেন। তারা “নেশান” ও রিলিজনের মধ্যে একই অর্থ করে 
বসেছেন ।”১৭ 


তিন 


মুসলিম ও বাঙ্গালী দ্বৈত সত্তার বিরোধের প্রশ্নে বাংলা ভাষার সমস্যা সবচেয়ে গুরত্বপূর্ণ 
হয়ে দীড়িয়েছিল আশরফ প্রভাবান্বিত সমাজে ফারসী ও উর্দুর প্রতিপত্তি ও বাংলার প্রতি 
অবহেলা ও অবজ্ঞার সূত্র ধরে। এই ভাষার প্রশ্ন বাঙ্গালী মুসলিম ইতিহাসের সঙ্গে কত 
ওতপ্রোতভাবে জড়িত তার কিছুটা ধারণা মেলে শুধু এ কথা মনে রাখলে যে প্রথম মুসলিম 
বাংলা পুথি লেখকদের সময় থেকে ২১শে ফেব্রুয়ারী ১৯৫২ খ্রিস্টাব্দের "শহীদ দিবস” 
পর্যস্ত বাঙ্গালী মুসলিমের মাতৃভাষা বাংলার দাবী স্বতঃসিদ্ধ বলে মনে করা হয়নি। ষোল 
ও সতের শতকের মুসলিম বাংলা পুঁথি লেখকরা বাংলা ভাষার পক্ষে চূড়ান্ত রায় দেওয়া 
সত্ত্বেও উনিশ ও বিশ শতকে বাংলা ভাষার দাবীতে আশরফ-এর বিরুদ্ধে নূতন আন্দোলনের 
প্রয়োজন দেখা দিল। এক্ষেত্রেও দ্বিধা সংশ্রয় কাটিয়ে বাঙ্গালী মুসলিম জনমত ধীরে ধীরে 
বিশ্বাস ও শক্তি অর্জন করে। এই দ্বিধা দ্বন্দ্বের প্রাবল্যে দিশাহারা মুসলিমের এক করুণ উক্তি 
: “আমাদের বঙ্গীয় মুসলমানের কোন ভাষা নাই।'১৮ দ্বিধা জড়িত কণ্ঠে আরেকজন আবেদন 
জানালেন : 
বলি, বাঙ্গালা ভাষা মাতৃভাষা বলিয়া স্বীকার করিলে দোষ কি?”১৯ 


৬৪ 0 ইসলাম ও বাঙালি মুসলমান সমাজ 


ক্রমশ আশরফ মনোভাব সমালোচনার লক্ষ্য হয়ে ওঠার সঙ্গে সঙ্গে বাংলা ভাষার 

মর্যাদা ও দাবী বৃদ্ধি পেতে থাকে : “দেশটার ন্যায় ভাবাটার প্রতিও তাহাদের বেন পরদেশী 
ভাব!’ বিশ শতকেও এমন অনেক “অভিজাত্যাভিযানী মহাত্মা, আছেন, যীদের মতে 
“বাংলাকে মাতৃভাষা বলিলে শরাফতের হানি হর।' মুসলমান “বাদশাহী জাত, উ্দ্দু ও 
ফারসীতে কথা না বলিলে সম্মানের লাঘব হয়।২০ ১৯২৬ খ্রিস্টাব্দে প্রতিষ্ঠিত মুসলিম 
সাহিত্য সমাজের প্রথম বাৎসরিক অধিবেশনে সভাপতির ভাষণে তসদ্দুক আহম্মদ আশরফ 
মনোভাবকে তীক্ষু ব্যঙ্গে বিদ্ধ করেন : 

শুনি এই ধাঙ্গলা দেশে এমন অনেক মুসলিম আছেন যাহারা বাঙ্গালা ভাষাকে তাহাদের 

মাতৃভাষা বলিয়া স্বীকার করিতে লজ্জা বা অপমান বোধ করেন। তাহারা নাকি বলেন 

“সরিফ” অর্থাৎ সদ্ধংশজাত মুসলমান বলিয়া পরিচয় দিতে হইলে মাতৃভাষাকে না 

বদলাইলে চলিবেনা। ... বন্ধুগণ, ভাবিয়া দেখুন এই এতগুলি মুসলিম নরনারী, ঘর 

“শরাফত হাসেল” করিবার জন্য যেখানে বাঙ্গালা ভাষা নাই এরূপ প্রদেশে উঠিয়া গিয়া 

উপনিবেশ স্থাপন করা কি সম্ভবপর?২১ 
আশরফ মর্যাদাভিলাধী বাঙ্গালী মুসলিয-এর বাংলা বিরোধী মনোভাব বিশেষ ভাবে ধিন্ধৃত 
হয়েছিল। “মাতৃভাষার প্রতি ঘৃণা প্রকাশ’ করা, “বাঙ্গালী হইয়া, নিজেদের মাতৃভাষা উদ্দুবা 
আরবী বলিয়া পরিচয় দেওয়া” এক “মারাত্মক রোগ’, এবং যারা “এরূপ আচরণ করে’ তারা 
“আপন মাতা ও মাতৃভূমির প্রতি নিন্দা প্রকাশ করে এবং নিজমুখে নিজের মায়ের এবং 
দেশের দীনতা হীনতা লেপন করে ...’। “শরীফ সন্তানেরা” ও তাদের “খেদমৎগারগণ' উর্দু 
বলেন, বাংলাকে “ঘৃণা” করেন, কিন্তু সেই “উর্দু জবানে মনের ভাব প্রকাশ করা দূরে থাকুক, 
পশ্চিমা লোকের গিলিত চর্বি্বিত শব্দগুলিও অনেকে যথাস্থানে শুদ্ধ আকারে যথার্থ অর্থে 
প্রয়োগ করিতেও অপারগ ।” উ্দুভাষীদের বাংলার পরিবর্তে উর্দু প্রচারের প্রচেষ্টা “বড় 
এবং যারা “পশ্চিমা নারীর পাণি গ্রহণ করিয়া স্ত্রীর খাতিরে মা'কে ছাড়িয়া স্বাশুড়ীকে মা 
বলিয়া ডাকেন! রাজনৈতিক কারণে ‘সমগ্র ভারতে মুসলমানের একই মাতৃভাষা’ সৃষ্টির 
প্রয়োজনে ‘জোর করিয়া’ ও “বাহুবলের প্রয়োগ করিয়া” বাংলার গতিরোধ ও উর্দু প্রচারের 
প্রচেষ্টাকে ‘অসাধ্য সাধনের জন্য প্রয়াস’, “অস্বাভাবিক ও অলৌকিক খেয়াল’, “আকাশে 
ঘর বাঁধিবার ন্যায় নিস্ফল, “আলাউদ্দীনের বিচিত্র প্রদীপ অপেক্ষাও বিস্ময়াবহ’ বা 'গঙ্গাকে 
ফিরাইয়া নিয়া ... তাহার উৎপত্তি স্থান হিমালয় স্থিত নির্বরের মধ্যে বদ্ধ’ করার মানসিকতার 
সঙ্গে তুলনা করা হয়েছে।*২ 

উর্দু ভাষাকে আক্রমণ ও বর্জন করার আহ্বানের মধ্য দিয়েই আধুনিককালে বাংলা 

ভাষার প্রতি বাঙ্গালী মুসলিমের আকর্ষণ ও আনুগত্য ক্রমশ পরিস্ফুট হয়ে ওঠে । যখন উর্দু 
ভাষা ‘জন্মগ্রহণ পর্যন্ত করে নাই” তখনও বাঙ্গালী মুসলমানের “মাতৃভাষা বাংলা ছিল"। 
বাঙ্গালী মুসলিম কবি যখন “পদ্মাবতী কাব্য” রচনা করেন, তখন “উর্দু ভাষা যে ভারতের 

কোন্‌ দেশের বাজারে আবদ্ধ ছিল তাহা নির্ণয় করা সুকঠিন।” “কোন্‌ গুণে” উর্দু বাঙ্গালী 
মুসলিমের কাছে ‘বরেণ্য?’ ভারতের ‘অর্দ্ধেকের বেশী’ মুসলিম বাংলা-ভাবী। তবুও 
তাদের ‘উর্দু ধরিতে হইবে। আচ্ছা জবরদস্তি বটে । বাজারের, শিবিরের ভাষা উর্দু বাজারে 
শিবিরে চলুক'। বাঙ্গালা দেশে ‘উর্দুকে কখনও প্রশ্রয়" দেওয়া যায় না। “গৃহের পার্শ্বে উর্দুর 
কলহাসি' নিত্যই শোনা যায়, তাহাতে বাঙ্গালী মুসলিমের “ন্নায়ুতন্ত্রীতে প্রতিধ্বনি জাগে 
না’। ‘মাতৃভাষাকে কেমন করিয়া” ভোলা খায়? “বিদেশ ভাষায় কাদিবার জন্য কে ... 
উপদেশ দেয়?’ দুনিয়াতে অনেক রকম অদ্ভূত প্রশ্ন আছে। “বাঙ্গালী মুসলমানের মাতৃভাষা 
কি? উর্দু না বাঙ্গালা?” এই প্রশ্নটা তাহার মধ্যে সবর্বাপেক্ষা অদ্ভুত!” বাংলা ছাড়া বাঙ্গালী 
মুসলিমের মাতৃভাষা আর কি হইতে পারে?২০ তাদের মাতৃভাষা বাংলা, “ইহা দিনের 
আলোর মত সত্য । গভীর প্রত্যয় ও দৃঢ়তাব্যগ্রক ঘোষণারও পরিচয় মেলে : 

মাতৃগর্ভ হইতে ভূমিষ্ঠ হইয়া প্রথম যে ভাষা আমাদের কর্ণকৃহরে প্রবিষ্ট হইয়াছে, যে 

ভাষা আমরা আজীবন ব্যবহার করি, যে ভাষায় আমরা সুখ দুঃখ, হর্ষ বিষাদ প্রকাশ করি, 

যে ভাবায় হাটে বাজারে, ব্যবসায় বাণিজ্যে এবং বৈষয়িক কার্যে কথোপকথন করি, 

__যে ভাষায় নিদ্রাকালে স্বপ্ন দেখি,__সেই ভাষা বাঙ্গালা। ... বাঙ্গালা ভাষা আমাদের 

মাতৃভাষা ৷ . 

বাংলার সপক্ষে বাঙ্গালী মুসলিম চূড়ান্ত রায় দিলেন। কিন্তু তৎসত্ত্বেও মুসলিম জাতীয় 
ভাবের পরিপুষ্ির জন্যে উর্দু ও আরবী ভাষার চর্চার অপরিহার্যতার কথাও বিশেষভাবে 
বলা হয়েছে। ‘আরবী ও উর্দুকে বাদ দিয়া’, বাঙ্গালী মুসলমানের ‘জাতীয় জীবনের প্রাণ 
প্রতিষ্ঠা করা সম্ভব নয়। বাংলা “মাতৃভাষা হইলেও, কখনো জাতীয় ভাষা হইতে পারে না 
.. আরবীকেই জাতীয় ভাষার পদে বরণ করিতে হইবে। মুসলমানের জাতীয় ভাষা যে 
আরবী, এ কথা ভুলিলে ... সৰ্ব্বনাশ হইবে।”২৫ 
আশরফ প্রতিবন্ধকতা কাটিয়ে বাংলা ভাষার দাবী সুপ্রতিষ্ঠিত করার সঙ্গে সঙ্গেই 

বাঙ্গালী মুসলিমের ভাষাগত আত্মপরিচয়ের সমস্যার সমাধান মেলে নি। তখন তার 
সামনে এসে দীড়াল মুসলিম ভাব ও আদর্শের উপযোগী বাংলা ভাষার প্রশ্ন। তাদের 
অনেকেই মনে করেন, 

মুসলমান যে বাঙ্গালায় কথা বলেন, তাহাতে আরবী পারসী শব্দ মিশান থাকে। ... 

ইহাদিগকে কখনও বর্জন করা যায় না। কারণ এই কথিত নিত্য ব্যবহৃত ভাষাই আমরা 

যে একদিকে বাঙ্গালী এবং অপর দিকে মুসলমান, ইহা নির্দেশ করিয়া দেয়।২৬ 
প্রচলিত বাংলা ভাষা ও সাহিত্যকে তারা এদিক থেকে মুসলিম ভাবাদর্শের অনুকূল বলে 
মনে করতে পারেন নি। আধুনিক বাংলা সাহিত্য “হিন্দু ভাবাপন্ন এবং, হিন্দু পণ্ডিত ও 
লেখকদের প্রচেষ্টায় “সংস্কৃতের দুহিতারূপে” নবজন্ম লাভ করেছে। ফার্সী “আজ রাজপ্রতাপ 
আড়হাতে লাগিয়াছেন।” ‘ধর্মের বিশিষ্টতার খাতিরে” সুপ্রচলিত ফারসী ও আরবী শব্দ 
“বর্জন করিয়া যে ভাষা হইবে, তাহা “সাধু” হইতে পারে, কিন্তু বাঙালী মুসলমানের 

মাতৃভাষা তাহা নহে। সুতরাং বাংলা ভাষাকে নিজেদের প্রয়োজনের ‘উপযোগী’ করেও 
এই ভাষায় নিজেদের “স্বতন্ত্র স্থান’ সৃষ্টি করে নেওয়ার ব্যাপারে প্রায় সকলেই একমত 
ছিলেন। ১৮৯৫ খ্রিস্টাব্দে নুর-অল-ইমান পত্রিকার প্রচেষ্টায় “দুগ্ধ সরোবর” নামক একটি 
‘কওমী পুস্তিকা’ প্রকাশিত হলে জনৈক “খবরের কাগজওয়ালা হিন্দু ঠাট্টা করিয়া” লেখেন, 
“মুসলমানের বাবুরচি খানার পৰ্‌ দুগ্ধ হিন্দুর অস্পৃশ্য, এইজন্য আমরা এই দুগ্ধের আস্বাদ 
লইতে পারিলাম না।” এই মনোভাবের প্রতিক্রিয়া স্বরূপ বাঙালী মুসলিম লেখকের “কর্তব্য” 
হিসেবে বলা হয় যে “তাহারা যথাসাধ্য বাঙ্গালা ভাষার মস্তকে ও অঙ্গে ইসলামী পোশাক 
এবং তাজ বা টুপী বজায় রাখেন।”২৭ 


ভাষা ও সাহিত্যে “স্বাতন্ত্য বজায় রাখার পরিকল্পনার মধ্যে আরবী লিপিতে বাংলা 
লেখার পরামর্শও দেওয়া হয়েছিল। এটিকে অবশ্য প্রায় সঙ্গে সঙ্গেই “অসম্ভব” বলে বাতিল 
করা হয়। আরবী ফারসী শব্দের “অবাধ” প্রচলনেরও যে কিছু কিছু দাবী ওঠে তাও বিশেষ 
সমর্থন লাভ করেনি। বাংলার পরিবর্তে “আরবী বা উর্দূ শব্দ ব্যবহার করার সঙ্গে যেন 
জাতীয়তা বা ধার্মিকতার একটা অন্ধ মনোভাব সংশ্লিষ্ট রহিয়াছে। ... বাঙ্গালা ভাষার প্রতি 
একটা হৃদয় নিহিত স্বাভাবিক মমতা যেন আমাদের নাই ...।” “ভাষাকে মুসলমানী করিবার 
চেষ্টায় শক্তিক্ষয় না করিয়া’ বাংলা ভাষার ‘ভাবের ঘরে মুসলমানীর প্রাণ প্রতিষ্ঠা করা লক্ষ 
গুণে প্রয়োজন।'২* একদিকে সংস্কৃত ও অপর দিকে আরবী-ফারসী ঘেঁষা বাংলা ভাষা 
সৃষ্টির ‘ধর্মীয়’ প্রচেষ্টার কবল থেকে বাংলা ভাষাকে বাঁচাবার আহ্বান জানান বিদগ্ধ ভাষাবিদ 
মহম্মদ শহীদুল্লাহ : 
এক শ্রেণীর কাছে বাঙ্গলা ভাষা বলতে বোঝায় অনুস্বর বিসর্গ ছাড়া সংস্কৃত। বাঙ্গলার 
সৌভাগ্য যে সে শ্রেণী এখন এক রকম লোপ পেয়েছে। তেমনি অন্যদিকে আর এক 
শ্রেণী আছে, তাদের কাছে বাঙ্গলা মানে আরবী-ফারসী-উর্দু-বাঙ্গলার এক অপূর্ব 
খিচুড়ি। ... এই দুই দলের হাত থেকে বাঙ্গলা ভাষাকে রক্ষা করতেই হবে। তবেই 
বাঙ্গলার প্রাণ বাচবে। ... আমরা জীবন্ত বাঙ্গলাকেই চাই, তার ভূতকে নয়।২৯ 


চার 


মধ্যবিত্ত শ্ৰেণীভুক্ত বাঙ্গালী মুসলিম বুদ্ধিজীবী গোষ্ঠীর সবচেয়ে বড় অবদান হল ইসলাম 
ধর্ম ও বাঙ্গালী কৃষ্টির দুটি সমান শক্তিশালী শ্রোতধারার সঙ্গম সন্ধান। আশরফ-তুল্য 
দ্বীপাস্তরিতের মনোভাব ও দৃষ্টিভঙ্গী অস্বীকার করে, বঙ্গভূমি ও ভাষার দাবী প্রতিষ্ঠার মধ্যে 
তার ভিত্তিভূমি রচিত হয়। সে ভিত্তিভূমির ওপরে একদিকে বাঙ্গালী মুসলিম কৃষ্টির ইমারত 
গঠন ও অপর দিকে এই নবলব্ধ সাংস্কৃতিক চেতনার রাজনৈতিক স্বীকৃতি আদায় ও 
রূপদানের দ্বৈত কাজে ঠিক সেই কারণেই এই মধ্যবিত্ত শ্রেণীর ভূমিকাই মুখ্য হয়ে দাঁড়ায়। 
তাদের প্রচেষ্টায় এক্ষেত্রেও দ্বিধা দ্বন্দের সুস্পষ্ট ছাপ রয়েছে। দেশ ও দেশীয় ভাষার 
স্বীকৃতির মধ্যে তারা বলিষ্ঠতার পরিচয় নিঃসন্দেহে দিয়েছেন। কিন্তু ইসলামী ও বাঙ্গালী 
পরিচয়ের অর্থপূর্ণ সমন্বয়ের ভিত্তিতে বাঙ্গালী মুসলিম কৃষ্টির রূপ বলিষ্ঠ তুলিতে আঁকা 

সম্ভব ছিল না। তার জন্যে প্রয়োজন ছিল যে প্রজ্ঞা ও প্রেমভিত্তিক সৃষ্টিধর্মী সাংস্কৃতিক 
প্রতিভা তার অধিকারী এঁদের মধ্যে খুব বেশি ছিলেন না। ফলে এঁদের অধিকাংশের প্রচেষ্টা 
কুঠিত, দ্বিধাজড়িত ও শেষ পর্বস্ত ভারসাম্যবর্জিত। 
বেশির ভাগ ক্ষেত্রেই এঁদের মুসলিম চেতনা প্রবলতর ও মুখরতর হয়ে উঠেছে। এই 
মুসলিম সত্তার পরিপুষ্ঠিতে উনিশ শতকী বঙ্গের সামাজিক পরিবর্তন কিছুটা রসদ যুগিয়েছিল। 
এই শতকের মধ্যভাগ থেকে আশরক অর্থনৈতিক অবস্থার অবনতি ঘটতে আরম্ভ হলে 
শিক্ষিত উচ্চ চাকুরীজীবীর বৈবাহিক সম্বন্ধ স্থাপনের সূচনা হয়। এই পরিবর্তিত সামাজিক 
পরিপ্রেক্ষিতে আশরফ-এর বহির্মুখী সাংস্কৃতিক দৃষ্টির কিছুটা পরিবর্তন প্রয়োজনীয় হয়ে 
পড়ে । এই সামাজিক প্রয়োজনের সঙ্গে যখন রাজনৈতিক কারণ যুক্ত হয়ে 
আশরফ-আতরক-এর ব্যবধান সংকোচনের প্রয়োজন দেখা দেয় তখনই আশরফ মহলে 
বাংলা ভাবার স্বীকৃতির প্রশ্ন আলোচিত হয়। ১৮৮১ খ্রিস্টাব্দে “বঙ্গে মুসলিম ভবিষ্যৎ" 
উচ্চশ্রেণীর মুসলিমের পক্ষে বাংলা ভাষা গ্রহণে আপত্তি বা অসামর্থোর ফলে নিম্ন 
শ্রেণীর মুসলমানের সঙ্গে তাদের সম্পর্ক ব্যাহত হয়েছে। আমরা বাংলা শিখি না, 
অপরপক্ষে আমাদের নিম্ন সমাজ ফারসী, এমন কি হিন্দুস্থানী শিক্ষায়ও অপরাগ। তাই 
এ অবস্থায় একাত্মবোধ বা যৌথ প্রচেষ্টার কোন উপায় নেই।* [লেখকের অনুবাদ |] 
আতরফের প্রতি এই আশরফ মনোভাবকে উদ্দেশ্য করেই আরেকজন লেখক বলেছেন 
যে এঁরা প্রকৃতপক্ষে মুসলমান নন, তবে রাজনৈতিক ও অন্যান্য কারণে এদের মুসলিম 
বলা সঙ্গত।”১ 
আশরফ শ্রেণীর বা তার এক অংশের সঙ্গে স্থানীয় মুসলিম সমাজের সংযোগ সাধনের 
প্রয়োজনের কারণ যাই হোক, এই উদ্দেশ্য সাধনে বাংলা ভাষা অপেক্ষাও ধর্মীয় এক্যের 
ওপরে গুরুত্ব দেওয়া দুপক্ষের কাছেই সহজতর মনে হয়। উনিশ শতকের শেষ পাদ থেকে 
আশরফ শ্রেণীভুক্ত অনেক আলিম শুধু বাংলা ভাষায় ধর্ম বিষয়ক রচনায় হাত দেন নি, 
বহু ক্ষেত্রে সমসাময়িক মুসলিম বাংলা পত্র পত্রিকার প্রতিষ্ঠা, পরিচালনা বা সম্পাদনায় 
তারাই অগ্রণী হয়ে ছিলেন। এই পরিস্থিতিতে শিক্ষিত মুসলিমের রচনায় ও চেতনায় তাই 
ধর্মবোধের কিছুটা আধিক্য স্বাভাবিক মনে হয়। এর আরেকটি কারণও চোখে পড়ে। 
শিক্ষিত মধ্যবিত্ত বাঙ্গালী মুসলিমের আত্ম-চেতনা উন্মেষের কালে তাদের চোখে স্বাভাবিক 
কারণেই বড় হয়ে পড়ে তুলনামূলকভাবে শিক্ষিত হিন্দু-বাঙ্গালী মধ্যবিত্তের সামাজিক ও 
অর্থনৈতিক প্রতিষ্ঠা ও গৌরব। ব্রিটিশ শাসকগোষ্ঠীর তরফ থেকে উইলিয়ম হান্টার ও 
তার মতানুসারী আশরফ শ্রেণীভুক্ত মুসলিম নেতৃবর্গ এর আগেই এই পরিস্থিতির জন্য 
দায়ী করেছেন ব্রিটিশ শাসন ও শাসননীতির ফলে মুসলিমের দুর্দিন ও হিন্দুর সুদিনকে।২ 
অধিকাংশ বাঙ্গালী মুসলিম লেখকের চিন্তাধারা এই একই আবর্তে প্রবাহিত হয়েছে। 


৬৮ 0. ইসলাম ও বাঙালি মুসলমান সমাজ 


এ প্রসঙ্গে মনে রাখা বিশেষ প্রয়োজন বে হিন্দু বাঙ্গালীর ক্রমবর্ধমান ধর্ম ও কৃপ্টিভিত্তিক 
জাতীয়তাবোধ বাঙ্গালী মুসলিম কৃপ্টির স্বচ্ছন্দ প্রকাশ ব্যাহত না করে পারে নি। বাঙ্গালী 
মুসলিম সাংস্কৃতিক ও রাজনৈতিক চিন্তা ও প্রচেষ্টার হিন্দু বাঙ্গালীর সংকীর্ণচিন্ততা ও 
অসহযোগিত।র বিরুদ্ধে যে ব্যাপক অভিযোগ ও বিক্ষোভ লক্ষ্য করা যায়, তার অনেকখানিই 
এদিক থেকে বোঝবার চেষ্টা না করলে ভুল হবে। দ্বেষ, হিংসা বা ক্রোধের বশবর্তী না 
হয়ে বুদ্ধিগ্রাহ্য বিচারের সাহাব্যেও বাঙ্গালী মুসলিমের মধ্যে বীরা সমস্যাটিকে পর্যালোচনা 
করার চেষ্টা করেছেন, তাদেরও মনে হয়েছে যে বঙ্গে “ক্রমবর্ধমান মুসলমান মধ্যবিত্তের 
সমস্যাকে সুপ্রতিষ্ঠিত হিন্দু মধ্যবিত্ত সহানুভূতি ও দরদ দিয়ে দেখেনি ...।*১ বেশীর ভাগ 
ক্ষেত্রে যীরা সমস্যার আলোচনার মুখ্যত আবেগাশ্ররী হয়েছেন তাদের কথায় হিন্দু বাঙ্গালী 
সম্পর্কে যে মনোভাব প্রকাশ পেরেছে তাকে সোজাসুজি কোন বিশেষ সংজ্ঞার আখ্যাত 
করার অসুবিধে রয়েছে। কেননা এ মনোভাব একটি জটিল মানসিক অবস্থার সৃষ্টি বলে 
এখানে বিবিধ আবেগ ও চিন্তার বিচিত্র সমাবেশ ঘটেছে। এখানে ঘৃণা, বিদ্বেষ, ক্রোধ, 
পরশ্রীকাতরতা, অপমান ও হীনম্মন্যতাবোধ, অভিমান ও হতাশা সকলেরই সংমিশ্রণ 
রয়েছে। অনেক ক্ষেত্রে মুসলিম আত্মচেতনা হিন্দু বাঙ্গালীর জাগতিক জীবনের সঙ্গে 
তুলনামূলক বিচারের সমার্থক হয়ে দাড়িয়েছে। এই দৃষ্টিকোণ থেকে জীবনের নানান ক্ষেত্রে 
তিক্ততা প্রকাশ পেয়েছে তাদের সুরে এবং ততখানিই তারা আত্মানুসন্ধানের সৃষ্টিধর্মী 
দায়িত্ব থেকে দূরে সরে এসেছেন। তুলনামূলক বিচারে মুসলিম অধোগমনের চিন্তা এবং 
তার প্রতিক্রিয়া হিসাবে শিক্ষিত হিন্দু বাঙ্গালীর অর্থনৈতিক ও রাজনৈতিক স্বার্থপরতা ও 
ধৰ্মীয় সংকীৰ্ণতা ও পক্ষপাতিত্বের প্রশ্ন তাদের মানসিকতাকে এমন সামগ্রিকভাবে আচ্ছন্ন 
করেছিল যে বাঙ্গালী মুসলিম কৃষ্টির রূপচর্চার মৌলিক জিজ্ঞাসাগুলি এঁদের অধিকাংশের 
মন ও চিন্তায় প্রত্যক্ষ অংশগ্রহণ করতে পারেনি। একটি বিশেষ দৃষ্টিকোণ থেকে সমস্যার 
সামগ্রিক চরিত্র ব্যাখ্যা করার এই প্রবণতার ফলে এই পর্যালোচনা অনেকাংশেই একদেশদর্শী, 
আংশিক এবং হয় আত্মরক্ষামূলক, নয় আক্রমণাত্মক হয়ে উঠেছে। 

বাঙ্গালী মুসলিমের অনপ্রসরতার চিন্তা দিয়েই এই আত্মচেতনার উদ্বোধন ঘটেছে বলে 
মনে হয়। “দেশের পর দেশ, জাতির পর জাতি উন্নতির পথে” ছুটে চলেছে, “কেবল বঙ্গীয় 
মুসলমানগণ কেন পিছনে পড়িয়া?’ বাঙ্গালী মুসলিম সমাজ “আসন্ন ধ্বংসের পথে তীব্র 
গতিতে ধাবিত ... ৷’ চতুর্দিকেই “জড়তা এবং নিজ্জীবিতার পূর্ণ আধিপত্য দৃষ্ট হয়।” সমগ্র 
“বঙ্গদেশের অবস্থা পর্যালোচনা” করে “মুসলমানদের হীনতারই সংবাদ’ পাওয়া যায়। এই 
চেতনা ও চিন্তার সূত্র ধরেই হিন্দুর সঙ্গে তুলনার প্রশ্নটি মনে জেগেছে। “হিন্দু সকল স্থানেই 
প্রধান, মুসলমান সকল স্থানেই গোলাম’ মুসলিম সমাজকে কশাঘাত করে মনে করিয়ে 
দেওয়া হয়েছে : 

এখন হিন্দু অর্থশালী জমিদার, তুমি তাহার প্রজা, সে ধনী, তুমি খণী, সে, উকিল 
মোক্তার, তুমি মকেল, সে হাকিম, তুমি আসামী। ... তোমার ভাতের হাঁড়ি গড়াইয়া 

দেয় হিন্দু কুমার, তোমার হাল তৈয়ার করে হিন্দু কামার, তোমার কাপড় যোগায় হিন্দু 
দোকানদার, তোমার থালা-বাসন করিয়া দেয় হিন্দু কাসারি, তোমার গহনা নির্মাণ 
করিয়া দেয় হিন্দু স্বর্ণকার ... তোমার নুন মসলা যোগাইরা দেয় হিন্দু বেনে, তোমার 
দুধ-দধি যোগান দেয় হিন্দু গোয়ালা, তোমার মিঠাই প্রস্তুত করিয়া দেয় হিন্দু ময়রা, 
তোমার নখ, চুল কাটিয়া দেয় হিন্দু নাপিত, ... কাজেই তোমার একমাত্র চাষের আয় 
তাহারা লুটিয়া বাটিয়া লইতেছে এবং তুমি পলে পলে মরণের পথে সৌরগতির ন্যায় 
দ্রুত অগ্রসর হইতেছ ...1%5 
জীবনের প্রতিটি ক্ষোত্রে হিন্দুর অগ্রগতি ও প্রতিযোগিতার মনোভাব লক্ষ্য ও আবিষ্কার 
করতে গিয়ে কারুর চোখে পড়েছে কলকাতায় গেলে দীঘিতে সম্তরণ প্রতিযোগিতায় কৃতি 
হিন্দু বালকের একাধিপত্য ৷ শরীর চর্চাতেও হিন্দুকে অগ্রণী মনে করে কেউ মুসলমান সমাজকে 
‘ভীত ও চমকিত’ না হবার উপদেশ দিয়েছেন এবং আশ্বাসের বাণী শুনিয়েছেন : 
কোরাণের মতে “একজন মুসলমান একজন বা তদুর্ঘ কাফেরের সমান ...।৮১ 
সরকারী ছুটির তালিকার দিকে তাকিয়ে “উল্লেখযোগ্য জাতি’ হিসাবে বাঙ্গালী মুসলিমের 
স্বীকৃতির অভাবও লক্ষ করা হয়েছে, এবং বাৎসরিক ৮৩ দিন ছুটির অর্ধাংশ তাদের 
“উৎসবাদিতে ব্যয়িত হউক’ এই দাবী উঠেছে ।*১ 
তুলনামূলক দৃষ্টিতে এই অনগ্রসরতার কারণ অনুসন্ধান করতে গিয়ে এঁরা অনেকেই 
হিন্দুর বিশেষ দায়িত্বের প্রশ্ন তুলেছেন এবং হিন্দু মনোভাব ও আচরণের তীব্র নিন্দা 
করেছেন। মুসলিমের প্রতি হিন্দুর ‘অবজ্ঞা’, “হেয় দৃষ্টি’ ও ‘ঘৃণা'র প্রসঙ্গ বারে বারে 
আসছে। হিন্দুকে ‘স্মরণ’ করিয়ে দেওয়া হয়, “মুসলমান রাজত্বের দিনে’ তারা “আমাদের 
করুণার ভিখারী” হয়ে গৌরবাধিত হ'ত, তবে ‘আজ হিন্দু ... কেন ঘৃণা করে?” সাধারণত 
“হিন্দু মাত্রেই ... মুসলমানের নাম শ্রবণ করিবামাত্র উৎকট ঘৃণায় ও অবজ্ঞায় নাসিকা 
কুঞ্চিত’ করেন। মুসলমানের “স্পর্শে হিন্দুর জল অস্পৃশ্য হওয়া বা হিন্দু কর্তৃক 
“মোসলমানদিগকে “যবন”, “ল্লেচ্ছ', “পাতি নেড়ে” প্রভৃতি ... মধুর বাণীতে আপ্যায়িত’ 
করার মনোভাবের মধ্যে এই ঘৃণার প্রকাশ তারা লক্ষ্য করেছেন। হিন্দুর ‘অস্পৃশ্যতা’, 
মুসলিমের “গো-কোরবাণীতে বাধা', “মসজিদ সমুখে বাদ্য” ইত্যাদি কার্যকলাপে তাদের 
‘ধৰ্ম্ম বিশ্বাসের সঙ্কীর্ণতা’ পরিস্ফুট! হিন্দুর “ঘৃণিত স্বার্থপরতা” ও ‘কপট বন্ধুত্ব ও 
ভ্রাতৃভাব'__এর প্রমাণ : “একদিকে মুসলমানদিগকে “ভাই ভাই” বলিয়া আদরে 
আহান ... অন্য দিকে হিন্দু জমীদার ও অপরাপর শ্রেণীর হিন্দুদিগের ভীষণ অত্যাচারে 
দরিদ্র মুসলমানগণ জর্জ্জরিত।' “আজ মুসলমানকে ঘৃণা করে দূর ছাই করছি, লাথি ঝাটা 
মারছি’ অথচ খদ্দর পরে দেশ প্রেমিক সেজে বেড়াচ্ছি ...।” “দূর্বল মোসলমানের” ওপর 
হিন্দু মহাজনের অত্যাচারের প্রশ্নও এখানে এসেছে। সরকারী চাকুরী ও স্বায়ত্তশাসন সম্পর্কিত 
“পদগুলিতেও মুসলমানের কোন অধিকার আছে বলিয়া বোধ হয় না। যেন তেন প্রকারে 
মুসলমানকে বাদি দিয়া হিন্দুরাই প্রায় সমুদয় পদগুলি ভোগ দখল করিতেছেন। “নিজ 
স্বার্থের বেলায়" হিন্দু “পাঁচ কড়ায় গণ্ডা’ ও মুসলিমের ক্ষেত্রে “তিন কড়ায় গণ্ডা গোনেন ...।”* 

মুসলিম বিদ্বেষের চূড়ান্ত পরিচয় হিসেবে হিন্দু বাঙ্গালী লেখক ও সাহিত্য মুসলিম 
মানসে প্রবল বিক্ষোভের সৃষ্টি করেছে এবং নিদারুণভাবে ধিকৃত হয়েছে। হিন্দু-মুসলিম 
বিবাদের কারণ নির্ণয়ে হিন্দু রচিত বাংলা সাহিত্যে “মুসলিম লাঞ্ছনা'র বিবরটি অনেকের 
দৃষ্টিতে প্রথম ও প্রধান স্থান অধিকার করেছে। এই সাহিত্যকে "মুসলিম বিদ্বেবের ভিত্তির 
উপর প্রতিষ্ঠিত" মনে করে এবং এতে “মুসলিম হিংসার বান" প্রবাহিত হতে লক্ষ করে হিন্দু 
সাহিত্যের মধ্যেই ‘মোছলেম হিংসার সূত্রপাত হয়’ বলে সিদ্ধান্ত করা হরেছে। “নাটকে, 
উপন্যাসে, তথাকথিত ইতিহাসে, এমন কি, স্কুল পাঠ্য পুস্তকেও' মুসলিম রাজন্যবর্গ, তাদের 
শাসননীতি এবং বেগম ও বাদশাহজাদীদের “বিকৃত অবস্থায়’ ও “কুৎসিৎ আকারে’ এমনভাবে 
চিত্রিত করা হয়েছে যা “মুসলমানের পক্ষে একেবারেই অসহনীয়!’ এই প্রসঙ্গে বঙ্কিমচন্দ্র 
হেমচন্দ্ৰ, ঈশ্বরগুপ্ত, রঙ্গলাল, নবীনচন্দ্র ও দ্বিজেন্দ্রলালের নাম বিশেবভাবে উল্লিখিত হয়েছে। 
- সকলেই মুসলমান জাতিকে পৈশাচিক গালাগালি দিতে এবং তাহাদের গৌরবাদ্ধিত 
পূর্বপুরুষগণকে কুৎসিত চিত্রে অঙ্কিত করিতে কিছুমাত্র কসুর করিতেছেন না। দিল্লির 
মুসলমান বাদশাহগণকে তাহাদের মর্ম্মর খচিত শান্ত সমাহিত গোর হইতে উঠাইয়া 
উপন্যাস ও কাব্যের পৃষ্ঠায় দুর্দান্ত, অত্যাচারী, কদাচারী, পিশাচ এবং ঘৃণিত কাম কুক্ধুর 
রূপে চিত্রিত করিয়া আনন্দ উপভোগ করিতেছেন এবং তাহা নাটকাকারে কলিকাতা 
এবং মফঃস্বলের নানা স্থানে অভিনীত হইয়া অগণ্য হিন্দু দর্শকের ‘বাহবা’ লাভ 
করিতেছে। ... 
তাহারা অসূর্যম্পশ্যা বাদশাজাদীগণকেও হেরেমের নিভৃত কক্ষ হইতে টানিয়া বাহির 
করিয়া, গাঁজাখুরী কল্পনা বলে কাহাকেও বা পার্বত্য মুষিক, নারী-হস্তা, নরপিশাচ 
শিবাজীর প্রণয়াকাডিকিনী কাহাকেও বা শুকরভোজী রাজপুতের প্রেমাভিলাষিণী [রূপে] 
.” চিত্রিত এবং থিয়েটারে অভিনয় করিয়া বিমল আনন্দ উপভোগ করিতেছেন। ... হিন্দু 
লেখক, হিন্দু বক্তা, হিন্দু কবি, হিন্দু ওপন্যাসিক মাত্রই যেন যবনের মুণ্ডপাত করিতে 
জন্মগ্রহণ করিয়াছেন... 
চক্ষু মেলিয়া চাহিয়া দেখ, প্রত্যেক হিন্দু লেখকই এক একটি মুসলমান শক্র, দ্বিতীয় 
বদ্ধিম বা দ্বিতীয় নবীনচন্দ্র।” 
হিন্দু রচনায় “মহাবীর বখতিয়ারের মত উদার নরপতিকে” ও “রাজর্ষি আলমগীর 
আওরঙ্গজেবকেও কাল্পনিক দাসীদের দ্বারা ঝাড়ু মারা হইয়াছে এবং দাড়ি ধরিয়া পাকা 
পাকড়ানো হইয়াছে।” হিন্দুর এই ব্যবহার মোসলমানদের প্রাণে প্রজ্বলিত হুতাশনের ন্যায় 
দাউ দাউ করিয়া জুলিতেছে ...। অন্য দিকে এর ফলে “হিন্দু সাহিত্য আমাদের শিক্ষিত 
মধ্যে ... গাথিয়া দিয়াছে” এর পরিণতি এই যে “ক্রমে তাহারা নিজের জাতির উপর বিশ্বাস 
হারান ...!' ধর্মীয় জাতি চেতনার আলোকে সাহিত্য ও সাহিত্যিকের মূল্য নির্ধারিত হয়েছে। 
হয়েছে। অন্য দিকে রবীন্দ্রনাথের রচনায় “এত ইসলামী ভাব ও আদর্শ আছে যে তাহাকে 

অনায়াসে মুসলমান বলা চলে।’ আবার কারও মতে, ... ‘আমরা দৃঢ়তার সহিত বলিতে 
পারি যে, পার্সী বা উদ্দুর দ্বিতীয় ও তৃতীয় স্তরের অনেক কবি গীতাগ্তলির ... অপেক্ষা 
অনেক উচ্চস্তরের জ্ঞান, ভাব ও কল্পনার সমাবেশ সাধনে এবং মধুরতর রস সৃষ্টিতে সমর্থ 
হইয়াছেন ।”৯ রবীন্দ্রনাথের চীন ও জাপান ভ্রমণের প্রসঙ্গে ইসলাম-দর্শন-এর নিস্নোক্ত 
মন্তব্যের মধ্যেও একই মানসিকতা খুঁজে পাওয়া যাবে : 
পৌরাণিক যুগের দিপ্নিজয়ী বিশ্ববীরের মত “বিশ্বকবি” রবীন্দ্রনাথ “অসীম অনন্ত এবং 
অখিল নিখিলের অফুরন্ত ভূঘাভরা কাগুনি প্রেম” খাওয়াইতে খাওয়াইতে, স্বদেশবাসীর 
মুখে অরুচি ও উদরে অজীর্ণ জন্মাইয়া দিয়া, তাহার অক্ষয় ভাণ্ডারের “বিশ্বপ্রেম” 
বিতরণ করিবার জন্য এখন এই শেষ বয়সে “অসীম” উৎসাহের সহিত দেশে বিদেশে 
ছুটাছুটি আরন্ত করিয়াছেন। সম্প্রতি তিনি চীন ও জাপানে গিয়া এক পশলা “বিশ্বপ্রেম” 
খয়রাত করিয়া আসিয়াছেন। কিন্ত প্রাচ্যের অরসিক চীন ও জাপান তার “অসীম অনন্ত 
বিশ্বপ্রেম”র মহিমা সব্যকরূপে উপলব্ধি না করায় তিনি “অখিলের অতৃপ্তি” ও “নিখিলের 
বিরক্তি ভাজন” হইয়া ক্ষুণ্ন মনে দেশে ফিরিয়া আসিয়াছেন।১০ 
অপরদিকে, অক্ষয়কুমার মৈত্রেরের রচনার সাহায্যে সিরাজ উদ্‌-দৌলা ও মীর কাসিমের 
‘কলঙ্ক বিমোচিত হওয়াতে’ তাহার “তথা উদার হিন্দু লেখকগণের প্রতি’ মুসলিমের 
“অন্তরের অন্তঃস্থল" থেকে “গভীর কৃতজ্ঞতা প্রকাশ’ করা হয়েছে। তৈমুর লঙকে “যবন 
কুলাঙ্গার দুবৃত্ত ও অর্থলোভী” হিসেবে চিত্রিত করার প্রবণতার বিরুদ্ধে লেখনী ধারণ করে 
দীনেশচন্দ্র সেন “অধঃপতিত মুসলমানের প্রতি' যে ‘অনুরাগ’ প্রকাশ করেছেন তার জন্যে 
তার প্রতি "মুসলমানের শ্রদ্ধা ভক্তি” প্রকাশ ও তার ‘দীর্ঘ জীবন’ কামনা করা হয়েছে। এই 
দৃষ্টিকোণ থেকেই মুসলিম লেখকেরও মূল্যায়ন করা হয়। মীর মোশারাফ হোসেন ‘বঙ্কিমচন্দ্র 
অপেক্ষাও শ্রেষ্ঠ' বলে পরিগণিত হয়েছেন, কেননা একদিকে তার ভাষা “ব্ষিমের ভাষা 
অপেক্ষা সহজ ও সরল অথচ তেজপূর্ণ” এবং অন্যদিকে তার রচনা “হিন্দু মোছলমান ও 
ও তিনি নিঃসন্দেহে “জাতীয় কবি’। মুসলিম “জাতীয়ভাব' ও “আদর্শ প্রচারের কাজে 
“সর্বপ্রথম” উল্লেখনীয় সাহিত্যিক-__ মোজাম্মেল হক। তার রচনার মাধ্যমেই মুসলিম “মনে 
জাতীয় আদর্শের একটি ছাপ পড়িয়াছিল।” এই ধর্মীয় জাতি আদর্শের বিচ্যুতির ক্ষেত্রে 
মুসলিম সাহিত্যিক কঠোর নিন্দা ও সমালোচনার সম্মুখীন হয়েছেন। কায়কোবাদের 
“হাশ্মশান কাব্য’ সম্পর্কে “ঘোর আপত্তি হয় এর নামকরণেই : ‘শ্মশান মুসলমানের 
জাতীয় জীবনের জিনিষ, একথা কোন মুসলমান স্বীকার করিতে পারেন কি?’ তার রচনায় 
“মোসলমানাদর্শ বহুল পরিমাণে থাকা আবশ্যক ছিল।' কিন্তু “বড়ই পরিতাপের বিষয়, 
মুসলমান কবি এ বিষয়ে মুসলমান সমাজকে সম্পূর্ণ নিরাশ করিয়াছেন।” এই কাব্যের ‘বহু 
উপমা হিন্দু দেবতার কাহিনী হইতে গৃহীত, মুছলমান কবির কাব্যে ইহা কখনো অনুমোদন 
করা যায় না।' ধর্মের কষ্টিপাথরে সাহিত্যের মূল্য নির্ণয়ের এই প্রচেষ্টার প্রতি অঙ্গুলি নির্দেশ 

করে কায়কোবাদের জনৈক পক্ষ সমর্থক লেখেন : “কায়কোবাদ সাহেব বে বঙ্গীয় মুসলমান 
সমাজে লোকপ্রিয় হইতে পারিতেছেন না-_এর কারণ, এখনো বাঙ্গালী মুসলমান কাব্য 
রসাস্বাদনে অভ্যস্ত নহেন__নৈতিক উপদেশের গভীর নিনাদে এখনো তাহাদের কর্ণ বধির 
হইয়া আছে, কাব্যের মধুর ঝঙ্কার এখনো তাহাদের কর্ণে প্রবেশ লাভ করে না”? ধর্মভিত্তিক 
জাতীয় আদর্শের বিরুদ্ধে ‘বিদ্রোহের’ ধ্বজাবাহক কাজী নজরুল ইসলামের ক্ষেত্রে এই 
নিন্দা ও ধিক্কার চরম সীমায় ওঠে : 


এই উদ্দাম যুবক যে ইসলামী শিক্ষা আদৌ পায় নাই, তাহা ইহার লেখার পত্রে পত্রে 
ছত্রে ছত্রে প্রকাশ পাইতেছে। হিন্দুয়ানী ধারণায় ইহার মস্তিস্ক পরিপূর্ণ। হতভাগ্য যুবকটি 
ধৰ্ম্মজ্ঞান সম্পন্ন মুসলমানের সংসর্গ কখনও লাভ করে নাই ...। 
.. নরাধম ইসলাম ধর্ম্মের মানে জানে কি? খোদাদ্রোহী নরাধম নাস্তিকদিগকেও 
পরাজিত করিয়াছে। ... লোকটা শয়তানের পূর্ণাবতার। ইহার কথা আলোচনা করিতেও 
ঘৃণা বোধ হয়।... খাঁটি ইসলামী আমলদারী থাকিলে এই ফেরাউন বা নমরুদকে 
শুলবিদ্ধ করা হইত বা উহার মুগ্ডপাত করা হইত নিশ্চয়ই !*২ 
এই ‘হতভাগ্য ধর্ম্মদ্রোহী পাষণ্ড ... মরদুদ কাফেরের ন্যায় মুখে যা আসে তাই বলিয়া 
অভিশপ্ত ইবলিস অপেক্ষাও পামরতার পরিচয় দিয়াছে। নজরুল ইসলাম 


সমগ্র মুসলিম সমাজের নিকট অপরাধী । যাহাতে ভবিষ্যতে তিনি সংযমী হইয়া লেখনী 
ধারণ করেন অর্থাৎ ইসলামের অবমাননাকর কোন বিষয়ের উল্লেখ না করেন, তজ্জন্য 
তাহাকে এক্ষণে যথোচিত শাসিত করা সমাজের পক্ষে একটি কর্তব্য হইয়া 
পড়িয়াছে। ... যদি তিনি এখন হইতে সতর্কতা অবলম্বন না করেন, ... তাহা হইলে 
বিচারালয়ে আইনের সাহায্েও তাহাকে শাসিত করিতে হইবে। ... ইসলামের এইরূপ 
অবমাননা করিলে খোদার গজব সত্রই নাজেল হইবে ।*০ 
নজরুল প্রতিভার অকুণ্ঠ স্বীকৃতি জানিয়ে কেউ কেউ আশা প্রকাশ করেছেন যে “অতঃপর 
তিনি মোছলমান বৈশিষ্ট্যপূৰ্ণ সাহিত্য সৃষ্টি করিয়া বাঙ্গালা সাহিত্যকে সমৃদ্ধশালী করিয়া 
তুলিবেন।” তিনি “বাঙ্গালা কাব্যে এছলামী রূপ দিয়া, তাহাতে মোছলমানী প্রাণের প্রতিষ্ঠা 
করিবেন, মোছলমান সমাজ কাজির নিকট তাই চায় ...। আবার কেউ কবিকে সরাসরি পূর্ণ 
স্বীকৃত জানিয়েছেন : 
নজরুল ইসলাম বাঙ্গলার জাতীয় কবি। জাতির বেদনার কথাই তাহার কাব্যের ভিতর 
দিয়া প্রকাশ পাইতেছে। হিন্দু ও মুসলমান লইয়া বাঙ্গালী জাতি। সুতরাং এ জাতির 
বেদনার কথা প্রকাশ করিতে হইলে রচনায় ইসলামী ও হিন্দুস্থানী উভয় জাতির প্রকাশ 
ভঙ্গীর ছাপই দিতে হইবে ...।%৪ 


পাঁচ 

পারেনি। হিন্দু কৃপ্টির প্রভাবে মুসলিম কৃষ্টির স্বকীয়তা বিনষ্ট হওয়ার সম্ভাবনার প্রশ্নে উদ্বেগ 
ধরা পড়েছে: 
প্রভাবের মধ্যে নিজেকে হারিয়ে ফেলে, তখন সে জাতির রক্ষার আর উপায় থাকে 
না। বড় গাছের আওতায় পড়ে ছোট গাছ বেমন জীর্ণ শীর্ণ হয়ে অকালে প্রাণ হারায়, 
তেমনি প্রভাবান্িত জাতির সভ্যতার মোহে আচ্ছন্ন হয়ে বৈশিষ্ট্য হারা জাতি ধ্বংসের 
পাথারে তলিয়ে যায়। ভারতবর্ষে শক, হুণ প্রভৃতি অনেক বৈদেশিক জাতি এসেছে; 
আজ তাদের অস্তিত্বের অবশিষ্ট মাত্র নেই।৪৭ 
দরুণ তার নিজস্ব কালচারের আদর্শ গুলি সম্যক ভাবে বিকাশ লাভ করতে পারছে না!’ 
যীরা “5187 করে এই দুই কালচারকে এক করতে চান তাদের চেষ্টা ব্যর্থ হবে’, আর যাঁরা 
“তোড়জোড় করে এই দুই কালচারকে তাড়াতে চান, তাদের চেষ্টাও ব্যর্থ হবে।৪৬ 
রাজনৈতিক বা সামাজিক কারণে সাম্প্রদায়িক সম্প্রীতি ও মিলনের প্রয়োজনীয়তা 
স্বীকৃত হলেও ধর্ম ও কৃষ্টিগত বৈশিষ্ট্য অক্ষুণ্ন রাখার গুরুতর দায়িত্বের কথা বিশেষভাবে 
বলা হয়েছে। যদিও “বিভিন্ন ধর্্মাবলম্বীর সহিত সম্মিলনের জন্য মোসলমানকে অন্তরের 
সহিত যত্ন করিতে হইবে’, তবুও তাহাকে “নিজের ধর্ম্ম, নিজের সমাজ ও নিজের আদর্শের 
শ্রেষ্ঠত্ব ও গৌরবগুলি খুব দৃঢ়তার সহিত প্রদর্শন করিতে হইবে”। হিন্দু মুসলমানে “সম্মিলন 
প্রয়াসী হইলেও মুসলমানগণ তাহাদের ““মুসলমানত্ব” বিসর্জন দিয়া কখনই তাহা 
করিবেনা।' “মিলনপন্থী” হইলেও স্বীকার্য যে ‘প্রত্যেকেরই নিজ নিজ ধর্ম্ম প্রচারের অধিকার 
আছে।' হিন্দু মুসলিম “রাজনৈতিক স্বার্থ অবিচ্ছিন্নভাবে এক’, কিন্তু ‘ধর্ম্মনীতি সম্পূর্ণ 
বিপরীত”। সে কারণে ‘দুই সম্প্রদায় একত্র হইলে একের ধৰ্ম্ম কর্মের দ্বারা অপরের ধর্ম্ম 
নহে ।৪৭ 
এই ধৰ্মীয় সত্তার অভ্যত্তরেই অনেকে শুধু বাঙ্গালী মুসলিম আত্মজিজ্ঞাসার মূল সূত্র 
অনুসন্ধান করেন নি, সমস্যার সমাধানও খুঁজেছেন : 
আমাদের মজহাব ও কালচার সব্ব্ব শ্রেন্ঠ। আমরা সৰ্ব্ব শ্রেষ্ঠ উম্মত। ... আমাদের 
ইসলামী মজহাব ও কালচারের মধ্যেই আমাদিগকে বাঁচিতে হইবে। শরীয়ত ও সুন্নাতের 
পা-বন্দি দ্বারাই আমাদের কালচারের ভিত্তি মজবুত করিতে হইবে।*৮ 
পূর্বে মুসলিম সমাজের ‘কল্পনাতীত অভ্যুত্থান একমাত্র কোরাণ শরিফের প্রভাব দ্বারাই’ 
সম্ভব হয়। বর্তমানে তীরা “না কোরাণ বুঝিবার চেষ্টা করিতেছেন, না বুঝাইবার প্রয়াস 
পাইতেছেন।' তারই ফলে, “আধুনিক মোসলমানগণ এতদূর অধঃপতিত হইয়াছে ।৯ 
বাঙ্গালী মুসলিম অনগ্রসরতা সম্পর্কে নিজেদের দায়িত্বের প্রশ্ন সকলেই এড়িয়ে যাবার 
চেষ্টা করেন নি : 

সেদিন উচ্চপদস্থ এক মুসলমান রাক্রকর্মচারী আমাকে বলছিলেন, হিন্দুরা আমাদের 
ন্যায্য অধিকার কোন মতে দেবে না, আর ইংরেজ তা দিতে একান্ত কৃঠিত। বন্ধুবরের 
কথা শুনে তার প্রতি করুণায় আর মুসলমান সমাজের প্রতি অশ্রদ্ধায় অন্তর আমার ভরে 
গেল। ... অধিকার তার জন্যই, সে অধিকার হাসিল করবার এবং ভোগ করবার শক্তি 
যার আছে। আর কারও জন্য নয়; আর হলেও দুনিয়ার লোক তা স্বীকার করে না। 
পৃথিবীর ইতিহাস হচ্ছে এই মহাসত্যের ব্যাখ্যা।... [অনেকে] আকশোস করেন, 
মুসলমানদের মধ্যে সাহিত্য নাই; হিন্দুরা মুসলমানের অধিকার তাকে দিতে চায় লা; 
সরকার বাহাদুর মুসলমানের প্রাপ্য দিতে কৃঠিত এই সব নিয়ে। তারা বোঝেন না যে 
এসবের জন্য তারাই দায়ী, দায়ী আর কেউ নয়।০ 
“জাতিগ্রীতি', বা “একতার” অভাবকে “সমস্ত দুঃখের ও দুর্দশার মূল কারণ’ হিসেবে 
অনেকে মনে করেছেন। মুসলিম সমাজ “আত্মদন্দ্র আত্মকলহ, সামাজিক বাদ প্রতিবাদ এবং 
পরস্পর দ্বেষ ও হিংসা বহিতে দক্ষীভূত” ও “অকিঞ্চিৎকর স্বার্থ সাধনে ও ভোগ বিলাসে 
প্রমত্ত ...1 আবার কেউ লক্ষ্য করেছেন তাদের মধ্যে “জীবনী শক্তি, ... কর্মঠ হৃদয়, 
চিন্তাশীল মস্তিক্ক এবং উদ্দীপনা শক্তি'র অভাব। “কাহারও যেন আত্মার তেজ নাই-_মনে 
বল নাই ৷’ তাদের মধ্যে শিক্ষার অভাবের প্রশ্ন আলোচিত হয়েছে এবং একই প্রসঙ্গে “নিজ 
স্বার্থের সঙ্ধীর্ণ গণ্ডীর মধ্যে আবদ্ধ’ নব্য শিক্ষিত সম্প্রদায়ের দায়িত্বহীনতাকে কশাঘাত করা 
হয়েছে। এ জাতীয় বেশ কিছু লোকের চিস্তায় মুসলিমের ‘আত্মবিশ্বাসহীনতা’, 
'পরমুখাপেক্ষিতা' ও “হীনম্মন্যতার' কঠিন সমালোচনা হয়েছে। মুসলিমকে “বীচিতে ও 
বাঁচাইতে হইলে সর্বপ্রথম আমাদের মন হইতে এই inferiority ০০7121৩) বা হীন 
মানসিকতা ব্যাধি দূর করিতে হইবে ...।” “এই হীনতাসূচক মনোবৃত্তি বাঙালী মুসলমানের 
জীবনে অতি গভীর ভাবে শিকড় গেড়ে বসে আছে, আর তাদের উন্নতি, বিকাশ এবং 
প্রতিষ্ঠার পথে নানা প্রকার বিঘ্বের সৃষ্টি করেছে।*১ আরও সুস্পষ্ট ও ঝজুভাবে এই 
প্রশ্নটিকে তুলে ধরেছেন কাজী আবদুল ওদুদ : 
দুৰ্ভাগ্যক্ৰমে ভারতীয় মুসলমান আজও ভুগছে একটি মানসিক বিকৃতি থেকে, ইংরেজীতে 
তাকে বলা হয় inferiority ০01101৩. তারা সংখ্যায় অল্প, প্রভাবে খর্ব, এই চেতনা 
তাদের অন্তরে সঞ্চারিত করেছে একটি মানসিক অস্বস্তি। সেই মানসিক অস্বস্তির 
চশমার সাহায্যে জগৎকে যথাযথ ভাবে দেখা ভারতীয় মুসলমানের পক্ষে সম্ভব নয়1৭২ 
হুমায়ুন কবীরের মতে মুসলিম সমস্যাটি মূলত আত্মবিশ্বাসের অভাবজনিত : 
... যাহার মন স্বাধীন, আত্মবিশ্বাস যাহার প্রবল, সে কখনই অন্যের যাহা ভাল তাহা গ্রহণ 
করিতে দ্বিধা বোধ করে না। যাহার নিজের কিছু নাই, সেই অপরের জিনিষ লইতে 
দ্বিধা বোধ করে__পাছে তাহাতে তাহার নিজের সত্তাহানি হয়। ভারতবর্ষের মুসলমানেরও 
সেই দশা হইয়াছে। যতদিন তাহার প্রাণশক্তি সতেজ ছিল, আপনার উপরে বিশ্বাস ছিল, 
ততদিন সে অসঙ্কোচে বিনা বাধায় ভারতবর্ষকে আপন করিয়া লইয়াছে। আজ সে 
প্রাণশক্তি নাই বলিয়া এত বাধা, এত দ্বিধা, এত আশঙ্কার কথা উঠে 1 

এই আত্মজিজ্ঞাসা ও আত্মসমালোচনার সূত্র ধরে এক বৃহত্তর মানব চেতনায় উদ্বুদ্ধ হয়ে 
অখণ্ড বাঙ্গালী সত্তার প্রেরণা ও অনুভূতি কোন কোন প্রাণে স্পন্দন জাগিয়েছিল বলে লক্ষ্য 
করা যায়! একটি গোলাপ গাছ যেমন “সাধারণ উদ্ভিদের ধর্্ম অবহেলা করে গোলাপের 
গাছ রূপে আত্মপ্রকাশ করতে পারে না’ তেমনি “সাধারণ মানুষের ধর্ম অবহেলা করে 
আদর্শ মুসলমান, আদর্শ ভারতবাসী কিংবা আদর্শ বাঙালী’ হওয়া সম্ভব নয়। বাংলার হিন্দু 
মুসলমান “বাংলার অথবা বিশাল ভারতবর্ষের অংশ ভিন্ন আর কিছু নয়’, তাই তার 
“সাংস্কৃতিক জীবনের সার্থকতা লাভের পথ এই বিশাল সত্তার সঙ্গে গৃঢ যোগ উপলব্ধির 
ভিতর দিয়েই-_-ঝরণার সার্থকতা যেমন নদীর পুষ্টি সাধন করে ...।' বাঙ্গালী মুসলিমের 
“ধমনীতে বিদেশীর রক্তও আছে, আর এ দেশীয় রক্তও আছে; আর্য্যের রক্তও আছে, আর 
অনার্য্ের রক্তও আছে ...।” এই সব নিয়েই “আমাদের গৌরব করতে হবে, আর মনে 
রাখতে হবে, “এখন আমরা হচ্ছি বাঙালী ।” বাঙলার মঙ্গল হচ্ছে আমাদের আদর্শ ।* 
বঙ্গের “তরুণ মুসলিম'কে ওদুদ আহ্বান জানান : 
... বলুন, ... মানবজন্মের সহজ অধিকারে সব্ব্প্রথমে আমি মানুষ_-দেশ কাল জাতি 
ধর্ম নির্বিশেষে মানুষের আত্মীয়, তারপর, আমি মাটির সন্তান__মাটির প্রেমবন্ধনে 
দৃঢ়বদ্ধ হয়ে দীড়িয়েছি আমি আকাশের নীচে মাথা তুলে-_আমি বাংলার সম্ভান 
বাঙালী; আর শেষে বলুন, আমি মুসলিম-_-আমার মানবত্বের, বাঙালীত্বের সমস্ত 
মাধূর্ব্য ... এক পরম সার্থকতা লাভ করবে অমর বীর্ধ্য “তৌহীদ” ও সাম্যের ছন্দে। ...কিন্ত 
এই সত্যকার সার্থকতার পরিবর্তে দেশ কাল প্রভৃতির সমস্ত দাবীর প্রতি অন্ধ হয়ে ভারত 
বা বাংলার বুদ্ধিমন্ত মুসলমান আজ পর্যন্ত প্রাণপণ করছে সব্বাগ্রে মুসলমান হতে !-_ভিন্ন 
পরিবেষ্টন-বর্ধিত যুগ-যুগান্তরে শাস্ত্র ও সংস্কারের ভারবাহী মুসলমান হতে।-_যার 
অবশ্যান্তাবী ফল- ব্যর্থতা আর বিড়ম্বনা ।থ 


ছয় 


ব্রিটিশ আমলে বঙ্গে মুসলিম আত্মজাগরণের বিভিন্ন পর্যায়ে এই সম্প্রদায়ের ভিন্ন ভিন্ন 
সামাজিক গোষ্ঠীর ভূমিকা মুখ্য হয়ে দীড়ায়। উলেমা নেতৃত্বে অল্পশিক্ষিত বা অশিক্ষিত 
নিন্গশ্রেণী ও মধ্যবিত্ত শ্রেণীর মধ্যে আবদ্ধ শুদ্ধিবাদী আন্দোলনের ফলে মধ্যযুগীয় সম্বয়ধর্মী 
কৃষ্টি ও এতিহ্যের পরিপন্থী বিচ্ছেদধর্মী ইসলামী চেতনার বিকাশ ঘটে। অভিজাত আশরফ 
শ্রেণীর প্রচেষ্টায় একই ইসলামী সত্তার ব্যাপ্তি ও গভীরতা বৃদ্ধি পায়। সর্বশেষে, বাঙ্গালী 
মুসলিম আত্মপরিচয়ের দুই সমাধিকার ও সমগুরুত্বসম্পন্ন উপাদান-_ইসলামী ও বাঙালী 
সন্তা- শিক্ষিত মধ্যবিত্ত শ্রেণীর আত্মানুসহ্ধানের ফলশ্রুতি। এঁদের সাধনায় এই দ্বৈত 
সত্তার পরিচয় ধরা পড়লেও অধিকাংশের মনোদর্শনে এই দুই উপাদানের সার্থক ও 
সৃষ্টিধৰ্মী সমন্বয় ঘটেনি। 


এর কারণ অনুসন্ধান করলে এই সম্প্রদায়ের মধ্যে সামাজিক প্রভাবশালী ও বঙ্গবহির্মুঘী 
সাংস্কৃতিক মনোভাব ও দৃষ্টিভঙ্গীসম্প্ন আশরফ শ্রেণীর ভূমিকার কথা সর্বাগ্রে মনে হবে 

এবং সে বিষয়ে আমরা আলোচনা করেছি। এই আশরফ প্রভাবের পাষাণ বিদীর্ণ করে 
বাঙ্গালী সত্তার অঙ্কুরোদগম হয়। দ্বিতীয়ত, মুসলিম বাঙ্গালী আত্মচেতনার উন্দেবযূগে 
তথাকথিত ‘বাঙ্গালী কৃষ্টি'র অক্তর্নিহিত হিন্দু ধ্যান ধারণা, ভাব ও আদর্শ মুসলিম বাঙ্গালীকে 
অনুপ্রাণিত করার পক্ষে অনুকূল ছিল না। হিন্দু বাঙ্গালীর রচনায় তথাকথিত মুসলিম 
অবমাননার উত্তপ্ত বিষয়টি এ প্রসঙ্গে তাৎপর্যপূর্ণ মনে হয়। সবশেষে, এঁতিহাসিক পশ্চাৎ 
দৃষ্টির সাহায্য নিয়ে মনে হয় যে অর্থনৈতিক ও রাজনৈতিক কারণের সংযোগে এই 
দ্বৈতসত্তার সমস্যা জটিলতর হয়েছে। আদি মুসলিম বাংলা সাহিত্য পরিবেশিত তথ্যের 
ভিত্তিতে জানা যায় যে ষোড়শ শতকে এই দ্বৈত সত্তার গভীর সমন্বয় সাধন করেছিলেন 
মুসলিম “সাংস্কৃতিক মধ্যস্থৃতাকারী'রা বাংলা ভাষাকে ধর্ম ও কৃষ্টির প্রকাশ মাধ্যম হিসেবে 
বরণ করে এবং সমন্বয়ধর্মী এতিহ্যের গোড়াপত্তন ও পরিবর্ধন করে। কয়েক শতক ব্যাপী 
এই এতিহ্য বাঙালী মুসলিম জনসাধারণের মধ্যে অব্যাহত ছিল। উনিশ ও বিশ শতকের 
পরিবর্তিত রাজনৈতিক ও অর্থনৈতিক পটভূমিকায় তুলনামূলকভাবে ইংরাজী শিক্ষা ও 
আনুষঙ্গিক চাকুরি ও অন্যান্য ক্ষেত্রে শিক্ষিত হিন্দুর অগ্রগতির ফলে এই দ্বৈতসত্তার প্রচ্ছন্ন 
স্ববিরোধিতা প্রকট হয়ে পড়ে। বাঙালী হিন্দুর মোকাবিলায় বাঙালী মুসলিমের ধর্মীয় 
বৈশিষ্ট্যের উপরে ক্রমশ অধিকতর গুরুত্ব আরোপ করা হয়, যার ফলে শেষাবধি পাকিস্তান 
আন্দোলনে যোগদান করে মুসলিম তার বাঙালীত্বকে প্রায় অস্বীকার করে বসেন। আবার 
পাকিস্তান পর্বে অবাঙালী পশ্চিম পাকিস্তানীর মোকাবিলায় ধর্মীয় সত্তাকে আড়াল করে 
তার বাঙালী সত্তা ক্রমশ অগ্রবর্তী ভূমিকা গ্রহণ করে। বাঙালী মুসলিম বাঙলাদেশ পর্বেই 
সর্বপ্রথম তার নিজের ইতিহাসে শুধুমাত্র নিজের সম্মুখীন হয়ে এই দ্বৈত সত্তার স্বরূপ নির্ণয় 
করবেন। আর এই পরেই তার চূড়ান্ত ও কঠিনতম পরীক্ষা। 


উল্লেখপঞ্জি : 

১। দ্ৰষ্টব্য : এই লেখকের “ইসলাম ও বাঙ্গালী মুসলিম সমাজ ঃ ব্রিটিশ পর্ব-উচ্চ ও নিন্ন 
শ্রেনীর পরিপ্রেক্ষিত’, জিজ্ঞাসা, বর্ষ ১, সংখ্যা ৪, মাঘ ১৩৮৭/১৯৮০। 

২। সাদত আলী আখন্দ, ‘আলোচনা : বাঙ্গালী’, সওগাত বৰ্ষ ৬, সংখ্যা ৫, অগ্র : ১৩৩৫/ 
১৯২৮,,পৃঃ ৩৪২-৪। এই প্রবন্ধের বহু উদ্ধৃতি মুস্তাফা নূরউল ইসলাম, সাময়িক পত্রে 
জীবন ও জনমত ১৯০১-৩০ (ঢাকা, বাঙ্গালা একাডেমী, ১৯৭৭) নামক তথ্য বা দলিল 
সংকলনমূলক গ্রন্থে সম্পাদিতরূপে পাওয়া যাবে। 

৩। দ্রষ্টব্য : এই লেখকের “ইসলাম ও বাঙ্গালী মুসলিম সমাজ £ প্রাক-ব্রিটিশ পর্ব” জিজ্ঞাসা 
বর্ষ ১, সংখ্যা ১, বৈশাখ ১৩৮৭/১৯৮০। 

৪। মৌলবী শফিউদ্দিন আহমদ, ‘আভিজাত্য গৌরব (আশরাফ আতরাফ), সাম্যবাদী বর্ষ 
১, সংখ্যা ১, মাঘ ১৩২৯/১৯২২)। 


ইসলাম ও বাঙ্গালী মুসলিম সমাজ : ব্রিটিশ পর্ব ৭৭ 


৫। 


৯1 


১০। 


১১। 


১২। 


১৩। 


১৪। 


১৫। 


১৬। 


১৭। 


১৮। 


১৯। 
২০। 


২১। 
২২! 


২৩। 


সৈয়দ এমদাদ আলী, “আশরাফ-আতরাফ* সওগাত, বর্ষ ৭, সংখ্যা ৫, পৌষ ১৩৩৬/ 
১৯২৯। 

এ: এম: তোরাব আলী, “আশরাফ-আতরাফ" সওগাত বর্ষ ৬, সংখ্যা ১, শ্রাবণ ১৩৩৫/ 
১৯২৮। 

তোরাব আলী, পূর্বোস্ত। 

হামেদ আলী, “উত্তরবঙ্গের মুসলমান সাহিত্য’, বাসনা বর্ষ ২, সংখ্যা ১, বৈশাখ ১৩১৬/ 
১৯০৯। 

আবদুল হক চৌধুরী, “মুসলমান সম্প্রদায় ও তাহার পত্তন’, ইসলাম প্রচারক বর্ষ ৮, 
সংখ্যা ১১, মাঘ ১৩১৩/১৯০৬। 

সৈ: এ: আলী, ‘বঙ্গভাষা ও মুসলমান’, বঙ্গীয় মুসলমান সাহিত্য পত্রিকা বর্ষ ১, সংখ্যা 
২, শ্রাবণ ১৩২৫/১৯১৮! 

হা: আলী, পূর্বোক্ত। 

“বিবাদ” প্রচারক, বর্ষ ২, সংখ্যা ৬, আষাঢ় ১৩০৭/১৯০০। 

বিদ্যাবিনোদিনী নুরন্লেছা খাতুন, “আমাদের কাজ’, সওগাত বর্ষ ৭, সংখ্যা ১, ভাদ্র 
১৩৩৬/১৯২৯। 

মোহাম্মদ ওয়াজেদ আলী, রি বঙ্গীয় মুসলমান সাহিত্য 
পত্রিকা বর্ষ ১, সংখ্যা ৪, মাঘ ১৩২৫/১৯১৮। 

মোহাম্মদ আকরাম খাঁ, ‘তৃতীয় বঙ্গীয় মুসলমান সাহিত্য সম্মেলন : সভাপতির অভিভাষণ”, 
বঙ্গীয় মুসলমান সাহিত্য পত্রিকা, উপরোক্ত। 

সম্পাদক, বঙ্গীয় মুঃ সাঃ পত্রিকা, উপরোক্ত। 

সাঃ আঃ আখন্দ, পূর্বোক্ত । 

আপীল বর্ষ ১, সংখ্যা ৩, ১৩০৭/১৯০০। 

আঃ হঃ চৌধুরী, পূর্বোক্ত! 

আবদুল মজিদ, “বাংলা ভাবা ও মুসলমান", মোয়াজিন, বর্ষ ২, সংখ্যা ৯-১০, আষাঢ়-শ্রাবণ 
১৩৩৭/১৯৩০। . 

তসদ্দক আহমদ, ‘সভাপতির অভিভাষণ’ শিখা বর্ষ ১, চৈত্র ১৩৩৩/১৯২৬। 
খাদেমোল ইসলাম বঙ্গবাসী, “বাঙ্গালীর মাতৃভাষা’, আল-এসলাম বর্ষ ১, সংখ্যা ৭, 
কার্তিক ১৩২২/১৯১৫; মোজাফ্ফর আহমদ, “উর্দুভাষা ও বঙ্গীয় মোসলমান", 
আল-এসলাম বর্ষ ৩, সংখ্যা ৪, শ্রাবণ ১৩২৪/১৯১৭; আবদুল মালিক চৌধুরী, 
“বঙ্গসাহিত্যে শ্রীহট্টের মুসলমান” 'আল-এসলাম' বর্ষ ২, সংখ্যা ৬-৭, আশ্বিন-কার্তিক 
১৩২৩/১৯১৬। 

মোঃ আহমদ, উপরোক্ত; মোহাম্মদ লুৎফর রহমান, ‘উদ ও বাঙ্গালা সাহিত্য", বঙ্গীয় 
মুঃ সাঃ পত্রিকা, বর্ষ ৪, সংখ্যা ১, বৈশাখ ১৩২৮/১৯২১। মো: আ: খা, পূর্বোক্ত। 

২৪। 
২৫। 


২৬। 
২৭ 


৮1 


২৯। 


৩০। 


৩১। 


৩২। 


৩৩। 


৩৪। 


৩৫। 


ত৬। 


৩৭। 


হা: আলী, পূর্বোক্ত। 

মো: ও: আলী, পূর্বোক্ত; মো: আ: খাঁ, পূর্বোক্ত; বশরেত আলী, “উর্দু সমস্যা, 
আল-এসলাম বর্ষ ৪, সংখ্যা ৮, অগ্র: ১৩২৫/১৯১৮। 

সৈ: এ: আলী, 'বঙ্গভাষা ...’ পূর্বোক্ত! 

আ: মা: চৌধুরী, পূর্বোক্ত; মো: আ: খা, পূর্বোক্ত; ইসমাইল হোসেন সিরাজী, ‘বাঙ্গালা 
ভাষার পরিচর্য্যা’ আল-এসলাম, বর্ষ ৩, সংখ্যা ১০, মাঘ ১৩২৪/১৯১৭। 

মোহাম্মদ গোলাম মাওলা, “বাঙ্গালা সাহিত্য ও মুসলমান’, সাহিত্যিক, বর্ষ ১, সংখ্যা 
১১, আশ্বিন ১৩৩৪/১৯২৭। 

মুহম্মদ শহীদুল্লাহ, “অভিভাষণ', মোয়াজ্জিন, বর্ষ ২, সংখ্যা ১-২, কার্তিক-অগ্র: ১৩৩৬/ 


১৯২৯। 


59600, ‘The future of the Muhammadans of Bengal’, Calcutta Review, 
ংখ্যা ২, ১৮৮১। 

Maulavi A Wali, ‘Ethnographical Notes on the Muhammadan Castes of 

Bengal". Journal of the Anthropological Society of Bombay, বর্ষ ৭, সংখ্যা ৪। 


দ্রষ্টব্য : এই লেখকের ‘ইসলাম ও ..., নিম্নশ্রেণীর পরিপ্রেক্ষিত’, পূর্বোক্ত। 

হুমায়ুন কবীর, মোসলেম রাজনীতি, কলিকাতা, পূর্বাশা লিমিটেড, ১৩৫০/১৯৪৩, পৃঃ 
৫৩। 

মোহাম্মদ ইলিয়াস, “বাঙ্গালী মুসলমান”, মোসলেম দর্পণ, বর্ষ ২, সংখ্যা ১, জানুয়ারী 
১৯২৬; সৈয়দ এমদাদ আলী, “বঙ্গীয় মুসলিম সমাজে নেতার অভাব’, ইসলাম-প্রচারক, 
বর্ষ ৫, সংখ্যা ৩-৪, চৈত্র-বৈশাখ ১৩০৯-১০/১৯০২-৩; ইসমাইল হোসেন সিরাজী, 
‘জ্বলন্ত প্রাণ”, “ইসলাম কি?”, ইসলাম প্রচারক, বর্ষ ৫, সংখ্যা ৫-৬, জ্যৈষ্ঠ-আষাঢ় 
১৩১০/১৯০৩। 

মিঞা এম: সেরাজুল হক, ‘শুদ্ধি সংগঠন ও তাঞ্জিম’, “রওশন হেদায়েৎ, বর্ষ ২, সংখ্যা 
৭, বৈশাখ ১৩৩৩/১৯২৬; ছোলতান, সম্পাদক, “আলোচনা; সম্ভরণ প্রতিযোগিতা ও 
মোছলমান”, বর্ষ ৮, সংখ্যা ১৯, ২১ সেপ্টেম্বর ১৯২৩। 

মোহাম্মদ এলাহী বখশ, “ছুটিতে মোছলমানের অধিকার”, ছোলতান, বর্ষ ৮, সংখ্যা ৪৮, 
১৮ এপ্রিল ১৯২৪। 

শে ফ করিম, পূর্বোক্ত; ওসমান আলী, “সত্যই কি মুসলমান ঘৃণার পাত্র?', ইসলাম 
প্রচারক, বর্ষ ৬, সংখ্যা ১০, মাঘ ১৩১১/১৯০৪; আহমদ আলী, “হিন্দু মুসলমান প্রশ্ন’, 
আল-এসলাম, বর্ষ ৩, সংখ্যা ১১, ফাল্গুন ১৩২৪/১৯১৭; মোসলেম হিতৈষী, 
“গো-কোরবাণী ও হিন্দু মোসলমান', বঙ্গনূর, বর্ষ ১, সংখ্যা ৯, শ্রাবণ ১৩২৭/১৯২০; 
খান সাহেব আবুল হাসেম খান চৌধুরী, “হিন্দু মুসলমানের বিরোধ ও তাহা নিবারণের 
উপায়” আহমদী বর্ষ ২, সংখ্যা ১, বৈশাখ ১৩৩৩/১৯২৬; মোসলেম দপর্ণ, সম্পাদক, 
‘মোসলমান পূর্ব হইতে সতর্ক হও, নচেৎ ধ্বংস অনিবার্য” বর্ষ ২, সংখ্যা ৬, জুন 

১৯২৬; ইসলাম-প্রচারক সম্পাদক, ‘জাতীয় ও ধর্ম সমিতি’, বাসনা, বর্ষ ২, সংখ্যা ১, 
বৈশাখ ১৩১৬/১৯০৯; মি: এম: সে: হক, পূর্বোক্ত; আবুল হুসেন, ‘তরুণের সাধনা’, 
সওগাত, বর্ষ ৬, সংখ্যা ১২, আষাঢ় ১৩৬৩/১৯২৯। 

৩৮। ইসমাইল হোসেন সিরাজী, “মুসলমান ও হিন্দু লেখক’, ইসলাম-প্রচারক, বর্ধ ৫, সংখ্যা 
১১-১২, অগ্র:-পৌষ ১৩১০/১৯০৩; আ: আলী, পূর্বোক্ত; ইসমাইল হোসেন সিরাজী, 
“ভারতের বর্তমান অবস্থা ও মোছলমানের কর্তব্য", ছোলতান, বর্ষ ৮, সংখ্যা ১৭, ৭ 
সেপ্টেম্বর ১৯২৩। 

৩৯। মি: এম: সে: হক, পূর্বোক্ত; ইসমাইল হোসেন সিরাজী, “সাহিত্য ও জাতীয় জীবন", 
আল-এসলাম, বর্ষ ২, সংখ্যা ৩, আষাঢ় ১৩২৩/১৯১৬; সওগাত, সম্পাদক, 
‘আলোচনা : শরত্বাবুর অভিমত”, বর্ষ ১, সংখ্যা ১, কার্তিক ১৩৩৪/১৯২৭; গোলাম 
মোস্তাফা, “ইসলাম ও রবীন্দ্রনাথ’, বঙ্গীয় মু সা: পত্রিকা, বর্ষ ৫, সংখ্যা ২, শ্রাবণ ১৩২৯/ 
১৯২২; মাসিক মোহাম্মদী, সম্পাদক, “আলোচনা : নোবেল প্রাইজ’, বর্ষ ১, সংখ্যা ৪, 
মাঘ ১৩৩৪/১৯২৭। 

৪০। “ইসলাম-দর্শন", সম্পাদক, বিশ্বকবির বিশ্বপ্রেম, বর্ষ ৪, সংখ্যা ১, ১৩৩১/১৯২৪। 

৪১। আল-এসলাম, বর্ষ ৩, সংখ্যা ৩, আষাঢ় ১৩২৪/১৯১৭; মনুয়ার হোসেন, “মাসিক 
সাহিত্য সমালোচনা", কোহিনূর (নৃতন কল্প), বর্ষ ৫, সংখ্যা ৪, শ্রাবণ ১৩১৭/১৯০৪; 
ই: হো: সিরাজী, "বাঙ্গালা ভাষার ...’, পূর্বোক্ত; আবু নূর, “বঙ্গীয় মোসলেম সাহিত্য 
ও সাহিত্যিক’, ইসলাম দর্শন, বর্ষ ৫, সংখ্যা ৫, ফাল্গুন ১৩৩২/১৯২৫; সৈয়দ এমদাদ 
আলী, 'প্রতিবাদ। আমার উত্তর’, সওগাত, বর্ষ ১, সংখ্যা ১২, কার্তিক ১৩২৬/১৯১৯; 
মুনশী মোহাম্মদ রেয়াজুদ্দীন আহমদ, “মহাশ্মশান কাব্যের ভূমিকায় ইসলামের অবমাননা", 
ইসলাম-দর্শন, বর্ষ ১, সংখ্যা ৫, ভাদ্র ১৩২৭/১৯২০; ফজলর রহমান খাঁ, “মহাশ্মশান 
কাব্য’, নবনূর, বর্ধ ৩, সংখ্যা ১০, মাঘ ১৩১২/১৯০৫; মোহাম্মদ ওয়াজেদ আলী, 
“মহাশ্মশান সম্বন্ধে দুই একটি কথা’, সওগাত, বর্ষ ১, সংখ্যা ৯, শ্রাবণ ১৩২৬/১৯১৯; 
আবুল কালাম মোহাম্মদ শামসুদ্দীন, “মহাম্মশান কাব্য’, সওগাত, বর্ষ ১, সংখ্যা ৮, 
আষাঢ় ১৩২৬/১৯১৯। 

৪২। মুনশী মোহাম্মদ রেয়াজুদ্দীন আহমদ, “লোকটা মুসলমান না শয়তান?', ইসলাম দর্শন, 
বর্ষ ৩, সংখ্যা ২, কার্তিক ১৩২৯/১৯২২। 

৪৩। মোসলেম দর্শন, সম্পাদক, “ইসলাঘ-বৈরী মুসলমান কবি’, বর্ষ ১, সংখ্যা ৮, আগষ্ট 
১৯২৫; আবু নূর, পূর্বোস্ত। 

৪৪। আ: কা: মো: শামসুদ্দীন, ‘কাব্য সাহিত্যে বাঙ্গালী মুসলমান”, সওগাত, বর্ষ ৪, সংখ্যা 
৭, পৌষ ১৩৩৩/১৯২৬; ছোলতান, সম্পাদক, ‘কাজি নজরুল ইসলামের অব্যাহতি’, 
বর্ষ ৮, সংখ্যা ৩৯, ১৫ ফেব্রুয়ারী ১৯২৪; এ: ভি: কামরুজ্জরমান, “কবি নজরুল 
এছলাম,, ছোলতান, বর্ষ ৮, সংখ্যা ৪৭, ১১ এপ্রিল ১৯২৪। 

৪৫। শেখ মোহাম্মদ ইদরিস আলী, ‘মি: এস, ওয়াজেদ আলি’, গুলির্ভা, বর্ষ ২, সংখ্যা ৭, 
পৌষ ১৩৪১/১৯৩৪। 

৪৬ 


৪৯। 


৫১। 


৫২। 
৫৩। 


৫৪। 


৫৫। 


এস: ওয়াজেদ আলি, জীবনের শিল্প, কলিকাতা, গুলিস্তা পাবলিশিং হাউস, ১৯৩৯, পৃঃ 
৫০, ৬২। 

মওলানা মোহাম্মদ রুহল আমিন, “সিরাজগঞ্জে জনইয়তে ওলামার বিশেষ অধিবেশনের 
সভাপতির অভিভাবণ', ইসলাম-দর্শন, বর্ষ ৪, সংখ্যা ২, আশ্বিন ১৩৩১/১৯২৪; 
ইসলাম দর্শন, ‘অবতরণিকা’, বর্ষ ১, সংখ্যা ১, বৈশাখ ১৩২৭/১৯২০; নবনূর, সম্পাদকীয় 
মন্তব্য, বর্ষ ১, সংখ্যা ৮, অশ্র: ১৩১০/১৯০৩; মুহম্মদ শহীদুল্লাহ, ‘দশের কথা” 
ছোলতান, বর্ষ ৮, সংখ্যা ২, ১৮মে ১৯২৩। 

মোহাম্মদ আহবাব চৌধুরী, “আমাদের চিন্তাধারা, গুলিস্তা, বর্ষ ১, সংখ্যা ৫, আষাঢ় 
১৩৪০/১৯৩৩। 

কাজী অজিহ-উদ্দীন আহমদ রংপুরী, ‘পবিত্র কোরআনের মহিমা ও উপদেশ এবং 
আধুনিক মুসলমান সমাজ’, “ইসলাম-দর্শন', বর্ষ ১, সংখ্যা ৬, আশ্বিন ১৩১৭/১৯১০। 
ওলির্তা, ‘ওমর উম্মিয়ার খেয়ালাৎ-সাহিত্য ও জাতীয় জীবন", বর্ষ ১, সংখ্যা ১০, 
অগ্রহায়ণ ১৩৪০/১৯৩৩। 

মো: আ: চৌধুরী, পূর্বোক্ত; গুলিস্তা, উপরোক্ত; সৈ: এ: আলী, ‘বঙ্গীয় মুসলিম ...', 
পূর্বোক্ত; শে: ফ: করিম, পূর্বোক্ত দৈনিক তরকী, সম্পাদক, উন্নতির অন্তরায়, বর্ষ ১, 
সংখ্যা ১, ১৬ জুলাই ১৯২৬; মৌলানা মোহাম্মদ মনিরুজ্জমান, “প্যারিসে বিশ্ব প্রদর্শনী”, 
ইসলাম প্রচারক, বর্ষ ৩, সংখ্যা ২, ভাদ্র ১৩০৬/১৮৯৯; ইঃ হোঃ সিরাজী, ‘জ্বলন্ত প্রাণ’, 
ইসলাম প্রচারক, বর্ষ ৪, সংখ্যা ৯-১০, ফাল্তুন-চৈত্র ১৩০৮/১৯০১; ইসলাম প্রচারক, 
সম্পাদক, ‘বঙ্গীয় মুসলমানদিগের গাত্রোখান’, বর্ষ ৮, সংখ্যা ২, ফাল্গুন ১৩১৩/১৯০৬; 
এস: ডব্রিও: হোসেন, “বঙ্গীয় প্রাদেশিক মুসলমান শিক্ষা সমিতি’, ইসলাম প্রচারক, বর্ষ 
৫, সংখ্যা ৭-৮, শ্রাবণ-ভাদ্র ১৩১০/১৯০৩; এস: ও: আলি, “জীবনের শিল্প’, পূর্বোক্ত, 
পৃ: ৫০; ই: হো: সিরাজী, “আত্মবিশ্বাস ও জাতীয় প্রতিষ্ঠা’, সওগাত, বর্ষ ১, সংখ্যা ২, 
পৌষ ১৩২৫/১৯১৮; শে: ফ: করিম, পূর্বোক্ত; দৈনিক তরকী, সম্পাদক, পূর্বোক্ত । 
কাজী আবদুল ওদুদ, শাস্বত বঙ্গ, কলিকাতা, পৃঃ ৬২। 

হুমায়ুন কবীর, ধারাবাহিক, কলিকাতা, ডি: এম: লাইব্রেরী, ১৩৪৯/১৯৪২, পৃঃ ৮৭-৮। 
এস: ও: আলি, জীবনের শিল্প, পূর্বোক্ত, পৃঃ ৭-৮, ৫৭; কা: আ: ওদুদ, শাশ্বত বঙ্গ, 
পূর্বোক্ত, পৃ: ৬৯। 

কা: আ: ওদুদ, নব পর্যায়, কলিকাতা, পৃ: ৩৫-৬। 

বিভাগ-পূর্ব বঙ্গে মুসলিম দৃষ্টিতে হিন্দু-মুসলমান সমস্যা 


এক 


ঠিক একই কারণে না হলেও, বাঙ্গালী মাত্রই মনে করবেন বঙ্গের ইতিহাসে সম্ভবত 
সবচেয়ে গুরুত্বপূর্ণ ঘটনা ১৯৪৭ খ্রিস্টাব্দের দেশ বিভাগ প্রতিটি বাঙ্গালীর জীবনে এই 
ঘটনার প্রত্যক্ষ বা পরোক্ষ প্রভাব খুঁজে না-পাওয়াই অসম্ভব । জীবন ও ধনের এক ব্যাপক 
ধ্বংসকাণ্ড ছাড়াও সাম্প্রদায়িক আদর্শের মোকাবিলায় মানবিক বৃত্তির ও সৃষ্টিমূলক প্রয়াসের 
শোচনীয় ব্যর্থতা বাঙ্গালীর ইতিহাসের এক দূরপনেয় কলঙ্ক । বিভাগোত্তর বঙ্গের অর্থনৈতিক 
দুর্দশা ও ভারত-পাকিস্তানের পরস্পরের প্রতি সন্দেহ ও বিদ্বেষ- প্রসৃত যুদ্ধ বিগ্রহ ও 
সামরিক প্রস্তুতির ফলে দেশে নিয়ন্ত্রণমূলক কাজের ক্ষয়ক্ষতির প্রশ্নও এ প্রসঙ্গে এসে পড়ে। 

স্বাভাবিক কারণেই এ সমস্যার আলোচনায় আবেগ, অনেক সময়েই, যুক্তি ও বিচারের 
স্থান অধিকার করে বসেছে। তা ছাড়া, এই সমস্যার সঙ্গে জড়িত বিভিন্ন গোষ্ঠী ও স্বার্থশ্রিয়ী 
মতামতের বিপুলত্ব ও বৈপরীত্যও লক্ষণীয়। এই প্রবন্ধের স্বল্প পরিসরে হিন্দু-মুসলিম 
সমস্যার আলোচনার বিবয়বস্ত্রকে সীমিত করে নেওয়া হয়েছে। বঙ্গের মুসলিম মানসিকতায় 
এই সমস্যার উদ্ভব, গতি ও প্রকৃতি সম্পর্কিত বিশ্বাস ও চিন্তার যে প্রতিফলন ঘটেছে, শুধু 
তারই আলোচনার মাধ্যমে সমস্যার ব্যাপকতা ও জটিলতার কিছু আভাস দেওয়ার প্রচেষ্টা 
এখানে করেছি। এই বিষয়ে মুসলিম চিন্তাভাবনার অর্থপূর্ণ উপস্থাপনার স্বার্থে বঙ্গ তথা 
ভারতে স্বাতন্ত্যবাদী মুসলিম জাতীয়তার জন্মকালের কয়েকটি প্রাথমিক খবর নেওয়া 
প্রয়োজনীয় ও সুবিধাজনক। 


দুই 


হিন্দু মুসলিম সমস্যার আলোচনায় গোড়ার প্রশ্নটি ধর্মকেন্দ্রিক গোষ্ঠী চেতনার উন্মেষ ও 
বিকাশের কারণ সম্পর্কিত। বিশ শতকের সাম্প্রদায়িক বিদ্বেষের কোলাহলে যে ক্ষীণ প্রশ্নটি 
প্রায় নজর এড়িয়ে যায় তা হলো : বঙ্গের ইতিহাসে কবে থেকে হিন্দু ও মুসলিম নিজস্ব 
ধর্মীয় গোষ্ঠী চেতনায় উদ্বুদ্ধ? আপাত দৃষ্টিতে প্রশ্নটি অনেকের কাছেই অর্থহীন মনে হতে 
পারে। কিন্তু এতিহাসিক ও সমাজতান্ত্বিকের কাছে অজানা নয় যে সনাতন সামাজিক 
ব্যবস্থায় বাঙ্গালী তথা ভারতীয়ের আত্মপরিচয়ের কেন্দ্রবিন্দুতে ছিল বর্ণ ও জাতি-ভিত্তিক 
সমাজ গোষ্ঠী। সকল ধর্মাবলম্বী ভারতীয় মোটামুটি এই সামাজিক কাঠামোর অভ্যন্তরে 

নিজের পরিচয় পেয়েছেন ও দিয়েছেন। বিবাহ, সামাজিক আদান-প্রদান ও জীবিকার ক্ষেত্রে 
বিভিন্ন ধর্মাবলম্বী জনগণ সাধারণত নিজস্ব জাতির গণ্ডীর মধ্যেই সীমাবদ্ধ ছিলেন। ধর্মীয় 
পরিচয়ের বাহ্যিক এক্যের অন্তরালে দৈনন্দিন সামাজিক জীবনে ক্রিয়াশীল বর্ণ, জাতি ও 
শ্ৰেণী ব্যবধানের বাস্তবতা ধর্মীয় গোষ্ঠী চেতনা উন্মেষের অনুকূল ছিল না। মুসলিম সমাজে 
ধর্মশিক্ষিত আলিম বেহুবচনে উলেমা) সম্প্রদায়ের মধ্যে ধর্মীয় এক্যের চেতনা সম্ভবত 
তুলনামূলকভাবে বেশি কার্যকরী ছিল। আঠার শতকের শেষভাগ থেকে নানা কারণে 
ক্রমশ ধৰ্মীয় জাতি চেতনার পরিপুষ্টি ঘটতে থাকে । এই কারণগুলি সবই ভারতে ইংরাজ 
অধিকার বিস্তার ও তারই আনুষঙ্গিক পশ্চিমী অভিযানের ফলাফলের সঙ্গে জড়িত৷ 
মুসলিম সমাজের নিন্নভাগে ধর্মীয় চেতনা স্ফুরণের সূচনা দেখা যায় ফরায়েজী, মুহম্মদী 
বা তথাকথিত ওয়াহাবী ও তায়যুনপী আন্দোলনের মাধ্যমে । এই আন্দেলনের মূলে ব্রিটিশ 
শাসননীতির ফলপ্রসৃত বঙ্গের কৃষক ও বস্ত্রজীবীর বিশেষ অর্থনৈতিক সমস্যার গুরু প্রশ্ন 
জড়িত ছিল। চিরস্থায়ী বন্দোবস্তের ফলে মূলত হিন্দু জমিদার ও মধ্যস্বত্বভোগীদের চাষী 
নিপীড়ন ও শোষণ এবং অপরদিকে ব্রিটিশ শিল্প বিপ্রবজনিত যন্ত্রচালিত বস্ত্রশিল্লের স্বার্থে 
পরিচালিত সরকারী অর্থনীতির ফলে দেশীয় হস্তচালিত বন্ত্শিল্পের দুরবস্থা বঙ্গের গ্রামাঞ্চলে 
গভীর অশাস্তির সৃষ্টি করে। মুসলিম চাবী ও তস্তজীবী জোলা সম্প্রদায়ের আর্থিক দুর্দশার 
পরিপ্রেক্ষিতে বিদেশী ও বিধর্মী শাসক ও ধর্ম প্রচারক উলেমার নেতৃত্বে পরিচালিত মুসলিম 
শুদ্ধি ও পুনরুজ্জীবনবাদী উপরোক্ত আন্দোলনে বঙ্গের মুসলিম গ্রামীণ সমাজের নিন্শ্রেণীর 
সমর্থন ও সহযোগিতা খুব স্বাভাবিক বলেই মনে হয়। আঠার শতক থেকে মুসলিম 
করেছেন। ফলে, তাদের চিন্তায় ও কর্মে ধর্মচেতনা উজ্জীবনের প্রয়োজনে মুসলিম 
জনসাধারণের বিশ্বাস ও আচরণে হিন্দু প্রভাব বর্জনের আহ্বান বিশেষ গুরুত্ব অর্জন করে। 
বহু শতাব্দী লালিত সমন্বয়ধর্মী সংস্কৃতিতে বিশ্বাসী বাঙ্গালী মুসলিম জনসাধারণের অনেকেই 
শুদ্ধি ও সংস্কারবাদে সমান উৎসাহ দেখান নি। তথাপি, সনাতনপন্থী ও সংস্কারবাদীর কলহ 
ও আন্দোলনের চুড়ান্ত ফল মুসলিম ধর্মচেতনার পরিপুষ্টি। 

অন্যদিকে, রাজনৈতিক ক্ষমতা হস্তান্তরের আনুষঙ্গিক সমস্যা অর্থনৈতিক ও সামাজিক 
প্রতিপত্তি উদ্ধার ও রক্ষা-_মুসলিম অভিজাত শ্রেণীর মুখ্য প্রশ্ন হয়ে ওঠে। আলিম 
সম্প্রদায়ের মতই এরাও বহুদিন বিধর্মী ব্রিটিশ ক্ষমতাহরণকারী শক্তির প্রতি বৈরীভাবাপন্ন 
ছিলেন এবং কিছুটা সে কারণেই পাশ্চাত্য শিক্ষার প্রতি অনীহা ও অবজ্ঞার ভাব পোষণ 
করে চলেন। বঙ্গের পরিপ্রেক্ষিতে এর একটি স্বাভাবিক ফল হিসাবে ইংরেজী ভাষাভিত্তিক 
শিক্ষা ও চাকুরীর ক্ষেত্রে হিন্দু ও মুসলিম আনুপাতিক সংখ্যার বিরাট তারতম্য ঘটল। এই 
ক্রমবর্ধমান পার্থক্যের অবাঞ্ছিত ফলাফলের চিন্তা থেকেই ক্রমশ বিশেষত ১৮৫৭ খ্রিস্টাব্দের 
বিদ্রোহোত্তর কালে কলকাতা-কেন্দ্রিক মুসলিম অভিজাত শ্রেণীর কয়েকজন একদিকে 
ব্রিটিশ শাসকবর্গ ও অপরদিকে ইংরাজী শিক্ষার প্রতি মুসলিম-দৃষ্টি পরিবর্তন সাধনে ব্রতী 
হন। একই সময়ে উত্তরপ্রদেশে সৈয়দ আহমদ খান প্রমুখ কিছু অভিজাত শ্রেণীর মুসলিম 

একই প্রচেষ্টায় ব্রতী হন। এই দুই অঞ্চলের অভিজাত মুসলিম পারস্পরিক এতিহাসিক 
পরিস্থিতির বৈসাদৃশ্য সত্তেও ব্যক্তিগত ও শ্রেণী স্বার্থের প্রেরণায় মোটামুটি একই সিদ্ধান্তে 
উপনীত হন, যথা, ইংরাজী শিক্ষা গ্রহণ এবং শক্তিশালী অমুসলমানের প্রতিযোগিতার 
মোকাবিলার সরকারী আনুকৃল্যে শিক্ষা, চাকরী ও অন্যান্য ক্ষেত্রে বিশেষ সুবিধা আদায় । 
এই বিশেব পরিস্থিতিতে অভিজাত শ্রেণীস্বার্থের সংকীর্ণ দাবীকে গোটা মুসলিম সম্প্রদায়ের 
চেষ্টা করা হয়, অপরদিকে মুসলিম গোষ্ঠীচেতনা সম্প্রসারণের প্রয়োজনীয়তাও বিশেষভাবে 
উপলব্ধ হয়। রাজনৈতিক দিক থেকে অনতিবিলম্বে এই গোল্ঠীচেতনার প্রকাশ দেখা 
বায় : আমীর আলীর ন্যাশন্যাল মুহমেডান এসোসিয়েশন (১৮৭৮) স্থাপন, ১৮৮৫ খ্রিস্টাব্দে 
স্থাপিত কংগ্রেসের প্রতি মুসলিম বর্জন নীতি, বঙ্গভঙ্গের সরকারী সিদ্ধান্ত সমর্থন (১৯০৫), 
মুসলিম রাজনৈতিক স্বাতস্ত্রযের দাবী বহনকারী “সিমলা ডেপুটেশন' (অক্টোবর, ১৯০৬) 
এবং অবশেবে মুসলিম লীগ প্রতিষ্ঠা (ডিসেম্বর, ১৯০৬)। ১৯০৯ খ্রিস্টাব্দে এই মুসলিম 
রাজনৈতিক স্বাতন্ত্যের সরকারী অভিষেক ও সমর্থন পাওয়া গেল মুসলমানের স্বতন্ত্র 
নির্বাচনের সরকারি ঘোষণায়। এদিক থেকে বিচার করেই সাম্প্রতিক কালের কিছু এতিহাসিক 
ভারতীয় জাতীয়তাবাদীদের অভিযোগের সত্যতা অনেকাংশে সমর্থন করেছেন যে ব্রিটিশ 
সরকারী ও বে-সরকারী সায় ও সাহায্য মুসলিম রাজনৈতিক গোষ্ঠীচেতনা ও স্বাতন্ত্বোধের 
উন্মেষকালে অত্যন্ত গুরুত্বপূর্ণ ভূমিকা পালন করেছে। উত্তরপ্রদেশের পটভূমিকায় সমস্যাটিকে 
গভীরভাবে বিচার-বিশ্লেষণ করে সম্প্রতি এক তরুণ ইংরেজ এতিহাসিক ফ্রান্সিস রবিনসন 

দ্যর্থহীন ভাষায় সিদ্ধান্ত করেন : 
.. এ কথা অনস্বীকার্য যে উনিশ শতকের দ্বিতীয়ার্ধে মুসলিম স্থাতন্র্যবাদের বিকাশে 

ব্রিটিশ শাসন নীতির বিশেষ অবদান রয়েছে।২ 

“সিপাহী বিদ্রোহে'র অবসানের পরে যে সময়ে ব্রিটিশ শাসকের প্রতি মুসলিম অভিজাত 
শ্রেণীর দৃষ্টি পরিবর্তনের আগ্রহ দেখা দেয়, ঠিক একই সময়ে বিশেষত মধ্যপ্রাচ্যে ক্রমবর্ধমান 
ব্রিটিশ সান্রাজ্যিক স্বার্থে ভারতীয় মুসলমানদের প্রতি সরকারী নীতির পরিবর্তন সূচিত হয়। 
১৮৬৯ খ্রিঃ সুরেজখাল উদ্বোধনের পরে ভাইসরয় লর্ড মেয়োর নির্দেশে উচ্চপদস্থ ব্রিটিশ 
সপ্তাহের মধ্যে যে বই লেখেন, তার অসামান্য রাজনৈতিক গুরুত্ব নিয়ে পরবর্তীকালে 
এঁতিহাসিকেরা আলোচনা করেছেন। ব্রিটিশ শাসনকালে মুসলিম সমাজের অর্থনৈতিক ও 
রাজনৈতিক দুরবস্থার এক করুণ চিত্র উপস্থাপিত করে হান্টার একদিকে ব্রিটিশ শাসন 
নীতিকে এর জন্যে দায়ী করেন এবং অপরদিকে এই অবস্থার পরিবর্তন সাধনে ব্রিটিশ 
সরকারের বিশেষ দায়িত্বের প্রশ্ন উত্থাপন করেন। কিছু কিছু মুসলিম-প্রধান অঞ্চলে মুসলিম 
দুরবস্থার চিত্রকে ‘কাল্পনিক’ আখ্যা দিয়ে এবং এই ব্যাপারে সরকারী দায়িত্বের ন্যায্যতাকে 
অস্বীকার করে স্থানীয় ব্রিটিশ সরকারী কর্মচারীগণ যে আপত্তি জানান, কেন্দ্রীয় সরকার তা 
অগ্রাহ্য করে হান্টারের বক্তব্যকেই প্রামাণিক বলে গ্রহণ করে এবং সেই অনুযায়ী শিক্ষা, 


৮৪ 0 ইসলাম ও বাঙালি মুসলমান সমাজ 


চাকুরী ও অবশেষে রাজনৈতিক ক্ষেত্রেও ‘অনগ্রসর’ মুসলিম “জাতি'র উন্নতিকল্পে ‘বিশেব 
ব্যবস্থা” অবলম্বন করা-হয়। রাজনৈতিক প্রয়োজনের যৃপকান্ঠে ইতিহাসের সত্য এখানেই 
উৎসগীকৃত হয়। হান্টারের তুলিতে আঁকা দুঃস্থ ও নিপীড়িত মুসলিমের চিত্রের প্রতি 
পরবর্তীকালে বিশেষ সরকারী সাহায্য-প্রত্যাশী মুসলিম আকৃষ্ট হন। গোটা ভারতবর্বব্যাগী 
মুসলিম জাতির অবনতির এই কল্পিত সত্তা অবিলম্বে শিক্ষিত মুসলিম সমাজের সাম্প্রদায়িক 
আন্দোলনের বীজমন্ত্র হয়ে দীড়ায়। স্বাধীনতা-উত্তর উপমহাদেশের অনেক লেখক ও 
গবেষকের চিন্তায়ও হান্টার-এর বক্তব্যের প্রতিধ্বনি শোনা গেছে ও যায়। 

মুসলিম অভিজাত শ্রেণীর আরবূ কাজ সুসম্পন্ন করার যোগ্যতা তাদের নিজেদেরও 
ছিল না। কেননা, শুধুমাত্র বাঙলা-ভাবী বঙ্গের বৃহত্তর মুসলিম জনসমাজের সঙ্গে মুখ্যত 
উর্দু-ভাষী অভিজাত শ্রেণীর সাংস্কৃতিক ও সামাজিক যোগ ছিল প্রায় অনুপস্থিত। তাই মুসলিম 
গোষ্ঠীচেতনার সার্থক রাজনৈতিক রূপায়নের এঁতিহাসিক দায়িত্ব গ্রহণ করেন পরবর্তীকালে 
বাঙলা-ভাবী ও ইংরেজী শিক্ষিত মুসলিম মধ্যবিত্ত। হিন্দু মুসলিম সমস্যা সম্পর্কে এঁদের 
রচনাতে যে বৈচিত্র্য ও বৈপরীত্যের সন্ধান মেলে এই প্রবন্ধের তাই আলোচ্য। 


তিন 


হিন্দু মুসলিম সমস্যাটিকে সামগ্রিকভাবে এঁতিহাসিক দৃষ্টিতে পর্যালোচনার চেষ্টা এরা 
বিশেষ করেন নি। সমস্যার কোন বিশেষ দিক বা লেখকের কাছে গুরুত্বপূর্ণ মনে হয়েছে 
তাই তার লেখায় স্থান পেয়েছে। এই বিভিন্ন মতামতকে একত্র করে এঁদের চোখে সমস্যার 
সামগ্রিক চিত্র যতটুকু ফুটে উঠেছে তারই শুধু কিছু ধারণা করা সম্ভব। সমস্যার ব্যাপকতা 
ও জটিলতার কথা মনে রাখলে আশ্চর্য হবার নেই যে কিছু কিছু বিষয়ে দৃষ্টিভঙ্গীর সমতা 
ও সাদৃশ্য সত্ত্বেও, বহু গুরুত্বপূর্ণ প্রশ্নে মতানৈক্য ও অন্তর্বিরোধিতা রয়েছে। 


একটি বিশেষ দৃষ্টিভঙ্গীর লেখকদের রচনায় হিন্দু মুসলিম সমস্যার কেন্দ্রে পরস্পরের 
মূলগত পার্থক্যের ও বৈশিষ্ট্যের কথা বলা হয়েছে। তারা মনে করেন “হিন্দু মোসলমানের 
ধর্মগত সংস্কারই মিলনের প্রধান অন্তরায়। আরেকজনের ভাষায় : 


হিন্দু মোসলমানের স্থার্থও এক নয়, প্রার্থনাও এক নয়-_একের প্রার্থনায় অপরের 
অনিষ্ট,__-একের শাস্ত্রে অপরের ক্ষতি,__এক কার্ষেই একের পূণ্য ও অপরের 
পাপ-__সুতরাং সকলই সম্পূর্ণ পৃথক-_একেবারেই বিপরীত। ... হিন্দুরা সবল, আমরা 
দুর্বল ...। হিন্দুরা ধূর্ত__আমরা সরল । হিন্দুরা স্বার্থপরায়ণ, আর আমরা উদাসীন। ... 
হিন্দু মুসলমানে কোন বিষয়েই মিল নাই যেমন ঠিক অনল আর বারূদ! হিন্দুদের যাহা 
খাদ্য মোসলমানদের তাহার প্রায় অধিকাংশই অখাদ্য। ... হিন্দুর পুণ্য কার্য্রিয়াদি এত 
বিপরীত যে উহা দর্শন করিলেই মোসলমানের গুরুতর পাপ হয়। সুতরাং হিন্দু 
মোসলমানের একতা হওয়া অসম্ভব। 


হিন্দু মুসলিম “এক্য' স্থাপনের বিভিন্ন প্রচেষ্টার প্রতি ইঙ্গিত করে বলা হয়, “ব্যাপারটা তলাইয়া 
দেখিলে বেশ বুঝা যায়, এসব এঁক্য আমাদের জাতীয় জীবনের মৌলিক প্রকৃতি নয়, অবাস্তব 


বিভাগ-পূর্ব বঙ্গে মুসলিম দৃষ্টিতে হিন্দু-মুসলমান সমস্যা 0 ৮৫ 


রূপ মাত্র ৷’ এই দুই সম্প্রদায় তাদের “স্ব স্ব ধর্ম, এতিহ্য, ইতিহাস ও তমদ্দুনে মূলতঃ পৃথক 
জাতি!’ হিন্দুরা “অতীত ইতিহাসে মুসলমানকে পর বলিয়া চিনিয়াছে, মুসলমানও হিন্দুকে 
আপন মনে করে নাই।' অধিকতর দৃঢ়তার সঙ্গে এই ধারণাকেই প্রকাশ করেছেন কেউ : 

... হিন্দু” আর “ঘুসলমান”-এর মিলন এবং সমন্বয় সত্য নয়-__-সম্ভবও নয়। হিন্দু ও 

মুসলমানের ধর্মীয় দর্শন সম্পূর্ণ স্বতন্ত্র। মুসলমান একেশ্বরবাদী, হিন্দু বহু ঈশ্বরে 

বিশ্বাসী, মুসলমানের মর্মবাণীর মূল কথা বিশ্ব-ভ্রাতৃত্ব, হিন্দু মনোভাবের গোড়ায় রয়েছে 

জাতিভেদ ও ব্রাহ্মণের প্রাধান্য । ইসলাম প্রচারমূলক ধর্ম, মুসলমান চেষ্টা করে সকলকে 

আপনার করে নিতে হিন্দু ধর্ম প্রচার বিরোধী ...। হিন্দু মুসলমানের আচার ব্যবহার, 

বীর ও মহাপুরুয, জাতীয় আদর্শ সবই সম্পূর্ণ স্বতন্ত্র । সমন্বয়ের শত চেষ্টা সত্বেও 

প্রত্যেকে নিজ নিজ বৈশিষ্ট্য বজায় রেখেছেন পরম উৎসাহে। যত হয়েছে সমন্বয়ের 

চেষ্টা প্রতিক্রিয়া হয়েছে তত বেশি করে। 
ধৰ্মীয়-সাংস্কৃতিক ভিত্তির কথা মনে করিয়েছেন। এই “দুই কালচার অনেকাংশে পরস্পর 
বিরোধী। তারপর স্বার্থপর লোকের চেষ্টায় সে বিরোধ কিছুদিন থেকে অত্যন্ত স্পষ্ট হয়ে 
উঠেছে।" বিভেদের ব্যাপকতা ও তীব্রতায় আশাহত হয়ে হুমায়ুন কবীর সন্দেহ প্রকাশ 
করেন, “হিন্দু মুসলমানের মধ্যে সত্য একতা বোধহয় কোনদিনই হয় নাই, কোনদিনই শাস্তি 
ও শ্রীতির বন্ধন গড়িয়া ওঠে নাই... 

মুসলিম ধর্ম ও সৃষ্টির বৈশিষ্ট্য ও শ্রেষ্ঠত্ব এবং ধর্মীয় জাতীয়তার আদর্শ সম্পর্কে সজাগ 
বিশ্বাস ও গৌরববোধ এঁদের অনেকের চিন্তার কেন্দ্রবিন্দু। “আমাদের মজহাব ও কালচার 
সর্ব শ্রেষ্ঠ । আমরা সর্ব শ্রেষ্ঠ উম্মত ৷’ “সর্বাপেক্ষা উৎকৃষ্ট মস্তিষ্ক'-এর অধিকারী “মোছলমান 
জাতি দুনিয়ার বরেণ্য ...। “ব্যক্তির হিসাবে একজন মনুষ্য কিছুই নহে, কিন্তু জাতীয় হিসাবে 
তুমি আমাকে উপেক্ষা করিতে পার না, অধিকন্তু জাতীয় হিসাবে আমি বিলাতের মহাসভাকেও 
নড়াইয়া তুলিতে পারি।” দেশ-নিরপেক্ষ বিশ্ব-মুসলিম জাতীয়তার সমর্থনে নাৎসীবাদের 
উদাহরণ টানা হয় এবং Vernon Bertlett রচিত Nazi Germany Explained শীর্ষক 
প্রস্থ উদ্ধৃত হয়। “আরব-জননী” শীর্ষক কাব্যে সুপরিচিত সুরে গাওয়া হয় : 
ছিলে মা ধরায় সম্রাজী [সম্রার্ভী]-রূপা 
হইবে আবার সর্বেসবা। 


চার 


ধর্ম ও কৃষ্টির পার্থক্য ও ব্যবধানের প্রশ্নের সঙ্গে এদের অনেকের রচনায় ও চিন্তায় বিশেষ 
স্থান অধিকার করে আছে হিন্দুর ব্যাপক দায়িত্বের ধারণা ও বিশ্বাস। এঁতিহাসিক বিচারে 
হিন্দু সম্পর্কিত এই মুসলিম মানসিকতার যুক্তি পাওয়া কঠিন নয়। 


৮৬ 0 ইসলাম ও বাঙালি মুসলমান সমাজ 


প্রথমত আধুনিক শিক্ষা গ্রহণের পরিপ্রেক্ষিতে হিন্দু ও মুসলিম ব্যবধানের বে আলোচনা 
আমরা গোড়ায় করেছি, তাতে মুসলিম গোষ্ঠীচেতনার স্ফুরণকালে, তুলনামূলক দৃষ্টিতে 
শিক্ষার সূত্রে হিন্দু মধ্যবিত্তের অর্থনৈতিক ও সামাজিক প্রতিষ্ঠার চিত্র বিশেষভাবে মুসলিম 
দৃষ্টি আকর্ষণ করে। দ্বিতীয়ত ব্রিটিশ শাসকের পক্ষ থেকে উইলিয়ম হান্টার ব্রিটিশ 
শাসননীতির ফলস্বরূপ হিন্দু ও মুসলিম ভাগ্য পরিবর্তনের যে সহজ যুক্তির প্রচলন করেন 
পরবর্তীকালে মুসলিম নেতৃবৃন্দ সে যুক্তি পুরোপুরি আত্মস্থ করে হিন্দুকেই নিজেদের 
জীবনের সর্বস্তরে অন্যায় দখলকারী ও বাধাস্বরূপ মনে করেছেন। তৃতীয়ত উনিশ শতকের 
গোড়াতে বঙ্গে মানবতাভিত্তিক প্রকৃতিবাদী সৃষ্টিধর্মী সাংস্কৃতিক জীবনের যে প্রতিশ্রুতি 
মেলে, শতাব্দীর শেষার্ধে ক্রমবর্ধমান হিন্দু ধ্যান, ধারণা, ভাব ও আদর্শের সংঘাতে তার 
শক্তি ক্ষীণতর হয়ে আসে এবং এই পরিবর্তিত অবস্থায় তথাকথিত “বঙ্গ-জাগরণের 
অন্তর্নিহিত হিন্দু পরিচয় মুসলিমের চোখে সুস্পষ্ট হয়ে ওঠে। 
হিন্দু দায়িত্বের প্রশ্নটি এত বিভিন্ন ও বিচিত্র দৃষ্টিতে দেখা হয়েছে যে এক্ষেত্রে মুসলিম 
মনোভাবকে কোন বিশেষ সংজ্ঞায় আবদ্ধ করার অসুবিধে রয়েছে। একটি জটিল মানসিক 
অবস্থার প্রকাশ ও পরিণতি হিসাবে এই চিন্তাধারায় ঘৃণা, বিদ্বেষ, ক্রোধ, পরশ্রীকাতরতা, 
অপমান, হীনম্মন্যতাবোধ, অভিমান ও হতাশা সবারই সংমিশ্রণ ঘটেছে। কেউ অভিযোগ 
করেছেন, “হিন্দু ভ্রাতারা ইসলাম ধর্ম সম্বন্ধে প্রায় কিছুই জানেন না" বা “মুসলমান ধর্ম' ও 
“আচার ব্যবহার ও রীতিনীতি সম্বন্ধে” তাদের “ভুল ধারণা*র কথা । এ প্রসঙ্গেই আরেকজন 
নগেন্দ্রনাথ বসুর “বিশ্ব-কোষ'-এ ইসলাম সম্পর্কিত বিষয়ে বহু ভুল, ক্রটি ও অপব্যাখ্যার 
কথা তুলেছেন। কারও লেখায় “অমুসলমান সমাজের অপ্রেম ও আত্মসর্বস্বতা'র অভিযোগ; 
আবার আরেকজনের খেদ, “যে হিন্দু অসভ্য ছিল, অর্ধসভ্য হইয়াছে", “ছয়শত বৎসর 
ভিখারী' ছিল ও “মুসলমানের নিমক খাইয়াছে"__তার “অকৃতজ্ঞতা” “স্বদেশদ্রোহিতা'র 
সামিল এবং তা “ঘৃণিত স্বার্থপরতা ও কপটতা'র নির্দেশক। 
মুসলিমের প্রতি হিন্দুর ‘অবজ্ঞা’, “হেয় দৃষ্টি” ও “ঘৃণা'র অভিযোগ বারে বারে এসেছে। 
সাধারণত “হিন্দুমাত্রেই ... মুসলমানের নাম গ্রহণ করিবামাত্র উৎকট ঘৃণায় ও অবজ্ঞায় নাসিকা 
কুঞ্চিত’ করেন। কাজী ইমাদাদুল হক “হিন্দু নারীর মুসলমান ঘৃণা” শীর্ষক প্রবন্ধে সাবিত্রী 
পত্রিকায় প্রকাশিত শ্যামাসুন্দরী দেবীর “বাল্য বিবাহ ও অবরোধ প্রথা” এবং ভারতী-তে 
প্রকাশিত ভূতনাথ ভাদুড়ির “শক্তিসাধন ও তার পরিণাম”-__এই দুটি রচনাকে ইসলাম, 
মুসলিম সমাজ ও মুসলিম রমণী সম্পর্কে হিন্দু সমাজের অজ্ঞতা ও বৈরিতার উদাহরণ রূপে 
উল্লেখ করেছেন। হিন্দুর “ছোয়াছুঁয়ি' বা “স্পর্শ-দোষ' গভীর অসন্তোষের কারণ হয়েছে : 
হিন্দুদিগের মধ্যে স্পর্শ-দোষ বড়ই মারাত্মক... 
অনেক মুসলমান বলিয়া থাকেন এবং তাহাদিগকে প্রবোধ দেওয়াও দায় যে, হিন্দুগণ 
মুসলমানদিগকে কুক্ধুর শৃগালের অধিক ঘৃণা করিয়া থাকেন। ... কুকুর কি শৃগাল হিন্দুর 

কঠোরভাবে হয় না। কিন্তু কোন মুসলমান রহ্ধনশালার ত্রিসীমায় পদার্পণ না করিতেই 
পানপাত্রের নির্বাসন ব্যবস্থা হইয়া পড়ে। ..ইহাতে কি মুসলমান অন্তঃকরণে আঘাত 
লাগে না? 
মিলনের বাসনা ও আদর্শ যাদের বাক্যে ও কর্মে অকপটভাবে প্রকাশ পেয়েছে, তাদের 
অন্যতম হুমায়ুন কবীরের মনেও স্পর্শ-দোষের প্রশ্নটি বিশেষ গুরুত্ব পেয়েছে : 
অপবিত্র বলিয়া বর্জন করিবে, কুকুর বিড়ালের চেয়্যে অধিক ঘৃণার সহিত তোমাকে 
তুচ্ছ করিবে,_এ অপমান যে মানুষকে কেমন করিয়া আঘাত করে তাহা ভুক্তভোগী 
ভিন্ন কেহ বুঝিবে না। হিন্দু যুগের পর যুগ মুসলমানকে এই “সম্মান” দিয়া আসিয়াছে। 
তাহার ফলে মুসলমানের মন যদি বিষে ভরিয়া যায়, সে কি খুব বেশি দোষের? আমি 
ভরিয়া উঠে নাই সে কথা বলাই বাহুল্য । 
কবীর মুসলিম আচার আচরণেও একই মনোভাবের পরিচয় পেয়েছেন : 
খাদ্য তাহার পক্ষে অখাদ্য, হিন্দুর সমাজ তাহার কাছে ঘৃণ্য । মুসলমানের শাস্ত্রে কোন 
কালেই স্পর্শ-দোষ ছিল না, কিন্তু হিন্দুর ছোঁয়া খাইলে ভারতীয় মুসলমানের জাতি 
যায়। জগতে আর কোন দেশেই মুসলমান সমাজে এ ছৃতমার্গ নাই। 
ঠিক একই কারণে হিন্দু কর্তৃক মুসলমানকে “যবন', “ল্লেচ্ছ', 'মুক্তকচ্ছণ, 'পুচ্ছধারী', “দেড়ে 
ধেড়ে’, ‘নেড়ে’ বা ‘পাতি নেড়ে’ ইত্যাদি “মধুর বাণীতে আপ্যায়িত' করার প্রবণতা 
নিদারুণভাবে ধিকৃত হয়েছে। এই জাতীয় আপত্তির বিশেষণের মধ্যে সবচেয়ে বেশি 
প্রতিক্রিয়া সৃষ্টি করেছে ‘যবন’ শব্দটি। এর সঠিক অর্থ নিয়ে হিন্দু ও মুসলিম উভয়েই বহু 
আলোচনা করেছেন। “বিদেশী” অর্থে শব্দটির আদি প্রয়োগের যুক্তি সম্পর্কে মুসলিম 
নিঃসন্দেহ ছিলেন না : 
যতদিন “‘যবন” শব্দের প্রকৃত অর্থের মীমাংসা না হইতেছে, ততদিন আমরা মুসলমানেরা 
ইহাকে একটি বিষম গালি বলিয়াই গ্রহণ করিব। মাননীয় শ্রীযুক্ত অক্ষয়কুমার মৈত্রেয় 
মহোদয় “যবন” শব্দের ব্যুৎপত্তি নির্ণয়ার্থে ““বঙ্গদর্শনে” একটি প্রবন্ধ লিখিয়াছেন, কিন্ত 
তাহাতে আমাদের সন্দেহ মিটে নাই। 
আবার যাঁরা এ যুক্তি গ্রহণ করেছেন তাদের পক্ষেও সমস্যার নিরসন হয়নি : 
একটা বেশ ঘৃণার ভাব পরিষ্কার টের পাওয়া যায়। বাঙলা সাহিত্যে মুসলমান অর্থে যবন 
শব্দ বিশেষভাবে পরিচিত এবং সঙ্গে সঙ্গে ঘৃণার ভাব সুস্পষ্ট। 

‘যবন’ শব্দের ব্যুৎপত্তি বা ইতিহাস আলোচনায় সমস্যার সমাধান না মেলারই কথা-__-এর 
স্পষ্ট উদাহরণ মেলে নিস্নোক্ত মুসলিম বক্তব্যে : 
মুসলমানেরা যে “যবন” নহে, এবং তাহারা যে এ নামে হাড়ে হাড়ে চটিয়া ওঠে, এ 
কথা জানিয়া শুনিয়াও হিন্দু লেখকগণ উহার প্রয়োগ করেন এবং পুনরায় নির্লজ্দের 
এ প্রসঙ্গে উল্লেখযোগ্য জনৈক মুসলিম লেখক মুসলিম সমাজের দৃষ্টি আকর্ষণ করেন যে 
মসজিদের সম্মুখে বাজনা ও গো-কোরবানীর প্রশ্ন দুটি হিন্দু মুসলিম সম্পর্কের গুরুতর 
অবনতির কারণ হয়ে দীড়িয়েছিল। মুসলিম সমাজের অনেকে মনে করেন, 
“হিন্দুগণ ... জেদের বশবর্তী হইয়া মোসলমানের গো-কোরবাণী জোর করিয়া বন্ধ করিতে 
এবং মসজিদের সম্মুখে বাজনা বাজাইয়া মোসলমানের ধর্ম নষ্ট করিতে প্রস্তুত হইয়াছে... 
এবং 'মোসলমান জাতি হিন্দুদিগের এই অন্যায় জেদের দরুণ ... মর্মাহত ও ভীত হইয়া 
অবশ্যই বাধা দিবে।' মুসলিম “কোনদিন নিজের ধর্মে উদাসীন নহেন- _ধর্মকার্ধ্য প্রত্যেক 
প্রকার ত্যাগ স্বীকার করিতে পারেন।” সরকারী হস্তক্ষেপে মসজিদ সম্মুখে বাজনা বন্ধের 
পটভূমিকায় সংখ্যাগুরু হিন্দু কর্তৃক মুষ্টিমেয় মুসলিমকে “বয়কট'-এর একটি ঘটনার উল্লেখ 
করে সওগাত পত্রিকার সম্পাদক হিন্দুসমাজকে সতর্ক করেন : 
সংখ্যালঘু প্রতিবেশীকে বয়কট, অত্যাচার বা উৎপীড়ন করিয়া কোনও শর্তে সম্মত 
করানো খুব কঠিন নহে। কিন্ত একবার এই ভাব সংক্রামিত হইলে পূর্ব বাঙলার হিন্দুদের 
অবস্থাও বিশেষ সুচারু থাকিবে না বলিয়া আমাদের ভয় হইতেছে। আশা করি, 
হিন্দুপ্রধান পশ্চিমবঙ্গের হিন্দু নেতৃবৃন্দ একথাটা ভাবিয়া দেখিবেন। 
স্কন্ধে আরোপ করেন। প্রতিবেশী “হিন্দুসমাজের প্রতি বিদ্বেষ আমাদের সমাজের ... একটি 
গলদ।' “ধর্মান্ধ মুসলমান বাজনার প্রশ্নে যে অশান্তির সৃষ্টি করেছেন’ তা “প্রশংসনীয় নয়’। 
মুসলিম বাদশাহরা “নিজেদের প্রাসাদেও মন্দির প্রতিষ্ঠা’ করতে পেরেছেন। “আমাদের 
নিশ্চয়ই কিছু অসুবিধে হয় এতে’, কিন্তু এতে “আমাদের গোশা” হওয়ার কথা নয়। তাতেও 
যদি "আমাদের গোশা* হয়, তবে “এর জন্যে কি সব মুসলমানের জান দিতে হবে? এর ফলে 
যত মুসলিম ‘অকালে’ প্রাণ হারিয়েছে, ‘তাদের পরিবারের অবস্থা কি?’ আবার এ জাতীয় 
প্রশ্নগুলো যে রোগ নয়, রোগের উপসর্গ সে কথাটিই মনে করিয়েছেন হুমায়ুন কবীর : 
কোন বিশেষ স্থানে বাজনা বাজানো হইত কিনা সে বিষয়ে মতভেদ দেখিয়াই বোঝা 
যায় যে পূর্বে কেহ এ বিষয় কখনও লক্ষ করাই দরকার মনে করে নাই। ঠিক তেমনি 

মুসলমান রাজত্বের দিনে সর্বত্র গো-হত্যা হইয়া আসিয়াছে, হিন্দু ইচ্ছা থাকিলেও 
তাহাকে বাধা দিতে পারে নাই। 
গো-বধের প্রশ্নে অধিকাংশ মুসলিম হিন্দু বাধাকে সংখ্যাগুরুর বলপ্রয়োগ ও অত্যাচার বলে 
মনে করেছেন। হিন্দু-রঞ্রিকা নামক পত্রিকার হিন্দু সম্পাদক গো-হত্যাকে নর-হত্যা, স্ত্রী-হত্যা 
ও মাতৃপিতৃ-হত্যার সঙ্গে তুলনা করেন। এরই প্রতিবাদে সংস্কৃতজ্ঞ শেখ রেয়াজুদ্দীন আহমদ 
প্রাচীন হিন্দু শাস্ত্রে 'গো-মেধ যজ্ঞ’ ও “গো-বলিদান'-এর বহু নজির উপস্থাপিত করেন। তিনি 
আরও বলেন, “পৃথিবীর সমস্ত সভ্যদেশে সমস্ত সভ্যজাতি গো-মাংস খাইয়া উদর পূর্ণ 
করিতেছেন।” অবশেষে তিনি হিন্দু সম্পাদকের “চোখ রাঙানী'কে বিদ্রুপ করে মন্তব্য করেন : 
আমরা অনেক দিন হইতে জানি “হিন্দু রঞ্জিকা"র সম্পাদকের মত হিন্দু ভ্রাতৃগণ 
যে, মুসলমানগণ এরূপ চোখ রাঙানীতে ভয় পায় না। গো-কোরবানী উপলক্ষে ২/ 
৪ জন গরীব নিরীহ মুসলমানের প্রতি অত্যাচার করিয়া বোধহয় তাহার এত সাহস 
হইয়াছে। মুসলমানেরা কাপুরুষ নহে, ... তাহারা ধর্মের জন্য প্রাণ দিতেও কুঠ্ঠিত নহে। 
গো-হত্যা করা অন্যায়, ইহা আমাদিগকে যুক্তি, তর্ক ও প্রমাণ দ্বারা বুঝাইতে না 
পারিলে, ভয় দেখাইয়া আমাদিগকে ধর্ম বিধান পালন হইতে বিরত রাখিতে সমর্থ 
হইবেন না, বরং উহাতে উভয় সম্প্রদায়ের অমঙ্গল সাধিত হইবে। 
“উভয় সম্প্রদায়কে পরস্পরের ধর্মকর্ম সম্বন্ধে সম্পূর্ণ নিরপেক্ষ ও নির্লিপ্ত” থাকার কথা বলা 
হয়। নতুবা, “উদারতা প্রকাশ করিয়া” উভয়ের “আপত্তিকর ধর্মকর্ম ও আচার অনুষ্ঠানগুলি ত্যাগ 
করিতে হইবে। অন্যথায় “মোসলমানদিগকে গো-কোরবানী বন্ধ করিতে বলিলে তাহারা 
হিন্দুর প্রতিমা পূজা ও বলি বন্ধ করিবার দাবী উপস্থিত করিবেই।' আবার এই প্রসঙ্গে কেউ 
সম্পূর্ণ বিরুদ্ধ বক্তব্য উপস্থাপিত করেছেন। মীর মশারাফ হোসেন প্রশ্ন তোলেন : 
এত খাদ্য থাকিতেও কি গো-মাংস না খাইলেই চলে না? 
ঘোড়া, মহিষ, বন-গরু, মেষ, ছাগল, মৃগ, খরগোশ সকলই তো চলিতে পারে। এ 
সকল খাইলেও তো ক্ষুধা -নিবৃত্তি হয়। এত থাকিতে গরুর মাংসে জিহায় জল পড়ে 
কেন? 
গরুর উপযোগিতার বিভিন্ন নজির দেখিয়ে তার জিজ্ঞাসা ছিল, “এত উপকারী যে, তাহার 
গলায় ছুরি দিতে মনে কি এতটুকুও দয়ার সঞ্চার হয় না?’ বঙ্গে “হিন্দু মোসলমান উভয় 
জাতিই প্রধান’ এবং “পরস্পর এমন ঘনিষ্ঠ সম্বন্ধ যে ধর্ম ভিন্ন, কিন্তু মর্মে ও কর্মে এক ...। 
এমন “ঘনিষ্ঠ সম্বন্ধ যাহাদের সঙ্গে, এমন চিরসঙ্গী যাহারা, তাহাদের মনে ব্যথা দিয়া লাভ 
কি?’ বলা প্রয়োজন, তার এইরূপ ধারণা ও বিশ্বাসের জন্যে মশাররফ হোসেন স্ব-সম্প্রদায়ের 
দ্বারা নিগৃহীত হয়েছিলেন। 
হিন্দু মুসলিম সমস্যার পরিপ্রেক্ষিতে চাকুরী ক্ষেত্রে এই দুই সম্প্রদায়ের অসমতার 
ভূমিকা সুবিদিত। সাধারণভাবে শিক্ষা ও বিশেষত আধুনিক শিক্ষার সঙ্গে জড়িত এ জটিল 
প্রশ্নটি সাম্প্রদায়িক দৃষ্টিতে খুব জটিল মনে হয়নি। কেননা, মুসলিম দৃষ্টিতে : 


৯০ 0 ইসলাম ও বাঙালি মুসলমান সমাজ 


হিন্দুগণ কর্তৃক মুসলমানগণ যে অনেক রাজকর্ম বা চাকরি হইতে বঞ্চিত আছেন, কার্য 
ক্ষেত্রে প্রত্যেক শিক্ষিত মুসলমান ইহা কড়ায় গণ্ডায় অনুভব করিয়া থাকেন... মুসলমান 
হইয়াছে। তবে হিন্দু কর্মচারীদের অত্যাচারে তাহার প্রথম প্রথম তিষ্ঠান দায় হইয়া উঠে। 
তাহাদের 17970201% ছিন্ন হইবে দেখিয়া হিন্দুগণ দ্বিগুণ উৎসাহে হতভাগ্য মুসলমান 
কর্মচারীকে বোকা বানাইতে যত্ুবান হয়। 
কলিকাতা বিশ্ববিদ্যালয় ও কলিকাতা কর্পোরেশন-এর মত “বিরাট জাতীর প্রতিষ্ঠানে 
হিন্দুরা যে মুসলমানদিগকে সম্পূর্ণ রূপে বঞ্চিত করিয়া অন্যায় একাধিপত্য ভোগ করিয়া 
আসিতেছেন' এই অভিযোগ করে ইসলাম দর্শন পত্রিকার সম্পাদক, স্বরাজ্য দলের প্রচেষ্টায় 
দেবার ফলে “হিন্দু সমাজে হাহাকার’ সৃষ্টির উল্লেখ করেন এবং আবেদন করেন : 
মুসলমান! এই ভণ্ড দেশদ্রোহী কপট বন্ধুদিগের মিষ্ট বাক্য ও ছল চাতুরী সঘৃণায় 
পদদলিত করিয়া, ইহাদের তুষ্টি ও রুষ্টিকে ধুলিমুষ্টির ন্যায় দূরে নিক্ষেপ করিয়া, 
পারিবে কি তুমি নিজের পায়ে ভর করিয়া দীড়াইতে? 
১৯২৫ খ্রিস্টাব্দে মুসলিম অভিযোগ করেন, সরকারী চাকুরীর 'বেতনস্বরূপ বার্ষিক ৭ 
কোটিরও অধিক টাকা ব্যয়’ হয়; ‘জাতি ও জনসংখ্যার হিসাবে মুসলমানেরা উহার মধ্যে 
প্রায়__-৪ কোটি টাকা পাইবার ন্যায়সঙ্গত অধিকারী’, কিন্তু “মুসলমানেরা উহার কুড়ি 
ভাগের ভাগ ... পায় কিনা সন্দেহ।” অবশিষ্ট “প্রায় সমস্তই হিন্দুরা গ্রাস করিয়া থাকে।' এ 
ছাড়াও, “শতকরা ৫৫টি চাকুরী পাইবার প্রকৃত অধিকারী’ হয়েও “ডিস্ট্রিক্ট বোর্ড, লোকাল 
বোর্ড, মিউনিসিপ্যালিটি ও অন্যান্য অফিস আদালতে” মুসলমান চাকুরীজীবীর সংখ্যা 
“সমুদ্রের মধ্যে শিশির বিন্দুর তুল্যও হইবে কিনা সন্দেহ! 
এতিহাসিক গুরুত্বের দিক থেকে হিন্দু জমিদার ও মহাজনের প্রশ্নটি নিঃসন্দেহে পুরোভাগে 
স্থান অধিকার করে নেবে। বঙ্গের বিপুল মুসলিম চাষীর সমর্থন না পেলে, মুসলিম 
সাম্প্রদায়িক আন্দোলন শহরের মুষ্টিমেয় সংখ্যার মধ্যেই সীমাবদ্ধ থাকত। কথাটি হিন্দু 
চাবীর বেলায়ও কংগ্রেস আন্দোলনের ক্ষেত্রে প্রযোজ্য। ধর্মের আহ্বানে মুসলিম চাষীর 
সাড়ায় কতখানি অর্থনৈতিক তাড়না কাজ করেছে, তার পরিচয় এর আগে ধর্মীয় নেতৃত্বে 
পরিচালিত ফরায়েজী ও মহম্মদী আন্দোলনের মধ্যে পরিস্ফুট হয়েছে। “বুড়ির সুতা” 
শীর্ষক উনিশ শতকের একটি পুঁথিতে মহম্মদ মহসীনউল্লাহ্‌ জমিদারের সমস্যাটিকে 
নাটকীয়ভাবে উপস্থাপিত করেছেন এভাবে যে বঙ্গের পশ্চিমাঞ্চলে ইংরেজ রাজত্ব ও 
পূর্বাঞ্চলে জমিদারের রাজত্ব। ইসলাম প্রচারক-এর সম্পাদক হিন্দু জমিদারের “ভীষণ 
অত্যাচারে দরিদ্র মুসলমানগণের জর্জরিত" হওয়ার অভিযোগ করেছেন। বিশেষভাবে 
উল্লেখযোগ্য যে “অত্যাচারের” উদাহরণ হিসাবে প্রায় সকলেই সামাজিক ও ধর্মীয় সমস্যার 
উল্লেখ করেছেন, আর্থনীতিক শোষণের অভিযোগ কদাচিৎ এসেছে। এর কারণ হিন্দু ও 
মুসলিম মধ্যস্বত্বভোগী ভূম্যধিকারী শ্রেণীর স্বার্থের অভিন্নতা কিনা এ জিজ্ঞাসা মনে আসা 


বিভাগ-পূর্ব বঙ্গে মুসলিম দৃষ্টিতে হিন্দু-মুসলমান সমস্যা] ৯১ 


স্বাভাবিক। গো-কোরবানীর কাজে ‘বহুসংখ্যক অত্যাচারী দুর্দান্ত হিন্দু জমিদার 
মুসলমানদিগকে প্রবলরূপে বাধা’ দেন__এই অভিযোগ প্রায় সকলেই করেছেন। অনেক 
হিন্দু জমিদার “কলিকাতা গ্রেট ইস্টারন হোটেলে খানা’ খান, কিন্তু “আপন জমিদারীর মধ্যে 
মুসলমান প্রজাদিগকে তাহাদের ধর্মকার্য (কোরবানী) করিতে দেন না।' হিন্দু জমিদারের 
“কাছারীতে মোসলমান প্রজাগণ অনেক স্থানে বসিতে সামান্য মাদুর পর্যন্ত পায় না'_এ 
বিশেষ অভিযোগও বহুবার করা হয়েছে। মুসলিম জমিদারের স্বল্পতা প্রসঙ্গে একদিকে 
মুসলিমের পরিবর্তে হিন্দু ‘আমলা’ নিয়োগের জন্য মুসলিম জমিদারের 'অদূরদর্শিতা'কে 
দায়ী করা হয়, অপর দিকে হিন্দু আমলাদের 'ধূর্ততা এবং বিশ্বাসঘাতকতা'য় “মোসলমান 
জমিদারগণের জমিদারী হরণের সূত্র নির্দেশ করা হয়েছে। মুসলিম জমিদারদের “মুসলমান 
আমলা' নিয়োগ করার আবেদনের পক্ষে যুক্তি ছিল-_ 

ঘরেই গেল-__দালের ঘৃত দালেই আসিল । অন্যের ভাণ্ডারে গেল না, সুতরাং সমাজও 

দুর্বল হইল না। 
হিন্দু রচিত বাঙলা সাহিত্যে মুসলিম “অবমাননা ও লাঞ্ছনা’র বিষয়টি নিঃসন্দেহে শিক্ষিত 
বাঙালী মুসলিম মানসে গভীর প্রতিক্রিয়া সৃষ্টি করেছে এবং সে কারণে হিন্দু মুসলিম 
বিবাদের কারণ নির্ণয়ে এর একটি বিশেষ স্থান রয়েছে। ১৯৪৯ খ্রিস্টাব্দে প্রকাশিত একটি 
গ্রন্থে মুহম্মদ শহীদুল্লাহ বলেছেন : 

দেশের সাম্প্রদায়িক এই বিবাদের মূলে এই সাম্প্রদায়িক সাহিত্য। দুঃখের সঙ্গে আমি 

বলতে বাধ্য যে বাঙ্গলার হিন্দু লেখকেরা এর সূত্রপাত করেন। তারপরে মুসলমান 

লেখকেরা গালির বদলে গালি শুরু করেন। 
উনিশ শতকের শেষে ও বিশ শতকের গোড়ায় এই সাহিত্য সম্পর্কে মুসলিম মনোভাব 
স্বাভাবিক কারণেই আরও তীব্র ও তিক্তভাবে প্রকাশ পেয়েছে। “মুসলিম বিদ্বেষের ভিত্তির 
উপর প্রতিষ্ঠিত" হিন্দু সাহিত্যে “মুসলিম হিংসার বান’ বয়ে যাওয়ার অভিযোগ করা হল 
এবং এই সাহিত্যের মধ্যেই “মোছলেম হিংসার সূত্রপাত’ বলে মনে করা হয়। “নাটকে 
উপন্যাসে, তথাকথিত ইতিহাসে, এমন কি, ক্কুলপাঠ্য পুস্তকেও’ মুসলিম রাজন্যবর্গ, তাদের 
শাসন নীতি এবং বেগম ও বাদশাহজাদীদের “বিকৃত অবস্থায়” ও “কুৎসিত আকারে, 
এমনভাবে চিত্রিত করা হয়েছে যা “মুসলমানের পক্ষে একেবারেই অসহনীয় । হিন্দু রচনায় 
“মহাবীর বখতিয়ারের মত উদার নরপতিকে' ও ‘রাজর্ষি আলমগীর আওরঙ্গজেবকেও 
হিন্দু'র এই “ব্যবহার মোসলমানদের প্রাণে প্রজ্্বলিত হুতাশনের ন্যায় দাউ দাউ করিয়া 
জুলিতেছে ...।” 

এই সাম্প্রদায়িক সাহিত্য সৃষ্টির প্রসঙ্গে উনিশ শতকের বহু হিন্দু সাহিত্যিকের নাম 

উল্লিখিত হয়েছে- ঈশ্বর গুপ্ত, হেমচন্দ্র, নবীনচন্দ্র, রঙ্গলাল ও দ্বিজেন্দ্রলাল । কিন্তু নিঃসন্দেহে 

বঞ্কিমচন্দ্রের প্রসঙ্গ এক্ষেত্রে সর্বাপেক্ষা গুরুত্ব অর্জন করেছে। ইদানীং কালেও ধূর্জটি প্রসাদ 
মুখোপাধ্যায় বলেছেন, “বঙ্কিমের হিন্দু সমর্থকেরা যাই বলুন না কেন, তার উপন্যাসে 
মুসলিমের প্রতি দরদের খুব ছাপ নেই!” [লেখকের অনুবাদ]। ১৮৯৬ খ্রিস্টাব্দে The 
Moslem Clironicle পত্রিকায় লেখা হয়, “বঙ্কিম ও তার পথানুসারী বাঙালী লেখকদের 
রচনা হিন্দু ও মুসলিম সম্প্রীতির ঘড়ির কাটা পঞ্চাশ বছর পিছিয়ে দিয়েছে। [লেখকের 
অনুবাদ]। কলকাতায় অনুষ্ঠিত মুসলিম লীগের একটি সভায় বঙ্কিমের আনন্দ মঠ-এর 
স্তুপীকৃত পাহাড়ে আগুন লাগানো হয়। বঙ্কিম রচনার প্রতি তীক্ষু ব্যঙ্গবাণ প্রয়োগ করে 
লেখা হয়, ‘যে মোসলমান মহিলাদের দর্শন লাভ চন্দ্র সূর্যের ভাগ্যেও প্রায় ঘটিয়া ওঠে 
না’ তাদের অন্তর্ভূক্তা রাজকন্যা আয়েশা অনুরক্ত হয় জগৎ সিংহের প্রতি, যে জাতিতে 
রাজপুত, “দাসত্ব, ধূর্তামী, পলায়ন যাহাদের ব্যবসা- জাতীয় গৌরব । “মোসলমান ধর্মভূবণ' 
আলমগীর যার “বহুদর্শিতা, গাত্তীর্য, বীরপনা, স্থির প্রতিজ্ঞা এবং সুশিক্ষায় ইতিহাসের 
ভয়ে ভ্রিয়মাণ। এই প্রসঙ্গেই বঞ্কিমকে উদ্দেশ্য করে লেখক বলেন, “বাবুটি কবিত্ব শক্তি 
চালনা করিতে বড় পটু ।' আবুল হোসেন নয় খণ্ডে চৌদ্দটি কাহিনী সম্বলিত “জ্ঞান-ভাণ্ডার” 
শিরোনামায় “বঙ্কিমচন্দ্রের কাহিনীর বিকৃত’ রূপায়নের প্রয়াস করেছেন ও দুঃখ 
করেছেন : “হিন্দুর পরামর্শ যখনই গ্রহণ করা হইয়াছে তখনই মুসলমানের ক্ষতি হইয়াছে, 
তথাপিও এ জাতির আকেল খোলে না।” অপর দিকে, রেজাউল করীম বঙ্কিম রচনা থেকে 
উদ্ধৃতি দিয়ে বন্ধিমের অসাম্প্রদায়িক দৃষ্টিভঙ্গী প্রতিপন্ন করার চেষ্টা করেন। বঙ্গদর্শন (পৌষ 
১২৮০) থেকে তিনি এই উদ্দেশ্যে বঙ্কিম রচনা উদ্ধৃত করেন : 

বাঙ্গালা হিন্দু-মুসলমানের দেশ-_একা হিন্দুর দেশ নহে। কিন্তু হিন্দু-মুসলমান এক্ষণে 

পৃথক-_পরস্পরের সহিত সহ্দদয়তাশূন্য। বাঙ্গালার প্রকৃত উন্নতির জন্য প্রয়োজনীয় যে 

হিন্দু-মুসলমানের এঁক্য জন্মে। 
বঞ্চিম রচিত বাঙ্গালার ইতিহাস থেকে উদ্ধৃতি দিয়ে তিনি প্রমাণ করার চেষ্টা করেন যে 
বঙ্গের রাজনৈতিক ও অর্থনৈতিক স্বার্থের পরিপ্রেক্ষিতে “বঙ্কিমের ক্রোধ পড়িয়াছিল 
মোগলদের ওপরে’, কেননা বঙ্কিম লিখেছেন, “স্বাধীন পাঠানদের রাজত্বকালে বাঙ্গালার 
দুর্দশা ঘটে নাই। রাজা ভিন্ন জাতীয় হইলেই রাজ্যকে পরাধীন বলিতে পারা যায় না!’ 
রাজসিংহ উপন্যাসের পরিশেষে বস্কিমের “বিনীত নিবেদন'-এর প্রতিও দৃষ্টি আকর্ষণ করা 
হয় : ‘কোন পাঠক মনে না করেন যে হিন্দু-মুসলমানের কোনরূপ তারতম্য নির্দেশ করা 
এই গ্রস্থের উদ্দেশ্য ।' 

মুসলিম আদর্শের নিরিখে সাহিত্য বিচারের প্রবণতা থেকে অন্যান্য আরও অনেক হিন্দু 

সাহিত্যিক মুসলিম সমালোচনার সম্মুখীন হয়েছেন। “ইসলাম ধর্মে নারীর মূল্য’ সম্পর্কে 
শরৎচন্দ্রের ‘ভ্রান্ত অভিমত” সমালোচিত হয়েছে এবং অন্যায় বলে অভিহিত হয়েছে। 
শরৎচন্দ্র এই বিষয়ে নিজের বক্তব্য মুসলিম সমাজের কাছে খোলাখুলি প্রকাশ করাই 
সমীচীন মনে করেছেন : 

কোথায় কোন লেখায় মুসলিম সমাজের প্রতি অবিচার করেছি,_করিনি বলেই আমার 
ধারণা-_তার চুল-চেরা বাদ-প্রতিবাদ প্রতিকারের পথ নয়, সে কলহ বিবাদের নতুন 
রাস্তা তৈরি করা। 
তিনি আরও বলেছেন : 
... সাহিত্য সাধনা যদি সত্য হয়, তাহলে সে সত্যের মধ্যে দিয়েই এক্য একদিন 
আসবেই। কারণ সাহিত্য সেবকেরা পরস্পরের পরমাত্মীয়। ... সৌন্দর্য ও মাধুর্যের জন্য 
পরিবর্তন যদি কিছু কিছু প্রয়োজন হয় ... সে কাজ এরাই করবেন। আর কেউ নয়। সে 
হিন্দুয়ানীর কল্যাণে নয়, ঘুসলমানীর কল্যাণেও নয়,__শুধু মাতৃভাষা ও সাহিত্যের 
কল্যাণে। এই আমার মোট আবেদন। 
মুসলিম অবমাননামূলক এই সাহিত্য সৃষ্টির পরোক্ষ দায়িত্ব কেউ অরোপ করেছেন বিদেশী 
ও বিধর্মী ইংরেজ লেখক ও এতিহাসিকের ওপরে। বঙ্গের মুসলিম “ইংরেজী ভাষার ঘৃণা 
ও বাঙলা ভাষার প্রতি অনাদর' প্রকাশ করে ‘যে সমস্ত ক্ষতির’ সম্মুখীন হয়েছেন তার 
“একটি প্রধান ক্ষতি এই যে তাহাদিগের চিরশত্র খ্রিস্টানরা মুসলিম ইতিহাস বিকৃত করিয়া 
ইংরেজী ও বাংলা ভাষায় প্রকাশ করিতে সুযোগ পাইয়াছিল'। ইংরেজ এতিহাসিক 
মুসলমানদের “যে ছাচে ঢালিয়া, গড়িয়া, পিটিয়া হিন্দুদিগকে দেখাইয়াছেন, তাহারা তদনুরূপই 
দর্শন করিয়াছেন।” হিন্দুরা তাই “চর্বিত চর্বণ করিয়া নূতন ইংরেজ প্রভুর মনোরঞ্জনার্থে, 
তাহাতে আরও রং চড়াইয়া ইতিহাস, নাটক, নভেলে দেশ পরিপূর্ণ করিয়া ফেলিয়াছেন।' 
শিক্ষিত হিন্দু “মুসলমান সম্রাটদিগের চরিত্রে কুৎসা রটনা করিতে গিয়া পাশ্চাত্যগণেরই 
অনুবর্তী হইয়াছেন!’ বহু ক্ষেত্রে তারা “কল্পনা প্রবণতার পরিচয় দিতে গিয়া, তিলে তালও 
করিয়াছেন।” ‘অনুসন্ধিৎসার কোন পরিচয়” না দিয়ে, তারা “ইংরেজ এঁতিহাসিকের অবিকল 
অনুকরণ ... পদাঙ্কনুসরণ মাত্র’ করেছেন। তাছাড়া, এঁরা ব্রিটিশ শাসনকে “চন্দ্র সূর্য, গ্রহ 
অধীনে হিন্দু-মুসলমানে মিলনের তারা বিশেষ কোনো প্রয়োজন অনুভব করেনি’ 
হিন্দু সাহিত্যে “মুসলিম লাঞ্ছনার, ফলে শুধু বিরূপ প্রতিক্রিয়ার প্রশ্নই একমাত্র সমস্যা 
নয়। আরও অভিযোগ করা হয় যে “হিন্দু সাহিত্য আমাদের শিক্ষিত যুবকদের মনে 
আত্মসম্মানের ভাব কমাইয়া দিয়াছে ও মুসলমানের হীনতা মনের মধ্যে ... গাথিয়া দিয়াছে! 
পরিণামে “ক্রমে তারা নিজের জাতির উপর বিশ্বাস হারান ...।' আবার হিন্দু রচিত সাহিত্যে 
ইসলামীয় ভাবাদর্শের অনুপস্থিতি মুসলিমকে অনুপ্রাণিত করেনি-_-এদিক থেকে অনেকে 
সমস্যাটিকে বুঝতে চেয়েছেন : 
বাঙলা সাহিত্যের প্রতি আমাদের আবহমান কালের অবহেলার জন্য তাহা ভিন্ন সম্প্রদায় 
কর্তৃক এরূপে গঠিত হইয়াছে যে তাহাতে আমাদের নিজস্ব কিছু আছে বলিয়া মনে 
হয় না। 
অথবা, 

কবি সত্যেন্দ্রনাথ দত্ত, কবি দ্বিজেন্দ্রলাল রায় বঙ্গভূমি ও জন্মভূমির বন্দনা গাহিয়াছেন, 
তাহাতে মুসলমানের কোন অবদানের কথাই নাই। মুসলমানের নিকট এই শ্রেণীর 
জাতীয় কবিতা ““রূল ব্রিটানিয়া”র ন্যায় অনুভূত হর । ফলে, বঙ্গ-সাহিত্য অধিকাংশ হিন্দু 
লেখকের হাতে হিন্দু-সাহিত্য হইয়া পৃড়িয়াছে। কাজেই, মুসলমান তাহাতে তাহার 
কোন চিন্তার খোরাক পায় না- তাহার প্রাণের কোন উদ্দীপনা তাহাতে জাগে না। 
এই বিশেষ পরিস্থিতিতেই মুসলিম ‘জাতীয় সাহিত্য”, “জাতীয় ইতিহাস’ ও হিন্দুপ্রভাব 
বর্জিত "জাতীয় আদর্শে অনুপ্রাণিত’ স্কুলপাঠ্য পুস্তক ও মুসলিম পত্র পত্রিকা প্রকাশের সঙ্কল্প 
ক্ৰমশ শক্তিশালী হয়ে ওঠে : 
এই বিংশ শতাব্দীর সভ্যতার যুগে তোপ-কামান যাহা করিতে পারে না, নিরীহ কলমই 
তাহা অতি সহজে সম্পন্ন করে। সংবাদপত্র ও সাহিত্যই বর্তমান যুগের জেহাদের প্রধান 
অস্ত্র... 
তারপর মুরাতিদ বাঙলা ভাষা ও সাহিত্যকে তৌবা করাইয়া ও কলেমা পড়াইয়া গায়ে 
আচকান পায়জামা পরাইয়া, মাথায় আরবী-ফারসী শব্দের পাগড়ী দিয়া বাঙলা ভাবাকেও 
খাস ইসলামী ভাষায় পরিণত করিয়া আমাদের কৌমী জিন্দেগীকে সতেজ ও সজীব 
করিয়া তুলিতে হইবে। 
প্রাপ্রসর শিক্ষিত মধ্যবিত্ত হিন্দুর দায়িত্ব পালনের অক্ষমতার আরেকটি বিষয় কিছু আলোচিত 
হয়েছে, কখনো আশাহত বেদনামথিত সুরে : 
বাঙলাদেশের ক্রমবর্ধমান মুসলমান মধ্যবিত্তের সমস্যাকে সুপ্রতিষ্ঠিত হিন্দু মধ্যবিত্ত 
সহানুভূতি ও দরদ দিয়ে দেখেনি বলেই যে লীগের দিকে মুসলমান মধ্যবিত্ত ঝুঁকে ছিল, 
এবং তাদের প্রভাব ও নেতৃত্বে জনসাধারণের মধ্যে লীগ মনোবৃত্তি বেড়েছে এ কথা 
অস্বীকার করবার উপায় নাই। 
আরেকজনের কথায় : 
মুসলিম জাতির এই ভয় দূর করবার দায়িত্ব ছিল প্রধানতঃ সংখ্যাগরিষ্ঠ* হিন্দুদের। হিন্দুরা 
যদি দরদ দিয়ে, উদারতা দিয়ে, কল্যাণ বুদ্ধি দিয়ে মুসলমানদের চিত্ত জয় করতে 
পারতেন- _সাম্প্রদায়িক সমস্যা হয়তো উগ্ররূপ ধারণ করত না।... 
বিলেতে আজ যে ম্যাজরিটি, কাল সে মাইনরিটি। এদেশে আজ যে ম্যাজরিটি সে 
ম্যাজরিটি চিরকালের জন্য। মাইনরিটির সুযোগ নেই এখানে ম্যাজরিটি হয়ে শাসন 
রশ্মি হাতে করবার। 
প্রায় আবেদনের সুরে অপর একজন লেখেন : 
হিন্দু বিজ্ঞ মহাজনদের সংখ্যা সমাজে অনেক রহিয়াছে। হতভাগ্য অধংপতিত মুসলমান 
সমাজেই এদেশে শিক্ষিতের ভাগ অতি কম। হিন্দু শিক্ষিত মহোদয়গণ যদি মুসলমানকে 
স্নেহের চক্ষে আপনার লোকের মতন দেখেন, তাহা হইলে হিন্দু সাধারণের বিদ্বেষভাবের 
প্রভাব দিন দিন হ্রাস হইবে তাহা সুনিশ্চিত! 


বিভাগ-পূর্ব বঙ্গে মুসলিম দৃষ্টিতে হিন্দু-মুসলমান সমস্যা 0] ৯৫ 


পাঁচ 


এই আবেদনের সুরে প্রচ্ছন্ন রয়েছে যে মিলনের আকাঙ্ক্ষা ও স্বপ্ন তার অসংখ্য উদাহরণ 
ও পরিচয় ছড়িয়ে আছে মুসলিম বাঙ্গালীর লেখায়। ‘পাখী যেমন এক ডানার মাধ্যমে 
উড়িতে পারে না-_-শকট ও গো-যান যেমন এক চাকার সাহায্যে চলিতে পারে না’, 
তেমনি দেশের সাফল্য ‘দুই জাতির মিলনের উপর।’ একদিকে বিরোধের অস্বস্তিকর 
প্রশ্নটিকে সহজ করে নেবার প্রয়াস পেয়েছেন কেউ : ‘যেমন ভ্রাতায় ভ্রাতায় বিবাদ, 
আত্মীয়স্বজনে কলহ, পাড়া-প্রতিবেশীর সঙ্গে মেয়েলী ঝগড়া ।” অপরদিকে গভীর নৈরাশ্য 
ও দুঃখ মূর্ত হয়ে উঠেছে এই উক্তিতে : 
সুজলা, শস্য-শ্যামলা বঙ্গভূমি এই দুই জাতির চিরসুখ-নিকেতন ...। ... মধুরভাবে 
মিলন, হিন্দু-মুসলমান সাধারণে কবে হইবে? সে আশা কি আমরা কখনও করিতে 
পারি? হায়! ভারতে কি তেমন সুখ কখনও আসিবে? হাঁ, আসিতে পারে, কিন্তু আমরা 
তখন অনন্ত নিদ্রায় নিদ্ৰিত, পৃথিবীর সম্বন্ধে সম্বন্ধ বিরহিত! 
অসহায় ক্ষোভে বিধাতার উদ্দেশ্যে প্রার্থনা জানিয়েছেন কেউ : 


হে করুণাময় বিশ্ব বিধাতা! তুমি হিন্দু-মুসলমানের দাঙ্গা-হাঙ্গামায় আমার কত বোনগণকে 
অকালে বিধবা করিয়াছ। কত যুবকের মাকে পুত্রহারা করিয়াছ। ... 
তোমার লীলা, তোমার কুদরুত [কুদরও] বুঝিবার কার সাধ্য আছে? ... তাই বলি তুমি 
আবার এই দুই জাতির মধ্যে পুনর্মিলনের সৃষ্টি করিয়া পরস্পর ভ্রাতৃন্েহে বন্ধন করিয়া 
দেও । 
সাংস্কৃতিক “বৈশিষ্ট ও বিরোধ'কে অতীতের পর্যায়ভুস্ত করে বর্তমান ও ভবিষ্যতের 
প্রয়োজনে মিলনের আহবান জানিয়ে কাজী আবদুল ওদুদ বলেন : 
আজকার বিবর্ধিত বিরোধের দিনে এই চিন্তাধারা কারো কারো মনে হতে পারে 
অবাস্তব। এই “বাস্তব”বাদীদের দৃষ্টি এই কঠিন বাস্তবতার দিকে আকৃষ্ট হওয়া উচিত 
যে আজ পর্যস্ত এ দেশের হিন্দু-মুসলমান যত মারামারি করেছে তাতে শক্তিতে 
শক্তিতে কোঝাবুঝির পরিচয় নেই আদৌ, আছে দুর্দৈব ও দুর্বুদ্ধির পরিচয় মাত্র। অবশ্য 
রোগভোগ দীর্ঘদিন ধরে চললে তাকেই সময় সময় ভ্রম হয় স্বাভাবিক অবস্থা বলে। 
কিন্তু রোগ রোগই, কদাচ স্বাস্থ্য নয়। ... 
সার্থক সমাজ সত্তার দিক দিয়ে বাঙলার মুসলমান অথবা হিন্দু, বাঙলার অথবা বিশাল 
ভারতবর্ষের অংশ ভিন্ন যখন আর কিছু নয়, তখন তার সাংস্কৃতিক জীবনের সার্থকতা 
লাভের পথ এই বিশাল সত্তার সঙ্গে তার নূতন যোগ উপলব্ধির ভিতর দিয়েই__ঝরণার 
সার্থকতা যেমন নদীর পুষ্টিসাধন করে-_এ সত্য যত অকপটভাবে স্বীকার করা যাবে 
ততই শক্তি ও শ্রী লাভের পথে আমরা অগ্রসর হব। 


হিন্দু-মুসলিম মিলনে গভীর বিশ্বাসী ও আকাঙ্্লী এই লেখকগণের চিন্তায় সমস্যার উৎস 
নির্ণয় ও সমাধানের প্রচেষ্টা কিছুটা বৈশিষ্ট্যপূর্ণ। বর্তমান কালের সমস্যার পর্যালোচনায় 


৯৬] ইসলাম ও বাঙালি মুসলমান সমাজ 


অতীতের ভূমিকা স্বভাবতই এঁদের মনে প্রশ্ন জাগিয়েছে। এই দৃষ্টিতে ‘মসজিদের সামনে 
হিন্দু বাজনা বাজাইবে কিনা, বা মুসলমান গো-কোরবানী করিবে কিনা, এসব প্রশ্ন অল্প 
হইবে! মুসলিম 'প্রাধান্যের যুগে’ ... মিলন সম্ভবপর হর নাই", কেননা “বিজিত ও 
বিজেতার মিলন কোন কালেই’ হয় না। বর্তমানকালে “উভয়েই বিজিত” তবুও “অতীত 
মধ্যে প্রতিদ্ন্দিতা।" হিন্দু-মুসলিমের পার্থক্যের সঙ্গে “জাতীয় জীবন ক্ষুণ্ন’ হওয়ার সম্বন্ধ 
এঁদের দৃষ্টিতে মেলেনি : 

ঠিক যেমন আপনার পরিবারকে ভালবাসিলে স্বদেশ প্রেমের ব্যাঘাত হয় না বা স্বদেশ 

প্রেমের সঙ্গে বিশ্ব-প্রেমের কোন দ্বন্দ্ব নাই, ঠিক তেমনি আপনার সম্প্রদায়ের প্রতি 

প্রীতির অর্থ অন্য সম্প্রদায়ের প্রতি বিদ্বেষ, তাহা ভাবিবার কোন সঙ্গত কারণ নাই। 
হিন্দু ও মুসলিম উভয় সম্প্রদায়ের অতীতের মোহ ও অতীতের “কীর্তি লইয়া অহঙ্কার'কে 
ব্যঙ্গবাণে বিদ্ধ করা হয়__“পর-পদানত, নিঃস্ব, রিক্ত, ভিক্ষুক, অশিক্ষিত, ধর্মহীন জাতির 
আর বাহাই হোক গর্ব করা শোভা পায় না।' 

হিন্দু-মুসলিম বিরোধের অর্থনৈতিক ভিত্তির দিকে এঁরা অনেকেই বিশেষভাবে দৃষ্টি 

আকর্ষণ করেছেন। “যে ঘরে অন্নাভাব' থাকে, ‘সে ঘরে ভাইয়ে ভাইয়ে দ্বন্দ, ঝগড়া হইতেই 
হইবে। এদেশে “মনে হয়, ... হিন্দু-মোসলমানে এইরূপ বিবাদ হইত না, যদি অর্থের 
অনটন না হইত ৷’ সমস্যাটিকে “সাম্প্রদায়িক বলিয়া রূপ দেওয়া হইলেও”, প্রকৃতপক্ষে এটি 
প্রকাণ্ড ধরনের অর্থনৈতিক সমস্যা। আর অর্থনৈতিক সমস্যা বলিয়াই ইহা মোটেই 
সাম্প্রদায়িক সমস্যা নহে।' স্বীকার করা হয় যে “বর্তমানে ধর্মগত ও কৃষ্টিগত পার্থক্যটা একটু 
বৃহদাকার ধারণ করিয়া কিছুদিনের জন্য মূল সমস্যাগুলিকে ধামাচাপা দিয়াছে’, কিন্ত “যেদিন 
দেশবাসীর প্রকৃত চৈতন্যোদয় হইবে সেদিন তাহারা এই ভুল বুঝিতে পারিবে।' শিক্ষিত 
মধ্যবিত্তের “শ্রেণীগত স্বাথই ... গুরুতর রাজনৈতিক সমস্যারূপে দেখা দেয়। আর তার 
ফলে “চাকুরীর ভাগবীটোয়ারাই সব সমস্যাকে কোণঠাসা করে দেশের রাজনীতিকে তিক্ত 
ও বিষাক্ত করে তুলেছে। তাদের “উদ্দেশ্যসিদ্ধির জন্য এই কাড়াকাড়ি ছেঁড়াছিড়িকে অনাবশ্যক 
গুরুত্ব দিয়ে তাকে জটিল এক জাতীয় সমস্যায় পরিণত" করা হয়, এবং প্রকৃত জাতীয় 
স্বার্থের কথা, দেশের প্রকৃত সমস্যাসমূহের কথা সকলে ভুলে যান। অবশেষে “চাকুরী 
সমস্যার উপর প্রতিষ্ঠিত সাম্প্রদায়িক সমস্যা জটিল ও মীমাংসার অতীত এক সমস্যারাপে 
দেখা দেয়!’ “সাম্প্রদায়িক সমস্যার’ সঙ্গে “দরিদ্র মুসলমানের সমস্যা'র প্রাসঙ্গিকতার প্রশ্ন 
তুলে মুসলিমকে সতর্ক করা হয় : 

পরিচিত তাহার সমাধানের সহিত সাধারণ লোকের, বিশেষতঃ সাধারণ দরিদ্র মুসলমানের 

মঙ্গলামঙ্গল ও ইঞ্টানিষ্টের কোন সম্বন্ধ আছে কিনা। ... 


বিভাগ-পূর্ব বঙ্গে মুসলিম দৃষ্টিতে হিন্দু-মুসলমান সমস্যা 0:৯৭ 


নির্দিষ্ট আসন, নির্দিষ্ট চাকুরী ... দ্বারা ... করজনের পেটের অন্ন যোগাইবে? এগুলি 
যে কারেমী স্বার্থবিশিষ্ট একদল উচ্চশ্রেণীর কৌশল ও চাল মাত্র তাহা সহজেই 
বোধগম্য হইবে। ... 

আত্মত্যাগ হইতে পরাম্মুখ হইয়া সাম্প্রদায়িক সুবিধার পাশ-দরজা দিয়া হাঁটিলে চলিবে 
কেন? ... 

সাম্প্রদায়িক সমস্যার আগে জাতীয় সমস্যার সমাধান চাই। 


আবার কারুর চোখে পড়েছে উভয় সমাজের “বিদ্যা বুদ্ধি জ্ঞান গৌরবে ... শীর্ষস্থানীয়” ও ' 
“কৃতবিদ্য মহানুভবদিগের” মধ্যে সমস্যা সমাধান সম্পর্কে প্রচেষ্টার অভাব বা উদাসীনতা । 
১৯৩৫ খ্রিস্টাব্দে স্বয়ং রবীন্দ্রনাথের আমন্ত্রণে বিশ্বভারতীতে হিন্দু-মুসলিম বিরোধের 
বিষয়ে প্রদত্ত নিজাম বক্তৃতাতে ওদুদ বলেন : 

এই গুরু বিষয়ের আলোচনায় আমি অগ্রসর হয়েছি জ্ঞানের স্পর্ধায় নয়, দুঃখের 

তাড়নায়। ... 

বাস্তবিকই আমি ভাগ্যবান হব যদি আমার দেশবাসীর কাছে এই একটি মাত্র কথা পৌঁছে 

দিতে পেরে থাকি যে হিন্দু-মুসলমান বিরোধ সম্বন্ধে তাদের গুঁদাসীন্য জ্ঞানীর বা 

শক্তিমানের ওঁদাসীন্য নয়, সে সম্বন্ধে তাদের সুপরিচিত সিদ্ধান্ত ও স্বস্তিপ্রিয়তার অন্য 

নাম। 
-স্বার্থান্ধ লোকের প্ররোচনা'কেই মিলনের পথে অন্তরায় বলে মনে হয়েছে কারুর কাছে। 
এক “শ্রেণীর মানুষ আছে যাদের মন স্বভাবতই সংকীর্ণতার দিকে যায়” তারা “নিজের 
শ্রেণীর প্রতি এত পক্ষপাতিত্ব করে যে, ভিন্ন শ্রেণীর লোকের সঙ্গে তাদের বিবাদ বেধে 
ওঠে”__এরা “তাদের মনের ক্ষুদ্রতা ও স্বার্থপরতাকে সাম্প্রদায়িক আকার দিয়ে দেশের 
ভিন্ন শ্রেণীর লোকেদের সঙ্গে কলহ করে, আর ... বিদ্বেষ ও মনোমালিন্য সৃষ্টি করে। এই 
শ্রেণীর লোকই হিন্দু-মুসলমান বিরোধের জন্য প্রধানত দায়ী ৷” 

এই প্রসঙ্গেই ধর্ম ও প্রকৃত “শিক্ষা বিস্তার এবং জ্ঞান ও নৈতিক চরিত্র উৎকর্ষ সাধনের' 

প্রয়োজনীয়তার কথা উঠেছে। “নিজ নিজ ধর্মে দৃঢ় বিশ্বাস স্থাপন ও প্রকৃত ধর্ম নির্দেশ 
কায়মনোবাক্যে পালন করা'__এটিকেই ‘ভ্রাতৃত্ব বন্ধনের একমাত্র উপায়” বলে কেউ মনে 
করেছেন। 'ধার্মিক লোক’ কখনও অন্যের ‘ধর্মকার্যে হস্তক্ষেপ করে না! 'প্রতিবেশীগণ' 
যেখানে “একে অন্যের বিরুদ্ধাচরণ” করে, সেখানে “লোক হয় অসভ্য না হয় নির্বোধ!” 
শিক্ষার ভূমিকা বিভিন্ন দৃষ্টিতে দেখা হয়েছে। শিক্ষিত শ্রেণীর মধ্যে “বিবাদ বিসম্বাদ 
মনোমালিন্যের কোনই হেতু নাই।” এই দুই সম্প্রদায়ের মধ্যে “খুঁট-আখুরে, বরাখুরে, 
জ্ঞান-গোস্পদের সফরী ... দলই যত কিছু অশুভ ...। ‘মতভেদ’ সত্বেও অপরের ‘মতকে 
শ্রদ্ধা করিতে শেখা শিক্ষার একটি অঙ্গ!’ অনেক ক্ষেত্রে “সাম্প্রদায়িক বিদ্বেষের পরিচয় 
অশিক্ষিতের চেয়ে শিক্ষিতের মধ্যে বেশি'__এই সত্যের সম্মুখীন হয়ে বলা হয়, ‘... 
কেবল লিখিতে পড়িতে শিখিলেই শিক্ষিত হওয়া যায় না। যাহার মনের সংকীর্ণতা দূর হয় 
নাই, বিদ্যাশিক্ষায় তাহার স্বাভাবিক বিদ্বেষ বৃত্তি শুধু প্রকাশের পথ খুঁজিয়া পায়।' শিক্ষা 


৯৮ 0 ইসলাম ও বাঙালি মুসলমান সমাজ 


“অনুন্নত সম্প্রদায়কে উন্নত সম্প্রদায়ের রাষ্ট্রীয় স্বাধীনতা প্রচেষ্টার সর্বদা মস্ত বড় অন্তরায় 
করে রাখে!’ প্রধানত “ভয় ও সন্দেহ অনুন্নত সম্প্রদায়কে উন্নত সম্প্রদায়ের সাধনার পথে 
কাটা স্বরূপ করে রাখে।” দৃঢ়তার সঙ্গে বলা হয় : 
হিন্দু মুসলমানকে সাধারণ শিক্ষা কেন্দ্রে একত্রে বসে জ্ঞান ও প্রীতি অর্জন করা সর্বপ্রথম 
কর্তব্য। পৃথক পৃথক মনোভাব দিয়ে পরিচালিত পৃথক পৃথক সাম্প্রদায়িক শিক্ষা কেন্দ্রে 
আবশ্যকীয় জ্ঞান ও প্রীতির চর্চা সম্ভবপর হবে না; আবার তা না হলে আমাদের রাষ্ট্রীয় 
মনোভাব বীর্যবন্ত হবে না। 


মুসলিম সমাজে শিক্ষার প্রসারে শিক্ষিত হিন্দুর সাহায্যের আবেদন করা হয় : 
অশিক্ষিত মোল্পেমকে সঙ্গে নিয়ে দেশের কার্যে প্রথমতঃ যে অসুবিধা হইবে তাহা 
আমাদের সুশিক্ষিত, কর্মঠ, উদারচেতা হিন্দু ভ্রাতাগণ স্বেচ্ছাসেবকরূপে নিঃস্বার্থে 
দয়াপরবশ হইয়া শিক্ষাপ্রদানপূর্বক কার্যে রত করিয়া চিরবাধিত করিতে কুষ্ঠিত হইবেন 
না। 
বুদ্ধিজীবী শ্রেণীভুক্ত এই লেখকদের চিন্তায় স্বভাবতই সাম্প্রদায়িক সমস্যার পর্যালোচনায় 
সাহিত্যের ভূমিকা বিশেষ গুরুত্ব অর্জন করেছে প্রশ্ন উঠেছে-_“এই দুই সম্প্রদায় পরস্পরকে 
কতটুকু চেনেন?’ সিদ্ধান্ত হয়, “এই মিলন সাহিত্যের ভিতর দিয়াই সাধন করিতে হইবে। 
সাহিত্যই “মিলনের প্রশস্ত ক্ষেত্র। বাঙলা সাহিত্যের হিন্দু ও মুসলিম “দুই ধারা ... গঙ্গা 
যমুনার মত মিলিত প্রবাহের সৃষ্টি করিয়া বঙ্গভাষা ও তথা বঙ্গদেশকে ধন্য করুক।' 
হিন্দু-মুসলিমের__ 
আন্তরিক মিলন না হলে ... বাঙ্গালী নিজ দেশে পথের ভিখারী হবে। জাতীয় সাহিত্যকে 
সম্পূর্ণ নতুন একটা রূপ দিতে হবে। হিন্দু বিদ্বেষ ও মুসলমান বিদ্বেষ যাতে সাহিত্যে 
তিলমাত্র স্থান না পায়, তার জন্য বিশেষ চেষ্টা করতে হবে। হিন্দু-মুসলমানের সম্প্রীতি 
ও এক্যানুভূতি যাতে সাহিত্যে সম্যকভাবে ফুটে ওঠে, তার জন্যে চেষ্টা ও সাধনা 
করতে হবে। আর বাঙলার জাতীয়তার আদর্শ যাতে সাহিত্যে সুপ্রতিষ্ঠিত হয় তার জন্যে 
সঙ্ঘবদ্ধ হয়ে সুনিয়ন্ত্রিত ধারাবাহিক সাধনায় আত্মনিয়োগ করতে হবে। 
নির্ভুল ইতিহাসের মাধ্যমে দুই সম্প্রদায়ের পরস্পরের প্রতি ভুল ধারণা অপনোদনের 
বাসনায় আবদুল করীম ভারতবর্ষে মুসলমান রাজত্বের ইতিবৃত্ত রচনা করেন। ১৮৮৭ 
খ্রিস্টাব্দে মুন্সী গোলাম কাদের-এর সম্পাদনায় হিন্দু-মুসলমান সম্মিলনী নামে একটি 
পত্রিকা পরিচালিত হয়। একই মহৎ উদ্দেশ্যে কোহিনুর পত্রিকার সৃষ্টি হয় ও সেভাবেই 
পরিচালিত হয়। 
অধিকতর সংখ্যায় মুসলিম যোগদানের মাধ্যমে অর্থনৈতিক প্রতিযোগিতা হ্রাস, মুসলিম 
শিক্ষার বিশেষ সমস্যার হিন্দু স্বীকৃতি ও সমর্থন, দায়িত্বশীল সাংবাদিকতা, সাধারণ 
নাগরিকবোধ পরিবর্ধনের উদ্দেশ্যে সরকার প্রযোজিত জাতীয় উৎসবাদি এবং হিন্দু-মুসলিম 


বিভাগ-পূর্ব বঙ্গে মুসলিম দৃষ্টিতে হিন্দু-মুসলমান সমস্যা 0 ৯৯ 


সম্প্রদায়ের মধ্যে একত্রে পানভোজনের ব্যবস্থা ইত্যাদি নানান দিকে চিন্তার স্রোত প্রবাহিত 
হয়েছে। 

এ জাতীর চিন্তায় ও বিশ্বাসে স্বভাবতই হাক্কা রসেরও সমাবেশ ঘটেছে। ‘হিন্দুর টিকি আর 
মুসলমানের দাড়ি’ বাহ্যিক মিলনের অন্তরায় বিবেচিত হওয়ায় জনৈক মুসলিম সমাধান 
পেয়েছেন “ফ্রেঞ্চ কাট’ দাড়িতে, অর্থাৎ “টিকি মাথায় না রাখিয়া দাড়িতে রাখা ।” আরেকটি 
প্রস্তাব হয় বে “উভয় জাতির মধ্যে বাঙলা ও আরবী শব্দের সংমিশ্রণে লোকের নামকরণ 
করা হউক’, যথা “শ্রী প্রসাদ আলী ঘোষ’, “শ্রীমতী জ্যোৎস্না জোহেরা দাসী’, “কাজী সুধীর 
আহমদ' ইত্যাদি। 


ছয় 


একেবারেই নূতন দৃষ্টিভূমি থেকে সমস্যা পর্যালোচনার আরেকটি প্রচেষ্টায় পুরোপুরি 
মুসলিম সমাজের অভ্যত্তরে কারণ অনুসন্ধান করা হয়েছে। বিরোধের মূল সূত্রগুলি, এই 
দৃষ্টিতে, মুসলিম সমাজের অভ্যন্তরীণ দুর্বলতা ও তজ্জনিত মিলনের প্রতিকূল মুসলিম 
মানসিকতার পরিমণ্ডল থেকে উদ্ভূত বলে ব্যাখ্যাত হয়েছে। “অপরাপর সম্প্রদায়ের উন্নতিতে 
ঈর্ষান্বিত হওয়ার “মুসলিম প্রবণতা*কে উল্লেখ করে বলা হয় “আমাদের দূরবস্থার জন্য যে 
আমরাই প্রধানতঃ দায়ী তাহা এক বাতুল ব্যতীত আর কে অস্বীকার করিবে? “হিন্দুদের ' 
ঘাড়ে অনুদারতার অভিযোগ’ চাপিয়ে, তাদের কাছ থেকে “সর্ববিধ সুবিধা আদায়’ করার 
প্রচেষ্টাকে বা তাদের কাছে মুসলিম সমাজে ‘যে সব বিষয়ে উপকৃত হয়েছে" তা “একেবারে 
বিস্মৃত' হয়ে যাওয়ার মনোভাবকে “অতীব লজ্জার বিষয়” বলা হয়। বিশেষত 'অনুদারতার 
অভিযোগ’ শুধু তাদের “ঘাড়ে চাপাইলে চলিবে না; ও বিষয়ে আমাদের নিজেদের 
অনুদারতার কথাও ভাবিতে হইবে!’ মুসলমান “দরিদ্র, অশিক্ষিত ও আত্মসম্মান বর্জিত’, 
তাই “সকলের ঘৃণ্য’। যে আপনাকে “সাহায্য করিতে পারে, সেই অপরের সাহায্য পাইবার 
উপযোগী ৷’ শুধু “ভিক্ষা দ্বারা কোন জাতি উচ্চাসন লাভ করিতে সমর্থ হয় নাই’ বা ‘কেবল 
অপরের মুখাপেক্ষী হইয়া কোন সমাজ সম্মানের অধিকারী হয় নাই।” হীনম্মন্যতা “বাঙ্গালী” 
বিকাশ এবং প্রতিষ্ঠার পথে নানা প্রকার বিঘ্বের সৃষ্টি করেছে।' 

গত ১০০/১৫০ বৎসরের মুসলমান ইতিহাস পতনের ইতিহাস, পরাজয়ের ইতিহাস। 

আন্দোলনকে দেখেন, তাদের মনোবৃত্তি কেবলমাত্র সম্তপ্পণে সতর্কভাবে আপনাকে 

রক্ষা করে চলবার মনোবৃত্তি। তাই তাদের মুখে এক কথা-_ মুসলমানের জন্য চাই রক্ষা 

কবচ, চাই বিশেষ বন্দোবস্ত, চাই দুর্বলের অপরের প্রতি নির্ভরতা। 
আরও স্বচ্ছ দৃষ্টি দিয়ে সাবলীল ভাষায় বলা হয় : 

দুর্ভাগ্যক্রমে ভারতীয় মুসলমান আজ্ঞও ভুগছে একটি মানসিক বিকৃতি থেকে, তারা 

সংখ্যায় অল্প, প্রভাবে খর্ব, এই চেতনা তাদের অন্তরে সঞ্চারী করেছে একটি মানসিক 

অস্বস্তি। সেই মানসিক অস্বস্তির শেখার সাহায্যে জগৎকে যথাবথভাবে দেখা ভারতীয় 
মুসলমানের পক্ষে সম্ভব নয়। এই মানসিক অস্বস্তি যেদিন তার কেটে যাবে, তার 
পরিবর্তে তার অস্তরে সঞ্চারিত হবে অভয় ও আশা, সেদিন সহজেই নে বুঝবে, দেশে 
দেশাভ্তরে মুসলমানদের মধ্যে, অমুদলমানদের মধ্যে কোথায় তার পরম মিত্ররা বাস 
করছেন। 


সাত 


হিন্দু-মুসলিম সমস্যার চূড়ান্ত সমাধান শেষ পর্যন্ত এক ধর্ম-নিরপেক্ষ বা ধর্মোন্তীর্ণ অখণ্ড 
বাঙালী জাতীয় সত্ত্বার ভিতরে মিলবে বলেই মিলনাকাড্কীদের মধ্যে কিছু ব্যক্তি বিশ্বাস 
' করতে চেয়েছেন। বাঙালী জাতীয়ত্ব ও মাতৃভূমির চেতনা সঞ্চার ও পরিবর্ধনের আবশ্যকতা 
তারা বিশেবভাবে উপলব্ধি করেছেন এবং স্পষ্টভাবে অভিব্যন্ত করেছেন : 

বাঙলার শ্যামল বুকে যারা লালিত পালিত, এখানকার সুনির্মল আলো-হাওয়ায় যারা 
বর্ধিত ও পুষ্ট, এখানকার মাটির রসে যাদের প্রাণ সঞ্জীবিত, বাঙলার গিরি-নদী- 
প্রান্তর-পথ যাদের হিয়ায় পুলক-শিহরণ তুলে এবং বাঙলা ভাষায় যারা প্রথম মনের ভাব 
প্রকাশ করে-_জাতিবর্ণ নির্বিশেষে তাদের ঠাই বাঙালীর নব্য জাতীয়তার প্রশস্ত আঙ্গিনায় 
অসংকুলান হবে না। বাঙালী হিন্দু, বাঙালী মুসলমান, বাঙলার সব ভাইবোনের সম্মিলিত 

চিত্তে এই অর্থ ও জাতীয়তার শুভ প্রেরণা মূর্ত হয়ে উঠুক, এই প্রার্থনা। * 
মাতৃভূমি “হিন্দুর নিকট যেমন আদরণীয়, মুসলমানের নিকটও তদ্রপ।' বাঙালী-মুসলিমের 
“ধমনীতে বিদেশির রক্তও আছে, আর এ দেশীয় রক্তও আছে ... তথাকথিত উচ্চ জাতীয় 
হিন্দুর রক্তও আছে, আর তথাকথিত নীচ জাতীয় রক্তও আছে। এই সব কিছু নিয়েই 
“গৌরব করতে হবে’ এবং ভাবতে হবে “আমরা হচ্ছি বাঙালী” ও “বাঙলার মঙ্গল ... 
আমাদের আদর্শ।' এই আদর্শ “যেদিন প্রকৃতই আমাদের অন্তর অধিকার করবে, সেদিন 

হিন্দু-মুসলমানের বিরোধের শেষ হবে 
বাঙালী জাতীয়তার পরিপন্থী মুসলিম ধর্মীয় জাতীয়তাবোধের সমস্যা এঁদের চিন্তায় 
বিশেষভাবে প্রতিফলিত হয়েছে। বিশ্ব মুসলিম জাতীয়তাবাদীর বিশ্বাসে : 

মুসলমানের মনে “নেশান” শব্দ জাগিয়া উঠিলে, সে কখনো আপনাকে বাঙলার 
অধিবাসী বলিয়া মনে করিতে পারে না, এমন কি মাত্র ভারতের অধিবাসী বলিয়াও মনে 
করিতে পারে না; সমস্ত বিশ্বের সহিত তখন তাহার যোগ অবধিত হইয়া যায়। ... সেই 

বন্ধনকে ছিন্ন করিয়া আমাদের জাতীয় জীবন প্রতিষ্ঠিত হইতে পারিবে না। 
এই আদর্শের প্রভাব খর্ব করে বাঙালী জাতীয় সত্তার শ্রাণ-প্রতিষ্ঠা করার কঠিন দায়িত্ব এঁদের 
গ্রহণ করতে হয়েছিল। শক্তি ও সাহস সঞ্চয় করে মাথা তুলে তাদের বলতে হয়েছিল : 
সহস্র বৎসর যে দেশে বাস করিয়া আসিতেছি, যাহার শীত, গ্রীষ্ম, সৌভাগ্য, দুর্ভাগ্য, 
দুর্ভিক্ষ, সুখসম্পদ, হর্ষ, বিষাদ সমভাবে ভোগ করিয়া আসিতেছি, সে আমার স্বদেশ 

নহে, তাহার বাহিরে আবার আমার এক নিজের দেশ আছে, একথা কেহ কখনও মনে 
করিতে পারে না। 
আবার, 
পুরুষানুক্রমে যুগযুগাস্তর ধরে বাঙলা দেশের গণ্ডীর মধ্যে বাস করে, আর এই বাঙলা 
ভাষাতেই সর্বক্ষণ মনের ভাব ব্যক্ত করেও যদি বাঙালী না হয়ে, আমরা আর কোন 
একটা জাতি সেজে বেঁচে থাকতে চাই, তাহলে আমাদের ত আর কখনও উত্থান 
নাই-ই, অধিকন্তু চির-তমসাচ্ছন্ন গহ্বর মধ্যে পতনই অবশ্যস্তাবী। 
আরও সোজাসুজি এই প্রশ্নের সম্মুখীন হয়েছেন অন্যেরা । ‘জাতি’ ও ‘ধর্ম’ এই দুটি শব্দের 
“তাৎপর্য ও পার্থক্য' বোঝার “ভুলের” আলোচনা করে মনে করিয়ে দেওয়া হয় যে, 
“ভারতীয় হিন্দুগণ, খ্রিস্টানগণ, পার্শিগণ অথবা বৌদ্ধগণ যে জাতির অন্তর্গত মুসলমানও 
জাতি নাই। এই সব নামে ধর্ম আছে’ ইসলাম “ধর্ম, জাতি নয়'__-একথা “সম্পূর্ণ ভুলে 
গিয়ে বাঙালী মুসলমান ... জাতিতে মুসলমান" এটাই “জোর গলায় প্রচার করছেন” এবং 
'নেশান ও রিলিজনের মধ্যে একই অর্থ করে বসেছেন।” ফলে, “সহস্র বৎসর বাঙলার 
জলবায়ুতে পুষ্ট মুসলিম সমাজ বাঙলাদেশে এক ঘরে হয়ে আছেন। বাঙলা দেশ আজও 
এঁদের ধাঁই মা। তাই জাতি জন্মের কথা উঠলেই এঁরা বাঙলার বাইরে দৃষ্টিপাত করেন৷ 
তারা “বোখারা ও সমরখন্দে ধর্মভাইদের দুঃখ দৈন্যে টলে ওঠেন, কিন্তু দেশের চোখের 
সামনে যে দৈন্য দুর্দশার ছবি, তা দেখেও তাদের মনে কোন ছায়াই পড়ে না। বোগ্দাদের 
ভাইয়েরা যে তাঁদের কথা মনেও আনে না ... সেদিকে দৃষ্টি তাদের একেবারেই নেই।' এই 
“বহির্দেশীয় সাম্প্রদায়িক প্রেম প্রত্যেক দেশের উন্নতি ও নিরাপত্তার পক্ষে বিশেষ ক্ষতিকর’ : 
হায় স্বপ্নবিলাসী ভারতীয় মুসলমান! তোমার সম্মুখে তোমার সাজান বাগান বিলুপ্ত 
তুমি এখনও স্বপ্নে বিভোর-__বিশ্ব মুসলিম সংহতির কল্পনা করিতেছ? ... প্যান 
ইসলামের যুগ আর নাই। যে সব দেশকে কেন্দ্র করিয়া এ অদ্ভুত মতবাদের সৃষ্টি 
হইয়াছিল, তাহারা এখানে আগ্রহে তাহার মোহজাল ছিন্ন করিয়া দিয়াছে-_মোহাচ্ছন্ন 
শুধু ভারতীয় মুসলমান। ... হিন্দুদের হাত হইতে আমাদের স্থার্থরক্ষার নামে দেশের 
মুক্তির কাজে বাধা দেওয়া ঘোর অন্যায়, দেশদ্রোহিতামূলক কাজ! 
“দেশ-প্রেমের' প্রশ্নে মুসলিম “এক বদ্ধ দ্বারের সম্মুখীন হন৷’ দেশ-প্রেমই “বর্তমান যুগের 
সর্বজনীন জীবস্ত আদর্শ, অথচ তারা “এ আদর্শের দিকে যান না। কেননা তারা মনে করেন, 
এ আদর্শের সঙ্গে তাদের সামাজিক স্বার্থের বিরোধ আছে।” “জাতীয়তার আদর্শ এদেশ 
সুপ্রতিষ্ঠিত হয়নি’, কেননা অনেকেই ‘এ আদর্শের আঁড়ালে ধর্ম কিম্বা গোষ্ঠীমূলক আদর্শ 
প্রচার করতে চেষ্টা করেন।' জনসাধারণকে “জাতীয়তার আদর্শে উদ্বুদ্ধ করা প্রত্যেক স্বদেশ 
প্রেমিকের কর্তব্য’ এবং “মুসলমান সমাজের মধ্যে স্বদেশ প্রেমিকতা ও জাতীয়তার বাণী 
প্রচার করা একান্ত দরকার ৷’ 

দেশের এঁক্য, সংহতি ও কল্যাণ সাধনের কাজে ধর্মনিরপেক্ষ জাতীয়তা ও রাষ্ট্রাদর্শ 
ধর্মভিত্তিক রাষ্ট্রের তুলনায় নিঃসন্দেহে অধিকতর সাম্য বলে বিবেচিত হরেছে। “শিক্ষা ও 
চিন্তার ... অচিস্তনীয় প্রসার এর সঙ্গে রাষ্ট্রকে তাল রক্ষা করে চলতে হলে, ধর্মের বিষয়ে 
নিরপেক্ষতা অবলম্বন ... করাই হল তার পক্ষে প্রশস্ততম পথ।” ভারতীয় তথা বাঙালীর 
পক্ষে “ধর্ম-নিরপেক্ষ রাষ্্রই একমাত্র সম্ভবপর এবং বাঞ্চনীয় আদর্শ।' যুরোপে “ধর্মরাষ্ট্রের 
অবসান ঘটেছে’ এবং ভারতবাসী তথা বাঙালীর পক্ষেও এই বুগ-ধর্মের অনুসরণ করা 
ছাড়া উন্নতির এবং সার্থকতার অন্য কোন পথ নাই। তাকেও এখন জাতীয়তার ভিত্তির 
উপরেই রাষ্ট্রীয় জীবন গড়তে হবে। বর্তমান যুগে ধর্মভিত্তির উপর সে প্রতিষ্ঠান গড়তে 
গেলে বিড়ম্বনা হবে।' রাষ্ট্রীয় এক্য সাধনার কাজে, 
. ধৰ্মমূলক আদর্শ জাতীয়তার আদর্শের কাছে হার মেনেছে বলেই পৃথিবীর সর্বত্র এখন 
ধর্ম-নিরপেক্ষ রাষ্ট্র গঠিত হচ্ছে। ধর্মাদর্শের প্রধান দুর্বলতা এই যে, তার স্বাভাবিক গতি 
হচ্ছে, বিভক্তির দিকে, বিচ্ছেদের দিকে। :. 
তারপর ধর্মমূলক সমাজের স্বাভাবিক প্রবণতা ... হচ্ছে সাম্প্রদায়িক স্বার্থকে রাষ্ট্রীয় ও 
জাতীয় স্বার্থের উর্ধে স্থান দেওয়া।... এখন সব সভ্য দেশেই ধর্মের পরিবর্তে জাতীয়তাকেই 
রাষ্ট্রের ভিত্তি রূপে ব্যবহার করা হচ্ছে। আমাদেরও তাই করতে হবে। আমাদের দেশে 
যে ও আদর্শ এখন পর্যন্ত মিলনের এবং আত্মীয়তার গ্রস্থিকে যথেষ্টরূপে মজবুত করে 
বাঁধতে পারেনি, তার কারণ আদর্শের দুর্বলতা নয়, তার কারণ হচ্ছে আমাদের 
একাস্তিকতার অভাব। ব্যক্তিগত, বংশগত এবং সম্প্রদায়গত স্বার্থ অনেক ক্ষেত্রে আমাদের 
বিপক্ষে নিয়ে যায়, আর তার ফলে যুগাদর্শের আহ্বান ব্যর্থ হয়। ... মোট কথা, আমরা 
এখনও মধ্যযুগের প্রভাব কাটিয়ে উঠতে পারিনি। ... 
আমরা যদি সত্যই নিজেদের প্রথমে ভারতবাসী এবং বাঙালী আর তারপর হিন্দু 
সম্প্রদায়তুক্ত কিম্বা মুসলমান সম্প্রদায়তুত্তরূপে ভাবতে শিখি এবং সেই ভাবের দ্বারা 
অনুপ্রাণিত হয়ে কাজ করতে শিখি ... তাহলে অদূর ভবিষ্যতে এই কালোপযোগী 
আদৰ্শই ভারতবর্ষে সেই একতা এবং আত্মীয়তাবোধের সৃষ্টি করবে ...। 
বিপুল আয়তনের সাহিত্য সম্ভার থেকে আহত সামান্য কিছু উদাহরণের মাধ্যমে একটি 
জটিল ও বহুমুখী বিষয়ের ওপরে বিশেষ একটি দিক থেকে এই প্রবন্ধে কিছু আলোকপাত 
করার চেষ্টা হয়েছে। স্পষ্টতই এই আলোচনা থেকে যে ধারণা প্রথমত মনে স্থান পায় তা 
হল আলোচ্য সমস্যা সম্পর্কে চিন্তার ব্যাপকতা, বৈচিত্র্য, বৈপরীত্য, অন্তর্বিরোধিতা ও 
ভাবাবেগের তীব্রতা । বিভিন্ন দৃষ্টি-কোণ থেকে দেখা সমস্যার আলোচনায় হিন্দু মুসলিম 
সম্পর্কের ক্ষেত্রে প্রেম-অপ্রেম, আশা-নিরাশা, বিশ্বাস- অবিশ্বাস, যুক্তি-আবেগ, সঙ্কল্প-দ্বিধা 
ইত্যাদি মনোজগতের প্রায় গোটা ছবিটি আমাদের চোখে ধরা পড়ে। ওদুদ হিন্দু মুসলিম 
সমস্যা সম্পর্কে দেশবাসীর “উদাসীন্যে'র কথা বলেছেন। আমাদের আলোচিত লেখকদের 
চিন্তায় আর যা কিছুরই অভাব থাকুক না কেন, অস্তর ও আন্তরিকতার কোন অভাব চোখে 
পড়ে না। তীদের দৃষ্টি, বিরোধ বা মিলনপন্থী যাই হোক না কেন, বিশ্বাসের গাঢ়তায় ও 

আবেগের তীব্রতায় তা ওদাসীন্যের পরিচয় বহন করে না। সমস্যার রূঢ় বাস্তবতা ও 
জটিলতার তারা বিস্ময়াহত, বিক্ষুব্ধ ও বেদনাহত হয়েছেন মানসিক ক্ষোভ বা উৎকণ্ঠা 
প্রকাশ করেছেন সমস্যার পর্যালোচনা ও উত্তর সন্ধানে । পুরোপুরি সে উত্তর খুঁজে পাওয়া 
তাদের কারুর পক্ষেই সম্ভব ছিল না__-আর আমরা তার বৃথাই সন্ধান করবো ব্যস্টিগতভাবে 
এঁদের রচনায়। সমষ্টিগতভাবেও এঁদের রচনায় চূড়ান্ত উত্তর খোঁজা অপপ্রয়াস মাত্র। 
কেননা, গোটা সমস্যার পরিপ্রেক্ষিতে মুসলিম শুধু তার একক অংশ মাত্র ছিলেন। আধুনিক 
কালে বঙ্গ তথা ভারতের ইতিহাসের এই জটিলতম সাম্প্রদায়িক সমস্যার ত্রিভুজের আর 
দুটি বাহ-_-হিন্দু সমাজ ও ব্রিটিশ শাসন। এদের সকলের পরিচয় না নিলে সমস্যার 
সামগ্রিক ধারণা অনায়ত্ত থেকে বাওয়ারই কথা। 

এই প্রবন্ধে শুধু মুসলিম দৃষ্টিতে প্রতিফলিত সমস্যাটির স্বরূপ অনুধাবন করার চেষ্টা 
করেছি। ইতিহাসের আলোকে গোটা সমস্যার বিশ্লেষণ ও ব্যাখ্যা ছোট প্রবন্ধের বিষয় নয়, 
অন্ততপক্ষে এই প্রবন্ধের নির্দিষ্ট সীমার বাইরে । যে বৃহৎ এতিহাসিক পটভূমিকায় মুসলিম 
স্বাতন্ত্যবাদের বিভিন্ন উপাদানগুলি ক্রমশ দানা বাধে, তার সামান্য আভাস রয়েছে প্রবন্ধের 
গোড়ায়। আর সমস্যার সামগ্রিক রূপ সম্পর্কে সম্যক পরিচয় লাভ না-হওয়া পর্যস্ত 
জিজ্ঞাসা-র পাঠক হিসাবে আমাদের মনে একটি প্রধান জিজ্ঞাসা থেকে যাওয়ার কথা। 
মুসলিম বাঙলা রচনা-_যার কিছু উদাহরণ আমরা প্রবন্ধে পেয়েছি-_তার একটি 
উল্লেখযোগ্য অংশে হিন্দু-মুসলিম সম্প্রীতি ও মিলনের অনাবিল ও বেদনাতুর কামনা 
রূপায়িত হয়েছে! মিলনের সদিচ্ছা ও একাস্তিকতা সত্ত্বেও ইতিহাসের বিয়োগাস্ত পরিণতি 
নিশ্চিতভাবে আমাদের সবার এক কঠিন ও করুণ জিজ্ঞাসা। 

দেশ-বিভাগ ও সংশোধিত ইতিহাসের রায় 


ইতিহাসের অন্তরাত্মা বিবর্তন বা পরিবর্তন__একথা আমরা মোটামুটি সবাই জানি, কিছুটা 
প্রত্যক্ষও করি। সে পরিবর্তনের স্বরূপ নির্ণয়ের প্রশ্নটি জটিল হলেও সাধারণভাবে 
বিচার-বিশ্রেষণের মাধ্যমে এর একটা কাঠামো আমরা গড়ে তুলি যার কোন মৌল পরিবর্তনের 
সম্ভাবনা বিরল। এতিহাসিক তথ্য বিশ্লেষণে দৃষ্টিভঙ্গীর পার্থক্যের সম্ভাবনা সম্পর্কে আমরা 
অবশ্যই অবহিত তবে নিছক তথ্যের সত্যতা নিয়ে সাধারণ আমাদের মনে কোন গভীর 
সন্দেহ থাকে না--বিশেষত বদি সে তথ্য প্রায় সর্বজনস্বীকৃত মৌল তথ্যের পর্যায়ভুক্ত 
হয়। কিন্তু ঠিক এ ধরনের একটি মৌল এতিহাসিক ঘটনা সম্পর্কে সর্বজনস্বীকৃত ধারণা ও 
প্রত্যয়ের বিরোধী নূতন সংশোধনী এঁতিহাসিক চিন্তাধারার সূত্রপাত হয়েছে গত কয়েক 
বছরে। 

এই এতিহাসিক চিস্তা-চেতনার সঙ্গে সবার সমান পরিচয় না থাকলেও বিগত ১৯৮৮ 
সনের ফেব্রুয়ারি থেকে সংবাদপত্রে পরিবেশিত কিছু ঘটনাকে কেন্দ্র করে 
ভারত-বিভাগসংক্রাস্ত রাজনীতি নিয়ে সাধারণের মনে কিছু সংশয়, বিভ্রম ও প্রশ্নের সৃষ্টি 
মৌলানা আবুল কালাম আজাদ প্রণীত ও ১৯৫৭ সনে প্রকাশিত ইন্ডিয়া উইনস ফ্রীডম 
গ্স্থের১ পাণ্ডুলিপির অন্তর্ভুক্ত তিরিশটি অপ্রকাশিত পৃষ্ঠার জনসমক্ষে প্রকাশের নির্ধারিত 
সময় ছিল পূর্বোক্ত ফেব্রুয়ারী মাস। আইন-সংক্রান্ত সমস্যার ফলে সে বছরের নভেম্বর 
মাসে তা প্রকাশিত হয়। মৌলানা আজাদ তার রচনার এই অংশে জওহরলাল নেহরুকে 
তার আজাদের) পরবর্তী কংগ্রেস সভাপতি হিসেবে মনোনয়নের দাবী করেছেন এবং 
নিজের এই সিদ্ধান্তকে “হিমালয় পর্যায়ের ভ্রান্তি” হিসেবে বর্ণিত করেছেন, কেননা 
ভারত-বিভাগের বিশেষ দায়িত্ব তিনি এই প্রসঙ্গেই নেহরুর স্কন্ধে অর্পণ করেছেন।২ 
দেশ-বিভাগের রাজনীতির প্রচলিত ব্যাখ্যা ও ভাব্যে লালিত ভারত উপমহাদেশের 
জনসমাজের মনে আজাদের উক্তি গভীর বিস্ময় ও বিভ্রান্তির কারণ না হয়ে পারে না। 
অথচ আজাদের বক্তব্যের মধ্যে সত্যের যে উপাদান রয়েছে, অধুনা সংশোধনী এঁতিহাসিক 
গবেষণা ও চিন্তায় তার সমর্থন মেলে। কিছু নৃতন ও গুরুত্বপূর্ণ এ্রতিহাসিক উপকরণ ও 
তথ্যের ভিত্তিতে নৃতন গবেষণার ফলে দেশ-বিভাগের প্রশ্নটিকে সুপ্রচলিত ধারণা ও 
প্রত্যয়ের বিরুদ্ধে নৃতন দৃষ্টিতে পূর্ণসমীক্ষার প্রয়োজন ও দাবী অপ্রতিরোধ্য হয়ে উঠেছে ।* 


দেশ-বিভাগ ও সংশোধিত ইতিহাসের রায়] ১০৫ 


এক 


দেশ-বিভাগের রাজনীতির ভিত্তি, পুরাতন বা প্রচলিত এতিহাসিক দৃষ্টিতে, দুটি “অবিসংবাদী 
ও সর্বজনীন সত্যের” উপরে প্রতিষ্ঠিত। তার প্রথমটি হ'ল : মুসলিম জাতীয়তার মূর্ত 
প্রতীক “মুসলীম লীগ’ দেশ-বিভাগের প্রকৃত ও প্রত্যক্ষ কারণ; আর দ্বিতীয়টি 
হল : ধর্ম-নিরপেক্ষ ভারতীয় জাতীয়তাবাদের ধ্বজাবাহী ও অখণ্ড ভারতের আদর্শে উদ্বুদ্ধ 
নির্মম অঙ্গচ্ছেদের অসহায় ও করুণ সাক্ষী। হিন্দু, মুসলিম ও ব্রিটিশ- সর্বসাধারণের 
মধ্যে এ ধারণা দীর্ঘকাল ধরে প্রতিপালিত হয়েছে। এ কথাও মনে রাখা প্রয়োজন যে এ 
বিশ্বাস শুধু সাধারণের মধ্যেই সীমাবদ্ধ নেই; ইতিহাস ও রাজনীতি-বিশেষজ্ঞ মহলেও 
এটি প্রচলিত মত। পাকিস্তান সৃষ্টির ইতিহাসের সঙ্গে সাধারণ পরিচয়সম্পন্ন সকলের 
কাছেই, ১৯৪০ সালের ২৪ মার্চ তারিখে মুসলিম লীগের লাহোর অধিবেশনে গৃহীত 
প্রস্তাবটি প্রকৃতপক্ষে “পাকিস্তান” বা “দেশ-বিভাগ”-এর প্রস্তাব, এবং ১৯৪৭-এর ১৪-১৫ 
অগাস্টের ঘটনা এই পাকিস্তান দাবীর অবশ্যস্তাবী পরিণতি । 

নৃতন তথ্যের আলোকে এঁতিহাসিক ঘটনার নূতন বিশ্লেষণ, সমীক্ষা ও মূল্যায়ন এই 
প্রচলিত ধারণাগুলি সম্পর্কে গভীর সংশয়ের সৃষ্টি করেছে এবং ভারত-বিভাগের রাজনীতির 
ইতিহাস চর্চার ক্ষেত্রে এক সংশোধিত এঁতিহাসিক ধারার সূত্রপাত করেছে। একদিকে 
লাহোর প্রস্তাব সম্পর্কিত জিন্নাহর গৃঢ রাজনীতি ও অপরদিকে, জিন্নাহর সংশয়জনক ও 
আপাতবিরোধী জটিল রাজনীতির প্রকৃত উদ্দেশ্য উপলব্ধি করার ফলে কংগ্রেস রাজনীতির 
চাতুর্য ও পরিবর্তিত কৌশল-_এই দু'য়ের সমন্বয়ে ১৯৪০ থেকে ১৯৪৭-এর ইতিহাসে 
এক জটিল নাটকীয় রাজনীতির পালা শুরু হয় যা জনৈক লীগ নেতার চোখে “এক বিরাট 
চাতুর্ের যুদ্ধ” বলে মনে হয়।৪ অস্বীকার করে লাভ নেই, সমসাময়িক কালে, খুব সামান্য 
লোকের কাছেই এই ঝজনীতির গৃঢ় অর্থ ধরা পড়ে। তাই প্রচলিত ইতিহাসের ভাষ্যেও 
তার পরিচয় নেই। এই অক্ষমতার কারণ অবশ্যই রয়েছে। এর মূল কারণের বিষয় আগেই 
উল্লেখিত হয়েছে। মুসলিম জাতীয়তাবাদ, লীগ, লাহোর প্রস্তাব, পাকিস্তান ও দেশ-বিভাগ-__ 
স্থান পাওয়া সহজ হয় নি। তা ছাড়া জিন্নাহ ও কংগ্রেস উভয় পক্ষের পরস্পরের উদ্দেশ্য 
ও কার্যের মধ্যে যে সূক্ষ্ম তারতম্য লক্ষ করা যায় তা উভয় পক্ষের “নিরুক্তির ষড়যন্ত্রের” 
ফলে সম্যক্‌ উপলব্ধি করা সহজ ছিল না। এই রাজনীতির যে ছবি আমাদের চোখে এখন 
ক্রমশ পরিস্ফুট হয়ে উঠেছে, তা হ'ল : জিন্নাহ দেশ-খণ্ডনের ব্যাপারে ততখানি নয়, যতটা 
আগ্রহী ছিলেন গণতান্ত্রিক শাসনব্যবস্থায় হিন্দু-সংখ্যাগুরুত্বের ভিত্তিতে কংপ্রেস-একাধিপত্য 
কায়েমী হওয়ার প্রবল সম্ভাবনা প্রতিহত করার উপায় সন্ধানে! এর একমাত্র পথ তার কাছে 
মনে হয়, “দ্বি-জাতি-তত্ত্বের” ভিত্তিতে মুসলিমের “সংখ্যালঘু” অবস্থার আমূল পরিবর্তন 
সাধন এবং ভারত-অধিবাসী একটি স্বতন্ত্র জাতি হিসেবে এই দেশের ভবিষ্যৎ কেন্দ্রীয় 


১০৬ 0 ইসলাম ও বাঙালি মুসলমান সমাজ 


শাসনব্যবস্থায় কংগ্রেসের সমতুল (“প্যারিটি”) ক্ষমতা ও অধিকার অর্জন। দেশ-বিভাগের 
প্রচ্ছন্ন বিভীষিকা কংগ্রেসের সামনে সর্বক্ষণ তুলে ধরে, জিন্নাহ্‌ দেশ-খণ্ডন ব্যতিরিক্ত 
পাকিস্তান দাবীর অন্তর্নিহিত অন্যান্য আর সমস্ত সুযোগ ও অধিকার কংগ্রেসের কাছ থেকে 
কৌশলে আদায় করতে চেয়েছিলেন। অপরপক্ষে, ১৯২০-৩০-এর এঁক্য-প্রচেন্টার 
পৌনঃপুনিক অসাফল্যে হিন্দু-মুসলিম একতার আদর্শে কংগ্রেসের বিশ্বাস ক্রমশ শিথিল 
হয়ে যায়। ১৯৩০ সনে কংগ্রেস কর্তৃক গৃহীত “পূর্ণ স্বরাজের” সিদ্ধান্ত এদিক থেকে বিশেষ 
গুরুত্বপূর্ণ। “একতার দাবী অগ্রগণ্য” ও “একতাবিহীন স্বাধীনতা অলীক”___সুদীর্ঘকাল 
যাবৎ সযত্বে লালিত কংগ্রেসের এই মৌল আদর্শের ভিত্তিতে এই সময় থেকেই ক্রমশ 
ভাঙ্গন শুরু হয়। শুধুমাত্র স্বাধীনতার মধ্য দিয়েই দেশের সাম্প্রদায়িক এক্যলাভ সম্ভব 
হবে-_কংগ্রেস তরফ থেকে এই যুক্তি ক্রমশ প্রচারিত হতে আরম্ত করে এবং এই যুক্তির 
আড়ালেই সাম্প্রদায়িক সমস্যা নিরসনে কংগ্রেসের অক্ষমতা গোপনের প্রচেষ্টা ধরা পড়ে। 
১৯৪০-এর লাহোর প্রস্তাবের ফলে কংগ্রেসের এই ধারণা আত্ম-সমর্থন লাভ করে ও 
কংগ্রেস-মনোভাব দৃঢ়তর হয়। এই প্রস্তাবের অস্তর্নিহিত দ্বি-জাতি-তত্তের মাধ্যমে কংগ্রেসের 
লীগ-প্রচেষ্টা কংগ্রেস নেতাদের মনে গভীর আশংকার সৃষ্টি করে। কেননা, এই ক্ষমতা ও 
অধিকারের সমবণ্টন শুধুমাত্র সম্ভব ছিলো যদি কংগ্রেস শাসনকেন্দ্রে সীমিত ক্ষমতার দাবী 
মেনে নিয়ে প্রাদেশিক শাসনক্ষমতা বৃদ্ধির প্রস্তাবে আগ্রহী হ'ত। গোটা ভারতের হিন্দু-প্রধান 
অঞ্চলে অবাধ ক্ষমতার অভিলাবী ও অধিকারী কংগ্রেসের পক্ষে এই বিশেষ মূল্যের 
বিনিময়ে একতার প্রয়োজন বৃহত্তর মনে হয় নি। তাই, জিন্নাহর পাকিস্তান দাবীর রাজনীতির 
আক্ষরিক বা মৌখিক সত্যকে মেনে নেওয়ার “মহত” বা বাস্তব-বুদ্ধির পরিচয় দেখাবার 
মুসলিম-সমস্যা নির্বাসিত করার চতুর পথ বেছে নেয়। দেশের এক্য বজায় রাখার শেষ 
প্রচেষ্টা ও সুযোগ-__-১৯৪৬-এর ক্যাবিনেট মিশন পরিকল্পনা__বানচাল হয়ে যায় বিভেদ- 
সৃষ্টিকারী ব্রিটিশ কূটনীতি বা দেশ-খণ্ডনে অতি-উৎসাহী জিন্নাহ্‌ বা লীগের ছুরি চালানোয় নয়। 
দেশবিভাগ প্রতিহত করার শেষ চাবি-কাঠি কংগ্রেসের হাতে ধরা ছিল। মুসলিম সমস্যা 
সমাধানে বিপর্যস্ত ও অক্ষম কংগ্রেস সে চাবি ফেলে দিয়ে ছুরি তুলে নেয় হাতে এবং মুসলিম 


দুই 
ইতিহাস-পুনর্বিচারের এই কাজটি বিশেষ গুরুত্ব অর্জন করেছে সম্প্রতি কেমৃত্রিজ 
বিশ্ববিদ্যালয় থেকে প্রকাশিত পাকিস্তানী গবেষিকা আয়েশা জালালের দ সোল্‌ 
স্পোক্স্ম্যান : জিন্নাহ, দ মুসলিম লীগ আ্যান্ড দ ডিম্যান্ড ফর পাকিস্তান__এই মূল্যবান 
গ্রন্থটির মাধ্যমে । দেশ-বিভাগ সম্পর্কিত ইতিহাসের প্রচলিত ভাষ্যের একদিকে জিন্নাহ ও 
লীগ ও অপরদিকে কংগ্রেসের ভূমিকা সম্বন্ধে যে দুটি জনপ্রিয় ধারণার কথা এর আগে 


দেশ-বিভাগ ও সংশোধিত ইতিহাসের রায় 0১০৭ 


উল্লেখিত হয়েছে, জালাল,* গবেষণা-লব্‌ প্রামাণিক যুক্তির সাহায্যে, তার একটির সত্যতা 
নিয়ে চূড়াস্ত সন্দেহ সৃষ্টি করতে সক্ষম হয়েছেন। জালালের বক্তব্য, দেশ-বিভাগের আগে 
জিন্নাহ ও লীগের কয়েক বছরের রাজনীতি নিয়ে গভীর পর্যালোচনা করলে দেখা যায় যে 
দেশ-ভাঙা তাদের রাজনীতির মূল লক্ষ্য ছিল না। প্রচলিত মতের সঙ্গে এই নূতন সংশোধিত 
মতের পার্থক্য বিশেষভাবে দুটি বিষয়ে লক্ষণীয় : একটি লাহোর প্রস্তাব সংক্রান্ত, ও 
অপরটি জিন্নাহর রাজনৈতিক জীবন ও আদর্শের মৌলিক পরিবর্তনের প্রশ্নসন্বন্ধীয় 
লাহোর প্রস্তাবের প্রকৃত উদ্দেশ্য বিশ্লেবণ, স্বাভাবিক কারণেই, এই মতবিরোধের প্রধান 
উপলক্ষ্য । মোটামুটিভাবে বলা যায় যে ১৯৪০ সনের লাহোর প্রস্তাবের আগে মুসলিম 
রাজনীতির চরিত্র বিশ্লেষণে প্রাচীন ও নৃতন মতে উল্লেখযোগ্য পার্থক্য নেই। ১৯২০ সালে 
সর্বভারতীয় রাজনীতিক্ষেত্রে গান্ধীর অভ্যুত্থানের পরিপ্রেক্ষিতে, আইনানুগ ও শাসনতান্ত্রিক 
পথে রাজনীতিতে বিশ্বাসী__-নরমপন্থী-জাতীয়তাবাদী জিন্নাহর কংপ্রেস-সদস্যপদ ত্যাগের 
সময় থেকে মুসলিম লীগের পক্ষে নিদারুণ নৈরাশ্যজনক ১৯৩৭-এর নির্বাচন পর্যস্ত__এই 
সুদীর্ঘকালব্যাপী লীগ ও জিন্নাহর রাজনীতির মূল উদ্দেশ্য সম্পর্কে প্রাচীন ও নবীনের 
মোটামুটি মতৈক্য রয়েছে। ব্রিটিশ-শাসনাধীন ভারতের ক্রমপরিবর্তনশীল রাজনৈতিক 
মঞ্চে মুসলিম সম্প্রদায়ের ন্যায্য অধিকার আদায়ের কাজে সর্বভারতীয় মুসলিম এঁক্যের 
মৌলিক প্রয়োজনীয়তা ও সেই উদ্দেশ্যে উত্তরোত্তর লীগের কেন্দ্রীয় ভূমিকা গ্রহণ ও 
সংবর্ধনের মূল লক্ষ্যের কথাই মোটামুটি এই সময়ের লীগ রাজনীতি সম্পর্কে সকলে বলে 
থাকেন। লীগের রাজনৈতিক উদ্দেশ্য পরিপূরণের পথে দুটি বড় বাধা লক্ষ করা যায় : তার 
একটি মুসলিম সম্প্রদায়ের অভ্যস্তরীণ সমস্যা; অপরটি, বাইরের বৃহত্তর সংখ্যাগুরু 
অ-মুসলিম সমাজের ভূমিকার প্রশ্ন। ১৯১৯-এর সংস্কার আইনের মাধ্যমে প্রাদেশিক 
শাসনযন্ত্রে ভারতীয় ক্ষমতার বৃদ্ধির ফলে, দুই বিশ্ব-যুদ্ধের অস্তবতীকালে, মুসলিম-প্রধান 
অঞ্চলে--বিশেষত পাঞ্জাব ও বাংলায়-_স্থানীয় মুসলিম রাজনৈতিক নেতা ও দলের 
অধীনে মুসলিম রাজনৈতিক ক্ষমতার কিছু নৃতন ঘাটি তৈরী হয়। এই অঞ্চলগুলিতে 
মুসলিম লীগের প্রাধান্য বিশেষ ছিল না, কেননা, লীগের রাজনৈতিক শক্তি প্রধানত সেই 
সব অঞ্চলেই সীমাবদ্ধ ছিল যেখানে জনসংখ্যার অ-প্রধান অংশ ছিল মুসলিম! লীগের 
রাজনৈতিক সমস্যার একটি বড় অংশ জুড়ে ছিল-__মুসলিম-প্রধান ও অ-প্রধান অঞ্চলের 
মুসলিমের বিপরীত স্বার্থের সামঞ্জস্য সাধন। লীগের পক্ষে বোঝা দুষ্কর হয়নি যে মুসলিম 
রাজনৈতিক ক্ষমতা ও প্রভাবের মূল আধার ছিল মুসলিম-প্রধান অঞ্চল বা প্রদেশসমূহ। 
অথচ, স্থানীয় অবস্থার ভিত্তিতে প্রতিষ্ঠিত এই অঞ্চলের অ-সাম্প্রদায়িক রাজনীতিতে, 
সাম্প্রদায়িক ভিত্তিতে প্রতিষ্ঠিত লীগ-রাজনীতির আকর্ষণ ও লীগ নেতাদের প্রভাব খুব 
ক্ষীণ ছিল! তা ছাড়া, লীগের সর্ব-ভারতীয় কেন্দ্রীয় ক্ষমতা বিস্তারের মুখ্য উদ্দেশ্য স্থানীয় 


* জালাল নয়, আয়েশা। জালাল তার পিতার নাম। পিতার নাম যুক্ত করে তার নামকরণ 
হয়েছিল আয়েশা জালাল।__স. 

প্রভাবশালী প্রাদেশিক নেতৃবৃন্দের মনঃপুত না হওয়ার যথেষ্ট যুক্তিসঙ্গত কারণ ছিল। 
একদিকে বাস্তব-রাজনীতির চাপে ও স্বার্থে মুসলিম প্রাদেশিকতার সমর্থন অপরদিকে 
লীগের কেন্দ্রীয় ভূমিকা সম্প্রসারণের স্বার্থে গোটা মুসলিম সম্প্রদায়ের এক্যের অগ্রগণ্য 
দাবীর ভিত্তিতে মুসলিম প্রাদেশিকতার শক্তি বিনাশ-__-এই দুই বিপরীতধর্মী রাজনৈতিক 
স্বার্থের টানা-পোড়েনে লীগ ও মুসলিম রাজনীতি এই সময়ে বেশ জটিল আকার ধারণ 
করে। অন্য দিকে, প্রথম অসহযোগ আন্দোলনের ব্যর্থতার পরবর্তীকালে হিন্দু-মুসলিম 
সম্পর্কের যে বিশেষ অবনতি ঘটে,» তার প্রভাব কংগ্রেসের পক্ষেও অতিক্রম করা সম্ভব 
হয়নি। এই সময়েই, হিন্দু-জাতীয়তাবাদীদের চাপে মুসলিম সমস্যার প্রতি কংগ্রেসের 
মনোভাব কঠিনতর হতে থাকে। নেহরু কমিটির অনুদার সুপারিশ, তার পরিপ্রেক্ষিতে 
জিন্নাহর “চৌদ্দ-দফা দাবী”, কংগ্রেস কর্তৃক সে দাবীর প্রত্যাখ্যান ও সর্বশেষে কংগ্রেসের 
এক-তরফা “পূর্ণ স্বরাজের” সিদ্ধান্ত গ্রহণ-__এই সমস্তই কংগ্রেসের পরিবর্তিত মনোভাবের 
পরিচায়ক । এই অচল রাজনৈতিক অবস্থার পরিপ্রেক্ষিতে ১৯২৯ সালে জিন্নাহর দেশ-ত্যাগ 
ও লন্ডন-যাত্রার অনেকখানি ব্যাখ্যাই মেলে । তিরিশ দশকের মাঝামাঝি মুসলিম অ-প্রধান 
অঞ্চলের কিছু নেতার অনুরোধে জিন্নাহর দেশ ও রাজনীতিতে প্রত্যাবর্তনের পরেও তার 
ও লীগের নীতি বা কার্যে বিশেষ পরিবর্তন দেখা যায় না। ১৯৩৭-এর প্রাদেশিক নির্বাচনের 
আগে পর্যস্ত সেই নীতির উদ্দেশ্য, পরিষ্কার ভাবেই মনে হয় যে ভারতীয় মুসলিমের 
সংখ্যালঘুপদের ভিত্তিতে, যুক্তরাপ্ত্রীয় শাসন ব্যবস্থার অন্তর্ভুক্ত কেন্দ্রীয় শাসনযন্ত্র 
এক-তৃতীয়াংশ মুসলিম প্রতিনিধিত্বের দাবী, কংগ্রেস ও ব্রিটিশের কাছ থেকে আদায় করা। 
১৯৩৭-এর নির্বাচনের ফলাফল জিন্নাহ ও লীগের এই নীতি ও কৌশল পুরোপুরি ব্যর্থ 
করে দেয়, এবং তার ফলে লীগের রাজনীতিতে একটি গুরুত্বপূর্ণ পরিবর্তনের সূচনা করে। 

এখানে উল্লেখনীয়, এই নির্বাচন যে বিশেষ গুরুত্বসম্পন্ন সে বিষয়ে প্রচলিত ও সংশোধিত 
মতবাদে বিরোধ নেই; বিরোধের শুরু স্পষ্টতই এই গুরুত্বের প্রকৃত স্বরূপ নির্ণয়ের 
বিষয়ে। অ-মুসলিম বিপুল জনসংখ্যার মধ্যে কংগ্রেসের চূড়ান্ত সাফল্য ও মুসলিম-প্রধান 
অঞ্চলে লীগ ও কংগ্রেসের যুগপৎ ব্যর্থতা+-_এই নির্বাচনের বৈশিষ্ট্যপূর্ণ ফলাফল। 
লীগের দুর্বলতা লীগ সম্পর্কে কংগ্রেসের ধারণা ও মনোভাব পরিবর্তনের পক্ষে অনুকূল 
হয়নি। নির্বাচনের পরবর্তীকালে কংগ্রেস-লীগ আদান-প্রদানে কংগ্রেসের এই মনোভাব 
পরিস্ফুট। ১৯৩৭-এর অভিজ্ঞতা জিল্লাহ্র পক্ষে বিপর্যয়ের বার্তাবাহী বলে যুক্তিসঙ্গত 
কারণেই মনে হয়েছিল : একদিকে দেশের বিরাট অংশে কংগ্রেসের একাধিপত্যের বাস্তব 
পরিচয়, অপরদিকে, বাংলা ও পাঞ্জাব এই দুটি বৃহত্তম মুসলিম প্রদেশের ক্ষেত্রেও সরকার 
গঠনে লীগের অক্ষমতা । কেন্দ্রীয় শাসনক্ষমতা-_যা ১৯৩৫-এর ভারত শাসন আইন 
অনুযায়ী তখন পর্যন্ত পুরোপুরি ব্রিটিশ এক্তিয়ারে ছিল- হস্তান্তরের অর্থ কংগ্রেস 
আধিপত্যের বিস্তার । ১৯৩৭-এর ঘটনার ফলাফল লীগের অস্তিত্বের প্রশ্নের সঙ্গে জড়িত 
ছিল : লীগের ইতিহাসে এর চেয়ে বড় সংকটের সন্ধান পাওয়া যায় না। জিন্নাহর চোখে 
স্পষ্ট হয়ে ধরা পড়েছিল রাজনৈতিক সত্যের নগ্ন রূপ। তিনি তখন মন্তব্য করেন : “একমাত্র 


দেশ-বিভাগ ও সংশোধিত ইতিহাসের রায় 0 ১০৯ 


সমতার ভিত্তিতেই সম্মানজনক মতৈক্য গড়ে ওঠা সম্ভব”, কেননা, “রাজনীতির অর্থ 
ক্ষমতা”।” এই সত্যের উপলব্ধি জিন্নাহর রাজনীতিতে কিভাবে পরিবর্তন এনেছিল সে 
প্রশ্নের মধ্য দিয়েই প্রচলিত ও সংশোধিত চিন্তার পার্থক্য প্রকট হয়ে ওঠে। 

পুরাতন দৃষ্টিতে, এই ঘটনা জিন্নাহ্‌ ও লীগের উদ্দেশ্য, নীতি ও কার্যক্রমে আমূল 
পরিবর্তন ঘটিয়েছিল। ব্যক্তিগত ও রাজনৈতিক জীবনে যুক্তিবাদী ও ধর্মনিরপেক্ষ ও 
জাতীয়তাবাদী জিন্নাহ, এর ফলে, পুরোপুরি ধর্ম-কেন্দ্রিক হয়ে ওঠেন এবং ভারতের 
অ-মুসলিম সমাজ থেকে মুসলিমকে সম্পূর্ণ বিচ্ছিন্ন করার অভিপ্রায়ে “দ্বি-জাতি- তত্ত্বের” 
ধ্বজা তুলে ধরেন। এই পরিস্থিতিতে ১৯৪০-এর লাহোর প্রস্তাব লীগ কর্তৃক এই স্বতন্ত্র 
মুসলমান জাতীয়তার প্রথম আনুষ্ঠানিক ঘোষণা ও ১৯৪৭-এর অগাস্ট মাসে তার পূর্ণতা 
লাভ। নৃতন দৃষ্টিতে লাহোর প্রস্তাব ও জিন্নাহর আমূল পরিবর্তন সম্পর্কিত প্রচলিত এই 
দুটি অভিমতই ক্রুটিপূর্ণ ও পরিত্যাজ্য। নিঃসন্দেহে, ১৯৩৭-এর পরে জিন্নাহর রাজনীতিতে 
এক নূতন অধ্যায়ের সংযোজনা হয়; কিন্তু সংশোধনী অভিমতানুযায়ী, এই পরিবর্তন 
জিন্নাহর রাজনীতির চুড়াস্ত লক্ষ্য ও উদ্দেশ্য সম্পর্কিত নয়, সে পরিবর্তন ঘটেছিল তার 
অপরিবর্তিত রাজনৈতিক উদ্দেশ্যপূরণে নৃতন কৌশল ও কূটনীতি অবলম্বনে। সেই 
রাজনীতির লক্ষ্য তখনও, প্রকৃতপক্ষে দেশ-বিভাগ নয়; দেশ-বিভাগের প্রচ্ছন্ন হুমকির 
সাহায্যে, ভারত শাসনে কংগ্রেসের সঙ্গে ক্ষমতার সমবিভাজনই ছিল এর মূল লক্ষ্য । আর 
সে উদ্দেশ্য-চরিতার্থে পরিবর্তিত কৌশলের কেন্দ্রবিন্দুতে ছিল স্বতন্ত্র হিন্দু ও মুসলিম 
জাতীয়তার স্বীকৃতি আদায়। মুসলিম স্বাতস্ত্যের দাবী গৃহীত হলেই প্রয়োজনানুগ যুক্তরাষ্ট্রীয় 
বা অন্য কোন রাষ্ট্রীয় ব্যবস্থার মাধ্যমে মুসলিম-প্রধান অঞ্চলগুলির সঙ্গে সঙ্গে অ-প্রধান 
অঞ্চলের মুসলিম অধিবাসীদের স্বার্থ রক্ষা করা সম্ভবপর ও সহজতর মনে হয় জিন্নাহ ও 
লীগের কাছে। নৃতন দৃষ্টিতে, উদ্দেশ্য ও কৌশলের এই পার্থক্য নিণীতি হওয়ার ফলে, 
লাহোর প্রস্তাব সংক্রান্ত বিতর্কের রূপ স্পষ্টতর হয়েছে। উপরোক্ত রাজনৈতিক উদ্দেশ্যসিদ্ধির 
কারণে, মুসলিম জাতীয়তার স্বীকৃতি-অর্জন ছিল প্রস্তাবের মুখ্য উদ্দেশ্য এবং, সেজন্যেই, 
এই দৃষ্টিতে লাহোর-প্রস্তাব একটি “কূটনৈতিক চাল” (18011০81 71০৬০”) ও “দরাদরির 
চাকতি” (“bargaining counter”) বলে অভিহিত হয়েছে।৯ 


তিন 


যুক্তি ও তথ্যের ভিত্তিতে এই দু'টি মত পর্যালোচনা করে স্পষ্টতই বোঝা যায় যে প্রচলিত 
মত যথেষ্ট ত্রুটিপূর্ণ, ও এতে বহু গুরুত্বপূর্ণ প্রশ্নের উত্তর মেলে না। লাহোর প্রস্তাবকে 
পাকিস্তান দাবীর সঙ্গে অভিন্ন করে দেখার সাধারণ প্রবণতা অনেক দিক থেকে যুক্তিপ্রাহ্য 
নয়। প্রথমেই প্রশ্ন ওঠে, তথাকথিত “পাকিস্তান প্রস্তাবের” কোনও অংশে “পাকিস্তান” 
শব্দের উল্লেখ নেই কেন? এই অনুল্লেখ আরো বিশেষ গুরুত্ব লাভ করে যদি জানা থাকে 
যে “পাকিস্তান” শব্দটির প্রতি জিন্নাহর গোড়ায় যথেষ্ট অনীহা ছিল। এমন কি, তিনি ১৯৪৩ 
সালে লীগের লখনৌ অধিবেশনে মন্তব্য করেন : 


১১০ ইসলাম ও বাঙালি মুসলমান সমাজ 


আপনারা নিশ্চয়ই জানেন যে “পাকিস্তান” শব্দটি লাহোর প্রস্তাব পাশ করার সময়ে 
আমরা ব্যবহার করিনি। তাহ'লে এই শব্দটি কোথা থেকে এল ... আমার কাছ থেকে 
শুনুন, এর জন্যে দায়ী তারা [হিন্দুরা]... তারাই এই শব্দটি আমাদের উপরে চাপিয়ে 
দিয়েছে ।১০ 
একথা বুঝতে অসুবিধে নেই যে দেশ-ভাঙার অর্থে “পাকিস্তান” জিন্নাহর মনঃপূত নয়। 
জানিয়েছেন। প্রস্তাবের অন্তর্ভুক্ত মুসলিম জাতীয়তার প্রতীক স্বরূপ “পাকিস্তান” শব্দটির 
আবেদন অবশ্য তার কাছেও ছিল। 

১৯৪০ সালে দেশ-বিভাগের দাবীর যুক্তির অসারতা প্রমাণিত হয় আরেকটি কারণে, 
যার উল্লেখ ওপরে আমরা করেছি। মুসলিম-প্রধান অঞ্চল নিয়ে একাধিক স্বতন্ত্র রাষ্ট্র 
গঠনের যে দাবী লাহোর প্রস্তাবের মূল ভিত্তিস্বরূপ ছিল, সে দাবী পূরণের মধ্যে এই 
অঞ্চল-বহির্ভূত প্রায় সাড়ে তিন কোটি মুসলিমের সমস্যা সমাধানের কোন উত্তর এই 
প্রস্তাবে ছিল না। গোটা উপমহাদেশের মুসলিম অধিবাসীর সমর্থন ও আনুগত্যের ভিত্তিতে 
মুসলিম সম্প্রদায়ের তরফে কেন্দ্রীয় শাসনযন্ত্রে অধিকার ও ক্ষমতাভিলাবী জিন্নাহর পক্ষে 
মুসলিম সমাজের এই বিপুল এক-তৃতীয়াংশকে উপেক্ষা করার কোন কারণ বা যুক্তি ছিল 
না। এই প্রসঙ্গে মনে রাখা প্রয়োজন যে তিরিশের দশকে লন্ডনে আত্ম-নির্বাসন থেকে 
জিন্নাহর স্বদেশ প্রত্যাবর্তন সম্ভব হয় অ-প্রধান অঞ্চলের কিছু মুসলিম নেতৃবৃন্দের প্রচেষ্টায়। 

তৃতীয়ত, মুসলিম-প্রধান অঞ্চলের স্বার্থের পরিপ্রেক্ষিতেও, নিছক দেশ-বিভাগের 
প্রস্তাব এই অঞ্চলের প্রাদেশিক নেতৃবর্গের সমর্থন পায়নি। এই অঞ্চলের স্থানীয় মুসলিম 
নেতৃবর্গের রাজনৈতিক প্রভাব নিয়ে সংশয়ের অবকাশ ছিল না) তারা নিজ এলাকার 
অ-মুসলিম সম্প্রদায়ের সমর্থন ও সহযোগে রাজনীতি পরিচালনায় আগ্রহী ও কুশলী 
ছিলেন। নিঃসন্দেহে, মুসলিম জাতীয়তা ও দেশ-বিভাগের দাবী এই অঞ্চলের অসাম্প্রদায়িক 
রাজনীতির ভিত্তিমূল দুর্বল করে এবং পরিশেষে পাঞ্জাব ও বাংলা সাম্প্রদায়িক ভিত্তিতে 
দ্বিখণ্ডিত হয়। 

চতুর্থত, এক পাকিস্তান রাষ্ট্র বা একাধিক মুসলিম রাষ্ট্রের কোন যুক্ত-রাষ্ত্রীয় শাসন 
ব্যবস্থার অর্থনৈতিক ও রাজনৈতিক নিরাপত্তা নিয়ে গভীর সন্দেহ শুধু অ-মুসলিম ভারতীয় 
বা ব্রিটিশ রাজ-কর্মগরীদের মধ্যেই সীমাবদ্ধ ছিল না। জিন্নাহ-সহ বহু বাস্তববাদী মুসলিম 
নেতাদের মনেও এই বিষয়ে সন্দেহ ছিল। এই প্রসঙ্গে উল্লেখ্য পাকিস্তান সৃষ্টির শেষ 
পর্যায়ে, পূর্ব ও পশ্চিম পাকিস্তানের দুশ্চিস্তাজনক ভৌগোলিক বিচ্ছেদের সমস্যার কথা 
ভেবেই, জিন্নাহ্‌ এই দুই অংশের মধ্যে সংযোগ স্থাপনের উদ্দেশ্যে একটি অপরিসর 
ভূমিখণ্ডের জন্যে প্রাণাত্ত চেষ্টা করেছিলেন। 

লাহোর-প্রস্তাব ও পাকিস্তান দাবীর অভিন্নতা সম্পর্কিত প্রচলিত মতের সবচেয়ে বড় 
দুর্বলতার উৎস হল, প্রস্তাব পাশের পরবর্তীকালে জিন্নাহর কথা ও আসল কাজের মধে 


দেশ-বিভাগ ও সংশোধিত ইতিহাসের রায় 2] ১১: 


যে বিশেষ গুরুত্বপূর্ণ পার্থক্য রয়েছে সে সম্পর্কে অনবহিতি বা অজ্ঞানতা। ১৯৪২-এর 
ক্রিপ্‌স্‌ প্রস্তাব ও ১৯৪৬-এর ক্যাবিনেট মিশন পরিকল্পনা__এই দুটি গুরুত্বপূর্ণ বিষয়ে 
জিন্রাহ ও মুসলিম লীগের বক্তব্য ও আচরণ নিঃসন্দেহে দেশ-বিভাগের মতবাদের পরিপন্থী । 
অথচ, এই অস্বস্তিকর প্রশ্নগুলিকে প্রচলিত মতবাদীরা প্রায় পাশ কাটিয়েই চলে গেছেন। 
প্রাচ্যের যুদ্ধ-মঞ্চে ক্রমবর্ধমান জাপানী শক্তি ও প্রভাবের পরিপ্রেক্ষিতে, ১৯৪২ সনের 
ক্রিপ্স-্রস্তাব স্পষ্টতই, ব্রিটিশ সরকারের পক্ষ থেকে, আক্ষরিক অর্থে লাহোর-প্রস্তাবের 
মূল দাবী মেনে নেয়, কেননা এই প্রস্তাব অনুযায়ী, স্বশাসিত ও যুক্ত-রাষ্ট্রীয় ব্যবস্থায় গঠিত 
ভারতের যে কোন প্রদেশ, আকাঙজ্কী হলে, এই যুক্ত-রাষ্ট্র থেকে বিচ্ছিন্ন হওয়ার অধিকারী 
হয়। সুতরাং, মুসলিম-প্রধান অঞ্চলসমূহ বিচ্ছিন্ন করার যে মূল দাবী লাহোর প্রস্তাবের 
অন্তর্ভুক্ত ছিল ক্রিপ্স-প্রস্তাবের মাধ্যমে সেই উদ্দেশ্যসিদ্ধির পথে কোন বাধা ছিল না। 
সেহেতু, জিন্নাহ্‌ ও লীগের পক্ষে ক্রিপ্স-্রস্তাবের প্রত্যাখ্যান তাদের প্রকৃত অভিলাষ 
সম্পর্কে গভীর সন্দেহ সৃষ্টি করে। ক্রিপ্স-প্রস্তাবে “পাকিস্তান” শব্দটির অনুল্লেখ-_- 
প্রত্যাখ্যানের এই অদ্ভুত কারণটি সন্দেহের মাত্রা আরো বাড়িয়ে দেয়। লাহোর-প্রস্তাবেও 
পাকিস্তানের উল্লেখ নেই এবং পাকিস্তান শব্দটির প্রতি জিন্নাহর যে বিশেষ আকর্ষণ ছিল 
তার বিরুদ্ধেও প্রমাণ আমরা উপরে দাখিল করেছি। পাকিস্তানের উল্লেখ থাকুক বা না 
থাকুক, মুসলিম প্রদেশগুলিকে স্বতন্ত্র ও বিচ্ছিন্ন করার অধিকার ক্রিপ্‌সের প্রস্তাব নিঃসন্দেহে 
মুসলিমদের হাতে তুলে ধরেছিল। অপরপক্ষে ১৯৪৬ সনের ক্যাবিনেট মিশন পরিকল্পনা 
প্রস্তাবিত যুক্ত-রাষ্ট্রের অন্তর্ভুক্ত প্রদেশগুলির বিচ্ছিন্ন হওয়ার অধিকার চূড়ান্তভাবে অস্বীকার 
করের প্রস্তাবিত যুক্তরাষ্ট্রে তিনটি বিভাগ সৃষ্টি করা হয় £ তার, একটি মুসলিম প্রদেশগুলির 
সমষ্টি; দ্বিতীয় বিভাগটি প্রকৃতপক্ষে হিন্দু-প্রধান প্রদেশসমূহের সমষ্টি; তৃতীয় বিভাগটি 
বাংলা ও আসাম প্রদেশ দুটি নিয়ে গঠিত, যাকে অধিকার দেওয়া হয় দশ বছর পরে অন্য 
দুটি বিভাগের যে কোন একটির সঙ্গে মিলিত হওয়ার। নির্দ্বিধায় বলা চলে যে দেশ-বিভাগের 
ধারণার উপরে প্রতিষ্ঠিত পাকিস্তান-দাবীর মূলসূত্রকে এই পরিকল্পনায় অস্বীকার করা 
হয়েছে। তথাপি, আপাতদৃষ্টিতে বিস্ময়করভাবে জিন্নাহ ও লীগ কংগ্রেসের অনেক আগে 
এই প্রস্তাবকে স্বাগত জানায় । পরে এই পরিকল্পনা গ্রহণের ব্যাপারে কংগ্রেসের প্রকৃত ইচ্ছার 
অভাব ও বিত্রান্তি-সৃষ্টিকারী কার্যকলাপের ফলে জিন্নাহ্‌ এই পরিকল্পনা প্রত্যাখ্যানে ও অবশেষে 
দেশ-বিভাগের ভিত্তিতে সমাধান মেনে নিতে বাধ্য হন। ক্রিপ্‌স ও ক্যাবিনেট মিশন প্রস্তাব 
সম্পর্কে জিন্নাহর মনোভাব ও কার্যকলাপ নিঃসন্দেহে দেশ-বিভাগের যুক্তির পরিপন্থী। 
পরিশেষে, জিন্নাহর রাজনীতি সম্পর্কে প্রচলিত মতে আরেকটি বড় ত্রুটি ধরা পড়ে। 
এই মতানুযায়ী জিন্নাহর রাজনৈতিক আদর্শ, বিশ্বাস ও কার্যধারার বিবর্তনে একটি আমূল 
পরিবর্তনের আনুমানিক সিদ্ধান্ত রয়েছে। ভারতীয় জাতীয়তা ও ধর্ম-নিরপেক্ষ রাজনীতির 
আদর্শে আজীবন-বিশ্বাসী জিন্নাহ, এই মতবিশ্বাসীদের দৃষ্টিতে, ১৯৩৭-এর মর্মাস্তিক 
অভিজ্ঞতার পরে, ক্রমশ ধর্মের আদর্শে পুনরুজ্জীবিত হয়ে ওঠেন, ও ১৯৪০-এর 
দেশ-বিভাগের প্রস্তাবের মাধ্যমে ধর্ম-নিরপেক্ষ জাতীয়তার আদর্শে কৃঠারাঘাত করেন। 

জিন্নাহর চতুর রাজনীতি সম্পর্কে এই মত শুধুমাত্র ত্রান্তিমূলক নয়, জিন্নাহর প্রতি 
অবিচারমূলকও বটে। ওপরে আমরা আলোচনা করে যে তথ্য প্রতিপাদনের প্রয়াস পেয়েছি 
তা হ'ল : জিন্নাহর রাজনৈতিক উদ্দেশ্য ও আদর্শের পরিবর্তন এটা ততটা নয় যতটা ছিল 
তার রাজনৈতিক কৌশল ও চালের উল্লেখনীয় পরিবর্তন। 


চার 


প্রচলিত মতের বিবিধ দিকের এই অপূর্ণতা ও ত্রুটি নৃতন জিজ্ঞাসা, গবেষণা ও সংশোধিত 
চিন্তা ও বিশ্লেষণের গভীর প্রয়োজনীয়তার প্রতি দৃষ্টি আকর্ষণ করে। আয়েশা জালালের 
উপরোক্ত গবেষণামূলক গ্রন্থের মাধ্যমে লাহোর প্রস্তাব ও তার পরবর্তীকালে জিন্নাহ্‌ ও 
লীগের রাজনীতির সূক্ষ্ম বিশ্লেষণের সাহায্যে বিদ্রান্তি-সৃষ্িকারী প্রচলিত মতের দুর্বলতাগুলি 
আমাদের চোখে পরিস্ফুট হয়ে ওঠে । জালালের গবেষণার গুরুত্ব অনস্বীকার্য, তার কাজের 
সঠিক মূল্যায়নের বিশেষ প্রয়োজনীয়তা রয়েছে। ফ্রান্সিস্‌ রবিনসন দাবী করেছেন যে 
জালালের বক্তব্যটি একটি “সম্পূর্ণ নৃতন তত্ত্ব” [a 17091 11)9515]1১১ এই দাবী 
অতিশয়োক্তি বলে মনে হয়। ইতিহাস সংশোধনের সাধারণ নিয়মের সঙ্গে সামঞ্জস্য রেখে 
জালালের সংশোধনী মতামতের সৌধও নির্মিত হয়েছে কিছু পূর্ব-বিদিত তথ্য ও ধারণার 
ভিত্তির উপরে। লাহোর প্রস্তাবের শব্দ ও অর্থের অস্পষ্টতা যে জিন্নাহর রাজনৈতিক 
কৌশলের একটি মুখ্য উপাদান, জালালের এই বক্তব্যের সমর্থক একটি মতধারা 
সমসামরিককাল থেকে পরবতীকালের মতামতের মধ্যেও তার অস্তিত্ব অক্ষুণ্ন রেখেছে। 
১৯৪০ সালেই প্রখ্যাত আইনজ্ঞ ও রাজনীতিক বি. আর. আম্বেদকর্‌ যৌর মতামতের 
উপর জিন্নাহ আস্থাশীল ছিলেন) এই প্রস্তাবের অস্পষ্টতা ও স্ব-বিরোধিতা সম্পর্কে সুস্পষ্ট 
মত প্রকাশ করেন।১২ ব্রিটিশ রাজনীতি- বিশারদ রেজিনাল্ড কুপল্যান্ড, যিনি ১৯৪০ সনে 
“সঠিক অর্থ” সম্পর্কে সন্দেহ প্রকাশ করেন।১০ প্রস্তাবটিকে পাস্তািনের পূর্ণ-দাবীর অর্থে 
গ্রহণ না করে রাজনীতির দরদামের প্রয়াস হিসেবে দেখার সার্থকতার কথা লিখেছেন 
আরো অনেকে। ১৯৬৭ সালে হিউ টিংকার লেখেন যে অনেক সমসাময়িক ব্রিটিশ 
রাজকর্মচারী ও রাজনীতিক প্রস্তাবটিকে “স্বেচ্ছাকৃত চড়া মূল্যের ডাক” (“deliberate 
০৮৩/-০৮) বলে মনে করেছেন।১৪ জনৈক ব্রিটিশ রাজ-কর্মচারী, পেস্তেরেল মুন, 
পরবর্তীকালে লিখেছেন : 
ব্যক্তিগতভাবে জিন্নাহ লাহোরে দু'একজনের কাছে বলেছেন যে এই প্রস্তাবটি একটি 
‘চাল’ [18০11681 ৷৷০৮৫]; তাছাড়া, তিনি যে ১৯৪০ সনে, অপরিহার্যভাবে পাকিস্তানের 
অনুরক্ত ছিলেন না তা সুপ্রমাণিত হয় এই সত্যের সাহায্যে যে তিনি ছয় বছর পরে 
সোজা দেশ-ভাগের চেয়ে নিল্নতরমার্গের কিছু গ্রহণ করতে প্রস্তুত ছিলেন। ৯ 
১৯৪১ সনে, “রিফর্ম কমিশনার” হিসেবে, হড্‌সন লক্ষ করেন যে মুসলিম লীগপন্থীরা 
“কনফেডারেশনের ধারণার সঙ্গে পাকিস্তান অসামগ্রস্যপূর্ণ বলে মনে করে নি”। হড্সনের 

কাছে এটি বিন্দুমাত্র বিস্ময়কর মনে হয়নি, কেননা অ-প্রধান অঞ্চলের মুসলিম জনসমূহের 
জন্যে পাকিস্তান পরিকল্পনা একেবারেই অর্থহীন।১১ পাকিস্তান রাষ্ট্রের ভূতপূর্ব মুখ্যমন্ত্রী ও 
প্রস্তাব পাশের কালে লীগের এক বিশিষ্ট সদস্য আই. আই. চুন্দ্রিগড়ের ধারণায় আয়ারল্যান্ডের 
মত আরেকটি “আল্স্টার” সৃষ্টি-করা লাহোর-প্রস্তাবের উদ্দেশ্য ছিল না; তার উদ্দেশ্য 
ছিল “সমতার ভিত্তিতে দুই জাতিকে এক রাষ্ট্রের অধীনে আনা”। তার মতে, “ভারতের 
এঁক্য বিনষ্ট না করে, সংখ্যাগুরু সম্প্রদায়ের একাধিপত্যের বিকল্প শাসনব্যবস্থা” সন্ধান 
করাই এইং প্রস্তাবের অন্তর্নিহিত উদ্দেশ্য ছিল।১* সর্বোপরি, আমরা এর আগেই বলেছি, 
জিন্নাহ স্বয়ং, ১৯৪৩ সালে, লাহোর-প্রস্তাবটিকে “পাকিস্তান” আখ্যায় ভূষিত করার ব্যাপারে 
হিন্দুদেরই দায়ী করেছেন।৯৮ 

উপরোক্ত কারণে, লাহোর-প্রস্তাব সম্পর্কিত জালালের মূল বক্তব্য সম্পূর্ণ “নৃতনত্তের” 
দাবী করতে পারে না। জালালের গবেষণামূলক কাজের প্রকৃত মূল্যায়ন তাই এই নৃতনত্বের 
গবেষণার সাহায্যে যে বক্তব্যকে তিনি যুক্তি ও প্রমাণের ভিত্তিতে সংহত ও পূর্ণরূপে 
উপস্থাপিত করেছেন, তা এতদিন নিতান্ত সীমিত গণ্ভীতে সংশয়, অনুমান ও অন্তর্দৃষ্টি 
উপরে দাড়িয়ে ছিল। সংশোধিত এতিহাসিক বিশ্লেষণের মাধ্যমে পাকিস্তান সৃষ্টির ইতিহাসের 
বহু দুর্জয় ও দুর্বোধ্য প্রশ্ন ও ঘটনার প্রাঞ্জল ব্যাখ্যা মেলে। লাহোর প্রস্তাবের সময় থেকে 
ক্যাবিনেট মিশনের সময় পর্যস্ত জিন্নাহ ও লীগের বাক্য ও আচরণে যে আপাত-বিরোধী 
অবস্থা গভীর সংশরের সৃষ্টি করে, সংশোধিত ভাব্যে তার অনেকখানি উত্তরই খুঁজে পাওয়া 
যায়। পুরাতন দৃষ্টিতে জিন্নাহর রাজনৈতিক জীবনের বিচ্ছিন্ন মূলসূত্রটিকে আবার 
অবিচ্ছিন্নভাবেই ফিরে পাওয়া যায় এই নৃতন ব্যাখ্যায়। নূতন দৃষ্টিতে জিন্নাহর রাজনীতি 
অধিকতর জটিল ও সূল্ম্ম রূপ ধারণ করে। ১৯৩৭-এর অভিজ্ঞতার ফলে, ধর্মের জিগীর 
তুলে, দেশভঙ্গের আপোষহীন দাবীর ঝাণ্ডা হাতে নিয়ে ১৯৪৭-এর প:কিস্তান-সৃষ্টির 
সাফল্য অর্জনের যে সুপরিচিত জিন্নাহর ছবি এতিহাসিকরা আমাদের হাতে তুলে দিয়েছেন, 
তা নিতান্ত মামুলি ও অতিসরলীকৃত চিত্রায়ন। প্রকৃতপক্ষে, জিন্নাহ্‌ বহুগুণে জটিলতর ও 
কঠিনতর পরীক্ষার প্রস্তুতি নিয়েছিলেন। রাজনৈতিক আন্দোলন শক্তিশালী ও উদ্দেশ্য 
কিন্তু একই সঙ্গে তিনি বিশেষভাবে অবহিত ছিলেন যে এই ধর্মের ধুয়ো নিয়ে খুব বেশি 
মাতামাতি হলে দেশ-বিভাগের প্রশ্ন্টিই বড় হয়ে উঠবে । এবং সে ক্ষেত্রে পাকিস্তান-বহির্ভীত 
ভারতের সংখ্যালঘু মুসলিম” জনগণের স্বার্থ খণ্ডিত ও ব্যাহত হবে। তাই স্বতন্ত্র 
করার গুরুতর সমস্যা জঙ্গাঙ্গীভাবে জড়িত ছিল। অপরদিকে, প্রাদেশিক স্তরে ক্ষমতাভিলাবী- 
মুসলিম-প্রদেশের নেতৃবৃন্দের উপরে লীগের কেন্দ্রীয় ক্ষমতা বিস্তার ও অক্ষুণ্ন রাখার 
সমতার ভিত্তিতে প্রতিষ্ঠিত না হলে সাধারণ যুক্ত-রাষ্ট্রীয় ব্যবস্থায় সেই কেন্দ্রীয় শক্তির 

অব্যর্থ পরিণতি কংপ্রেসী একাধিপত্য। জিন্নাহর কাছে উপমহাদেশীয় মুসলিম সমস্যার 
আদর্শ সমাধান ছিল দু'টি যুক্তরাষ্ট্র_-একটি কংগ্রেস-শাসিত মূলত হিন্দু- অধ্যুষিত, অপরটি 
লীগ-শাসিত মূলত মুসলিম-অধ্যুষিত__যে দুটিকে কনফেডারেশন বা অন্য কোন চুক্তি বা 
অঙ্গীকারপত্রের মাধ্যমে একটি অবিচ্ছিন্ন শাসন-ব্যবস্থার অন্তর্ভুস্ত করা সম্ভব। এই ব্যবস্থার 
লীগের কেন্দ্রীয় নেতৃত্বাধীনে মুসলিম-প্রধান অঞ্চলের স্বায়ত্ত-শাসনের দাবী পূরণের সঙ্গে 
সঙ্গে হিন্দু-প্রধান অঞ্চলে মুসলিম সংখ্যালঘুর স্বার্থ উপেক্ষিত হওয়ার আশঙ্কা ছিল না। 
জিন্নাহর রাজনীতিকে এই মূল প্রেক্ষিত থেকে বিচার করলে ১৯৪০ থেকে ১৯৪৭-এর 
ঘটনাবলীর অন্তর্নিহিত অর্থ ক্রমশ বুদ্ধিগ্রাহ্য হয়ে ওঠে। দেশ-বিভাগের পরিবর্তে মুসলিম 
জাতীয়তা-ভিত্তিক “অধিকারের” স্বীকৃতি লাহোর-প্রস্তাবের মুখ্য উদ্দেশ্য হওয়ার জিন্নাহর 
পক্ষে প্রথম দিকে পাকিস্তান-দাবীর সঙ্গে একে একাত্ম করে দেখার বাধা ছিল। অপরদিকে, 
মুসলিম জাতীয়তার প্রতীক হিসেবে পাকিস্তান শব্দটির ক্রম-সংযোগ জিন্নাহ্‌কে এই জনপ্রিয় 
সমীকরণ গ্রহণে প্ররোচিত বা বাধ্য করে। দ্বিতীয় বিশ্ব-যুদ্ধের পরিপ্রেক্ষিতে কংগ্রেসের সঙ্গে 
বিবাদে লিপ্ত ব্রিটিশ রাজ মুসলিম সমর্থন লাভের আশায় ১৯৪০-এর “অগাস্ট ঘোষণায়” 
মুসলিম অধিকার স্বীকৃতি দেওয়ার আগ্রহ প্রকাশ করে। ক্রমবর্ধমান জাপানী প্রভাবের চাপে 
১৯৪২-এর ক্রিপ্‌স্-প্রস্তাব লাহোর-্রস্তাবের আক্ষরিক অর্থানুসারে প্রাদেশিক বিচ্ছিন্নতার 
অধিকার মেনে নিয়ে মুসলিম দাবীর সমর্থনে আরো এক ধাপ এগিয়ে আসে । কিন্তু জিন্নাহর 
“প্রকৃত” উদ্দেশ্যের পরিপন্থী এই ক্রিপ্‌স্-প্রস্তাব তার পক্ষে গ্রহণ করা সম্ভব হয়নি। লীগের 
পক্ষে ক্রিপ্‌স্‌- প্রস্তাব প্রত্যাখ্যান করার সরকারী কারণটির মধ্যে জিন্নাহর রাজনৈতিক 
উদ্দেশ্যের আংশিক পরিচয় রয়েছে। প্রস্তাবে পাকিস্তানের অনুল্েখের বিষয়টিকে যে কারণ 
চলে। কিন্তু, জিন্নাহর পক্ষে ততোধিক গুরুত্বপূর্ণ সমস্যার কারণ হয়ে দাড়ায় ক্রিপ্স্-প্রস্তাব। 
লাহোর-্রস্তাবে যে অস্বস্তিকর প্রশ্নটিকে জিন্নাহ পাশ কাটিয়ে গেছেন, সেই প্রশ্রটিই 
ক্রিপ্‌স্প্রস্তাব সর্বসমক্ষে তুলে ধরে জিন্নাহর রাজনৈতিক কৌশল প্রায় বান্চাল্‌ করে 
দেওয়ার উপক্রম করে। আমরা আগেই উল্লেখ করেছি, ১৯৪০-এর পরবর্তীকালে লীগের 
প্রভাব মুসলিম-প্রধান অঞ্চলে ক্রমশ কার্যকরী হয়েছে। সে প্রভাব ও ক্ষমতা অর্জনের আগে 
কেন্দ্রীয় শাসনব্যবস্থা সম্পর্কে মুসলিম লীগকে যথেষ্ট সতর্কতা অবলম্বন করতে হয়, 
কেননা এখানে অনেকখানি স্বার্থের সংঘাত ছিল। মুসলিম প্রাদেশিক নেতাগণ স্বাভাবিক 
কারণেই, কেন্দ্রীয় শক্তি নয়, প্রাদেশিক ক্ষমতার বিস্তারে আগ্রহী ছিলেন; অপরপক্ষে জিন্নাহ্‌ 
মুসলিম প্রদেশের রাজনৈতিক গুরুত্ব সম্পর্কে সম্পূর্ণ অবহিত থাকলেও, সর্ব-ভারতব্যাপী 
মুসলিম জাতীয়তা ও লীগের রাজনৈতিক স্বার্থে মুসলিম প্রাদেশিকতার সঙ্গে মুসলিম 
জাতীয় সংহতির মিলনের প্রয়াসী ছিলেন। ১৯৩৭-এর নির্বাচনে মুসলিম প্রদেশে লীগের 
শোচনীয় ব্যর্থতার পরিপ্রেক্ষিতে, ১৯৪০-এর লাহোর -্রস্তাব জিন্নাহ্‌ শুধু প্রাদেশিক ক্ষমতার 
প্রশ্নে নিশ্চুপ থাকাই শ্রেয় মনে করে। ক্রিপ্স্প্রস্তাব শুধুমাত্র প্রাদেশিক স্বাধীনতার ক্ষমতা 

প্রশ্নে জিন্নাহর পক্ষে আর নিশ্চুপ থাকা প্রায় অসম্ভব করে তোলে । সৌভাগ্যক্ৰমে, কংগ্রেস 
বিপক্ষে অনায়াসে মত প্রকাশ করতে পেরেছিলেন। ক্রিপ্‌স্‌-প্রস্তাব যেখানে সমস্যা সৃষ্টি 
করে, ১৯৪৬-এর ক্যাবিনেট-মিশন-প্রস্তাব ঠিক সেখানেই জিন্নাহর রাজনৈতিক উদ্দেশ্যের 
সাফল্যে মদত বুগিরেছিল! আশ্চর্য হবার কিছু নেই, মিশন-প্রস্তাবে জিন্নাহর আগ্রহ প্রকাশ 
পার সবচেয়ে বেশি। দেশের কোন অংশ বিচ্ছিন্ন করার অধিকার মিশন-প্রস্তাবে স্বীকার করা 
হয়নি; সেদিক থেকে এই প্রস্তাব লাহোর-প্রস্তাবের সম্পূর্ণ বিপরীত। কিন্তু জিন্নাহর রাজনীতির 
প্রকৃত উদ্দেশ্যের সঙ্গে এই প্রস্তাবের বিরোধিতা ছিল না, তাই দেশবিভাগের অধিকার 
অস্বীকৃত হলেও, জিন্নাহর পক্ষে মিশন-প্রস্তাবের আকর্ষণ ছিল বহুবিধ। এই প্রস্তাবের 
সবচেয়ে বড় আকর্ষণ প্রদেশসমূহের বাধ্যতামূলক আঞ্চলিক সংঘবদ্ধতা (00111811501 
8r০UpPIng) বার ফলে, পূর্ব ও বিশেষত, উত্তর-পশ্চিম এলাকার মুসলিম প্রদেশগুলিকে 
সংঘবদ্ধ করে প্রায় লীগ ও জিন্নাহর হাতে তুলে দেওয়া হয়। তা ছাড়া, ভারতের 
মুসলিম-প্রধান ও অ-মুসলিম-প্রধান অঞ্চলগুলি স্বতন্ত্রভাবে পুনর্গঠিত করে এক-রাষ্ট্রীয় 
ব্যবস্থার অন্তর্ভুক্ত করার মূল লক্ষ্যের দিক থেকেও এই প্রস্তাব জিন্নাহর কাছে বরণীয় মনে 
হয়। স্বাভাবিক কারণেই এই শাসনতান্ত্রিক ব্যবস্থায় কেন্দ্রীয় ক্ষমতা সীমাবদ্ধ করা হয়; তা 
লীগের দৃষ্টিতে কংগ্রেস আধিপত্য সীমিত রাখার পক্ষে বাঞ্ছনীয়। মিশন-প্রস্তাবের আগেই 
মুসলিম প্রদেশ লীগের আধিপত্য প্রতিষ্ঠিত হয়েছিল। সে কারণেই সীমাবদ্ধ কেন্দ্রীয় 
ক্ষমতার ফলে মুসলিম রাজনীতিতে লীগের প্রাধান্য খর্বিত হওয়ার প্রশ্ন ছিল না। নিঃসন্দেহে, 
এসেছিল। ১৬ মে, ১৯৪৬ মিশন প্রস্তাব উপস্থাপিত হয়; ৬ জুন লীগ তা গ্রহণের সিদ্ধান্ত 
নেয়; ২৫ জুন কংগ্রেস কার্যপরিবদ আংশিকভাবে তা গ্রহণ করে এবং ৬ জুলাই মৌলানা 
আজাদের সভাপতিত্বে অখিল-ভারত কংগ্রেস পরিষদ আবার সর্তাধীন স্বীকৃতি জানায়; 
২৯ জুন সাফল্যের সম্ভাবনায় আহ্াদিত মিশন ভারত থেকে বিদায় নেয় এবং জিন্নাহ, তার 
সুদীর্ঘ রাজনৈতিক জীবনের সন্ধ্যায় অভীগ্সিত লক্ষ্যে উত্তরণের স্বপ্নে বিভোর হন। কিন্তু 
কিছু দিনের মধ্যেই আপোষের সমস্ত সম্ভাবনা তিরোহিত হয়। নৃতন কংগ্রেস সভাপতি 
জওহরলাল নেহরু ১০ জুলাই-এর মধ্যে মিশন প্রস্তাবের মূল সূত্রগুলি সম্পর্কে গভীর 
সংশয় সৃষ্টি করে প্রকৃতপক্ষে এই পরিকল্পনার অবসান সূচনা করেন। আশাহত ও বিক্ষুব্ধ 
জিন্নাহ ২৯ জুলাই লীগের পক্ষ থেকে মিশন-্রস্তাবের পূর্বতন স্বীকৃতি প্রত্যাহার করতে 
বাধ্য হন। মুক্ত দৃষ্টিতে বিচার করে আজ আর অস্বীকার করার উপায় নেই যে ক্যাবিনেট 
মিশনের ব্যর্থতার দায়িত্ব ইতিহাসের পক্ষপাতহীন কঠোর দৃষ্টিতে বহন করতে হবে 
মুসলিম লীগকে নয়, কংগ্রেসকে। ইতিহাসের কাঠগড়ায় দেশ-বিভাগের সম্পূর্ণ-বিরোধী 
মিশন-পরিকল্পনা হত্যার আসামী ভারতীয় জাতীয় কংশ্রেস। কিন্তু কংগ্রেসের এই 
আপাতদৃষ্টিতে অদ্ভুত আচরণের প্রমাণ ও ব্যাখ্যা কি? 

পাঁচ 


এর উত্তরটির সঙ্গে প্রচলিত ইতিহাসের দ্বিতীয় কাল্পনিক বা আনুমানিক সত্যের যে প্রশ্নটির 
অবতারণা আমরা শুরুতে করেছিলাম তা যুক্ত। দেশ-বিভাগের প্রশ্নে জিন্নাহ ও লীগের 
দায়িত্ব নির্ধারণের কাজটি জালালের গবেষণার ফলে চূড়ান্ত সাহায্য লাভ করেছে। অপরদিকে, 
একই প্রশ্নে কংগ্রেসের দারিত্ব নির্ণযকল্পে কংগ্রেসের প্রধান নেতৃবৃন্দের চিন্তা ও আচরণের 
যে বিক্ষিপ্ত পরিচয় ও প্রমাণ ইতস্তত ছড়িয়ে আছে, তার ভিত্তিতে এই সম্পর্কে প্রচলিত 
ইতিহাসের ধারণা ও বিশ্বাস সংশোধনের বিশেষ আবশ্যকতা অনুভূত হয়। 

এর আগেই আমরা উল্লেখ করেছি, বিশের দশকে অসহযোগ-খিলাকত আন্দোলনের 
ব্যর্থতার পরবর্তীকালে সাম্প্রদায়িক বিদ্বেষ বৃদ্ধির ফলে ও এই দশকের শেবের দিকে 
সর্ব-দলীয় রাজনৈতিক আলাপ-আলোচনার অসাফল্যে, ““এক্যের ভিত্তিতে 
স্বাধীনতা”__কংগ্রেসের এই মূল প্রত্যয় ও নীতি অনেকখানি শিথিল হরে যায়। ১৯৩০ 
সনে কংগ্রেস “পূর্ণ স্বরাজের” যে সিদ্ধান্ত গ্রহণ করে, এদিক থেকে তার গুরুত্ব বোঝা 
দরকার। এই সময় থেকে সাম্প্রদায়িক সমস্যা সম্পর্কে কংগ্রেস বক্তব্যের একটি লক্ষণীয় 
পরিবর্তন ঘটে । কংগ্রেসের বক্তব্য ক্রমশ হয়ে দাঁড়ায় যে সাম্প্রদায়িক সমস্যার সমাধান 
স্বাধীনতার আগে লভ্য নয়, পরে লভ্য ৷ পরবর্তীকালে ঘটনার পরিপ্রেক্ষিতে, যখন স্বাধীনতার 
যৃপকান্ঠে একতার দাবী শেষ পর্যন্ত উৎসর্গিত হয়, এর গুরুত্ব বিশেষভাবে উপলব্ধি করা 
যায়। ১৯৩৭ সালের নির্বাচনী অভিজ্ঞতার পরে মুসলিম লীগের রাজনীতি দেশীয় এঁক্যের 
পক্ষে মহাগুরুত্বপূর্ণ আরেকটি প্রশ্ন সোজাসুজি কংগ্রেসের কাছে তুলে ধরে। আমরা আগেই 
আলোচনা করেছি যে কেন্দ্রের সীমিত ক্ষমতার সঙ্গে সঙ্গে মুসলিম জনসংখ্যার অনুপাতের 
উর্ধ্বে এক-তৃতীয়াংশ কেন্দ্রীয় আসনের মাধ্যমে মুসলিম স্বার্থ সংরক্ষিত হওয়া সম্তব__এই 
বিশ্বাস মুসলিম সম্প্রদায়ের মধ্যে বিশেষ জনপ্রিয় ছিল। ১৯৩৭-এর পরবর্তীকালে 
দ্বিজাতি-তত্বের ভিত্তিতে কেন্দ্রে ক্ষমতার সমবন্টনের যে নূতন দাবীর ধূরা লীগের পক্ষ 
থেকে ওঠে, তা কংগ্রেসের পক্ষে গ্রহণীয় ছিল না। একথা মনে রাখা বিশেষ প্রয়োজন যে 
কংগ্রেস-লীগের বোঝা-পড়ার গোটা ইতিহাসে অনেক বিষয়ে-_ এমনকি, মুসলিমদের 
স্বতন্ত্র নির্বাচনব্যবস্থা সম্পর্কেও-_মতৈক্য ঘটেছে১৯, শুধু কংগ্রেস কোন অবস্থাতেই কেন্দ্রীয় 
শক্তির সংকোচনের প্রস্তাবে সাড়া দেয়নি। তাই কেন্দ্রীয় প্রাধান্যের বিনিময়ে একতা বজায়ের 
সমস্যার সম্মুখীন হয়ে একতার বিনিময়ে কেন্দ্রীয় ক্ষমতা অক্ষুণ্ন রাখার পথই কংগ্রেস বেছে 
নেয়। 

কংগ্রেসের পক্ষ থেকে শক্তিশালী কেন্দ্রের প্রয়োজনীয়তার ব্যাখ্যা পাওয়া কঠিন নয়। 
কংগ্রেস নেতৃবৃন্দ “জগৎ-সভায় শ্রেষ্ঠ আসন”-প্রত্যাশী যে ভারতের স্বপ্রে উদ্বুদ্ধ হয়েছিলেন 
তা বর্ণ, ধর্ম, ভাষা ও অঞ্চলে বিভক্ত ভারতে ক্ষমতাহীন কেন্দ্রের নেতৃত্বে বাস্তবায়িত করা 
সম্ভব মনে হয়নি। তা ছাড়া নেহরুর মত সমাজবাদে বিশ্বাসী কংশ্রেস-নেতাগণ 
পরিকল্পনা-ভিত্তিক অর্থনৈতিক পুনর্গঠনের কাজে শক্তিশালী কেন্দ্রীয় সরকারের অত্যাবশ্যকতা 


দেশ-বিভাগ ও সংশোধিত ইতিহাসের রায় (] ১১৭ 


সম্পর্কে প্রায় নিঃসন্দেহ ছিলেন। মুসলিম লীগের সঙ্গে ক্ষমতা-বন্টনের ভিত্তিতে কার্য-কুশলী 
শাসন-ন্ত্র প্রতিষ্ঠার সম্তাবনা সম্পর্কে কংগ্রেস নেতারা সবাই চুড়ান্ত অবিশ্বাসী ছিলেন। 
১৯৩৭-এর প্রাদেশিক শাসনের ও ১৯৪৬-এ অন্তর্বতী সরকার পরিচালনার অভিজ্ঞতা 
তাদের বিশ্বাসের মূল সুদৃঢ় করে। সর্বোপরি, স্বাধীন ভারতে কংপ্রেস-আধিপত্য সুদীর্ঘকাল 
বজায় রাখার স্বার্থেও কংগ্রেস কেন্দ্রীয় ক্ষমতার অভিলাষী ছিল। স্বাধীনতা-উত্তর কালে 
কংগ্রেস নেতৃত্বে দেশ-শাসনের ইতিহাসের দিকে নজর দিলেই এর সত্যতা সহজে ধরা 
পড়ে। 

কংগ্রেসের মুখ্য নেতাদের চিন্তায় ও প্রত্যয়ে শুধুমাত্র দেশ-খণ্ডনের সম্ভাবনাকে মেনে 
নেওয়া নয়, সে উপায়কে প্রকৃষ্টতর বলে গ্রহণ করার অভীন্না কখন ও কিভাবে গড়ে ওঠে 
তার স্পষ্ট নিশানা আমাদের হাতে নেই। ভি. পি. মেননের মতে মে, ১৯৪৭-এর মধ্যে 
দেশ-বিভাগের প্রশ্নে নেহরুর আপত্তি সম্পূর্ণ অপসৃত হয়। মৌলানা আজাদ ও লিওনার্ড 
ঘোজ্লী এই মতের পরোক্ষ সমর্থন করেছেন নেহেরুর এই ধারণার পশ্চাতে নব-নিযুক্ত 
ভাইস্রয় লর্ড মাউন্টব্যাটন ও তার পত্নীর প্রভাবের কথা উল্লেখ করে ।২০ স্পষ্টতই এই 
মতের মধ্যে প্রচ্ছন্ন রয়েছে প্রচলিত এক গভীর বিশ্বাস যে কংগ্রেস নেতাগণ শেষ মুহূর্ত 
পর্যন্ত দেশ-ব্যবচ্ছেদ নিবারণের প্রচেষ্টা চালিয়ে গেছেন। প্রকৃতপক্ষে, ১৯৪৭-এর মার্চ 
মাসে মাউন্টব্যাটন দম্পতির ভারত আগমনের বহু আগে, কংগ্রেসের মুখ্য নেতাগণ ক্রমে 
ক্রমে দেশ-বিভাগের পথটিকে সমস্যা সমাধানের প্রকৃষ্ঠতম উপায় বলে চিন্তা করতে শুরু 
করেন। নেহরুর মত নির্ধারণে মাউন্টব্যাটনের প্রভাবের প্রশ্ন উত্থাপন করার সময়ে উপরোক্ত 
মতের প্রবক্তাগণ যে সন্তাবনার কথা আদৌ চিন্তা করেননি তা হ’লো, ভারতীয় নেতাদের 
এই মত পরিবর্তন ইংরেজদের অবদান নয়, বরং তার উল্টো সম্তাবনাটিই প্রকৃত সত্যের 
নিশানা দিতে পারে। কেন্দ্রীয় প্রাধান্যের প্রশ্নটিকে না জড়িয়ে মুসলিম সমস্যা সমাধানের যে 
পথ কংগ্রেসের কাছে গ্রহণীয় মনে হয়, তার পরিচয় ক্রমশ তাদের চোখে স্পষ্টতর হয় 
লাহোর -প্রস্তাবটিকে কেন্দ্র করে। কংগ্রেসের সমস্যাও কিছুটা জিন্নাহর সমস্যার 
সমজাতীয় : বাক্য ও আচরণের অসাদৃশ্য। গোটা অ-মুসলিম জনসমাজ ও কংপ্রেস-পন্থী 
জাতীয়তাবাদী মুসলিম গোষ্ঠীর মনোরঞ্জনার্থে কংগ্রেস একদিকে একতার ধ্বজা তুলে 
রেখে, অপরদিকে রাজনীতির কূটচালে দেশ-বিভাগের উপায় ছাড়া আর বাকি সব 
সম্তাবনার পথ জিন্নাহ ও লীগের পক্ষে রুদ্ধ করে। দেশ-বিভাগের উপায় ছাড়া আর 
বাকি সব সম্ভাবনার পথ জিন্নাহ ও লীগের পক্ষে রুদ্ধ করে। দেশ-বিভাগের 
সম্ভাবনা-বর্জিত ক্যাবিনেট মিশনের শেষ উল্লেখযোগ্য প্রচেষ্টা-প্রসৃত সমাধান জিন্নাহ্‌ 
সাগ্রহে প্রহণ করেও কংগ্রেসের কারসাজিতে অবশেষে তা প্রত্যাহার করতে বাধ্য হন। 
১৯৪২ সালের এপ্রিলেই প্রবীণ ও ধুরন্ধর কংগ্রেস নেতা রাজগোপালচারীর নেতৃত্বে 
মাদ্রাজ আইন-সভা লাহোর প্রস্তাব গ্রহণ করার সিদ্ধান্ত নেয় ও সেই সুপারিশ পাঠায় 
কংগ্রেসের কাছে। কংগ্রেস সে সুপারিশ তখন গ্রহণ না করলেও ওয়ার্কিং কমিটির 
প্রাসঙ্গিক মন্তব্য প্রণিধানযোগ্য : 


১১৮ 0 ইসলাম ও বাঙালি মুসলমান সমাজ 


It cannot think in terms of compclling the people of any territorial unit 
10 remain in the Indian Union against their declared and cstablished will. 


লাহোর -প্রস্তাব পাশের সমসাময়িক কালেই নেহরু, এমনকি গান্ধীর প্রাসঙ্গিক মন্তব্যে 
দেশ-বিভাগের প্রশ্নের প্রতি কোন উগ্র বিরোধিতার ছাপ নেই। গান্ধী বলেন : 


Unless the rest of India wishes to engage in internal fratricide. the others 
will have to submit to the Muslim dictation. if the Muslims will resort 
(011. IT know no non-violent method of compelling the obedience of cight 
crores of Muslims to the will of the rest of India, however powerful a 
majority the rest may represent. The Muslims must have the same right 
of self-detcrmination that the rest of India has. We are at prescnt a joint 


family. Any member may claim a division.** 
তিনি আরো বলেন : 


As a man of non-violence, 1 cannot forcibly 10515 the proposed partition 
if the Muslims of India reallly insist upon it. But I never can be a willing 
party to the vivisection ... For it means the undoing of centuries of work 
donc by numbecrless Findus and Muslims to live 1080৩ as once nation. 
Partition means a patent untruth. My’ whole soul rebcls against the idea 
that Hinduism and Islam reprcscent two antagonistic cultures and 
doctrines ... But that is my bclief. I cannot thrust it down the throats of 
the Muslims who think that they are a different nation.*° 


১৫ এপ্রিল, ১৯৪০ লাহোর প্রস্তাব সম্পর্কে নেহরুর প্রতিক্রিয়া নিঙ্গোক্তভাবে 
সংবাদপত্রে পরিবেশিত হয় : 


He was pleased, not beacuse he liked it [the Lahore Resolution]—on the 
contrary he considered it to 6০ the most insane suggestion—but it very 
much simplified the problem. They ১4০1০ now able to get rid of the 
demands about proportionate representation in legislatures, services. 
cabinets, ০1০... [He] asserted that if people wanted such things as suggested 
by the Muslim League at Lahore, then one thing was clcar, they and 
people like him could not live together in India. He would be prepared 
to face all consequences of it but he would not bce prepared to live with 
such people. 


এর পরের দিনেই নেহরু একই প্রসঙ্গে তার বক্তব্য আরো দৃঢ়ভাবে প্রকাশ করেন : 


Many knots of the Hindu-Muslim problem had been merged into one 
knot, which could not be 10019৮০1100 by ordinary’ methods, but would need 
an operation ... he would say onc thing very frankly that he had begun to 
consider them {Muslim Leagucrs] and people like himself, as separate 
nations. *™* 


চল্লিশের দশকের প্রথম ভাগে, আহমেদাবাদ জেলে অস্তরীণ অবস্থায়, হিন্দু-মুসলিম 
এক্যের প্রশ্নে তার মনোভাব একইভাবে প্রকাশ পায়। তিনি মনে করেন : 


দেশ-বিভাগ ও সংশোধিত ইতিহাসের রায় 0১১৯ 


“Unity is alway's better than disunity. but an enforced unity is a sham 
and a dangerous affair full of explosive possibilities.” ২৬ 


মাউন্ট্ব্যাটন দম্পতির ভারতে পদার্পণের বহু আগে, এমনকি ক্যাবিনেট মিশনের আগমনের 
আগে, নেহরুর পক্ষে পাকিস্তান-দাবীর স্বীকৃতির সুস্পষ্ট প্রমাণ রয়েছে। ১৯৪৬-এর জানুয়ারীতে, 
ব্রিটিশ রাজকর্মচারী ওয়াটের সঙ্গে আলোচনায় নেহরু স্বীকার করেন : 


“the British Govemment might have to declare for Pakistan ... granted 
however (a) a plebiscite, and (b) territorial readjustments so that solid 
blocks of Hindu territory werc not included, he accepted Pakistan." 
একই মাসে ক্রিপ্‌স্‌-এর কাছে লেখা একটি চিঠিতে আরো পরিষ্কার হয়ে যায় যে নেহরু 
ততদিনে পাকিস্তান সম্পর্কে জিন্নাহর রাজনীতির গুপ্ত উদ্দেশ্য ধরে ফেলেছেন। তিনি তাকে 
লেখেন : 
“Jt scems clear that he [Jinnah] is not after Pakistan but something entirely 
different.” 
ক্যাবিনেট মিশনের আলাপ-আলোচনার কালেই, ১৯৪৬-এর এপ্রিল মাসে আরেকজন 
ব্রিটিশ সরকারী কর্মচারী, ডাকওয়ার্থ, নেহরুর সঙ্গে কথাবার্তার পরে মন্তব্য করেন : 


“He [Nehru] was scomful of Jinnah and doubtcd very much whether he 
had the intention or the power to start a revolt in India if he did not receive 


Pakistan." 


প্রভাবশালী কংগ্রেস নেতাদের মধ্যে সর্দার প্যাটেল সম্পর্কেও জানা যায়, ১৯৪৬-এর 
গোড়ার তিনি লীগ সমস্যার চূড়ান্ত সমাধানের জন্যে ““ব্যাধিগ্রস্ত প্রত্যঙ্গের ব্যবচ্ছেদ” করার 
সময় এসেছে বলে মনে করেন।** ৯ মে, ১৯৪৭, সর্দার লর্ড মাউন্টব্যাটনের কাছে দৃঢ়ভাবে 
নিজের মত প্রকাশ করেন যে ভারতের. পক্ষে বিশেষ ক্ষমতাসম্পন্ন কেন্দ্রীয় সরকার 
অত্যাবশ্যক এবং “পাকিস্তান চাইলে মুসলিম লীগ তা সহজেই পেতে পারে ।”১ গান্ধী-ভক্ত 
ও কংগ্রেসের অর্থনৈতিক বলবর্ধনকারী, জি. ডি. বিড়লা, পাকিস্তান দাবী স্বীকৃতির মাধ্যমে 
দেশ-বিভাগের সমাধানের পক্ষপাতী ছিলেন বলে জানা যায়।১২ 

পাকিস্তান বা দেশ-বিভাগের বিভীষিকা সৃষ্টি করে জিন্নাহ্‌ কংগ্রেসের কাছ থেকে তার 
আসল রাজনৈতিক উদ্দেশ্য হাসিল করার যে কূটনীতির পথ বেছে নিয়েছিলেন, কংগ্রেসের 
সম্মুখে সে চাল ক্রমশ ধরা পড়ার সঙ্গে সঙ্গে জিন্নাহর রাজনীতির মূল ভিত্তি ভেঙ্গে পড়ে। 
একদিকে কংগ্রেসের আগে মিশন-পরিকল্পনা গ্রহণ করে, অপরদিকে দেশের এক্যের খাতিরে 
দেশ-বিভাগের “স্বাভাবিক ও ন্যায়সঙ্গত মুসলিম অধিকার” দাবী না করে আত্মক্ষতি 
স্বীকারের মহত্ব প্রচারের মাধ্যমে জিন্নাহ্‌ প্রকৃতপক্ষে কংগ্রেসের কাছে তার “রাজনৈতিক 
ধোকা” সুপ্রমাণিত করার পথ সুগম করে তোলেন। কংগ্রেসের পক্ষে জিন্নাহকে তার 
কোনো বাধা রইলো না। 


১২০ 0 ইসলাম ও বাঙালি মুসলমান সমাজ 


জিন্নাহর পক্ষে, তৎসত্তেও, আরো অন্তত কিছুদিন এই রাজনৈতিক খেলা চালিয়ে 
যাওয়া হয়তো অসম্ভব হতো না বদি, তার দুর্ভাগ্যক্রমে, দ্বিতীয় বিশ্বযুদ্ধের শেবে পরিশ্রাস্ত 
ও নিঃস্ব ব্রিটেন, নূতন লেবার সরকারের নেতৃত্বে, ুপনিবেশিক সাম্রাজ্যবাদের পথ থেকে 
দ্রুত সরে আসার যুগান্তকারী সিদ্ধান্ত গ্রহণ না করতো। ভারতের ওপরে ব্রিটিশ কর্তৃক 
কোন রাজনৈতিক সমাধান জোর করে চাপিয়ে না দেওয়া ও সর্বসম্মতিক্রমে সমাধান না 
মেলা পর্যন্ত ব্রিটিশ শাসন অব্যাহত রাখা-_এই দুটি সর্ত বজায় রাখার উপরে জিন্নাহর 
রাজনীতির অস্তিত্ব অপরিহার্যভাবে নির্ভরশীল ছিল৷ একটি নির্দিষ্ট সময়ের মধ্যে ব্রিটেনের 
ভারত ত্যাগের ঘোষণা নিঃসন্দেহে জিন্নাহর রাজনীতির একটি প্রধান পাটাতন সরিয়ে নেয়। 
তা ছাড়া, ভারত মহাসাগর অঞ্চলে ব্রিটিশ বাণিজ্যিক, সামরিক ও রাজনৈতিক স্বার্থ 
সংরক্ষণের গুরুতর প্রয়োজনে ব্রিটিশ রাজনীতিকগণ পরিত্যক্ত ভারতে একটি কেন্দ্রীভূত 
রাজনৈতিক শক্তির বিশেষ প্রয়োজন অনুভব করেন। সে ভূমিকা পালনের শক্তি, সামর্থ্য, 
অভিলাষ ও উচ্চাকাজ্ক্ষা সবই ভারতীয় জাতীয় কংগ্রেসের মধ্যে পূর্ণভাবে বিরাজমান ছিল। 
ফলে জাতীয় সংগ্রামের কালে যে স্বার্থের অভিন্নতা ব্রিটেন মুসলিম লীগের সঙ্গে খুঁজে 
পেয়েছিল নাটকীয়ভাবে পরিবর্তিত অবস্থায় সে স্বার্থের অভিন্নতা এখন ব্রিটেন খুঁজে পায় 
কংগ্রেসের সঙ্গে। এই নবাবিষ্কৃত স্বার্থের দ্রুত সাধনের পক্ষে মুসলিম লীগের বাধা দূর 
করার উপায় ছিল একটিই এরং সে সমাধানে কংগ্রেস ও ব্রিটিশ রাজ এখন অভিন্ন 
মত : জিন্নাহ ও লীগকে আসলে তাদের যা কাম্য তা উপেক্ষা করে, তাদের দাবীর মৌখিক 
অর্থের সুযোগ নিয়ে পাকিস্তানের জপের মালা গলায় পরিয়ে তাদের দেশ থেকে বহিষ্কার 
করা। 

সর্বশেষে অবশ্য এটাও মনে রাখা প্রয়োজন, পাকিস্তান-দাবীর একটি অন্তর্নিহিত 
আবেগ-ধর্ম শক্তি শেষ পর্যস্ত জিন্নাহর রাজনৈতিক লক্ষ্যসাধনের পথে ক্রমশ অন্তরায় 
হয়ে দীড়ায়। জিন্নাহর কাছে লাহোর -্রস্তাব বা পাকিস্তানের যে অর্থই থাকুক না কেন, 
মুসলিম সর্বসাধারণের মনে পাকিস্তান ও স্বতন্ত্র মুসলিম রাষ্ট্রের ধারণায় বিশেষ পার্থক্য 
থাকার কথা নয়। তাই, জিন্নাহর আপাতবিরোধী রাজনীতির বাস্তব প্রকাশ মুসলিম সমাজে 
অনিশ্চয়তা, সংশয়, বিভ্রান্তি ও কিছুটা বিক্ষোভের সৃষ্টি না করে পারেনি। জিন্নাহর পক্ষে 
মুসলিম রাষ্ট্রের স্বপ্রজড়িত এই আবেগ ও উদ্বেলতা অনির্দিষ্ভাবে উপেক্ষা করা অসম্ভব 
প্রচেষ্টার দ্রুত অগ্রগতির পেছনে এই কারণটিও সক্রিয় ছিল। 


ছয় 

সংশোধিত বিচার-বিশ্রেষণের আলোকে পাকিস্তান সৃষ্টির প্রচলিত ব্যাখ্যা নিঃসন্দেহে 
অতিমাত্রায় সরল, সীমিত ও ক্রটিপূর্ণ বলে মনে হবে। পুরাতন ভাষ্যের বহু অসম্পূর্ণতা 
ও ভ্রান্তি নৃতন ব্যাখ্যায় পরিস্ফুট হয়ে ওঠে। আশা করা অসমীচীন হবে না এই সংশোধিত 
এতিহাসিক ব্যাখ্যাই অদূর ভবিষ্যতে সর্বজনস্বীকৃত প্রচলিত মত হয়ে দীড়াবে। 


দেশ-বিভাগ ও সংশোধিত ইতিহাসের রায় ১২১ 


একথা মনে করার কোন কারণ নেই যে প্রচলিত ধারণার সবটুকুই অসার প্রমাণিত 
হয়েছে বা সংশোধিত চিন্তা ও গবেষণা এই সমস্যা সম্পর্কিত সমস্ত প্রশ্নের সমাধান 
আমাদের হাতে তুলে দিয়েছে। বরং বলা অনেক সঙ্গত হবে যে এই নূতন দৃষ্টিতে 
গবেষণাভিত্তিক বিচারের এক নূতন দিগন্ত উন্মোচিত হয়েছে। আরো নৃতন গবেষণা ও 
চিন্তার মাধ্যমে এই ইতিহাসের স্বরূপ উদ্ঘাটন করার দায়িত্ব আমাদের সকলের সামনে । 
কিছু কিছু গুরুত্বপূর্ণ বিষয়ে সংশোধিত বক্তব্যের সব সিদ্ধান্ত নির্দিধায় মেনে নেওয়া সম্ভব 
নয়। উদাহরণ হিসেবে, লাহোর প্রস্তাব ও জিন্নাহর রাজনৈতিক দূরদৃষ্ঠি সম্পর্কে আয়েশা 
জালালের কিছু সিদ্ধান্ত নিয়ে মতবিরোধের সম্ভাবনা আছে। লাহোর প্রস্তাবের “অস্পন্টতা”, 
এমন কি কিছুটা “ইচ্ছাকৃত অস্বচ্ছতা” প্রায় সাধারণভাবে স্থীকার্য। জালাল এই সর্ব-স্বীকৃত 
ধারণাকে আরেকটি নৃতন স্তরে উত্তীর্ণ করেছেন। তার মতে, প্রস্তাবের এই অস্পষ্টতা 
পরিচায়ক। প্রস্তাবের অস্পষ্টতা ও জিন্নাহর দৃরদৃষ্টি__এই দুটি বিষয়েই সংশয় ও 
মতবিরোধের অবকাশ আছে। আক্ষরিক অর্থে প্রস্তাবে অস্পষ্টতা একমাত্র আইনজ্ঞ বা 
রাজনীতিকদের বিচার্য বিষয় হওয়া সম্ভব ছিল। সাধারণ স্তরে প্রস্তাব পাশের প্রায় সঙ্গে 
সঙ্গেই সংবাদপত্র ও জনমতের মাধ্যমে দেশবিভাগভিত্তিক পাকিস্তান দাবীর সঙ্গে একে 
একাত্ম করা হয়। একথাও মনে রাখা প্রয়োজন, মুসলিম-প্রধান অঞ্চলগুলিকে একাধিক 
“স্বাধীন” (“independent”), “সার্বভৌম” (“sovereign”) ও “স্বতন্ত্র” (“separate”) 
রাষ্ট্রে পুনর্গঠিত করার দাবী প্রস্তাবের মধ্যে সুস্পষ্ট । আরো মনে রাখা প্রয়োজন, জিন্নাহ্‌ 
সর্বসাধারণের চোখে লাহোর প্রস্তাব ও পাকিস্তানের এই একাত্মকরণকে স্বাগত জানিয়েছেন 
এবং এই দুটির অভিন্নতার বিরুদ্ধে কোন প্রশ্ন প্রকাশ্যে তোলেননি।** সর্বোপরি, এই 
সর্ববিদিত অভিন্নতার ধারণার অস্তিত্ব না থাকলে কংগ্রেস ও ব্রিটিশের পক্ষে শেষ পর্যায়ে 
জিন্নাহ বা মুসলিম লীগকে পাকিস্তানগ্রহণে বাধ্য করা সম্ভব হতো না। ঠিক এ কারণেই 
জিন্নাহর রাজনৈতিক দূরদর্শিতাসংক্রাস্ত প্রশ্নে সংশয়িত না হয়ে পারা যায় না। দেশবিভাগের 
সম্ভাবনাকে পরাহত করে মুসলিম সমস্যা সমাধানের প্রয়াস যদি জিন্নাহর রাজনীতির মূল 
রয়েছে। অস্বীকার করে লাভ নেই, দেশবিভাগের দাবীর মধ্যে দিয়ে দ্বি-জাতিতত্তর 
স্বীকৃতি ও প্রতিষ্ঠা লাভ করাই লাহোর প্রস্তাবের মূল উদ্দেশ্য। প্রস্তাবের জটিল শব্দচয়নের 
আবরণে দেশবিভাগের বা পাকিস্তানের সরল অর্থ কারুর চোখেই ঢাকা পড়েনি । যে প্রশ্নের 
চূড়ান্ত উত্তরের ভিত্তিতে জিন্নাহর রাজনৈতিক কৌশলের কাঠামো গড়ে ওঠা আবশ্যক ছিল 
তা হলো : তিনি দেশবিভাগের সম্পূর্ণ বিরোধী কি না? এর চূড়ান্ত উত্তর আমাদের এখনো 
জানা নেই। যদি দেশবিভাগ অবাঞ্ছনীয় মনে করেও সে সম্ভাবনার ভিত্তিতে তার রাজনীতি 
পরিচালিত হয়, তাহলে তার রাজনৈতিক কৌশলে ক্রুটি নেই। অপরপক্ষে, তার রাজনীতির 
মূল লক্ষ্যে দেশবিভাগের কোন স্থান না থেকে থাকলে তার কৌশলে বিরাট ক্রটি ধরা 
পড়ে। সে ক্ষেত্রে মনে হয় লাহোর প্রস্তাব থেকে শুরু করে পরবর্তীকালের রাজনীতিতে 

দেশবিভাগের খক্গা গোটা দেশের মাথায় ঝুলিয়ে রেখে জিল্লাহ্‌ নিঃসন্দেহে বেশ কিছু 
রাজনৈতিক সুবিধা অর্জন করতে পেরেছেন! কিন্তু সঙ্গে সঙ্গে দেশভঙ্গের প্রবল ঝুঁকি বয়ে 
বেডিয়েছেন। শেষ পর্যস্ত সেই খঙ্জা কংগ্রেস ও ব্রিটিশ কূটনীতির সহযোগে শুধু পাকিস্তানকে 
কেটেই আলাদা করেনি, দ্বি-জাতিতত্বের যুক্তি প্রয়োগে মুসলিম প্রার্থিত পাকিস্তানেরও 
অঙ্গচ্ছেদ করা হয়। শিখ ও হিন্দু “জাতির” স্বার্থে পাঞ্জাব ও বাংলা দ্বিখণ্ডিত করা হলো। 
দেশ-বিভাজনের বিরাট গুরুত্বপূর্ণ প্রশ্নটি সম্পর্কে; সেক্ষেত্রে, জিন্নাহ্র রাজনৈতিক কৌশলে 
দূরদৃষ্টির পরিচয় কোথায়? লাহোর প্রস্তাবে, মুসলিম জাতির স্বতন্ত্রভিত্তিক দেশবিভাগের 
অধিকারের প্রশ্নের পাশাপাশি গোটা মুসলিম সম্প্রদায়ের স্বাথেই দেশ-বিভাগভিত্তিক সমাধান 
অবান্থনীয় ও অগ্রহণীয়__এ জাতীয় আদর্শ বা লক্ষ্যের অনুল্লেখ বা অপ্রকাশ দূরদৃষ্টির 
পরিচয় বহন করে না। অন্ততপক্ষে, ১৯৪০ সনের লাহোর প্রস্তাবের ত্রুটি তার পরবর্তীকালে 
সংশোধিত না হওয়ার যুক্তি কি? দেশবিভাগে তার অনীহার কথা জিন্নাহ্‌ কখনো প্রকাশ্যে 
ব্যক্ত করেননি__করেছেন মাঝে মাঝে তার কাজে। কংগ্রেস দেশবিভাগের প্রশ্নে একেবারেই 
রাজী হবে না-_এই অনুমানের ভিত্তিতে রাজনৈতিক জুয়াখেলা চলে, চাতুর্য ও দূরদৃষ্টিসম্পন্ন 
রাজনীতি পরিচালনা সম্ভব নয়। জিন্নাহর এই রাজনৈতিক “পোকার” (20911) খেলায় 
জিন্নাহর “ধোকা” যে কংগ্রেসের অজ্ঞেয় ছিল না-_এটা জিন্নাহর নিশ্চয়ই জানা ছিল না; 
জানা থাকলে তার পক্ষে এ খেলার কোন প্রশ্ন ওঠে না। অপরপক্ষে এ কঠিন সত্যটি তার 
অজানা থাকায়, জিন্নাহর এই রাজনৈতিক খেলা শেষ পর্যস্ত অর্থহীন হয়ে দাড়ায় এবং 
জিন্নাহর পরাজয় অবশ্যস্তাবী হয়ে ওঠে ৷ শক্তি ও দুর্বলতা গোপন না রেখে জিন্নাহ ও লীগ 
যদি তাদের প্রকৃত আকাঙ্ঞ্া প্রকাশ্যে ব্যক্ত করে কংগ্রেসের সঙ্গে রাজনৈতিক সংগ্রামে 
অবতীর্ণ হওয়ার পাল্টা কৌশল অবলম্বন করতেন, তাহলে কংগ্রেস ও ব্রিটিশের পক্ষে কি 
ভারতের ষাট কোটি মুসলমানকে দেশ থেকে কেটে বাদ দেওয়া সম্ভব বা সহজ হতো? 
জুয়া খেলার অনিশ্চিত পথ বেছে না নিয়ে জিন্নাহ যদি কংগ্রেসকে দাবা খেলায় শক্তি 
পরীক্ষার আহ্বান জানাতেন-__তাহলে আমাদের উপমহাদেশের ইতিহাসের চাকা কি অন্য 
পথে এগুতো? 

সংশোধনী ইতিহাসের ভাব্য প্রচলিত মতের পর্যায়ে উন্নীত হওয়ার পথে এই ধরনের 
বহু প্রশ্ন ও বিচার সম্পর্কে আমাদের নিঃসংশয় হতে হবে। ততদিন পাকিস্তান সৃষ্টিতে 
জিন্নাহর অবদান সম্পর্কে সংশোধনী বক্তব্য বিশেষ ধর্মীয় ও রাজনৈতিক দৃষ্টিতে কিছুটা 
আবেগ ও উত্তেজনার কারণ হতে পারে। কেননা, পাকিস্তানের জন্মদানে সর্বজন-স্বীকৃত 
ও মান্য “পাকিস্তানের জনকের” ভূমিকা সম্পর্কে সংশোধিত ইতিহাসের রায়ের তাৎপর্য 
বিশেষ অপ্রিয় ও অস্বস্তিকর । 

পৃথিবীর একটি অত্যন্ত বৃহৎ অংশের ওঁপনিবেশিক ও উত্তর-ওঁপনিবেশিক সমাজগুলিতে 
ইতিহাসে ও ইতিহাস-প্রণয়নে একটা জিনিষ সবার মনে চেপে বসে থাকে । এ-জিনিষটাকে 
নানাভাবে অভিহিত করা হয়, কিন্তু সমষ্টিগত বা সম্প্রদায়গত স্তরে একে “পরিচয় 
অন্বেষণ” বলে চেনা যেতে পারে । এ-ব্যাপারে দক্ষিণ এশিয়াও ব্যতিক্রম নয়। আর কিছু 
না হোক, “আত্মান্বেষণ” এখানে তার অর্থ ও মর্ম হারিয়েছে এবং “প্রতিপক্ষ” খুঁজে বের 
করার খেলায় এর রূপবিকৃতি ঘটায় গুরুতর মানবিক সমস্যার সৃষ্টি হয়েছে। জনগোষ্ঠীর 
আত্ম-আবিষ্ধারের সমষ্টিগত প্রয়াসের নামে অযথা ও বর্বর হত্যা, গণহত্যা যা দক্ষিণ 
এশিয়ায় বহুদিন ধরেই সাধারণ ঘটনা হয়ে দীড়িয়েছিল তা এখন দক্ষিণ-পূর্ব এশিয়া, 
আফ্রিকা ও পূর্ব ইয়োরোপকে উত্ত্যক্ত করছে এবং ধ্বংসলীলা নিয়ে আসছে। সর্বত্রই মানুষ 
নানাভাবে অন্যদের প্রতিপক্ষ হিসাবে দীড় করাবার ক্ষমতা ও প্রবণতা দেখাচ্ছে এবং 
নিজেদের “অমানবিকতা”-র সমর্থনে যুক্তি খাড়া করছে। 

অন্য অনেক এলাকার মানুষের মতোই দক্ষিণ এশিয়ার মানুষদের মধ্যে পরিচয় অন্বেষণ 
আরম্ভ হয় আঠেরো শতকের শেষভাগ ও উনিশ শতক থেকে । এক-একটি বিশাল ও মিত্র 
জনগোষ্ঠী, যা পরম্পরাগতভাবে ছোট ছোট আদিম গোস্ঠীতে বিভক্ত ছিল, যখন ক্রমবর্ধমান 
চাহিদা ও চাপের কাছে নতি স্বীকার করে অনেক বৃহত্তর ধর্মীয় ও ইহবাদী গোষ্ঠীর সঙ্গে 
অভিন্নতা দেখাতে আগ্রহী হল তখনই এর আরম্ত। মুসলিমদের মধ্যে এক সমষ্টিগত 
আত্মসচেতনতার ক্রমবৃদ্ধি এবং সম্প্রদায়টির পরবর্তী সময়ের রাজনৈতিক বিকাশের উপর 
এর প্রভাব একই পরিঘটনার অন্যতম রূপ। বাঙালি মুসলমানদের বিষয়টি এ-প্রসঙ্গে 
খানিকটা স্বাতন্ত্য দাবি করতে পারে, কারণ দক্ষিণ এশিয়ায় ইসলামের সাধারণ ধারার সঙ্গে 
এটি একই সঙ্গে সামঞ্জস্যপূর্ণ আবার ব্যতিক্রমীও বটে। দক্ষিণ এশিয়ার অন্যান্য অংশে 
সাধারণভাবে এটা ঘটলেও, বঙ্গদেশের বেলায় কিন্তু এ-অন্বেষণ সম্পূর্ণত মুসলিম পরিচয় 
অন্বেষণের অভিন্ন ও একমুখীন রূপ নেয়নি। এখন এটা ভালোভাবেই জানা হয়ে গেছে যে 
বাঙালি মুসলমানের সমষ্টিগত পরিচয় অন্বেষণ এতিহাসিকভাবে রাজনীতির আবর্তে ধরা 


১২৬ 0 ইসলাম ও বাঙালি মুসলমান সমাজ 


পড়েছে এবং তার মধ্যে বিক্ষিপ্ত হয়েছে দুই বিপরীত আকর্ষণ। এর একটি হল “উন্সামিক” 
পরিচিতির আকর্ষণ তার বিদেশি 'অনুবঙ্গ সহ, আর অন্যটি দীর্ঘ ও সুস্থিত স্থানীয় “বাঙালি” 
সামাজিক-সাংস্কৃতিক এতিহ্য যা দেশজ বাঙালি ভাবার সমৃদ্ধ ও শক্তিমান এঁতিহ্যের মধ্যে 
দৃঢ়ভাবে প্রোথিত ও মূর্ত হয়ে আছে তার আকর্ষণ। এটা সাধারণভাবে জানা থাকলেও 
জনগণের দীর্ঘ ইতিহাসের মধ্যে একটি দ্বৈত সত্তার গভীরতা ও জটিলতা সম্বন্ধে স্পষ্ট 
কোনো উপলব্ধি ও অর্থবোধের ভিত্তিতে এ-জ্ঞান গড়ে ওঠেনি। এটা আরও তাৎপর্যপূর্ণ 
যে উপলব্ধির এ-অস্বচ্ছতা সাধারণ জ্ঞানের এলাকা ছাড়িয়ে পাণ্ডিত্যের আঙিনায় প্রসারিত 
হয়েছে। 
দক্ষিণ এশিয়ায়, বিশেষত বঙ্গদেশে, মুসলিম স্বাতন্ত্যবাদের প্রসার নিয়ে যেসব চর্চা 
হয়েছে তার মধ্যে অধিকাংশ বিচ্ছিন্নতাবাদী রাজনৈতিক বিকাশের কারণ হিসাবে 
“এ্নামিকীকরণের” ধর্ষীয়-সাংস্কৃতিক প্রক্রিয়ার উপর প্রধানত আলোকপাত করা হয়। 
ইতিহাস রচনার এই ধারায় একটি সাধারণ আলোচ্য থেকে বিচ্ছিন্নতাবাদী মুসলিম রাজনীতির 
প্রসার ও বিকাশে-_যার পরিণামে দেশবিভাগ হল-__বাঙালি মুসলমানের অংশগ্রহণ । 
এ-কাহিনীর রূপরেখাটি খুব বেঠিক নয়। কিন্তু গুরুতর সমস্যা দেখা দেয় যখন একটি জটিল 
ইতিহাসের উপস্থাপনে এতিহাসিক গবেষণার আলোকপাত ঘটে এক সামতলিক ও 
ঝজুরৈখিক ধারার উপর । “এস্ামিকীকরণের” একটানা জয়যাত্রার কাহিনী, যার আরম্ত এক 
“পুনরুজ্জীবিত” দেশের সুবিধাজনক অবস্থান থেকে এবং সমাপ্তি খণ্ডিতাকারে হলেও এক 
কাজ্কিত “মুসলিম স্বদেশ” লাভে। এটা একটা মন-মাতানো গল্প হতে পারে কিন্তু ইতহাস 
হিসাবে এর বিশেষ মূল্য নেই। বাঙালি মুসলিম ইতিহাসের এই প্রচলিত ও প্রভাবশালী 
ভাষ্যের মধ্যে কিছু ইচ্ছাকৃত ও কিছু অনিচ্ছাকৃত সমস্যা দেখা দেয়। মুসলিম বাংলার 
“এন্নামিকীকরণের” “উনিশ শতকী দৃষ্টিতঙ্গীর” এক উৎসাহী সমর্থকের ভাষায় : 
.. এমনও বলা যায় যে গড় আমার গুরুত্বারোপ) ভারতীয় মুসলমানের এন্সামিকীকরণ 
আরম্ত হয় (মূল রনচায় গুরুত্বারোপ) উনিশ শতকে পুনরুজ্জীবনবাদী আন্দোলনের 
উত্থানের সঙ্গে সঙ্গে। বাঙালি ইসলামে এ-ধারারই একটি মুখ্য দৃষ্টান্ত পাওয়া যায়। 
এসব সাদামাটা, অ-সুচিস্তিত ও অনৈতিহাসিক মন্তব্য বোলতার চাকে ঢিল ছোড়ার 
সামিল। এর ফলে বাংলায় প্রাক্‌-পুনরুজ্জীবন ইসলামের অবস্থা নিয়ে প্রশ্ন ওঠে; অত্যস্ত 
মৌলিক কিছু আনুষঙ্গিক প্রশ্নও দেখা দেয় “এস্নামিকীকরণের” অর্থ নিয়ে-_শুধু পণ্ডিত 
মহল থেকেই নয়, তার চেয়েও বড় কথা যাদের ধর্ম বিশ্বাস নিয়ে আলোচনা হচ্ছে তাদের 
দিক থেকেও । উনিশ শতকের আগেও অনেক শতক ধরে মুসলমানরা বঙ্গদেশে বাস করে 
এসেছেন এ সন্দেহাতীত তথ্যটি মনে রাখলে আমরা প্রশ্ন করতে বাধ্য হই : উনিশ শতকের 
আগে এ-মানুষরা যদি মুসলমান না হয়ে থাকেন, তবে তারা কী ছিলেন? প্রাক্‌- 
স্পষ্টভাবে আমাদের প্রশ্ন সম্পর্কে তাঁর প্রত্যয় ব্যক্ত করেছেন : “নিশ্চয় করে বলা যায়, 
এ-ধর্মবিশ্বাস ঠিক এশ্নামিক ছিল না।” এমন বিচারমূলক এঁতিহাসিক অবস্থান খীরা নিজেদের 


বাঙালি মুসলমানের পরিচয় অন্বেষণ [2] ১২৭ 


ধর্মবিশ্বাসী বলে জানেন এবং আখ্যাত করেন তাদের ধর্মপ্রাণতা সম্পর্কে চর্চা ও সন্দেহ 
প্রকাশের পণ্ডিতী স্বাধীনতা ও উদ্দেশ্য সম্বন্ধে কিছু গম্ভীর প্রশ্নের উদ্রেক করে । মুসলমান 
হিসাবে সে-লোকেরা কতটা ধর্মপ্রাণ ছিলেন তা পরিমাপ করার অর্থহীন পণ্ডিতী প্রয়াসে 
এ-মতের প্রবক্তারা বড় ভুল করেন। এক মহান্‌ জনগোষ্ঠী যখন তাদের সারা ইতিহাস জুড়ে 
বাংলার মুসলমান হওয়ার ও হয়ে ওঠার গুরুতর সমস্যা নিয়ে ক্রেশকর প্রয়াস চালাচ্ছে__ 
যে-সমস্যা ইতিহাসেরই সৃষ্টি-_-তখন এই প্রবস্তারা তাদের সম্পূর্ণ ও দীর্ঘ ইতিহাস তুচ্ছ 
করেন বা ভ্রান্ত দৃষ্টিতে দেখেন এবং বিবৃত করেন। এসব মৌল প্রশ্নের আলোচনায় আমরা 
পরে ফিরে আসব। 

এই ভাষ্যকে করতে হয়। এর এদিক থেকেও গলদ আছে যে বাঙালি মুসলমানদের মধ্যে 
সমন্বয়বাদী শক্তিগুলির ক্ষমতা থেকে দৃষ্টি সরিয়ে শুধু “্রতিহ্যাশ্রিত” পরিবর্তন-বিমুখ 
গ্রামীণ ধর্মীয় ও ইহবাদী স্বার্থকেই পুনরুজ্জীবনবাদী ক্রিয়াকলাপের জন্য এখানে দায়ী করা 
হয়েছে। শিক্ষিত মধ্যবিত্ত বাঙালি মুসলমান সমাজের একটা বৃহদংশের ভূমিকা, যেখানে 
একটি সম্পূর্ণত বাঙালি পরিচয়ের এক বিকল্প মডেল পাওয়া যায়__তার বিবেচনা ও 
মূল্যায়নে এ-ভাষ্য ব্যর্থ হয়েছে। বিপরীতমুখী ভাবনা ও মতবাদের এমন তন্নিষ্ঠ প্রকাশ 
বিবেচনা না করলে বঙ্গদেশে ও পরে পূর্ব পাকিস্তান ও বাংলাদেশে মুসলিম রাজনীতির 
অনেক বিপরীতমুখী ও দন্দ্রমূলক ধারা ও পরিবর্তনের ব্যাখ্যাদান দুর্বল হয়ে পড়বে। বস্তুত, 
উনিশ শতকের শেষভাগ ও বিশ শতকের প্রথম ভাগের বাঙালি মুসলিম সাহিত্য নিবিড়ভাবে 
পর্যালোচনা করলে বাঙালি মুসলমানদের আত্মোপলব্ধি ও আত্ম-উত্তির মধ্যে গভীর 
টানা-পোড়েন, অস্থিরতা এবং এমন কি স্পষ্ট অন্তর্বিরোধ ও সংঘাত লক্ষিত হয়। এমন 
অনিশ্চয়তারই স্পষ্ট প্রতিফলন দেখা যায় তৎকালীন ও পরবতীকালীন রাজনীতিতে। 
১৯৪৭ সালের বঙ্গদেশ বিভাজনে যদি বাঙালি মুসলমানের “এস্নামিক” পরিচিতির 
সমর্থন পাওয়া যায়, তবে পাকিস্তানের “এঙ্গামিক ভ্রাতৃত্বের” ভস্মস্তূপ থেকে ১৯৭১ সালে 
বাংলাদেশের আবির্ভাব এমন অনেক “এম্নামিক” কল্পনাকে খণ্ডিত করেছে। বাংলাদেশের 
সঙ্গে পশ্চিমবঙ্গ ও ভারতের অবশিষ্টাংশও রাষ্ট্রপরিচালনায় ধর্মনিরপেক্ষ “এক বাঙালি 
যে ইহবাদ ও গণতন্ত্রী সংবিধান গৃহীত হয় তাকে বাঙালি মুসলমানের চূড়ান্ত “গৃহে 
প্রত্যাবর্তনের” সূচক বলে অনেকে স্বাগত জানিয়েছিলেন। কিছুকাল পরেই কিন্তু দেখা 
গেল “সে-জাতির ও সংবিধানের জনক” পাকিস্তানে গেলেন এক্সামিক সম্মেলনে (১৯৭৪) 
যোগ দিতে এবং পাকিস্তান-কর্তৃক বাংলাদেশের স্বীকৃতি স্বরূপ আশীর্বাণী লাভ করতে । 
বাংলাদেশের কিন্তু অত্যল্প কাল পূর্বে জন্ম হয়েছিল রক্তের স্বাক্ষরে, একদিকে নির্মম 
পাকিস্তানি সৈন্যদল ও তাদের তাবেদার এবং অন্যদিকে বাঙালি মুসলমানদের মধ্যে এক 
নিষ্ঠুর ও তিক্ত লড়াইয়ের মধ্য দিয়ে। ইহবাদী “বাঙালী” পরিচয়ে যারা আস্থাবান্‌ তারা 
যেমন এ-সময়ে অস্বস্তি বোধ করেছিলেন এবং মৃদু আপত্তি জানিয়েছিলেন, তেমনি 

ভয়ানকতা ও বর্বরতায় তারা হতভম্ব হয়ে পড়েছিলেন। এই রক্তাক্ত অভ্যুর্থানের পেছনে 
যেসব শক্তি সক্রিয় ছিল পরবর্তী কয়েক বছরে সামরিক শাসক বা অসামরিক পোষাকের 
ছদ্মবেশে সামরিক শাসকদের অধীনে একদিকে দেশের উত্তিন্ন গণতন্ত্রের দ্রুত অবক্ষয়ের 
জন্য জমি তৈরি করেছে, অন্যদিকে দেশের রাজনীতিতে ইসলামের পুনঃপ্রতিষ্ঠা ও প্রভাব 
বৃদ্ধিতে সাহায্য করেছে। জেনারেল জিয়া-উর রহমানের শাসনকাল শুরু হল যেসব 
ব্যবস্থা গ্রহণের মাধ্যমে তার অন্তর্ভুক্ত ছিল : সংবিধানের মুখবন্ধে কোরানের অনুসরণে 
“মহানুভব ও পরম করুণাময় আল্লাহ্র নাঘে”__এর উল্লেখ; সংবিধানের অনুচ্ছেদ ৮€১) 
উপর অকুণ্ঠ বিশ্বাস ও আস্থা” সূচক ধারাটি স্থাপন; অনুচ্ছেদ ১২ সম্পূর্ণত বর্জন করা, 
অনুচ্ছেদ ২৫-এ রাষ্ট্রের লক্ষ্য স্থির করে নতুন একটি ধারার সংযোজন, যেখানে বলা হল 
এর লক্ষ্য “এশ্লামিক সংহতির ভিত্তিতে মুসলিম রাষ্ট্রগুলির সঙ্গে ভ্রাতৃত্ব বন্ধন অবিচল 
রাখা, রক্ষা করা এবং দৃঢ় করা”। | 

সরকার ও প্রশাসনের এস্নামিকীকরণ প্রক্রিয়াটি ক্রমশ দৃঢ়তর হতে থাকল পরবর্তী মুখ্য 
সামরিক আইন প্রশাসক জেনারেল হুসেন মোহম্মদ এরশাদের আমলে । এ-প্রক্রিয়া তার 
চূড়ান্ত রূপ পেল সংবিধানের অস্টম সংশোধনে € জুন ১৯৮৮) যেখানে ইসলামকে 
বাংলাদেশের রাষ্ট্রীয় ধর্মের মর্যাদা দেওয়া হল। যারা উৎসাহ ও আগ্রহের সঙ্গে এসব 
ঘটনার সূত্রে বাঙালি মুসলমানের নিজ ভূমি অন্বেষণের দীর্ঘ ও ক্লাস্তিকর যাত্রার এক 
এম়ামিক পরিসমাপ্তি হল বলে লিখতে চেয়েছিলেন তারা কিন্তু অনেকটা আশাহত হলেন। 
নববুই-এর দশকে বাংলাদেশের রাজনৈতিক ঘটনাবলী থেকে তারা বড় ধাক্কা খেলেন যখন 
জেনারেল এরশাদকে গদ্চ্যিত করে কারাগারে পাঠানো হল। জন্মলপ্ন থেকে বাংলাদেশের 
ঘটনাবলী যে-চিত্রটি আমাদের সামনে বার বার তুলে ধরে তা হল সকলের গ্রহণযোগ্য 
এক পরিচয়ের অন্বেষণে ব্যশ্ এক জনগোষ্ঠীর চিত্র। বস্তুত এ-কাহিনীর সমাপ্তি 
ঘটেনি__মহাকাব্যের সঙ্গে তুলনীয়, সময়-সময় ঝঞ্রাক্ষুক্ধ ও দুঃখজনক ইতিহাসের 
এ-কাহিনী মুসলমানের একই সঙ্গে মুসলমান হওয়ার এবং বঙ্গদেশে নিজভূমি লাভের 
বাসনা সূচিত করে। 


দুই 
মুসলিম বাংলার ও বাঙালি মুসলমানের পরিচিতির ইতিহাস রচনা 
যেহেতু ইতিহাস রচনা প্রসঙ্গেই এই প্রবন্ধের অবতারণা, তাই মুসলিম বাংলা এবং দক্ষিণ 


এশিয়ায় ইসলাম ও মুসলমানদের ইতিহাস রচনার বৃহত্তর প্রসঙ্গ সামনে রেখেই আমাদের 
প্রশ্নগুলি রাখা উচিত হবে৷ তাই আমাদের অভিপ্রায় এই বৃহত্তর প্রেক্ষাপটে প্রথমে মুসলিম 

বাংলা সংক্রান্ত এতিহাসিক সাহিত্যের মূল সম্তারের দিকে দৃষ্টি প্রসারিত করা, বিশেষ করে 
বাঙালি মুসলমানের পরিচয় সংক্রান্ত সমস্যাটিই আমাদের প্রধান আগ্রহ এ-কথাটা মনে 
রেখে, এবং পরে এই উদ্দেশ্য সাধনের লক্ষ্যে এই সাহিত্যের তন্নিষ্ঠ মূল্যায়ন। 

আমাদের খানিকটা ধাধা লাগে যখন দেখি দক্ষিণ এশিয়ার আধুনিক মুসলিম ইতিহাস 
রচনার কাজ এ-শতকের তৃতীয় দশকের পূর্বে বিশেষ গুরুত্ব পায় নি। এ-কথাটা অবশ্য 
সত্যি যে বিগত শতকের শেষার্ধে মুসলিম বুদ্ধিজীবী সমাজের নেতৃস্থানীয় কিছু সদস্য, 
যেমন সৈয়দ আহমদ খান, চিরাঘ আলি, জাকাউল্লাহ্‌, হালি ও শিব্লি নুমানি, মুসলিম 
ইতিহাস বিষয়ে যথেষ্ট আগ্রহ দেখিয়েছিলেন এবং ইসলাম সম্পর্কে কিছু মূল্যবান গ্রস্থাদি 
রচনা করেছিলেন। মুসলিম ধর্মীয় ও অ-ধর্মীয় সন্ত্ান্ত সমাজের বর্ধমান ও প্রবল 
ধমীয়-সাংস্কৃতিক আগ্রহের মধ্যে মুসলিম ইতিহাস রচনার ধারাবাহিকতায় এই ছেদের 
একটা বিশ্বাসযোগ্য ব্যাখ্যা পাওয়া যায়। তাদের এই আগ্রহ প্রধানত খৃস্টান ধর্মপ্রচারক এবং 
ইহবাদী একেম্বরবাদী ও “প্রগতিশীল” গোষ্ঠী এবং উনিশ শতকের শেষ ভাগ থেকে 
উন্মেষশীল হিন্দু পুনরুজ্জীবনবাদী শক্তির হুমকি ও ভীতির কারণেই দেখা দিয়েছিল। 
পশ্চিমী শিক্ষার ব্যাপারে মুসলমানদের সাড়া দিতে বিলম্ব সমস্যাকে জটিলতর করেছিল। 
বিশেবত এই ব্যাপারটা শুধু দক্ষিণ এশিয়ার মুসলিম লেখকদের বিশুদ্ধ এতিহাসিক 
আগ্রহকেই ক্ষুণ্ন করেনি, আত্মসমর্থনে ও ইসলাম-সমর্থনে অপরাধবোধ সূচক রচনার এক 
দুর্ভাগ্যজনক উত্তরাধিকার রেখে গেছে, যা পরে বহু বছর ধরে মুসলিম এঁতিহাসিক উপলব্ধি 
ও পশ্থাপদ্ধতিকে প্রভাবিত করেছে। এ-পরিস্থিতির অপর একটি বড় ফল হল এই যে দক্ষিণ 
এশিয়ার মুসলিমদের ইতিহাস বিষয়ে অল্প যা আগ্রহ ছিল তা এ-অঞ্চল থেকে সরে গিয়ে 
পশ্চিম এশিয়ায় এস্নামিক ইতিহাসের অস্তর্দেশে কেন্দ্রীভূত হল। 

বঙ্গদেশে মুসলিম এঁতিহাসিক রচনা উনিশ শতকের শেষাংশে ও বিশ শতকে 
দেশ-বিভাগের পূর্ব পর্যন্ত আয়তনে সীমিত ছিল, কিন্তু তার চরিত্র অনেকাংশেই ছিল 
দক্ষিণ এশীয় মূল ধারার অনুসারী । এখানেও ছিল দক্ষিণ এশিয়ার গণ্ডী ছাড়িয়ে ইসলামের 
সাধারণ ইতিহাস ও সংস্কৃতির উপর গুরুত্বারোপের একই প্রশস্ত ও প্রভাবশালী ধারা; ছিল 
বাইরের সমালোচনা ও বিরোধিতা থেকে ইসলামকে রক্ষা করার ব্যাপারে একই 
অপরাধবোধ-মিশ্রিত উৎকণ্ঠা। বাংলার সঙ্গে সম্পর্ক যুক্ত দক্ষিণ এশিয়ার দুই প্রধান পুরুষ, 
সৈয়দ আমীর আলি ও খুদা বক্সের মধ্যে এর স্পষ্ট প্রমাণ পাওয়া যায়। ইংরেজি রচনায় 
লক্ষিত এই ধারা বাংলার অনুরূপ সাহিত্যেও সঞ্চারিত হয়েছিল; বেশ কয়েকজন নেতৃস্থানীয় 
বাঙালি মুসলিম সাহিত্যসেবী এ-সময়ে সাধু বাংলায় এম্নামিক ধর্ম, সংস্কৃতি ও ইতিহাস 
বিষয়ে সাধারণ ধাঁচের পুস্তক রচনা করেছেন। বাংলায় দক্ষিণ এশিয়ার মুসলিমদের সম্বন্ধে 
এতিহাসিক অনুসন্ধানের কাজ হাতে নেওয়ার মতো পেশাদার এঁতিহাসিকের সংখ্যাল্লতা 
হেতুই বোধহয় যাঁরা এতিহাসিক নন এমন মানুষদের হাতে চলে যায় একদিকে এস্নামিক 
ধমীয়ি-সাংস্কৃতিক বিষয় নিয়ে লেখার দায়িত্ব ও অন্যদিকে দক্ষিণ এশিয়ার ধরমীয়-সংস্কৃতির 

দিক থেকে গুরুত্বপূর্ণ এতিহাসিক ঘটনা ও পরিবর্তন নিয়ে কাজ করার প্রয়াস। মুসলিম 
বাংলা নিয়ে প্রথম ইংরেজি ভাষায় বিশেষ সমস্যা কেন্দ্রিক গবেষণার অন্যতম হলো এম. 
আজিজুল হকের শিক্ষাসংক্রান্ত গবেষণা। এটা অদ্ভুত যে বিশিষ্ট বাঙালি মুসলিম পণ্ডিত 
মোহম্মদ এনামুল হকের বাংলায় সুফিবাদ সম্পর্কিত গবেষণা ত্রিশের দশকে সম্পন্ন হলেও 
১৯৭৫ সালের পূর্ব পর্যস্ত অপ্রকাশিত থেকে যায়, যদিও ১৯৩৫ সালে তিনি তার 
গবেষণার নির্বাচিত অংশের সংক্ষিপ্ত এক জনতা-ভাব্য বাংলায় প্রকাশ করেন। একজন 
পেশাদার বাঙালি মুসলিম এতিহাসিকের কোন সারবান্‌ গ্রন্থ আমরা প্রথম পাই আবু 
মহামেদ হবিবুল্লাহ্র কাছে থেকে। তিনি পূর্বে কলকাতা বিশ্ববিদ্যালয়ে এম্নামিক ইতিহাস 
ও সংস্কৃতির অত্যন্ত বিশিষ্ট অধ্যাপক রূপে এবং পরে দেশভাগের পর ঢাকা বিশ্ববিদ্যালয়ে 
কাজ করেছেন। 

মুসলিম বাংলা সম্পর্কিত এতিহাসিক রচনার সম্ভার অমুসলিম বাংলা সম্পর্কিত 
রচনাসম্ভার বা দক্ষিণ এশীয় মুসলিম রচনাসন্তারের তুলনায় অত্যন্ত নগণ্য সন্দেহ নেই। 
দেশভাগ -পূর্ববর্তী বাংলায় মুসলমান অধিবাসীদের নিয়ে তন্নিষ্ঠ এতিহাসিক গবেষণার 
যেমন অভাব লক্ষিত হয়, তেমনি অভাব দেখা যায় এমন ইতিহাস রচনায় মুসলিমদের 
অংশগ্রহণের। সাধারণত “বাংলার ঢাকা ইতিহাস” বলে যা অভিহিত হয় তার দ্বিতীয় 
খণ্ডের লেখকদের তালিকায় প্রায় সবই যে অ-মুসলিম নাম এ-থেকে আমাদের বক্তব্যের 
সারবস্তা সূচিত হয়। এ-গ্রন্থটিকেই কিন্তু দেশভাগ-পূর্ববর্তী সময়ে মুসলিম শাসকদের 
আমলের বাংলা সম্বন্ধে রচিত সবচেয়ে প্রামাণ্য রাজনৈতিক ইতিহাস বলে গণ্য করা হয়। 
গ্রন্থটি তার উৎকর্ষ ও জনপ্রিয়তা সত্ত্বেও দুটি কারণে হতাশার উদ্রেক করে। প্রথমত, এর 
বিষয়বস্তু মধ্যযুগীয় বঙ্গ নিয়ে গবেষণার বিরাট সুযোগ ও সম্তাবনা সূচিত করলেও আমরা 
বুঝতে পারি বাংলার এঁতিহাসিকরা এ-খণ্ডে মুসলিম বাংলার গুরুত্বপূর্ণ সমস্যাদি সম্পর্কে 
কতটা উদাসীন থেকেছেন। দ্বিতীয়ত, আমরা হতাশ বোধ করি যখন দেখি এ-খগুটি 
রাজনৈতিক-প্রশাসনিক ঘটনাবলীর মধ্যে সীমিত থেকেছে, যদিও উল্লেখ করা হয়েছে যে 
সামাজিক-সাংস্কৃতিক প্রশ্নাদি পৃথক একটি তৃতীয় খণ্ডে আলোচিত হবে, সে-খণ্টির কাজ 
কিন্তু অদৌ সমাপ্ত হয়নি। 

দেশভাগের ফলস্বরূপ সমস্ত বঙ্গের এতিহাসিকদের মধ্যে হিন্দু-মুসলমানের আনুপাতিক 
সংখ্যায় একটা পরিবর্তনের সূচনা হয়; অনেক বৃহত্তর অনুপাতে মুসলিম এঁতিহাসিকরা 
এখন মুসলিম বাংলায় ক্রমবর্ধমান আশ্রহ দেখাতে লাগলেন। দেশভাগের পর পধ্শের 
দশকে কিন্তু মুসলিম বাংলা নিয়ে গবেষণার প্রাধান্য তেমন দেখা যায় নি; এটা বেশি লক্ষিত 
হল ষাটের দশক থেকে। যদিও পূর্ব পাকিস্তনে ইতিহাস গবেষণার পরিস্থিতির উপর 
দেশভাগের অভিঘাত সমানভাবে পড়ে নি, তবু পঞ্চাশের দশকের আপেক্ষিক বন্ধ্যাত্ব 
বিষয়ে খানিকটা হদিশ পাওয়া যায়। দেশভাগের অব্যবহিত পরে দেখা গেল ইতিহাস 
গবেষণার মুখ্য কেন্দ্রগুলির অধিকাংশ পড়েছে পূর্ব পাকিস্তানের বাইরে। পূর্ববঙ্গ ও 

পশ্চিমবঙ্গের পৃথকীকরণের ফলে পূর্ব পাকিস্তানে উচ্চ শিক্ষার কাজ অনেক ভাবে ব্যাহত 
হল। কিন্তু পূর্ব পাকিস্তানে মাধ্যমিক ও উচ্চতর স্তরে শিক্ষার প্রাতিষ্ঠানিক ভিত্তি প্রসারিত 
হওয়ার ফলে অন্য শাস্ত্রের গবেষণার সঙ্গে সঙ্গে ইতিহাস গবেষণার সুযোগও বাড়ল। 
করাচিতে পাকিস্তান হিস্টরিক্যাল সোসাইটি এবং ঢাকায় এশিয়াটিক সোসাইটি অফ পাকিস্তান, 
বাংলা আকাডেষি ও ইসলামিক আযাকাডেমি স্থাপিত হল। এ-সবই পূর্ব পাকিস্তানে এবং 
পরে বাংলাদেশে ইতিহাস গবেষণার বিকাশে সমধিক পরিমাণে সহায়ক হয়েছে। তাছাড়া, 
ওখানকার পেশাদার এতিহাসিক ও পণ্ডিত বহুসংখ্যায় বিদেশে অধ্যয়নের জন্য বৃত্তি 
পাওয়ার সুবাদে ইতিহাস চর্চা ও গবেষণার কাজকে এগিয়ে নিয়ে যান। ষাটের দশকে 
অত্যন্ত দরাজ হাতে এমন অনুদানের ব্যবস্থা থাকায় (প্রেসিডেন্ট আয়ুব খানের আমলে 
রাজনৈতিক উদ্দেশ্য সামনে রেখেই এ-ব্যবস্থা রাখা হয়েছিল বলে মনে করা হয়) পূর্ব 
পাকিস্তানের বেশ কিছু পণ্ডিত নানা পশ্চিমী বিশ্ববিদ্যালয়, বিশেষত লণ্ডন বিশ্ববিদ্যালয়ের 
স্কুল অব ওরিয়েন্টাল আ্যাণ্ড আফ্রিকান স্টাডিজ (30/9)-এ পাঠরত ছিলেন। এটা শুধু 
আপতিক ঘটনা নয় যে ষাটের দশকে বঙ্গদেশ নিয়ে বেশ কিছু প্রকাশন মুখ্যত 5০5-এ 
সম্পন্ন গবেষণা থেকে উত্তৃত। 

দেশভাগের পরের দশক যদি মুসলিম বাংলার ইতিহাস রচনার দিক থেকে বন্ধ্যা বলে 
মনে হয়, তবে এর একটা সন্তোষজনক ব্যাখ্যা পেতে সেই সঙ্কটময় প্রারম্ভিক বছরগুলিতে 
বাঙালি মুসলমানের পাকিস্তানী অভিজ্ঞতার দিকে গভীরতর দৃষ্টি দিতে হবে। প্রথম 
বছরগুলিতে পাকিস্তান যেসব সমস্যার সম্মুখীন হয়েছিল তার সবই যে কোনো নবজাত 
উত্তর-ওুপনিবেশিক শিশু রাষ্ট্রের সাধারণ সমস্যা ছিল এমন নয়। এমন সমস্যার অনুপাত 
নগণ্য ছিল না। উপরস্তর, জন্মের অব্যবহিত পরই দেশ একের পর এক আলোড়নকারী 
ঘটনাবলীতে নিমজ্জিত হওয়ার ফলে হতভম্ব হয়ে পড়ে। স্বাধীনতার প্রায় উষা লগ্নে 
জাতির পিতা কায়েদ-এ-আজম জিন্নাহর জীবনাবসান হর। দ্বিতীয় রাষ্ট্রনায়ক, লিয়াকত 
আলি খান, এক আততায়ীর হাতে প্রাণ হারান। পাকিস্তানী উচ্চ বর্গের দুই শক্তিশালী 
গোষ্ঠীর মধ্যে একটি ধর্মীয় ও অন্যটি রাজনৈতিক) মতানৈক্য, আস্থার অভাব ও দেশের 
ভবিষ্যৎ নিয়ে বিরোধের ফলে উৎপন্ন রাজনৈতিক বিশৃঙ্খলা ও দিশাহারা অবস্থা পাকিস্তানী 
রাজনীতিতে জমিদার-আমলা-সৈন্যদলের এক প্রভাবশালী গোষ্ঠীকে ক্ষমতাসীন করল। 
শেষে ছিল পূর্ব ও পশ্চিম পাকিস্তানের মধ্যে রাজনৈতিক, প্রশাসনিক, অর্থনৈতিক এবং 
ভাবা-সংস্কৃতির ক্ষেত্রে নানা প্রশ্ন নিয়ে ক্রমবর্ধমান টানা-পোড়েন ও সঙ্ঘাত, যার ফল হল 
২১ ফেব্রুয়ারি ১৯৫২-র শহীদ দিবস, পূর্ব পাকিস্তানে ১৯৫৪-র নির্বাচনে পাকিস্তান-সমর্থক 
মুসলিম লীগের বিপুল পরাজয় এবং পরিণামে ১৯৫৮ সালে সমগ্র দেশে সামরিক ও 
একনায়কতন্ত্রী শাসন আরোপ। শিশু রাষ্ট্রের জীবনে ঘটনাবলীর এমন দ্রুত পটপরিবর্তন 
এবং তার চেয়েও বড় কথা নতুন রাষ্ট্রের মতবাদগত ভিত্তি ও পরিচিতি নিয়ে চরম বিভ্রান্তি 
ও আস্থাহীনতা এতিহাসিকদের ও অন্য বুদ্ধিজীবীদের পক্ষে রাষ্ট্রের মানস ও হৃদয় নিয়ে 
গভীর অনুসন্ধানের অনুকূল ছিল না। 

বাটের দশকে বাঙালি মুসলমানের মধ্যে ইতিহাস-চেতনার ক্রমোন্মেষ ও এতিহাসিক 
রচনার ধীর আবির্ভাব সত্ত্বেও এটা আশ্চর্যের যে নতুন জাতি ও রাষ্ট্রের প্রকৃতি ও তাৎপর্য 
নিয়ে এবং তাদের আত্মপরিচয় ও আত্মোপলন্ধি নিয়ে মৌল প্রশ্নাদি পর্যালোচনায় কোনো 
লক্ষণীয় ধারা খুঁজে পাওয়া যায় না। এটা কৌতুকের বিষয় বে পূর্ব পাকিস্তানের বাইরের 
দুটি জানা ঘটনাক্রম বা ধারার সঙ্গে তুলনা করলে মুসলিম বাংলায় ইতিহাস রচনার এই 
অভাবের মধ্যে সম্পূর্ণ বিপরীত এক চিত্র প্রকট হয়ে পড়ে। প্রথমত, এই সময়ে পশ্চিম 
পাকিস্তানী এবং এমন কি ভারতীয় মুসলিম এতিহাসিক ও এঁতিহাসিক নন এমন মানুবদের 
মধ্যে এসব প্রশ্ন ও সমস্যা পর্যালোচনায় খুবই আগ্রহ লক্ষিত হয়। আমরা বিসংবাদী ও 
অপরাধবোধ সূচক তিন খণ্ডে সমাপ্ত স্বাধীনতা আন্দোলনের পাকিস্তানী ভাব্যের কথা বাদ 
দিতে পারি। কিন্তু ইশতিয়াক হুসেন কুরেশি, আজিজ আহমদ, কে. কে. আজিজ, সৈয়দ 
শরিফুদ্দিন পীরজাদা, এস. মুহম্মদ ইক্রাম, খালিদ বিন সয়ীদ, হাফীজ মালিক, আব্দুল হামিদ 
প্রমুখ পাকিস্তানী এতিহাসিকরা সকলেই ধর্মীয়, সাংস্কৃতিক ও রাজনৈতিক পরিচয়ের গুরুত্বপূর্ণ 
প্রশ্নটির বিভিন্ন দিক নিয়ে আলোচনা করেছেন। অনুরূপ ভারতীয় এতিহাসিকদের মধ্যে 
মুহম্মদ মুজিব, এ. রশিদ ও রফিক জ্যাকেরিয়া। পক্ষান্তরে, কিছু সংখ্যক বাঙালি লেখক ও 
চিত্তক দেশভাগের পূর্ববর্তী দশকগুলিতে বাঙালি মুসলমানের আত্মপরিচয় নিয়ে স্পষ্টতই 
আগ্রহ দেখিয়েছেন এবং তাদের প্রধান প্রশ্নাদি সম্পর্কে চিন্তায় যথেষ্ট ব্যাপ্তি ও বৈচিত্র্য 
দেখিয়েছেন। আমরা যদি উনিশ শতকের শেষ ও বিশ শতকের প্রথম দিককার মুসলিম 
বাংলার সাহিত্যের বিপুল সম্ভার (প্রস্থ ও সামরিক পত্র সহ) যেখানে এমন প্রশ্ন পর্যালোচনা 
করা হয়েছে তার কথা ছেড়েও দিই, তা হলেও দেখা যাবে এ প্রজন্মের কিছু নেতৃস্থানীয় 
বাঙালি মুসলমান চিত্তক ও লেখক ত্রিশ, চল্লিশ, এমন কি পঞ্চাশের দশকের প্রথম ভাগেও 
বাঙালি জাতি ও বাঙালি মুসলমানদের নিয়ে মৌল প্রশ্ন উত্থাপন করছেন। এঁদের মধ্যে 
আবদুল ওদুদ, এস. ওয়াজেদ আলি, আবদুল কাদির, কাজী মোতাহার হোসেন, রেজাউল 
করিম, হুমায়ুন কবির ও আবুল ফজল। 

এসব ধারার কথা মনে রাখলে, এটা বিশেষ অর্থপূর্ণ মনে হয় যে বাঙালি মুসলমানরা 
দেশ ভাগের পরবর্তী বছরগুলিতে নিজেদের সাম্প্রতিক অতীত ইতিহাস নিয়ে বা সাম্প্রতিক 
ঘটনাবলীর মধ্য দিয়ে ব্যক্ত মতাদর্শের রীতি-নীতি নিয়ে অপেক্ষাকৃত নির্বাক বা উদাসীন 
থেকেছেন। মুসলিম বাংলায় ইংরাজি শিক্ষা নিয়ে ফজলুর রহমানের খুবই প্রথম দিককার 
ও খুবই উপযোগী গবেষণা (১৯৪৮) অত্যন্ত সঠিক পদক্ষেপ ছিল। কিন্তু এটা বোধহয় 
একেবারে আপতিক নয় যে তার গবেষণা-কর্ম খানিকটা অগোচরে লগুন বিশ্ববিদ্যালয়ের 
মহাফেজখানায় পড়েছিল, যে পর্যন্ত না বাংলাদেশের স্বাধীনতা প্রাপ্তির পর ১৯৭৩ সালে 
এটি প্রকাশিত হয়। লতিফা খাতুনের ১৮৮৪ থেকে ১৯১২ সাল পর্যস্ত সময়ের মুসলিম 
রাজনীতি সংক্রান্ত গবেষণা আজও অপ্রকাশিত রয়েছে। লণ্ডন বিশ্ববিদ্যালয়ে পঞ্চাশের 

দশকে নাজমূল করিম কৃত গবেষণার বিষয় ছিল আধুনিক বঙ্গে মুসলিম উচ্চবর্গের উদ্থান, 
তাও বাংলাদেশ স্বাধীন না হওয়া পর্যন্ত (১৯৭২ সাল পর্যন্ত) প্রকাশিত হয়নি। এম. কে. 
ইউ. মোল্লার (05) থিসিস (১৯৬৬), যার বিষয় নবগঠিত পূর্ববঙ্গ আসামের অংশ 
সহ) এখনও অপ্রকাশিত রয়ে গেছে। অনুরূপভাবে, এটাও অদ্ভুত ব্যাপার যে অন্য একটি 
গবেষণা-_ লোকায়ত ইসলামের উপর নগরকেন্দ্রিক প্রযুক্তিগত পরিবর্তনের প্রভাব নিয়ে 
আহমদ মিঞার যুক্তরাষ্ট্রে সম্পন্ন পি-এইচ. ডি. থিসিস (১৯৬৮) এখন পর্য্ত অপ্রকাশিত ৷ 
পঞ্চাশের দশকে এবং অনেকটা ষাটের দশকেও অন্যান্য প্রকাশনে গবেষণার জন্য 
বেছে নেওয়া হয়েছিল এমন সব বিষয় বাঙালি মুসলমানের পরিচয়ের প্রশ্নের সঙ্গে যার 
সম্পর্ক নেই। আহমদ হাসান দানী বেছে নেন মুসলিম লিপি (১৯৫৭) ও স্থাপত্য ১৯৬১)। 
একই ধারায় আবদুল করিম গবেষণা করলেন মুসলিম মুদ্রা বিষয়ে (১৯৬০)! তার অন্য 
প্রকাশনগুলির বিষয় প্রধানত প্রাক্‌-শুঁপনিবেশিক বাংলা, মুর্শিদ কুলি খাঁর নবাবী আমল, 
১৭০৫-১৭২৮ (১৯৬৩) এবং মুঘল রাজধানী হিসাবে ঢাকার ইতিহাস (১৯৬৪)। তার 
মহাগ্রন্থ, সুলতানী আমলে মুসলিম বাংলার “সামাজিক ইতিহাস”-এ যদিও আধুনিক 
ঘটনাবলী আলোচিত হয়নি, তবু এর মধ্যে বাঙালি মুসলমানের সমাজ, সংস্কৃতি ও 
পরিচিতি নিয়ে মৌল প্রশ্ন উদ্থাপনের সুযোগ ছিল! পরিতাপের বিষয় যে এর মধ্যে তেমন 
কিছু নেই যার সূত্র ধরে উত্তরসূরি এতিহাসিকরা গবেষণা করতে পারতেন। খুবই সম্ভব 
যে যার ভিত্তিতে এমন প্রশ্নের উত্তর খোজা যেত তেমন সারবান্‌ উৎসের অভাবে তিনি 
এরূপ গবেষণা থেকে বিরত হয়েছেন। এটা কিন্তু আমাদের দৃষ্টি এড়ায় না যে তার 
গবেষণায় এরূপ প্রশ্নাদি নিয়ে তার আগ্রহের স্পষ্ট পরিচয় পাওয়া যায় না। তিনি খানিকটা 
গতানুগতিক দৃষ্টিভঙ্গী গ্ৰহণ করেছেন যা “বিশ্লেষণাত্মক” ইতিহাসের বদলে '““বর্ণনাত্মক"” 
ইতিহাসেরই উপযোগী । যে গবেধণা-ক্ষেত্রে “সামাজিক ইতিহাস” রচনার মতো সম্পদের 
অপ্রতুলতাই প্রত্যাশিত সেখানে এ-পদ্ধতি সম্পূর্ণ অনুপযুক্ত; তাই এ-পদ্ধতির অবলম্বনে 
এ্রতিহাসিক গবেষণা অগভীর হওয়ারই কথা। এটাও খানিকটা অদ্তুত মনে হতে পারে যে 
তিনি মুঘল আমলকে উপেক্ষা করেছেন, যদিও সেখানে তার উদ্দিষ্ট সামাজিক ইতিহাস 
রচনায় অনেক বেশি মাল-মশলা পাওয়া যেত। শেষ কথা, তার নানা বাধা-অসুবিধার কথা 
মনে রাখলে বোঝা মুশকিল কেন তিনি বাংলায় মুসলিম পদ্য-রচনার (সাধারণত ‘পুঁথি’ 
বা ‘পুথি’ হিসাবে পরিচিত) বিরাট সম্ভারের মধ্যে নিহিত মূল্যবান সাহিত্যিক উৎসকে 
সম্পূর্ণত অবস্তা করেছেন-_যে-সম্তার ঢাকা বিশ্ববিদ্যালয় গ্রন্থাগারে মুখ্যত পাণ্ডুলিপি 
আকারে এবং অংশত মুদ্রিত আকারে সংরক্ষিত আছে। যদিও এ-সাহিত্যের অনেকটাই 
কালগত দিক থেকে সুলতানি আমলের পক্ষে অপ্রাসঙ্গিক, করিম নিঃসন্দেহে এর অস্তত 
খানিকটা তার গর্বের “সামাজিক ইতিহাস” প্রণয়নের কাজে লাগাতে পারতেন। 


মুসলিম বাংলায় পৃথি-সাহিত্যের স্বর্ণথনির গভীরে না গেলে বাঙালি মুসলমানের 
সামাজিক ও সাংস্কৃতিক ইতিহাসের প্রকৃত প্রণয়ন বা পুনঃপ্রণয়ন চিন্তা করা বা তার প্রয়াস 
করা সম্ভব নয়! মুসলিম বাংলার এঁতিহাসিকেরা মুসলিম বাংলার এঁতিহাসিক তথ্যের এই 


১৩৪] ইসলাম ও বাঙালি মুসলমান সমাজ 


অমূল্য উৎস উপেক্ষা করেছেন, হয় ইচ্ছাকৃতভাবে নয়তো অক্ঞানতাবশে। বাটের দশকের 
শেষভাগে আমিই প্রথমে মধ্যযুগের বাংলায় ইসলাম সম্পর্কে আমার পি-এইচ. ডি. 
গবেষণায় এবং পরের কিছু গবেষণার কাজে প্রাথমিক উৎস হিসাবে এই বিচিত্র সাহিত্যের 
ব্যাপক ও সুশৃঙ্খল ব্যবহার করেছিলাম। অন্য একজন বিশিষ্ট এঁতিহাসিক, মমতাজুর 
রহমান তরফদার, সুলতানি আমলে হুসেন শাহী বংশের শাসনাধীন বাংলার ইতিহাস 
রচনা করেছিলেন। এ-কাজে আমার আগে তিনি খানিকটা অংশত, কিন্তু কার্যকরভাবে, 
ইতিহাস রচনায় এমন মালমশলার উপযোগিতা প্রমাণিত হয়েছে এবং ফলে আবদুল 
করিমের পদ্ধতির গলদ প্রকট হয়েছে। ষাটের দশকের শেষেও আবদুল মোমিন চৌধুরী 
(১৯৬৭) ও শাহনারা হুসেন ১৯৬৯) কাজ করে গেছেন অমুসলিম বিষয়বস্তু নিয়ে যার 
কেন্দ্রে ছিল প্রাক্মুসলিম বাংলা ৷ তা সত্তেও ষাটের দশকে দেখা গেল ওঁপনিবেশিক বাংলার 
প্রথম কাল পরবর্তী কালের তুলনায় অধিকতর অনুপাতে এতিহাসিক গবেষণা ও প্রকাশনায় 
স্থান পেয়েছে, যার অন্তর্ভুক্ত ছিল মুসলিমদের সম্পর্কিত বিশেষ কিছু ক্ষেত্র। বাঙালি 
মুসলমান এঁতিহাসিকদের মধ্যে আজিজুর রহমান মল্লিক বাঙালি মুসলমান সমাজের উপর 
ইস্ট ইন্ডিয়া কোম্পানির সরকারি অভিঘাত নিয়ে গবেষণা করে (১৯৬১) পথ-প্রদর্শকের 
ভূমিকা নিয়েছিলেন। তার গবেষণায় বাঙালি মুসলমানের আত্মবীক্ষা নিয়ে অধিকতর 
আলোকপাতী প্রশ্ন উত্থাপনের সুযোগ ছিল, কিন্তু তিনি প্রাসঙ্গিক কিছু ক্ষেত্রে বিচ্ছিন্ন ও 
ভাসা-ভাসা আলোচনা করেই সন্তুষ্ট থেকেছেন। বাংলার নবাবের কাছ থেকে কোম্পানির 
কাছে ক্ষমতার হস্তান্তর বিষয়ে আবদুল সাজেদ খান কেমত্রিজ থেকে যে সারবান্‌ গ্রন্থ প্রকাশ 
করেন (১৯৬৯) সেখানেও মুসলমানের পরিচয় নিয়ে আলোচনা উদ্দেশ্য ছিল না। উনিশ 
শতকের বাংলায় মুসলিম পুনরুজ্জীবনবাদী আন্দোলন, যেমন ফরাইজি এবং তথাকথিত 
ওয়াহাবি বা তরিকা-ই-মুহম্মদিয়া আন্দোলন, নিয়ে মুইনুদ্দিন আহমদ খানের যে বিশেষ 
আগ্রহ ছিল তার ফলে আমরা কিছু প্রাসঙ্গিক ও গুরুত্বপূর্ণ প্রকাশনা পেলাম (১৯৬১, 
১৯৬৫ ও ১৯৭৪)। খানের গবেষণার উদ্দেশ্য ছিল বাঙালি মুসলমানের ধর্মীয় প্রতিবাদের 
মধ্যে ধর্মীয় ও ইহবাদী ভাবনার জটাজালকে উন্মোচিত করা । ষাটের দশকের শেষ দিকে 
(১৯৬৮) জন এইচ ক্রমফিল্ডের মুখ্য গবেষণা-কর্ম সম্পাদিত হল যার বিষয় ছিল বাঙালি 
উচ্চবর্গের দুই অংশের (হিন্দু ও মুসলিম) সংঘাত। তাকে গবেষণা এক নতুন ধারার 
প্রবর্তক বলা চলে। তিনি উপনিবেশিক বাংলায় সাম্প্রদায়িকতাবাদের উচ্চ রাজনীতি সম্পর্কে 
গবেষণা করেছেন তার পছন্দানুসারে একটি এতিহাসিক কালাংশ বেছে নিয়ে। পরবর্তী 
দশকের অনেক গবেষণা-কর্মে কম-বেশি সাফল্যের সঙ্গে বাংলার মুসলিম ইতিহাস ও 
রাজনীতির বিভিন্ন পর্ব ও কাল আলোচিত হয়েছে। বাঙালি মুসলিম উচ্চবর্গের সদস্য 
নবাব আবদুল লতিফকে নিয়ে এনামুল হকের দলিল-দস্তাবেজ ভিত্তিক গবেষণা (১৯৬৯) 
একটি প্রাসঙ্গিক কাজ যার উদ্দেশ্য ছিল বাংলার মুসলিম উচ্চবর্গের অন্তর্নিহিত 
পরস্পরবিরোধী লক্ষণগুলির উদ্ঘাটন। 


বাঙালি মুসলমানের পরিচয় অন্বেষণ 0] ১৩৫ 


পঞ্চাশ ও বাটের দশকের যে এঁতিহাসিক গবেবণা-কর্মের কথা উপরে বলা হয়েছে 
তার পুরো গন্তীর মধ্যে আমরা যদি এমন কোনো কাজ অন্বেষণ করি যার প্রাথমিক আলোচ্য 
ছিল বাঙালি মুসলমানের পরিচয়, তবে আমরা নিষ্ফল হব। এমন গবেষণার মধ্যে আমরা 
যতই খুঁজি না কেন, এই কেন্দ্রীয় প্রশ্নটি নিয়ে বিচ্ছিন্ন কিছু কিছু উল্লেখের বেশি কিছু পাওয়া 
যাবে না। কিন্তু মুসলিম বাংলার এঁতিহাসিকদের যা স্পষ্টতই ক্রটিস্বরূপ, তা কিন্তু সাহিত্যের 
পণ্ডিতরা অনেক পরিমাণে সংশোধন করেছেন। সাহিত্যের মাল-মশলা এবং-__-পরিহাসের 
যতো শোনালেও-_আধুনিক বঙ্গ সম্পর্কে এতিহাসিক গবেষণায় নানা গ্রস্থের সাহায্য 
নিয়ে বাংলা সাহিত্যের কিছু সাহসিক ও মনস্বী পণ্ডিত ষাটের দশকে এ-ব্যাপারে নেতৃত্ব 
দান করেছিলেন। বাঙালি মুসলমানের পরিচয় সাহিত্যের দৃষ্টি থেকে দেখার প্রথম প্রয়াস 
পাওয়া যাবে কাজী আব্দুল মান্নানের গবেষণায়। তার ছোট মাপের কাজটি সম্পন্ন হয় 
১৯৬১ সালে, কিন্তু এটি পরে একটি বিস্তৃত মনোগ্রাফের রূপ নেয় (১৯৬৯)। এখানে 
আধুনিক বাংলা সাহিত্যের ভিতর দিয়ে পরিস্ফুট বাঙালি মুসলমানের মানসিকতাকে বিধৃত 
করার চেষ্টা হয়েছে। এক্ষেত্রে সর্বাপেক্ষা সারবান্‌ ও অনুপেক্ষণীয় প্রয়াস এসছে 
আনিসুজ্জামানের কাছ থেকে (১৯৬৪)। তার রচিত মুসলিম মানস ও বাংলা সাহিত্য 
গ্রন্থে ১৯৬৪) তার নির্বাচিত সাহিত্যিক বৃত্তের মধ্যে মুসলিম আত্মোপলব্ধির সঙ্গে গ্রস্থকারের 
গবেবণাকে সম্পৃক্ত করার এক সচেতন প্রয়াস লক্ষ করা যায়। একাজের পর ১৯৬৯ সালে 
তার পরিপূরক প্রয়াস ছিল উনিশ শতকে ও বিশ শতকের প্রথম ভাগে মুসলিম সাময়িক 
পাত্রের মাধ্যমে প্রতিফলিত বাঙালি মুসলমানের আত্মপ্রতিচ্ছবির বিভিন্ন দিকগুলি বিধৃত 
করার। সাধারণ পাঠক ও গবেষকের হাতে বাংলা সাময়িক পত্রের মূল্যবান্‌ মালমশলা 
তুলে দেওয়ার এটাই ছিল প্রথম প্রয়াস, যা পরে মুস্তাফা নুরুল ইসলাম অনেক পরিমাণে 
প্রসারিত করেছেন। একটি সঙ্কলন সম্পাদনার মাধ্যমে (১৯৬৮) সর্দার ফজলুল করিম 
বাঙালি মুসলমানদের কিছু রচনার সঙ্গে পাকিস্তান আন্দোলনের যোগসূত্র আবিষ্কারের 
চেষ্টা করেছেন। এই সাহিত্য গোত্রের পরবতীকালের গ্রস্থাদির মধ্যে পড়ে মোহম্মদ 
মনিরুজ্জামান (১৯৭০), নাজমা জেসমিন চৌধুরী (১৯৮০), সয়াঈদ-উর-রহমান (১৯৮৩) 
ও খোন্দকার সিরাজুল হক (১৯৮৪)-এর কাজগুলি। 


১৯৭১ সলে অস্ট্রেলিয়ান ন্যাশনাল যুনিভার্সিটিতে আমার ডক্টর্যাল থিসিস “15190 
in the Environment of Medieval Bengal” (মধ্যযুগীয় বঙ্গদেশের পরিমণ্ডলে ইসলাম) 
সমাপ্ত হয়। এতদগ্জলে জনপ্রিয় ও প্রভাবশালী ইসলামের যে রূপটি আমার কাছে ““সমন্বয়বাঈী 
ইসলাম” বলে মনে হয়েছে এটি তার নির্মাণ ও প্রকৃতি আবিদ্ধারে সম্পূর্ণত নিবেদিত প্রথম 
এঁতিহাসিক গবেষণা-কর্ম বলে সঙ্গতভাবে দাবি করা যায়। এখানেই সর্বপ্রথম প্রাচীনতম 
বাংলায় রচিত লভ্য পাঞুলিপির মালমশলার এক বড় অংশকে প্রাথমিক উৎস হিসাবে গ্রহণ 
করা হয়েছে। এ-গবেষণা কর্মের মুখ্য অবদান বাঙালি মুসলমানের সাংস্কৃতিক ধতিহ্যের 
দ্বিমুখী ধারার এতিহাসিক উৎস উদ্ঘাটন। এর একটি হল বহিরাগত উর্দু-ফার্সি ভিত্তিক 
আশরফ ধর্মীয় সংস্কৃতি, অন্যটি এতদর্লের লৌকিক ““এরশ্নামিক সমন্বয়বাদী দেশীয় এতিহ্য”। 


১৩৬ [0] ইসলাম ও বাঙালি মুসলমান সমাজ 


মুসলিম বাংলার ধর্মীয়-সাংস্কৃতিক জীবনের এই দ্বৈত বিকাশের বিদ্যমানতা ও তার স্বীকৃতির 
এতিহাসিক তাৎপর্য হল এই বে এর মধ্য দিয়ে বাঙালি মুসলমানের পরিচয় নির্মাণের দুটি 
পরস্পর-প্রতিদ্ন্দ্-__-একটি “বাঙালি”, অন্যটি “মুসলমান”__উপাদানের উৎপত্তি বিষয়ে 
মৌল এঁতিহাসিক ব্যাখ্যা পাওয়া যায়। 

আমার গবেষণায় যে “সমন্বয়বাদী ইসলাম” উপস্থাপিত হয়েছে তার এঁতিহাসিক 
চরিত্র আমার অবদানের অন্য একটি প্রধান ও বিশেষ গবেবণা-ক্ষেত্র। এ-বিষয়টি বাঙালি 
মুসলমানের পরিচয়ের আলোচনায় কেন্দ্রবিন্দু, কারণ এ-অঞ্চলের মুসলিম পরিচয়ের 
বাঙালি উপাদানটির মর্মে ছিল ইসলামের সমন্বয়বাদী রূপায়ণ। তারপর থেকে “বাঙালি” 
ও “মুসলিম” মেরুমুখিতার দ্বৈত, এমন কি সংঘাতময়, চরিত্রের উল্লেখ দেখা গেছে 
বহুসংখ্যক এঁতিহাসিক ও অন্যতর রচনায়। বিশেষভাবে উল্লেখ্য দুজন প্রথম সারির লেখক 
মুস্তফা নুরুল ইসলাম ও রফিউদ্দিন আহমদ, এঁদের গবেষণায় সম্পূর্ণ আলোকপাত ঘটেছে 
বাঙালি মুসলমানের পরিচয়ের উপর। উভয় লেখকই দেশজ বাংলায় লভ্য মূল্যবান্‌ 
মালমশলার সুষ্ঠু ব্যবহার করেছেন মুসলিম বাংলার সাম্প্রতিক ঘটনাবলী পর্যালোচনা 
করতে গিয়ে। এঁদের মধ্যে নুরুল ইসলাম বিশেষ কৃতিত্ব দাবি করতে পারেন কারণ, তিনি 
এ-শতকের প্রথম দিককার সংবাদপত্রের মালমশলা-_যা সহজলভ্য নয়-_ব্যবহার 
করেছেন, আবার এমন সাহিত্য থেকে চয়িত দীর্ঘ রচনাংশ অন্য আগ্রহী পাঠকদের নাগলে 
এনে দিয়েছেন। এই দ্বিতীয় কাজটির মধ্য দিয়ে তিনি পূর্বে উল্লেখিত আনিসুজ্জামানের 
গবেষণা কর্মকে অনেকটা প্রসারিত করে দিয়েছেন। তার গবেষণায় বাঙালি মুসলিম 
পরিচিতির কেন্দ্রিক অবস্থান মনে রাখলে এটা আলোচ্য সমস্যারই একটি রূপ বলে মনে 
হয় যে নুরুল ইসলাম খানিকটা ছ্যর্থবোধ এবং এমন কি স্ববিরোধিতার পরিচয় দিয়েছেন। 
তার “মুখবন্ধ” পড়ে মনে হয় লেখক অনেকটা নিশ্চিন্ত হয়ে আছেন যে “বাঙালি 
মুসলমানরা তীদের পরিচয় সম্পর্কে বেশি করে সচেতন হয়ে উঠছেন এবং তার সংরক্ষণে 
প্ৰয়াসী হচ্ছেন”। অন্য এক স্থানে তার কথা খানিকটা বেসুরো শোনায় যখন তিনি মন্তব্য 
করেন যে তীর গবেষণাপ্রসূত তথ্য থেকে “বাঙালি মুসলমান সমাজের পরিচয় অন্বেষণের 
একটা ক্রেশকর প্রয়াসের চিত্র পাওয়া যায়”। রফিউদ্দিন আহ্মদের প্রথম মুখ্য গ্রন্থের 
উপশিরোনামে বাঙালি মুসলমানের “পরিচয় অন্বেষণ”-এর কথা স্পষ্টভাবে উল্লেখিত 
হরেছে। এ থেকে তার উদ্দেশ্য স্পষ্ট এবং সে-উদ্দেশ্য তার মনোগ্রাফের নির্দিষ্ট গণ্ডীর 
মধ্যে তিনি বেশ ভালোভাবেই সাধন করেছেন। এই গবেষণায় তীর প্রধান লক্ষ্য হল বঙ্গের 
মুসলমান সমাজের সংহতি সাধনে বাংলার উনিশ শতকের শেষভাগের পুনরুজ্জীবনবাদী 
আন্দোলনের ভূমিকা ও গুরুত্ব বিচার করা। কিন্তু পরবর্তীকালে তিনি যখন মুসলিম বাংলার 
প্রাক-গপনিবেশিক সমন্বয়বাদী সংস্কৃতির জটিল জগতে প্রবেশ করেন, তখন “এস্নামিক" 
সমন্বয়বাদী এতিহ্যের প্রকৃতি ও নির্মাণ উপলব্ধিতে তার সম্পূর্ণ অপর্যাপ্ততা প্রকট হয়ে 
পড়ে। উনিশ শতকী পুনরুজ্জীবনবাদী আন্দোলনের উপর তাঁর মাত্রাতিরিক্ত ও অনৈতিহাসিক 

গুরত্বারোপ উপলব্িহীন, অসম্তোষজনক ও দুর্ভাগ্যসূচক, এ-প্রবন্ধের আরম্তে যে-কথাটা 
আলোচনা করা হয়েছে এবং পরেও করা হবে। 

১৯৭১ সালে বাংলাদেশের আবির্ভাবে__সে-সময়ে যাকে অনেকে দেখেছেন পাকিস্তানী 
জাতীয়তাবাদী মতবাদের উপর বাঙালি সাংস্কৃতিক পরিচয়ের চুড়ান্ত বিজয় হিসাবে__-সকল 
দিক থেকেই বাংলাদেশ নিয়ে আলোচনার বিস্ফোরণ দেখা গেল। এসব সাহিত্য-কৃতির 
জন্ম যে শুধু বাংলাদেশেই তা নয়; পশ্চিমবঙ্গ, ভারতের অন্যান্য অংশ এবং খানিক 
পরিমাণে এ-অঞ্চল পেরিয়ে পশ্চিমী দুনিয়ার অনেক অংশ থেকেও এমন গ্রস্থাদি প্রকাশিত 
হল। তাৎক্ষণিক এই বিস্ফোরণের অনেকটাই স্রেফ স্বতঃস্ফূর্ত আবেগময় উচ্ছ্বাসের ফল 
বা সংবাদপত্রসুলভ প্রকৃতির নিবন্ধাদি ছাড়া কিছু নয়। সন্দেহ নেই এই বিস্ফোরণের ফল 
হিসাবে কিছু উপযোগী গবেষণা গ্রন্থ, বিশেষত আলোচনা-সভা বা ছোট সম্মেলন থেকে 
উত্তৃত সঙ্ধলন গ্রন্থ, পাওয়া গেল। মুসলিম বাংলার বর্তমান ও অতীত উভয়কালের 
এতিহাসিক প্রকৃতি নিয়ে আগ্রহের লক্ষণীয় বৃদ্ধির দিক থেকে বাংলাদেশের আবির্ভাব 
সদর্থক প্রমাণিত হল। পঞ্চাশের দশকের বন্ধ্যাত্ব ও াটের দশকের আনুপাতিক ধীরগতির 
তুলনায় অত্যন্ত বিপরীত চিত্র দেখা গেল সত্তরের দশক থেকে মুসলিম বাংলা সম্পর্কে 
এতিহাসিক সাহিত্যের বিপুল আবির্ভাবের মধ্যে। পূর্বে যে-কথাটা বলা হয়েছে তা আবার 
উল্লেখ করা যেতে পারে, বাংলাদেশের বন্ধনমোচনের পর কয়েকটি অপ্রকাশিত পড়ে থাকা 
থিসিস প্রকাশিত হল। পরিমাণের দিক থেকে স্বভাবতই বাংলাদেশ থেকে উদ্ভূত পাণ্ডিত্যপূর্ণ 
প্রকাশনগুলি প্রাধান্য পেল। পক্ষান্তরে, বাংলাদেশের রাজনৈতিক সীমানার বাইরেও মুসলিম 
বাংলা ও বাংলাদেশ বিষয়ে ক্রমবর্ধমান এতিহাসিক অনুসন্ধিংসার মধ্যে একটি শুভ 
পরিবর্তন লক্ষিত হল। অনেক ধরনের ছোটখাট প্রকাশনা তো পাওয়া গেলই, সত্তরের 
দশকে দেখা গেল কিছু দরকারি গবেষণা-কর্ম আর আশি ও নব্বই-এর দশকে মুসলিম 
বাংলা নিয়ে অনেক বেশি পরিমাণে সারবান্‌ গবেষণা-কর্ম এল পশ্চিমবঙ্গ, ভারতের 
অন্যান্য অংশ ও বিদেশের পণ্ডিতদের কাছ থেকে। 


আশি ও নব্বই-এর দশকে প্রকাশিত গ্রস্থাদি খুঁটিয়ে পড়লে ধর্মীয় বিষয় নিয়ে আলোচনা 
বৃদ্ধির অন্য একটি ধারাও লক্ষিত হয়। যদি সত্তরের দশকের শেষভাগে এ-ধারা খানিকটা 
আপাতমাত্র হয়ে থাকে, তাহলে এর কারণ পাওয়া যেতে পারে নতুন রাষ্ট্রে নতুন করে 
টানাপোড়েনের আবির্ভাব এবং এল্সামিক শক্তিগুলির পুনরুথানের সঙ্গে সঙ্গে পরিবর্তনশীল 
সাংস্কৃতিক ও রাজনৈতিক দৃশ্যপটের মধ্যে । এ-পরিবর্তন প্রকট হল মুজিব জমানার উন্মুলনে 
এবং সংবিধানের ইহবাদী ধারাগুলির ক্রম-অবমাননায়, যার পরিণাম ইসলামকে 
বাংলাদেশের রাষ্ট্রীয় ধর্ম হিসাবে ঘোষণা করে সংবিধানের অষ্টম সংশোধনী (১৯৮৮) 
পাশ-__এ-নিবন্ধের প্রথমেই আমরা এটা আলোচনা করেছি। এ-সময়ের ক্রমবর্ধমান ধর্মীয় 
আশ্রহের সবচেয়ে স্পষ্ট প্রকাশ দেখা যায় ধর্মীয় প্রচারের জন্য অসংখ্য মুদ্রিত গ্রশ্থাদির 
আবির্ভাবে, যা এসেছে মুখ্যত পেট্রো-ডলারের দাক্ষিণ্ে গজিয়ে ওঠা শত শত ছোট-বড় 

ধৰ্মীয় সংস্থার কাছ থেকে। এ-ব্যাপারটার পেছনে একটা পরিকল্পনা থাকতে পারে, বা এটা 
আপতিকও হতে পারে। এ-সময়ে কিছু প্রধান-অপ্রধান গবেবণাও হয়েছে, যার মূল বিষর 
এতিহাসিক বা সমকালীন মুসলিম বাংলার ধর্মীয় সাংস্কৃতিক জীবন। 

বাঙালি মুসলমানের পরিচয় ও ইতিহাসের ধর্মীয় মাত্রাগুলির চর্চার উদ্দেশ্য নিয়ে 
সাহিত্যের এক পুষ্পিত বিকাশ গত দুই দশকে লক্ষণীয় হয়ে উঠেছে। আর এই সাহিত্যের 
সঙ্গে সঙ্গে এর পূর্বেকার অন্য নানা ধরনের প্রাসঙ্গিক সাহিত্যের বর্ধিত সম্ভার বাঙালি 
মুসলমানের পরিচয় সংক্রান্ত জটিল প্রশ্নের আলোচনা ক্ষেত্রের একটা বড় অংশ জুড়ে 
থেকেছে। কিন্তু বর্তমান কালবিন্দুতে এমন তাত্ত্বিক ক্রিরাকর্ম আমাদের কোথায় পৌঁছে 
দিয়েছে? 


তিন 


বাঙালি মুসলমান “সাংস্কৃতিক সমন্বয়কারী’, এবং পরিচিতি নির্ণয় : 
প্রাক-ওপনিবেশিক প্রস্ততি-পর্ব 


একত্র বসবাসকারী দুটি জনগোষ্ঠীর পেছনে আর কিছু না ভেবেই “হিন্দু” বা ‘মুসলমান’ ছাপ 
মেরে দিলেই তাদের পরিচয়গত সব সমস্যার সমাধান হয়ে গেল-_এমন একটা দৃষ্টিকোণ 
থেকে রচিত হওয়ার ফলে দক্ষিণ এশিয়ার ইতিহাস রচনায় যে বিভ্রান্তির সৃষ্টি হয়েছে তা 
একালের দক্ষিণ এশিয়ার ইতিহাস রচয়িতা মাত্রই জানেন। নতুন নতুন সমস্যা ও চাপের 
ফলে-_বিশেষ করে উনিশ শতক থেকে- দক্ষিণ এশীয় পরম্পরাগত জনগোষ্ঠিসমূহের 
পরিবর্তনশীল আত্মোপলবির ক্ষেত্রে এই উক্তির যাথার্থ্য সর্বাধিক পরিস্ফুট। হিন্দু-মুসলমান 
সমস্যাটিকে তাদের পরম্পরাগত স্বাতক্্র্ের প্রেক্ষিতে বিচার করার এই সহজ প্রবণতা 
প্রাথমিক স্তরে তাদের গোষ্ঠি-পরিচিতি উদ্তবের মূল অনুসন্ধানের কাজটিকে ব্যাহত করেছে। 
অধুনা সমাজবিজ্ঞান ও অন্যান্য বিজ্ঞানের বহুমুখী আলোকপাতের ফলে জাতিগঠনের 
বিষয়টি সম্বন্ধে আমাদের ধারণা অনেক স্পষ্ট হয়েছে। “কোন জনগোষ্ঠি বহির্লক্ষণে স্বতন্ত্র 
হলেও গোষ্ঠির লোকেরা এই স্বাতন্ত্র্যকে ব্যক্তিগতভাবে মূল্য নাও দিতে পারে কিংবা তার 
মধ্যে কোন রাজনৈতিক তাৎপর্য নাও দেখতে পারে ।” এমন একটি জনগোষ্ঠি ক্রমে তাদের 
“স্বতন্ত্র পরিচিতি সম্বন্ধে সচেতন হয়ে” একটি “সম্প্রদায়ে পরিণত হয়, অতঃপর একটি 
“জাতি'তে। তারা রাজনৈতিক ক্রিয়াকলাপের জন্য সঙ্ঘবদ্ধ হয় এবং রাজনীতিতে তাৎপর্যপূর্ণ 
ভূমিকা নেয় অর্থাৎ রাজনৈতিক দাবী উত্থাপন করে এবং আপন প্রয়াসে যথেষ্ট সাফল্যও 
অর্জন করে।” 

বাঙালি মুসলমানের পরিচয় নির্ণয় সংক্রান্ত আমার অপেক্ষাকৃত প্রথম দিকের গবেষণায় 
আমি এই বিশ্লেষণাত্মক মডেলের যাথার্থ্য যাচাই করেছিলাম। আমার দৃঢ় বিশ্বাস প্রকাশ 
করেছিলাম যে বাঙালি মুসলমানের পরিবর্তনশীল গোষ্ঠিচেতনা পরিচিতি নির্মাণের এই 
প্রধান ধারাটি দৃশ্যত অনুসরণ করেছে। আঠেরো শতকের শেষভাগ থেকে শুরু করে 

বাংলার সামাজিক, অর্থনৈতিক ও রাজনৈতিক পরিস্থিতি এত দ্রুত পাল্টাতে আরম্ত করে 
যে ফলস্বরূপ উচ্চবর্গের মধ্যে__তা ধর্মীয়ই হোক, বা অধমীয়িই হোক-__-যারা গণসমর্থন 
লাভের জন্য ব্যগ্র হয়ে উঠেছিল এবং গোষ্ঠিকে পরিচালিত করতে চাইছিল, তাদের মধ্যে 
যথেষ্ট পরিমাণে আগ্রহ, উদ্বেগ ও উদ্যমের সঞ্চার হয়। জাতিগোষ্ঠি পরিচিতির বিচিত্র ও 
প্রতিযোগী প্রতীকগুলির মধ্য থেকে__যেমন আত্মীয়সম্পর্ক, ভৌগোলিক অঞ্চল, ভাবা ও 
ধর্ম__উচ্চবর্গ কোনো একটিকে কেন্দ্রিক প্রতীক বলে বেছে নিয়েছিল তাকে ঘিরে তার 
পরিবর্তিত পরিচয় সম্বন্ধে অধিকতর ও গভীরতর সচেতনতা সম্পন্ন একটি “সম্প্রদায়” 
গড়ে তোলার অভিপ্রায়ে। 

অন্য অনেক বৈচিত্র্যমর সমাজের মতোই বাংলায়ও উচ্চবর্গের দ্বারা প্রয়োজনমাফিক 
সঞ্চালনের কাজে নৃগোষ্ঠিগত জাতীয়তাবাদ বিকাশের বিভিন্ন পর্যায়ে, ধর্ম ও ভাষা উভয়ই 
সবচেয়ে শক্তিমান্‌ ও প্রভাবশালী প্রতীক ও হাতিয়ার হয়ে দীডিয়েছিল। “"নৃগোষ্ঠিচারিতা” 
বলতে এখানে আমরা বোঝাব নৃগোষ্ঠির ভিত্তিতে সম্প্রদায় ও জাতিগোষ্ঠির গঠন করা। 
এর “যাস্ত্রিকতাবাদী” মতের যাঁরা অনুসারী তারা সদস্যদের আনুগত্য অর্জন ও তাদের 
কার্যকরভাবে সঞ্চালনের কাজে গোষ্ঠি চিহিতকরণে এক্যসৃচক প্রতীকের ব্যবহারে উচ্চবর্গের 
সঞ্চালক ভূমিকাকেও সমান গুরুত্ব দিয়ে থাকেন। দক্ষিণ এশিয়ার প্রেক্ষাপটে উচ্চবর্গের 
ভূমিকা ও তাদের পথনির্বচনের স্বাধীনতা সম্পর্কে “আদিমতাবাদী-যান্্রিকতাবাদী” বিতর্কের 
কেন্দ্রে ছিল উত্তরভারতে মুসলিম বিচ্ছিন্নতাবাদের প্রশ্নটি। বাঙালি মুসলমানের ক্ষেত্রে 
যাস্ত্রিকতাবাদী মত আদিমতাবাদী মতের তুলনায় বেশি সমর্থিত বলে মনে হয়েছিল। 
বাঙালি মুসলমানদের পরিচিতি গঠনের সমগ্র প্রক্রিয়াটি একদিকে তাদের অবস্থানের 
পরিবর্তিত এঁতিহাসিক প্রেক্ষিতে কর্মতৎপর উচ্চবর্গের প্রাথমিক ভূমিকাকে স্পষ্ট করে 
তোলে-_তাদের অভ্যন্তরীণ বিরোধ, তাদের বিভিন্ন প্রতিক্রিয়ার পশ্চাতের সংঘাত, 
সাধারণ মানুষের অংশগ্রহণ ও তাদের সমর্থন নিশ্চিত করার জন্য গোষ্ঠি পরিচিতির 
প্রতীকের সুচিস্তিত প্রয়োগ । অন্যদিকে, বাঙলায় ওপনিবেশিক সরকারের ভেদসৃষ্টিকারী ও 
শোষণমূলক ভূমিকা আধুনিক বাঙলা নিয়ে চর্চারত পণ্ডিতদের দৃষ্টি অনেকখানি আকর্ষণ 
করেছে। এক্ষেত্রে দেখলে এসব ঘটনা যাস্ত্রিকতাবাদীদের পরিচিতি নির্মাণ মডেলের অনেকটাই 
সমর্থন যোগায়। অষ্টাদশ শতকের শেষে ও উনবিংশ শতকে বাঙালি মুসলমানের 
পরিবর্তনশীল এঁতিহাসিক পরিস্থিতি, যা উচ্চবর্গের হস্তক্ষেপ, পরিচিতি পুনঃপ্রণয়ন এবং 
জনসমর্থন সংগ্রহ-_এ সবের উপযোগী অবস্থার সৃষ্টি করেছে, তা অত্যন্ত প্রাসঙ্গিক এবং 
গুরুত্বপূর্ণ 

উচ্চবর্গের খানিকটা অংশের কথা বাদ দিলে, পরম্পরাগত বাঙলায় ইসলাম ও হিন্দুধর্মের 
মধ্যেকার কেন্দ্রিক মূল্যবোধের প্রভেদ সামান্যই স্বীকৃতি পেয়েছে। বাঙালি মুসলমানদের 
বিপুল অংশ যে ইসলামের কথা পরম্পরাগততভাবে ভেবেছেন, যা তারা গড়ে তুলেছেন 
এবং তারা যার অনুশীলন করেছেন, তা হল আমার নিজের বিশদ গবেষণায় যাকে আমি 


১৪০ 0 ইসলাম ও বাঙালি মুসলমান সমাজ 


“সমন্বরবাদী” বলে চিহ্নিত করেছি। সাধারণ মুসলমানরা বারা স্থানীয় ভাবা বাংলা ছাড়া 
অন্যভাষায় কথা বলতে পারত না তাদের সঙ্গে যোগস্থাপন ও ভাবের আদান-প্রদান 
ঘটাবার পক্ষে আরবি, ফার্সি ও উর্দু ভাষা ও সাহিত্যে বিধৃত শাস্তরগ্রস্থের বা ধর্মীয় অনুশাসনের 
ইসলাম সম্পূর্ণ অনুপযোগী প্রমাণিত হয়েছিল। বিষয়টি অধিকতর জটিল রূপ নিয়েছিল 
বাংলা-বিমুখ উচ্চবর্গের মধ্যে “হিন্দুদের” “প্রাকৃত” ও “ধর্মবিরোধী” বাংলাভাষা £হিন্দুয়ানি 
ভাষা”)-র প্রতি অ-বাংলামুখীন উচ্চবর্গের অবজ্ঞায়। বহিরাগত এন্রামিক ধর্মীয় ও সাংস্কৃতিক 
প্রতীকসমূহ এবং দেশজ পরিচিত প্রতীকসমূহের মধ্যবর্তী বিরাট ব্যবধান হ্রাসের অধিকতর 
গুরুত্বপূর্ণ ও দুর্দম সমস্যাটিও ছিল। মুসলিম শিক্ষিত ধর্মীয় উচ্চবর্গের একটি বাংলাভাষী 
অংশ-_-আমার গবেষণায় এটিকে “সাংস্কৃতিক সমন্বয়কারী” বলে ভাবা হয়েছে__এই 
সমস্যার মোকাবেলায় এগিয়ে আসেন এবং ষোড়শ ও সপ্তদশ শতকে এঁরাই বাংলা ভাষা 
ও সাহিত্যে একটি সমৃদ্ধ এনামিক স্মন্বয়বাদী পরম্পরা প্রবর্তন করেন। এই পরম্পরা 
তারপর থেকে বেশ কয়েক প্রজন্মের বাঙালি মুসলমানের হাতে পরিপুষ্ট হয়েছে। কয়েক 
শতক ধরে বাঙালি মুসলমানের বিরাট সংখ্যাগুরু অংশের কাছে এটি সমন্বরবাদী রূপদানের 
এক বিকল্প মহান্‌ পরম্পরার মডেল থেকেছে এবং অন্য ভাষাগুলির মধ্যে বিধৃত ও 
রূপে বিদ্যমান থেকেছে। 

বঙ্গদেশের পরম্পরাগত পরিমণ্ডলে সাংস্কৃতিক মেলকরা মুসলমানের পরিচিতির এক 
সমন্বয়বাদী মডেল নির্মাণ করার ফলে-_যে মডেল মুসলমান সমাজের সংখ্যাগুরু অংশের 
আনুগত্য লাভ করেছিল-__বাঙালি মুসলমানের সামাজিক ও সাংস্কৃতিক অবস্থানে এক 
সম্ভাব্য বিচ্ছিন্নতা সঞ্চারক দ্বিমুখিতা ও বৈপরীত্যের অবসান ঘটেছিল। পরম্পরাগত 
বাঙালি মুসলিম সমাজ সামাজিক ও সাংস্কৃতিক উভয়ত “আশরফ” (অর্থাৎ “উচ্চ” বা 
“অভিজাত”) এবং “আলতফ” (বা “সাধারণ মানুষ”)-__যাদের সাধারণত বঙ্গদেশে 
আত্রাপ/আত্রাফ (অর্থাৎ “অধম”) বলা হত-_-এ-দুই পরস্পর-বিচ্ছিন্ন অংশে বিভক্ত 
ছিল। দুয়ের বিভাজন ছিল একই সঙ্গে বহরৈখিক ও বহুমাত্রিক। সর্বাপেক্ষা গুরুত্বপূর্ণ 
উপাদান ছিল জন্মগত কৌলীন্য; আশরফরা এই আভিজাত্য দাবি করত এবং তাদের 
অবাঙালি শিকড়ের ভিত্তিতে উচ্চতর সামাজিক মর্যাদা দাবি করত-_সে শিকড় আরবীয়, 
আজমি (অর্থাৎ পশ্চিম এশিয়ার অনারবীয় অঞ্চল), এমন কি উত্তর ভারতীয়ও হতে 
পারত। বিদেশে যেমন আশরফদের জন্ম, তেমনি ছিল তাদের বহিরাগত অবাঙালি 
সাংস্কৃতিক অভিমুখিতা, যা উত্তর ভারতের প্রভাবশালী ফার্সি-ভিত্তিক মুঘল অভিজাত 
সংস্কৃতির মানসিকতার সঙ্গে তাদের নৈকট্য সূচিত করেছিল। বঙ্গদেশের আশরফদের 
বহির্দেশীয় সাংস্কৃতিক অভিমুখিতার সবচেয়ে প্রধান উপাদান ছিল বাংলা ভাযা ও সাহিত্যের 
প্রতি চরম অবজ্ঞা এবং একই সঙ্গে ফার্সি ও উর্দুর প্রতি অনুরক্তি। উপরস্ত, ধর্মীয় দৃষ্টিকোণ 
থেকে আশরফরা দাবি করত তারাই বিশুদ্ধ ইসলামের উচ্চতম নীতি ও গুণাবলীর প্রতিভু। 
এসব প্রভেদ দুই অংশের অর্থনৈতিক অবস্থানের বৈষম্য হেতু আরও বেশি প্রকট হয়ে 


বাঙালি মুসলমানের পরিচয় অন্বেষণ 0১৪১ 


উঠেছিল; সাধারণভাবে আশরফরাই অর্থনৈতিক ও রাজনৈতিক ক্ষমতা, পৃষ্ঠপোষণ ও 
প্রতিপত্তির একচেটিয়া অধিকারী ছিল। 

বাঙালি মুসলমানের পরিচয় প্রসঙ্গে আশরফদের উচ্চতর অবস্থানের স্বীকৃতির একটা 
অত্যন্ত শুরুতর পরিণাম দেখা দিয়েছিল। তাদের সামাজিক, অর্থনৈতিক, সাংস্কৃতিক ও 
রাজনৈতিক আধিপত্যের ক্রমযৌগিক ফলে এই হয়েছিল যে বাঙালি মুসলমান সমাজের 
“সামাজিক অনুসরণের” জন্য এই সামাজিক বর্গকে “অভীষ্ট মডেল” হিসাবে স্বভাবতই 
উঁচুতে স্থান দেওয়া হয়েছিল। আশরফদের অভারতীয়, এবং এমন কি অবঙ্গদেশীয়, 
জন্মসূত্রকে সমধিক গুরুত্ব দানের ফলে সামাজিক মর্যাদা প্রার্থী দেশজ মানুষের মধ্যেও 
নিজের জন্য একটা বিদেশীয় জন্মসূত্র “আবিষ্কারের” স্বাভাবিক প্রবণতা দেখা যেত। উনিশ 
শতকের শেষ ভাগে জনগণনার বিবরণীতে বিদেশীয় জন্মসূত্রের দাবিদারদের সংখ্যার 
লাফিয়ে লাফিয়ে বেড়ে ওঠার একটা স্পষ্ট চিত্র পাওয়া যায়। একদিকে ““আশরফীকরণের” 
এই সামাজিক প্রবণতা চলছিল, আর তার সঙ্গে সমান্তরাল ভাবে হিন্দুদের মধ্যে চলছিল 
বাংলা ভাষার সংস্কৃতীকরণের প্রক্রিয়া-_-নিন্গতর বর্ণদের দ্বারা উচ্চতর ও প্রভাবশালী 
বর্ণগোষ্ঠির “সামাজিক অনুসরণ” এর অন্তর্ভুক্ত ছিল। জন্মসূত্রে বিদেশি হওয়ার বিষয়টিকে 
অতিরিক্ত গুরুত্ব দান বাঙালি মুসলমান সমাজকে এতটাই নিষিক্ত করেছি যে বাঙালি 
মুসলমান পরিণামস্বরূপ আপন কল্পজগতের শিকার হল- বিদেশি জন্মসূত্র না হোক, 
বিদেশি সংস্কৃতিকে আপন বলে দাবি করল এবং অন্যরাও সে-কথাটা মেনে নিল। বাঙলার 
অনেকাংশে তা গ্রাম হোক, আর শহর হোক-_একজন হিন্দুকে দেখা হত, এখনও দেখা 
হয়, “বাঙালি” বলে, এবং একজন মুসলিমকে দেখা হত কেবলই “মুসলমান” বলে। 
প্রায়শই হিন্দু-প্রধান এলাকাকে বলা হত ““বাঙালি-পাড়া”, কিন্তু মুসলিম-প্রধান এলাকাকে 
বলা হত “মুসলমান-পাড়া”। 

এমন পরিস্থিতিতে বাঙালি মুসলমানের পরিচিতিতে একটা দ্বৈতসত্তা-_ “এক্সামিক” 
ও “বাঙালি'_এবং এই দুই সত্তার মধ্যে সংঘাতের উৎস লক্ষ করা কঠিন নয়, আর 
এ-সংঘাত তখন থেকেই এই জনগোষ্ঠি ও তাদের ইতিহাসকে যেন সর্বদা তাড়না করেছে, 
ভুতগ্রস্ত করে রেখেছে। মুসলিম বাঙাল সম্পর্কে আমার গবেষণা এদিক থেকেই ওপনিবেশিক 
প্রেক্ষাপটে এবং তারপরও বাঙালি মুসলমানের পরিচিতি অন্বেষণের জটিল ও সমাধান-দুর্লভি 
ষাটের দশকের মধ্যভাগে লণ্ডনের $05$-এ গবেষণা আবদ্ধ হয়েছিল, পরে ক্যানবেরার 
অস্ট্রেলিয়ান ন্যাশন্যাল যুনিভার্সিটিতে এবং তারও পরে হোবার্টের মুনিভার্সিটি অব 
তাসমানিয়ায় এই গবেষণা চলেছে। এটা পরিষ্কার করে বোঝা দরকার যে বাঙলার মতোই 
দক্ষিণ এশিয়ার অন্যত্র মুসলিম সমাজে আশরফ উচ্চ বর্গ ও বে-আশরফদের মধ্যেকার 
বিস্তৃত সামাজিক ব্যবধানের ধারণা ও উপলব্ধি তাদের ইতিহাসের প্রথম থেকেই বিদ্যমান 
ছিল। আমি আমার নিজের গবেষণার ইতিহাসে- মধ্যযুগ থেকে শুরু করে আমাদের 

কাল পর্যস্ত-_সামাজিক ও ধমীয় উচ্চম্মন্যতার শরীধী দৃষ্টিভঙ্গীর অনড়তা ও অবিচ্ছিন্নতা 
অনুসরণের খানিকটা চেষ্টা করেছি। বাঙালি মুসলমানের প্রতি পূর্বতন পাকিস্তানি শাসকদের 
অপরিসীম উদ্ধত্য ও অহমিকার ভাবের মধ্যে এ-উচ্চম্মন্যতা প্রতিফলিত হয়েছে। উনিশ 
শতকের শেষভাগ থেকে অনেক বাঙালি মুসলিম লেখক আশরক দৃষ্টিভঙ্গী এবং বৈদেশিক 
বংশোদ্তভবতা__ প্রকৃত বা কাল্পনিক-_ নিয়ে মিথ্যা গর্ববোধের তীব্র নিন্দা করেছেন। মুস্তাফা 
নুরুল ইসলাম ও আমি উভয়ে এবং অন্য লেখকরাও এমন মালমশলার স্যবহার করেছি; 
এগুলি মুখ্যত তৎকালীন বাঙালি মুসলমানদের সাময়িক পত্রে পাওয়া গেছে। বঙ্গদেশের 
লোকগণনার প্রতিবেদনে-__বিশেষ করে এইচ. বিভারলি (১৮৭২), জে. এ. বুর্দিলন 
(১৮৮১) এবং ই. এ. গেইট (১৯০১) কর্তৃক লিখিত প্রতিবেদনে এসব প্রশ্নের খানিকটা 
গভীর চর্চা হয়েছে। বিগত কয়েক দশকের অনেক বিদ্ধ গবেষণা-কর্মেও এ প্রশ্ন নিয়ে কিঞ্চিৎ 
গৌণভাবেই হোক, কি অপেক্ষাকৃত মুখ্যরূপেই হোক, আলোচনা হয়েছে! কুঁয়র মুহম্মদ 
আশরফ (১৯৩৫) থেকে শুরু করে, এ. কে. নাজমুল করিম (১৯৫৬, ১৯৬৪ ও ১৯৭২) 
এবং রুবেন লেভি (১৯৬২) পর্যন্ত গবেষকদের কথা এখানে উল্লেখ করা যেতে পারে। 
স্পষ্টতই তা হলে বাঙালি মুসলমান সমাজের অভ্যন্তরীণ আশরফ-আতরফ গঠনগত 
বিভেদ আবিষ্কার সাম্প্রতিক কালের পণ্ডিতদের কাজ নয়। তার পরিবর্তে আমি এই বিভেদ 
থেকেই আমার কাজ শুরু করেছি এবং এই ভিত্তির উপর আমার গবেবণা-কর্ম নির্মাণ 
করেছি। আমার পক্ষে সবচেয়ে প্রাথমিক গঠন ও পুনর্গঠনের কাজ ছিল এই সমাজতান্বিক 
্রশ্নটিকে বাঙলার ও বাঙালি মুসলমানের ইতিহাসের বিস্তৃতর, বিচিত্রতর ও পূর্ণতর 
প্রেক্ষাপটে স্থাপন করা। বৃহত্তর এতিহাসিক প্রেক্ষিতে দেখলে, বাঙালি মুসলিমদের এই 
সামাজিক বিভেদের মূল বাঙলার পরিমণ্ডলের কিছু মৌল ও ব্যাপকতর কাঠামোগত ও 
সাংস্কৃতিক বৈপরীত্যের মধ্যে নিহিত বলে বোঝা যাবে। এর মধ্যে সামাজিক দিক থেকে 
দলিত গোষ্ঠিগুলি থেকে ইসলাম যে তার অনুগামীদের পেয়েছিল সে-ঘটনার ব্যাখ্যাই শুধু 
পাওয়া যায় না। ইসলাম-অনুগামীদের সংখ্যাবৃদ্ধির এই উৎসটিই ‘তৌহিদ’ বা বিশ্বাসের 
এক্য ও অবিভাজ্যতার ধারণার সঙ্গে সঙ্গে ধর্মীয় সমাজ বা “উম্মাহ'-র পক্ষে বিপজ্জনক 
হয়ে উঠেছিল। উচ্চতর ও নিন্গতর স্তরের মধ্যে সামাজিক ব্যবধান এই আপাত-অবিশ্বাস্য 
সত্যটিও এভাবে প্রকট করে তুলেছিল। অমুসলিম সমাজে বিদ্যমান অনুরূপ সামাজিক ও 
ধৰ্মীয় -সাংস্কৃতিক ব্যবধানের বেলায় অস্ততঃপক্ষে স্থানীয় ও শ্রামীণ সম্মেলক 
সংস্থাগুলি- ধর্মীয় হোক, কি ইহবাদী হোক- পারস্পরিক ভাব-বিনিময়ের জন্য এক 
সাধারণ ভাষার দৌলতে সেতুবন্ধনের কাজ করেছে। হিন্দু ও বৌদ্ধ জগতে এই 
সামাজিক-সাংস্কৃতিক সংস্থা তাদের দ্বিধা-বিভক্ত সমাজকে টিকিয়ে রাখায় তাৎপর্যপূর্ণ 
ভূমিকা পালন করেছে। ইসলামের বহিরাগত উচ্চ বা মহান্‌ এতিহ্য, স্থানীয় ধর্মাস্তরিতদের 
বিশাল জনতা থেকে বিচ্ছিন্ন বৈদেশিক ফার্সি-আরবির ভাষাগত গণ্ডীতে আবদ্ধ থাকার 
ফলে, তাদের সামাজিক-সাংস্কৃতিক জগতের ব্যবধান অনুরূপভাবে ঘোচাতে অসমর্থ 
হয়েছিল। এমন পরিস্থিতি সামাল দিতে একটা পথ প্রয়োজন ছিল। বাঙালি মুসলমান 


বাঙালি মুসলমানের পরিচয় অন্বেষণ 0 ১৪৩ 


শিক্ষিত জনের একটি দল, যাঁরা “সাংস্কৃতিক মেলক” হিসাবে কাজ করেছিলেন, সে-পথ 
দেখিয়েছিলেন। এই মেলকদের এক অংশ ধর্মোপজীবী এবং অতীন্দ্রিয়বাদী ধর্মীয় নেতা 
€পীর)হওয়ার সুবাদে এবং বাংলা ভাষাকে গুরুত্ব দেওয়া এবং সে-ভাষায় ব্যুৎপত্তি থাকার 
কারণে জনগণের নিকটতর ছিলেন। প্রভাবশালী আশরফ ধশমীয়-সাংস্কৃতিক ধ্যানধারণার 
বিরুদ্ধতা করে বাঙালি মুসলমানের পরিচয়ের এক সমন্বয়বাদী রূপ প্রণয়নের মধ্য দিয়ে 
তাঁরা বিরাট পরিমাণে বিশ্বাসের দৃঢ়তা ও সৃজনমূলক গতিশীলতা প্রদর্শন করেছিলেন। কিন্তু 
তৃণমূল স্তরে এসব পরিবর্তনের প্রয়োজন ও চাহিদার প্রেক্ষিতেই এই মেলকদের ভূমিকাকে 
বিচার করতে হবে। সামান্য পরিমাণে হলেও প্রত্যক্ষ ও স্পষ্ট প্রমাণ দেখা যায় যে সমাজের 
তলা থেকেই অনেক সময় এর জন্য চাপ গড়ে উঠেছিল। উচ্চ কোটির ভূমিকাকে সঠিক 
প্রেক্ষিতে দেখতে হলে এমন প্রমাণ খুবই সহায়ক হয়। ব্যাপকতর সামাজিক উদ্বেগ ও 
জনগণের প্রেরণার সঠিক রূপ দান ও তার সঠিক দিক নির্দেশ নেতৃত্বের স্বাভাবিক করণীয়ের 
মধ্যে পড়ে। 
বাঙালি মুসলমানের পরিচয়ের সমস্যা চর্চার জন্য প্রয়োজন একটি বিশ্লেষণী ও ব্যাখ্যাত্মক 
কাঠামো নির্মাণ, যার মধ্যে সাংস্কৃতিক মেলকদের আবির্ভাব এবং বাঙালি মুসলমান সমাজের 
গঠনগত ও সাংস্কৃতিক ব্যবধান মোচনে একটা সমন্বয়বাদী ছাচে ইসলামের এক সৃজনাত্বক 
পুনঃপ্রণয়নের মধ্য দিয়ে সাহসিক অংশগ্রহণ রূপ পরিগ্রহ করেছে। আমার নিজের বিনীত 
অনুমান, এক্ষেত্রে আমার অবদানের সর্বাপেক্ষা গঠনমূলক ও নৃতনত্বময় অংশ হল এটাই। 
আমি খানিকটা নৈরাশ্য বোধ করি যখন মুসলিম বাঙলা সম্পর্কিত পরবর্তী কালের গবেষণায় 
আমার লব্ধ তথ্যাদির তাৎপর্যের সম্যক উপলব্ধির একটা সাধারণ অভাব লক্ষ করি। 
নিয়মের ব্যতিক্রম অবশ্য সকল ক্ষেত্রেই পাওয়া যায়। অপেক্ষাকৃত সাম্প্রতিক কালের 
বাঙলার দুটি মুখ্য গবেষণা-কর্ষে__তাদের বিষয়বস্তুর বিরাট পার্থক্য সত্বেও__আমার 
গবেষণা ও তার তাৎপর্ধের প্রতি পণ্ডিতজনের দৃষ্টি আকর্ষণ করা হয়েছে। হিন্দু 
সাম্প্রদায়িকতার প্রতীক “পবিত্র গোমাতা”-এর উপর আলোকপাত করে জয়া চ্যাটার্জির 
পথপ্রদর্শক ও উৎকৃষ্ট গবেষণা-কর্মের কথা বলা যায়। বাঙলা-সংক্রাস্ত সাম্প্রতিক কিছু 
সারস্বত প্রকাশনায় যে সাধারণত ধরে নেওয়া হয়েছে যে “বাঙলার মুসলমানরা মজ্জায় 
মজ্জায় সাম্প্রদায়িক ছিল” তা নিয়ে ন্যায়সঙ্গতভাবেই তিনি প্রশ্ন তুলেছেন। এ-সমস্যা নিয়ে 
তত্ত্বের উপস্থাপনার উল্লেখ করে তিনি লিখেছেন : 
এসব তত্বীকরণ, বিশেষ করে সুরঞ্জন দাশ কৃত তত্বীকরণ, রফিউদ্দিন আহমদের 
গবেষণার উপর সমধিক মাত্রায় নির্ভরশীল, যেখানে উনিশ শতকের শেষভাগে বাঙালি 
মুসলমানদের মধ্যে সম্প্রদায়গত পরিচয়ের এক প্রবল বোধের আবির্ভাবের সপক্ষে 
তিনি সওয়াল করেছেন। ... এসব কাজের মধ্যে অসীম রায়ের গবেষণা, যেখানে 
বিপরীত যুক্তি খাড়া করা হয়েছে, উপেক্ষিত হয়েছে। রায় বঙ্গদেশীয় ইসলামের মধ্যে 
সমন্বয়বাদের এক গুরুত্বপূর্ণ এতিহ্য বিকাশের সপক্ষে যুক্তি দিয়েছেন এবং একই সময়ে 
বাঙালি মুসলমান সমাজে এক বিকল্প ‘বাঙালি’ পরিচয়ের বিকাশ লক্ষ করেছেন। 


১৪৪ 0 ইসলাম ও বাঙালি মুসলমান সমাজ 


চ্যাটার্জি গ্রন্থ প্রকাশের বছরটিতেই ডেভিড ক্যাশিন মধ্য বঙ্গীয় মুসলমান অতীন্দ্রিয়বাদী 
সাহিত্যের উপর এক মুখ্য গবেষণা-কর্ম প্রণয়ন করেন। তার আলোচনার প্রধান বিষয় ছিল 
এসব সাহিত্যের ধর্মীয় ও দার্শনিক ভিত্তির নির্ণর ও বিশ্লেষণ। তিনি প্রবলভাবে, এবং 
অত্যন্ত সঙ্গতভাবে, এমন সাহিত্যের প্রতি অবজ্ঞা ও তাচ্ছিল্যের দৃষ্টিভঙ্গীর বিরুদ্ধে এবং 
অধিকাংশ বাংলা সাহিত্যের ইতিহাসে “এ-এঁতিহ্যের শুধু সংক্ষিপ্ত উল্লেখের” বিরুদ্ধে 
সরব হয়েছেন। উপরন্তু, তিনি জোরের সঙ্গে বলেছেন যে এমন গবেষণায় “এসব কাজ 
বিশদভাবে বিশ্লেষণের ... কোনো চেষ্টা হয়নি” এবং “এ-এতিহ্যকে অনুকরণাত্মক, নিকৃষ্ট 
প্রকৃতির ও আপন অধিকারে চর্চার অযোগ্য” বলে দেখা হয়। এই প্রসঙ্গেই ক্যাশিন এশ্লামিক 
সমন্বয়বাদী এতিহ্য সম্পর্কে আমার গবেষণার উল্লেখ করেন এবং ব্যাপকভাবে ব্যবহার 
করেন। আমার কাজকে “মুসলিম মধ্য বঙ্গীয় সাহিত্যের ইতিহাস রচনা ও বিশ্লেষণের 
প্রয়াসে পাশ্চাত্ত্যে প্রথম গবেবণা-কর্ম” বলে তিনি চিহ্নিত করেছেন। 

অস্বীকার করার উপায় নেই যে দক্ষিণ এশীয় ইসলামের ক্ষেত্রে, বিশেষ করে যখন 
বাংলাভাষী এলাকার কথা ভাবা হয়, আমার গবেষণা ব্যাপক খ্যাতি ও স্বীকৃতি লাভ 
করেছে। এতৎসত্বেও আমি খানিক পরিমাণে নিরুৎসাহ হই যখন দেখি আমি যাকে “এস্নামিক 
সমন্বয়বাদী এতিহ্য” বলেছি__এবং অধিকাংশ বাঙালি মুসলমানের জন্য মেলকদের দ্বারা 
রচিত সৃজনাত্মক নির্মাণ ও পুননির্মাণের এক বিকল্প মহান্‌ এতিহ্য হিসাবে উপস্থাপিত 
করেছি--_-তার অর্থ ও বিষয় নিয়ে বিভ্রান্তি ও অস্থাচ্ছন্দ্য পণ্ডিত সমাজে এখনও হ্রাস পায় 
নি। এখানে প্রাসঙ্গিক হবে উনিশ শতকী পুনরুজ্জীবনবাদী আন্দোলনকে কেন্দ্র করে বাঙলার 
এস্ামিকীকরণের বিতর্কিত তত্ত্বটিতে ফিরে আসা-_-রফিউদ্দিন আহ্‌মদই এ-তত্তের প্রবস্তা, 
আমার নিবন্ধের শুরুতে যে-কথাটা সংক্ষেপে উল্লেখ করেছি। প্রাক্-ওউপনিবেশিক বাঙলায় 
ইসলামের অবস্থার এবং এক্নামিক সমন্বয়বাদী এঁতিহ্যের বিষয়ে আমাদের উপলব্ধি ও 
বোধের উপর এ-প্রশ্নটির সমধিক প্রভাব রয়েছে। 


চার 
এতিহাসিক প্রেক্ষিতে বাঙালি মুসলমানের পরিচয় ও এক্লামিক সমন্বয়বাদী এঁতিহ্য 


“বিশুদ্ধতাবাদীরা” অনেক সময় “সমন্বয়বাদকে” ভুয়ো বলে গণ্য করেন। এমন উপলব্িই 
বাঙলা-সহ দক্ষিণ এশিয়ার উচ্চ শ্রেণীর একটি বৃহৎ অংশের বিশ্বাস ও দৃষ্টিতঙ্গিকে প্রভাবিত 
করেছিল বলে মনে হয়__কারণ তারা এমন পরিবর্তনকে ইসলামের এক “ভেজাল জনপ্রিয় 
রূপ” বলে তুচ্ছজ্ঞান করেছেন। কাজী আবদুল ওদুদ ছিলেন এ-শতকের বাঙালি মুসলমান 
লেখক ও চিস্তকদের মধ্যে পরম যুক্তিবাদী। ১৯৫১ সালে লিখতে গিয়ে তিনি বললেন যে 
উনিশ শতকের পূর্ববর্তী পুনরুজ্জীবনের সংস্কৃতি ছিল “হিন্দু ও মুসলিম চিন্তার মৈত্রী” এবং 
এই সাংস্কৃতিক মেলবন্ধনের সত্যতা “আজকের শিক্ষিত মুসলমানের কাছে সাধারণভাবে 
পীড়াদায়ক”, কারণ “তারা এটাকে নিজ পরিচয়ের অস্বীকৃতি বলে গণ্য করেন”। 


বাঙালি মুসলমানের পরিচয় অন্বেষণ 01১৪৫ 


প্রশ্নটি কিন্তু ওদুদ সাহেবের গভীর উপলব্ধি সূচক মস্তব্য পড়ে যতটুকু মনে হয় তার 
চেয়ে অনেক গভীরতর এবং অধিকতর গুরুত্বপূর্ণ। ওদুদ যাকে বাঙলার “আজকের 
শিক্ষিত মুসলমানের বেলায়” সত্য বলে দেখেছিলেন বস্তত তার ইতিহাস দীর্ঘ এবং শুধু 
বাঙলা নয়, সমগ্র দক্ষিণ এশিয়ার প্রেক্ষিতেই অন্যদের ক্ষেত্রেও প্রযোজ্য ছিল। বাঙলার 
ঘটনাবলীর উপর বারা নজর রেখেছেন এমন নানা মানুষ মোটামুটি একমত যে এ-ধর্মের 
যে প্রধান রূপটি পরম্পরাগত বা পূর্ব-আধুনিক বাঙলার বিরাট সংখ্যাগুরু অংশে অনুশীলিত 
তা ছিল বেশ খানিকটা “বিপথগামী” বা “বিকৃত”। আঠেরো শতকের শেষ ভাগে গোলাম 
হুসেন তাবাতাবাই মুসলিম বাঙলার এই “বিপথগামিতা” লক্ষ করেছেন। উনিশ শতকের 
শেষদিকে মুসলিম-অধ্যুষিত পূর্ব বাঙলায় বাস করেছেন এমন এক ব্রিটিশ সাহেব, ড. 
জেমস ওয়াইজ, বাঙলার মুসলমানদের মধ্যে “বিকৃত হিন্দুঘেষা আচারাদির” প্রচলন 
দেখেছেন। উনিশ শতক ও তার পরবরতীকালের এল্লামিক মৌলবাদী, পুনরুজ্জীবনবাদী 
ও সংস্কারবাদীদের বিপুল পরিমাণ ছন্দূমূলক ও প্রচারমূলক রচনাদির মধ্যে বাঙলার এই 
“অধঃপতিত” ইসলামের সবচেয়ে সজীব চিত্রণ ও সর্বাপেক্ষা বিষোদগারী নিন্দাবাদ 
দেখা গেছে। বর্তমান শতকের প্রারস্তে আধুনিক মুসলিম সামাজিক ও বৌদ্ধিক উচ্চকোটির 
বিশিষ্ট সদস্য, সৈয়দ আমির আলি “পশ্চিম থেকে এসে যে-মুসলিমরা এখানে বসতি 
স্থাপন করেছিলেন এবং ভারতে সভ্যতা ও আলোকময়তার এতিহ্য সঙ্গে করে নিয়ে 
এসেছিলেন” এবং পর্ববঙ্গীয় মুসলমান যারা ছিলেন “প্রধানত ধর্মান্তরিত হিন্দু” এবং 
তখনও “অনেক হিন্দু রীতিনীতি মেনে চলতেন”-__এ দুই গোষ্ঠির বৈপরীত্য তুলে 
ধরেছিলেন। বাঙালি মুসলমানদের ধর্মপ্রাণতা সম্পর্কে সমকালীন পশ্চিম পাকিস্তানি 
রাজনীতিক ও সরকারি কর্মচারীরা অনেক সময় অবমাননাকর মন্তব্য করেছেন। ১৯৫২ 
সালে পূর্ববঙ্গের পাঞ্জাবি রাজ্যপাল, মালিক ফিরোজ খা নূন, তার প্রজাদের দেখেছেন 
“আধা-মুসলমান” বলে। বাঙালি ও পশ্চিম পাকিস্তানিদের মধ্যে “পারস্পরিক 
অসত্তোবের বড় কারণ” হিসাবে আ্যান্টনি ম্যাসকারেনহাস উল্লেখ করেছেন “পশ্চিম 
পাকিস্তানের মুসলমানদের দ্বারা পূর্ববঙ্গীয় মুসলমানদের ধর্মপ্রাণতা সম্পর্কে অবিশ্বাস্য 
অবন্ত্ার” কথা । বাংলাদেশ সঙ্কটের সময়ে পূর্বপাকিস্তানের এক জেলায় নিযুক্ত জনৈক 
সামরিক অফিসারের কথা ম্যাসকারেনহাসের মনে আছে। অফিসারটি ওখানকার “সরস, 
কালো মাটি” এক মুঠো হাতে নিয়ে বলে উঠেছিলেন, “আল্লাহ, এমন চমৎকার, মাটি 
নিয়ে আমরা কীই বা না করতে পারতাম”, তারপরই যোগ করেছিলেন, “কিন্তু আমার 
মনে হয় তা হলেও আমরাও এদের মতোই হয়ে যেতাম।” প্রেসিডেন্ট আয়ুব খাও 
অনুরূপ মত পোষণ করতেন বলে জানা যায়। 

বাঙালি ইসলামের বিপথগামিতা বা “বিচ্যুতির” প্রকৃতি উপলব্ধি সাধারণ ও পরিষ্কার 
ব্যাপার। কিন্তু এর অর্থবোধ, ব্যাখ্যা ও ধারণা-নির্মাণের কাজ ততটা স্বচ্ছ নয়। সারস্বত 
সমাজে যে দৃষ্টিভঙ্গি ও নীতির প্রাধান্য দেখা যায় সেখানে “শাস্ত্রীয়” ইসলামের মান ও 
ব্যবস্থাদির সঙ্গে অসঙ্গতিপূর্ণ সবকিছুকেই তথাকথিত “লৌকিক” বা “গণমুখী” ইসলামের 


১৪৬ 0 ইসলাম ও বাঙালি মুসলমান সমাজ 


ছায়াচ্ছন্ন ও অতল গহুরে নিক্ষেপ করা হয়, আর এমন ইসলামের বিকাশের জন্য সহজেই 
দায়ী করা হয় “অসম্পূর্ণ ধর্মাস্তরীকরণ” বা “হিন্দু ধর্মের প্রদূষক প্রভাবকে”। এই লক্ষণনির্ণয় 
ও ব্যাখ্যাদানের বিষয়ে পশ্চিমী ও দক্ষিণ এশীয় পণ্ডিতদের মধ্যে বেশ খানিকটা এঁকমত্য 
লক্ষ করা যায়। রিচার্ড ম্যাক্সওয়েল ইটন মুঘল বাঙলার ইসলামের এই দুই ভিন্ন ধারার 
কথা বলেছেন__-“বাঙালি গণধারা” এবং “উত্তর ভারতীয় আশরফ ধারা”। ফ্র্যান্সিস 
রবিনসন তাদের (বাঙালি মুসলমানদের) অভিহিত করেছেন “আধা-মুসলমান” বলে। 
পিটার হার্ডি স্থানীয় ধর্মাস্তরিতদের “আদমসুমারি মুসলিম" বলে অভিহিত করেছেন এবং 
আরও বলেছেন : 
ধর্মবিশ্বাসের বিশুদ্ধতা ও ধর্মানুসরণের দিক থেকে ইসলামের সামনে মধ্যযুগীয় ভারতে 
সত্যিকারের যে-বিবাদ তার পরিচয় পাওয়া যাবে ... প্রামা্লে__ ইসলামের নিয়মবিধি 
সম্বন্ধে নতুন মুসলমানদের অজ্ঞতার মধ্যে এবং ধর্মাস্তরিতদের প্রাত্যহিক জীবনে 
“হিন্দুধর্মের” নানা আচারের অনুপ্রবেশের মধ্যে! 
অনুরূপভাবে, মুহম্মদ মুজীবের উপলব্ধিতে মনে হয়েছে, সাধারণ মুসলিমদের কেবল 
“আংশিক ধর্মাস্তরণ”-ই ঘটেছিল। আজিজ আহমদের অভিমত : “ভারতীয় ইসলাম হল 
প্রাকৃত, কুসংস্কারাচ্ছন ও সমন্বয়বাদী বিশ্বাসের এক বিচিত্র সমাহার । ... পৃথিবী জুড়ে, অন্য 
ধর্মের মতোই ইসলামের ক্ষেত্রেও, জীবত্বারোপের শিকড় রয়েছে খানিক পরিমাণে 
লোক-বিশ্বাসের মধ্যে, কিন্তু ভারতবর্ষে হয়তো এ-বিবয়টির মধ্যে খানিক মাত্রায় হিন্দু 
ধর্মের প্রভাব দেখা যাবে।” তিনি এ-ঘটনাকে “ভারতের অদ্কুত শোভাবৈচিত্র্ে ভিন্নতর 
বর্ণসংযোগ” বলে নিন্দা করেছেন। 
অন্য ভারতীয় পণ্ডিতরা ইসলামের সমন্বয়বাদী এতিহ্যের প্রকৃতি সম্পর্কে অনুরূপ ভাব 
ও মত প্রকাশ করেছেন। ইমতিয়াজ আহমদ হলেন দক্ষিণ এশীয় ইসলামের নানা রূপ ও 
বৈষম্যের বড় সমর্থক। তিনি দক্ষিণ এশীয় ইসলামের মধ্যে একটা “স্বতন্ত্র” ধারা বা স্তরের 
পরিচয় পেয়েছেন, যার মধ্য দিয়ে ধর্মবিশ্বাসীদের ““বাস্তববোধ'-এর প্রকাশ ঘটেছে। তিনি 
আরও বলেছেন : 
.. ইসলাম-সম্পর্কিত আলোচনায় যদি কেউ এ-ধারা বা স্তরকে সম্পূর্ণত উপেক্ষা 
করতে চান, তবে তা খুবই ন্যায়সঙ্গত হবে, তবু মনে রাখতে হবে এর অনুগামীরা 
মুসলমান নামে পরিচিত এবং অন্যরাও তাদের মুসলমান বলেই গণ্য করেন। 
সুমিত সরকারের ভাষায় : 
এ-কথাটা স্বীকার করতে হবে যে এই পূর্ব-আধুনিক সংশ্লেষণের কিছু গুরুতর সীমাবদ্ধতা 
ছিল। সামাজিক বাধানিষেধ উভয় সম্প্রদায়ের মধ্যে যথেষ্ট প্রবল থাকায় এমন কি গ্রাম 
স্তরেও তারা পৃথক সত্তা বোধ রক্ষা করে চলত। সমন্বয়বাদী প্রবণতা খুব প্রায়শই 
যুক্তিহীন ভক্তিবাদ ও অভিন্ন কুসংস্কার পালনের রূপ নিত; উনিশ শতকী সংস্কার 
আন্দোলনের পক্ষে হিন্দু ও মুসলিম উভয় ক্ষেত্রেই__এসব রীতি-আচারকে তাদের 
নিজ নিজ ধর্মমতের আদি বিশুদ্ধতার দূষণ বলে গণ্য না করা সম্ভব ছিল না। 

আমাদের পক্ষে এটা বরং বেশি প্রাসঙ্গিক ও গুরুত্বপূর্ণ যে বাঙালি বংশোস্তব 
এতিহাসিকদের-_মুসলিম, কি অমুসলিম-_এ-প্রশ্নে অন্য দক্ষিণ এশীয় ও পশ্চিমী 
এঁতিহাসিকদের সঙ্গে অনেকাংশেই সম-মনোভাব পোষণ করতে দেখা যায়। মমতাজুর 
রহমান তরফদার, যিনি “সরল ও কৃচ্ছুতাভিত্তিক ইসলামকে” বাঙলার “জনজীবনের" 
বৈশিষ্ট্য বলে গণ্য করতে চান নি, সিদ্ধান্তে এসেছেন : 
. তৎকালীন সাহিত্যের সতর্ক পাঠ থেকে দেখা যাবে যে এক ধরনের লৌকিক 
ইসলাম প্রচলিত ছিল যার সঙ্গে ধর্মীয় অনুশাসনের বিশেষ কোনো সম্পর্কই ছিল না। 
একই অবস্থান খুব জোরের সঙ্গে ব্যক্ত করেছেন আজিজুর রহমান মল্লিক। বাঙলার 
ইসলাম সম্পর্কে তিনি লিখেছেন, “এর মধ্যে বিকৃত ও অধর্মীগ্ন আচারানুষ্ঠান সমধিক 
প্রাধান্য পেয়েছিল”, “অর্ধ-ধর্মীভ্তরিত মুসলমানদের” “অজ্ঞানতার” কথা বলেছেন এবং 
ইসলামের মধ্যে “অনৈস্নামিক আচারাদি প্রবেশের পথ” হিসাবে “অসম্পূর্ণ ধর্মীস্তরণকে” 
শনাক্ত করেছেন। মল্লিক লিখেছেন : “বাঙলার গ্রামীণ জেলাগুলিতে অসম্পূর্ণ 
ধর্মীস্তরীকরণের ফলে এমন মানুষরা নামেই ইসলামের অনুগামী ছিল ...1” অধিকস্ত, 
তিনি মুঘল সাম্রাজ্যের অবক্ষয় ও “রাজনৈতিক ক্ষমতা লোপের” বিষয়টি তুলে বলেছেন, 
তার মতে, “ইসলামের বিকৃতিসাধনে এটি নিঃসন্দেহে সাহায্য করেছে...।” একটি মজাদার 
মন্তব্যে মল্লিক “হিন্দুদের মধ্য থেকে আধা-ধর্মাস্তরিতদের” “মুসলমান” বলে গণ্য করায় 
তার অনীহার কথা প্রকাশ করে ফেলেছেন : 
এভাবে বহু বছর ধরে অনেক পরিমাণে সংখ্যাগুরু অমুসলমানদের সঙ্গে মিশে, ইসলামের 
মূল বাসভূমি থেকে বিচ্ছিন্ন হয়ে এবং হিন্দুধর্ম থেকে আধা-ধর্মাস্তরিতদের সঙ্গে বাস 
করে, মুসলমানরা মূল ধর্মবিশ্বাস থেকে অনেকটাই বিচ্যুত হয়েছিল; তাদের উপর 
একটা ‘ভারতীয় প্রভাব’ পড়েছিল। 
রফিউদ্দিন আহমদ শুধু “এক্লামিক গোড়ামি” এবং “লৌকিক আচার-বিশ্বাসের” মধ্যে 
গতানুগতিক পন্থায় ব্যবধান নির্দেশ করেই ক্ষান্ত হন নি। মনে হয় তিনি সমগ্র প্রশ্নটিকে 
একটা মাতব্বরি ও পৃষ্ঠপোষকতার ভঙ্গি থেকে দেখতে চান যখন তিনি লেখেন : 
উনিশ শতকের শেষভাগ অবধি আপন ধর্মের গুণবত্তা সম্পর্কে সাধারণ মানুষের প্রায় 
কোনো ধারণাই ছিল না; এ-গুণবত্তা সম্বন্ধে অবহিত হওয়ার কোনো উপায়ও তাদের 
ছিল না। 
সমন্বয়বাদী বিশ্বাস ও ধ্যানধারণা বোঝাতে তিনি “অধ্মীয়” শব্দটি ব্যবহার করেছেন 
এবং পয়গম্বর মোহম্মদকে জনৈক বাঙালি মেলক-লেখক যে হিন্দু দেবদেবীর পাশে স্থান 
আহমদ সমন্বয়বাদী এতিহ্যের এমন অস্টাদের মেলক ভাবনা ও ভূমিকাকেই শুধু উপেক্ষা 
করেন নি, অনেক বিখ্যাত উত্তর ভারতীয় সৃফীদের অনুরূপ প্রয়াস সম্পর্কও তিনি অজ্ঞানতা 
দেখিয়েছেন__যে-সৃফীরা নিজেদের কাজের সমর্থনে কোরানের এই উক্তির উল্লেখ করেছেন 


১৪৮ 0 ইসলাম ও বাঙালি মুসলমান সমাজ 


যে আল্লাহ্‌ সকল জাতির কাছেই তার পয়গম্বরদের পাঠিরেছিলেন। এর্নাসিক সমন্বরবাদী 
এতিহ্যের উপর রচিত আমার গ্রন্থে আমি মুসলিম সাংস্কৃতিক মেলকদের সাহিত্যিক 
প্রয়াসের পশ্চাতে ধর্মীয় ভাবনা ও উদ্দেশ্য স্পষ্টভাবে তুলে ধরার জন্য অনেকথানি স্থান 
ও কাল ব্যয় করেছি। সৈয়দ সুলতান রচিত নবী-বংশ গ্রন্থের বক্তব্য বিশদভাবে পরীক্ষা 
করার পর আমার কাছে এটা পরিষ্কার হয়ে ওঠে যে এম্নামিক পয়গন্বরের সাধনার চড়ান্ততা 
ঘোষণার অস্তিম উদ্দেশ্য নিয়েই তিনি হিন্দু পৌরাণিক কাহিনীর সুনিপুণ ও সৃজনাত্মক 
পরিমার্জন-পরিবর্তন করেছেন। পয়গম্বর মোহম্মদের পূর্বতন অন্য নবীদের উপর ঈশ্বরের 
বাণী বর্ষিত হয়েছিল এ-তথ্য কোরান থেকে গ্রহণ করে তিনি নানা যুগে নানা “অবতারের” 
আবির্ভাবের ব্যর্থতা তুলে ধরতে এবং পয়গম্বর মোহম্মদের অন্তিম সাধনার জমি প্রস্তুত 
করতে। এটা শুধুই ভাগ্যের পরিহাস নয় যে রফিউদ্দিন আহমদ একই সৈয়দ আহমদের 
নামোল্লেখ করে তার ধর্মবিশ্বাস নিয়ে প্রশ্ন তুলেছেন এ-কারণে যে তার নবী বংশ গ্রন্থে 
“পয়গম্বর মুহম্মদের নাম রাখা হয়েছে” হিন্দু অবতারদের পাশাপাশি “পরগন্বরদের একটি 
তালিকায় অন্যতম নাম হিসাবে”। তিনি শেষে বলেছেন : “নিশ্চয় এটা খুব এল্লামিক কাজ 
হয়নি।” আমি এমন কথা বলতে পারি না যে আহমদ মুসলিম বাঙলার ইতিহাসের এই 
গুরুত্বপূর্ণ ক্ষেত্র সম্পর্কে আমার গবেষণা বিষয়ে অবহিত নন। কিন্তু আমি বুঝতে পারি 
না কী কারণে পূর্ব-ওপনিবেশিক মুসলিম বাঙলা সংক্রান্ত তার এই প্রথম বড় 
আলোচনায়__এমন কী তীর প্রন্থপঞ্জীতেও-_আমার গনেষণা-কর্ম তার কাছে 
উল্লেখযোগ্য বলে মনে হয় নি। আমি যে-যুক্তিরাজি খাড়া করত চাইছি তার প্রেক্ষিতে 
যে-বিষয়টি বেশি গুরুত্বপূর্ণ তা হল এই যে বাঙলায় সংস্কার পূর্ব ইসলামের বিষয়ে 
রফিউদ্দিনের অভিমত অনেকাংশেই “ইসলামের আগমনের পূর্বেকার” “গণমুখী” বা 
“লৌকিক” বিশ্বাসের গতানুগতিক ধারণার কাছাকাছি। 

দেখা যায় বঙ্গীয় ইসলামের এই “বিপথগামী” প্রকৃতি বোঝাতে মোটামুটিভাবে দু-ধরনের 
যুক্তি হাজির করা হয়। “অসম্পূর্ণ ধর্মাস্তরণ” বা “আধা-ধর্মাস্তরণ”-এর তত্ত্বের প্রকৃতি 
“লৌকিক ইসলাম”-এর তত্ত্বের বেশ খানিকটা অনুরূপ-_দুটিতেই দেশীয় ধর্মা্তরিতদের 
সাংস্কৃতিক কৃতির মান ও সীমাবদ্ধতার প্রতি অঙ্গুলি নির্দেশ করা হয়। পক্ষান্তরে, “অবক্ষয়ের” 
তত্ত্বে খুবই ভিন্ন এক ধরনের যুক্তি দেখা যায়। কিন্তু যুক্তিশাস্ত্র বা ইতিহাসের নিরিখে এ-দুটি 
ব্যাখ্যার কোনোটিই ধোপে টেকে না। 

প্রথমত, অসম্পূর্ণ ধর্মাস্তরণ ও নিজীবণের যুক্তি পরস্পরবিরোধী। যে-পরিস্থিতি আগে 
থেকেই অপর্যাপ্ত বা “অসম্পূর্ণ” বলে বিবেচিত, তা থেকে নিজীবিণ দেখা দেওয়া যুক্তিসঙ্গত 
নয়। তাছাড়া, “আধা-ধর্মাস্তরিত”, “আদমসুমারি মুসলমান” বা “নামেই মুসলমান” 
ইত্যাদি অভিধার ব্যবহার ঘটলে সারস্বত কর্মে মূল্য-বিচারের স্থান সম্বন্ধে গুরুতর প্রশ্ন 
দেখা দেয়। কোনো মুসলমানকে ঠিক মুসলমানের চেয়ে ছোট করে দেখা এক 
মূল্য-বিচার__এটা যে-মানুষ নিজেকে মুসলমান বলে পরিচয় দেয় এবং সে-ধর্মকে 


বাঙালি মুসলমানের পরিচয় অন্বেষণ 7] ১৪৯ 


আপন বলে মনে করে তার দৃষ্টিকোণ থেকে মুসলমান হওয়া বলতে কী বোঝায় তার 
বিশ্লেষণ নয়। কোনো বিশ্বাসীর ধর্মপ্রাণতার প্রকৃতি ও গভীরতা নিয়ে এমন মত প্রকাশ 
সারস্বত বস্তুনিষ্ঠার পরিবর্তে ধর্মীয় অবস্থানের বেশি কাছাকাছি। ধর্মীয় জীবন একটা জটিল 
সমগ্র-_অসংখ্য ও বিচিত্র দ্রব্যে পূর্ণ একটা ঝোলার মতো; সেসব দ্রব্য নেওয়া হয়েছে 
তাদের জটিল ও বৈবম্যময় উৎস অর্থাৎ জীবন থেকেই। এবং অনেকটা “জীবনের 
বুনটের” ধীচেই তার তলায় রয়েছে এক্য, সামঞ্জস্য এবং উদ্দেশ্য যা পরিণামে ধর্মবিশ্বাসী 
মানুষদের মনেই অর্থপূর্ণ হয়ে উঠতে পারে । শেষ কথা, বাঙলায় ইসলামের “অবক্ষয়ের” 
তত্ত্বের বিষয়ে সবচেয়ে গুরুতর আপত্তি হল এই যে এ-তত্ব স্পষ্টতই অনৈতিহাসিক। 
ইতিহাসে এমন কোনো প্রমাণ নেই যা থেকে মনে হতে পারে যে বাঙলায় সাধারণ 
মুসলমানরা যে-ইসলামের অনুসরণ করতেন মুঘল সাম্রাজ্যের অবনতির বছরগুলিতে তা 
সে-দেশের অতীত দিনের ইসলাম থেকে ভিন্ন ছিল। এমন প্রমাণও নেই যে তথাকথিত 
“বিকৃত”, “অবক্ষয়িত” এবং “হিন্দুঘেষা” ইসলাম-_উনিশ শতক থেকে শুরু করে 
এস্নামিক পুনরুজ্জীবনবাদী ও সংস্কারবাদীরা যার বিরুদ্ধে নেমেছিলেন-__-অতীতে কোনো 
সময়কার বাঙলার কোনো স্বর্ণযুগ বা ধ্রুপদী যুগ থেকে কোনো বিরাট প্রভেদ সূচিত করত। 
বরং, মুখ্যত ষোড়শ শতক থেকে শুরু করে, প্রাচীনতম বঙ্গীয় মুসলিম সাহিত্য থেকে 
স্পষ্টতম প্রমাণ মেলে যে বাঙলায় বহুসংখ্যক ধর্মবিশ্বাসী ছিলেন যাঁরা মাতৃভাষা বাংলায় 
সহজলভ্য স্থানীয় লৌকিক অ-মুসলিম এঁতিহ্যের মধ্যে তখনও ডুবে রয়েছেন। তারা 
ভাষার অস্তরায়ের ফলে এস্নামিক এতিহ্যের আরবি-ফার্সি উৎস থেকে বিচ্ছিন্ন ছিলেন, 
এবং মাতৃভাষা বাংলায় এমন এতিহ্য তাদের কাছে না থাকার ফলেই এটা ঘটেছিল। প্রাচীন 
মুসলিম বাংলা সাহিত্যের রচয়িতারা নিজেরাই এস্নামিক এঁতিহ্যকে এক সমন্বয়বাদী ছাচে 
ফেলে তার নবরূপ দানের দায়িত্ব নিয়েছিলেন। 

সমন্বয়বাদ ও ইসলামীকরণের পারস্পরিক সম্পর্কের ব্যাপকতর প্রসঙ্গের প্রেক্ষিতে 
“এস্নামিক” সমন্বয়বাদী এঁতিহ্য নির্মাণের প্রশ্নটি হল আমার গবেষণার অন্য একটি গুরুত্বপূর্ণ 
অঙ্গ, যার মর্ম এখনও পর্যাপ্তরূপে অনুধাবিত হয় নি। সমন্বয়বাদী এতিহ্যের অর্থ সঠিকভাবে 
নির্ণয় ও স্পন্টীকরণ ব্যতীত সমন্বয়বাদ ও এক্নামিকীকরণের পারস্পরিক সমন্বয়বাদী সম্পর্কের 
প্রশ্নটি বিচার করা সম্ভব নয়। আমার গবেষণায় সমন্বয়বাদী এঁতিহ্য যেভাবে উপস্থাপিত 
হয়েছে সেটাই আসল প্রতিপাদ্য বিষয়। আমরা পূর্বে লক্ষ করেছি যে বিশুদ্ধতাবাদীর 
দৃষ্টিতে ইসলামের সমন্বয়বাদী পরিবর্তন সাধারণত অপছন্দ করা হয়, কারণ মনে করা হয় 
এটা এন্নামিকীকরণ প্রক্রিয়ার প্রতিকূল। সমন্বয়বাদী বিশ্বাস ও আচারাদি সম্পর্কে একটা 
ঢালাও ও ব্যাপক ধারণার মধ্যেই সাধারণত এই প্রতিকূল মনোভাবের শিকড় 
প্রোথিত--এমন বিশ্বাস ও আচারাদিকে দেখা হয় বিশেষ দেশের ধর্মান্তরণ পর্বের পূর্বেকার 
সাংস্কৃতিক উপস্তরের শুধু কিছু “অন্যশেষ”, “তণ্রাবশেষ” বা “ বেঁচে-থাকা অংশ” হিসাবে। 
আমার গবেষণায় উপস্থাপিত সমন্বয়বাদী পরিবর্তন ও এরতিহ্য কিন্তু এদেশে ইসলামের 


১৫০ 0 ইসলাম ও বাঙালি মুসলমান সমাজ 


আগমনের আগে থেকে প্রচলিত “যুক্তিহীন”, “সবপ্রাণবাদী” এবং “কুসংস্কারমূলক” 
লৌকিক বিশ্বাস ও আচারাদির পাঁচ-মিশেলি নয়। এস্নামিক সমন্বয়বাদী এতিহ্যের অন্তর্নিহিত 
অভিযোজন প্রক্রিয়া আমার গবেষণায় বাঙালি মুসলমান সাংস্কৃতিক মেলকদের “সচেতন” 
প্রয়াস হিসাবেই দেখা দিয়েছে৷ এই সিদ্ধান্তে সাংস্কৃতিক উপস্তর ও তার অবশেষ সংক্রান্ত 
বদ্ধমূল মতের সমর্থন মেলে না। ইমতিয়াজ আহমদের ভাবায় : 

. উশ্নামিকীকরণ প্রক্রিয়া বলতে বোঝা হয় যেসব সমন্বয়বাদী উপাদান ধর্মাস্তরণের 

পরিহার। 

রিচার্ড ইটন “রায়ের মেলকরা” খুবই সচেতনভাবে এবং ইচ্ছাকৃতভাবে “তাদের 

সমন্বয়ের পাচন” তৈরি করায় নিজেদের নিয়োজিত করেছিলেন এ-বিষয়ে সংশয় প্রকাশ 
করেছেন এবং বলেছেন : 

সম্ভবত রায়ের উল্লেখিত অধিকাংশ গ্রস্থাদিতে ততটা সচেতন নির্বাচনের প্রতিফলন ঘটে 

নি... যতটা ঘটেছে একটা খাঁটি বাঙালি মূল্যবোধ ও ধ্যানধারণার উপস্তরের বিদ্যমানতার। 

স্বভাবতই সব বাঙালি, অন্য কোনো জনগোষ্ঠির লোকের মতোই, তাদের সুদীর্ঘ 

এতিহাসিক অতীত থেকে অনেক কিছুই ধারণ করে রেখেছিলেন। মধ্যযুগীয় বাঙলার 
সাংস্কৃতিক জগতের সঙ্গে যীর সামান্যতম পরিচয় আছে তেমন ব্যক্তিমাত্রই জানেন এ 
জনগোষ্ঠির লোকেরা যেসব বিশ্বাস, কুসংস্কার ও আচারাদি পোষণ করতেন তাদের প্রভাব 
কতটা ব্যাপক ছিল। মধ্যযুগীয় বাঙলার প্রচলিত বিশ্বাস ও আচারাদির সাধারণ ক্ষেত্র নিয়ে 
আলোচনা করা আমার উদ্দেশ্য ছিল না। এসব ঘটনাদির অস্তিত্ব অস্বীকার করা বা তাদের 
অন্বেষণ এর কোনোটাই আমার গবেষণার লক্ষ্য ছিল না। আমার নির্দিষ্ট লক্ষ্য ছিল 
মেলকদের সাহিত্যিক প্রয়াসের মধ্যে এমন দেশজ উপাদানের উপস্থিতি ব্যাখ্যা করা যা 
অগণিত বাঙালি মুসলমানের এক্সামিক সচেতনতা পরিপোবণে তাদের উদ্বেগ প্রকাশ করে 
ও মাতৃভাষা বাঙলার মাধ্যমে পুননির্মিত এন্নামিক এতিহ্যের প্রতি সাধারণ মুসলমানের 
আনুগত্য অর্জনের সহায়ক হয়। এ-পুননির্মাণে তারা পরিচিত লৌকিক সমন্বয়বাদী রূপ ও 
প্রতীকগুচ্ছের সাহায্য নিয়েছেন। আমার দৃষ্টি কেন্দ্রীভূত ছিল বাঙালি মুসলমানের জন্য 
অমুসলিম এতিহ্যের সমান্তরাল একটি ““এস্নামিক” এতিহ্যের “পরিকল্পিত” নির্মাণ ও সৃজন। 
আবার আমার গবেষণার আওতা থেকে “অমুসলিম” সমন্বয়বাদী আচারাদিকে বাইরে রাখার 
কারণও এটাই, যদিও তাদের মধ্যে-_যেমন বাউলের মধ্যে-_মুসলমানরা বড় মাত্রায় 
অংশগ্রহণ করেছে। হয়তো “আমার মেলকদের” উদ্দেশ্যের মতোই আমার অনুসন্ধানের 
ক্ষেত্রটিও ছিল সীমিত ও নির্দিষ্ট। আমার আলোচিত সমন্বয়বাদী এতিহ্যটি বাঙালি মুসলমান 
সাহিত্যিকদের-_ধর্মীয় ও ইহবাদী উভয় গোষ্ঠির__এক অংশের হৃদয় ও মনের সুচিন্তিত 
উদ্দেশ্যপূর্ণ সলনে গড়ে উঠেছিল। সাহিত্যের যে বিপুল ভাণ্ডার তারা রেখে গেছেন তার 
মধ্যেই আমরা তাদের প্রয়াস ও কৃতির প্রকৃতি ও সুফল দেখতে পাই। 


বাঙালি মুসলমানের পরিচয় অন্বেষণ 0১৫১ 


এই নির্দিষ্ট প্রেক্ষিতেই সমন্বরবাদী এতিহ্য এবং বাঙলায় এন্লামিকীকরণ প্রক্রিয়ার 
যোগসৃত্রটি আমরা দেখতে পারি, তার মূল্য উপলব্ধি করতে পারি। বাঙলার অমুসলিম 
সাংস্কৃতিক এতিহ্যের মধ্যে ধর্মাস্তরিতরা পরেও ডুবে থাকতেন বলেই মুসলিম বিদ্বৎসমাজ 
এমন একটি এতিহ্য নির্মাণে বাধ্য হয়েছিলেন যা বাঙালি মুসলমানরা আপন বলে গ্রহণ 
ও দাবি করতে পারতেন। সৈয়দ সুলতান এই বলে দুঃখ করেছেন যে “ঘরে ঘরে” বাঙালি 
মুসলমানরা যাতৃভাবা বাংলায় তুলনীয় মুসলিম বিকল্পের অভাব হেতু হিন্দু মহাকাব্য 
মহাভারত ও রামায়ণের শরণ নিতেন। এ-কারণেই তিনি মুসলমানদের মনোযোগ হিন্দু 
মহাকাব্য, পুরাণ ও মঙ্গলকাব্য থেকে সরিয়ে নেবার উদ্দেশ্যে তার মহাগ্রন্থ নবীবংশ রচনায় 
তৎপর হয়েছিলেন। মুহম্মদের সাধনাকে সমর্থন করতে গিয়ে কৃষ্ণ-কাহিনীর সূম্ষ্ম ও 
উদ্দেশ্যপূর্ণ অদলবদল ও তার আদলে কিছু নতুন কাহিনী রচনার মধ্যে বাঙালি মুসলমানের 
জন্য এক লৌকিক ও অর্থপূর্ণ এতিহ্য নির্মাণে মেলকদের “আত্মসচেতন ও পরিকল্পিত” 
ভূমিকার স্পষ্ট ও অকাট্য প্রমাণ পাওয়া যায়। যথার্থ এতিহাসিক প্রেক্ষিতে দেখলে বাঙলায় 
ইসলামের সমন্বয়বাদী পুনশ্চিত্রণ এদেশে এস্নামিকীকরণের অগ্রগতির এক আবশ্যিক স্তর 
রূপে পরিস্ফুট হয়। এ-এতিহ্য কয়েক শতক ধরে সাধারণ বাঙালি মুসলমানের, ও অন্য 
বাঙালি মুসলমান যাঁরা মেলকদের বিশ্ববীক্ষা ও মূল্যবোধের সামিল ছিলেন তাদেরও, 
ধর্মীয়-সাংস্কৃতিক উপলব্ধিতে প্রভাবিত করেছে। উনিশ শতকেই প্রথম এই সমন্বয়বাদী 
এঁতিহ্য এবং এস্লামিক পুনরুজ্জীবন ও শোধন আন্দোলনের মধ্যে প্রতিকূলতা দেখা 
দেয়। উক্ত আন্দোলন দ্বারা সমন্বয়বাদী এঁতিহ্য ও মূল্যবোধ নিন্দিত হয় এবং অনৈশ্নামিক 
ভাবনা দমনের আহ্বান আসে। আজ এ-কথাটা সুবিদিত যে পুনরুজ্জীবন আন্দোলনের 
আক্রমণ ও তার প্রভাব সমন্বয়বাদী মূল্যবোধকে বাঙালি মুসলমানের জীবন থেকে 
সম্পূর্ণভাবে নিগ্কাশিত বা স্থানচ্যুত করতে অনেক দিন পর্যন্ত পারে নি, হয় তো 
কোনদিনই পারে নি। সে যাই হোক, পুনরুজ্জীবন আন্দোলনের প্রতিকূলতার পূর্ব পর্যস্ত 
সমন্বয়বাদী এতিহ্য একটা বড় এঁতিহাসিক প্রয়োজন মিটিয়েছে বাঙলায় ইসলামের 
প্রসারের কাজে। তাই এ-এঁতিহ্য ইসলামীকরণের বিপরীত প্রক্রিয়া না হয়ে বাঙলায় 
তার এঁতিহাসিক বিকাশে এক আবশ্যিক পর্যায় রূপে দেখা দিয়েছিল। সমন্বয়বাদ দেশে 
এল্মামিকীকরণ প্রক্রিয়ার এক অবিচ্ছেদ্য অংশ হয়ে থাকল পরবরতীকালের 
পুনরুজ্জীবনবাদী, সংস্কারবাদী ও মৌলবাদী অবদানের মতোই। 

দক্ষিণ এশিয়ায় মুসলিম আঞ্চলিক ভাষার সাহিত্যে একটা “এস্নামিক লক্ষ্যের” সচেতন 
পরিপোষণ অনুরূপ স্বীকৃতি পেয়েছে সুসান বেইলির (45017 881$)-র তামিল এলাকা 
সংক্রান্ত গবেষণায়। তামিল সমুদ্রোপকৃূলবাসী মানুষদের ব্যাপক সমন্বয়বাদী ধর্মীয় ও 
সাংস্কৃতিক বৈশিষ্ট্য সত্বেও তিনি সঠিকভাবেই আমাদের মনে করিয়ে দিয়েছেন যে “এরা 
হিন্দু নয়, ধর্মস্তরিত মানুষ”। তিনি আমাদের অবগতির জন্য উল্লেখ করেছেন যে “মুসলিম 
ও খৃস্টীয় উপাসনা গৃহ, তা যতই মহামিলনের প্রতীক হোক না কেন”, সেখানে ভক্তরা 
“একটা পৃথক ধর্মীয় পরিচয় অক্ষুণ্ন রেখেছে, এক যৌথ ও অভিন্ন ধর্মীয় সংস্কৃতি দ্বারা 


১৫২ 0 ইসলাম ও বাঙালি মুসলমান সমাজ 


প্রবলভাবে আচ্ছন্ন হওয়া সত্ত্বেও” । তিনি তাদের “উপকথার” উল্লেখ করেছেন যেখানে 
“হিন্দু শত্রুদের বিরুদ্ধে মুসলিম ও খুস্টানদের বিজয় বর্ণনা করতে গিয়ে হিন্দু শব্দাবলী 
ও ভাষার ব্যবহার করা হয়েছে”। তিনি উপসংহার টেনেছেন এই বলে বে “বিষয়টি 
একদিকে যেমন ভিন্ন ধর্মীয় এতিহ্যের প্রতিকূলতার সূচক তেমনি অন্যদিকে সাধারণ কিছু 
মূল্যবোধ ও মতের প্রতি নিষ্ঠারও পরিচায়ক”। এই অভিযোজন প্রক্রিয়া সাংস্কৃতিক উপস্তরের 
অবশেষ মাত্র হওয়ার পরিবর্তে পরিকল্পিত ও “সচেতনভাবে” ঘটানো সম্ভব ছিল এবং 
তা-ই ঘটেছিল। 

একদিকে বাঙলার “এস্নামিক সমন্বয়বাদী এতিহ্যের” ধারণার অন্তর্নিহিত মর্ম সম্পর্কে 
পর্যাপ্ত বোধগম্যতা ও স্বীকৃতির অভাব রয়েছে; অন্যদিকে আছে বাঙালি মুসলমানের 
পরিচয়__যার ফলে বাংলাদেশের আবির্ভাব__সম্পর্কিত ইতিহাস রচনার উপাদানরূপে 
এক ব্যবহারের গুরুত্ব উপলব্ধিতে ব্যর্থতা। মুসলিম বাঙলার ইতিহাস রচনার সমকালীন 
উদ্যোগে এসব প্রশ্নের আলোচনা স্পষ্টতই অতীন্সিত। 


পাচ 
এশ্লামিক পুনরুজ্জীবন ও সংস্কার : সমষ্টিগত ধর্মীয়-সাংস্কৃতিক সচেতনতার লক্ষ্যে 


বাঙালি মুসলমানের পরিচয় বিকাশের পরবর্তী পর্বের বিষয় বাঙালি মুসলমানদের মধ্যে 
এক সমষ্টিগত সচেতনতার বৃদ্ধি । একে দুটি মুখ্য পর্যায়ে দেখা যেতে পারে-_প্রথম পর্যায়ে 
এক “ধর্মীয়-সাংস্কৃতিক সম্প্রদায়ের” উদ্ভব ঘটেছে, দ্বিতীয়টিতে ঘটেছে এক “রাজনৈতিক 
সম্প্রদায়ের” উত্তব। এই দুটি পর্যায়ের কোনোটিই উপরে আলোচিত প্রারস্তিক পর্বের মতো 
উপেক্ষিত হয় নি। দুই পর্যায়ের মধ্যে প্রথমটি, অর্থাৎ এক সমষ্টিগত মুসলিম ধর্মীয়-সাংস্কৃতিক 
পরিচয়ের উদ্ভব ও বৃদ্ধি, অত্যন্ত সীমিত-সংখ্যক পুস্তক-পুস্তিকার ভিতর ভাসাভাসা-ভাবে 
আলোচিত হয়েছে। অন্যদিকে শেষ পর্যায়, অর্থাৎ বাঙালি মুসলমানদের “রাজনৈতিক 
সম্প্রদায়” হিসাবে আবির্ভাবের পর্যায়, বহুসংখ্যক গবেষণার বিষয় হয়েছে, যা সাম্প্রতিক 
বছরগুলিতে এসেছে রাজনৈতিক দিক দিয়ে দ্বিখণ্ডিত বাঙলার দুদিক থেকেই । বিষয়টির 
বিশালতা ও আমার নিবন্ধের সীমিত পরিধির কথা মনে রেখে আমি প্রথম পর্যায় নিয়েই 
একটু গভীরভাবে আলোচনা করতে চাই। অংশত এই কারণে যে প্রথম পর্যায়টি অপেক্ষাকৃত 
প্রতিবন্ধকতার সম্মুখীন হয়েছিল, আর আমার যা বিশেষ আগ্রহের বিষয় ছিল, সেই 
প্রারস্তিক প্রস্তুতি-পর্বের সঙ্গে ধমীয়ি-সাংস্কৃতিক প্রশ্ন বেশি প্রত্যক্ষভাবে এবং গভীরভাবে 
জড়িত-_-অংশত এই কারণেও । আর বাঙালি মুসলমানের রাজনৈতিক সম্প্রদায় হিসাবে 
আবির্ভাব, যার ফলে ১৯৪৭ সালে দেশভাগ হল, তা নিয়ে এতিহাসিক পুস্তক-প্রবন্গের 
বহুমানুষের-হাটা পথ এড়িয়ে বাঙালি মুসলমানের রাজনৈতিক অভিযাব্রার কিছু স্বল্প 
পরিচিত পথের উপর আলোকপাত করতে চাই! 

উনিশ শতকে সমন্বয়বাদী এতিহ্য নবজাশ্রত শুদ্ধিবাদী ও মৌলবাদী শক্তিগুলির দিক 
থেকে বিরাট প্রতিবন্ধকতার সম্মুখীন হয়__বাঙলার ভিতরে এবং বাইরেও । এসব 
আন্দোলনের সূত্রপাত খুঁজতে হলে তৎকালীন বাঙলার পরিবর্তনশীল সামাজিক, অর্থনৈতিক 
ও রাজনৈতিক পরিস্থিতির দিকে তাকাতে হবে, তেমনি তাকাতে হবে এতদঞ্চলের সীমানা 
ছাড়িয়ে বৃহত্তর মুসলিম জগতের দিকে। মুইনুদ্দিন আহমদ খাঁ এবং রফিউদ্দিন আহমদ 
উভয়েই বাঙলার ইতিহাসের দুটি ভিন্ন পর্যায়ের মুসলিম পুনরুজ্জীবনবাদী আন্দোলনের 
গবেষণায় গুরুত্বপূর্ণ অবদান রেখেছেন। প্রথম জন আলোচনা করেছেন উনিশ শতকের 
প্রথম ভাগ নিয়ে, আর দ্বিতীয় জন করেছেন উনিশ শতকের শেষ ভাগ ও বিশ শতকের 
প্রারম্ভিক অংশ নিয়ে। বাঙালি মুসলমানের পরিচয় নির্মাণের ইতিহাসের দিক থেকে উনিশ 
শতকী এরন্নামিক পুনরুজ্জীবন আন্দোলনসমূহের গুরুত্ব অসীম; বস্তুত বিষয়টি নিয়ে যারা 
লিখেছেন তারা সকলেই এর গুরুত্ব স্বীকার করেছেন। 
এসব গবেষণা কয়েকটি মৌল অনুসন্ধানের শক্ত ভিত্তিকে কেন্দ্র করে সম্পাদিত হলেও 
নিবিড় পরীক্ষায় গবেষকদের যুক্তির পরিচ্ছন্নতা ও সামঞ্জস্যতা নিয়ে কিছু গুরুতর সমস্যা 
দেখা দেয়। তাদের অন্যতম সারস্বত উদ্দেশ্য__বাঙলায় সংস্কার ও পুনরুজ্জীবন আন্দোলনের 
স্বল্প মেয়াদী ও দীর্ঘ মেয়াদী অভিঘাত নিরূপণ, বিশেষ করে এই অঞ্চলে মুসলিম পরিচয়ের 
বিকাশে তার তাৎপর্য-_এর ব্যাখ্যা করতে গিয়েই তারা সমস্যাটি আরও স্পষ্ট করে 
তুলেছেন। বর্তমানকালের পণ্ডিত সমাজে যে বিষয়টি সম্ভবত সর্বাধিক সারস্বত আগ্রহের 
উদ্রেক করে তা হল বিভিন্ন সংস্কার ও পৃনরুজ্জীবন আন্দোলনে ইসলামের প্রাধান্য 
নির্ণয়__এসব আন্দোলনকে আমাদের লেখকরা সুবিধার জন্য ধমীয়/আধ্যাত্মিক, সামাজিক, 
অর্থনৈতিক ও রাজনৈতিক এইভাবে বিভক্ত ও শ্রেণীভুক্ত করেছেন। অধিকাংশ গবেষণাতেই 
এসব আন্দোলনের ধর্মীয় গুরুত্ব কোন না কোনভাবে স্বীকার করা হয়, যদিও তার কোন 
পর্যাপ্ত ‘ব্যাখ্যা’ বা ‘বিশ্লেষণ’ এই রচনাসমূহে বিশেষ পাওয়া যায় না। যেসব অভিমত 
প্রকাশ করা হয়েছে তা সাধারণভাবে, এবং হতাশাজনকভাবে, অত্যন্ত সংক্ষিপ্ত এবং মামুলি 
ধীচের। এসব সংক্ষিপ্ত মূল্যায়নের খানিকটা রূপরেখা দিলে সুবিধা হতে পারে। তথাকথিত 
ওয়াহাবি বা তরিকাহ-ই-মুহম্মদিয়াহ আন্দোলন সম্পর্কে জগদীশনারায়ণ সরকার বলেছেন 
: “একটা ধৰ্মীয় শক্তি হিসাবে এ-আন্দোলন ভারতীয় মুসলিম সমাজের ভিত পর্যন্ত 
কাপিয়ে দিয়েছিল।” ফরাইজিদের সম্পর্কে তার মস্তব্য : 
তার জীবন-ব্যাপী সাধনা দ্বারা শরিয়ত আল্লাহ্‌ বাঙলায় ইসলাম ধর্মকে তার হতবিহূল 
অবস্থা থেকে পুনরুজ্জীবিত করেন। ... এই হাজী দেখতে পান ইসলাম রয়েছে 
বিশ্বাসবারির অভাবে এক মুমূর্ষু অবস্থায় ... কিন্তু তিনি বিশ্বাসের তরুটিতে নতুন করে 
প্রাণ সঞ্চার করেন ...। এখানেই ছিল তার অবদান ... প্রায় অর্ধশতক ধরে বাঙলায় ধর্মীয় 
জীবনে কিছু স্থায়ী পরিবর্তন সাধনের পর এর গুরুত্ব হ্রাস পেতে থাকে। 

. এটা অবশ্যই স্বীকার করতে হবে যে উনিশ শতকের প্রথমার্ধের ইসলাম ধর্মের 
পুনরুত্জীবন ও সংস্কার আন্দোলনগুলি ... বাঙলায় মুসলমানদের মধ্যে এক নতুন 
প্রাণের সঞ্চার করে। অনেক ক্ষেত্রেই এটা ছিল ব্রিটিশ শাসকগণ কর্তৃক মুসলিম 
জনসাধারণের অর্থনৈতিক শোষণের বিরুদ্ধে প্রতিবাদ। এভাবে ধর্মীয় সংস্কার একটি 
বহুমুখী কর্মকাণ্ড হয়ে দীডাল-_-সামাজিক, অর্থনৈতিক, রাজনৈতিক এবং সাম্প্রদায়িক। 
এ তিনটির মধ্যে প্রভেদ নির্দেশ করেছিলেন। তিনি বলেন : “€পুনরুজ্জীবনবাদী নেতাদের) 
অনুগামীদের অধিকাংশ এসেছিলেন সমাজের নিন্গতর বর্গ থেকে ।” সমাজের তৎকালীন 
ব্যবস্থায় অসস্তোষের ফলে এবং দুর্দশা মোচনের কোনো পথ না পেয়ে, ধর্মের নামে যেসব 
সামাজিক ও রাজনৈতিক মতবাদ প্রচারিত হচ্ছিল তারা সহজেই তা গ্রহণ করে নেয়। 
এ-বিষয়ে প্রধান দুই লেখক মুইনুদ্দিন আহমদ খা ও রফিউদ্দিন আহ্মদ-এর মধ্যে 
পুনরুঞ্জীবন আন্দোলনের ধর্মীয় তাৎপর্য উপলব্ধিতে মৌল প্রভেদ দেখা যায়। খাঁ এগুলিকে 
ধর্মীয় আন্দোলন বলে গণ্য করেছেন এবং এদের সাফল্য বিচার করেছেন “আধ্যাত্মিক” 
ও “রাজনৈতিক” উভয় দিক থেকে । তীর রচনা থেকে উদ্ধৃতি দিচ্ছি : 
হৃদ গৌরব পুনরুদ্ধারে এক পরম প্রয়াস, এবং এপ্রয়াস হয়েছিল ইসলামের আদি 
শিক্ষানুযায়ী মুসলিম পথ ও মতের পুনঃপ্রণয়নের মধ্য দিয়ে। এই উদ্যোগে সংস্কারক 
গোষ্ঠিগুলি জনগণের রাজনৈতিক ও আধ্যাত্মিক সচেতনতা জাগাতে বহুলাংশে সফল 
হয়েছিলেন।... সংস্কারপন্থীরা জনগণের ভিতরে বিপুল উৎসাহ সঞ্চারে সমর্থ হয়েছিলেন, 
আর জনগণও পুনরুজ্জীবনবাদ সফল হলে তাঁদের পূর্ব গৌরব পুনরুদ্ধার সম্ভব হবে 
এমন আশা পোষণ করতেন। 
পক্ষান্তরে রফিউদ্দিন আহমদ শুধু একটি বিপরীত অবস্থানই গ্রহণ করেন নি, সে-অবস্থান 
সময় সময় খানিকটা বিভ্রান্তিকর বলেও মনে হয়। তিনি এমন একটি অবস্থান সমর্থনে 
আগ্রহী বলে মনে হয়েছে যাতে আন্দোলনের ধর্মীয় তাৎপর্য ন্যুনতম গুরুত্ব পেয়েছে, তার 
মতে এশ্লামিকীকরণের সাধারণ ধর্মীয় উদ্দেশ্যটি বিশেষ বা একেবারেই সাধিত হয়নি। 
তিনি লিখলেন : 
তারা প্নরুজ্জীবনবাদীরা) তাদের মুখ্য কাজে, অর্থাৎ আত্মায় এরন্নামিকীকরণে, সফল 
হয়েছিলেন কিনা সে-বিষয়ে সংশয় আছে; কিন্তু তারা আত্মার সামাজিক জগতের 
রূপাস্তর ঘটিয়েছিলেন। 
একজন ইতিহাসবিদ “আত্মার” গুণাগুণ বিচারে সমর্থ কিনা বা এটা তার পক্ষে করা 
প্রত্যাশিত কি না এমন প্রশ্ন ছেড়ে দিলেও, বাঙালি মুসলমানের ধর্মীয় ও আধ্যাত্মিক 
সচেতনতার কোনো পরিবর্তন সাধন ছাড়াই তার “সামাজিক জগতের” রূপান্তর ঘটানো 
সম্ভব ছিল কি না এটা ভাবার বিষয় । নিচের উদ্ধৃতি থেকে এটা আরও বেশি করে প্রতিভাত 

দিয়েছেন : 
সংস্কারপন্থী উদ্যোগের সামাজিক ভিত্তির মধ্যে বাঙলার সাধারণ মুসলমানদের 
এন্নামিকীকরণের ব্যর্থতার আংশিক ব্যাখ্যা পাওয়া যায়। ভূমিহীন চাষী বা দুঃস্থ তত্তবায়ের 
কাছে ধর্মতাত্ত্বিক বিতর্ক অনেকটাই অর্থহীন মনে হয়েছে, এমনকি যখন তারা ধর্মীয় 
ও অর্থনৈতিক উভয় লক্ষ্য নিয়েই এসব আন্দোলনে যোগ দিয়েছে তখনও । সংস্কারপন্থী 
ঘঞ্চটি প্রারস্তে তাদের কাছে এসেছিল এমন একটি জমায়েতের জায়গা হিসাবে যেখান 
থেকে দীর্ঘদিনের সামাজিক ও অর্থনৈতিক অবিচারের বিরুদ্ধে তাদের অভিযোগ ব্যক্ত 
করা বায়; মৃত্যুর পর স্বর্গে স্থান পাওয়ার সম্ভাবনা একটা উপরি পাওনা হিসাবে তাদের 
কাছে মনে হয়ে থাকতে পারে। 
অন্য এক স্থানে আহমদ পুনরুজ্জীবনবাদীদের আর্থ-সামাজিক ক্রিয়াকর্মকে তাদের 
ধৰ্মীয় সংস্কার কর্মসূচি থেকে পৃথক করে দেখেছেন এবং যুক্তি খাড়া করেছেন বে “প্রথম 
পর্বে আন্দোলনের আর্থ-সামাজিক কর্মসূচি তাদের ধর্মীয় ক্রিয়াকর্মের তুলনায় অনেকটাই 
অগ্রাধিকার পেয়েছিল”, এবং এটাও বলেছেন যে “গুরুত্বারোপের” এই পরিবর্তনের ফলে 
তাদের ধর্মীর কর্মসূচিগুলিতে বড় ধাক্কা লাগে”। 
উপরে যে-লেখকদের কথা বলেছি, আহ্মদ সহ তাদের অধিকাংশই মনে হয় এল্লামিক 
পুনরুজ্জীবনের বহুমুখিতার তলায় যে অনুপেক্ষণীয় এক্য রয়েছে তার শুধু একটা খণ্ডিত 
রূপ উপস্থাপিত করেছেন। তারা তাদের এই খণ্ডিত অবস্থানে পৌঁছেছেন ইসলামের এই 
মৌল সত্যকে উপেক্ষা করে যে এঁহিক ও আধ্যাত্মিক এ-দুয়ের ভিতরে এক নিবিড় ও 
অবিচ্ছেদ্য যোগসূত্র রয়েছে। আহমদ নিজেই যে “সামাজিক ও অর্থনৈতিক অবিচারের” 
প্রশ্ন তুলেছেন, তা ইসলামের এক মৌলিক বিচার্য বিষয়। যদি আহমদের মতানুযায়ী 
“সংস্কারপন্থী প্রচারকরা মুসলমান কৃষককুলের দারিদ্র্যকে নিজেদের উদ্দেশ্যসাধনে কাজে 
লাগিয়ে থাকেন” বা যদি, সরকার যেমন বলেছেন, “সরল ও নিপীড়িত কৃষককুলের মধ্যে 
(লোভী জমিদারদের) জুলুমের নিন্দাবাদ প্রবল উদ্দীপনা সঞ্চার করে থাকে বা বিপুল 
আকর্ষণের বিষয় মনে হয়ে থাকে”, তা হলে পুনরুজ্জীবনবাদী ও সংস্কারকদের পক্ষে 
আত্মপক্ষ সমর্থনে শুধু শাস্ত্রের বাণী উচ্চারণই যথেষ্ট হত। 
বাঙালি মুসলমানের পরিচয় নির্মাণ ও তার বিকাশ সম্পর্কিত আলোচনায় বাঙালি 
মুসলমানের পরিচয়ের পরিবর্তনশীল উপলব্ধিতে এসব সমন্বয়বিরোধী মৌলবাদী 
আন্দোলনের অভিঘাত এবং এ-ব্যাপারে সমাজের উচ্চকোটির দায়িত্ব সম্পর্কে একটা 
সমালোচনামূলক মূল্যায়ন অত্যন্ত জরুরী। বাঙলায় মুসলিম পুনরুজ্জীবনবাদী আন্দোলন 
সমূহের অভিঘাত সম্পর্কে অনেক স্পষ্টতর জ্ঞান অর্জন করা যায় এ-অভিঘাতের 
“সাংস্কৃতিক” ও “সমাজগত” দিকগুলির উপর দৃষ্টি নিক্ষেপ করলে । দুটোই বাঙালি 
মুসলমানদের সমষ্টিগত এল্সামিক সচেতনতা গঠন ও দৃটীকরণে মিলিতভাবে কাজ করেছে 


১৫৬ 0 ইসলাম ও বাঙালি মুসলমান সমাজ 


এবং বাঙালি মুসলমানদের এক “রাজনৈতিক সম্প্রদায়” হিসাবে আত্মপ্রকাশে সর্বাপেক্ষা 
গুরুত্বপূর্ণ প্রাক্শর্ত হিসাবে কাজ করেছে। 

এসব পুনজীবিনদারী আন্দোলনের সাংস্কৃতিক অভিঘাতের যথার্থ মূল্যায়ন নানা কারণ 
ও পরিস্থিতির সমাবেশে কঠিন হয়ে পড়ে। পুনরুজ্জীবনবাদীরা স্বভাবতই তাদের অনুগামীদের 
সংখ্যা ও তাদের সাফল্য সম্পর্কে একটা অতিরঞ্জিত চিত্র উপস্থাপিত করেছেন। কিছু মানুষ 
যেমন নানা চাপে পড়ে এসব আন্দোলনে যোগ দিতে বাধ্য হতেন, অন্য কিছু মানুষ, 
সক্রিয়ভাবে না হলেও, আবেগের দিক থেকে এসবের মধ্যে অংশ নিতেন। সরকারি 
সুত্রগুলি যে এ-ব্যাপারে অধিকতর সহায়ক এমনও নয়৷ এই নতুন সংস্কারক সম্প্রদায়গুলির 
অনুগামীদের সংখ্যা সম্পর্কে আদমশুমারির তথ্য বাস্তব-সম্মত নাও হতে পারে, কারণ 
জঙ্গি মনোভাবাপন্ন লোকেদের সরকার কর্তৃক কঠোর হাতে দমন এবং পরবর্তী সময়ে 
১৮৬৯-৭০ সালের ওয়াহাবিদের বিচার এই নতুন গোষ্ঠিগুলির অনেক সদস্যকে 
আদমশুমারি কর্মচারীদের কাছে তাদের সঠিক পরিচিতি প্রকাশে নিরুৎসাহ করেছে। 
অনুরূপভাবে, উইলিয়াম হান্টারের মতো ব্রিটিশ কর্মচারিগণ সিপাহি বিদ্রোহের পরের 
দশকগুলিতে ব্রিটিশ সরকার এবং উচ্চতর শ্রেণীর ও শিক্ষিত মুসলমানদের মধ্যে একটা 
প্রীতির সম্পর্ক গড়ে তুলতে ব্যস্ত ছিলেন এবং মুসলমান জনসাধারণের ভিতরকার অসন্তোষ 
ফুলিয়ে ফাপিয়ে দেখাতে অত্যধিক আগ্রহী হয়ে পড়েছিলেন। একইভাবে তৎকালীন ও 
তৎপরবর্তী কালের বিভিন্ন মতামতের ভিত্তিতে এর সামগ্রিক অভিঘাত বিচার করা সম্ভব 
নয়। ১৮৪০ সালেই ইংরেজ জেমস টেলর (18165 85101) নি্ববঙ্গের জেলাগুলিতে 
ফরাইজি আন্দোলনের দ্রুত অগ্রগতি সম্বন্ধে নিশ্চিত ছিলেন বলে মনে হয়েছিল । পক্ষাস্তরে 
১৮৮১ সালের আদমশুমারি কর্তৃপক্ষ “বাঙলার অজ্ঞান ও উদাসীন মুসলমানদের মধ্যে” 
এসব আন্দোলনের সাফল্যের তেমন সম্ভাবনা দেখতে পান নি। আদমশুমারির এই মন্তব্যের 
উত্তর হিসাবে জেমস ওয়াইজ নামক পূর্ববঙ্গের সামাজিক ও সাংস্কৃতিক জীবনের জনৈক 
উৎসাহী পর্যবেক্ষক “হিন্দুদের কুসংস্কারাচ্ছন্ন আচার-বিচারে” নিমজ্জিত নেতৃহীন বাঙলার 
আনুগত্যপ্রবণ মুসলমানদের মধ্যে এক “এস্সামিক” প্রাণসত্তা সঞ্চারের দিক থেকে 
এ-আন্দোলনগুলির উপর গুরুত্ব দিয়েছেন। এ-মত পরবততীকালের অনেক লেখকের 
মতের সঙ্গে মেলে, বিশেষ করে যাঁরা বাঙলার মুসলিম বিচ্ছিন্নতাবাদ বিষয়ে লিখে 
গেছেন। এখানে বাঙালি মুসলমানদের ধর্মীয় ও সাংস্কৃতিক আত্ম-প্রতিচ্ছবির এক বিপ্লবী 
এল্নামিক রূপাস্তর ঘটেছিল বলে ধরে নেওয়া হয়েছে। 
উঠেছিলাম। এর কারণ ছিল নানাবিধ সাহিত্য থেকে আহরিত বিচ্ছিন্ন তথ্যাদি, সরকারি 
ও বেসরকারি প্রতিবেদন ও মন্তব্য, প্রধানত বাংলা ভাষায় রচিত আঞ্চলিক ও স্থানীয় 
ইতিহাস, খৃস্টীয় মিশনারী উৎসসমূহ এবং কিছু “এন্নামিক বাংলা পুঁথি” সাহিত্য-_যার 
সবই ছিল বর্তমান শতকের পুনরুজ্জীবনবাদোত্তর কালের বাঙালি মুসলমানদের ধর্মীয় ও 


বাঙালি মুসলমানের পরিচয় অন্বেষণ 01১৫৭ 


সাংস্কৃতিক জীবনের সঙ্গে প্রত্যক্ষভাবে সম্পৃক্ত। সাম্প্রতিক বছরগুলিতে রফিউদ্দিন আহমদের 
এতৎসম্পর্কিত সুষ্ঠু গবেষণা পুনরুজ্জীবনবাদী ও পরম্পরাবাদীদের মধ্যে বিরোধিতার 
প্রাণবন্ত বিরাটত্বকে স্পষ্টভাবে উদঘাটিত করেছে। তাছাড়া আদি উগ্র সংস্কারপন্থী কর্মসূচির 
অনেকখানি রূপান্তর ঘটে-_-এটা ঘটে বিশেষ করে তা" য়য়ুনি 02'8)471) আন্দোলনের 
বিস্তার এবং পরম্পরাবাদীরা নিজেরাই শেষে যে সব আন্দোলন আরম্ভ করেছিলেন তার 
নমনীয় প্রভাবের ফলে! 


এতৎসত্বেও পুনরুজ্জীবনবাদীদের উদ্যোগের সাংস্কৃতিক গুরুত্ব অনস্বীকার্য। ১৯৪১ 
সালেই কাজি আব্দুল ওদুদ অভিমত ব্যক্ত করেছিলেন যে “মুসলিম উপলব্ধির সার্বিক 
পরিবর্তন ও তজ্জনিত বাঙালি মুসলমানদের “প্রাচীন যুগ ও নূতন যুগের’ মধ্যে প্রভেদের 
কারণস্বরূপ অর্থনৈতিক ও রাজনৈতিক শর্তগুলির তুলনায় পুনরুজ্জীবনবাদী আন্দোলনগুলি 
অধিকতর কার্যকর হয়ে উঠেছিল”। ওদুদের মন্তব্যে বাঙালি মুসলমানদের এন্নামিক 
সচেতনতা গভীরতর করার কাজে পুনরুজ্জীবনবাদীরা যে সাফল্য অর্জন করেছিলেন তার 
প্রতি স্পষ্ট অঙ্গুলি-নির্দেশ লক্ষ করা যায়। হয়তো এটাই পুনরুজ্জীবনবাদী আন্দোলনের 
সর্বাপেক্ষা সুদূরপ্রসারী ফল। এরতিহ্যাশ্রয়ী বাঙলায় “বহিরাগত” ইসলামের ন্যাসপালদের 
থেকে ভিন্ন পথে নব্য পুনরুজ্জীবনবাদী নেতারা ইসলামের মধ্যে অনৈশ্লামিক আচারদির 
বিরুদ্ধে বিষোদ্গার ও অবিরাম আক্রমণ চালিয়ে গেলেন এবং মৌল ইসলামের আদি 
বিশুদ্ধতায় প্রত্যাবর্তনের জন্য মুসলমানদের প্রতি আহবান জানালেন । ইসলামের এতদ্দেশীয় 
মূল ও আচার-আচরণের এমন অবিরাম ও অক্লান্ত হীনীকরণের ফলে মুসলমানরা বাধ্য 
হয়েই ব্যষ্টিগতভাবে এবং একটি আদি গোষ্ঠি হিসাবে সম্টিগতভাবে ইসলাম বলে তারা 
যা বিশ্বাস করতেন এবং যার চর্চা করতেন সে-সম্বন্ধে বেশি সচেতন হয়ে উঠলেন। যদিও 
তাদের সামগ্রিক জীবনধারার সামান্যই “সংস্কার” ঘটল, প্রত্যেকের মধ্যেই মুসলমান 
হিসাবে আপন আচরণ ও অবস্থান নিয়ে ক্রমবর্ধমান সচেতনতা লক্ষিত হল। ১৯১৯ 
সালে জনৈক বাঙালি মুসলমান সখেদে লিখলেন যে এতিহ্যাশ্রয়ী হানাফিদের “প্রায় 
এক-চতুৰ্থাংশ” “নামাজ পড়ার বিষয়ে বিশেষ তোয়াক্কা করত না” এবং পুনরুজ্জীবনবাদীদের 
তুলনায় এদের ধর্মপ্রাণতাকে হেয় করে দেখালেন। প্রায় পঁচিশ বছর পরে, দু'জন বিশিষ্ট 
বাঙালি মুসলমান সাহিত্যিক “লৌকিক” ইসলামের “ক্রম-ক্ষীয়মাণতার” কারণ হিসাবে 
পুনরুজ্জীবনবাদী প্রচারক এবং “এম্সামিক বাংলায়” নতুন পুঁথি-লেখকদের মধ্যে তাদের 
মতো বিপথগামীদের “মাথা ফাটিয়ে দেওয়ার” জন্য মুসলমানদের প্রতি আহ্বান 
জানিয়েছিলেন। লেখক দু'জন উপসংহারে লিখলেন : 

বাঙলার গ্রামের শান্ত পরিবেশ ওয়াহাবি ও হানাফিদের দ্বন্দ-বিবাদের ফলে বিদ্রিত হল। 
এই আলোড়নের মধ্যে পড়ে সাধারণ মুসলমানরা যেন থই হারিয়ে ফেলেছিলেন, 
তাদের সকল শুভ অনুভূতিগুলিই যেন প্রায় শুকিয়ে গিয়েছিল। 

নতুন ও বিকাশমান এক্লামিক সচেতনতা ক্রমাগত সমন্বরবাদী এতিহ্যের প্রতিকূলতা 
করতে লাগল-__এর স্পষ্টতম প্রতিফলন ঘটল সমৃদ্ধ ও কালোত্তীর্ণ সমন্বযবাদী সাহিত্যকর্মের 
পরিমাণ ও গুণ উভয়েরই ব্রমাবনতির মধ্য দিয়ে। এর স্থান প্রহণ করতে এন্নামিক পুঁথির 
একটা নতুন জাত, যার মধ্যে উর্দু ও বাংলা বাক্যরীতির এক ক্রেশকর পাচনের ব্যবহার 
জীবনীমূলক ও বাদবিসংবাদ- ভিত্তিক সম্পূর্ণ নতুন ধরনের এক এন্সামিক সাহিত্যের দিকে 
বেশি করে মুখ ঘোরালেন। এগুলি রচিত হত গতানুগতিক পদ্যে নয়, নব-বিকশিত 
আধুনিক গদ্যে। সমন্বয়বাদীরা যেন একই সঙ্গে তাদের মঞ্চ ও শ্রোতৃমণ্ডলী উভয়কেই 
হারালেন। 

পুনরুজ্জীবনবাদী আন্দোলন গ্রাম বাঙলার মুসলমানদের সামাজিক জীবনেও একটা বড় 
পরিবর্তন নিয়ে এল। গ্রামীণ ব্যবস্থায় হিন্দু জাত-পাতের মতোই পরম্পরাগতভাবে নানা 
গোষ্ঠিতে বিভক্ত গ্রামের মুসলমানরা পুনরুজ্জীবনবাদী আন্দোলন ও প্রতি-আন্দোলনের 
ফলে তাদের বহুধা বিভক্ত সামাজিক জীবন থেকে বেরিয়ে এসে অন্য মুসলিম গোষ্ঠি ও 
লোকালয়ের সঙ্গে মেলামেশায় লিপ্ত হতে বাধ্য হলেন। এই পরিবর্তনের কেন্দ্রিক উপাদান 
ছিল গ্রামের ক্ষমতাবান্‌ পুরোহিত-সদৃশ মোল্লাহ্‌ (মুল্লাহ)। পরম্পরাগতভাবেই গ্রামের 
মুল্লাহ্‌ ও পীর প্রাম-বাঙলার মুসলিম ধর্মীয় জীবনধারা নিয়ন্ত্রণ করতেন। প্রথম জন 
ধর্মবিশ্বাসীদের “ধমীয়ি” আচার ও প্রার্থনা সম্পর্কিত প্রয়োজন মেটাতেন; দ্বিতীয় জন 
দেখতেন তাদের অধিকতর “আধ্যাত্মিক”, গূঢ়, অতীন্দ্রিয় ও আবেগগত প্রয়োজনগুলি। 
গ্রাম বাঙলার ধর্মীয় উচ্চবর্গের এই দুই অংশের প্রতিদ্বন্দিতার চাইতে পরিপূরণের ভূমিকা 
সম্বন্ধে সহমত থেকেই গ্রামীণ মুসলমান সমাজে ধর্মীয় ভারসাম্য রক্ষিত হত। যদিও 
গ্রাজীবনে পুনরুজ্জীবনবাদী আঘাত ও অনুপ্রবেশ মুল্লাহ্‌ ও পীর উভয়ের অবস্থানকেই 
সমানভাবে বিদ্িত করেছিল, তবু প্রথম জনই প্রত্যুত্তর ও প্রত্যাঘাতের ক্ষেত্রে অগ্রণী ভূমিকা 
নিলেন। পীরবাদের উপর আক্রমণের রূপ দাড়াল তাদের শ্রদ্ধা-ভক্তি নিয়ে, তাদের 
অলৌকিক ক্ষমতা নিয়ে এবং সবশেষে জনপ্রিয় কোনো পীর বা সন্তের মৃত্যুবার্ষিকীতে 
ঘিরে অত্যন্ত জনপ্রিয় উৎসব উর্স্‌ নিয়ে প্রশ্ন তোলা। মুল্লাহদের ফতিহাহ্‌ পাঠের রীতি 

বং মুল্লাহ্‌দের তত্বাবধানে পয়গম্বর মুহম্মদের জন্মদিন (মিলাদ) অনুষ্ঠানের রীতি 
রি সার মি ফলও মুল্লাহদের মর্যাদায় বড় এক বাস্তব 
আঘাত পড়েছিল। তাছাড়া ভূতপ্রেত, কুনজর, অশুভ ইঙ্গিত, শুভদিন ইত্যাদিতে বহুপ্রচলিত 
বিশ্বাস, কবচ-তাবিজ, মাদুলি, মন্ত্রপড়া, ঝীড়ফুক ইত্যাদি মুল্লাহ ও পীর উভয়কেই একটা 
লাভজনক ব্যবসা চালিয়ে যেতে সাহায্য করেছে। এই বিপদের সম্মুখীন হয়ে মুল্লাহ্রা 
পুনরুজ্জীবনবাদীদের সঙ্গে ধর্মীয় বিতর্ক বোহাস)-র ব্যবস্থা করতেন; সেখানে গ্রামের 
এসে দলে দলে যোগ দিতেন। প্রথম দিকে মুল্লাহ্রা নিজেদের অভ্যন্তরীণ মতভেদ ও 

প্রতিদ্বন্দিতার কারণে এক্যবদ্ধ ভাবে আক্রমণের মোকাবেলার ব্যর্থ হয়েছিলেন। কিন্তু 
জনসমক্ষে বিতর্কমূলক আলোচনা এবং পরবর্তী পর্যায়ে মুল্লাহদের মদতে প্রস্তুত বিতর্কমূলক 
রচনাদি গ্রামের সাধারণ মানুষের মধ্যে এক অভূতপূর্ব এবং সামাজিক দিক থেকে তাৎপর্যময় 
কৌতুহল-বোধ এবং নিজেদের বিষয়-আশয়ে আগ্রহ ও অংশগ্রহণের অভিপ্রায় জাগাতে 
পেরেছিল। তাছাড়া এমামিক সচেতনতা তীব্রতর করার উপর গুরুত্বারোপ একই সঙ্গে দুটি 
উদ্দেশ্য সাধনে সহায়ক হয়েছিল-_ভিতরের দিকে, মুসলমান সম্প্রদায়ের সামাজিক 
সংহতি বিধানের কাজ; আর বাইরের দিকে, মুসলমান সম্প্রদায় ও অমুসলমান 
সম্প্রদায়গুলির মধ্যে প্রভেদকে তীব্রতর করার কাজ। এসব পরিবর্তন পরবর্তীকালে শহরের 
ধর্মীয় ও রাজনৈতিক প্রভাবের গ্রামাঞ্চলে অনুপ্রবেশের পথ সুগম করে দিয়েছিল । সে-প্রভাব 
সম্প্রদায়ের উপর একটি ধর্মীয় এক্যের কাঠামো চাপানোর সার্থক প্রয়াস চালিয়েছিল, চূড়ান্ত 
লক্ষ্য ছিল সম্প্রদায়কে কিছু রাজনৈতিক উদ্দেশ্য সাধনে ব্যবহার করা। 


ছয় 
এক রাজনৈতিক সমষ্টি গঠনের পথে 


পরিচিতির রাজনৈতিকীকরণ হল এই দীর্ঘ ও জটিল কাহিনীর তাত্বিক দিক থেকে সবচেয়ে 
পর্যাপ্তরূপে আলোচিত ক্ষেত্র । এই ক্ষেত্রটির সাহায্যেই মনে হয় আমরা এঁতিহাসিক দিক 
থেকে অপেক্ষাকৃত অন্ধকার থেকে আলোকে প্রবেশ করি। দেশভাগের পর পঞ্চাশ ও 
যাটের দশকেই এই ক্ষেত্রটি নিয়ে পাণ্ডিত্যপূৰ্ণ প্রকাশনার একটি ক্ষীণ ধারা দেখা দিয়েছিল। 
তা-ই সত্তরের দশকে এক স্থায়ী স্রোতের রূপ নেয় এবং আশি ও নব্বইয়ের দশকে প্রায় 
এক প্রবাহিণীতে পরিণত হয়। আলোচনার প্রথম দিকে আমি চেষ্টা করেছি এসব প্রকাশনার 
মধ্যে কিছু স্পষ্ট নকশা আবিষ্কারের এবং দেশ-বিভাগের পরের প্রথম দুই দশকের প্রতিকূল 
রাজনৈতিক ও বৌদ্ধিক বাতাবরণের মধ্যে পূর্ব পাকিস্তানি লেখকদের উপর আরোপিত 
বাধানিবেধ নির্দেশ করেছিলাম। সীমান্তের অপর দিকে পশ্চিমবঙ্গে, অবশিষ্ট ভারতে এবং 
পাকিস্তানেও এঁতিহাসিকদের মধ্যে আগ্রহ ও রচনাদির অভাবের কথাও আমি উল্লেখ 
করেছি। 


বাঙলার মুসলমানদের একটি “রাজনৈতিক সমষ্টি” হিসাবে আত্মপ্রকাশের এতিহাসিক 
প্রক্রিয়া অত্যন্ত জটিল এক সমস্যা এবং এ-সম্বন্ধে সযত্ব বিচারের প্রযোজন রয়েছে। কিন্তু 
বিষয়ের বিশালতা, এ-সম্বন্ধে গবেষণার উপযোগী মালমশলার প্রাচুর্য এবং একটি নিবন্ধের 
সীমিত পরিধির কথা মনে রেখে আমি আগেই এ-বিষয় ও তার এঁতিহাসিক সাহিত্য নিয়ে 
একটা সম্পূর্ণ বিশ্লেষণাত্মক চর্চা এড়াবার ইচ্ছা প্রকাশ করেছিলাম। তৎপরিবর্তে আমার 
পক্ষে এ-বিষয়ে একটা মোটামুটি ধারণা দেওয়া এবং অপেক্ষাকৃত গুরুত্বপূর্ণ বা অবহেলিত 
ক্ষেত্রগুলির উপর অধিকতর দৃষ্টি নিক্ষেপ করা সমীচীন হবে। 

এ-শতকের তৃতীয় দশকের শেষ নাগাদ “ইসলামের” পতাকাতলে ভিন্ন ভিন্ন বাঙালি 
মুসলিম গোষ্ঠিগুলির রাজনৈতিক একীকরণ অনেকাংশে সাধিত হয়েছিল । এ-প্রক্রিয়ার 
কয়েকটি পরিপূরক অংশ ছিল কলকাতা শহরের নানা মুসলিমদের, মফস্বলের মুসলিমদের 
এবং পরিশেষে সকল বাঙালি মুসলিমদের একীকরণ। কিন্তু এই রাজনৈতিক রূপান্তর 
ঘটানোর কাজটি কীভাবে সম্পন্ন হয়েছিল? জন ক্রমফিল্ড ও কেনেথ ম্যাকফারসন উভয়েই 
এই প্রক্রিয়াকে অনেকাংশে একমুখী এক ধারা__মহানগর থেকে তার উপকণ্ঠে, শহর 
থেকে গ্রামে, কলকাতা থেকে মফস্বলে প্রসারমান ধারা-_হিসাবে দেখার পক্ষপাতী! 
ম্যাকফারসনের দৃষ্টিতে : ১৯১৮ সাল থেকে ১৯৩৫ পর্যন্ত কলকাতার মুসলিমদের 
রাজনৈতিক ও সামাজিক ইতিহাস ছিল “একটি বহিরাগত শহুরে সংখ্যালঘু গোষ্ঠীর 
ইতিহাস”, যে-গোষ্ঠীর মধ্যে রাজনৈতিক জাগরণ ও বর্ধমান সাম্প্রদায়িক আত্মসচেতনতার 
এক প্রক্রিয়া কাজ করেছে। এই মানসিকতা “শহরের সীমা পেরিয়ে প্রসারিত হয়ে মফস্বলের 
মুসলিমদেরও আচ্ছন্ন করেছে”। 

এ-মত থেকে কিন্তু মহানগর কলকাতার ভূমিকা সম্পর্কে একটা অতিরঞ্জিত ও বিকৃত 
চিত্র পাওয়া যায়। উনিশ শতকের প্রথম ভাগ থেকেই পুনরুজ্জীবনবাদী আন্দোলনের 
মাধ্যমে গ্রাম বাঙলায় যে গুরুত্বপূর্ণ জমি প্রস্তুতের কাজ হয়েছিল সে-কাজকে ইতিহাসবিদের 
পক্ষে উপেক্ষা করা অনুচিত। ফরাইজি নেতা হাজি শরিয়তুল্লাহ্‌ ও দুধু মিঞা এবং “ওয়াহাব” 
নেতা তিতুমীর হিন্দু জমিদার ও মহাজনদের বিরুদ্ধে মুসলিম কৃষক সমাজের অভাব- 
অভিযোগ নিয়ে সোচ্চার হয়েছেন, লড়াই করেছেন। শহরে মুসলিম রাজনীতিকরা বিষয়টির 
বিপুল সম্ভাবনা উপলব্ধি করার এবং পরে গ্রামের সাধারণ মানুষকে রাজনৈতিক উদ্দেশ্যে 
সঙ্ঘবদ্ধ করার অনেক আগেই তারা এটা করেছেন। প্রদীপ সিংহ ফরাইজি-প্রভাবিত 
এলাকাগুলি এবং সিপাহি-বিদ্রোহের পরবর্তী দশকগুলিতে সমষ্টিগত কৃষক অভ্যুত্থানের 
প্রবণতার মধ্যে একটা সম্পর্ক লক্ষ করেছেন। পুনরুজ্জীবনবাদীদের গড়া সাংগঠনিক 
এককগুলি শুধু গ্রামের মানুষদের গোষ্ঠিতে সঙ্ঘবদ্ধ করার মূল্যবান অভিজ্ঞতাই যোগায়নি, 
যুগিয়েছে একটা সহজলভ্য ভিত্তিভূমি যা পরে মুসলিম সংহতি-আন্দোলনের ধর্মীয় ও 
রাজনীতিক নেতৃবৃন্দ নিজেদের কাজে ব্যবহার করেছেন। 

প্রকৃতপক্ষে বাইরে থেকে যতটা মনে হয় বাঙালি মুসলমানদের বিচ্ছিন্নতাবাদী 
রাজনীতিতে শহর-গ্রামের পারস্পরিক সম্পর্ক তার চাইতে অনেক বেশি জটিল । মইনুদ্দিন 
আহ্মদ খাঁ ও রফিউদ্দিন আহমদ বর্তমান শতকের পূর্বেকার মুসলিম বাঙলার শহরে ও 
গ্রামীণ অংশের মধ্যে স্পষ্ট করে সন্দেহাতীত সম্পর্ক-সূত্র উদ্ঘাটন করেছেন। গ্রামের মুল্লাহ্‌ 
অনেক ক্ষেত্রেই হতেন শহরের লোক; গ্রামের শরিফ অনেক সময়ই দুই জগতের মধ্যে 
সেতুবন্ধনের কাজ করতেন, শহরের উচ্চ বর্গের পশ্চিমী শিক্ষা প্রাপ্ত সরকারি চাকুরে বা 
কোনো পেশায় নিযুক্ত মুসলমানদের সঙ্গে পারিবারিক ও সামাজিক সম্পর্কের কল্যাণে। 
অনুরূপভাবে, সমৃদ্ধ মুসলমান জোতদার, যিনি গ্রামের সাধারণ মানুষকে সংগঠিত করার 

কাজ অনেকটাই করে দিতেন, নির্ভরশীল ছিলেন শহর-প্রামভিত্তিক আর্থ-সামাজিক 
শক্তিগুলির এক জটিল মিশ্রণের উপরে । একই সঙ্গে মধ্যবিত্ত ও শহরে শিক্ষাপ্রাপ্ত মুসলমানের 
সঙ্গে তার পারিবারিক সম্পর্কও থাকত। এসব যোগসূত্রই পরিশেষে মুসলিম বাঙলার শহর 
ও বিশাল গ্রামাঞ্চলে মেলবন্ধন ঘটানোতে সহায়ক হয়েছিল। তার পূর্ব পর্যপ্ত প্রধানত 
উৰ্দূভাষী, অবাঙালি-মনোভাবসম্পন্ন মুসলমানদের দ্বারা অধ্যুষিত কলকাতা শহরের মুসলিম 
জীবনধারায় প্রাধান্য ছিল মুঘল অভিজাত ও ধনী আশরফ জমিদার, সরকারি কর্মচারী, 
পেশাদার মানুষ এবং বণিক উচ্চবর্গের এক বিচিত্র গোষ্ঠির। সে-জীবনধারা বিরাট গ্রামীণ 
জেলাগুলির জীবনধারা থেকে প্রায় পৃথক একটি খাত বেয়ে চলত বলে মনে হত। 

এই সম্প্রদায়ের রাজনৈতিক সংহতি বিধানের কাজে উল্লিখিত যোগসূত্রগুলির যে খুবই 
গুরুত্বপূর্ণ ভূমিকা ছিল তা ক্রমভিম্ড, রজত রায় ও রফিউদ্দিন আহমদ ব্যাখ্যা করেছেন। 
গ্রামের ভদ্রলোকরা এবং শহরের পশ্চিমী শিক্ষা প্রাপ্ত কর্মচারী ও পেশাদারদের মধ্যে 
সামাজিক অভিন্নতা ও সম্পর্ক গ্রামের মুল্লাহ্‌ গোষ্ঠি ও শহর-গ্রামের ফকির-দরবেশদের 
সামাজিক, প্রাতিষ্ঠানিক ও মতবাদগত সৌভ্রাত্ের মতোই সাম্প্রদায়িক সংহতি সাধনে 
গুরুত্বপূর্ণ ভূমিকা পালন করেছিল। রাজনৈতিক ভাব বিনিময়ের এই উন্মেষশীল ব্যবস্থায় 
মুল্লাহ্‌ নায়কের ভূমিকায় এলেন, ঠিক যেমন গ্রাম-শহরের সামাজিক-ধর্মীয় সমিতি আঞ্জুমান) 
গুলি এর প্রাতিষ্ঠানিক কেন্দ্র হিসাবে প্রাধান্য পেল। মফস্বলের আঞ্জুমানগুলি প্রায়শই শহরে 
শিক্ষিত কর্মচারী ও পেশাদারদের গ্রামীণ ভদ্রসমাজ, সমৃদ্ধ চাষী ও মুল্লাহদের একটি সাধারণ 
মঞ্চে মেলাবার কাজ করেছে। এ-ভাবে স্থানীয় প্রভাবশালী মুল্লাহ্‌ ও জোতদারদের মাধ্যমে 
আগ্জুমানগুলি গ্রামের সাধারণ মানুষদের কাছে তাদের ধর্মীয় ও রাজনৈতিক বক্তব্য বেশ 
কার্যকরভাবে পৌঁছে দিতে সক্ষম হয়েছিল। এল্লামিক ধর্মীয়, শিক্ষাগত ও সাহিত্যিক 
অগ্রগতির কাজ তত্ত্বাবধান ও তার বাস্তব সহায়তা বিধানে আঞ্জুমানগুলির অবদান 
অপরিসীম। নসিহৎনামা বলে পরিচিত এন্নামিক বাংলায় লেখা স্বল্পমূল্যের জ্ঞানদায়ী ও 
প্রচারঘূলক ধর্মীয় পুস্তকের একটা ঢল মুসলমান জনসাধারণকে প্লাবিত করে দিয়েছিল। 

পূর্ব-উুপনিবেশিক ও ওঁপনিবেশিক শতকণগুলিতে মুসলিম বাংলা সাহিত্যে এমন 
নসিহতনামার ধারাবাহিকতা সম্পর্কে আহমদের ধারণা স্পষ্টতই ক্রটিপূর্ণ। গতানুগতিক 
ধারার উপদেশমূলক সাহিত্য বাংলায় রচিত একগুচ্ছ প্রামাণিক ধর্মীয় আচার বা প্রার্থনায় 
নিত্যব্যবহার্য পুত্তিকার বেশি কিছু ছিল না, যেমনটি পাওয়া যেত অন্যতর ভাষাতেও। 
দু-ধরনের সাহিত্যকে পরিমাণ ও গুণবন্তা উভয় দিক থেকেই স্পষ্টভাবে পৃথক করা সম্ভব 
ছিল। গতানুগতিক নসিহত্নামার সম্ভার ছিল অনেক ক্ষুদ্রতর-_শুধু পরবর্তী কালের 
সমরূপ সাহিত্যের তুলনায়ই নয়, এতিহ্যাশ্রয়ী বাঙলায় মুসলিম বাংলা সাহিত্যের সামজিক 
ও বিপুল সম্তারের তুলনায়ও বটে। তাছাড়া অপেক্ষাকৃত পরবতীকালের সাহিত্যে-__যার 
উত্তব প্রধানত উনিশ শতকে-__যে গোড়ামি, উন্মাদনা ও অধৈর্য লক্ষিত হত তা সম্পূর্ণভাবে 
অনুপস্থিত ছিল গতানুগতিক সাহিত্যে। এ-প্রসঙ্গে এটা অর্থপূর্ণ যে উনিশ শতকের প্রথম 

দিককার একটি পুনরুজ্জীবনবাদী গ্রন্থে-_তাকওয়াৎ-উল-ইমান-এ-__মুসলিম জীবনধারার 
সংস্কারের আহ্বান জানানো হয়েছিল। কিন্তু বাঙলার চট্টগ্রাম থেকে প্রকাশিত এক রচনায় 
এর প্রবল বিরোধিতা করা হয়। 

অধিকতর শিক্ষিত মানুষদের জন্য সাধু বাংলা গদ্যে এসামিক ধর্মীয় এতিহাসিক ও 
জীবনীমূলক রচনার এক পরিশীলিত রূপ উপস্থাপিত করা হয়েছিল। নৃতন শতকের 
আরস্তে এই উন্মেষশীল এঁশ্নামিক সাংস্কৃতিক ও রাজনৈতিক পরিচিতির বোধে উদ্বুদ্ধ বেশ 
কয়েকটি মুসলিম সাময়িক পত্রের আবির্ভাব হয় বাঙলার শহর এলাকায়। শহুরে ভ্রাম্যমাণ 
প্রচারকরা প্রায়শই আঞ্জুমানগুলির উদ্যোগে বহু সংখ্যায় গ্রামাঞ্চলে প্রবেশ করতেন এবং 
ইসলামের এক্য (তৌহিদ) এবং সকল ধর্মবিশ্বাসীদের একতাবোধ (উম্মাহ) প্রচারের 
উদ্দেশ্যে জনসমক্ষে ধর্মোপদেশ €ওয়াজ-মাহফিল) দিতেন। এই প্রচারকবৃন্দ এবং সাহিত্য 
দুয়ে মিলে ধ্ৰুপদী ইসলামের জ্ঞান প্রসারের কাজই শুধু করেন নি, ইসলাম ও হিন্দুধর্মের 
মধ্যে যে প্রভেদ রয়েছে তার উপর জোর দিয়ে মুসলিম এঁক্যের বন্ধনকেও দৃঢ়তর করেছেন। 
সর্বাপেক্ষা গুরুত্বপূর্ণ বিষয় হল এই যে আগ্রুমানের মঞ্চ ক্রমেই রূপান্তরিত হল গ্রামীণ 
আশরফ, জোতদার এবং শিক্ষিত জনের অর্থনৈতিক ও রাজনৈতিক ভাবনা ও আশা-আকাক্কা 
প্রকাশের স্বাভাবিক ও সুবিধাজনক প্রকাশ-পথ হিসাবে-_আর এদের সবারই সাধারণ 
উদ্দেশ্য ছিল হিন্দু ভদ্রলোকদের অর্থনৈতিক ও রাজনৈতিক আধিপত্যকে খর্ব করা। গ্রাম 
বাঙলায় পরবর্তী কালে মুসলিম রাজনীতির পল্লবিত হওয়ার প্রক্রিয়ায় আঞ্জুমানগুলির 
প্রারস্তিক কাজ অপরিমেয়ভাবে সহায়ক হয়েছে, আর এ-কাজের জমিটিও আগেই 
পুনরুজ্জীবনবাদীরা তৈরি করে রেখেছিলেন। 

দেশভাগে যার পরিসমাপ্তি, বাঙলার সেই মুসলিম বিচ্ছিন্নতাবাদী রাজনীতির ক্রমবৃদ্ধির 
বিশদ বিবরণ ও বিশ্লেষণ সংক্রান্ত বিপুলায়তন ইতিহাস রচনা বর্তমান নিবন্ধের সীমিত 
পরিধি ও উদ্দেশ্যের মধ্যে সম্ভব নয়, তার প্ররোজনও নেই, আর আমার তা অভিপ্রায়ও 
নয়। এ-সম্বন্ধে যে-সব প্রকাশনা দেখা যায় তাদের উৎকর্ষ সমান নয় আর লেখকরা 
সকলেই মুসলমানও নন। রাজনৈতিক পরিবর্তনে সংক্রান্ত সাহিত্যের অন্য বৈশিষ্ট্য হল 
বেশ কয়েকজন রাষ্ট্রবিজ্ঞানীর-_-বিশেষত বাংলাদেশের রাষ্ট্রবিজ্ঞানীর__গবেষণা-কর্ম। 
বাংলাদেশের দেশভাগ-পরবর্তী ঘটনাবলীর পর্যালোচনায় তারা দেশভাগের পূর্বের 
বছরগুলির দিকেও অনেক ক্ষেত্রে দৃষ্টিপাত করেছেন। অনেক সময় একাজে তাদের 
নিজেদের শাস্ত্র থেকে মূল্যবান অস্ত্দৃষ্টির সহায়তা পেয়েছেন। 

এইসব বহু লেখকের রচনা থেকে বোঝা যায় যে ব্রিটিশ শাসননীতির বিরাট অবদান 
এবং সেই সঙ্গে হিন্দু ভদ্রলোকদের অবস্থান ও নীতির অনমনীয়তা ও অপর্যাপ্ততা ছাড়া 
বাঙালি মুসলিম সমাজ কেবল নিজস্ব প্রকৃতির ফলে এক রাজনৈতিক সম্প্রদায়ে পরিণত 
হতে পারতো না। জনগোষ্ঠি-ভিত্তিক রাজনীতির বিকাশে সরকারের দৃষ্টিভঙ্গী ও নীতির 
খুবই গুরুত্ব, কারণ সহকারের হাতে রয়েছে অর্থনৈতিক ও রাজনৈতিক দাক্ষিণ্য ও 

পৃষ্ঠপোষকতা বন্টনের বিপুল ক্ষমতা । বাঙলায় ও ভারতের অন্যত্র মুসলিম জাতিস্বার্থের 
পিছনে অনেকাংশে কাজ করেছিল বাঙালি ভদ্রলোকরা ব্রিটিশ শাসনের বিরুদ্ধে যে প্রবল 
জাতীয়তাবাদী লড়াই শুরু করেছিলেন তার মোকাবেলার উদ্দেশ্যে মুসলমানদের 
বিচ্ছিন্নতাবাদী রাজনৈতিক পরিচিতি সংগঠনে ব্রিটিশদের আগ্রহ। ১৮৫৭ সালের মহা 
অভ্যুত্থান ভারতীয়দের সম্পর্কে ব্রিটিশদের ধারণায় বড় পরিবর্তন এনেছিল এবং এর ফলে 
ভারতে ব্রিটিশদের সামগ্রিক অবস্থানের একটা বড় রকমের পুনর্মূল্যায়ন হয়েছিল । বৈচিত্র্যময় 
ভারতের সহজাত নেতৃবৃন্দ ছিলেন অভিজাত ও ভদ্রসমাজ। তাদের ক্ষমতা ও পৃষ্ঠপোষকতার 
দৌলতে বিভেদের মধ্যেও ভারত এক এক্যসূত্রে বাধা ছিল। ব্রিটিশরা এবার উপলব্ধি 
করলো যে ভারতীয় উপনিবেশের নিরাপত্তা ও সুরক্ষা নির্ভরশীল। ব্রিটিশ শাসকদের 
রাজনৈতিক কৌশলের এই সামগ্রিক কাঠামোর সঙ্গে সামঞ্জস্য রেখেই সিপাহি বিদ্রোহের 
পরবর্তীকালে মুসলমানদের সম্পর্কিত ব্রিটিশ দৃষ্টিভঙ্গী ও নীতি রচিত হরেছিল। মুসলিমদের 
শিক্ষা, কর্মসংস্থান ও রাজনৈতিক প্রতিনিধিত্ব সম্পর্কিত “বিশেষ” প্রশ্ন ও সমস্যাদি নিয়ে 
শিক্ষা, কর্মসংস্থান ও রাজনৈতিক প্রতিনিধিত্ব সম্পর্কিত “বিশেষ” প্রশ্ন ও 'সমস্যাদি নিয়ে 
সরকারের ক্রমবর্ধমান উৎকণ্ঠা ও আগ্রহ হিন্দু-মুসলিম দুই সম্প্রদায়ের মধ্যে “ভারসাম্য 
রক্ষা” নীতির অবিচ্ছেদ্য অংশ হয়ে উঠেছিল। নিপীড়িত ও বঞ্চিত নিম্নবর্ণ ও ব্রাত্য 
হিন্দুদের বিষয়ে পরবর্তীকালের উৎকণ্ঠাও অনুরূপ চিন্তাভাবনা থেকেই দেখা দিয়েছিল। 
ভারতীয় মুসলমানদের সম্বন্ধে ব্রিটিশদের এই নতুন আগ্রহের অনেকটা সমান্তরাল 
ছিল ব্রিটিশ শাসন ও ইংরেজি শিক্ষা সম্পর্কে মুসলিম উচ্চবর্গের কিছু সদস্যের 
আগ্রহ-_যেমন বাঙলায় নবাব আব্দুল লতিফ ও সৈয়দ আমীর আলির । দীর্ঘকালীন 
“ইঙ্গ-মুসলিম” সমঝোতার এক পরিমণ্ডল তৈরি হল--এটিই মুসলিম বিচ্ছিন্নতাবাদী 
রাজনৈতিক চেতনাকে পুষ্ট করেছিল। এ-সমস্ত শক্তি ও চাপের পুঞ্জীভূত ফল বাঙলায় 
মুসলিম বিচ্ছিন্নতাবাদী রাজনীতির রূপরেখা স্থির করে দিল, যার ভিত্তি ছিল ব্রিটিশ 
শাসককুলের সঙ্গে মুসলিমদের কৌশলগত সহযোগিতার নীতি এবং একই সঙ্গে ভারতীয় 
জাতীয়তাবাদী শক্তি ও আশা-আকাঙ্ষাকে উপেক্ষা বা তার বিরোধিতা । 


সাত 


ওপনিবেশিক পর্বে আধুনিক বাঙালি মুসলমান মেলকরা* : 
বিচ্ছিন্নতাবাদের বিরুদ্ধে সাংস্কৃতিক-রাজনৈতিক প্রতিবাদ 

অধিকাংশ লেখক সরল রেখায় যে-চিত্র এঁকে বার বার আমাদের সামনে তুলে ধরেছেন, 
তারই একটি সংক্ষিপ্ত রূপ দেওয়া গেল। চিত্রটি কিন্ত আসলে অসম্পূর্ণ ও অপর্যাপ্ত। 
বিচ্ছিন্নতাবাদী মতবাদের রাজনৈতিক সিদ্ধিলাভ নিয়ে বিস্তৃততর ও নিরপেক্ষ অনুসন্ধানের 
প্রয়োজন, বাঙালি মুসলমানের রাজনৈতিক-সাংস্কৃতিক জগতে বিদ্যমান দ্বৈত-র প্রেক্ষিতে। 


*মেলক অর্থ মিলন-কারক বা মিলনকারী। 
১১৪ 0 ইসলাম ও বাঙালি মুসলমান সমাজ 


উনিশ শতকের শেষ ভাগ থেকে মাতৃভাবার সূত্র থেকে প্রাপ্ত তথ্যের ভিত্তিতে বাঙালি 
মুসলিম রাজনীতির বিশদ আলোচনা করলে মুসলমানদের মধ্যে এমন ভাবনা ও 
আশা-আকাঙ্কার নির্ভুল উপস্থিতি ধরা পড়ে যা বিচ্ছিন্নতাবাদী মতবাদের সঙ্গে সামপ্রস্যহীন 
বা তার বিরোধী। তেমন সব ভাবনা যতই সীমিত, ব্যষ্টি-কেন্দ্রিক ও অকার্যকর মনে হোক 
না কেন, অবিচ্ছিন্নতাবাদী সামগ্রিক জাতীয়তাবাদের ধ্যান-ধারণা অনেক সময়ই রাজনীতির 
ক্ষেত্রে নানা রূপে অনুপ্রবেশ করতো । প্রাদেশিক কংগ্রেস, ভারত সভা, বঙ্গভঙ্গ-বিরোধী 
আন্দোলন (১৯০৫) এবং বিপ্লবী সন্ত্রাসবাদী ও পরবতীকালের সমাজবাদী ও সাম্যবাদী 
আন্দোলনে বাঙালি মুসলমানদের সীমিত সমর্থন দান ও অংশগ্রহণের মধ্যে এর প্রমাণ 
পাওয়া যায়। প্রমাণ পাওয়া যায় বঙ্গভঙ্গ-বিরোধী এবং কংপ্রেস-সমর্থক বেঙ্গল প্রেসিডেন্সি 
মোহান্মেডান আ্সোসিয়েশনের প্রতিষ্ঠার মধ্যে, যা এসেছিল প্রার একই সময়ে স্থাপিত 
মুসলিম লীগের “প্রতিদ্বন্দ্বী রাজনৈতিক সমিতি” হিসাবে । আবার প্রমাণ মেলে “ইয়ং 
মোহাম্মেডান”-দের জাতীয়তাবাদ-ঘেঁষা উদারনৈতিক ও প্রগতিশীল রাজনীতিতে, যার 
ফল হিসাবে লক্ট্রৌ চুক্তি ১৯১৬) সম্পাদিত হয়েছিল, এবং স্বল্নকালীন কিন্তু সম্তাবনামরতায় 
তাৎপর্যপূর্ণ, হিন্দু ও মুসলিম বাঙলার এক্যসূচক খিলাফত ও অসহযোগ আন্দোলনে এবং 
পরে চিত্তরঞ্জন দাশের নেতৃত্বে স্বরাজ্যপার্টির হিন্দু-মুসলিম চুক্তিতে। এমন কি বাঙলার 
রাজনীতিতে হিন্দু ভদ্রলোকদের আধিপত্যের স্থানে “মুসলিমদের” আধিপত্য প্রতিষ্ঠিত 
হওয়ার পরও দুই দশক ধরে বিচ্ছিন্নতাবাদী মতবাদ আঞ্চলিক বাঙালি জাতীয়তাবাদের 
প্রতিদ্ন্দ্রী বা সমাস্তরাল হিসাবে ক্রিয়াশীল বলে দেখা গেছে। ১৯৪৭ সালে দেশভাগের 
প্রাক্কালেও এমনটিই ঘটেছিল : কয়েক জন দিকপাল বাঙালি রাজনীতিক- হিন্দু ও 
মুসলিম--তাদের নিজ নিজ জাতীয় নেতৃবৃন্দের অগোচরে “এক এক্যবদ্ধ ও স্বাধীন 
বাঙলা” গঠনের সম্ভাব্যতা নিয়ে সতর্ক আলাপ-আলোচনা চালিয়েছিলেন। 
পরশ্নাতীতভাবে, বাঙলার মুসলিম বিচ্ছিন্নতাবাদী মতবাদের বিরুদ্ধবাদী কণ্ঠস্বর 
সাময়িকভাবে চাপা পড়ে গিয়েছিল পাকিস্তান-নামক এম্নামিক স্বপ্নরাজ্য প্রাপ্তির হৈ-চৈ ও 
উত্তেজনার মধ্যে। বিচ্ছিন্নতাবাদী মতের সাংস্কৃতিক বিরোধীরা কিন্তু নিজেদের অধিকতর 
সঙ্কল্পবদ্ধ, অনমনীয়, এমন কি দুঃসাহসিক বলে পরিচয় দিয়েছেন। সাধারণ বাঙালি মুসলিম 
জনগণের কাছে রাজনীতি তাদের প্রাচীন পরম্পরাগত সংস্কৃতির চাহিদার তুলনায় পরিবর্তন 
ও প্রয়োগের পক্ষে বেশি উপযোগী বলে দেখা দিয়েছিল। আমরা আগেই বলেছি যে 
মুসলিম বাঙালির সংস্কৃতি-কাঠামো দুই স্তত্তের উপর স্থাপিত ছিল-_একটি ইসলাম, 
অন্যটি স্থানীয় বাঙালি সংস্কৃতি দুর্টিই তাদের সাংস্কৃতিক আত্ম-পরিচয়ের অখণ্ড ও অবিচ্ছেদ্য 
অংশ হয়ে রইল। মৌলবাদী কট্টরপন্থীরাই হোন বা বাংলার আশরাফ বহিরাগতরাই হোন, 
যাঁরা বাঙালি মুসলমান সম্প্রদায়ের এশ্সামিকীকরণে সবচেয়ে বড় ভূমিকা নিয়েছিলেন, 
তারা এঁতিহাসিক দিক থেকে বাঙালি মুসলমানের সাংস্কৃতিক অবস্থানের এই মুখ্য 
দন্দের__অর্থাৎ সামাজিক ও সাংস্কৃতিক প্রক্রিয়ার “আশরফীকরণ” ও “বাঙালিকরণের” 


বাঙালি মুসলমানের পরিচয় অন্বেষণ [ ১৬৫ 


পরস্পরবিরোধিতা অথবা (বিকল্প দুটি কথা ব্যবহার করলে) একদর্শিতা ও “সমন্বয়বাদ”-এর 
পরস্পর- বিরোধিতা__এই দ্বন্দের মীমাংসার জন্য এতিহাসিক বিচারে যোগ্য ছিলেন না। 
দীর্ঘ এতিহাসিক প্রেক্ষিতে বাঙলায় এন্লামিকীকরণের কাজে এ-দুটি বিকল্প দুই মডেল 
হিসাবে দেখা দিল। উপরের আলোচনায় বলা হয়েছে যে প্রাক্-পুনরুজ্জীবনবাদী শতকগুলিতে 
সমন্বয়বাদী মডেলেরই ছিল প্রাধান্য, অন্ততঃপক্ষে বিপুল সংখ্যাগুরু ধর্মবিশ্বাসীদের দিক 
থকে। পুনরুজ্জীবন ও সংস্কারের সময়ে ভারসাম্যের বড় পরিবর্তন ঘটল, ঝৌকটা গেল 
প্রথম মডেলের অনুকূলে । এটাই হল সেই বিষয়টি যা নিয়ে আমার সুচিন্তিত অভিমত এই 
যে বাঙালি মুসলমানের পরিচয়ের ব্যাপারটি অত্যন্ত সযত্নে ও সমালোচকের দৃষ্টিতে 
বিশ্লেষণ ও হৃদয়ঙ্গম করা প্রয়োজন । প্রথম মডেলের আপাত সাফল্যকে দ্বিতীয়টির বর্জন 
হিসাবে দেখা বা ব্যাখ্যা করা সঙ্গত নয়। যা ঘটেছিল তা হল দুয়ের ভিতর আদান-প্রদান 
ও আলাপ-আলোচনার এক দীর্ঘ প্রক্রিয়া; শেষ পর্যন্ত রাজনৈতিক উচ্চ কোটি সমগ্র 
সম্প্রদায়কে নিজেদের পক্ষে আনতে পেরেছিলেন । বাঙালি সংস্কৃতিবাদের পক্ষ নিয়ে নতুন 
এবং উদীয়মান বাঙালি মুসলমান বৃদ্ধিজীবীরা-_আধুনিক শিক্ষাপ্রাপ্ত, বাংলাভাষী এবং 
মুখ্যত মধ্যবিত্ত চাকুরে ও পেশাদার গোষ্ঠির মানুষরা-_-সোদ্যমে লড়াই করে গেছেন। 
বাঙলার মুসলিম ইতিহাসে এই দ্বিতীয় বার “সাংস্কৃতিক মেলকদের” কাছে সুযোগ ও 
আহ্বান এল বাঙালি মুসলিম সাংস্কৃতিক উপলব্ধিতে “বিদেশি” ও “দেশির” মধ্যে বিরোধের 
মাত্রাকে কমিয়ে আনার জন্য । উনিশ শতকের শেষ ও বিশ শতকের প্রথম দিকের আধুনিক 
বাংলা গদ্যে মুসলিম রচনাসমূহে আশা ও স্বপ্নের প্রাচুর্য লক্ষিত হয়-_তা শুধু তাদের 
বাঙালি সত্তার জন্য একটি ন্যায়সঙ্গত স্থান লাভ সম্বন্ধেই নয়, ধর্মের বাধা অতিক্রম করে 
যাবে এমন একটি বাঙালি “জাতিসত্তা” সম্বন্ধেও ৷ 

মুসলমানের বাঙালি পরিচিতির উপর আশরফদের বিদেশি বংশপরিচিতি ও সংস্কৃতি 
ভিত্তিক সামাজিক প্রতিপত্তির যে অশুভ প্রভাব পড়েছিল নতুন মেলকদের দৃষ্টি তার দিকে 
স্বভাবতই আকৃষ্ট হয়েছিল। তারা লিখেছেন : “ধমীয়ি বিশ্বাস ও শিক্ষা বর্জিত” আশরফরা 
“মানবজাতির জঞ্জাল ও লজ্জা” স্বরূপ; “অশিক্ষিত, সংস্কৃতিবর্জিত ও বুদ্ধিহীন” তথাকথিত 
আশরফ বিদেশাগতদের তুলনায় বাঙলায় জাত বুদ্ধিমান্‌, শিক্ষিত, ধার্মিক ও সংস্কৃতিবান্‌ 
মুসলমান “নিজেদের হীন বলে কেন মনে করবে”? এ “আশরফ নামধারী জীবরা” 
“ইসলামকে নিচে নামিয়েছে” এবং “আল্লাহর আদেশ ও পয়গন্বরের আদর্শকে উপেক্ষা 
করেছে”; বাঙালি মুসলমানদের মধ্যে অনেকে “তাদের মোহজাল থেকে মুক্ত হতে 
পারেন নি”। “বীশবন আর আমবাগানের মাঝখানে খড়-ছাওয়া কুটিরে তারা ঘুমান, কিন্তু 
তথাপি বাগদাদ, বুখাবা, কাবুল ও কান্দাহারের স্বপ্ন দেখেন ... এক অধঃপতিত জাতি 
অবাস্তব স্বপ্নে বিভোর হয়ে থাকে, ঠিক যেমন দুর্বল-মানুব অতিপ্রাকৃত বস্তুর স্বপ্ন দেখে ।” 

আশরফদের আক্রমণ করে বাঙালি মুসলমান মেলক অনিশ্চিত পদক্ষেপে এক আঞ্চলিক 
পরিচিতির অন্বেনণে রত হলেন। অঞ্চলের গণ্ডি অতিক্রম-করা এঙ্সামিক “জাতীয়তাবাদের” 


১৬৬ 0 ইসলাম ও বাঙালি মুসলমান সমাজ 


প্রভাবশালী ধারণা তার পথকে দুর্গম করে তুলেছিল । বাঙলার প্রথম সারির এক মুসলিম 
ধর্মতাত্তিক ও পণ্ডিত জোরদার ভাষায় এর রূপরেখা দিয়েছেন : “মুসলিম জাতীয়তাবাদের 
আদর্শে” “বিশিষ্টতা” রয়েছে; এই বিশি্টতাই মুসলিম জাতীয়তাবাদের ভিন্ন সত্তা সূচিত 
করে এবং এর নিরাপত্তা বিধানের কাজ করে”; মুসলিম জাতীয়তাবাদ “জাত-পাত, বৃত্তি 
বা ভৌগোলিক অঞ্চলের ভিত্তিতে গড়ে ওঠে নি; এটি সম্পূর্ণত ধর্মীয় ব্যাপার”। সারা 
দুনিয়ার মুসলমানরা সবাই মিলে “এক অখণ্ড ও অবিভাজ্য জাতির” অস্তর্ভুক্ত। অঞ্চলের 
গণ্ডি অতিক্রমকারী এল্লামিক জাতি-পরিচিতির অন্য এক প্রবক্তা লিখেছেন : “জাতি” 
শব্দটি কখনও একজন বাঙালি মুসলমানের মনে “শুধু বাঙলার অধিবাসী হিসাবে তার 
প্রতিচ্ছবি জাগায় না, এমন কি শুধু ভারতের অধিবাসী হিসাবেও নয় : সে তখন সারা 
সুখ ও প্রেমের বন্ধন ধরে রাখে। এই বন্ধন ছিন্ন করে জাতীয় জীবনের নিরাপত্তা বিধানের 
আশা আমরা করতে পারি না”। 

এ-কারণে মেলকদের প্রারস্তিক ভাবনা-চিস্তায় খানিকটা সংশয় ও অপরাধবোধের দ্বিধা 
ছিল : ““পীচশ” বছর এদেশে বাস করার পর” এটা বলা “অতিকথন নয় যে এখন আমরা 
এদেশেরই লোক”; অস্ততঃপক্ষে “এটা নিশ্চয় করে বলা যায় যে বাঙালি মুসলমানদের 
সকল পূর্বপুরুষরা আরব দেশ, ইরান, তুরান বা তুরস্ক থেকে বাঙলায় আসেন নি”। অন্য 
কয়েকজন অধিকতর আস্থা ও প্রত্যয় নিয়ে “বাঙালিত্” সম্বন্ধে লিখেছেন : তাদের 
পূর্বপুরুষরা আরব দেশ, পারস্য, আফগানিস্তান ও তুরস্ক থেকেই আসুন অথবা স্থানীয় হিন্দু 
অধিবাসীদের সস্ততিই হোন,” বাঙালি মুসলমানরা “সকলেই এখন বাঙালি”। এমন কি 
যাঁদের পূর্বপুরুষরা “সত্যিই বিদেশ থেকে এসেছিলেন” তাদেরও এখন “নিজেদের সেসব 
দেশের লোক মনে করার কোনো কারণ থাকা উচিত নয়”। এর চেয়ে অধিকতর “অদ্ভুত 
ও পরিতাপের বিষয়” আর কিছু হতে পারে না যে “এদেশে বিগত সাত শতক ধরে বাস 
অঞ্চলের গণ্ডি অতিক্রমকারী সাংস্কৃতিক দৃষ্টিভঙ্গীও মেলক-লেখকদের কটু শ্লেষের বিষয় 
হয়েছিল। “কেউ কখনও ভাববে না” “যে দেশে লোক হাজার বছরেরও বেশি সময় 
থেকেছে এবং সমানভাবে তার শীত শ্রীক্ম, সৌভাগ্য-দুর্ভাগ্য, সমৃদ্ধি-মন্বস্তর ও সুখ-দুঃখ 
ভোগ করেছে তার বাইরেও কারও স্বভূমি থাকতে পারে”। তাই “বাঙলা দেশ, তার ভাষা 
ও তার জাতি” সম্পর্কিত বিষয় নিয়ে বাঙালি মুসলমানদের অভিমত প্রকাশের “শতকরা 
একশ’ ভাগ অধিকার রয়েছে”। এই নতুন-পাওয়া অধিকারবোধের সময়বিশেষে খানিকটা 
অধিকতর মাত্রায় প্রকাশ দেখা গেছে : “.... সকল সময়ে আমাদের অবশ্যই মনে রাখতে 
হবেই যে ‘বাঙালি’ কথাটার উপর আমাদের দাবি আমাদের হিন্দু প্রতিবেশীদের তুলনায় 
অনেকটাই বেশি। ... বাঙলা মায়ের সন্তান আমরা সমগ্র ভারতের মুসলিম জনগোষ্ঠীর 
অর্ধাংশ ৷” 

“মাতৃভূমি”-র ধারণাটিকে ঘিরে একটা অঞ্চলভিস্তিক দেশপ্রেম কিছু মেলকের উপলব্ধিতে 
স্থান পেয়েছিল বলে মনে হয়। “সারা পৃথিবীর মুসলমানরা এক্যসূত্রে আবদ্ধ” এই 
উক্তিটির অর্থ এমন বলে ধরে নেওয়া ঠিক নয় যে “তাদের নিজস্ব দেশ ধা জন্মভূমির” 
প্রতি “তাদের অনুরাগ বর্জন করতে হবে”। নিজের দেশ সম্বন্ধে অনাগ্রহ “ভবঘুরে”-র 
ধর্ম। “প্রতিবেশী”-র প্রতি দয়া প্রদর্শন “কোরাণের নির্দেশ”। যে-দেশে আমার “প্রতিবেশী” 
ও আমি বার্স করি তার কল্যাণ সম্পর্কে “ওদাসীন্য” “ম্বধর্মচ্যতির” সমতুল। মাতৃভূমি 
“হিন্দুদের কাছে যতটা মুসলমানদের কাছেও ততটাই প্রিয়”। বাঙালি মুসলমানদের শিরায় 
“বিদেশি ও দেশি দু-ধরনের রক্তই রয়েছে ... উচ্চ ও নিচ উভয় সামাজিক বর্গের হিন্দুদের 
রক্ত রয়েছে”, এবং মুসলিমদের “এসব নিয়ে গর্ব করা উচিত” এবং ভাবা উচিত যে 
“আমরা বাঙালি” এবং “বাঙলার কল্যাণ ... আমাদের আদর্শ” বাঙলার হিন্দু ও মুসলমান 
“বাঙলার অংশ বা বৃহত্তর ভারতের অংশ ছাড়া কিছু নয়”, এবং সে-কারণে “তাদের 
সাংস্কৃতিক জীবনের পূর্ণতা-প্রাপ্তির পথ হল সেই বৃহত্তর সত্তার সঙ্গে ঘটে” । এবং যখন 
এই সত্য “সঠিকভাবে আমাদের মনকে সিঞ্চিত করবে তখনই হিন্দু-মুসলিম সঙ্ঘাতের 
অবসান হবে।” 

বাঙালি মুসলমানের আনুগত্যে অভ্যত্তরীণ সংঘাতের মূল উৎসকে কয়েকজন মেলক 
স্পষ্টভাবে শনাক্ত করেছেন। “ধর্ম” ও “জাতি” এ-দুয়ের পারস্পরিক সম্পর্ক বিষয়ে 
আহ্বান জানালেন এ-দুই শব্দের “অর্থ ও তাৎপর্যের” পার্থক্য উপেক্ষা করে তাদের “সহজ 
সমীকরণ” করার ভ্রান্তি বিষয়ে সচেতন থাকার জন্য । একটি জাতি “অঞ্চল-নির্বিশেষে এক 
ধৰ্মীর সম্প্রদায় ন়__বরং তার সকল অধিবাসীদের নিয়ে এটি একটি দেশ তাদের ধর্মীয় 
বিভিন্নতা সত্তেও” । ইসলাম ধর্মের “বৈশ্বিক” দিকটি “নিঃসন্দেহে এই জাতিসত্তাকে অতিক্রম 
করে যায়” কিন্তু তা “মুসলিমদের বিশ্বত্রাতৃত্বের” বেশি কিছু নয়। মুসলমানরা “ভারতের 
হিন্দু, খৃস্টান, পার্শি বা বৌদ্ধদের সঙ্গে একই জাতির অন্তর্ভূক্ত”। “ভারতে হিন্দু নামে 
কোনো জাতি নেই, মুসলিম নামে কোনো জাতি নেই, কিন্তু এখানে এসব নামের কিছু ধর্ম 
রয়েছে।” মুসলমানদের মধ্যে যারা তখন চিৎকার করে বলছেন যে বাঙালি মুসলমানরা 
“একটি মুসলিম জাতি” তাদের এ-কথাটা মনে থাকে নি যে ইসলাম “একটা ধর্ম, কোনো 
জাতি নয়”। ফলে বাঙলার মুসলমান “হাজার. বছর ধরে বাঙলার জল-হাওয়ায় পুষ্ট 
হয়ে” দেখতে পেল তাদের নিজেদের দেশেই তারা “একঘরে” হয়ে আছে। বাঙলা তাদের 
কাছে এখনও “ধাই-মা” হয়ে থাকল, আসল মা নয়। এইভাবে “জাতিসত্তা ও শিকড়” 
তারা খুঁজতে লাগলো “বাঙলার সীমানা ছাড়িয়ে দৃষ্টি প্রসারিত করে”। “বুখারা ও 
সমরখন্দে তাদের সমধর্মী ভাইদের দুর্দশায়” তারা সহজে “বিচলিত হয়”। কিন্তু তাদের 
নিজেদের দেশে, তাদের একেবারে চোখের সামনে দুর্দশা ও বঞ্চনার যে-চিত্র রয়েছে তা 
তাদের মনে কোনো ছায়া ফেলে না”। “বাগদাদের ভাইরা যে তাদের খোঁজ নেয় না” 

এ-সত্যটি নিয়ে তাদের দুশ্চিন্তা ছিল না। এই “ধর্মীয় ভ্রাতৃত্বের প্রতি দেশোত্তর অনুরাগ” 

দেশের “বিকাশ ও নিরাপত্তার পক্ষে নিশ্চিতভাবে অনিষ্টকর” বলে বিবেচিত হয়েছিল : 
হায়, ভারতের স্বগ্নবিলাসী যুসলমানবৃন্দ : তোমাদের সাজানো বাগান শুকিয়ে যাচ্ছে, 
তাণ্ডবলীলায় মন্ত। কিন্ত তোমরা তোমাদের স্বপ্রে বিভোর হয়ে আছ, সে-স্বপ্ন 
বিশ্ব-ইসলামের সংহতির স্বপ্ন । 


“আধুনিক যুগের প্রাণবন্ত ও বিশ্বজনীন আদর্শ”, কিন্তু তারা দেশপ্রেম বর্জন করতে চাইত, 
কারণ তারা দেখতে পেত “এই আদর্শ ও নিজেদের সামাজিক স্বার্থের মধ্যে” একটা সংঘাত 
রয়েছে”। সাধারণ মানুষদের মধ্যে “জাতীয়তাবাদী আদর্শ সঞ্চারের” প্রয়াস করা সকল 
দেশপ্রেমিকের দায়িত্ব, আর “মুসলমানদের মধ্যে দেশপ্রেম ও জাতীয়তাবাদের ধারণা” 
সঞ্চার করার “বিশেষভাবে প্রয়োজন” ছিল। 
ধর্ম ও ধর্মীয় মতবাদের ভিত্তিতে রাষ্ট্র গড়ার ধারণাটি “যুগের প্রাণসত্তার সঙ্গে 
সামঞ্জস্যহীন” বলে মেলকদের তা অপছন্দ ছিল। ধর্মীয় রাষ্ট্র “ইয়োরোপে লোপ পেয়েছে” 
এবং বাঙালি ও ভারতীয়দের সামনে “সময়ের সঙ্গে পা ফেলে চলা ছাড়া বিকাশ ও 
সিদ্ধিলাভের অন্যতর উপায়” ছিল না। ধমীয় মতবাদ মুসলমানদের মধ্যে এবং হিন্দুদের 
মধ্যে “সাম্প্রদারিক ভ্রাতৃত্ববোধ” প্রসারের উপযোগী ছিল। কিন্তু সে-যুগে প্রয়োজন ছিল 
“অনেক ব্যাপকতর পরিধির, দৃঢ়তর, অধিকতর প্রগতিশীল ও অধিকতর সময়োপযোগী” 
একটি মতবাদের, যার ভিত্তিতে “ভারতের বিভিন্ন সম্প্রদায় ও শ্রেণীসমূহ পরস্পরের প্রতি 
ভ্রাতৃত্ববোধ বিকাশে সক্ষম হতে পারে”। “শুধু জাতীয়তাবাদী মতবাদই” এ-উদ্দেশ্য 
সুষ্ঠুভাবে সাধন করতে পারত। “এ-যুগে ধর্মের ভিত্তিতে রাষ্ট্র সংগঠন করতে গেলে” 
“বিপদ” দেখা দেওয়ার সম্ভাবনা ছিল। ইতিহাসে “রাজনৈতিক এক্য বিধানের কাজে ধর্মীয় 
এক্য বিধানের কাজে ধর্মীয় মতবাদ জাতীয়তাবাদী মতবাদের কাছে “পরাভূত” হয়েছে। এর 
মধ্যে ব্যাখ্যা মেলে কী কারণে পৃথিবী জুড়েই ইহবাদী রাষ্ট্র গড়ে উঠছে”। কোনো ধর্মীয় 
মতবাদের “বড় ত্রুটি” হল এই যে “বিভেদ ও বিচ্ছিন্নতা উৎপাদনের এর একটা স্বাভাবিক 
প্রবণতা থাকে”। এমন রাষ্ট্র আবার “গোষ্ঠিস্বার্থকে রাষ্ট্র ও জাতির স্বার্থের উধের্ব স্থান 
দেয়”। তাই “অন্য সকল সভ্য জাতির মতো” বাঙালি ও অপর ভারতীয়দের উচিত 
আমরা সকলে সত্যিই যদি নিজেদের প্রথমে ভারতীয় ও বাঙালি হিসাবে এবং পরে হিন্দু 
বা মুসলমান হিসাবে দেখতে পারতাম এবং এই ভাবনায় অনুপ্রাণিত হয়ে কাজ করতে 
শিখতাম, তাহলে সময়োপযোগী এই মতবাদ অচিরেই ভারতে একতা ও সৌস্রাত্র্য 
প্রতিষ্ঠা করতে পারত। 
যে অবিভাজ্য বাঙালি পরিচিতি বোধ ধর্মের ভেদাভেদ অতিক্রম করে যায় তার 
পূর্ণতম প্রকাশ ঘটেছিল সর্বজনীন মানবতাবাদে আস্থা স্থাপনের মধ্য দিয়ে। “উদ্ভিদের 

সাধারণ প্রকৃতিকে উল্লজ্ঘন করে গোলাপের চারা সার্থক গাছ হয়ে উঠতে পারে না।” একই 
ভাবে সাধারণ মানব প্রকৃতিকে উপেক্ষা করলে কেউ “আদর্শ মুসলমান, বা ভারতীয়, বা 
বাঙালি” হয়ে উঠবে না। অনুরূপ মনোভাব আরও জোরের সঙ্গে প্রকাশ করেছেন কাজী 
আবদুল ওদুদ। বাংলার নবজাগরণ আন্দোলনের তিনি ছিলেন এক উজ্জ্বলতম রত্ব। ঢাকা 
আন্দোলন” সৃত্রপাতের সাহসিক কিন্তু ব্যর্থ প্রয়াসে জড়িত হয়েছিলেন পথ-প্রদর্শক যে 
একদল বাঙালি মুসলমান, ওদুদ ছিলেন তাদের অন্যতম পুরোধা । “বাঙলার যুবসমাজের 
উদ্দেশে” তিনি আহ্বান জানিয়েছিলেন : 
আমার সঙ্গে গলা মিলিয়ে বল ... জন্মাধিকারে স্বাভাবিকভাবেই আমি প্রথমত একজন 
মানুষ, দেশ কাল জাতি ও ধর্ম নির্বিশেষে আমি সকল মানবজাতির আত্মীয়; তারপর 
বল, আমি এই বঙ্গভূমির সম্তান__-আমি এই ভূমিকে ভালোবেসে নিজেকে শক্তিমান্‌ 
করেছি এবং আকাশের নিচে মাথা উচু করে দীড়িয়ে আছি-_আমি বাঙলার সম্তান, 
আমি বাঙালি; আর সবশেষে বল, আমি মুসলমান-_আমার মনুষ্যত্ব ও বাঙালিত্বের 
গুণ ও সৌষ্ঠব ... এক পরম রূপ গ্রহণ করবে ঈশ্বরের একত্বের (তৌহিদের) এবং 
সাম্যের চিরসত্যের মধ্যে ...। এই পরম প্রাপ্তির কথা ভুলে বাঙলা তথা ভারতের 
মুসলমানরা, যাদের মধ্যে বুদ্ধির অভাব নেই, দেশকালের দাবির প্রতি চোখ বুজে থেকে 
এতদিন সব কিছুর আগে মুসলমান হওয়ার লক্ষ্যে নিজেদের জীবন উৎসর্গ করে 
গেছে__যে-মুসলমান নাকি বিগত যুগের এবং ভিন্ন পরিবেশে উদ্ভূত ধর্মীয় বিধি ও 
বিশ্বাসের বোঝা বহন করবে। এর অনিবার্য পরিণতি অস্বস্তি ও মোহভঙ্গ । 


আট 
উপসংহার 


মুসলিম বিচ্ছিন্নতাবাদী রাজনীতির জোয়ারে, যার পরিণতি হল দেশভাগ, ওদুদ ও ওয়াজেদ 
আলির মতো সাংস্কৃতিক মেলকরা তলিয়ে গিয়েছিলেন। তারা বালির স্তূপের তলায় চাপা 
পড়ে থাকতেন যদি না পূর্ব পাকিস্তানের বাংলাদেশ-রূপে পুনরাবিভ্ভাব ঘটত। পশ্চিম 
পাকিস্তানের সঙ্গে প্রায় চব্বিশ বছরের এক অ-সম ও শোষণমূলক সম্পর্কের মধ্যেই 
বাংলাদেশের ইতিবৃত্ত সীমিত নয়। এ-ইতিবৃত্তের মূল সে-দেশের দীর্ঘ অতীত ইতিহাসের 
গভীরে প্রোথিত প্রকৃত অর্থেই বাঙালি মুসলমানের ইতিহাস এক চিরস্তন পরিচয়-সঙ্কটের 
ইতিহাস। আশরফ-প্রধান বঙ্গ-বহির্ভূত এন্নামিক মতবাদ এবং আঞ্চলিক বাঙালি সংস্কৃতির 
শক্তিতে সিঞ্রিত ইসলামী মতবাদের তীব্র মেরুমুখিতা তাদের ইতিহাসের একটা স্থায়ী ও 
গুরুত্বপূর্ণ উপাদান হয়ে আছে। ষোড়শ ও সপ্তদশ শতকে বাঙলায় মুসলমান সাংস্কৃতিক 
মেলকদের আবির্ভাব ঘটে। তারা সাধারণ বাঙালি ধর্মবিশ্বাসীদের জন্য এক সমন্বয়বাদী 
এন্নামিক এতিহ্য নির্মাণ করে দুই বিরোধী সংস্কৃতির মেলবন্ধনের এঁতিহাসিক দায়িত্ব পালন 
করেন। দুয়ের মধ্যবর্তী খাদটি এভাবে সেতু দিয়ে ঢাকা ছিল। কিন্তু উনিশ শতকে এশ্নামিক 

মৌলবাদী, পুনরুজ্জীবনবাদী ও সংস্কারপন্থ্ীরা বাঙালি মুসলিম সংস্কৃতিতে এ-দেশীয় 
চরিত্রলক্ষণের বিরুদ্ধে প্রবল ও বিষোদ্গারী প্রচার চালাবার ফলে খাদটি আবার প্রকট হরে 
পড়ে। একদিকে ছিল আশরফদের অর্থনৈতিক ও রাজনৈতিক প্রয়োজন, যার পিছনে কাজ 
করেছিল ব্রিটিশ নীতি ও পশ্চিমী শিক্ষাপ্রাপ্ত হিন্দুদের কাছ থেকে হৃত গৌরব পুনরুদ্ধারের 
বাসনা; অন্যদিকে ছিল উদীয়মান শিক্ষিত মধ্যবিত্ত মুসলিমদের অনুরূপ স্বার্থ, তারা বাঙালি 
মুসলিম সমাজের “নয়া আশরফ” হয়ে উঠতে চাইছিল। এ-দুয়ের সমাবেশ এক্সামিক 
পুনরুখান প্রক্রিয়ায় এবং সঙ্গে সঙ্গে বাঙালি সংস্কৃতির অবমূল্যায়নে মদত দিয়েছে। 
বাঙালি মুসলমানদের বাঙালি সাংস্কৃতিক রীতি-নীতির যৌক্তিকতা, ন্যায্যতা ও অবিচ্ছিন্নতার 
উপর অত্যধিক চাপ তৈরি হয়েছিল। মুসলিম বাঙলার জীবনযাত্রার এশ্লামিকীকরণের 
ব্যাপক তাগিদ গড়ে উঠেছিল এবং মুসলমানের ভাবা, সাহিত্য, পোষাক-আশাক, নাম, 
ধৰ্মীয় ও সামাজিক আচরণ, বিশ্বাস, কুসংস্কার ইত্যাদি সব কিছুতে তা প্রসারিত হয়েছিল। 
বাঙালি মুসলমানদের ইতিহাসে দ্বিতীয়বার তাদের নিজেদের চরিত্রের বাঙালি লক্ষণগুলির 
সুরক্ষা ও জোরের সঙ্গে পুনর্ব্যক্ত করার তীব্র প্রয়োজন দেখা দিল এবং সাংস্কৃতিক মেলকরা 
এই এঁতিহাসিক চ্যালেঞ্জের মোকাবেলার জন্য পুনরায় আবির্ভূত হলেন। তাদের মধ্যযুগীয় 
পূর্বসূরিরা যে চ্যালেঞ্জের মুখোমুখি হয়েছিলেন তার তুলনায় এবারকার চ্যালেঞ্জ ছিল 
আরও বেশি গুরুতর এবং কঠিনতর। পূর্বসূরিদের নিশ্চয় নানা প্রতিকূল শক্তির এমন 
বিপুল সমাবেশের সম্মুখীন হতে হয়নি-_যেসব শক্তি বাঙালির স্থানীয় শিকড় ছিন্ন করায় 
ও তার বিকল্প তৈরি করায় সক্রিয়ভাবে নিযুক্ত ছিল। আধুনিক মুসলিম মেলকরা তাদের 
অবস্থানে অবিচল রইলেন এবং প্রত্যয়ের বিপুল সাহস নিয়ে আপন মনোভাব প্রকাশ 
করতে লাগলেন। তারা হয়তো পুরোপুরি সফল হতে পারেন নি। স্পষ্টতই, তাদের 
রাজনৈতিক লক্ষ্য-_ধর্মাতীত বাঙালি জাতীয়তাবাদের প্রতিষ্ঠা, অপূর্ণ রইল। এই ব্যর্থতার 
কারণ অবশ্যই নানাবিধ ও জটিল। মুসলিম বিচ্ছিন্নতাবাদী আন্দোলনের সাফল্য বহুগুণ 
বৃহত্তর ও জটিলতর কাহিনীর অংশ । এস্নামিক শক্তিগুলির এক দুর্বার সমন্বয়ের কথা আমরা 
আগেই বলেছি। তাছাড়া ছিল বাঙালি মুসলমান সমাজে ““আশরফীকরণের* সামাজিক ও 
সাংস্কৃতিক প্রক্রিয়ার নিরস্তর শক্তি অর্জন; নবোন্মেষশীল আধুনিক “বাঙালি” সংস্কৃতির 
ক্রমবর্ধমান হিন্দু রূপধারণ; শিক্ষিত হিন্দু ও মুসলমানদের মধ্যে অর্থনৈতিক ও রাজনৈতিক 
স্বার্থের সংঘাত; এবং সবশেষে চতুর ও হিসেবি ওপনিবেশিক শক্তির সদা-বর্তমান 
ক্ষমতা-জাল। এইসব মিলে বাঙালি পরিচিতির পরিবর্তে এসনামিক পরিচিতিকে প্রধানতর 
করে তুলল। 

তথাপি মেলকরা স্পষ্টতই “মেলক” হিসাবে তাদের প্রাথমিক উদ্দেশ্য সাধনে সক্ষম 
হয়েছিলেন___মুসলযান-বাঙালি সম্পর্ক থেকে “বাঙালিত্বের” সম্পূর্ণ বিতাড়ন প্রতিরোধে 
তারা সক্ষম হয়েছিলেন। তাদের সুকৃতির সর্বাপেক্ষা গুরুত্বপূর্ণ ও অক্ষয় স্মৃতিচিহ্ন হয়ে 
থাকল বাঙালি মুসলমানদের সামাজিক ও সাংস্কৃতিক যোগাযোগের একমাত্র মাধ্যম হিসাবে 
বাংলা ভাষার স্থান সুনিশ্চিত করা ও তার উন্নয়ন সাধনে তাদের অবদান। বাঙালির 

ইতিহাসে এ-অবদানের পরবর্তী কালে অসীম গুরুত্বপূর্ণ নাটকীয় ও দুঃখবহ প্রকাশ ঘটল ২৯ 
ফেব্রুয়ারি ১৯৫২ তারিখের ভাষা অভ্যুত্থানের মধ্য দিয়ে। পরবর্তীকালে বাংলাদেশের 
আবির্ভাবের পক্ষে এ-ঘটনার গুরুত্ব সুপরিজ্ঞাত, এবং প্রতি বছর ২১শে ফেব্রুয়ারি শহীদ দিবস 
পালনেরম মধ্য দিয়ে এটি সরকারি স্বীকৃতি লাভ করেছে। বাংলাদেশের ঘটনাবলীর পর্যবেক্ষকদের 
অনেকে এ-ঘটনাকে বাংলাদেশি জাতীয়তাবাদের উৎপত্তি এবং নতুন জাতির জন্মের সঙ্গে যুক্ত 
করার পক্ষপাতী । নিচের মন্তব্যে এই অভিমতের এক সাধারণ প্রকাশ লক্ষ করা যায় : 
পাকিস্তানের খণ্ডিত হওয়া কোনো আকস্মিক ঘটনা নয়। ১৯৫২ সালে ভাষা আন্দোলনের 
মধ্য দিয়ে যে-প্রক্রিয়ার সূত্রপাত এ তারই স্বাভাবিক পরিণতি। বস্তুত এই এঁতিহাসিক 
আন্দোলনে পাকিস্তানের জনগণের এক নতুন পরিচিতি লাভের অভিপ্রায়ের বীজ 
নিহিত ছিল। 
নবগঠিত এক্লামিক জাতি পাকিস্তানের জন্মকালের এমন অত্যন্প কাল পরেই এই বিস্ময়কর 
ঘটনার প্রতীকী শক্তি সন্দেহাতীত। কিন্তু আশরফ-আতরাফ বিভেদের দীর্ঘ ইতিহাসে ভাষার 
বিষয়টির গুরুত্ব মনে রাখলে, শহীদ দিবসের ঘটনাটির এই বিশেষ ব্যাখ্যা অত্যন্ত সীমিত ও 
অনৈতিহাসিক ঠেকে। ভুললে চলবে না যে প্রাক্‌ওঁপনিবেশিক শতকগুলিতে বাঙালি মুসলমান 
সাংস্কৃতিক মেলকরা সমস্যার একটা সাহসিক ও সার্থক মীমাংসায় পৌঁছেছিলেন, যদিও 
উনবিংশ ও বিংশ শতকে সমস্যাটি নতুন করে দেখা দেয়। কিন্তু তাহলেও প্রশ্ন ওঠে : কাহিনীর 
আরম্ভ কোন্‌ খানে, আর কেমন করেই বা আমরা এর উপস্থাপনা করব? 
আমরা এই প্রবন্ধ শুরু করেছিলাম বাঙালি মুসলমানের নিরবচ্ছিন্ন আত্মপরিচিতি 
অন্বেষণের বিষয় নিয়ে । এর ইতিহাসের সম্পূর্ণ দৃশ্যপটের নানাবিধ বিশ্লেষণ এবং বিভিন্নমুখী 
ও পরস্পরবিরোধী ঘটনাবলীর মধ্য থেকে যে-প্রতিচ্ছবিটি বেশি করে ফুটে ওঠে তা হল 
সর্বজনপ্রাহ্য একটি আত্মকল্প আবিষ্ধারে এখনও সন্ধানরত এক জনগোষ্ঠির প্রতিচ্ছবি । 
আমরা আগে দেখেছি কোনো জনবহুল জাতির চক্রিল ইতিহাসে এমন সঙ্কটের মীমাংসায় 
প্রচুর তত্ব ও ব্যাখ্যা বিদ্যমান। ধর্মীয় এবং ইহমুখী উপাদানগুলি কতটা কার্যকর হয়েছে? 
ধৰ্মীয় প্রতীক ও শ্লোগানের আড়ালে স্পষ্টত ইহবাদী প্রচারের মধ্যে ইসলামের প্রাধান্য 
কতটা থেকেছে? এটা কি সমাজ-সংগঠনের দুই পরস্পর-বিরোধী নীতির সঙ্ঘাত ও 
বিভ্রান্তিকর অভিজ্ঞতার এক দিকে দেশোধর্ব ধর্মীয় আদর্শের প্রতি আনুগত্য এবং অন্যদিকে 
ভাষাভিত্তিক এক পরিপুষ্ট আঞ্চলিক সাংস্কৃতিক এতিহ্যের প্রতি আকর্ষণ, এই দুই-এর 
দ্বন্দের পরিণতি? এর কতটা গুরুত্বপূর্ণ সামাজিক ও অর্থনৈতিক বিষয়ে শ্রেণী-চেতনায় 
লালিত, আর কতটা ছিল এমন সব সীমানা অতিক্রমকারী সামূহিক সাম্প্রদায়িক ভাবনা 
দ্বারা সিঞ্চিত? কোনো যাদুমন্ত্রবলে এর সহজ উত্তর মিলবে না। বিতর্ক এড়াবার জন্য 
আমরা শুধু কয়েকটি সাধারণ মন্তব্য করতে পারি। 
কোনো জনগোষ্ঠির পক্ষেই বিচ্ছিন্নভাবে তার ভাগ্য নির্ণয় ও তার রূপদান সম্ভব নয়। 
বস্তুত গোষ্ঠি নিজেই তার আত্মসংজ্ঞা নির্দেশ ও আত্মকল্প নির্মাণের জন্য তার এক “বিকল্প 

সত্তা” অন্বেষণ করে এবং নির্মাণ করে নেয়। বাঙালি মুসলমানের আত্মান্বেণের ক্ষেত্রে 
তার “আত্মার” ধারণা ও “বিকল্ের” ধারণার মধ্যে সম্পর্কের বারবার পুনর্বিন্যাস ঘটেছে। 
পরম্পরাগত পূর্ব-গুপনিবেশিক পর্বে, বাঙালি মুসলমানের অন্বেষণ আরম্ত হয়েছিল 
প্রভাবশালী অবাঙালি-মুখীন আশরক দ্বারা প্রবর্তিত সামাজিক-সাংস্কৃতিক-ভাবাগত বিভাজন 
সম্পর্কে প্রশ্ন উত্থাপন এবং তার প্রতি চ্যালেঞ্জ জানানোর মধ্য দিরে। বিশদ আলোচনায় 
আমরা দেখেছি যে সাংস্কৃতিক মেলকরা এক সম্ভাব্য গুরুতর সঙ্কটের সমাধান পেয়েছিলেন 
এবং সমন্বয়বাদী ধারায় বাঙালি মুসলিম পরিচিতির গতানুগতিক রূপটির ভিত্তি স্থাপন 
করেছিলেন। এই সমন্বয়বাদী সাংস্কৃতিক ধারাটি বাঙালি মুসলমানকে কয়েক শতক ধরে 
তাদের দ্বৈত “বাঙালি” ও “মুসলিম” পরিচিতি বহন করে চলতে দিয়েছে। পরে ওঁপনিবেশিক 
শাসনের ফলে এটি “নিষ্ক্রিয়” হয়ে পড়ে। ওপনিবেশিক শাসন এ-পরিবর্তনে একাধিক 
ভাবে সাহায্য যুগিয়েছে। আধুনিক বাঙলার প্রায় সকল এঁতিহাসিকই, বিশেষত বিচ্ছিন্নতাবাদী 
শোষণাত্মক নীতির কথা উল্লেখ করেছেন, বলেছেন এর ফলেই শহর-গ্রামে সামাজিক ও 
অথনৈতিক ব্যবস্থায় গুরুতর বিশৃঙ্খলা দেখা দিরেছিল। তাছাড়া খুস্টীয় ধর্মপ্রচারকদের 
আগ্রাসী ধর্মাস্তকরণ প্রয়াস, ওঁপনিবেশিক শাসকদের মধ্যে উনিশ শতকী “উদারপন্থী” ও 
“প্রগতিশীল”-দের ধর্মীয়-সাংস্কৃতিক অসহিষ্ণুতা এবং বর্ণ, ধর্ম ও সম্প্রদায়ের জটিল জাল 
থেকে তাদের রাজনৈতিক ফয়দা তোলার তীব্র প্রবণতা--এসবের কথাও উল্লেখ করতে 
হয়। এসবের ফলেই ধর্মীয় ও ইহবাদী নেতাদের পরিচালনায় ““সাম্প্রদায়িক” 
উদ্দেশ্যসাধনকল্পে কৃষক ও কারুশিল্পীদের দ্বারা অভূতপূর্ব গণ-আন্দোলন সংগঠনে জমি 
তৈরি হয়েছিল। ওপনিবেশিক “প্রতিপক্ষ”, যা সাধারণের ঘৃণা ও বিরোধিতার বস্তু ছিল, 
বাঙলার গ্রামীণ শ্রেণীও ধর্ম-ভিত্তিক ভেদাভেদের প্রেক্ষিতে ক্রমে রূপান্তরিত হয়ে এক 
“সাম্প্রদায়িক প্রতিপক্ষ”-তে পরিণত হলো। আমাদের অধিকাংশ ইতিহাসবিদ্হ এই 
সমস্যাটির পর্যালোচনায় প্রশংসনীয় ভূমিকা পালন করেছেন। তবে একটি ব্যতিক্রমী ক্ষেত্রে 
তাদের পদ্ধতি ভ্রান্ত; তারা সাধারণভাবে ধরে নিয়েছেন যে “বাঙলার মুসলমানরা স্বভাবতই 
সাম্প্রদায়িকতার উপর, ফলে আলোচনা অসম্পূর্ণ থেকে গিয়েছে। এ-বিষয়ে আগেই বলা 
হয়েছে। বাঙালি মুসলমানের পরিচয়ের প্রশ্নটি অনস্বীকার্যভাবে তিনটি মুখ্য উপাদানের 
মিশ্রণে উদ্ভূত এক যৌগিক : মুসলিম, হিন্দু ও ওপনিবেশিক শক্তি। মুসলিম ও হিন্দু 
উপাদান দুটির ভূমিকা মনে হয় প্রায় বিপরীত দৃষ্টিভঙ্গী থেকে যথাক্রমে পশ্চিমবঙ্গীয় ও 
বাংলাদেশি এতিহাসিকরা আলোচনা করেছেন। প্রথম গোষ্ঠির এতিহাসিকরা জোর দিয়েছেন 
মুসলমানদের দায়িত্বের উপর, যা আমরা আগেই লক্ষ করেছি। অন্যদিকে দ্বিতীয় গোষ্ঠির 
এতিহাসিকরা প্রায়শই ওপনিবেশিক বাঙলায় মুসলিমদের একটি বিচ্ছিন্নতাবাদী অবস্থান 
গ্রহণে বাধ্য করার জন্য বাঙালি হিন্দুদের দায়িত্বের উপর জোর দিয়েছেন। মুস্তাফা নুরুল 
ইসলাম একটি বহু-সমর্থিত অবস্থানের সপক্ষে জোরালো বক্তব্য রেখেছেন, যেখানে 

মুসলিম বিচ্ছিন্নতাবাদকে উনিশ শতকের শেষার্ধের হিন্দু নবজাগরণের প্রত্যক্ষ প্রতিক্রিয়া 
হিসাবে উপস্থাপন করা হয়েছে। যদিও এ-দুটি ঘটনার মধ্যে যোগসূত্র ছিল অত্যন্ত বাস্তব, 
এদের কালানুক্রমিক সম্পর্ক নিয়ে যথেষ্ট সংশয় রয়েছে। এ-যুক্তিরেখা ধরে চললে দুটি 
সমস্যা দেখা দেয়। কালানুক্রমে যদি বিচার্য হয়, তবে আমরা এ-কথাটা উপেক্ষা করতে 
পারি না যে মুসলিম পুনরুজ্জীবনের আন্দোলন-_যেখানে মুসলমানদের প্রতি আস্থান 
জানানো হয়েছিল ইসলামকে হিন্দু প্রক্ষেপণ থেকে মুক্ত করার জন্য-_উনিশ শতকের 
পরবর্তী অংশের আগেই হয়েছিল। তার চেয়েও বড় কথা, হিন্দু পুনরুজ্জীবনবাদ যদি 
মুসলমানদের দূরে সরিয়ে রাখার সপক্ষে ওকালতি করে থাকে-_তা নিঃসন্দেহে 
করেছিল-_বাঙলায় ইসলামের বিদেশি গুণাবলীর আশরফ সমর্থকরা কিন্তু তার আগেই 
বাংলা ভাষা ও সংস্কৃতির প্রতি তাঁদের ঘৃণার মনোভাব নিয়ে বাঙালি মুসলমানদের এক 
আত্মনির্বাসনের অবস্থান গ্রহণে এবং নিজভূমে পরবাসী হতে বাধ্য করেছিলেন। বাঙালি 
হিন্দুরা যদি বাঙালি মুসলমানের পরিচিতির এক্নামিক অংশটির চাহিদা উপেক্ষা করে 
থাকেন, বাঙালি মুসলমানরাই কিন্তু নিজেদের উদ্দেশ্য সাধনে বিশেষ সহায়ক হন নি, 
কারণ তারা তাদের বাঙালি পরিচিতি এমন ভাবে প্রক্ষেপণ করেছেন যার ফলে অমুসলিমদের 
মধ্যে ভীতির সঞ্চার হয়েছে। বাঙলার উভয় সম্প্রদায়ের পক্ষে এবং ইতিহাসবিদদের 
পক্ষেও এটা অত্যন্ত গুরুত্বপূর্ণ যে তারা হিন্দু “ধাক্কার” কথা যতটা মনে রাখবেন ততটাই 
মনে রাখবেন মুসলিম “টানের” কথা-_অর্থাৎ তার অবাঙালি সাংস্কৃতিক অভিমুখিতা সহ 
“আশরফীকরণের" সামাজিক ও সাংস্কৃতিক চাপের প্রতি আকর্ষণের কথা । উপরের 
আলোচনায় আমরা দেখেছি যে বাঙালি মুসলমান মেলক বা সেতুনির্মাতারা-_যীরা 
বাঙালি মুসলমান পরিচিতির এতিহাসিকভাবে বিপরীত মেরুমুখী বাঙালি ও মুসলিম ধারা 
দুটিকে মেলাবার কাজ করেছেন- প্রাক-ওপনিবেশিক ও উত্তর-ওপনিবেশিক উভয় যুগে 
সমস্যার সমাধান হাজির করেছিলেন, কিন্তু তাদের হার মানতে হয়েছে। ইতিহাসে তাদের 
সাফল্য ও ব্যর্থতা উভয়ই সীমিত ও স্বল্পকালীন বলে লিপিবদ্ধ হয়ে আছে। পাকিস্তান ও 
ংলাদেশের অভিজ্ঞতার মধ্যেও এই এঁতিহাসিক ধারার অবিচ্ছিন্নতা সূচিত হয়েছে। 
বাংলাদেশের পরিবর্তিত রাজনৈতিক পরিস্থিতিতে এই “ধাক্কা” ও “টান” উপাদান দুটি 
আর নেই, এ কথাটা মনে রাখলে আশা করা যায় যে বর্তমান সাংস্কৃতিক মেলকরা এখন 
নিজেদের সার্বভৌম রাষ্ট্রে অধিকতর স্থায়ী কৃতি রেখে যেতে পারবেন। কিন্তু খুব একটা 
আশা করা যায় কি? সেতৃ-নির্মাতাদের উপর পুরোনো বাধা-নিষেধ বহিঃশক্তির চাপের 
আকারে এখনও রয়েছে। ওপনিবেশিক শক্তি ও বাঙলার বাইরের অন্যতম সর্বভারতীয় 
শক্তিগুলির কূট চালের স্থান নিয়েছে উত্তর-ওঁপনিবেশিক কালে এল্লামিক দেশগুলির 
সংগঠন 010-র ক্রমবর্ধমান শক্তিলাভ ও আর্থিক প্রভাব। পেন্রো-ডলারের দৌলতে 
এ-সংগঠন এখন বাংলাদেশের এন্লামিকীকরণে সক্রিয়ভাবে লিপ্ত। আবার এস্নামিকীকরণের 
দৈত্যের মতো ভীতিপ্রদ উপস্থিতি একটা সুবিধাজনক হাতিয়ার । প্রয়োজন-মাফিক তা 

ব্যবহার করা যায়। বাঙালি মুসলমানের পরিচিতি-সঙ্কটের দীর্ঘ ইতিহাসের সমকালীন 
পর্যায়ের ফল কী দাঁড়াবে তা শুধু মহাকালই বলে দিতে পারে। 


[মূল ইংরেজি প্রবন্ধের অনুবাদ 

যু দাদ জাত 
; A জিন জহি বিষন্ হিত 
' হকি ।আানিান্বাজা জাতী হিংহিন্যাজক্মোভৃত 
ডি ভর্টত্রানা হিরা The STH 


জনি মুলে আমা, ওনুধহলেও ও ভিনি 
রতি বাক রখেতিতা॥ অলিভ বচনে 
GSR 2 জিনি ভি ত ভতিজা! জত 
ডা তনুর হাংজা। ভাঙা লিতিছিলেলা। এটি 
টা জানিলা-ভাহলী-হিউলাঘা হন ভীতি 


রর টা ভিনি এর চা রা 


উভিহাদা বিভা! হীর্ঘালা জানা | 
লো জন্মি দিছার্ট ওজন জিন্নত 


